
ASTUONKOJO GALVA ARBA PROLOGAS 


Slėpiau seniai svajas skaisčias 
Pažvelgt į tolumas plačias, 
Patirt — pasaulis ar gražus, 
Ar laisvę ras, ar vergu žus 
Mūs žemėį gimstantis žmogus. 


M. Lermontovas, „Mcyris“ 
(vertė V. Bložė) 


Ar pasaulyje dar yra palaimos? Ar yra tylos, netrikdomos lai- 
mės, ar pasaulyje dar yra rojus? Rojus pasaulyje... 

Iš tikrųjų kas gi yra tas pasaulis? Jūros ir žemynai? Miškai, 
upės, iškilūs kalnynai? Ne, man (ir tai kartosiu amžinai) pasau- 
lis — tai Sent-Egziuperi „Žemė žmonių planeta". Nuostabioji, 
neaprėpiamoji, spalvingoji žmonių žemė. 

O ar toje žmonių žemėje gali būti rojus? Sako, galįs. Esąs. 
Egzistuojąs! Paskutinis mūsų planetos rojus. Taip jį vadina. Et- 
nografas jį vadina Polinezija. O geografas — Pietų jūrų salomis. 
Didelio okeano rytuose. Taigi, sako, ten tebesąs, tebespindįs ir 
svajonėse tebeskendįs Paskutinis rojus. 

O kadangi ir aš panūdau rojaus ir įsigeidžiau taip pat para- 
gauti rojaus pažinimo obuolio, tai, kelidudamas po Žmonių pla- 
netą, buvau atvykęs ir čionai. Į Polineziją. Ir ne kartą. Tris- 
kart. Pirmą kartą dėl Polinezijos praeities, antrą kartą dėl da- 
barties, trečią kartą — dėl ateities. 

Legenda apie „paskutinį rojų“ jaudino ne tik mane. Ji pasie- 
kė milijonų Žmonių ausis, mintis, fantaziją ir vaizduotę. Ir ap- 
gaubė Polineziją tieka legendų, apdengė jos veidą tieka roman- 
tiškų vualių. Tad jei noriu kalbėti apie Polineziją, turiu kal- 
bėti ir apie tas legendas ir prieš tas legendas. Ne visos jau taip 
melagingos. Kaip sakoma, nėra dūmų be ugnies. Taip, Polinezi- 
ja puiki. Jūra ten iš tikro gal mėlynesnė, saulė kaitresnė, dainos 

švelnesnės ir šokiai smagesni. Bet tai ne vieta pabėgti, pà- 
sislėpti nuo tikrovės. Pasislėpti keliautojui ar nuotykių ieško- 
tojui, kurio kelionės devizas galėtų būti garsiojo Bodlero eilė- 
Iaštis: „Bet kur, bet kur iš šio pasaulio.“ Juk Polinezija nėra 
kitame pasaulyje! Ji tik labai toli, tik labai graži. Bet yra ir vi- 
sada bus Žmonių planetos dalis. 

Etnografui Polinezija rodosi kaip didžiulis trikampis. Jo tri- 
jose viršūnėse — trys žemės lopinėliai. Viršuj Havajai, kairė- 
je — taigi vakaruose — Naujoji Zelandija. dešinėje — taigi ry- 
tuose — Rapa Nui — Velykų sala. 

Taip toli, neapsakomai toli nuplaukė polineziečiai iš savo pir- 
mykščio centre. Tą vietą, iš kurios prasidėjo šios toliausios ke- 
lionės, patys polineziečiai vadina Havaiki. Daugumas Okeani- 
jos kultūros ir istorijos tyrinėtojų sutaria, kad Havaiki, tiksliau 
tariant, paskutinė Havaiki yra dabartinė Raiatea, nuostabi nuo- 
šali sala į šiaurę nuo Taičio. Iš čia, iš Raiateos, iškeliavę „sau- 
lėtųjų rytų vikingai“, didžiausi jūrų keliautojai mūsų planeto- 
je. Iš tikrųjų jie neįsikūrė žemynuose. Jie tik raižė savo isto- 
riją kaip poemą jūros bangose. Ilgių ilgiausius mėnesius plaukė, 
dainavo ir yrėsi savo tvirtais irklais. Tik paskui, kartkartėmis, 
aptikdavo žemės lopinėlius, iki tol negyvenamas salas. Išlipdavo 
į jas su baime, tarsi prisiliesdami prie savo švelnių čmo- 
nų, savo skambios kalbos aruoduose joms atrasdavo gražiausius 
vardus. Apgyvendavo jas. Kol apgyveno visą šį Ramiojo van- 
denyno trikampį. 

Polineziečiai lygina savo keliones, savo migraciją, su aštuon- 
kojo, jų didžiai gerbiamo gyvūno, čiuptuvais. Aštuonkojo gal- 
va buvo Havaiki — šiandieninė Raiatea. Aštuonkojo rankos nu- 
sidriekė į šiaurę ir pietus, į vakarus ir rytus. 

Taigi esu Raiateoje, šventojoje, senojoje, legendų apgaubto- 
je šalyje, ir svarstau, kur keliauti. Mano kelionės tikslas — trys 
Polinezijos laikai. Šių salų gyventojų praeitis, dabartis ir ateitis. 
Praeitis, garbinga ir neįtikėtinai savita,— tai Okeanijos Rapa 
Nui, Velykų sala. Ištisa didelė šventykla, pilna skulptūrų ir 
nuostabaus rašto. Okeanijos Panteonas. Ir Okeanijos Knoso la- 
birintas. Tūkstančio paikiausių klausimų ir nė vieno protingo 
atsakymo sala. 

Kuris iš aštuonkojo čiuptuvų mane ves pirmiausia? Supranta- 
ma, kad šis rytinis. Į Rapa Nui! Į Rapa Nui. 

MANO PALAPINĖ VELYKŲ SALOJE 


Mano kelionė į Rapa Nui buvo tokia pat ilga, gal dar ilges- 
nė, kaip pirmųjų Polinezijos gyventojų. Vidurinę Polineziją ap- 
lankiau iš Šiaurės Amerikos, o į šio Ramiojo vandenyno pačią 
rytinę dalį turėjau keliauti iš Pietų Amerikos, iš Čilės, kuriai 
šiandien priklauso Rapa Nui. 

Bet ir pačią vakarinę, Ramiojo vandenyno Čilės pakrantę ski- 
ria nuo Velykų salos dar 3500 kilometrų jūros. Ir dar 
3000 kilometrų skiria Rapa Nui nuo artimiausio Polinezijos kai- 
myno — Mangarevos salos. Jūra, begalinė, taip pat į pietus ir 
šiaurę nuo Rapa Nul. Per tūkstančius kilometrų visur aplinkui 
mėlyni Ramiojo vandenyno plotai. O juose nesuprantamas, iš 
pažiūros beprasmiškas gabaliukas žemės, 180 kvadratinių kilo- 
metrų, dvidešimt užgesusių ugnikalnių, beveik jokio medžio ir 
vienintelis kaimelis. Ir nepilnas tūkstantis gyventojų. 

Tūkstančiui gyventojų (paskutinių amžių sąvartoje jų buvo 
iš viso šimtas vienuolika) aprūpinti užtenka per metus vieno lai- 
vo. Lygiai tiek ju pasiųsdavo į Rapa Nui Ciies admiralitetas iki 
pat šeštojo dešimtmečio vidurio. 

Tačiau dabar jau eina aštuntojo dešimtmečio metai. Pietų jū- 
rose laivų erą keičia lėktuvų era. Mataverio lygumoje, Rapa 
Nui vakaruose, yra ir aerodromas. Jame — negaliu tuo patikė- 
ti — tupia lėktuvas, kuris mane čia atgabeno. Čia, kur kadaise 
pasiekė ilgiausias Polinezijos aštunkojo čiuptuvas. Čionai, ša- 
lyje be atsakymo į mįsles. 

O kadaise gal ir šalyje be vardo. Mes, baltieji, ją vadiname 
Velykų sala. Todėl, kad pirmasis europietis — olandų jūrų ke- 
liautojas Rogevenas — išlipo į salą kaip tik per Velykas 1722 m. 
Priešingai, pirmieji polineziečiai, kurie pamatė būsimąją „Vely- 
ku salą“, ją gal vadino „Mata Ki Te Rangi” — „Akys, kurios žiū- 
ri į dangų“. Tos atviros akys — tai dideli, dramatiški krateriai, 
kurie patraukė iš karto salos atradėjų dėmesį. 

Paskiau, ir šis vardas gal geriausiai nusako salos ypatingumą 
ir nuostabų patrauklumą, Polinezijos gyventojai ėmė ją vadin- 
ti Te Pito Te Heuna — „Pasaulio bamba“. O šiandien Velykų sa- 
los gyventojai savo šalį vadina Rapa Nui — „Didžioji Rapa". 

Jei, žinoma, yra Didžioji Rapa, tai logiška, kad kur nors turi 
būti maža Rapa. Tokia sala iš tikrųjų yra. Į pietus nuo Taičio, 
netoli Tubuai. Ir kaip tik taitiečiai, Taičio jūreiviai, kurie ne per 

seniausiai aplankė tada jau gyvenamą Velykų salą ir dėl šio- 
kio tokio panašumo į Rapa Iti (iti = polinezietiškai ,,maža“) ėmė 
ją vadinti Rapa Nui. Kaip tik šį vardą vienišos pietų jūrų sa- 
los gyventojai priėmė kaip savo. Ir todėl jam teikiu pirme- 
nybę. 

Didžioji Rapa, šalis vardu „Akys, kurios žiūri į dangų“, ša- 
lis vardu „Pasaulio bamba“, sveikina negausius reaktyvinio lėk- 
tuvo keleivius, kurie šiandien pirmąsyk išlipa Mataveryje. Iš 
tikrųjų tai atmintina rapanujiečių istorijoje. Santjago aerodro- 
me groja vietos radijas ugningas Čilės dainas. Čia, Mataveryje, 
šoka ir dainuoja gigantiško LAN aviakompanijos lėktuvo Boin- 
go garbei saldžioji Polinezija. Ir tiesiog pilkame aerodrome pra- 
sideda maža sau sau — rapanujiečių liaudies šokių šventė. 

Tik kai paskui žavios merginos pašoka, pereinu per nusilei- 
dimo aikštele ir tada atsiduriu Rapa Nui saloje. Prie tvoros, ski- 
riančios aerodromą nuo gretimo ploto, prie tvoros, skiriančios 
reaktyvinių lėktuvų erą nuo rapanujiečių skulptūrų epochos, 
pririšti arkliai. Užtenka tik išsinuomoti eržiliuką, ir visa mažo- 
ji sala iškart artimesnė. 

Pirmiausia vis dėlto turime kur nors įsikurti. Hanga Rooje, 
vienintelėje Velykų salos gyvenvietėje, galima išsinuomoti pa- 
lapinę. Gaunu vieną, ir toji mano brezentinė pastogė — mano 
palapinė Velykų saloje — paskui tampa pradžia visų mano ke- 
lionių, kurias Rapa Nui saloje planuoju turėti. 

Jau rytoj išvykstu. Bet kur pirmiausia keliauti? Pirmiausia 
ten, kur prasidėjo salos istorija. Ten, kur Rapa Nui atradėjai 
pirmą kartą išlipo. Taigi turiu keliauti į Anakeną, karalių vie- 
tą. Iš Hanga Roos į Anakeną veda vienas iš dviejų salos „ke- 
liu". Eina pro keletą užgesusių ugnikalnių, kerta Vaiteos sto- 
ties, pirma avių fermos, dabar pirmosios bandomosios žemdir- 
bystės stoties, teritoriją, o paskui pasuka į šiaurės pakrantę, prie 
Anakenos įlankos. Šios mielos įlankos pakrantę savo stovyklai 
pasirinko viena iš trijų ekspedicijų, tuo metu dirbusių Rapa 
Nui,— žymiojo Turo Hejerdalo norvegų grupė. (Iki jos Velykų 
salą aplankė dar ponios Skoresbi Rautledž britų ekspedicija, su- 
daryta iš mėgėjų, ir prancūzų belgų ekspedicija, vadovaujama 
Metro, Lavašero ir Vateleno. Tačiau Šarlis Vatelenas mirė, dar 
nepriplaukus jų ekspedicijos laivui Rapa Nui krantų.) 

Teritorija, kur savo palapines pasistatė norvegų ekspedicija, 
kadaise priklausė pirmajam Rapa Nui karaliui, Velykų salos 


atradėjui Hotu Matuai. Dėl jo, dėl šito rapanujiečių protėvio 
Cecho,! aš ir atvykau prie žaliosios įlankos. Archeologai, su- 
prantama, man negalės papasakoti, kaip buvo atrasta Anakena ir 
visa Velykų sala. Tad turiu kreiptis į Rapa Nui mitus. Poline- 
zijoje labiau, negu kur nors kitur, kaip tik mituose ir legendo- 
se glūdi daug vertingų istorijos duomenų, kuriuos dengia fanta- 
zijos kodas ir netiksli reprodukcija. Tačiau kiekvienas, kuris dir- - 
bo Pietų jūrų salose, žino, kaip rūpestingai čia buvo išlaikytos 
ir perteikiamos genealogijos. 

Rapanujiečių karalių genealogijoje penkiasdešimt aštuoni var- 
dai. Paskutinis — „Mažasis Grigalius“ — karalius Gregorio Roko 
Roko, kuris praėjusio amžiaus septintajame dešimtmetyje numi- 
rė visų užmirštas ir apleistas prancūzų katalikų misijos stotyje. 
Priešingame genealogijos gale pirmasis karalių sąraše yra ży- 
musis Hotu Matua. 

Apie Hotu Matua man net dabar sugebėdavo papasakoti kiek- 
vienas Velykų salos berniukas. O tai, ką išgirdau pasako- 
jant apie pirmojo salos karaliaus atvykimą, nekiek skiriasi nuo 
to, ką pasakojo rapanujiečiai poniai Rautledž ar Alfredui Metro. 

Visa tai prasidėję — kaip jau paprastai būną pasaulyje — dėl 
moters. Šalyje, saloje, kur anksčiau Hotu Matua valdė savo gi- 
minę — rapanujiečiai ją vadina Marae Renga,— gyvenusi labai 
graži mergina. Hotu Matuos brolis Ko Te Ira Ka Atea geidė šios 
moters. Bet lygiai stipriai ją mylėjęs ir „ariki“, kitos stiprios 
maraerengiečių genties vadas — piktasis Oroi. 

Pagaliau mergina davusi pirmenybę Oroi. Būsianti jo, jeigu 
jaunuolis sugebėsiąs apibėgti visą didelę salą nesustodamas. Tai 
buvęs sunkus, labai sunkus uždavinys. Bet Oroi jį atlikęs. Tik 
koks buvęs jo nustebimas, kai, sugrįžęs į kaimą, kur atvykęs iš- 
siilgtos sužadėtinės, sužinojęs, kad mergina tuo metu nuėjusi 
su Ko Te Ira Ka Atea. 

Oroi buvo įžeistas. Mirtinai buvo įžeista ir jo stiprioji gentis. 
O kadangi Ko Te Ira Ka Atea buvo karaliaus brolis, orojiečiai 
su ginklais stoję prieš Hotu Matuą ir įnirtingose kautynėse nu- 
galėję karaliaus karius. Nuveiktam Hotu Matuai nebuvo kas 
dara, kaip tik palikti savo Soij, savo Marae Rengą. 

Bet kur išvykti? Kuria kryptimi pasukti savo laivus? Karaliaus 

būryje buvęs tatuiruotojas Hau Maka, Žymus vyras, tatuiravęs 
net patį valdovą. Hau Maka sapnavęs nepaprastą sāp- 
ną. Jam rodėsi, kad jo siela naktį keliavusi okeano vandenimis, 
kol radusi keistą salą, išvarpytą ugnikalnių ir puošiamą puikios 
smėlėtos pakrantės. Tada Hotu Matua nusprendęs pasiųsti val- 
tį su šešiais vyrais ieškoti salos, kurią sapne matęs karaliaus 
tatuiruotojas. 

Plaukę daug dienų, kol pagaliau pamatę horizonte vienišą sa- 
la, kurioje kilę užgesusių ugnikalnių kūgiai. „Tai toji žemė!" — 
sušukę yrėjai. Ir ėmę ieškoti paplūdimio, kur galėtų priplaukti 
karaliaus laivas. Apiplaukę visą salą, kol pagaliau šiaurės pusė- 
je radę platų smėlėtą krantą. Ir vėl sušukę: „Taip, tai toji vie- 
ta, kurią susapnavo tatuiruotojas Hau Maka, tai toji vieta, kur 
gyvens mūsų karalius.“ Čia, Anakenoje, ir išlipę į sausumą. 

Netrukus prie smėlėto paplūdimio atplaukęs katamaranu 
„Oteka“ ir Hotu Matua. Kartu atvykusi ir karalienė Vakai, ir 
visa karaliaus kariauna. Kartu su „„(Oteka“ prie salos kranto pa- 
sukusi ir antroji valtis ,,Ova". Jos įgulai vadovavęs Tuu Ko Ihu, 
mokytas dvasininkas. Kai abi valtys tą pačią akimirką prisiarti- 
nusios prie pat kranto, karalius Hotu Matua įsakęs sulaikyti 
antrosios valties irklus, ir iš tikrųjų — ,,Ovos" irklai stabtelėjo, 
tad karaliaus laivas pirmasis įsirėmė į krantą. 

Tuo metu, kai Hotu Matua ir jo kariauna iškopę į smėlėtą 
Anakenos krantą, karalienę Vakai suėmę gimdymo skausmai. 
Tiesiog čia, paplūdimyje, ji pagimdžiusi berniuką. Tuu Ko Ihu 
nupiovęs bambutės virkštelę ir sukalbėjęs maldas ir įžadus, ku- 
rių reikalavę papročiai. Tuu Ko Ihu Žmona tą pačią valandą 
pagimdžiusi dukterį, taigi Hotu Matuos sūnus ir Tuu Ko Ihu duk- 
tė buvę sužadėti. 

Neilgai trukus, kai karalius, jo kariauna ir antrojo laivo įgu- 
la i$kope ant kranto, Anakeną pasiekę kiti įveiktosios Hotu Ma- 
tuos maraerengiečių giminės laivai. Jie atsigabenę gimtinėje 
augintų vaisių — taro, jamso, bananų ir cukrinių nendrių. Ta- 
čiau į būsimąją Velykų salą neatsivežę nei šuns, nei kiaulės ir 
apskritai, išskyrus vištas, jokio kito naudingo gyvulio. 

Tačiau tarp tų, kurie sekę iš Marae Rengos paskui karalių, 
buvęs ir kerštingasis Oroi. Slaptai naktį jis iššliaužęs iš savo 
laivo Anakenoje ant kranto. Ieškojęs Hotu Matuos. Norėjęs už- 
mušti „ariki“. Ilgai vaikščiojęs salos keliais, nužudęs kelis ka- 
raliaus vaikus, bet kartą Hotu Matua kerštingąjį Oroi kovoje 

įveikęs ir suaižęs jam kaukolę. Ir paskui karalius galėjęs ramial 
valdyti naująją savo žmonių tėvynę. Mokęs vyrus ir moteris au- 
ginti atsivežtus vaisius, dainuoti šventąsias giesmes ir laikytis 
senųjų papročių. 

Kai atėjęs išmintingajam karaliui laikas, valdovas padalijęs 
salos žemes savo sūnums. Paskui užkopęs ant Rano Kao ugni- 
kalnio viršūnės, atsigręžęs veidu į Marae Rengos pusę ir taręs: 
„O mano tėvynės dievai, atėjo laikas išgirsti man gaidį giedant.“ 
Gaidys Marae Rengoje pragydęs, ir jo balsas atsklidęs per jū- 
ras ir išpranašavęs ateinant mirtį. 

Sūnūs mirštantįjį parnešę į jo namus Anakenos įlankoje ir 
paskui, kai numiręs, pernešę pirmojo Rapa Nui karaliaus kūną į 
Ahu Aka Hangos šventovę, kur ir nūnai tebesąs... 


PAUKŠČIŲ VYRŲ MIESTE 


Taigi mirusio karaliaus kūnas ilsisi vienoje iš rapanujiečių 
šventovių. Kitų salos „šventyklų“ griuvėsiai mane lydi tiesiog 
čionai — ant tylaus jūros kranto prie Anakenos įlankos. Čia 
man patinka, ir norėčiau dar valandėlę pabūti legendinio pirmo- 
jo rapanujiečių karaliaus draugijoje. (Zavioji Anakena, beje, 
vėliau, Hotu Matuos įpėdinių laikais, buvo tik Rapa Nui kara- 
lių „poilsio namai“. Kai kurie iš karalių — taip man čia pasa- 
kojo žmonės, — kol ėję savo pareigas, gyvenę vakarinėje salos 
dalyje, netoli Tahai.) 

Prisimenu Rapa Nui karalius. Tačiau pats žodis karalius čia 
man nelabai tinka. Jis perdaug platus. Ir grąžina mano vaizdi- 
nius į mūsų Europos pasaulį. Velykų salos karalius tikriausiai 
skyrėsi nuo Europos valdovo. Tuo labiau, kad Rapa Nui „ariki 
mau" galia, jų tikroji politinė įtaka, prieš atvykstant baltiesiems, 
saloje buvo sumenkusi. 

Jų antgamtinė galia — mana,— suprantama, nepasikeitė. Ma- 
tyt, ir Velykų saloje karalius buvo laikomas dievų palikuoniu. 
Mana, kuria ariki mau buvo apdovanotas, pereidavo iš kara- 
liaus jo pirmgimiui sūnui. Dar pirmgimio gimimo dieną. 

Tačiau karalius valdydavo naujojo ariki vardu iki jo pilna- 
metystės: O paškui jis pasitraukdavo čia — į Anakeną, į šventą- 

Ja Hotu Matuos vieta. Maudydavosi žaliuose jaukios įlankos 
vandenyse, melsdavosi ir kartą per metus, tada, kai į Velykų 
salą atskrisdavo jūrų kregždės, nueidavo į vietą, kur kadaise su 
šiuo pasauliu atsiskyrė Hotu Matua — ant stačios Rano Kao vir- 
šūnės, kad kiek laiko gyventų keistame mieste Oronge. 

Tas miestas buvo svarbiausias visos Velykų salos apeigų cent- 
ras, bendra visų rapanujiečių genčių lankoma vieta. Jis buvo 
išsidėstęs pačioje Rano Kao viršūnėje. (O kadangi dabar ke- 
liauju dėl Polinezijos praeities, dėl Rapa Nui praeities, supran- 
tama, negaliu nutylėti Orongo, keisčių keisčiausių apeigų vie- 
tos.) 

impozanti$kq galingo kraterio konusą visada turiu prieš akis, 
kai tik žvelgiu pro celiulioidinį savo palapinės langelį. Jis ky- 
la tiesiog viršum Hanga Roos, viršum Mataverio lygumos. Tai- 
gi pasibalnoju arklį ir paskui iš lengvo kopiu staigiais siauro 
kelio vingiais aukštyn prie kraterio viršūnės. Maža vietų, ku- 
rios Velykų saloje patiktų man labiau, negu šis užgesęs ugni- 
kalnis, jo kreivos sienos. Iškilęs jis Rapa Nui pietvakariuose, 
tiesiog ant jūros kranto. Žvelgiu nuo jo viršūnės dešinėn — ma- 
tau mėlynąjį Ramųjį vandenyną. Netoli kranto čia plūduriuoja 
trys tik jūros paukščių gyvenamos salelės: Motu Iti, Motu Nui 
ir Motu Kao Kao. Priešingoje, kairioje, pusėje dunkso atvira 
užgesusio kraterio siena. Jo skersmuo — per tūkstantį metrų. 
Žemai, giliai po manimi, spindi vanduo, pripildęs visą kraterio 
dugną. 

Man truputį svaigsta galva. Ugnikalnio išorinė pusė smarkiai 
nuardyta, labai stati, todėl pavojinga. Į ugnikalnio viršūnę ei- 
nantis kriaušiu kelias vietomis vos metro pločio. Tuo labiau nu- 
stebau, kada viršuj iš tikro radau kelių dešimčių statinių lie- 
kanas. Tad tai ir yra Orongas! 

Miesto buvo trys savarankiškos dalys. Viena — tarsi ceremo- 
nijų aikštė, sudaryta iš mažos, grubiai išgrįstos plokštumos, su- 
pamos savotiškų iki metro aukščio požeminių kamaraičių, ku- 
rių paskirtis man neaiški, ir tarsi mažos uolų galerijos — de- 
šimtimis reljefų papuoštų atplaišų. 

Antrasis Orongo kvartalas — tai kelios dešimtys gyvenamųjų 
pastatų. Visi namai įleisti į žemę. Taigi tarsi rapanujiečių źe- 
minės. Todėl ir Velykų salos gyventojai jų nevadina, kaip ti- 
kėčiausi, hare — rapanujietiškai namas, bet ana, kas rapanujie- 

čių kalba reiškia urvą. Pusiau požeminių Orongo urvų stogai 
viršuj dengti moliu. Jame auga tanki žolė. 

Kadangi čia, Rano Kao viršūnėje, amžinai siaučia smarkūs vė- 
Jai, reikėjo pastatus ne tik įleisti giliai į žemę, bet ir statyti iš 
atsparesnės medžiagos, negu žemai Mataveryje ar Hanga Ro- 
oje. Orongo statytojai užtat naudojo akmens plokštes. Jos apie 
dvidešimt centimetrų storio. Iš jų rapanujiečiai statydavo ne tik 
Orongo namų sienas, bet panaudodavo jas ir dengti stogams, 
kuriuos paskui dar užtaisydavo moliu. 

Kai aš įžengiau į pirmąjį Iš šių namų, mane nustebino, ko- 
kie jie žemučiai. Nė viename iš šių pastatų negalėjau stovėti 
išsitiesęs. Lubos paprastai esti šimto penkiasdešimt centimetrų 
aukštyje. Daugumo šių namų planas turi laivo formą. Orongo 
laiviškų namų plotis svyruoja tarp dviejų ir trijų metrų. Ta- 
čiau ilgis kartals siekia penkiolika metrų. 

Netoli nuo pagrindinio Orongo kvartalo randu dar trečią gru- 
pe. mažą, gerokai apardytą, aštuonių sujungtų gyvenamųjų pa- 
statų, kurių išėjimai vedą į kažkokį bendrą kiemą. 

Pirmojo ir antrojo kvartalo namai buvo viduje turtingai iš- 
puošti sienų tapyba. Daugelį jų sunaikino laikas. Bet dar šian- 
dien kai kuriuose pastatuose, visada jų užpakalinėje sienoje, 
priešais angą į kambarį, randu liekanas paveikslų, nupieštų 
mėgstamiausiomis Velykų salos gyventojų spalvomis — raudo- 
na ir balta. Be šių pagrindinių spalvų, Orongo „tapytojai“ var- 
tojo dar geltoną, juodą ir mėlyną. 

Orongo namų papuošimų tematika, man rodosi iš pirmo žvilgs- 
nio, gana vienoda. Pirmiausia čia esti (arba būta) ao — irklas, 
tiksliau sakant, ceremonijų irklas, vartotas Rapa Nui gyvento- 
jų šventėse religiniams šokiams. Antrasis Orongo namų sienų 
papuošalas — laivų paveikslai. Tačiau tai nėra tik tradiciniai po- 
lineziečių laivai vaa su keturkampe bure, kokius žinau iš Raia- 
tees ir Taičio, bet ir laivai su trimis burėmis, panašūs į europie- 
čių burlaivius. 

Tačiau dažniausias Orongo pastatų interjero papuošimas — tai 
žmogaus paukščio paveikslai. Tokį pat Paukščio vyro paveiks- 
lą randu uolose, akmenyse greta ceremonijų aikštelės. Šio Tan- 
gata Manu figūra turi žmogaus kojas, rankas, daugiausia savo- 
tiškai išskėstas kaip glėbys, ir žmogaus liemenį. Tik galva paukš- 
čio. Kartais Tangata Manu rankoje turi paukščio kiaušinį. 
Paukštis vyras kartais vaizduojamas iš profilio, savotiškai pa- 

linkusia poza. -Britų etnografė Rautledž prieš pusę šimtmečio 
uolose aplink ceremonijų aikštelę suskaičiavo iš viso šimtą vie- 
nuolika Paukščio vyro paveikslų. 

Be Tangata Manu, randu dar Žmogaus galvų, schematizuotų 
veidų su išraiškiai išplėstomis akimis. 

Pagaliau trečioji Orongo puošėjų mėgstama tema yra moters 
lyties organai — vaginos. Šis motyvas — rapanujietiškai ko ma- 
ri, — suprantama, tai vaisingumo simbolis. Aplink aikštelę uo- 
lose aš per kiek laiko radau apie penkiasdešimt tokių ko marl. 
- Pirmasis Orongo vizitas mane gerokai nuvargino, nors tarp 
jo trijų dalių — aikštelės su galerija, „gyvenamojo kvartalo“ ir 
trečiojo mažesniojo komplekso ne daugiau kaip kelios dešim- 
tys metrų. Atsisėdu tad ant vienos uolos, dairaus į jūrą, į ma- 
žas negyvenamas saleles giliai po Orongu, ir klausaus paukščių 
riksmo. Kra kra kra. Tai jie šiandien čia ir valdovai, vieninte- 
liai šiandieniniai gyventojai. 

Kra kra kra. Man rodos, tarsi šis Orongas būtų pastatytas ne 
žmonėms, bet paukščiams. Kirams ir jūros kregzdéms. Nuosta- 
bu, taip iš tikrųjų 1r buvo. Jau minėjau karalius — rapanujiečių 
ariki mau ir tai, kad šių Hotu Matuos anūkų ir proanūkių įta- 
ka palengva mažėjo. Realią politinę galią vietoj jų turėjo atski- 
rų giminių vadai. Kaip ir karaliaus sostas, taip ir jų funkcijos 
buvo paveldimos. Bet rapanujiečių visuomenės gyvenime dide- 
lę įtaką turėjo ir Tangata Manu — Paukštis vyras, kurio pa- 
veikslus mačiau Orongo uolose. 

Tačiau šio Paukščio vyro galia visada trukdavo tik vienerius 
metus. Bet rodos, kad ji buvo labai plati. Ir be to, šią valdžią 
galėdavo įsigyti ne iš protėvių, bet savo paties fiziniais sugebė- 
jimais ir paskiau net savo tarnų padedamas. Nugalėjęs, saky- 
tume, sporto varžybose, į kurias jo dalyviai eidavo iš čia, iš 
Orongo. 

Gerokai iki tol, kol Oronge prasidėdavo šios „metų lenkty- 
nés", jų dalyviai susirinkdavo Mataverio lygumoje. Iš karto šio- 
se tikriausiai labai senose apeigose — iškilmių cikle — galėjo 
dalyvauti visi rapanujiečiai. Tačiau po ilgesnio laiko jose draus- 
davo dalyvauti vis gausesnėms Velykų salos gyventojų gru- 
pėms, pavyzdžiui, gentims, nugalėtoms tarpgentinėse kovose. 

Privilegijuotosios grupės, kurios susirinkdavo  Mataveryje, 
pačios vadindavo save ao. Ao — irklus — jau mačiau paveiks- 
luose, puošiančiuose Orongo namų interjerus, 

Šiuo dvimetriniu irklu rapanujiečiai, suprantama, jūroje ne- 
sinaudojo. Jis išimtinai vartotas kaip reikšmingiausias ritua- 
linis daiktas per šokių šventes, vykstančias Mataveryje. 

Išbuvus kelias savaites ugnikalnio papėdėje, kai priartėdavo 
laikas grįžti jūros kregždėms, iš Mataverio išeidavo šventinė 
procesija. Traukdavo keliu, kuriuo ir aš kopiau į Orongą. Ra- 
panujiečiai jį vadino „Ao keliu“. Pavadinimas priminė ir. patį 
apeiginį irklą, ir vardą privilegijuotų grupių, kurios pasivadino 
jo vardu. ] 

Ao kelio gale laukdavo Orongo tikintieji. Keleiviai jsikurda- 
vo atskiruose miesto gyvenamuosiuose namuose. Tame mažes- 
niame bendrame gyvenamajame komplekse per Paukščio vyro 
apeigas gyvendavo išmintingieji vyrai Tangata rongo rongo. 
Rongo rongo vyrų butai pasauliečiams Orongo gyventojams bu- 
vo tabu. 

Šie pasauliečiai tikintieji tuo laiku — vyrai ir moterys visai 
nuogi — šokdavo prieš savo namus. Jų didžiai prasmingi šo- 
kiai tikriausiai siejosi su vaisingumo kultu, kurio palikimas bu- 
vo ir minėti ko mari... 

Visi šie šokiai ir kitos religinės ao apeigos buvo tiktai įžan- 
ga į reikšmingiausią, pagrindinę kasmetinio buvimo Oronge da- 
lį — tų metų Paukščio vyro rinkimus. Teoriškai Paukščiu vyru 
galėjo tapti kiekvienas suaugęs Velykų salos vyras, paskiau 
bent kiekvienas iš ao privilegijuotų genčių, kurios galėjo daly- 
vauti Orongo šventėse. 

Iš tikrųjų, bent paskutiniuoju laiku, pretendentus į ,aukstes- 
nį turą“ nurodydavo rapanujiečių žyniai (ivi atua), kurie turė- 
davo sugebėjimų pranašauti. Jie iš savo sapnų spėdavo, kas iš 
ju geniies narių laimésias varžybas ir tapsiąs tų metų Paukščių 
vyru. Tad kandidatu iš principo tapdavo tik žymus genties vy- 
ras. 

Iš tikrųjų kaip buvo varžc.nasi? Anose mažose, žmonių negy- 
venamose salelėse priešais Orongą — Motu Iti, Motu Nui ir Mo- 
tu Kao Kao, perisi daugybė jūros paukščių. Kai kurie visus me- 
tus, kiti parskrenda, atėjus žiemai ar vasarai. Šiems priklauso 
ir juodos jūrinės kregždės, rapanujietiškai manu taru. Salelės 
Motu Nui šlaituose manu taru deda kiaušinius. O tų metų 
Paukkščiu vyru tapdavo tas Velykų salos gyventojas, kuris Motu 
Nui saloję pirmasis rasdavo juodųjų kregždžių kiaušinį. 

Tas uždavinys gali rodytis lengvas. Bet taip nėra. Tarp uo- 
lėtos Velykų salos pakrantės ir mažutės salelės Motu Nui am- 
žinai siaučia jūra. Dar daugiau, „lenktynių kelyje“ knibžda ryk- 
lių. Iš karto, matyt, kiaušinių ieškodavo patys pretendentai į 
Paukščio vyro titulą. Bet tais laikais, apie kuriuos turime ne- 
abejotinų žinių, vyrai, ivi atua atrinkti „kandidatais“, pasilik- 
davo čia, Oronge. Jie įtemptai stebėdavo Motu Nui iš įrengtos 
olos — rapanujiečiai ją vadino Haka Rongo Manu (pažodžiui 
„vaizdas į paukštelius“). Tačiau šie kilnieji patys į salelę ne- 
plaukdavo. Kiekvienas kandidatas iš savo genties geriausių 
plaukikų pasirinkdavo pagalbininką pavaduotoją, rapanujietiš- 
kai hopu. 

Saleléje — urve — atskirų pretendentų hopu laukdavo par- 
skrendant juodųjų kregždžių. O paskui vieną dieną dievas Me- 
ke Meke parvesdavo paukščius į salą Motu Nui. Jie jau iš tolo 
pasiskelbdavo laukiniais, šiurkščiais balsais. Taigi nebuvo pa- 
vojaus, kad kuris hopu pražiopsos parskrendant manu tara. 

Juodosios kregždės pirmiausia trumpai nutupia Motu Nui sa- 
lelėje. Bet ir tada. per pirmąjį nedrąsų apsilankymą, jos palie- 
ka žaliosios salelės skardžiuose keletą kiaušinių. Vos paukščiai 
vėl pakildavo, hopu bėgdavo į Motu Nui šlaitus ieškoti kiauši- 
nio. Laimingasis greitai pakildavo į pačią salelės viršūnę ir šūks- 
mais bei ženklais paskelbdavo savo ponui suradęs pirmąjį kiau- 
šinuką. Paskui rūpestingai jį nuplaudavo jūros vandeniu, idėdavo 
į krepšelį, kurį pritvirtindavo juosta prie kaktos, atsiguldavo 
ant nendrių ryšulio ir grįždavo atgal į Orongą. Ten iškilmingai 
atiduodavo kiaušinį tam. kurį dievai išrinkdavo tų metų Paukš- 
čiu vyru, ir atsiimdavo savo atlyginimą. 

Nuo šios valandos visas dėmesys būdavo skiriamas tik Tanga- 
ta Manu. Paukštis vyras pirmiausia gaudavo naują vardą, kurį 
parinkdavo jam ivi atua. Tuo vardu paskui vadindavosi visi me- 
tai. Taigi rapanujiečiai skaičiuodavo metus pagal atskirus Tan- 
gata Manu. 

Paskui Paukštį vyrą nuskusdavo, jo plaukus pakeisdavo ap- 
eiginis perukas, padarytas iš moterų plaukų, jam veidą Žyniai 
nudažydavo raudonai ir juodai. Prie nugaros pritvirtindavo me- 
dinį paukštį, dešiniąją Tangata Manu ranką, kuri pirmoji pri- 
siliesdavo prie šventojo kiaušinio, apvyniodavo su tapa — me- 
dziaga, pagaminta iš karnos, taip pat nudažyta mėgstamąja 
raudona spalva. O paskui Paukštis vyras, kuris nuo šios akimir- 

kos visus metus bus savo genties laikomas tarsi gyvu dievu, 
atsistodavo ir vesdavo iškilmingai procesiją Ao keliu iš Oron- 
go atgal į Mataverį. Tada Mataverio lygumoje tų metų Paukš- 
čio vyro garbei įvykdavo didelės šokių iškilmės. Dar daug die- 
nų rapanujiečiai linksmindavosi ir mėgaudavosi. Kol vieną die- 
ną, kaip pas mus po Užgavėnių, ateidavo pasninkas. Pusdievis 
Paukštis vyras pasitraukdavo į Orohie, ypatingą vietą ir ypa- 
tingą pirkią, kuri būdavo jam paskirta Rano Raraku ugnikal- 
nio šlaituose. 

Nuo šios valandos Tangata Manu turėdavo laikytis daugybės 
tabu. Negalėdavo su nieku susitikti. Per tą laiką nebūdavo ga- 
lima nė savo žmonos matyti. Tik vienas dvasininkas kartkartė- 
mis jį lankydavo. Taip pat būta ir kitų gausių draudimų. Ne- 
leidžiama būdavo praustis, kad neprisiliestų prie savo raudonų 
ir juodų dažų, kurie dengdavo jo veidą. 

Pirmasis kiaušinis, kurį hopu rasdavo savo ponui, visus me- 
tus kabodavo Paukščio vyro pirkioje, vėl įvyniotas į raudoną 
tapą. Kiaušiniui reikšdavo visokią pagarbą. Buvo laikomas be- 


veik gyvu padaru. 

Kiaušiniu papuoštą pirkią, kur gyveno Paukštis vyras, rapa- 
nujiečiai aplenkdavo su didele pagarba. Be pagarbos ir nuosta- 
bos, Tangata Manu (ir vėliau, pasibaigus nemalonių tabu lai- 
kui) turėdavo nemaža privilegijų. Pavyzdžiui, kai kuriomis, ne 
visai tikromis žiniomis iš devynioliktojo amžiaus, Paukščiai vy- 
rai begėdiškai pasiglemždavo kitų Velykų salos gyventojų tur- 
tą ir savo dieviška galia tiesiog terorizuodavo savo bendragen- 
čius. 

Paukščių vyrų privilegijos likdavo iki jų mirties. Iš tikrųjų 
ir mirus. Netoli Tangata Manu namo — Orohie — ugnikalnio 
Rano Raraku skardžiuose aš pastebėjau suirusios šventovės lie- 
kanas, kur būdavo laidojami tik Paukščiai vyrai. Paukščių vy- 
rų laidotuvėse dalyvaudavo visi gyvi Tangata Manu. 

Paukščių garbei, visų pirma juodųjų kregždžių ir dievo Ma- 
ke Make, būdavo dar kitų iškilmingų apeigų. Į tikrąją Paukščių 
šventę susirinkdavo — taip pat čia Oronge — ir rapanujiečių 
vaikai. Jie, papuošę baltais ratilais nuogus sėdmenis, baltais 
apskritimais kryžkaulius ir mediniais papuošalais mentes, ke- 
liaudavo į Rano Kao viršūnę, lydimi tarsi kokių vaikiškų paukš- 
čių apeigų kūmų. Jie vadinosi Tangata Tapa Manu, 

Oronge kiekvienas vaikų apeigų dalyvis turėjo padainuoti ar 
pašokti priešais namą Taura Renga — erdvų pastatą, kuriame 
stovėjo garsi Hao Haku Nana Ia statula. Kas yra buvęs Lon- 
done ir lankęsis Britų muziejuje, tas turėjo galimybės matyti 
šią skulptūrą, kuri turėjo nemažą reikšmę šiose vaikiškose 
paukščių apeigose. 1869 m. ją taip pat atvežė į Londoną Jo 
Didenybės laivo ,Topazas" įgula. Skulptūra vaizduoja suaugu- 
sį vyrą. Jos užpakalyje pavaizduoti du Paukščiai vyrai, apeigi- 
niai irklai Ao, vaginos ko mari ir ypatingas diskas, kurio pras- 
mės nemoku paaiškinti. 

Berniukai ir mergaitės, kurie, Tangata Tapa Manu lydimi, at- 
likdavo vaikiškas paukščių apeigas (jos vykdavo rudenį), pas- 
kui tapdavo Poki Manu — Paukščių vaikais. 

Vaikų rudens ceremonialas, matyt, buvo tam tikra dalis vai- 
kų pasiruošimo dalyvauti ateityje didžiausioje rapanujiečių me- 
tinėje šventėje — kasmetiniuose Paukščio vyro rinkimuose. To 
Paukščio vyro, dėl kurio ir jo nepaprasto miesto šiandien kelia- 
vau į Rano Kao viršūnę. 


PRIE MILŽINŲ UGNIKALNIO 


Velykų saloje aš aplankiau kelias įdomias ir jaudinančias vie- 
tas. Jų vieną aš turėjau galvoje dar tada, kai savo ramiame 
kabinete rengiausi pirmajai kelionei į Polineziją. Ji vadinasi 
Rano Raraku. 

Ir dėl šito vieno ugnikalnio, dėl to negyvo konuso, jo giliai 
išvarpytų šonų vertėjo keliauti tūkstančių tūkstančius vargi- 
nančių kilometrų. Taigi Rano Raraku yra ugnikalnis. Iš pažiū- 
ros jis panašus į tą Rano Kao, į kurio viršūnę koriaus dė] Paukš- 
čių vyrų miesto. 

Kaip ir daugumas kitų Rano Raraku lankytojų, prie krate- 
rio papėdės atvykau iš pietų pusės. Ši pietinė, tiksliau pietva- 
karinė, Velykų salos dalis gana lygi. Todėl Rano Raraku pa- 
mačiau iš tolo. Jis iškilęs kokį šimtą šešiasdešimt metrų viršum 
apylinkės. Ugnikalnio krateryje nuostabus ežeras. Jo melsva- 
me paviršiuje auga totora (Scirpus riparius), rapanujiečiams 
taip naudingos nendrės. 

Vidines -užgesusio ugnikalnio sienas dengia žolė, minkštas žo- 
lynas tarsi kur nors Alpėse. Pirmykštės išorinės kraterio pusės 
formos jau nepamatysiu. Visą Rano Raraku pietryčių sieną iš- 
griovė šimtai ir tūkstančiai akmenskaldžių, ėmusių čia akmenis, 
iš kurių čia pat, tiesiog ugnikalnio šlaite, tašė garsiąsias rapanu- 
jiečių skulptūras — moai. 

Daugybė skulptūrų ir šiandien tebėra išvarpytame vulkano kū- 
ne. Vienos beveik baigtos su tobulai modeliuotu veidu ir ga- 
linga krūtine; kitos —tik grubūs blokai, kurių dar beveik 
nelietė akmentašių įrankiai. Man rodos, lyg darbas čia būtų nu- 
trūkęs stalga, visai nelauktai. Tarsi visi rapanujiečių skulpto- 
riai būtų tare viena akimirka: „Gana, daugiau nedirbam!" Dar 
veikiau man Rano Raraku priminė vieną didelę Jungtinių 
Valstijų gamyklą, kurioje kažkada staigiai kilo streikas. Apdo- 
rotos skulptūros ir daugybė įrankių akmenims tašyti laužyklose 
tebeguli iki šiandien. 

Žemiau Rano Raraku laužyklų, veikiau ugnikalnio papėdėje, 
negu šlaite, stovi tarsi nebylūs vergai — senųjų akmentašių ne- 
bylių dirbtuvių sargai — visa virtinė puikių moai. Jau iš tolo 
juos pamačiau. Jie priminė didžiulius grybus, kurie šioje be- 
veik plikoje apylinkėje išaugo, pakilo į netikėtiną aukštį ir pas- 
kui suakmenėjo. Man rodos, tarsi būčiau kažkokiame pasakų pa- 
saulyje, tarsi sapne. Iš tikrųjų dabar, kai pirmą kartą įžengiau 
į nuostabią Rano Raraku teritoriją, man rodėsi, kad čia, Vely- 
kų saloje, kaip teigia fantastinių teorijų apie Rapa Nui kūrė- 
jai, tikrai visa galima. 

Taip pat man rodės, kad šie netrikdomos ramybės gigantai 
kur kas išmintingesni už mane, už mus — nerimstančius, ieškan- 
čius ir nerandančius. Moai čia stovi ir nesiteirauja. Viską žino. 
Niekas jų nedomina. Čia stovi. Žino. Yra. 

Stovi jie, tarsi stovėtų nuo amžių pradžios. O tu, žmogau, 
jei nori bet kokia kaina pažinti tiesą, ir toliau vark! Mes pa- 
tys tau nieko neišduosim. Pažvelk į mūsų veidus. Mūsų burnos, 
mūsų lūpos sučiauptos. Mūsų akys aklos. Pažvelk į mūsų vei- 
dus! 

Paklausiaų ir pažvelgiau. Ir tą truputį, ką aš nebyliose, ak- 
lose ir pasitikinčiose savimi kaukėse įžvelgiau, papasakosiu. 

Pirmiausia, o kiek iš tikrųjų yra tų skulptūrų? Rapa Nui sa- 
loje daugiau kaip septyni šimtai. Čia aplink mane, tiesiog Ra- 
no Rarakų šlaituose, iki šiandien stovi atstatę savo galingas 


19 


krütines apie šimtą penkiasdešimt. Dar šimtas penkiasdešimt 
guli laužykloje. | 

Ne tik pirmąją minutę, bet ir vėliau man rodėsi, kad šių mil- 
žinų veidai, jų kūnai visiškai vienodi. Prisiminiau savo seną ke- 
lionę į Kiniją. Ten man, tada beveik berniukui su neišlavinta 
akimi, taip pat rodėsi, kad visi kinai visiškai vienodi, kad jie 
panašūs kaip kiaušinis į kiaušinį. Kaip antropologai matuoja 
žmonių veidus ir kūnus, taip ir archeologai matavo ir apibūdi- 
no šių skulptūrų bruožus. Tačiau mano pirmasis įspūdis šįkart, 
skirtingai nuo senosios patirties Kinijoje, buvo teisingas. Skulp- 
tūros iš tikrųjų beveik visiškai panašios. Tik jų dydis skirtin- 
gas. Suprantama, akmentašiai ne visoms kūno dalims skyrė vie- 
nodą dėmesį. Labai rūpestingai apdorotos ausys, taip pat rankos. 
Kiekvienas pirštas, ypač didysis, ir pagaliau kiekvienas nagas 
padarytas taip subtiliai, taip rūpestingai, kaip gal daromos tik 
karalių r-nkos. 
© Vis dėlto pirmiausia £velgiau į moai veidus. Jų ilgas, siau- 
ras galvas. Visų pirma įsitikinau. kad Rano Raraku statulos vi- 
sai be akių. Bet antakiai labai išraiškingi. Rapanujiečių skulp- 
toriai taip pat daug dėmesio skyrė nosiai. Ją padidindavo, kad 
labiau išryškėtų. Nedidelė burna, siauros lūpos kietai sučiaup- 
tos. Smakras beveik lygus, kaklas beveik neiškyla iš liemens, 

Rapanujiečių statulos iki krūtinės, o kartais ir iki juostos įkas- 
tos į žemę. Jos be kojų. Moal kūnas iš tikrųjų baigiasi sulig pa- 
ilgu nudribusiu pilvu, sujuostu plačia juosta. Tai vienintelis sta- 
tulos drabužis. 

Bet ar tai apskritai drabužis? Kyla mintis, ar toji juosta ne- 
turi kokios ypatingos, apeiginės paskirties, kaip, pavyzdžiui, 
senovės Totonos indėnų „jha“. 

Daugiausia stovinčių statulų išliko pietrytinėje, išorinėje, Ra- 
no Raraku dalyje. Vidinėje kraterio pusėje sargybą eina dar 
dvidešimt vienas moai. Kelias Rano Raraku statulas rūpestingai 
išmatavo vienas norvegų ekspedicijos archeologas Arnas 
Skiolsvoldas. Pavyzdžiui, moai, pažymėtas Nr. 400 (visas statu- 
las sunumeravo ir sukatalogizavo Velykų salos nevainikuotas 
„Paskutinis karalius“, kunigas Sebastianas Englertas, kuris Rapa 
Nui išgyveno keturiasdešimt metų), yra šešių metrų aukščio, per 
pečius trijų metrų pločio, veidas — 2,77 m ilgio ir 1,75 m pločio. 
Ši statula Nr. 400 yra vidutiniško dydžio, ne pati aukščiausia 
ir didžiausia, 

Skiolsvoldas ir Jo grupė dar atrado kelis apdumtus žemėmis ir 
apaugusius žolėmis moai, kurių nežinojo nei tėvas Englertas, nei 
kiti tuometiniai Velykų salos gyventojai. Šios naujos atrastos 
statulos visai nesiskyrė nuo kitų Rano Raraku milžinų. 

Bet paskui vieną dieną darbininkai įsmeigė kastuvus vakari- 
niame ugnikalnio konuso šlaite — šią vulkano dalį mano vado- 
vai vadino Kanapu — ir rado keistą klūpančią figūrą. Klūpantis 
vyras ne tik savo poza, bet ir visa išvalzda skiriasi nuo kitų sta- 
tulų, su kuriomis jau buvau ant Rano Raraku susipažinęs. Gal- 
va taisyklingos, realistinės formos, burna, skirtingai nuo kitų 
moai, iš tikrųjų pračiaupta, raiškus smakras, apaugęs puikia 
barzda! Ir ne tik tai — statula turi trumpas, visai normalias au- 
sis. Pagaliau yra kojos su aiškiomis pėdomis. 

Klūpantis barzdotas vyras su trumpomis ausimis ir atvira bur- 
na nėra vienintelis netikėtas Skiolsvoldo grupės radinys Rano 
Raraku šlaite. Kai norvegų ekspedicija nuo statulos Nr. 263, bu- 
vusios iki kaklo dirvoje, nuvalė žemes, Skiolsvoldas ant moai 
krūtinės rado įdomų reljefą, vaizduojantį tristiebį laivą su aš- 
tuoniomis burėmis. Laivo denyje pavaizduota dvidešimt aštuonių 
vyrų įgula. Visas reljefas šimto trisdešimt centimetrų ilgio. Iš 
visos statulos man įdomiausias buvo šio laivo tipas. Polineziečiai 
panašiais laivais iš tikro niekada nesinaudojo. 

Kai su stovinčiomis statulomis tiek vidinėje, tiek išorinėje 
Rano Raraku pusėje prie Kanapu užtektinai susipažinau, grįžau 
į vulkano pietų vakarų šlaitą. Rano Raraku šlaituose yra kelios 
laužyklos. Vienos vos palietė ugnikalnio kūną, kitose akmen- 
skaldžiai išėmė tūkstančių tūkstančius kubinių metrų medžiagos. 
Jų didžiausia yra keturiasdešimt metrų ilgio, dešimt metrų pločio 
ir devynių metrų gylio. Arno Skiolsvoldo apskaičiavimu, rapa- 
nujiečiai iš šios vienos vietos iškasė tris tūkstančius kubinių 
metrų akmenų. 

Kitos dešimtys statulų (tiksliai — šimtas šešiasdešimt šeši ak- 
meniniai kūnai) liko iki šiolei laužyklose. Čia jas randu iš tik- 
rųjų visose apdorojimo stadijose. Įspūdis, kurį kelia šie gulin- 
tys milžinai, mano nustebimui, gal dar net pralenkia įspūdį, ku- 
ris man kilo, pirmą kartą pažvelgus į stovinčius moai. 

Prieš susipažindamas su statulomis, noriu gerai ištirti joms 
vartotą medžiagą. Tai nėra tas tipiškas juodos lavos akmuo, ku- 
ris užliejo kaip tamsus potvynis beveik visą Velykų salos pa- 
viršių. Rapanujiečiai šiose laužyklose ėmė tufą. Visas Rano Ra- 

taku iš tikrųjų susidarė iš sukepusių, specifiškos gelsvos spalvos 
vulkaninių dulkių. l 

Ugnikalnio tufe, be to, yra kitų, kietesnės medžiagos gabaliu- 
kų. Žaliava, iš kurios buvo tašomos rapanujiečių statulos, pri- 
mena vienspalvį audeklą su įaustu siūlu. Pirmieji Velykų salos 
lankytojai net manė, kad moai padaryti iš ypatingo akmens ir 
molio mišinio. 

Rano Raraku tufo pranašumas — ne tik jo įdomi spalva, bet, 
svarbiausia, tai, kad jis lengvai apdorojamas. 

Prisimenu savo kelionę į Jerevaną, Armėnijos sostinę. Žave- 
Sys šio miesto, pastatyto, tiesiog išrėžto, iš tokio spalvoto tufo, 
man įrodė, koks puikus ir naudingas šis akmuo. 

Rapanujiečiai savo statulas tašė labai paprastais akmeniniais 
kaltais ir kirviais. Jie vadinosi toki. Buvo be kotų. Dažniausiai 
nebūdavo ypatingai apdoroti. Akmentašis naudodavosi tokiu to- 
ki, kokį rasdavo gamtoje. Vos kaltas atbukdavo, skulptorius jį 
numesdavo. Tiktai pačius geruosius, kurie kartais turėdavo ir 
kotuką, skulptoriai vėl paaštrindavo. 

Rano Raraku laužyklose tų paprastų rapanujiečių įrankių mė- 
tėsi visur aplink aptašytus tufo blokus. Kadangi iki šiol liko dau- 
giau kaip šimtas šešiasdešimt nebaigtų moai, galiu įsivaizduoti 
rapanujiečių akmentašių darbo fazes. Tikriausiai pirma nuvaly- 
davo paviršių, išraudavo retus žolės here hoi kuokštus ir pliko- 
je sienoje pasirinkdavo pageidaujamo dydžio bloką. Iš abiejų 
jo pusių iškapodavo siaurą takelį, koridoriuką vaikščioti. Kiek- 
vienas vyras išsikirsdavo „savojoje“ būsimos statulos dalyje dar 
mažą nišą, kur ir dirbdavo. Iš tų nišų skaičiaus galiu lengvai 
suskaičiuoti, kiek rapanujiečių vvrų kurdavo statulą. 

Ir tolesnę darbo eigą man rodo laužykla. Rapanujiečiai visa- 
da pirma modeliuodavo priekinę galvos dalį, pradėdavo nuo no- 
sies ir aukštos kaktos. Paskui nukopdavo nuo statulos kaktos 
ir imdavosi nosies ir rankų. Statulų rankas menininkai sukry- 
žiuodavo ant ištįsusio moai pilvo. Ir pagaliau po statula iš prie- 
kio ir šonų pasikasdavo tiek, kad baigtą kūrinį jungdavo su uola 
vos siaurutė akmens juosta. 

Tiktai paskui rapanujiečių akmentašių laukdavo visų sunkiau- 
sias uždavinys. Turėjo nugabenti statulą tvarkingai, jos neapga- 
dindami, iš laužyklos žemyn, į Rano Raraku papėdę. Šlaitai čia 
gana statūs. Kokiu būdu rapanujiečiai nugabendavo daugiatonį 

kolosà nuo uolcs žemyn, tiksliai nežinome. Pats manau, kad 
trahsportuodami naudojosi kokiu nuleidžiamuoju prietaisu. 

Tikriausiai tai buvo nepaprastai sunkus uždavinys. Viena statu- 
la, ant kurios aš lauzykloje karsčiausi (rapanujiečiai ja vadina 
Ko Teto Kana), yra, pavyzdžiui, dvidešimt vieno metro aukščio. 
Taigi sulig šešių aukštų namu. Apytikriai sveria šimtą trisde- 
šimt tonų. Vien jos veidas yra devynių ir ketvirčio metro ilgio. 

Tačiau, beje, tokių didelių moai, kurie būtų Rano Raraku kal- 
ne ar saloje pastatyti, neradau. Tad man, žiūrint į Ko Teto Kaną, 
kyla mintis, kad gal apskritai ši didžiausia statula, sujungta plo- 
na bambos virkštele su akmens motina, turėjo likti amžinai lau- 
žykloje. Tokių uolų galerijų juk esama ir kitur. 

Apskritai man rodosi nepaprasta, kad Ko Teto Kaną ir kitas 
panašias milžiniškas statulas rapanujiečių akmentašiai kūrė tie- 
siog laužykloje. Derėtų, rodos, logiškiau grubiai apdoroti ak- 
mens luitą, o tikrąjį skulptoriaus darbą baigti jau „paskirties 
vietoje“. Rodenas ar Mikelandželas juk nekūrė savo skulptūrų 
akmens laužyklose. Tačiau rapanujiečiai, matyt, buvo kitos 
nuomonės. 

Iš tikrųjų neįtikima, kad Velykų salos vyrai turėjo būdą, kaip 
nugabenti savo meno kūrinius iki šlaito papėdės, nė mažiausiai 
nepakenkiant statulos grožiui. Bet ir paskiau, kai moai visiškai 
sveiki atsidurdavo žemai, Rano Raraku papėdėje, jo kelionė pa- 
prastai dar čia nesibaigdavo. Išskyrus tas, kurias rapanujiečiai 
sustatė ugnikalnio sienose, statulos keliaudavo tolyn salos ke- 
liais. Iš Rano Raraku jos tarsi palengva išbėgiojo po visą Rapa 
Nui. 

Ne mažiau, kaip būdas nuleisti šiuos rapanujiečių kūrinius 
žemyn nuo kalno, mane, suprantama, domina ir tai, kaip suge- 
bėdavo tie šaunūs vyrai nugabenti savo akmens milžinus į to- 
limiausias salos vietas. Apskritai imant, Rapa Nui saloje, be Ra- 
no Raraku apylinkių, stovi, arba tiksliau — stovėjo, dar keturi 
šimtai statulų. 

Natūralu, kad aš vis klausinėjau dabartinius Velykų salos gy- 
ventojus apie transportavimo būdą. Atsakymas buvo visada vie- 
nodas: „Statulos ėjo pačios! Pačios nukeliaudavo į paskirties 
vietą. Pačios atsistodavo ant šventovės plokštumos.“ 

Kalbėdamasis su savo informatoriais — taigi ir Velykų salo- 
je.— visada stengiuos prisitaikyti prie jų mąstymo būdo. Tai 
vienintelė galimybė suvokti žmogų, kuris gyvena skirtingos 

mąstysenos pasaulyje. Tad tarkim, kad statulos ėjo pačios. Aš 
tik primenu: „Vis dėlto moai — tai negyvi akmenys. Tik uolos 
luitas, daugiau nieko. Tad kas jiems davė jėgą, kas jiems įsakė 
keliauti Velykų salos keliais?” 

Ir šiam klausimui dar ir šiandien rapanujiečiai turi atsakymą: 
ivi atua — Žyniai „tais laikais“ priversdavo judėti moai. Statulos 
ėjusios visą dieną krypuojamu žingsniu į savo tikslą. Tiktai va- 
kare ivi atua sustabdydavo statulas, pasimelsdavo, o rytą vėl vi- 
si gyvieji ir negyvieji kartu tęsdavo savo sunkią kelionę. 

Visas šis pasakojimas man čia primindavo legendą apie Gole- 
mą, vieną iš gražiausių senosios Prahos padavimų. O kas pažįsta 
senosios Polinezijos mąstyseną, tas žino, kad ir šiose salose 
vietos Golemus galėjo išjudinti tik vietos rabinai Levial, tik 
žmonės, apdovanoti antgamtine jėga, kurios neturi paprasti mir- 
tingieji. Polineziečiai — ne tik Velykų saloje — ją vadina mana, 
Ta mana būdavo apdovanoti rapanujiečių karaliai, kiti ariki. 
Paukščiai vyrai ir, matyt, Žyniai ivi atua. 

Kadangi mana, antgamtine jėga, Velykų saloje galima paaiš- 
kinti viską, todėl rapanujiečių draugų daugiau neklausinėju ir 
stengiuosi geriau pats surasti savo menkomis technikos žinio- 
mis paaiškinimą, kokiu būdu gabentos statulos. Ir diletantas, 
kaip aš, žino, kad tokiems sudėtingiems dalykams reikia bent 
dviejų pagalbinių priemonių — lyno ir volų. Tiesiog medžių. Ir 
tuoj kyla kitas klausimas. Rapa Nui saloje medžiai beveik ne- 
auga. Iš tikrųjų vienintelis medis Velykų saloje — tai toro miro. 
Bet jis visiškai nepasižymi tvirtumu. (Čia turiu, beje, priminti, 
kad švedų mokslininkas profesorius Skotsbergeris, pirmasis ty- 
rinėtojas, kuris sistemingai domėjosi Velykų salos augmenija, 
mano, kad gal visai neseniai auge Rapa Nui saloje kai kurių ki- 
tų medžių.) 

Lynų tikriausiai, kaip ir šiandien, rapanujiečiai gaminosi iš 
hau hau plaušų. Tad jei rapanujiečiai turėjo lynų Ir jeigu vis dėl- 
to, be to miro, turėjo ir kitų veislių medžių (suprantama, galėjo 
naudotis ir atplukdytais medžiais, kurių kartkartėmis prie Ve- 
lykų salos kranto išmeta Ramusis vandenynas), tai transporta- 
vimas atrodo visai įmanomas. 

Maną, kaip galimą statulų gabenimo priemonę, visiškai atme- 
čiau, nes tokia inagiska jėga netikiu. Tačiau man kyla kitas 
sprendimas: rapanujiečiai, pavyzdžiui, galėjo risti statulas me- 
diniais ritiniais. Reikale galėjo ir nešti milžiniškais neštuvais, 

kaip būdavo — žinoma, daug mažesnes statulas — nešama | 
šventovę Markizų salose. Vyskupas Žosanas, kurio diecezijai 
priklausė Velykų sala, išreiškė nuomonę, kad rapanujiečiai ga- 
benę moai apvaliais akmenimis. 

Atanas, svarbiausias Hejerdalo vadovaujamos norvegų eks- 
pedicijos, paskutinės ekspedicijos, aplankiusios Velykų salą, 
informatorius, priešingai, buvo nuomonės, kad jo protėviai per- 
vezdave moai ypatingais graikų raidės ,ypsilon" pavidalo šliu- 
žais. Atanas pagaliau tokį šliužą pats padarė. (Lyną iš tikrųjų 
nuvijo iš hau hau plaušų.) Į storus pakinktus paskui įsikinkė 
apie šimtą penkiasdešimt rapanujiečių ir gana lengvai toli nutem- 
pė išsirinktą statulą (beje, svėrusią tik dešimt tonų). 

Šis Atano gabenimo būdas — paprasčiausias vilkimas, — žino- 
ma, nesutinka su rapanujiečių įprastine informacija, kad moai 
„Žingsniavo“. Tačiau jis įrodo, kad rapanujiečių šliužai — 
miro manga erua — galėjo būti, atsiradus reikalui, vartojami 
statuloms gabenti. Tuo labiau, kad tokiame renginyje tikriau- 
siai visada dalyvaudavo visa giminė, visa gausinga grupė, ku- 
riai buvo milžinas iš Rano Raraku skiriamas. Rapanujiečiams 
tikriausiai dalyvauti gabenant „jų moai" nebuvo nemalonus nuo- 
vargis arba pagaliau nereikalingas darbas. Veikiausiai atvirkš- 
čiai.' Tikriausiai jie priėmė statulą kaip dovaną. Kaip kažką šven- 
ta, nepaprasta. Todėl sveikino ją dainomis ir šokiais. Tr vedėsi 
naująjį moai, kaip vedasi jaunasis jaunąją, į savo žemę, į savo 
protėvių žemę, kad tėn budétu ir puoštų jų gentį. 


NUO AHU PRIE AHU 


Dabar einu keliais, kuriais keliavo moai. 

Šakojasi jie šimtu ir dar daugiau krypčių. Prie gausybės 
Velykų salos šventovių, kurių viršūnėse turėjo stūksoti statulos. 
Tokių ahu, kaip jas čia vadina, Rapa Nui saloje apie tris šimtus 
penkiasdešimt. Suprantama, jų visų aplankyti negalėjau. Bet jau 
nuo pirmosios kelionės po salą su jomis susidurdavau labai 
dažnai. | 

Čia pat, Anakenos įlankoje, kur kadaise atplaukė su savo lai- 
vu karalius Hotu Matua, iškilusios šešios didelės ahu. Apžiūrė- 
jau jas visas. Tačiau atidžiau susipažinau pirmiausia su rapanu- 

Jiečių šventovėmis, kurios buvo arčiausia mano palapinės. Ne- 
vardinsiu visų. Bet negaliu nepaminėti didžiulės Ahu Tepeu, 
esančios, kaip ir daugumas kitų rapanujiečių šventovių, ant jū- 
ros kranto, tarp vienintelio Velykų salos kaimo Hanga Roos ir 
Šiaurės iškyšulio, ugnikalnio Rano Aroi pašlaitėje. 

Prie Ahu Tepeu pédinu — tai ne pilna valandžiukė kelio — iš 
stovyklos pėsčias. Pereinu juodą, latakuotą lavos lauką ir vei- 
kiai stoviu ant neaukšto jūros kranto. Tad čia kyla Ahu Tepeu, 
tiksliau — dvi Ahu Tepeu. Kaimynystėje su „pagrindine“ šven- 
tove rapanujiečiai taip pat pastatė dar antrą, mažesnę šios šven- 
tyklos kopiją. Todėl ir specialistai pirmąją vadina Ahu Tepeu I, 
o antrąją — Ahu Tepeu II. 

Ahu Tepeu man yra geros didesnės dalies rapanujiečių šven- 
tovių pavyzdys. Ją visada sudaro centrinė plokštuma (stačia- 
kampio, o kartais apskritimo formos); iš abiejų pusių prie jos 
prigludę sparnal, kurie būna gerokai žemesni. 

Ahu Tepeu kyla ant vandenyno kranto. Bet į plokštumą ke- 
lias eina nuo salos pusės. Tad jūros vandenyse atsispindi užpa- 
kalinė šventovės dalis. Ir didžioji dalis kitų rapanujiečių ahu 
priekiu atsigręžusios į salos vidų. Iš čia taip pat eina nuožulniai 
kylantis įėjimas į pagrindinę aikštelę. Vis dėlto ahu statytojai 
daugiausia dėmesio skyrė išorinei pusei, atgręžtai į jūrą. Ją 
statė iš gražiausių arba didžiausių akmenų. Aikštelės vidurį už- 
pildydavo akmenų skaldos, žvyro. Šį masyvų pagrindinį ahu pa- 
statą rapanujiečiai statydavo ant lygaus grįsto pamato. 

Tiktai tada, kai šventovė būdavo visai baigta, jos viršūnėje 
galėdavo pastatyti didelę statulą. Rapanujiečių ahu esantys mo- 
ai visai nežymiai skiriasi nuo statulų, kurios liko Rano Raraku 
šlaituose. Svarbiausias skirtumas — ryškesnės akys, akies obuo- 
liukai. (Seniau, matyt, rapanujiečiai moai akis darydavo natū- 
ralių spalvų: baltymus iš jūros kriauklių, akies rainelę iš juodo 
vulkaninio stiklo — obsidiano.) 

Ahu, suprantama, buvo šventovės. Statybos būdu ir savo pas- 
kirtimi rapanujiečių ahu panašios į šventoves, kurias buvau 
aplankęs kitose Polinezijos dalyse, kur jas vietos gyventojai 
tarpais vadina net ir tuo pačiu vardu. Kitur polineziečiai jas va- 
dina marae. 

Rapanujiečių ahu priklausė atskiroms Velykų salos giminėms. 
Šios giminės šventyklos iš tikrųjų man kalba ir apie ankstesnių 
Rapa Nui kartų visuomeninę santvarką. Apsigyvenusios saloje, 

matyt, atskiros giminės įsikūrė „šavoje“ pakrantės dalyje. Ĝi- 
minės plotui priklausė ir tam tikra dalis sausumos, Rapa Nui vi- 
dinės teritorijos zona. Tačiau gyvenimas, visai aišku, koncen- 
travosi čia, ant jūros kranto. 

Prieš kiekvieną šventovę buvo tarsi apeigų aikštė, kurią nuo 
salos pusės skyrė giminės narių namų eilė. Taip pat šie rapa- 
nujiečių būstai buvo statomi iš akmens ir turėjo, kaip ir vir- 
šuje Oronge, savotišką laivo formą. Kadangi ahu buvo švenčiau- 
sia giminės vieta, suprantama, kad ji daug kartų naudota ir kaip 
laidojimo vieta. Kartais tik išrinktiesiems, kartais visiems gru- 
pės nariams. 

Čia, Ahu Tepeu, buvo rasta griaučių liekanų, palaidotų dvie- 
Juose kapuose tiesiog ahu pamate. Kiti kapai rasti visiškai prie 
šios šventovės. Vienoje Ahu Tepeu kriptoje (joje buvo palaidoti 
devyni mirusieji) rasta totoros nendrių demblio liekanų. Radio- 
aktyviosios anglies C 14 metodu nustatyta, kad apytikriai jos 
siekia 1640 (+ 250) metus, o tyrinėto vieno skeleto kaulo pavyz- 
džio amžius — 1629 (3:150) m. | 

Šalia Ahu Tepeu pastebėjau kelių moai liekanas. Matyt, iš 
pradžių plokštumoje stovėta keturių statulų. Tačiau įnirtingose 
genčių ir giminių kovose visi moai, iki paskutinio, buvo nuo 
rapanujiečių ahu nuversti. 

Kad galėčiau įsivaizduoti, kaip atrodė tos Velykų salos gimi- 
nių šventovės tada, kai jose stūksojo šie akmens milžinai, tu- 
rėjau, pasitaikius pirmai patogiai progai, keliauti į šiaurę už 
Hanga Roos pro kitą žymią šventovę Ahu Tehai prie Ahu Akivi. 
Ahu Akivi buvo pirmoji Velykų salos šventovė, kur grįžo visos 
kadaise ją puošusios septynios penkių metrų dvidešimt tonų 
statulos. (Dabartiniai čiliečiai, lankantys Velykų salą, todėl kiek 
niekinamai šią vietą vadina „Septynių beždžionių“ vardu.) 

Ahu Akivi vaizdas stulbinantis. Septyni moai kažkaip antgam- 
tiškai iškyla viršum vakarinės Velykų salos truputį banguotos 
dalies. Aplinkui tvyro visiška tyla. Tik puslaukiniai arkliai (jų 
Rapa Nui saloje keturiskart daugiau, negu žmonių) kartkartė- 
mis prabėga pro negyvą šventovę. 

Statulas į jų senąją vietą grąžino du archeologai — Čilės pro- 
fesorius Gonsalesas Figueroa ir amerikiečių tyrinėtojas Viljamas 
Malojas iš Vajomingo. Ahu Akivi šventykloje mane sudomino 
ne tik gigantiški moai, bet ypač tai, kuriuo būdu Malojas ir Fi- 
gueroa vėl juos pastatė. 

Rapanujiečiai sutartinai tvirtino, kad jų protėviai kėlė statt- 
las, dėdami po gulinčių moai galvūgaliu akmenis. Malojas ir 
Figueroa patikėjo senuoju receptu. Ir iš tikrųjų akmuo po ak- 
mens iš lengvo kėlė daugiatonį milžiną, kol pagaliau statula vi- 
siškai atsistojo. Taip iš eilės buvo pastatyti visi septyni Ahu 
Akivi milžinai. 

Tad bent viena dalis techninių problemų, kurias mokslinin- 
kams iškėlė rapanujiečių statulos, buvo paaiškinta. Tačiau statu- 
lų gabenimo būdas liko neišspręstas. O iš tikrųjų iki šios dienos 
nėra visai aišku ir svarbiausia: ką gi rapanujiečių milžinai vaiz- 
duoja. 

Pirmasis atsakymas, kuris man kyla, yra toks: moai puošia 
šventyklas, tai aišku, kad čia esama dievų paveikslų. Kapito- 
nas Kukas, aplankęs Velykų salą dar tada, kai statulos buvo 
statomos, per trumpą buvimą sudarė nedidutį jų sąrašą su rapa- 
nujiečių duotais joms vardais. Tačiau nė vienu atveju moai ne- 
buvo vadinami kurio Polinezijos dievo vardu. Visada tai būdavo 
aprašomasis pavadinimas, pavyzdžiui, Tatuiruotasis. 

Kukas taip pat pastebėjo, kad prie kai kurių statulų vardų 
rapanujieciai pridėdavo dar titulą ariki. O kadangi ariki po- 
lineziečių kalbose reiškia viršininkas, kilmingasis, tai gali bū- 
ti —ir tai yra antrasis man kilęs sprendimas, — kad statulos 
vaizduoja žymius vadus, giminės pradininkus ir pan. Bet pats 
turiu nurodyti, kad visos statulos iš tikrųjų visiškai vienodos, 
tad vargiai gali būti portretai. 

Nepastebėjau, kad kuri rapanujiečių statula (išskyrus tuos ke- 
lis kūrinius iš seniausių laikų, taip pat ir tas ypatingas klūpan- 
čias figūras iš Rano Raraku šlaito) iš tikrųjų labiau skirtųsi sa- 
vo išraiška. Dar daugiau: turiu priminti, kad nė vienas jūrų ke- 
liautojas, aplankęs Velykų salą dar tada, kai jos garbingieji 
moai išdidžiai stovėjo vietinėse ahu, nebuvo pastebėjęs rapa- 
nujiečių rodant statuloms kokią ypatingą pagarbą, lankstantis 
jiems, meldžiantis, dainuojant arba šokant jų garbei. Tad ir 
pranešimai tų, kurie pirmieji lankėsi Velykų saloje, nepadeda 
mums išaiškinti, kas buvo ar ką vaizduoja rapanujiečių moai. 
Kaip ir daugelis kitų Velykų salos praeities klausimų, ir šis lie- 
ka be atsakymo. 

Jei jau kalbu apie Rapa Nui statulų vienodumą, tai iš tikrųjų 
jos labai panašios. Tačiau nėra vienodai didelės. Veikiau at- 
virkščiai. Kai kurios dvigubai, trigubai, keturgubai ir net pen- 

klagubai didesnės už kitas. Moai, kuriems čia, Ahu Akivi, žiū- 
riu į veidą, yra visi penkių metrų aukščio. Bet tas milžinas Ko 
Teto Kana, kurio veidu — ilgio sulig autobusu — šliaužiojau vie- 
noje Rano Raraku laužykloje, turi dvidešimt vieną metrą. Ko- 
dėl tokie dydžio skirtumai, jei visa kita rapanujiečių moai visiš- 
kai vienoda? Matyt, todėl, kad visoje Okeanijoje, ne tik Velykų 
saloje, jau nuo neatmenamų laikų vienos giminės nariai stengia- 
si aplenkti kitos giminės narius. Šios kai kada visiškai absurdiš- 
kos pastangos didinti iki beprasmiškumo kartais apima iš pa- 
žiūros paprastus daiktus, kaip, pavyzdžiui, kirvius, kuriuos me- 
laneziečiai vartoja savo šventėse. Toks pat motyvas padidinti 
savo giminės prestižą kuo didesnėmis ir kuo gausesnėmis statu- 
lomis, negu puošia gretimos giminės ahu, manyčiau, buvo taip 
pat priežastis, kad Velykų salą užplūdo šie moai. 

Iš tikrųjų statulų aukštis — vienintelis dalykas, kuriuo skiria- 
si daugumas rapanujiečių moai. Sakau — didžioji dalis. Kadangi 
Velykų saloje rastos kelios statulos, kurios atrodo kitaip, negu 
tie visuotinai žinomi, Rapa Nui salai taip būdingi akmens 
milžinai. 

Pirmiausia tokios savotiškos ir skirtingos statulos buvo rastos 
šimto keturiolikos metrų ilgio šventovės Ahu Motu Opeope griu- 
vėsiuose. Šią gimininę šventovę puošė šešios statulos, kurios tu- 
rėjo trumpus, visiškai normalius ausies kaušelius. Paskui mane 
labai sudomino tolimame Rano Raraku šlaite aptikta toji realis- 
tinė klūpanti statula, rasta norvegų ekspedicijos. 

Dabar norėčiau vykti pasižiūrėti vienos tokios neįprastos sta- 
tulos, bet ne prie Rano Raraku šlaitų, o tolesnės įdomios ahu. Iš 
tikrųjų čia vėl ne viena ahu, bet taip pat, kaip ir Ahu Tepeu, 
kelios šalia esančios šventovės (šiuo atveju trys), žymimos pa- 
prastai kaip Ahu Vinapu I, Ahu Vinapu II, Ahu Vinapu III. 

Trys šios „šventyklos“ ir kaimelis šalia jų padarė iš šio slė- 
nio svarbų Velykų salos apeiginį centrą. Vinapu slėnys yra Ra- 
pa Nui salos vakaruose, į rytus nuo kraterio Rano Kao. Šiaurėje 
Vinapu slėnys baigiasi didinga Oritos kalno viršūne, pietuo- 
se — neaukštos pakrantės uolos ir už jų jūra. Be to, slėnys pa- 
dalytas dar trijų dešimčių metrų kalvos, ant kurios yra Ahu Vi- 
napu III. Prie šios šventovės, kurios dar netyrinėjo nė vienas 
archeologas, man buvo Vinapu slėnyje maloniausia ateiti. Nuo 
jos puikus vaizdas į visą slėnį ir į jo žalius here hoi žolės kili- 
mus, 

Svarbiausia Vinapu šventovė — Ahu Vinapu I — yra pačiame 
slėnio centre, gal šimtas metrų nuo jūros kranto. Visai šalia Ahu 
Vinapu I yra Ahu Vinapu II. Už abiejų centrinių Vinapu slėnio 
šventovių kadaise buvo du kaimeliai (gal veikiau du atskiri vie- 
no kaimo kvartalai), kuriuos šiandien, nežinodami jų tikrojo 
vardo, vadiname tiesiog Ahu Vinapu. 

Beje, kaip sutartinai teigia vietiniai Velykų salos polinezie- 
čiai gyventojai, šalia Vinapu šventovių įsikūrusiuose kaimeliuo- 
se — kaip tai įprasta Rapa Nui saloje — gyveno ne giminė, ku- 
riai priklausė ahu, bet ju laiviškuose namuose svečiavosi 
Tangata rongo rongo, šventieji mokyti vyrai, kurie tikriausiai 
rūpinosi religine veikla šiose šventovėse. Taigi Vinapu buvo 
tikrai reikšmingas Velykų saloje apeigų centras, nors ir ne toks, 
kaip rapanujiečių Orongas. 

Be trijų ahu ir dviejų kaimelių, profesorius Malojas (kuris, 
kaip sakyta, rekonstravo Ahu Akivi) čia dar kasinėjo nemaža 
kapų. Prieš kalbėdamas apie Vinapu kapus, šventovę ar būstus, 
norėčiau dar grįžti prie tos ypatingosios statulos. Patraukė ji 
mane savo forma. Iš tikrųjų tai paprastas keturkampis stulpas, 
kuris skiriasi taip pat medžiaga. Ši statula it stulpas, matyt, 
nėra kilusi iš Rano Raraku laužyklos. Ji tcšyta iš tamsesnio, rau- 
dono akmens (rapanujiečiai vadina jį hani hani) stulpo. Statula 
iš tikrųjų be galvos. Užtat turi didžiulę bambą, o jos rankos, 
įskaitant visus penkis pirštus, labai gerai apdorotos. Taip pat 
turi, nors ir trumpas, kojas. 

Nepaprastąjį moai profesorius Malojas iškasė šalia Ahu Vi- 
napu II. Dėmesio vertas ir didžiai įdomus šios ahu orientavimas 
(91730 į rytus — tai sutinka su tekančios saulės azimutu per 
ekvinokciją). Po tokio nuostabaus fakto Malojas, aišku, ištyrė 
ir gretimos ahu (Ahu Vinapu I) geografinę padėtį. Ir atsakymas 
jo neapvylė. Jis orientuojamas 114° į rytus, kas taip pat su nežy- 
miu dviejų laipsnių nukrypimu sutinka su tekančios saulės azi- 
mutu vasaros saulėgrąžos dieną. 

Ahu Vinapu I patraukė mane ne tik savo astronominiu orien- 
tavimu. Visa ši šventovė gerokai skiriasi. Nuo kitų ahu, su ku- 
riomis aš susipažinau Rapa Nui saloje, pirmiausia skiriasi savo 
išvaizda. Jos išorinė, į jūrą atgręžta pusė pastatyta iš milžiniš- 
kų, milimetro tikslumu suleistų, tobulai nugludintų bazalto blo- 
kų. Jų svoris, galima spėti, kartais siekia penkis šimtus kilo- 
gramų! 


30 


Pirmą akimirką priekinė Ahu Vinapu I siena man priminė in- 
kų statybą, su kuria susipažinau Saksa huamanės, Olantaytam- 
bos ir kituose Peru miestuose. Tačiau, matyt, čia tik atsitiktinis 
statybos technikos panašumas. 

Šalia šios nepaprastos ahu rasta Žmonių griaučių liekanų. Iš- 
matavus radioaktyvia C 14, nustatyta, kad jų amžius siekia 857 
(+ 200) metus. Tai kaip tik seniausia rapanujiečių istorijos da- 
ta. Vienas pavyzdys, kilęs iš Poike pervalkos, rodąs dar senes- 
nį amžių, gerokai abejotinas. 

Ahu Vinapu I kaulų radinys aiškiai rodo, kad devintajame 
amžiuje atvykėliai iš Polinezijos baigė nukariauti salą, o žem- 
dirbystė buvo tokia produktyvi, jog rapanujiečiams likdavo ga- 
na laiko, jėgų ir priemonių tokių puikių šventovių statybai. 

Atrodo, kad tokių ahu statyba iš didelių, dailiai tašytų ak- 
menų būdinga pirmajam, ankstyvajam Velykų salos istorijos 
etapui. Vėlesniais laikais Rapa Nui saloje statytojai ėmė vartoti 
mažesnius akmenis. Bet kartu šiame antrajame laikotarpyje jie 
ėmė prie savo ahu statyti tas nuožulnias plokštumas, kuriomis 
tikriausiai į aikšteles gabeno statulas. Taigi jos atsirado ant ahu 
šiame antrajame, viduriniame laikotarpyje. 

Paskutinis rapanujiečių istorijos periodas — tai žlugimo lai- 
kas, kovų su statulomis ir jų garbinimu laikas, kai nuo ahu ver- 
Čiama statula po statulos, kol pagaliau visoje Velykų saloje ne- 
lieka nė vienoje šventovėje nė vieno stovinčio moai. Gana tiks- 
lių Žinių, kaip sparčiai plito naikinimo banga, turime kaip tik 
iš ten, iš Vinapu. 1804 m. Ahu Vinapu II trumpai aprašė rusų 
jūrų keliautojas Lisianskis, kuris Velykų saloje išbuvo kelias 
dienas. Tuo metu pirmojoje šventovėje stovėjusios keturios sta- 
tulos, antrojoje — trys. Po dvylikos metų kitas rusų jūrinin- 
kas — Otas Kocebu rado jau tik dvi stovinčias statulas. O kai 
paskui antrojoje amžiaus pusėje į Vinapu slėnį atvyko pirmie- 
ji misionieriai, jau nestovėjo nė vienas moai. Nei čia, nei ku- 
rioje nors kitoje Velykų salos vietoje. 

Milžiniškų moai naikinimas, kaip sako legendos, prasidėjęs 
kaip tik čia, Vinapu. Priežastis, kuri jau užmiršta, buvusi ta, 
kad, švenčiant šios ahu rekonstrukcijos pabaigą, buvusi paau- 
kota ir tuojau su apeigomis suvalgyta Vinapu giminės vado žmo- 
na. Tačiau vienam iš šių žmogėdriškų vaišių dalyviui nelikę pri- 
klausančios dalies, nes dalį mėsos, kuri, jo nuomone, turėjusi 
jam tekti, suvalgęs kažkas kitas. Įžeistas ir pažemintas, trokšda- 

mas keršto, jis nuvykęs pas vadą, labai galingos giminės Tonga 
Riki vadą. Iš jos buvo kilusi suvalgytoji žmona. Tonga Riki gimi- 
nė, suprantama, neatsisakė keršyti už savo narį ir, uzpuolusi Vi- 
napu, išžudė jo gyventojus ir nugriovė keliolika Vinapu šven- 
tovės statulų. 

Kerštas sukėlęs naują kerštą, ir Vinapu užpuolimas davęs prie- 
kabę naujiems užpuolimams, nepabaigiamiems karams, kuriuose 
žūdavo ne tik žmonės, bet ir jų fantastiniai moai. Toks buvęs 
rapanujieciu šventyklų ir jų statulų galas, ir, kai į salą atvykę 
pirmieji misionieriai, jie radę šventoves jau tuščias, be moai. 

Milžiniškų statulų kūnai, kurie puošia rapanujiečių ahu, iš 
tikrųjų tėra garsiųjų skulptūrų apatinė dalis. Tačiau pirmieji 
europiečių keliautojai Velykų saloje dar matė ant stovinčių šio- 
se šventovėse moai galvų uždėtas didžiules „skrybėles“ iš ryš- 
kiai raudonos spalvos ugnikalnių akmens. Kelių metrų skrybėlės 
slėgė ne tik statulų galvas, bet ir galvas tų, kurie pirma, o ir 
dabar, domėjosi keistosios Velykų salos kultūra. 

Pasižiūrėti nepaprastų raudonų skrybėlių išsiruošiau į šios 
vulkaninės šalies tolesnio ugnikalnio kraterį — Puna Pao. 

Aplankius Rano Raraku ir Rano Kaą, man rodės Puna Pao 
pernelyg nedramatiškas ir nemonumentalus. Pagaliau nė mane 
čia dominančio kraterio sienos nevertos dėmesio. Beveik visur 
jas dengia tanki žolė- Tik vietomis vos prasišviečia sodriai rau- 
donas akmuo. Ir kaip tik iš šio akmens rapanujiečiai darė svar- 
biausią ir taip pat keisčiausią savo moai papuošalą, kurį tuo tar- 
pu vadinu skrybėle. 

Tai todėl, kad ir mano rapanujiečių informatoriai akmens bai- 
sybes vadina hau hitirai moai — pažodžiui „statulų raudonojo 
akmens skrybėlės“. Seniesiems salos lankytojams, kuriems te- 
ko laimė matyti hau hitirai moai ant daugumos rapanujiečių 
ahu statulų, „skrybėlės“ buvo visa, ką, jų supratimu, galima 
nešioti ant galvos: vieniems — tarsi turkų turbanai, kitiems — 
tarsi Šiaurės Amerikos indėnų galvos apdangalai. O dar kitiems 
tyrinėtojams hau hitirai moai rodėsi esą plaukai, kuriuos ne- 
šioję pirmieji Velykų salos gyventojai arba kolonistai. 

Iš „plaukų teorijos“ šalininkų vieni tikėjo, kad Velykų sa- 
los kultūros kūrėjai buvę juodaodžiai (pavyzdžiui, Balfuras pir- 
muosius rapanujiečius laikė melaneziečiais), o kiti, atvirkščiai, 
manė juos buvus šviesius (netgi baltus) Amerikos indėnus (kaip 
Turas Hejerdalas). 

Kaip ir beveik visi nuostabiosios Velykų salos klausimai, taip 
ir tikrosios hau hitirai moai reikšmės problema tuo tarpu neiš- 
spręsta. Tačiau aš pats manau, kad milžiniškos „skrybėlės“ iš 
tikrųjų susijusios su plaukais. Juk tai vienintelis galvos apdan- 
galas, būdingas kiekvienam žmogui. 

Jau Alfredas Metro, prancūzų ir belgų ekspedicijos į Velykų 
salą dalyvis, pastebėjo, kad senieji rapanujiečiai dabartinį hau 
hitirai moai vadino žodžiu pukao. Išverstas jis reiškia „didelį 
mazgą“. Ir iš tikrųjų tokiu dideliu mazgu surišdavo seniau ra- 
panujiečiai ypač ilgus, puikius savo plaukus. 

Puna Pao krateryje, skrybėlių laužykloje, aš jau neradau jo- 
kio pukao. Tad užkopiau į ugnikalnio balną šiaurės pusėje. Ir 
čia aš pamačiau dvidešimt du gerai išsilaikiusius akmens skri- 
tulius. Jie čia guli taip pat apleisti, taip pat tylūs, kaip ir moai 
laužyklose priešingoje Velykų salos pusėje. Mažiausia skrybė- 
lė, kurią čia prie užmiršto Puna Pao radau, yra per pusantro 
metro skersmens, didžiausia — beveik trijų. Jų storis svyruoja 
nuo metro iki dviejų su viršum metrų. 

Apatinėje skrybėlės pusėje rapanujiečių akmentašiai iškapo- 
davo duobučių. Šioje vietoje pukao jungėsi su statulos kūnu. 
Viršutinėje akmens skritulio pusėje visada rasdavau didoką iš- 
kilimą, tarsi skrybėlės smaigalį, statulos viršūnę. Kokią reikš- 
mę arba paskirtį ji turėjo, aš, deja, nežinau. u 

Lygiai taip pat man ne visai aišku, kaip rapanujiečiai užkel- 
davo milžiniškus pukao ant savo statulų galvų. Gal moai kū- 
ną sujungdavo su skrybėle dar ant žemės, o paskui, kai imda- 
vo kelti statulą, dėliodami po ja akmenis, keldavosi ne tik moai, 
bet ir jų keistoji karūna. 

Rapanujiečiai, žinoma, skrybėles per salą transportuodavo ris- 
dami. Pukao transportas palyginti su daugiatonių statulų gabe- 
nimu buvo nesudėtingas dalykas. Todėl, kaip ir statulos, ir jų 
raudonosios skrybėlės išsisklaidė po visą Velykų salą. Pirmąją 
aš, pavyzdžiui, mačiau jau savo pirmoje kelionėje po Rapa Nui 
salą — lankydamas karalių Anakeną, šalia vienos iš šešių vie- 
tos šventovių Ahu Ature Hupi. (Beje, pukao niekada nepuošė 
Rano Raraku statulų.) 

Tačiau visoje Velykų saloje aš mačiau tik vieną pukao savo 
vietoje, uždėtą ant akmeninio milžino galvos. Šis paskutinis (iš 

tikrųjų jau rekonstruotas) ,komplektinis" atsiskyrėlis stovi Ahu 
Tepeu plokštumoje. Dairosi ir tyli, kaip ir visi kiti moai, kaip 
visa šioje „šalyje be atsakymo“. Tyli. Tyli... 


Į ILGAAUSIŲ ŠALĮ 


Šiandien manęs laukia kelionė, kurios jau seniai norėjau. Iš- 
vyka į Ko Te Umu O Te Hanau Eepe į daubą, kuri skiria Rapa 
Nui trikampio rytinę viršūnę nuo visos salos masyvo. Šitą 
Rapa Nui dalį paprastai vadiname Poike — pagal ugnikalnį, 
vieną iš tų trijų, kurie dominuoja trijuose Velykų salos kam- 
puose. 
kitas ahu, esančias prie pietinio salos kranto, pagal menką ke- 
lia, kuris, tikiu, visai tiksliai išlaikė vieno iš senųjų rapanujie- 
čių kelių kryptį. 

Tad pirmiausia aš stabtelėjau prie nedidukės Ahu Hanga Pou- 
kura, kur gal ilsisi Velykų salos atradėjo, didžiojo karaliaus Ho- 
tu Matuos kaulai. 

Keliais kilometrais toliau į rytus kyla Abu Aka Hanga, nuo 
kurios, kaip rodo dr. Rautledž tyrinėjimai, senais Rapa Nui lai- 
kais ėjo tikras kelias, jungęs šią šventovę su Rano Raraku lau- 
žyklomis. 

Vėl einu seno plento trasa (ir plentai — svarbūs aukšto rapa- 
nujiečių kultūros lygio liudininkai) tolesnės stotelės link šiame 
vadinamajame Pietų kelyje — Ahu Tea Tenga. Šios dienos ma- 
no programos ketvirtoji šventovė Ahu Ura Maihiku yra tiesiai 
priešais pietinius Rano Raraku šlaitus. Ji gerokai apardyta. 

Į pietų vakarus nuo plataus kraterio, tiesiai prieš sąsmauką, 
kuri skiria Poike nuo likusios salos, aplankau dar išraustą ahu, 
vardu Hanga Tuu Hata. O paskui jau susitinku su ta, kuri ma- 
ne iš visų šventovių Velykų salos pietryčiuose labiausiai domi- 
na. Tai garsioji Ahu Tonga Riki. l 

Kaip tik Tonga Riki giminės kariai, kaip sako Rapa Nui sa- 
loje išgirstas padavimas, sunaikinę Vinapu  -lénio šventovę. 
Kaip tik jie buvę tie, kurie pirmieji nuo Ahu Vinapu nuvertę 
pirmąją statulą ir taip pradėję įnirtingo statulų griovimo erą, 
visuotinio priešiškumo laikotarpį, kovos visų prieš visus metą. 

Aišku, kas sėja vėją, piauna audrą. Tai tinka ir tolimajai Ra- 
pa Nui salai. Galingos Tonga Riki giminės ahu iš visų trijų Sim- 

tų Velykų salos šventovių buvo pati didžiausia. Ją sudarė cent- 
rinė plokštuma penkiasdešimi metrų ilgio, pustrečio metro aukš- 
čio ir beveik trijų metrų ploc:o. Prie pagrindinio pastato glau- 
dėsi kairysis ir dešinysis šventovės sparnas. 

Visa didžiulė ahu buvo šimto šešiasdešimt keturių su puse 
metro ilgio. Centrinės plokštumos viduje šventovės statytojai pa- 
liko tuščią tarpą, savotišką koridorių, kuriuo naudotasi kaip žy- 
miųjų tos garbingosios giminės narių laidojimo vieta. O kad 
jos galia būtų dar ryškesnė, Tonga Riki klano nariai pastatė ne 
mažiau kaip penkiolika statulų. 

Nė viena kita Velykų salos giminė neįstengė papuošti savo 
šventovės tieka moai, kaip šie išdidę Tonga Riki. O vis dėlto 
ir Tonga Riki statulas vieną po kitos nuvertė niekada nesi- 
baigusių karų sukeltos aistros, karų, kuriems pirmąją prieka- 
bę davė jie, šitie išdidę, savimi pasitikintys Ahu Tonga Riki sta- 
tytojai ir valdytojai. 

Ir tarsi pati gamta būtų norėjusi patvirtinti ir paskelbti, kad 
patarlė apie dievo malūnus, kurie malą lėtai, bet užtikrintai, 
yra teisinga, įniršusi jūra visai neseniai, 1960 metais, užgriuvo 
Ahu Tonga Riki. Tada Velykų salos pajūrį nusiaubė milžiniš- 
ka cunami, jūros drebėjimo banga. 

Banga, aukštesnė už gyvenamąjį namą, kaip skiedras pakėlė 
nuverstas, išniekintas statulas, kurios iki tol Zlagsojo apie Ahu 
Tonga Riki, ir nunešė jas kelis šimtus metrų į salos gilumą. Či- 
lės valdžia Velykų saloje nutarė didžiausios rapanujiečių ahu 
neatkurti, nerekonstruoti, bet palikti šventovę ir jos statulas to- 
kias, kokias jas paliko aukštoji banga, kaip jūros neįtikėtinos 
jėgos atminimą. 

Netoli du kartus sugriautos Ahu Tonga Riki prasideda Ko 
Te Umu O Te Hanau Eepe — įdauba, kuri skiria tą „Poike ša- 
lj" — pačią rytinę Rapa Nui dalį nuo visos salos. Čia turiu pri- 
minti, kad Velykų sala, šiandieninė Velykų sala, kaip pažįstame 
ją mes, iš tikrųjų yra trijų ugnikalnių padaras. Pirmasis buvo 
Terevaka, antrasis — Rano Kao, į kurį neseniai kopiau, trečia- 
sis, visų seniausias — Pua Katiki. 

Teritorija į rytus nuo Ko Te Umu O Te Hanau Eepe, kurią da- 
bartiniai rapanujiečiai vadina Poike, senų senovėje buvo viena 
iš trijų atskirų vulkaninių salelių. Vėliau lava, tūkstančius metų 
verždamasi iš Pua Katiki, susiliejo su Terevakos lavos srau- 

tu. Netrukus „prisijungė“ ir Rano Kao. Tad šitaip ir atsirado 
dabartinė Velykų sala. 

Šiauriniame Pua Katiki šlaite išaugo trys menkesni kraterių 
konusai: Tea Tea, Parahe ir Vai Heva. Tačiau kas mane čia, 
Poike šalyje, labiausiai stebina, tai iš pirmo žvilgsnio visiškai 
skirtingas salos paviršius: į kairę nuo įdaubos (einu iš pietų) 
salos paviršius dengiamas tūkstančių, tiesiog milijonų akmenų 
ir biaurių juodų vulkaninių luitų. Dešinėje — į rytus nuo Ko Te 
Umu O Te Hanau Eepe, paviršius (išskyrus prie pat Pua Katiki) 
švarus, tarsi juo ką tik nuvažiavo didžiulė valomoji mašina. 

Matyt, čia kažkas nesiderina. Skirtumas tarp žalios Poike ir 
akmenuoto likusios salos paviršiaus pernelyg ryškus. O siena, 
neabejotina tų dviejų taip skirtingų pasaulių siena, yra kaip 
tik toji Ko Te Umu O Te Hanau Eepe įdauba, kuria dabar einu 
prie šiaurinio Velykų salos kranto — prie Laperuzos įlankos. 

Paėjes kelis šimtus metrų išilgai įdaubos, aptikau archeologų 
zondą. O netrukus ir kitą. Profesorius Karlailis S. Smitas ir jo 
pagalbininkai iš norvegų ekspedicijos, o paskiau ir kiti specia- 
listai norėjo įsitikinti, ar toji nepaprasta įdauba iš tikrųjų yra 
gamtos padaras, ar — kaip iki šiol atkakliai kartoja vietos gy- 
ventojai — Žmogaus. 

Žiūriu į iškasą. Ji primena man seną vokiečių imperijos vė- 
liavą: juoda, raudona, geltona. Geltona — tai viršutinis sluoks- 
nis. Po juo eina raudonasis, o po šiuo — juodasis. Raudona — 
tai milžiniško gaisro pelenų liekanos, o Tuus — tai suangléju- 
sios šakų ir žagarų liekanos. 

Taigi aišku, kad įdaubą, skiriančią pačią rytinę dalį nuo vi- 
sos Velykų salos, sukūrė žmogus. Tai jis turėjo iškasti šį dvy- 
likos metrų pločio ir beveik penkių metrų gylio griovį. Taip 
pat jis čia privertė malkų, šakų ir Žagarų ir viską sudegino. 

Žmogus — Velykų saloje tai reiškia, suprantama, rapanujietį. 
Toji sąsmauka rapanujietiškai vadinasi Ko Te Umu O Te Ha- 
nau Eepe, lietuviškai — ,Zeminé ilgaausių krosnis“. Jei buvo 
ilgaausių rapanujiečių, tai turėjo būti ir kitų — taigi trumpaau- 
sių rapanujiečių. Pirmiausia man, kaip ir bet kam, kas Velykų 
saloje susiduria su ilgaausiais, iškyla milžiniškos Rano Raraku 
ir daugybės šventovių statulos. Jų ausys iš tikrųjų didelės, nu- 
tisusios, bet kadangi statulos labai didelės, jų ausys nekelia vi- 
sai nenatūralaus įspūdžio, 

Be statulų ir šventyklų, senieji rapanujiečiai mums paliko ir 
savo padavimų bei legendų, kurių pagrindas dažnai konkretus 
įvykis. Vienoje labiausiai paplitusioje legendoje, kurią man pa- 
pasakojo ne mažiau kaip dešimt Velykų salos gyventojų, iš tik- 
rųjų kalbama apie karą, kilusį tarp dviejų priešiškų rapanujie- 
čių grupių — Hanau Momoko, arba trumpaausių, ir Hanau 
Eepe, arba ilgaausių. Velykų salos padavimai ilgaausius laiko 
šio nuostabaus griovio kasėjais. 

Legendos apie ilgaausių ir trumpaausių karą, pasakojamos kai 
kurių rapanujiečių, kiek skiriasi. Todėl nutariau Velykų salos 
legendų užrašymuose rasti seniausią šio padavimo variantą. Jis 
pirmiausia sako, kad Hotu Matua, pirmas mylimasis Velykų sa- 
los karalius, buvęs trumpaausių protėvis. Ilgaausiai Rapa Nui 
saloje pasirodę, kai valdęs trečiasis karalius Tuu Ko Ihu (jo, Zi- 
-noma, nederėtų painioti su to paties vardo žynių, lydėjusios 
Hotu Matuą kelionėje į Velykų salą valties vadu). Kadangi Tuu 
Ko Ihu laikais pirmą kartą saloje pasirodė ir kanibalizmas, ga- 
lime manyti, kad ilgaausiai atnešė į Rapa Nui šį žiaurų paprotį. 

Su antrąja polineziečių kolonizacijos banga į Rapa Nui salą 
atėjo ir kitų dalykų: tobulesnis akmens apdorojimas, aukštesnis 
žemdirbystės lygis ir pažangesnė žemės darbo technika. 

Ilgaausiai — o dėl to mokslininkai sutaria su čiabuvių legen- 
domis — veikiausiai neapsigyveno kompaktiškai kurioje salos 
dalyje, bet išsisklaidė tarp pirma atvykusių gyventojų, savo po- 
linezietiškų pusbrolių. 

Mano žinomas seniausias padavimas ilgaausių ir trumpaausių 
karo kaltininku laiko Hanau Eepe giminės narį, vardu Ko Ita. 
Šis Ko Ita savo name slėpęs trisdešimt trumpaausių berniukų 
lavonus, kuriuos ketinęs ilgainiui suvalgyti. Tarp tų užmuštų 
vaikų buvę ir septyni vyriškio, vardų Ko Pepi, sūnūs. Septynių 
žmogėdros nužudytų sūnų tėvas pamišęs. Jo brolis, nelaimingų- 
jų berniukų dėdė, prisiekęs žudikui atkeršyti. Ir ne tik jam. Vi- 
siems ilgaausiams. Ir iš tikrųjų per kelias dienas Vinapu kaime 
buvo specialiai išžudyti visi Hanau Eepe, taip pat tie, kūrie (bu- 
vo kaip tik Paukščių vyrų šventė) lankęsi Oronge. 

Apimti siaubo, ilgaausiai, kurių, matyt, būta mažiau, pabėgo 
į salos rytus, prie Pua Katiki kalno, į tas vietas, kurias šiandien 
vadiname Poike. Paskui Poike kurį laiką tapo ilgaausiams „vie- 
nintele šalimi“. Darbštūs ir sumaningi ilgaausiai taip pat mėgi- 
no ir šioje vietoje gauti sau maisto. Jie tada nuvalę visą Pike 

paviršių, nurinke dešimtis tūkst:nčių akmenų ir sumetę juos | 
jūrą. Todėl man šiandien, paz2li:u ir iš lėktuvo, ilgaausių žemė 
rodosi švare:nė, tiesiog šviesesr:2, negu pagrindinė salos dalis, 
teritorija už Ko Te Umu O Te Hanau Eepe. 

Noriu grizti prie šio griovio. Tai buvo genialus gynybos įren- 
ginys, tikra ilgaausių Mažino linija. Iš trijų pusių Poike sau- 
gojo jūra ir keli šimtai metrų aukščio stačios krantų uolos. O 
kitą, ketvirtą siaurą savo teritorijos kraštą ilgaausiai atitvėrė 
sąsiauryje šiuo giliu grioviu. Tad čia buvo tikroji ilgaausių ša- 
lies siena. Ir iki šiol ją taip vadina. 

Ilgaausių sieną reikėjo rūpestingai saugoti. Griovys, kurį Ha- 
nau Eepe giminė iškasė sąsmaukoje, apskritai nebuvo europie- 
tiško tipo griovys, koks supo mūsų vidurinių amžių miestus ar 
pilis. Ko Te Umu O Te Hanau Eepe iš tikrųjų buvo pinklės. 
Ilgaausiai jo dugną priklojo sausų šakų. Puolančius Hanau Mo- 
moko ketinta prileisti iki pat iškasos. Tuo momentu ilgaausiai 
norėjo uždegti parengtas malkas, kad Hanau Momoko sudegtų 
ugnyje. 

Planas buvo geras. Bet kaip ir kiekviename kare, taip ir šia- 
me nuošaliausios pasaulio salos kare būta ne tik karių, bet ir 
išdavikų. Tarp Poike gyventojų buvusi ir iš trumpaausių kilusi 
moteris, ištekėjusi už vieno iš Hanau Eepe. Kraujo balsas lie- 
pė jai apie klastą papasakoti broliams. Moteris iš Potu Te Ran- 
gi pakluso tam balsui, naktį slapčia pervedė per ilgaausių liniją 
dalį trumpaausių karių ir paslėpė juos negyvenamuose Poike 
urvuose. 

Antroji ilgaausių dalis po kelių dienų pradėjo tariamą fron- 
talinę Hanau Eepe ataką. Tada ilgaausiai, atvėrę spąstus, pade- 
gė šakas, bet tuo momentu jiems į nugarą smogė pagrindinė 
Hanau Momoko armijos dalis. Ir ilgaausiams liko tik trauktis. 
Trauktis į duobę, kurią patys išsikasė. Paskui joje, išskyrus du 
vyrus, visi Hanau Eepe sudegė. 

Iš to pasakojimo man įdomūs du dalykai. Pirma: kada tai įvy- 
ko — kada ilgaausiai sudegė savo sukurtoje ugnyje. Profeso- 
rius Smitas iš vieno zondo paimtą pavyzdį nusiuntė Danijos na- 
cionalinio muziejaus laboratorijai Kopenhagoje. 

Matavimas radioaktyviąja anglimi nustatė jį esant iš 1676 m. 
(3-100). Su šia data nuostabiai tiksliai sutinka kunigo Englerto 
išvada, kad pagal rapanujiečių genealogijas ilgaausiai buvę su- 
naikinti apie 1680 m. 

Kitas dalykas, kuris sudomino mane rapanujiečių padavimuo- 
se apie ilgaausių ir trumpaausių karą, tai likimas dviejų vyrų, 
sugebėjusių ištrūkti iš ugningos krosnies Hanau Eepe. Padavi- 
me, kurį, būdamas Velykų saloje, girdėjau pasakojant, sakoma, 
kad jie abu pasislėpę Ana Vai urve. Nors juos trumpaausiai 
suradę, tačiau vieno žynio prašymu nebuvę nužudyti. Vėliau šie 
du paskutiniai ilgaausiai vedę žmonas iš trumpaausių giminės. 
Dar man esant Velykų saloje, kelios čiabuvių giminės savo pro- 
tėviais laikė ne tik trumpaausius, bet ir ilgaausius. = 

Pietų Amerikos tyrinėtojo Marčelo Bormidos nuomone (jis 
pirmasis parašė studiją, skirtą Velykų salos istorijai prieš bal- 
tųjų atėjimą), ilgaausiai priklausą antrajai bangai, antrajai gru- 
pei polineziečių, kurie, pasak Bormidos, išsilaipinę Rapa Nui sa- 
loje palyginti neseniai. 

Bet čia norėčiau dar štai ką pasakyti. Šie du stebuklingai iš- 
sigelbėję Hanau Eepe, vedami iš Ana Vai, šaukę Oroi, Oroi. Su 
Oroi vardu Velykų saloje vis dėlto jau buvau kartą susidūręs. 
Pasak šių dienų rapanujiečių pasakojimų, Oroi buvęs nepalen- 
kiamas jų pirmojo karaliaus Hotu Matuos priešas, antrosios gi- 
minės vadas, antrosios giminės, gyvenančios jų bendroje pir- 
mykštėje tėvynėje Marae Renga. Taip pat Oroi atvykęs į Ve- 
lykų salą ir čia po daugelio pasikėsinimų prieš karalių Hotu- 
Matuą buvęs nužudytas. 

Argi tai negalėtų padėti išaiškinti padavimą apie Hanau Eepe 
ir Hanau Momoko? Juk aišku, kad Rapa Nui saloje gyveno dvi 
giminiškos gyventojų grupės. Ir visai įtikima, kad paskutinieji 
1lgaausiai mirties pavojuje šaukėsi savo pirmojo mitinio kara- 
liaus Oroi, kaip trumpaausių palikuonys dažnai šaukdavosi sa- 
vo protėvio Hotu Matuos. 

Ir man rodosi lygiai panašu į tiesą, kad „gerasis“ Hotu Matua 
ir „piktasis“ Oroi yra tik individai, kurie salos gyventojų vaiz- 
diniuose ir atmintyje reiškia tas dvi grupes, iš karto gyvenu- 
sias Rapa Nui. O kad šiuose vaizdiniuose „savo“, t. y. trumpa- 
ausis Hotu Matua „geras“, o svetimasis, t. y. llgaausis Oroi, 
„blogas“ tai daugiau, negu paprasta. 

Vėl žiūriu į griovį. Kalvoje man pinasi įvairiausios mintys. 
Taip, Ko Te Umu O Te Hanau Eepe iškasė žmonės. Ir dabar ar- 
cheologų dalykas iš molio ir pelenų sužinoti, kas sužinoti gali- 
ma. Bet kaip mes būtume išmaningesni, jei turėtume galimybės 
pažvelgti į pačių rapanujiečių surašytas žinias. Koks būčiau lai- 

mingas, jeigu mokėčiau skaityti, ką jie patys apie save sakė 
dar prieš tai, kai Rapa Nui krantus priplaukė pirmasis europie- 
čių laivas. 


ŽMOGĖDRŲ URVE 


Rapa Nui salą aš išvaikščiojau skersai ir išilgai. Nuo puikio- 
sios Anakenos šiaurėje iki negyvos pakrantės aplink Ahu Vi- 
napu pietuose, nuo surausto Rano Kao vakaruose iki Maunga 
Toa Toa kraterio rytuose. Keliavau pasižiūrėti Paukščių vyrų 
slaptybių Oronge, ilgaausių slaptybių Poike sąsmaukoje, milži- 
niškų statulų slaptybių Rano Raraku šlaituose. Nuo šiaurės iki 
pietų, nuo vakarų iki rytų taip išvaikščiojau visą Velykų salą. 
Ir vis dėlto dar nenoriu iš čia išvykti. 

Argi jau Rapa Nui paviršiuje man nėra nieko įdomaus, nie- 
ko, ką derėtų pažinti etnografui, kuris nori ištirti šios salos pa- 
slaptis? 

Rapa Nui paviršiuje ne. Bet jo viduje. Jeigu salos išorinis 
veidas beveik plikas, vietomis ir nuobodžiai plokščias, tai šios 
salos vidus išvarpytas daugybės urvų. Vulkaninė veikla, tokia 
turtinga šioje ugnikalnių srityje, sukūrė čia tikras požemines 
katedras, o kitur vėl nedideles gotikos bažnyčias. Ir Velykų sa- 
los gyventojas, norėdamas kada pasislėpti pats ar paslėpti savo 
turtą, suprantama, visada glausdavosi čia. Ir atvirkščiai, kiek- 
vienas, kuris nori ieškoti rapanujiečių lobių, turi jų ieškoti kaip 
tik čia, Velykų salos požemių labirintuose. 

Pirma, ką čia gali rapanujiečių lobių ieškotojas rasti, yra ypa- 
tingos „kalbančios lazdos“ — medinės lentelės, kuriose rapanu- 
jiečiai užrašydavo savo religinius tekstus keistu, neįprastu raš- 
tu, jų vadinamu rongo rongo. 

Tačiau iki šios dienos Velykų saloje rasta iš viso dvidešimt 
viena tokia lentelė. Ir vis dėlto kažkur čia, po mano kojomis, 
po kojomis tų, kurie kasdien trempia dulkėtus Rapa Nui kelius, 
ilsisi karaliaus Nga Aros lobis, kurio vertė neišmatuojama nei 
auksu, nei brangakmeniais. Lobis, kurio kaina tiesiog neapsa- 
koma. Šis lobis — tai svarbiausioji didžiausios, garsiausios Ve- 
lykų salos bibliotekos, turinčios kelis šimtus geriausiai surašytų 
„kalbančiųjų lazdų“, dalis. Šis turtingas medinių lentelių rinki- 
nys iš tikrųjų priklausė karaliui Nga Arai. Kai didis valdovas 
mirė, buvo palaidotas ant trijų puikiausių lentelių. Taip buvo 

sunaikintos pirmosios trys kalbančios lazdos. Kitas dešimt ar 
penkiolika karaliaus sūnus išdalijo geriausiems dainininkams ir 
deklamatoriams. Kai kurios kalbančios lazdos, kurias turėjo 
naujasis valdovas Kaimokoi, vėliau buvo sunaikintos per tarp- 
gentinius karus. Betgi kas nutiko likusioms? Iš pagrindinės bib- 
liotekos dalies? Po karaliaus mirties jas globojo mylimiausias jo 
tarnas Pito. Kai Pito mirė, biblioteka tapo Pito giminaičio Mau- 
ratos nuosavybe. Vėliau šis buvo vergų pirklių nugabentas į 
salietros salas prie Peru pakrantės. Prieš savo prievartinį išvy- 
kimą iš Rapa Nui salos Maurata karališkąją biblioteką atidavė 
kitam savo giminaičiui Takei. 

Takė dar gyveno mūsų amžiaus pradžioje. Tai, kad jis slepia 
kažkuriame salos urve nepaprastąjį lobį, žinojo dar keli rapa- 
nujiečiai. Tačiau Takė nesakė kuriame. Ir slėptuvės neišdavė nė 
mirties patale. 

Nemanau, kad kaip tik aš rasiu dingusį lobį — didžiąją ży- 
miojo karaliaus biblioteką. Bet vis dėlto noriu vykti į Rapa Nui 
požemius. Dar todėl, kad salos vidus padės man pažinti ir kitas 
įdomias Velykų salos gyventojų kultūros ir istorijos aplinky- 
bes. Urvais rapanujiečiai naudojosi jau nuo tų laikų, kai pirma- 
sis salos karalius Hotu Matua su savo laivu atsirado Anakenos 
įlankoje. 

Iš pradžių, o kartais trumpą laiką ir dabar, urvai tapdavo sa- 
los gyventojams saugiu būstu. Tad pirmiausia čia randame šių 
požemio namų gyventojų maisto atliekų: žuvų ir vištų kaulų, 
taip pat žvejybos įrankių nuolaužų, iš kaulo padarytų kabliu- 
kų, obsidiano antgalių ietims ir pan. 

Kitų vertingesnių daiktų urvuose nerasiu. Pavyzdžiui, kera- 
mikos. Mane visada stebino, kad žmonės, sugebėję tašyti milži- 
niškas statulas ir įrengti puikius urvus, žmonės, kurie pagaliau 
sugalvojo savo raštą, nemokėjo žiesti puodų, nors saloje uż- 
tektinai tinkamos žaliavos. Urvuose nieko nerasiu iš metalų, 
nes rapanujiečiai tiesiog nieko nežinojo apie metalus. Velykų 
salos erdvūs požemiai buvo ne tik gyvųjų, bet ir mirusiųjų būs- 
tai. Mirusieji būdavo laidojami giminės urve, susupti į topį — iš 
plaušų gaminamą polineziečių medžiagą. Laidojamųjų urvų sie- 
nos būdavo puošiamos paveikslais arba ir reljefais, ištašytais 
tiesiog uoloje. 

Motu Nui salelėje. kur hopu ieškodavo pretendentams į Paukš- 
čių vyro titulą juodųjų kregždžių kiaušinio, yra urvas, kuriame 

kartais, kaip šventojoje paukščių žemėje, laidodavo kartu su 
savo kiaušiniu Paukščius vyrus, prieš galutinai palaidodami am- 
žinam poilsiui didžiojoje ahu Rano Raraku šlaituose. 

Anksčiau rapanujiečiai giliuose urvuose paprastai laidodavo 
savo mirusiuosius. Bet paskui atėję misionieriai ėmė versti Ve- 
lykų salos gyventojus, kad, kaip „tikri krikščionys“, savo mi- 
rusiuosius laidotų vienintelio salos kaimo Hanga Roi kapinėse. 
Tačiau rapanujiečiai, ypač senieji, visomis jėgomis laikėsi se- 
nųjų vaizdinių, senųjų papročių, savosios religijos. Ir tie, ku- 
rie jausdavo, kad jau ateina laikas skirtis su šiuo pasauliu, slap- 
ta eidavo į savo urvus. Ir taip jie tiesiog gyvi pasilaidodavo. 
Ramūs ir nuolankūs, jie laukdavo mirties. Paskutinis, kiek Ži- 
nau, taip savanoriškai nuėjęs nuo žemės paviršiaus, buvo senis, 
vardu Te Ave. 

Laidojamųjų, gyvenamųjų ir visokių kitokių urvų Velykų sa- 
loje yra nepaprasta daugybė. Tiek, kad keistosios vienišos sa- 
los Ramiojo vandenyno širdyje lobių ieškotojai turės dar daug 
metų užtektinai jaudinančio darbo. Ir aš dabar, kai jau skersai 
tr išilgai išvaikščiojau Rapa Nui paviršių, nusileidau į požemį, 
kad bent iš dalies susipažinčiau su ta antrąja, paslaptingąja, ne- 
paprastąja Velykų salos požeminio pasaulio dalimi. 

Pirmajai kelionei pasirinkau urvą Hanga Kivi Kivi, esantį ne- 
toli šiaurinių salos krantų, į pietų rytus nuo karališkosios Ana- 
kenos. Apsirūpinau karbidine lempute, gana ilga virve, paga- 
liau kalnakasių šalmu. Bet pirmiausia turėjau susirasti gerą va- 
dovą. Tuščiame, žema žole apaugusiame salos paviršiuje kas 
valandėlė randu įvairių įtartinų įdubų. Taip dažnai, kad ir ati- 
daus tyrinėtojo dėmesys greitai atbunka. Tad labai lengvai pra- 
žiopsočiau įėjimus į daugelį urvų. Tačiau vadovas eina užtik- 
rintai. Keliolika metrų žemyn, ir aš esu prie pačios angos į 
Hanga Kivi Kivi. Įėjimą dengia gerai suręsta siena. Pro sienos 
plyšį sunkiai pralendu. Negi storėju! Taip sunkiai eina. 

Kai pagaliau įsirangiau pro ankštą angą, pamačiau neplatų, 
aptvarkytą koridorių apie keturiasdešimt žingsnių ilgio. Jo ga- 
le atsivėrė antroji šachta. Vėl gilyn į urvą, o paskui aš — pa- 
grindinėje Hanga Kivi Kivi salėje. 

Urve aiškiai gyvenusios kelios kartos. Aš pasilenkiau. Kelis 
kartus peiliu pagramdžiau sutryptos aslos dulkes ir po poros mi- 
nučių pilnas džiaugsmo parodžiau palydovui savo pirmąjį šios 
dienos archeologinį laimikį — mata, obsidiano antgalį iečiai. 

Paprastu įnagiu pakrapščiau kitą dulkių sluoksnį. Kitas radinys 
buvo žmogaus kaulas! 

Ne visi mirusieji ir ne visi griaučiai rapanujiečių urvuose su- 
laukdavo ramybės. Mane čia taip dominusio karaliaus, galingojo 
Nga Aros kaukolę pavogė jo giminaičiai iš Miru giminės, tikė- 
dami, kad mirusio valdovo galva jiems užtikrins naminių 
paukščių prieauglį! 

Čia, Hanga Kivi Kivi oloje, mirusiųjų kaulai buvo vartojami 
dar menkesnio kilnumo tikslams. Iš šonkaulių ir jų dalių gami- 
no kabliukus žvejoti ir kitus naudingus įrankius. 

Hanga Kivi Kivi apylinkėse aplankiau dar kelis kitus urvus, 
ne ką besiskiriančius nuo šio pirmojo. Įdomu, kad, be maisto lie- 
kanų, kaulo ir akmens įrankių, radau nemaža statybos pėdsakų. 

Aplankęs Hanga Kivi Kivi ir jo apylinkėje esančius urvus, vėl 
su vadovu išsirengiau į urvą, kurį geidžiau pamatyti jau tada, 
kai skaičiau Hejerdalo kelionės į Velykų salą aprašymą. Jis va- 
dinasi Ana O Keke. Norvegų tyrinėtojai jo vardą išvertė ,,Sau- 
lės inklinacijos urvas“. Tačiau šiandien žmonės, atsižvelgdami 
į jo buvusią paskirtį, vadina „Baltųjų merginų urvu". 

Jau pats kelias į Baltųjų merginų urvą gana sunkus. Iki ilga- 
ausių griovio Poike sąsmaukoje mus atvežė sunkvežimis, kuris 
tais dviem išvažiuojamais salos „plentais“ vežioja atsitiktinius 
keleivius. Čia mes su mano šiandieniniu palydovu iššokome iš 
kėbulo, perkopėme per garsųjį griovį ir įžengėme į tą ypatingą 
teritoriją, visiškai nuvalytą nuo akmenų. 

Žygiuojame iš lengvo — turime taupyti jėgas sunkiam kopi- 
mui ilgaausių šalyje prie Pua Katiki ugnikalnio. Užgesęs trivir- 
šūnis ugnikalnis man panašus į tris buvusio Slovakijos herbo kal- 
vas. Pirmieji ispanų keliautojai salos kalvų viršūnėse pastatė 
tris medinius iš toli matomus kryžius. 

Už trijų Katiki viršūnių ant jūros kranto baigiasi takas. Iš 
tikrųjų ne ant kranto. Trys šimtai metrų viršum siautėjančios 
putotos mūšos. O Baltųjų merginų urvas slypi kaip tik tame be- 
veik neprieinamame skardyje. Tačiau vadovas žino, kur eiti. 
Siauras: takutis leidžiasi prie jūros labai stačiai. Nebijau, bet 
man nėra taip jau linksma. Smarkus įkyrus vėjas gula ant ma- 
nes. Stumia mane nuo uolos. O apačioje, apačioje toji baisi at- 
vira jūros ryklė... 

Pagaliau mes prie urvo angos. Anga ne visai teisingas žodis. 
Ir šis urvas, kaip ir Hanga Kivi Kivi ar daugumas kitų anks- 

Čiau aplankytų urvų, taip pat turi labai ankštą, gal pusmetrinį 
plyšį. Šita skylė gal buvo pritaikyta polineziečių merginoms su 
vapsvos liemeniu. Tačiau mano gerai įmitusį europietišką kūną 
nė už nieką pasaulyje nenori įleisti. Paskui vis dėlto su veiks- 
minga vadovo pagalba prasispraudžiau sienoje pro spragą, ir 
staiga prieš mane atsivėrė tų rinktinių rapanujiečių merginų tik- 
rasis būstas. 

Iš Merginų urvo galbūt galima prasibrauti dar giliau į salos 
vidurius. Tačiau baltųjų merginų būstas buvo šis pirmasis po- 
žeminės erdvės prieškambaris. Stengiuos įsivaizduoti, kaipgi čia 
tos rinktinės aristokratiškos mergaitės gyveno. Ir atkuriu sau 
taip pat paskutinių Ana O Keke gyventojų baisingą mirtį. 

Tas gyventojas rapanujiečiai vadino neru. Jos buvo kilmingų 
salos šeimų dukterys, kilusios daugiausia iš „karališkosios“ gi- 
minės — giminės Miru. Toji tauri kilmė nulemdavo neru pasky- 
rimą įvairiai šventai veiklai bei užsiėmimams. Tačiau vienos kil- 
més neužteko. Rapanujiečiai iš tokių mergaičių reikalavo ir vi- 
siškai baltos odos. O kadangi polineziečiai veikiau rudi, ne- 
gu balti, neru baltindavo savo odą, ilgai būdamos Ana O Keke 
urve. 

Nežinau, kodėl rapanujiečiai savo išrinktųjų merginų odai 
baltinti pasirinko kaip tik šią nykią vietą. Bet ir pas mus Eu- 
ropoje statome — arba statėme — vienuolynus kaip tik tokiose 
vietose. Užtenka prisiminti graikų Atosą. 

Rapanujos „vienuolės“ urve gyvendavo daug laiko. Be vyrų. 
Ir be pagalbininkių. Maistą joms nešiodavo moterys iš artimų 
kaimelių. Neru pačios nedirbo. Jų vienintelis darbas, vieninte- 
lė pareiga buvo rūpintis odos spalva. (Gal reikėtų priminti, kad 
panašių „baltinamųjų vienuolynų“ būta ir kitoje Polinezijos sa- 
loje — Mangarevoje. Tačiau Mangarevos urvuose merginos tu- 
rėjo ne tik išbalti, bet ir nenutukti. Taigi čia buvo ne tik kos- 
metinė, bet ir dietinė įstaiga.) 

Praėjusio amžiaus antrojoje pusėje salą, stūksančią mėlyno- 
se Pietų jūrų platybėse, aplankė audra. Nuo antrojo didžiojo 
okeano kranto atplaukė vergų pirkliai ir daugumą Rapa Nui 
gyventojų išgabeno į Perų vergiškiems darbams. Tarp išvarytų- 
jų buvo ir baltųjų merginų maitintojos. Daugiau niekas neatėjo 
į užmirštą urvą pamaitinti kilniųjų neru. Ir tada baltosios mer- 
ginos ėmė savo vienuolyne viena po kitos mirti badu. Pagaliau 
mirė paskutinė. Kai po daug metų į Ana O Keke vėl įžengė pir- 

mieji gyvi Žmonės, Jie rado tik kaulus. Visiškai baltus baltųjų 
merginų, rapanujiečių neru kaulus. 

Trečiąjį urvą, kuris mane domino Velykų saloje, iš savo pa- 
lapinės galėjau tiesiog ranka pasiekti. Ir ši ola yra ant jūros 
kranto. Vadinasi Ana Kai Tangata — „,„Žmogėdrų urvas“. Jis do- 
mino mane dėl kelių priežasčių. Pirmiausia todėl, kad po Okea- 
niją, jos vakarinę dalį Melaneziją, be kita ko, keliavau, kaip 
tik norėdamas susipažinti su šiuo žiauriu, bet mano mokslinės 
specialybės etnografijos. požiūriu tikrai įdomiu papročiu — ka- 
nibalizmu. 

Apie polineziečių kanibalizmą turiu iš daugumos salų gana 
menkai žinių. Tačiau Ana Kai Tangatos urvas tiesiog vadina- 
mas žmogėdrų vardu. Taigi visai dera nuo jo pradėti kelionę, 
norint susipažinti su šiuo papročiu Rapa Nui saloje. Mano pa- 
lapinė stovi aukštame lavos lauke, apie šimtą metrų viršum jū- 
ros lygio. Prie Ana Kai Tangatos eina neplatus takelis, kuriuo 
šį kartą nesunkiai pasiekiu angą į urvą. 

Jau iš pirmojo žvilgsnio Ana Kai Tangata skiriasi nuo Baltųjų 
merginų urvo. Anga plati ir atvira, įspūdingas skliautas, po ku- 
riuo pamatau tikrą požeminę katedrą. Tiesiog po kojomis man 
šniokščia jūra. Kai smarkiau subanguoja, vanduo šliūkštelia ant 
Ana Kai Tangatos aslos. Man aiški šio urvo kilmė. Ugnikalnio 
dujos vėstančioje lavoje pridarė dešimtis milžiniškų tuštumų. 
(Tai pagaliau žinau iš kitos Polinezijos dalies — Havajų, iš Di- 
džiosios Havajų salos.) Šią silpną, į jūrą atgręžtą išorinę vulka- 
ninės ertmės sieną tikriausiai pralaužė bangos. Jūra įsiveržė į 
ugnikalnio tunelį, išvalė jį ir taip netoli Mataverio lygumos pa- 
darė erdvią dengtą salę. 

Apie Mataverio lygumą kalbu tyčia. Juk čia, prieš einant į 
Orongą ir grįžus iš to visų rapanujiečių bendro apeigų centro, 
vykdavo puikios šventės. Kai pirmojo juodųjų kregždžių kiau- 
šinėlio radimas paskelbdavo, ką dievas Make Make išrinko ir 
paskyrė naujuoju Paukščių vyru, Tangata Manu turėdavo kaip 
nors dievą pasveikinti. Tačiau Make Make, paukščių valdovas, 
buvo žiaurus, kraugeriškas dievas. Todėl jam naujasis Paukštis 
vyras atsidėkodamas aukodavo kelis žmones. | 

Čia, šioje akmeninėje salėje, per dievo Make Make garbei 
skirtas linksmas iškilmes tikintieji nudobdavo ir suvalgydavo 
nelaiminguosius. Todėl kaip tik šią vietą ir šiandien rapanujie- 
čiai vadina „Ana Kai Tangata" — „Žmogėdrų urvu", 

Šiandien iš žiaurių kanibališkų papročių Ana Kai Tangatoje 
nieko neliko. Nebent aukštose urvo lubose piešinys, kurį mė- 
ginu nufotografuoti. Bet čia beveik tamsu. O aukštas lubas ma- 
no žibinto šviesa sunkiai pasiekia. Ana Kai Tangatą puošiantys 
sienų piešiniai šiandien gerokai apgadinti. Aišku, pagrindinis 
puošybos motyvas — Paukščiai vyrai. Juk jų garbei, taip pat di- 
džiojo dievo Make Make garbei, Žmogėdrų urve vykdavo ir 
šios baisios kanibalų iškilmės. 

Taip, Polinezija esanti paskutinis mūsų planetos rojus, bet to 
rojaus praeityje yra šlykšti dėmė. Raudonos spalvos dėmė. Ne- 
suskaičiuojamose žmogėdriškose rapanujiečių puotose pralieto 
kraujo dėmė. Aš pats įsitikinau, kad žodžio Kai tangata „žmo- 
gėdra“ reikšmę ir šiandien žino kiekvienas Velykų salos gyven- 
tojas. Rapanujiečiai taip pat gerai suvokia, kad jų seneliai bu- 
vo žiaurūs ir godūs kanibalai. Įprasčiausia buvo suvalgyti karo 
belaisvius. O kadangi tarp atskirų Velykų salos giminių karai 
buvo dažni, tai aukų visada užteko. Paprastus belaisvius tiesiog 
suvalgydavo, karaliams ir kitiems kilmingiesiems vadams po 
mirties dar išimdavo smegenis ir sudegindavo, kad nieko nelik- 
tų iš manos — antgamtinės, magiškos jų turimos jėgos. 

Belaisviai iki aukojimo dienos būdavo laikomi specialiose 
pirkelėse, stovėjusiose priešais kaimo šventyklą. Ši reikšminga 
vieta, kuri būsimoms žmogėdrų puotų aukoms būdavo jų laiki- 
na pastogė, dažnai kelia mintį, kad kanibalizmas Velykų salo- 
je buvo susijęs su religija. Tačiau rapanujiečiai valgydavo zmo- 
nes tiesiog dėl gardžiavimosi žmogaus mėsa. Jų tėvynė, Velykų 
sala, atskirta nuo viso pasaulio. Žmonės joje apsigyveno tik- 
tai prieš tūkstan!į ar pusantro tūkstančio metų. Žmogus (išsky- 
rus žiurkes, kurių pirmasis salos karalius Hotu Matua netyčia 
atgabeno su savo pirmaisiais laivais) buvo vienintelis medžioja- 
mas žinduolis Rapa Nui saloje. Tad Velykų saloje žmonės buvo 
medžiojami ir todėl, kad kitos mėsos čia paprasčiausiai nebuvo. 

Pirmasis misionierius Cumbonas ir jo įpėdiniai yra palikę 
mums nemaža makabriškų aprašymų apie rapanujiečių kaniba- 
lų neįtikimus žiaurumus. Apie lėtą aukų kepimą laužuose, apie 
gyvų belaisvių ketvirčiavimą ir pan. 

Misionieriais galėčiau netikėti. Jie dažnai būdavo nusistatę 
prieš kultūrą ir gyvenimo būdą tų, kuriuos norėjo patraukti į 

savo religiją. Bet dar tyrinėtoja Rautledž, kuri aplankė Rapa 
Nui per pirmąjį pasaulinį karą, užfiksavo kelis tokius žiaurius 
atsitikimus. 


RONGO RONGO RAŠTO PASLAPTIS 


Norėdamas pažinti Velykų salos gyventojų kultūrą ir istori- 
ją, keliavau Rapa Nui paviršiumi ir slaptingais požemio urvais. 
Dėl kitų rapanujietiškų paslapčių turėjau pagaliau vykti net į 
kitas pasaulio šalis. Pavyzdžiui, į Čilę, kuriai priklauso ši Ra- 
miojo vandenyno sala. Ilgas valandas leidau ir Santjago Nacio- 
nalinio muziejaus etnografijos skyriuje. Iš Velykų salos gyven- 
tojų medžiaginės kultūros daiktų mane ypač sudomino keistieji 
kohau rongo rongo — „kalbančios lazdos“. 

Šios kalbančios lazdos, arba kaip jas kartais ne taip tiks- 
liai vadina — „kalbančios lentelės“, iš tikrųjų yra viena iš pa- 
čių įspūdingiausių Velykų salos paslapčių. Pirmoji lentelė ras- 
ta atsitiktinai. 1868 m. Taičio vyskupas Tepanas Žosanas, kurio 
diecezijai priklausė už kelių tūkstančių kilometrų nutolusi Rapa 
Nui sala, iš kunigo Gasparo Cumbono, vieno iš pirmųjų Velykų 
salos misionierių, grįžtančio per Taitį namo, gavo dovaną, ku- 
ria Rapa Nui polineziečiai norėjo išreikšti savo pagarbą: iš tik- 
kinčiųjų plaukų nupinta juostą. Ji buvo apsukta apie medžio 
gabalą. Tačiau ši lazda (rapanujietiškai „„kohau“) sudomino vys- 
kupą daug labiau, negu jo avelių plaukai. Ji buvo nuo viršaus 
iki apačios išraižyta nepaprastais ženklais. Kai Žosanas gerai 
juos apžiūrėjo, nustatė, kad tai, matyt, gana ilgas hieroglifiškas 
užrašas. 

Tačiau iš kur atsirado raštas labiausiai izoliuotoje tolimiau- 
sioje Polinezijos viršūnėje, jei kitur Okeanijoje, taip pat ir że- 
mynuose, kurie susisiekia su pietų Ramiuoju vandenynu — Pie- 
tų Amerikoje ir Australijoje, niekada jokio rašto nebūta? 

Tačiau Tepanas Žosanas nebuvo tik bažnytinis dignitorius. Jis 
labai domėjosi ir Polinezijos istorija bei kultūra. Nors jam trū- 
ko specialaus etnografinio išsimokslinimo, tačiau rinko ir fik- 
savo viską, kas, jo nuomone, vertinga Polinezijos kultūroje. 

Dabar jam pirmą kartą kilo klausimas, su kuriuo iki šiol nie- 
kas kitas nebuvo susidūręs. Jis tikėjo atradęs raštą. Naują, iki 
šiol mokslui visai nežinomą raštą, dar daugiau — pirmąjį raštą, 
kuris kada buvo (ir bus) Polinezijoje surastas. Norėjo apie jį 

sužinoti daugiau. Todėl pareikalavo kitų tokių lazdų. Gasparo 
Cumbono įpėdinis, naujas Rapa Nui misionierius buvo kunigas 
Ruselas. Todėl vyskupas paprašė Ruselą parūpinti jam dar ko- 
kių kitų „kalbančių lentelių“. Misionierius po kiek laiko savo 
viršininkui gavo dar penkis tokius kohau. Jos buvo geriau iš- 
silaikiusios, negu Žosanui atgabentoji Cumbono lazda. 

Kaipgi šie rapanujiečių kohau rongo rongo atrodo? Pavyz- 
džiui, ta pirmoji, kurią pamatė Tepanas Žosanas: dydis 43 X 16 
cm, ir, kaip visos kitos kalbančios lazdos, iš abiejų pusių vi- 
siškai pilna ženklų, kuriais parašytas tekstas. Pirmojoje gauto- 
je lentelėje yra 1135 ženklai. Įrašai buvo medyje išraižyti ryk- 
lio ar kito jūros plėšrūno dantimi nepaprastai atidžiai ir tiksliai. 
Tų rapanujiečių raštininkų grafiniai sugebėjimai buvo nuosta- 
būs. 

Pirmą kartą vienoje iš Santjago muziejaus lentelių mano ma- 
tytus ženklus aš radau ir antroje, ir kitose, kurias ištyrinėjau 
kituose muziejuose, pavyzdžiui, Leningrade. Kai kurie ženklai 
užrašuose pasitaiko nepaprastai dažnai. Pavyzdžiui, jūros kregž- 
dės ženklas. Be šio švenčiausiojo rapanujiečių paukščio, kohau 
ženklų tarpe pastebiu ypač žuvies, jūros minkštakūnių, gėlių, 
žvaigždžių, pusmėnulio ir kt. 

Šis pirmasis požiūris, kuris savaime ir mane gundė versti, 
pavyzdžiui, žuvies „paveiksliuką“ žodžiu žuvis ir pan., yra vis 
dėlto klaidingas. 

Ir nors nuo tos dienos, kai Taičio vyskupas ir apaštališkasis 
Okeanijos vikaras Tepanas Žosanas pamatė pirmąjį kohau ron- 
go rongo, daug tyrinėtojų, profesionalų ir mėgėjų, mėgino iš- 
šifruoti tą nepaprastą labiausiai izoliuotos Polinezijos salos raš- 
tą, bet iki šios dienos tai dar niekam nepavyko iki galo. 

Pirmasis, kuris pradėjo gliaudyti šios mįslės riešutėlius, bu- 
vo pats mokytasis vyskupas. Tuo laiku Taičio saloje gyveno ke- 
li šimtai rapanujiečių. Juos čia atsigabeno dvarininkas Brand- 
neris, kuris, be žemių Velykų saloje savo svarbiausias plantaci- 
jas turėjo Taičio saloje. Monsinioras Žosanas kažkaip sužinojo, 
kad vienas Brandnerio darbininkas rapanujietis, vardu Metoras, 
galįs perskaityti kohau rongo rongo. Gerasis vyskupas jį išpra- 
šė iš plantatoriaus, ir paskui prasidėjo eksperimentas, kuris įėjo 
į okeanistikos istoriją. | 

Atsisėdo prie stalo — vyskupas vienoje, o vaikinas su Ruse- 
lo lentele rankoje kitoje pusėje. Vyskupui pasirodė, kad Me- 

toras sunkiai orientuojasi tekste. Pagaliau vaikinas stipriai su- 
spaudė rankose kohau ir ėmė — visiškai ne skaityti, o giedoti! 
Pirmąją eilutę pagiedojo iš kairės į dešinę, o antrąją — iš deši- 
nės į kairę! Ir taip Metoras tęsė deklamaciją toliau. Tokia ga- 
na neįprasta pakaitinio eilučių rašymo sistema specialioje lite- 
ratūroje vadinasi „bustrofedonas“ (graikiškai bus „jautis“ 
strepho „pasuku“). Taip yra todėl, kad primena būdą apgręžti 
jaučių jungą vagos gale. Jis būdingas ir kitų primityvių tautų 
raštui. 

„Jau šis pirmasis Žosano atradimas buvo labai įdomus. Beje, 
toliau vyskupo darbas ėjo ne taip sėkmingai. Iš pradžių rodės, 
kad Metoras supranta visą tekstą. Žosanas spėjo. kad lentelėje 
užrašyta religinė giesmė. Bet kai vyskupas paprašė vaikiną iš- 
versti atskirą ženklą, dingo viso rišlaus teksto prasmė. Nauja 
„Šventosios giesmės“ versija, šitaip išversta, skambėjo apytik- 
riai taip: „Tai — žuvis, tai — ranka, o tai — paukštis.“ Vis dėl- 
to vyskupas paskelbė nedidelę, trisdešimt puslapių brošiūrėlę su 
taip išverstų rapanujiečių ženklų sąrašu. Tačiau šitas raižytų 
rongo rongo ženklų sąrašas ir jų aiškinimas vėlesniems tyrinė- 
tojams nė kiek nepadėjo išversti kalbančių lazdų teksto. 

Žosanas ir kiti rapanujiečių rašto šifruotojai vis dėlto kai ką 
padarė: sukaupė pakankamai žinių apie tuos, kurie rašė tuo 
rongo rongo ir kurie jį — o tai buvo dar svarbiau — mokėjo 
skaityti. Rapanujiečiai šiuos vyrus vadina fangata rongo rongo. 

Taigi tangata rongo rongo buvo raštininkai ir ypač lentelėse 
surašytų tekstų deklamatoriai. Tais ,rapanujieciu meisterzinge- 
riais", savaime aišku, galėjo tapti tik sūnūs iš žymių Velykų sa- 
los giminių, ypač iš senos Miru giminės. Savotiškas tangata ron- 
teisės juo toliau, juo labiau apsiribojo tik „šventomis progomis“, 

Tą dieną, kai būdavo mėnulio pilnatis, karalius visada sušauk- 
davo visų Velykų salos tangata rongo rongo posėdį. Paskui kar- 
tą per metus kviesdavo deklamatorius, giedotojus į „savo val- 
da"  Anakenoje, ant įlankos kranto, kur kadaise su savo 
šalininkais išlipo rapanujiečių protėvis Hotu Matua. 

Čia, Anakenoje, tarp šešių šventovių įvykdavo kasmetinis iš- 
kilmingas deklamatorių festivalis. Jam pirmininkaudavo pats ka- 
ralius. Jis sėdėdavo ant kelių dešimčių kohau ir atidžiai sekda- 
vo giedotojus. Kiekvienas dalyvis, kiekvienas tikras tangata 
rongo rongo į Anakenos festivalį turėjo atsinešti vieną arba dvi 

lenteles. Ir paskui jis turėjo susirinkusiems klausytojams rū- 
pestingai, tobulai padeklamuoti jų tekstą. Ir bėda, jei apsirik- 
davo bent vieną kartą. Karaliui patarnaudavo jaunutis bernai- 
tis, kuris, valdovo įsakytas, išvesdavo (net už ausies!), tiesiog 
išmesdavo publikos negailestingai paniekintą deklamatorių iš 
„scenos“. Nubaustieji kartu turėdavo nusiimti nuo galvos savo 
luomo ženklą — aukštą plunksnų skrybėlę. 

Pirmoji tikra Velykų salos tyrinėtoja ponia Skoresbi Rautledž 
savo buvimo metu susipažino su vyriškiu, vardu Ta Haha, ku- 
ris, dar vaikas, buvo lankęsis keliuose tokiuose Anakenos susi- 
tikimuose, kai tarnavo paskutinio Rapa Nui karaliaus „literato“, 
mokytojo Nga Aros, svitoje. ] 

Nga Ara ne tik šaukdavo savo būste Anakenoje deklamato- 
rių varžybas ir joms vadovaudavo, ne tik apdovanodavo nuga- 
lėtojus ir bausdavo klystančius, bet ir pats aistringai deklamuo- 
davo „užrašytus“ kohau tekstus. Karalius buvo žemas, gana sto- 
ras, kone visas išsitatuiravęs vyras. Vaikščiojo beveik nuogas, 
jo vienintelis papuošalas buvo dešimtys medinių figūrėlių, su- 
kabinėtų aplink krūtinę. 

Karalius taip pat labai dažnai keliaudavo po salą, „inspek- 
tuodamas" rapanujiečių raštininkų ir giedotojų mokyklas. Mo- 
kykloms vadovavo patyrę tangata rongo rongo. Jie gyveno vie- 
ni, be žmonų, specialiose pirkelėse, kurios stovėjo atskirai nuo 
kitų kaimelio pastatų. Savo pastogėse, kartais ir atvirame ore, 
jie mokė parinktus berniukus meno rašyti, o paskiau ir dekla- 
muoti. 

Šiose mokyklose labiausiai rūpintasi išmokyti ne rašyti, bet, 
sakytume, kaligrafijos, absoliučiai tiksliai įrėžti ženklus. Pra- 
dinukai raižydavo juos pirma bananų lapuose. Medis Rapa Nui 
saloje labai brangu. Todėl toro miro medžio skiltis gaudavo iš- 
raižyti raidėmis tik gerokai pasimokę mokiniai. Į nendrių py- 
nes suvyniotas ir pakabintas lenteles saugodavo čia pat pir- 
kiose. 

Taičio vyskupo pasekėjai, kuriuos Žosano brošiūrėlė paska- 
beturėjo dešimt kohau. Todėl jie labai intensyviai ieškojo nau- 
jų lentelių. Baisi Rapa Nui izoliacija, deja, nulėmė tai, kad iki 
pirmojo pasaulinio karo į Velykų salą nepavyko patekti nė vie- 
nam profesionaliam tyrinėtojui. 

Tačiau kartkartėmis prie Rapa Nui apsistojusiais prekybos ir 

karo laivais atplaukdavo ir žmonių, kurie, be savo tiesioginių 
pareigų, labai garbingai studijuodavo nepaprastosios salos gy- 
ventojų kultūrą. Tikriausiai pats žymusis iš tų jūrininkų buvo 
amerikiečių karo laivo ,,Mohikanas" kasininkas Viljamas Tom- 
sonas. Jis įsipareigojo Nacionaliniam muziejui Vašingtone rink- 
ti dabartinės Rapa Nui medžiaginės kultūros dalykus, ypač su- 
daryti detalų salos šventovių, garsiųjų ahu, sąrašą. 

Tačiau inteligentiSkajj kasininka, be milžiniškų rapanujiečių 
statulų, sudomino ir mažiau krintanti į akis vietos rašto prob- 
lema, apie kurią prieš keliolika metų rašė Taičio vyskupas. Tad 
Tomsonas ėmė atkakliai ieškoti kokių naujų kohau, siūlydamas 
už juos didelius pinigus. Bet iš pradžių viskas buvo veltui. Pa- 
sirodo, kad, nepaisydami savo tiesioginio viršininko rūpinimosi 
rapanujiečių kalbančiomis lazdomis, naujieji misionieriai įsakė 
Velykų salos gyventojams visas lenteles sudeginti, nes jos esan- 
čios „velnio padaras“. 

Vis dėlto atkaklusis Tomsonas pagaliau gavo du kohau, nors 
ir gerokai apgadintus. Galų gale jis rado ir žmogų, kuris apie 
jas išmanęs. Senis buvęs vardu Ure Vae Iko. Tačiau kai kasi- 
ninkas Tomsonas paprašė Ure Vae Iką užrašus perskaityti, se- 
nis atsisakė. Ir atsisakydavo kiekvieną kartą, kai jį amerikiečių 
jūreivis surasdavo. Mat, senis jau buvo priėmęs naujųjų salos 
valdovų religiją ir nenorėjo, skaitydamas lenteles, kurios esan- 
čios velnio padaras, atiduoti pragarui savo sielos. 

Tačiau Tomsonas vis dėlto buvo atkaklus kaip buldogas. Kas 
dieną lankydavo Ure Vae Iko pirkelę ir kartą, kai atėjo jam į 
pagalbą pati gamta, pasiekė savo. Viršum salos susitvenkė tam- 
sūs debesys. Per tokią negandą, lydimas Saliamono, metiso, ku- 
ris, be rapanujiečių kalbos, mokėjo ir angliškai, į senio pirke- 
lę įgriuvo Tomsonas. Ure Vae Iko miegojo. Jūrininkas, pabu- 
dinęs jį, pasiūlė jam viskio, senį truputį nugirdė ir paprašė 
perskaityti tekstą iš dviejų saloje įsigytų lentelių. 

Tačiau Ure Vae Iko vis atsisakinėjo. Tada jį pavaišino kita 
taurele škotiško viskio ir paskui padėjo ant stalo savo slapčiau- 
siąją kortą. „Jei nenori skaityti lentelės, kurią išraižė medyje 
velnias, pasižiūrėk į šią.“ „Šioji“ buvo pagal savo laikus tobu- 
la Žosano kohau rongo rongo fotokopija, kurią Tamsonas įsi- 
gijo iš vyskupo. Senis, suprantama, nebuvo savo gyvenime ma- 
tęs fotografijos. O kadangi fotografija buvo iš popieriaus, ne 
iš medžio ir priklausė netgi pačiam vyskupui, aukščiausiam nau- 

jojo tikėjimo žyniui, tai seniui rodėsi, kad misionierių prakei- 
kimas negalioja „popieriaus lentelei". 

Baisi naktis, audra, taip pat dar kita taurelė — visa tai pa- 
dėjo Tomsonui. Senis pasiryžo. Ir paskui ėmė iš lengvo, sklan- 
džiai deklamuoti, giedoti fotokopijos tekstą! Amerikietis, kuris 
pats, deja, nemokėjo rapanujietiškai, rašėsi, kiek jėgos leido, 
Saliamono vertimą. Tačiau Tomsonui rodės, kad nors Ure Vae 
Iko deklamuoja tekstą visiškai sklandžiai, vis dėlto tiesiog iš 
kalbančios lazdos neskaito. Veikiau atrodė taip, tarsi kohau ron- 
go rongo buvo tik kokia šventa mnemotechninė priemonė. 

Atskirų ženklų senis skaityti nemokėjo. Tačiau visą tekstą 
vertė visai sklandžiai, be jokio stabteléjimo! Deja, vis dėlto 
nė trumpas Tomsono apsilankymas saloje neįliejo į rongo ron- 
go paslaptį daugiau šviesos. 

Praėjus dvidešimt aštuoneriems metams nuo „„Mohikano“, Ve- 
lykų salos vandenyse inkarą įmetė ekspedicijos laivas ,,Mana". 
Jame buvo ta pirmoji specialistė etnografė, kuri aplankė Rapa 
Nui sala,— ponia Skoresbi Rautledž. Jai pavyko išaiškinti Ure 
Vae Iko elgesį. Pats rašyti jis nemokėjo. Tačiau buvo gyvenęs 
dvare karaliaus Nga Aros, didžio literato, mūzų globėjo, į ku- 
rio organizuotas iškilmes jo buveinéje Anakenoje susirinkdavo 
visos salos deklamatoriai. Nepaprasta Ure Vae Iko regimoji at- 
mintis, matyt, padėjo seniui sklandžiai versti lentelės turinį, nors 
pats negalėjo jos perskaityti. 

Ponios Rautledž laikais, kaip rodėsi, Rapa Nui saloje negy- 
veno nė vienas mokąs rongo rongo. Tačiau koks buvo jos nuste- 
bimas, kai kartą Hanga Rooje vieno vietos prekybininko paja- 
mų ir išlaidų knygos lapelyje rado ištisą rongo rongo rašytą 
tekstą! Aišku, kad ji ėmė kuo energingiausiai ieškoti žmogaus, 
kuris dar dabar dvidešimtajame amžiuje, gali rašyti šiuo raštu. 

Jį rado! Vadinosi Tomenika ir gyveno tada leprozoriume, ne- 
toli už kaimelio. Tuo metu, kai narsioji ponia Rautledž aplankė 
nusilpusį Tomeniką, jis buvo netoli mirties: po keturiolikos die- 
nų nuo pirmojo anglų tyrinėtojos apsilankymo jis mirė. 

Vis dėlto per antrąjį ir trečiąjį jos apsilankymą jis dar įsten- 
gė parašyti popieriuje bent kelias teksto eilutes. Tačiau ganė- 
tinų paaiškinimų ar vertimo nepridėjo. Iš senio draugo Kapie- 
ros paaiškinimo dr. Rautledž suprato svarbų dalyką, jog, be anų 
žinomų, kad ir nesuprantamų užrašų, Rapa Nui saloje būta dar 
vieno rašto tipo, kurį Kapiera ir mirštantis Tomenika vadino 

iau. Šis nebuvęs tokio švento pobūdžio, kaip tikrasis rongo ron- 
go. Tau, matyt, veikiausiai vartotas „tarnybinio pobūdžio“ už- 
rašams — sudaryti analams, gal ir paprastoms „sąskaitoms“ ir 
pan., tačiau ne religijos dalykams. 

Kapiera taip pat padėjo anglų tyrinėtojai nustatyti, kad raš- 
tininkai tekstus labai trumpino. Toks stenografiškas arba vei- 
kiau glaustas raštas, žinoma, smarkiai apsunkina dešifravimą. 
Taigi Taičio vyskupas Žosanas, amerikiečių jūrininkas Tomso- 
nas, anglų etnografė Rautledž — kiekvienas stengėsi surinkti ko- 
kių nors žinių apie nuostabų Velykų salos raštą. O jų informa- 
toriai — Metoras, Ure Vae Iko ir Tomenika — iš tikrųjų krei- 
pė kiekvieną truputį kita kryptimi. Todėl ikišiolinių tyrinėjimų 
rezultatas buvo visiška dezorientacija. 

Tyrinėtojai pirmiausia norėjo rasti kalbančiųjų lazdų teks- 
tuose atsakymą į klausimą apie rapanujiečių kilmę ir jų tėvy- 
nę. Ir kadangi dabar, 1914 metais, keturiolika dienų po pirmojo 
dr. Rautledž susitikimo su Tomenika, mirė paskutinis rapanujie- 
tis, kuris bent iš dalies suprato rongo rongo paslaptį, rodėsi, 
kad „kalbančiosios lazdos“ niekada neprabils ir kad dabar at- 
sakymas į šį Velykų salos istorijos klausimą niekada nebus ras- 
tas. 


ŠALIS BE ATSAKO 


Taigi aš susipažinau su žiniomis, gautomis iš Metoro, Ure Vae 
Iko ir paskutinio „raštingojo“ — Tomenikos.  SusipaZinau taip 
pat ir su užrašais Žosano, Tomsono, ponios Rautledž, apskritai 
visų, kurie bent kalbėjosi su rapanujiečiais, žinojusiais šiek tiek 
apie rongo rongo. 

Tomenika miręs. Jo sūnus ir anūkai savo protėvių rašto jau 
nemoka. Tad tyrinėtojai, kuriuos ir dabar vilioja nepaprasto raš- 
to paslaptis, į Velykų salą nekeliauja. Jie daugiau ieško, o kar- 
tais ir randa, tačiau paprastai tik gana paviršutiniškų, išorinių 
rongo rongo sutapimų su kitų pasaulio dalių (šumerų, egiptiečių, 
pirmųjų senosios Kinijos dinastijų ir pan.) raštais. Nors jų au- 
toriai peprastai nedrįsta griežtai tvirtinti, kyla nuomonių, kad 
ir ten galima ieškoti rapanujiečių kilmės, t. y. Egipte, Šumerijo- 
je ar kai kuriose kitose semitų kultūrose. 

Daugumas tų pažiūrų, kurios rapanujiečius kildina iš Žydų, 
egiptiečių, kinų, nesulaukė didesnio atgarsio. Bet kartą Velykų 
salos istorijos ir kultūros tyrinėtojų tarpe sprogo tikra bomba. 

Ją paleido, beje, ne profesionalas, bet mėgėjas entuziastas, 
vengrų inžinierius Hevešis, kuris 1932 m. pateikė Prancūzijos 
akademijai (Academie des Inscriptions et Belles-Lettres) Pary- 
žiuje sąrašą su keliomis dešimtimis rapanujiečių ženklų, kurie 
labai priminė mums lygiai mažai įskaitomus įrašus antspauduo- 
se, rastuose senoviniuose Indijos miestuose Mohendžo Dare ir 
Harapoje. 

Išorinis kelių Harapos ir rapanujiečių ženklų panašumas iš tik- 
rųjų buvo nuostabus. Bet kadangi vienišoji Ramiojo vandenyno 
sala nuo Indo slėnio yra nutolusi daugiau kaip 15 000 km ir ka- 
dangi yra didelis ne tik erdvės, bet ir laiko skirtumas (Harapos 
raštas kiles iš trečiojo tūkstantmečio prieš mūsų erą, taigi tada, 
kai Polinezijoje apskritai negyventa žmonių), iš šio išorinio pa- 
našumo negalima padaryti išvados apie rapanujiečių kilmę iš 
Indijos, apie tai, kad gal Velykų salos gyventojų protėviai at- 
ėjo iš Indo slėnio. 

Tuo labiau, kad ir Hevešis kai kur klydo. Vieni rongo rongo 
ženklai jam priminė beždžionę, kiti net dramblį. Taip jų buvo 
pavergtas minties apie indišką rapanujiečių rašto kilmę! Be 
dramblių ir beždžionių, nesiderina ir kiti dalykai. Kad ir Vely- 
kų salos raštui taip būdingas bustrofedoniškas rašymas. O pas- 
kui natūraliai nesutampa svarbiausia: tų senovės indų miestų 
gyventojų kultūra visiškai nepanaši į Velykų salos gyventojų 
kultūrą. Harapiečiai gyveno dideliuose miestuose (rapanujiečiai 
tikrų miestų visiškai neturėjo), harapiečiai vartojo metalus (ra- 
panujiečiai nepažino nė vieno), harapiečiai turėjo naminių gy- 
vulių (rapanujiečiai nelaikė nei šunų, nei kiaulių, o ką jau kal- 
bėti apie galvijus). 

Taigi išorinis Velykų salos ir Indo slėnio rašto sutapimas ma- 
nęs negali įtikinti, kad šių dienų rapanujiečių lopšys būtų kaip 
tik senoji Indija. 

Ir nors dabar Rapa Nui saloje nėra nė vieno žmogaus, mo- 
kančio skaityti rongo rongo, vis dėlto kartkartėmis „kalbančių 
lazdų“ tyrinėjimai duoda naujų, paprastai nelauktų rezultatų. 
Keleri metai po vengrų inžinieriaus savo išvadas paskelbė kitas 
mėgėjas. Nors tai mėgėjas, bet labai įsigilinęs ir nepaprastai ta- 
lentingas. 1940 m. TSRS Mokslų akademijos Leningrado Antro- 
pologijos ir etnografijos muziejuje su Polinezijos rinkiniais su- 
sipažino keli vidurinės mokyklos mokiniai. Vienas iš jų, Bori- 
sas Kudriavcevas, tarp eksponatų, kuriuos muziejui paliko rusų 

keliautojas Miklucha-Maklajus, pamatė du kohau rongo ron- 
go. 

Berniuką nepaprastos lentelės ir jų raštas taip patraukė, kad 
pasiryžo pamėginti jį iššifruoti. Tokie vaikiški ketinimai gali 
rodytis juokingi ar net veikiau perdėti. Bet Borisas Kudriavce- 
vas iš tikrųjų buvo nepaprastai darbštus ir gabus vaikinas. Be 
to, bendradarbiauti patraukė du savo klasės draugus, Valerijų 
Černuškovą ir Olegą Klitiną. (Šis jaunuolių trejetas paskui ėmė 
vadintis ,,Maklajaus palikuonimis".) 

Maklajaus palikuonys ėmėsi darbo nepaprastai entuziastiš- 
kai. Tačiau, negalėdami pasinaudoti nerusiškąja literatūra ir ne- 
turėdami likusių devyniolikos lentelių kopijų, jie ėmė studijuoti 
tik Leningrado kohau rongo rongo. (Vieną dėl jos formos va- 
diname peiliu, kitą — bumerangu.) 

Jie nurašė ženklus taip, kaip ėjo vienas po kito, parašyti tuo 
neįprastu bustrofedonišku būdu. Kai savo nuorašus sugretino, 
nustatė labai stebinantį faktą: viename ir kitame kohau rongo 
rongo tiksliai pasikartojo grupės ženklų. O kai paskui vaikinai 
pagaliau gavo dar dviejų kitų lentelių kopijas — vieną iš Sant- 
jago, kitą iš Belgijos, faktas pasitvirtino. 

Deja, Kudriavcevo tyrinėjimai truko neilgai. Kilo karas, ir 
jaunutis mokinys, išvykęs su pirmu ešelonu į frontą, viename iš 
pirmųjų mūšių žuvo. Laimė, negausias pastabas raštu buvo pa- 
likęs savo profesoriui D. A. Olderogei. Šis pokario metais jau- 
nuolio užrašus paskelbė viename Leningrado etnografijos mu- 
ziejaus rinkinyje. 

Nebaigti Kudriavcevo tyrinėjimai rodė, kad rapanujiečių raš- 
tas, taigi Ir Velykų salos kultūra, yra savarankiškos kilmės. Ta- 
čiau ir šioje srityje esama daug romantiškų pažiūrų. Rapa Nui 
sala, būdama visiškai izoliuota viduryje didžiausio mūsų pla- 
netos vandenyno, savo gigantiškomis statulomis, rongo rongo, 
visa savo išimtine kultūra daro tiesiog negamtinį įspūdį. Iš kur 
čia, pačiame jūros viduryje, atsirado visi tie dalykai? 

Peršasi vienas atsakymas: Velykų sala yra tik dalis didelės 
sausumos, kuri paskiau dingo okeano bangose. Jeigu galėjusi 
būti Atlanto vandenyne „Atlantida“, tai kodėl gi negalėjusi bū- 
ti Pacifike ,Pacifida"? Iš šių prielaidų paskui eina vienas atsa- 
kymas į tą jaudinantj klausimą apie rapanujiečių kilmę ir pro- 
tėvynę. Atsakymas, kuris šį kartą skamba taip: Velykų salos 
gyveniojai ne atėjūnai, jie gyvenę čia, ir ne tik čia, toje vul- 

kaninės žemės skiautėje, bet visur aplinkui, kur šiandien ty- 
vuliuoja jūra ir kur kadaise anksčiau, pasak vienų, buvęs di- 
delis Ramiojo vandenyno žemynas ar, pasak kitų, didelis, šian- 
dien dingęs salynas. 

Ši originali teorija turėjo savo pranašą — anglų etnografą pro- 
fesorių Džoną Makmilaną Brauną. Bet kur kas anksčiau už jį 
ją propagavo garsus prancūzų etnografas Diumonas Diurvilis, 
kuris tvirtino, kad ne tik Velykų sala, bet visos Pietų jūrų sa- 
los — tai kadaise visą Ramiojo vandenyno erdvę tarp Azijos 
ir Amerikos užėmusio milžiniško žemyno liekanos. Šiandien Pa- 
cifike pasitaikančios salos — tai tik nugrimzdusio kontinento 
kalnų viršūnės. 

Ameriką ir Australiją, o gal ir Aziją jungiančio žemyno buvi- 
mą, Pacifidos teorijos šalininkų nuomone, pirmiausia rodąs tas 
faktas, kad Ramiojo vandenyno salose, pavyzdžiui, Fidži ir Ga- 
lapagų, esama skirtingos žemyninės faunos. 

Profesorius Braunas, skirtingai nuo Diumono Diurvilio, tie- 
sa, netikėjo visu Ramiojo vandenyno žemynu, o tik buvus di- 
delį salyną, gyvenamą stiprios kultūringos tautos. Šio archipe- 
lago, kuriam priklausė ir Rapa Nui, gyventojai, Brauno nuo- 
mone, kaip tik šioje saloje įrengę savo karaliams ir žyniams 
didelį kapinyną. O impozantiškos Velykų salos statulos, vadina- 
si, esą palaidotųjų paveikslai, didžiųjų dingusios šalies valdovų 
portretai. 

Prieš spėjamojo salyno dingimą Rapa Nui sala buvus! beveik 
negyvenama. Buvusi perdaug sausa, perdaug nederlinga. Ve- 
lykų salos statulos Ir šventovės rodančios tai, jog dingusio sa- 
lyno valdovai statyti savo mauzoliejų gabendavo į salą dešimtis 
tūkstančių darbininkų. Visų vietos ahu ir moai, Brauno nuo- 
mone, rapanujiečiai vis dėlto niekada nebūtų galėję savo ran- 
komis pastatyti. 

Pasak profesoriaus Brauno, visas Ramiojo vandenyno salynas 
dingęs bangose tarp 1687 m., kai anglų avantiūristas Deivisas 
tariamai mates į Vakarus nuo Čilės Ramiajame vandenyne ne- 
žinomą salą (prie jos krantų, tiesa, nesustojęs), ir 1722 m., kai 
Rapa Nui rado pasauliui olandas Rogevenas. Tad taip kalba 
Džonas Makmilanas Braunas ir kiti šalininkai apie Pacifiko že- 
myng arba Pacifiko salyną. 

Pirmasis man natūraliai kylantis prieštaravimas yra toks: jei- 
gu rapanujiečiai savo padavimuose išlaikė pasakojimą apie sa- 

vo pirmojo karaliaus Hotu Matuos atvykimą prieš daugiau kaip 
tūkstantį metų, kaipgi gali būti, kad jie neišsaugojo nė vienos 
užuominos apie baisiąją katastrofą, kuri prieš nepilnus tris šim- 
tus metų sunaikino jų salyną. 

Žinoma, ieškau atsakymo legendose ir žodinėje tradicijoje. 
Reikėtų geriau paklausti geologus, ką jie žino apie dingusią Pa- 
cifidą, apie šios pasaulio dalies praeitį. Geologai iš tikrųjų ne- 
neigia, kad šios Žemės rutulio dalies paviršius kadaise atrodė 
kitaip, negu šiandien. Yra tikra, kad Azija kažkada buvo su- 
įjungta sausumos tilto su Indonezija, Australija ir Naująja Ze- 
landiją. Tuo galėtume paaiškinti, kad, pavyzdžiui, maorių Nau- 
jojoje Zelandijoje randame žemyno fauną. 

Tačiau didysis pietų žemynas, toji išsvajota Pacifida liovėsi 
egzistuoti tretiniame laikotarpyje, keliais milijonais metų anks- 
čiau, negu žemėje pasirodė žmogus. O pirmieji žmonės Pietų 
jūros salose apsigyveno apytikriai pirmajame mūsų eros tūks- 
tantmetyje. Švedų okeanografijos ekspedicija, kuri, be kitų tiks- 
lų, tyrinėjo ir Velykų salos geologiją, nustatė, kad nuo tretinio 
laikotarpio Rapa Nui sala „geologiškai nesikeičia jau milijonus 
metu". Taip pat Amerikos profesorius Čubas, pirmasis parašęs 
knygą apie šios salos geologiją, įrodė, kad nuo to laiko, kai Ra- 
pa Nui sala gyvenama žmonių ir kai čia buvo pastatytos mil- 
žiniškos statulos, „salos krantas nepasmuko né per jardą“. 

Taigi teorija apie dingusias Pietų jūrų žemes nepasitvirtino 
ir nesuteikė praeities klausimui, tad ir Rapa Nui salos gyventojų 
tikrajai kilmei, daugiau šviesos. Todėl tyrinėtojai vėl dairosi po 
gretimus kraštus, po visą mūsų planetą ir pagaliau po visatą, 
kad surastų šios nepaprastai paslaptingos kultūros lygiai pa- 
slaptingoje Ramiojo vandenyno saloje paaiškinimą. 

Anksčiau nebuvo daug tikinčių kosmine pirmykščių Rapa Nui 
salos gyventojų, jos nuostabių paminklų kilme. Vis dėlto jų pa- 
žiūros ir teiginiai gana populiarūs. Prisimenu kad ir garsų švei- 
carų rašytoją Erichą fon Denikeną, žinomų knygų „Prisiminimai 
apie ateitį“ ir ,,Séja ir Kosmosas“ autorių, kuris svarsto galimy- 
bes paaiškinti kai kuriuos įvairiose žemės rutulio dalyse esan- 
čius senųjų kultūrų kūrinius kaip įtikimą buvusių kosmonautų 
apsilankymų iš kitų planetų ar net galaktikų įrodymą. 

Šiuo požiūriu Velykų salą savarankiškai aiškino ir prancūzų 
autorius Fransua Mazjeris knygoje „Velykų salos paslaptis“. Jis 
didžių Rapa Nui statulų statybą priskiria kažkokiai keistai „pir- 

majai, pirmykštei rasei“, kuri kilusi, pasak jo, „Iš prieštvaninių 
laikų“. Mazjeris taip pat žino, iš kur toji nepaprasta rasė atvy- 
kusi į Rapa Nui — „iš rytų (t. y. iš Amerikos)," — tačiau jos na- 
riai aiškiai skyresi nuo prieškolumbinių Amerikos gyventojų, 
t. y. indėnų. 

Mazjerio gautomis žiniomis, toji prieštvaninė padermė gyve- 
nusi, be Velykų salos, ir kitose Polinezijos salose, taip pat Azi- 
jos ir Afrikos dalyse, kur esama ugnikalnių. Tačiau grįžkime 
prie Rapa Nui. Knygoje radau ir originalių minčių, savotiškai 
paaiškinančių atskirus Velykų salos kultūros praeities klausi- 
mus. Pavyzdžiui, Rano Raraku moai esą šventi ir kiekvienas žiū- 
Iįs į tą pasaulio šalį (ta kryptimi), už kurią ta ar kita statula at- 
sakanti. 

Prieštvaninė pirmoji! rasė, kuri, pasak Mazjerio, stačiusi Ra- 
pa Nui saloje milžiniškas statulas, matyt, kilusi kažkur iš kos- 
moso. Todėl savo knygos pabaigoje Mazjeris duoda žodį savo 
rapanujiečiui ,informantui" Veriveriui, kuris jam, be kita ko, 
pasakęs, kad „pirmoji planeta, kurią Žmonės pažins, bus Vene- 
ra", kad „mūsų kūnai negali gyventi kitoje planetoje ilgiau kaip 
du mėnesius“, kad „Mėnulyje gyvena žmogiškos būtybės“ ir 
t. t. 

Tiek apie Mazjerį ir jo Veriverį. Daugumas tyrinėtojų, kurie 
ieško rapanujiečių protėvių ir protėvynės, žinoma, kukliau ten- 
kinosi mūsų planeta. O daugeliui, pavyzdžiui, anglų etnografui 
Balfurui, užteko tik Okeanijos. Jo žvilgsnis šį kartą nukrypo į 
Ramiojo vandenyno vakarinę dalį, į garsiąsias „žmogėdrų sa- 
las", t. y. į Melaneziją. Jis pastebėjo, kad Paukščių vyrų kultas, 
Tangata Manu raižiniai ir piešiniai pažiūrėti labai panašūs į 
Įprastą Melanezijos Saliamono salų drožėjų temą — žmogų fre- 
gatą. O kadangi ir kai kurių rapanujiečių kaukolės forma pri- 
mena melaneziečių kaukolę, keli etnografai ir antropologai 
pareiškė nuomonę, kad Velykų salą radę ir apgyvenę šie juo- 
dieji žmonės. 

Du praėjusio amžiaus antropologai (Diksonas ir Volcas) paga- 
liau tikėjo, kad Velykų saloje pirmieji buvę australiečiai, tiktai 
paskui melaneziečiai ir kad polineziečiai atvykę gerokai po jų. 
Dėl šios kadaise gana paplitusios teorijos turiu kelis kontrargu- 
mentus. Vienas svarbiausių tikriausiai yra faktas, kad dabarti- 
niai melaneziečiai ar pagaliau dar primityvesni australiečiai sa- 
vo laiveliais neįstengtų perplaukti skersai viso Ramioja vande- 

fiyno. Juk tarp Rapa Nui ir, pavyzdžiui, anų Šaliamono salų to- 
liau, negu tarp Prahos ir Niujorko. 

Tai, kad kai kurios rapanujiečių kaukolės savo forma pana- 
šios į melaneziečių, galima paaiškinti tuo, jog polineziečiai, ke- 
liaudami po Ramųjį vandenyną, iš tikrųjų susidūrė su negroidi- 
nių grupių nariais ir kad šie tarpusavio santykiai paliko pėdsakų 
polineziečių kūno struktūroje. Be to, melaneziečiai turi ir kitų 
rasinių požymių, pavyzdžiui, garbanotus plaukus ir, supranta- 
ma, tamsią odą. To visai neturi rapanujiečiai. Pagaliau išugdy- 
tas Paukščio vyro kultas Velykų saloje ir žmogaus fregatos me- 
džio raižiniai Saliamono salose gali sutapti ir tikriausiai sutampa 
tik atsitiktinai. 

Kai nepadėjo juodieji gyventojai, juodieji Velykų salos kul- 
tūros kūrėjai, atėjo eilė baltiesiems žmonėms. Ne tik balta oda, 
bet ir šviesiais, pagaliau šviesiai raudonais plaukais ir aukšto 
ūgio. Tačiau šie tipiški nordiški ateiviai, nuostabu, atėję i$ Ame- 
rikos! 

Polinezijos gyventojų kilmės iš Amerikos teorijai — ne ma- 
žiau kaip du šimtai metų. Pirmasis ją paskelbė ispanų misionie- 
rius Sunjiga. 

Bet tiktai tada, kai nuo Pietų Amerikos krantų vienas po kito 
ėmė plaukti balzos sieliai, kad įrodytų galint tokiu plaustu pa- 
siekti net Polineziją ir perkelti ten Pietų Amerikos, t. y. indėnų 
kultūrą, šia teorija ėmė domėtis milijonai žmonių. Pas mus Če- 
koslovakijoje jau ir todėl, kad vienas pirmųjų, kuris net du kar- 
tus iš eilės perplaukė per Ramųjį vandenyną, buvo dabar Jung- 
tinėse Amerikos Valstijose gyvenantis čekas Eduardas Ingrišas. 

Tačiau iš visų plaustininkų didžiausio dėmesio sulaukė ne mū- 
sų žemietis, bet narsus norvegas Turas Hejerdalas, kuris prieš 
dvidešimt metų kartu su penkiais kitais skandinavais po šimto 
ir vienos dienos plaukiojimo balzos plaustu pasiekė iš Peru Po- 
linezijos atolą Raroią. 

Žavėjausi ir šiandien žaviuosi narsiuoju norvegu. Tačiau jau- 
dinantis mažutėlio sielio plaukimas, kuriuo jo įgula pratęsė di- 
džiąsias vikingų jūros tradicijas, šios ekspedicijos vadovui ne- 
buvo vienintelis tikslas, nors ir puiki avantiūra, bet turėjo duo- 
ti įrodymą, kad Hejerdalo pažiūros teisingos, jog Polinezija ir 
ypač jos rytinė dalis buvo apgyvendinta ne iš vakarų, bet iš ry- 
tų, iš Pietų Amerikos, 

Vėl turiu pareikšti Hejerdalui garbę už tai, kad, rizikuodamaš 
savo gyvybe, stengėsi gauti įrodymą teorijai, kuria tikėjo. Da- 
bar, kai prisimenu savo kelionę į Rapa Nui, suprantama, netu- 
riu pakankamai vietos, kad pateikčiau visus argumentus, ku- 
riuos Hejerdalas išdėsto, grįsdamas teoriją apie Okeanijos gy- 
ventojų kilmę iš Amerikos, savo beveik tūkstančio puslapių 
knygoje „Amerikos indėnai Ramiajame vandenyne“. 

Iš jo teorijos pirmiausia išeina, kad Polineziją apgyveno pa- 
galiau dvi atvykėlių bangos. Pirmieji išvykę iš Pietų Amerikos, 
jos Andų srities, pirmojo tūkstantmečio viduryje. Jie į Poline- 
ziją ir konkrečiai į Velykų salą atsigabenę to puikaus statybos 
ir skulptūros meno žinias. Po jų, tarp 1000 ir 1300 metų, atėjusi 
antroji amerikiečių banga, šiuo kartu iš šiaurės, dabartinės Ka- 
kiti vadinamieji Šiaurės vakarų indėnai). 

Tie antrieji, iš šiaurės atėję imigrantai paskui nuveikę pir- 
mosios bangos iš Peru atvykėlius, kurie tačiau neatrodę kaip 
„įprasti“ Peru indėnai — aimarai ir kečua. Atvirkščiai, nuo jų 
labai skyręsi. Knygoje „Aku aku“ jie aprašomi taip: buvo tai 
žmonės ,pailgomis kaukolėmis, aukšti, o jų rusvi plaukai pa- 
sižymėjo visomis ypatybėmis, kurios paprastai skiria nordinj 
plaukų tipą nuo mongolų arba indėnų tipo“. 

Taigi, Hejerdalo nuomone, šie nordiniai kultūros nešėjai pa- 
statė ir Velykų salos statulas, ir jos galingas ahu. Romantinis 
vaizdinys apie genialiuosius blondinus, žinoma, smarkiai prime- 
na rasistine teoriją, per kurią visai neseniai pasaulis buvo at- 
sidūręs prie žuvimo slenksčio. 

Tačiau daugiau jos nenagrinėsiu. Iš plataus Hejerdalo veikalo 
mane dabar labiau domina tik tai, kas betarpiškai susiję-su Ve- 
lykų sala. Norvegų keliautojas atvykusių į Rapa Nui ilgaausių 
kultūrą apibūdina kaip Tiahuanako kultūrą. Kaip tik todėl, prieš 
vykdamas iš Čilės į Velykų salą, aš aplankiau Peru ir ypač Bo- 
liviją, kad Tiahuanake, Bolivijos plokštikalnėje, savo akimis įsi- 
tikinčiau tariamuoju vietos skulptūrų panašumu į rapanujiečių 
akmentašių kūrinius. 

Tačiau man rodėsi, kad Tiahuanako statulų ir rapanujiečių 
moai sutapimas yra tik labai paviršutiniškas. Beje, vienas iš ge- 
riausių Amerikos indėnų kultūros specialistų profesorius Disel- 
hofas apie tai yra pasakęs: „Velykų salos statulos ir Tiahuanako 
statulos sutampa tuo, kad jos abejos yra didelių formų ir abejos 

nutašytos iš akmens." Bet tai iš tikrųjų nedaug. Bet kokiu atve- 
ju to neužtenka įrodyti, kad ilgaausiai buvo kilę iš Amerikos 
blondinų šviesuolių balta oda, kurie ir pavertė Rapa Nui salą 
tuo, kas yra ji žmonių civilizacijos istorijoje. 

Tačiau neužtenka tik panašumo. Kad viena kultūra išaugtų iš 
kitos, logiškai galvojant, ši turi būti ankstesnė. Seniausioji Ra- 
pa Nui saloje žmonių buvimo data, kurią Hejerdalas nustatė ra- 
dioaktyvios angħes metodu, siekia 380 metus. O Tiahuanako 
kultūra atsirado Peru tik aštuntojo amžiaus viduryje! Be Tiahua- 
nako statulų, Hejerdalas didžiausią panašumą įžiūri tarp seno- 
vinių ahu iš didelių akmenų statybos, kaip Ahu Vinapu, ir pa- 
sižiūrėti panašių akmens sienų inkų imperijos sostinės Kusko 
pastatuose. Bet tai vėl nesiderina. Inkų pastatų sienos buvo sta- 
tomos iš milžiniškų akmens blokų, o rapanujiečiai vartojo tik 
plonas akmenines išorines sienas, o ahu vidų pripildydavo skal- 
dos. Be to, indėnų Peru statinių iš didelių akmens blokų atsi- 
randa apie 1500 metus, o pavyzdžių iš Ahu Vinapu radioakty- 
vus tyrimas rodo devintojo amžiaus vidurį. 

Baltųjų Polinezijos užkariautojų vadas buvo Kon Tikis Vira- 
koča. Tačiau Virakočą Peru indėnai ima garbinti tik aštuntaja- 
me amžiuje, o Velykų sala apgyvenama, pasak Hejerdalo tyri- 
mų, vėliausiai ketvirtajame amžiuje. Taigi turime klausti: kaip 
galėjo „baltieji indėnai“ atnešti į Rapa Nui salą Tiahuanakos 
kultūrą, kilusią penkiais šimtais metų vėliau? Ir kaip galėjo bū- 
ti statomos Velykų salos šventyklos Peru metodu, jei šis me- 
todas pačiame Peru atsirado po septynių šimtų metų? Taigi kaip 
galėjo tas Kon Tikis Virakoča atvesti į Rapa Nui salą savo pa- 
sekėjus jau ketvirtajame amžiuje, jei savo senojoje tėvynėje 
Peru jo kultas pirmiausia pasirodė tik aštuntajame amžiuje? 

Taigi mano gerbiamasis Hejerdalas, kuris mane mokė domėtis 
Polinezija, jos istorija, turi savo skaitytojams dar daug paaiškin- 
ti. Nes kitaip savo atkakliems priešininkams leis apie jį spręs- 
ti, kaip tai darė Amerikos archeologas Sagsas, kuris savo kny- 
goje apie Polineziją parašė, kad šie laiko atžvilgiu faktų nesu- 
tapimai, tokie svarbūs Hejerdalo teorijai, prilygsta tvirtinimui, 
jog „Ameriką paskutiniais Romos imperijos metais atrado Hen- 
rikas VIII". 

Hejerdalo teorija iš tikrųjų nesulaukė nė vienų vieno šalinin- 
ko mokslininko. Tai, aišku, dar nėra jos neteisingumo įrodymas. 
(Atvirkščiai, dešimtims tūkstančių jo knygos „Aku aku“ skai- 

tytojų yra visiškai autoritetingas atsakymas | visus klausimus, 
kuriuos nuostabioji Velykų sala, jos istorija ir kultūra kelia ty- 
rinėtojams.) 

Savo kelionės po Velykų salą pabaigoje su Hejerdalo knyga 
rankoje noriu grįžti prie to, kas, man rodos, labiausiai padėtų 
išspręsti Rapa Nui praeities mįsles, — prie jos keistųjų rongo 
rongo įrašų. Hejerdalas, be kita ko, ir tuose ženkluose mato įro- 
dymą, paremiantį amerikietišką pirmųjų rapanujiečių kilmę. 
Kaip Hevešis „kalbančiose lazdose" randa dramblių ir bezdzio- 
nių, taip norvegų keliautojui vienas ženklas primera peruiečių 
garbinamą kondoro paukštį, o kitas ženklas — lygiai garbinamą 
pumą. 

„Aku aku" knygoje aš dar skaičiau, kad Hejerdalas Velykų 
saloje gavo visą sąsiuvinį, prirašytą tuo raštu, pagaliau net su 
kai kurių ženklų paaiškinimu lotyniškai! 

Galima manyti, kad per penkiolika metų po tariamojo radinio 
norvegų keliautojas galės, padedamas savo sąsiuvinio, perskai- 
tyti rapanujiečių „kalbančių lazdų“ įrašus. To nebuvo. Ir man 
telieka teirautis, kodėl. 

Tačiau tuo metu, kai pasaulyje išgarsėjęs keliautojas Velykų 
saloje gavo sąsiuvinį su rongo rongo, kitame žemės gale, Tiu- 
bingene, o paskui Hamburge, dėl šio rašto laužė sau galvą žmo- 
gus, kurio tada nežinojo visai niekas. Jis vadinasi Tomas Bar- 
telis. 

Kaip moto savo darbui, kurį vėliau išleis, apie Velykų salos 
raštą jis pasirinko Bekono mintį: „Tiesa atsiranda veikiau iš klai- 
dos, negu iš chaoso.“ Kaip greitai išaiškės, būta daug klaidų Me- 
toro, Ure Vae Iko ir Tomenikos žiniose. Tad Bartelis pirmiau- 
sia padarys tai, ko iš tikrųjų niekas iš jo pirmtakų, tyrinėjusių 
rongo rongo, nepadarė ar neturėjo galimybės padaryti: surinks 
visų rapanujiečių „kalbančių lazdų“ kopijas, tikslias reprodukci- 
jas, aprašys iš naujo visus ženklus, sukataloguos juos, užregist- 
ruos kiekvieną įrašą ir rūpestingai pažymės. Taip atsirado apsk- 
ritai pirmasis pilnas rapanujiečių ženklų sąrašas. 

Nuo katalogo iki rašto iššifravimo, žinoma, kelias dar toli- 
mas. Bartelis nuėjo labai reikšmingą jo galą. Patį esmingiausią. 
Jis pirmasis taip pat gavo visą monsinjoro Žoseno rankraštinę 
medžiagą, ilgai laikytą dingusia. Paskui jis įrodė, kad Metoras, 
rapanujietis vyskupo informatorius, iš tikrųjų šį tą nutuckė apie 
Velykų salos raštą. Bet jis „kalbančių lazdų" tekstą skaitęs be- 

veik taip, kaip pradinės mokyklos mokinys, — mokantis tik ra- 
šyti, ir nieko daugiau — gavęs į rankas aukštosios mokyklos va- 
dovėlį. 

Mes tiksliai nežinome nei visos jo šifravimo eigos, nei visiš- 
mingus pasiekimus, kurių davė šis ilgametis pasiaukojimas, 
kruopštus Bartelio darbas. 

Pirma: koks iš tikrųjų buvo raštas rongo rongo? Jokiu bū- 
du jis nebuvo paprastas paveikslinis (piktografinis) raštas, ku- 
rį, pavyzdžiui, turėjo kai kurios Amerikos indėnų grupės. Rapa- 
nujiečiai vartojo apie 120 pagrindinių elementų, kuriuos buvo 
galima kombinuoti iki tūkstančio penkių šimtų — dviejų tūkstan- 
čių ženklų. Šių įrašų sandarą nustatė labai griežtos taisyklės. 
Šiandien jau taip pat aišku, kad rapanujiečių rašte dominuoja 
ideogramos. Tad jas galima skaityti tik vienu būdu, o daugu- 
mas šių sudėtingų ženklų turi apibrėžtą reikšmę. Kai kurie įra- 
šai, žinoma, turi ir daugiau reikšmių. Tai ypač sakytina apie 
ženklus, kurie ir sakytinėje kalboje gali turėti dvejopą ar ke- 
leriopą reikšmę. 

Tačiau rapanujiečių raštas įstengė reikšti ir abstrakčias są- 
vokas. Kai kurios sąvokos reiškiamos simboliais. Pavyzdžiui, 
spalvos pakeičiamos tą spalvą apibūdinančių daiktų arba gyvū- 
nų pavadinimais. Antai raudoną spalvą rongo rongo rašte pa- 
keičia manu kura — paukštis ryškiai raudonomis plunksnomis, 
geltoną — žodis renga, kuriuo rapanujiečiai vadina geltoną au- 
galo Curcuma longa šaknį ir pan. 

Rongo rongo taip pat gali išreikšti ir antgamines būtybes. 
Pavyzdžiui, dievui Make Make žymėti Velykų salos raštas var- 
toja žmogaus kaukolę. Bartelis taip pat nustatė, kad kai kurie 
žodžiai rongo rongo rašte keičiami metaforomis, kartais iš tiesų 
poetiškomis. Antai pirmgimiui sūnui vartojamas ženklas „bran- 
genybé", žmonai — „gėlė“, ir pan. 

Tačiau dešifruojant iškilo ir šio rašto trūkumai. Pirmiausia 
trūksta visų gramatinių dalelyčių. Tad neįmanoma tuo raštu už- 
rašyti visą sakinį taip, kaip jis pasakomas. Be to, rapanujiečių 
raštininkai buvo dažnai linkę vartoti tą „glaustąjį raštą“, taigi 
tekstą trumpinti. 

Kai pirmieji tyrinėtojai ėmėsi šifruoti rapanujiečių raštą, jie 
taip pat svarstė, kuria kalba iš tikrųjų rašyti kohau rongo ron- 

go tekstai. Šiandien jau žinome atsakymą į šį svarbų klausimą. 
Neabejotina, kad tai polineziečių kalba, labai panaši į dabarti- 
nę rapanujiečių kalbą. 

Tad, bent apytikriai suvokdami lazdų tekstą, pagaliau galime 
kelti patį svarbųjį klausimą: o kas kohau rongo rongo sakoma? 
Atsakymas, kai su juo susipažinau, mane gana nustebino. Na- 
tūraliai laukiau, kad čia, Polinezijoje, kur tokia didelė reikšmė 
teikiama genealogijoms ir istorinėms legendoms, ir „kalbančių 
lazdų“ tekstai bus tam skirti. Tačiau iš tikrųjų daugumas teks- 
tų — tai nurodymai, kaip atlikti apeigas. Daugelis kohau yra tar- 
si glausti giesmynai, vadovai religinėms giesmėms ir ištisiems 
tokių himnų ciklams giedoti. Tačiau jų studijos davė kitą labai 
nuostabų faktą: tuo metu, iš kurio yra kilę kohau rongo rongo, 
Velykų salos panteono viršūnėje stovėjo ne taip garbinamas 
dievas Make Make, bet dievas Tane, kurį žinau iš kitų Poline- 
zijos dalių, ypač iš geografiškai rapanujiečiams taip tolimų Nau- 
josios Zelandijos maorių. 

Ir nors šie iš dalies iššifruoti įrašai „kalbančiose lazdose" be- 
veik nedavė istorijos duomenų, vis dėlto leido padaryti labai 
įdomias ir be galo svarbias išvadas apie šios nuostabios salos 
gyventojų praeitį. 

Pirmiausia šiandien beveik tikra, kad rapanujiečiai rašto 
mokslą atsinešė iš kitur! Ta proga prisimenu seną padavimą, kur 
sakoma, kad karalius Hotu Matua iš savo senosios tėvynės at- 
sigabenęs šešiasdešimt septynis kohau rongo rongo. Jeigu rapa- 
nujiečiai atsigabeno raštą iš kitur, savaime suprantama, turim 
klausti iš kur. Iššifruoti tekstai neduoda visai vieningo atsaky- 
mo į klausimą, kur pirmykštė Hotu Matuos tėvynė. Tačiau re- 
liginėse giesmėse yra nemaža nuorodų į Taitį, Bora Borą, Moo- 
reą. Tačiau ypač dažnai juose kalbama apie Raiateos salą. 

Pavyzdžiui, viename tekste sakoma: 


taura atua tapa pure 

toko Rangi Tea 

Žynys kalba maldą Raiateos dievo 
paveikslo (šventos statulos) garbei 


Apie Raiateą kalbama dar kelis kartus. Rongo rongo dešifrato- 
rius taip pat atsekė būsimosios rapanujiečių kultūros nešėjų ke- 
lia. Jo stotys, matyt, buvo Pitkerno, Mangerevos, o paskui ir 
Raiateos salos. 

Polinezijai būdingas vaizdas 


Ahu Akivi šventovėje vėl pastatytos septynios statulos — moai 

Kohau rongo rongo, viena iš dviejų „kalbančių lazdų (len- 
teliu)", esančių Leningrado Etnografijos muziejuje 


Dabartinės rapanujiečių skulptūros pavyzdys 

Uturoa — Raiateos sostinė. Polineziečių trobelės ant stulpų — šiandien 
Bali Hai viešbučio kambariai 


Taitiečių-kinų metisės iš Uturoos 


Taitietis tautiniais drabužiais 


» 
1 


— 

7 4 —X— 
: -— 
p 

"A 
f» E! 


—-- " s 3 xx AS (7 — e a a d en d E e 


| „Antrojo Polinezijos atradėjo“ Polio Gogeno muziejus Papeari kaime- 
lyje (Tahiti Nuri pietinė pakrantė) 

Nors Bartelis tiesiog nemini Raiateos kaip pirmykštės, bran- 
džios rapanujiečių kultūros tėvynės, vis dėlto jo sensacingo dar- 
bo rezultatai aiškiai rodo, kad tai ji. Tekstuose dažnai minima 
šalis, vardu Hiva. Čia turiu priminti, kad kelias salas, kurių su- 
dėtiniai vardai turi žodį Hiva (Hiva Oa, Nukų Hiva salos), ran- 
dame Markizų salyne. Tad, toliau ieškodami rapanujiečių seno- 
sios istorijos ir jų kultūros, turime taip pat turėti galvoje ir Mar- 
kizų salas bei jų gyventojus. 

Iššifruotosios kohau rongo rongo dalys rodo ir tam tikrą Ve- 
lykų salos gyventojų kultūros panašumą į Naujosios Zelandijos 
maorių kultūrą. Paaiškinti galime tuo, kad abi grupės, matyt, 
seniau gyveno kartu vienoje bendroje protėvynėje, toje — kaip 
ją polineziečiai vadina — paskutinėje Havaiki. (Būsimieji mao- 
riai, jų genealogijų duomenimis, paliko Havaiki apie 1350 me- 
tus.) 

Pagaliau Bartelio tyrimai rongo rongo rašte nustatė ženklus, 
reiškiančius kai kuriuos daiktus, ypač augalus, kurių Velykų 
saloje apskritai nėra, kuriuos žinojo rapanujiečių protėviai sa- 
vo pirmykštėje tėvynėje. Ji, kadangi joje daugiausia esama tro- 
pinių augalų, turėjo būti labai šilto klimato juostoje. Iš visų at- 
vejų pateiksiu bent duonmedį, kurio vardas dažnai pasitaiko 
rašte, bet kuris Rapa Nui saloje niekada neaugo. 

Priešingai, nei patys tekstai, nei atskiros ideogramos, su ku- 
riomis susiduriame iššifruotose lazdose, neteikia nė menkiausių 
argumentų apie Velykų salų santykius su Amerika arba paga- 
liau apie kilmę ar bent indėnų įtaką rapanujiečių kultūrai. Bar- 
telio tyrinėjimų išvados buvo paskelbtos, tik pasibaigus norve- 
gų ekspedicijai į Velykų salą. Tačiau jos vadovo, garsiojo Turo 
Hejerdalo pažiūrų jos nepatvirtino. 

Mano trumpa kelionė aiškintis nuostabiausio pasaulyje rašto 
paslapčių pamažu baigiasi. 

Rongo rongo, jo ypatingi ženklai man lygiai toks pat didelis 
Velykų salos -gyventojų kūrinys, kaip ir jos milžiniškos statulos 
ir akmeninės šventovės. 

Homo sapiens sugeba kalbėti. Bet tik homo sapientissimus su: 
geba Ir rašyti. Ir tai žmonijos kultūros istorijos vienas stebuklų, 
kad šitą paslaptį, šitą didelį meną mokėjo ir nuošaliausio mūsų 
planetos posto gyventojai — Velykų salos gyventojai polinezie- 
čiai. 

VELYKOS VELYKŲ SALOJE 


Rapa Nui vardo žemėlapyje nerastum. Lietuviškai šią nuosta- 
bią Pietų jūrų žemės šukelę vadiname Velykų sala, anglai ir 
amerikiečiai ją vadina atitinkamai Easter Island, rusai — Ostrov 
Paschy, vokiečiai — Osterinsel, o valstybės, kuriai šiandien pri- 
klauso Velykų sala, taigi Čilės žemėlapiuose, Rapa Nui vadinasi 
vėl Isla de Pascua. Nesiderinančiu „krikščionišku“ vardu šią 
pagoniškų statulų ir šventyklų gliptoteką apdovanojo pirmasis 
salą aplankęs europietis — olandas Jokūbas Rogevenas. kuris su 
savo laivų „Afrikos galera" 1722 m. per Velykas priplaukė prie 
jos krantų. 

Visada geidžiau apsilankyti Velykų saloje. Ir tikriausiai čia 
būta savotiško užsispyrimo, kad aš norėjau kaip tik Velykų sa- 
loje atšvęsti ir Velykas. Todėl suplanavau savo kelionę į Rapa 
Nui šių švenčių metu. Ir taip aš atšvenčiau Velykų salose visas 
Velykų švenčių dienas — Žaliąjį ketvirtadienį, Didįjį penktadie- 
nį, Didįjį šeštadienį ir Kristaus prisikėlimo dieną. 

Hanga Roos bažnytėlė kukli. Pernelyg kukli. Ir savo stiliumi 
taip pat nesiderina su šios salos nuostabumu, patosu. Jos be- 
toninis pastatas man veikiau primena kokį sandėlį ar silosinę. 
Sienos beveik nepapuoštos. Trūksta ir įspūdingesnio bokšto. 

Į vienintelę rapanujiečių bažnyčią, žemą, pailgą pastatą, Di- 
dįjį penktadienį susirinko gal visi Velykų salos gyventojai. Kar- 
tu su jais į dievo namus nuėjau ir aš. Atsisėdau viename suole 
dešinėje bažnyčios pusėje. Pamaldos prasidėjo velykiniu Čilės 
vokiečio kapucino pamokslu. O paskui į apeigas įsijungė rapa- 
nujiečiai. Jų protėviai su entuziazmu statė moai, jie bent pakels 
balsą nukryžiuotojo garbei. 

Viena iš moterų ėmė giedoti. Ir veikiai prisidėjo visa bažny- 
tėlė. Buvo pilna muzikos kaip koncertų salė. Ir kokia šauni tai 
buvo muzika, kokia polifonija! Tikinčiųjų choras greitai pasi- 
dalijo keturiais, paskui net penkiais balsais. Be to, Velykų gies- 
mės skambėjo ne tik rapanujiečių, bet ir taitiečių kalba, į ku- 
rią misionieriai išvertė tiek krikščioniškų tekstų. Taip, tai 
buvo krikščioniškos giesmės, menančios tuo Velykų metu nu- 
kryžiuoto Kristaus kančias. Tačiau man vis dėlto šios plačios, 
tęsiamos polineziečių melodijos skambėjo kaip giesmės rapanu- 
Jiečių dievams, dar daugiau — kaip meilės dainos, o ne kaip nu- 
kryžiuotojo apraudojimas, 


Kai baigėsi pamaldos, bažnyčia ištuštėjo labai pamažu. Nie- 
kas neskubėjo. Ir kur skubėti tame vieninteliame Rapa Nui kai- 
melyje, toje mažutėje saloje, iš visų pusių supamoje begalinės 
jūros. Juk dievo namai Hanga Roos kaimelyje iš tikrųjų vienin- 
telis Velykų salos „visuomeninis centras". 

Hanga Roos bažnytėlėje, tiesą sakant, aš dairiaus ne tik į 
Polinezijos aveles, bet ir į jų katalikišką ganytoją. Tačiau ne į 
tą, kuris šiemet pirmą kartą atlaikė Velykų mišias. Keturiasde- 
šimt metų iš šios šventyklos sakyklos rapanujiečių tikintiesiems 
kalbėjo paskutinis nevainikuotas nuošalios salos karalius tėvas 
Sebastianas Englertas. Per tuos keturiasdešimt metų Rapa Nui 
saloje mokytasis vokiečių misionierius pažino Velykų salą ge- 
riau, negu bet kuris kitas baltasis. Užrašė Rapa Nui legendų ir 
jas išspausdino. Taip pat išleido rapanujiečių kalbos vadovėlį 
ir žodyną, kuriais pasinaudojau ir aš. 

Todėl visai natūralu, kad savo buvimą Rapa Nui saloje pra- 
dėjau kaip tik apsilankymu Hanga Roos klebonijoje. Tačiau tė- 
vo Sebastiano čia neradau. Jis mirė porą savaičių prieš mano 
atvykimą. Tačiau liko savo saloje, priešais savo tikėjimo cita- 
delę. Guli palaidotas mažose, metaline tvora aptvertose kapinai- 
tėse tiesiog prieš savo bažnyčią. 

Greta mokyto vienuolio kapo radau dar kitą antkapinį ak- 
menį. Jame skaitau užrašą: „Velykų sala broliui Eženui Ero, 
kuris iš fabriko darbininko tapo dievo darbininku ir užkariavo 
šią salą Jėzui Kristui.“ Nė iš tolo nesu tikras, ar Velykų salos 
užkariavimas tam, kurio kančias Velykų dienomis prisimena 
rapanujieCiai, atnešė jų protėviams neabejotiną naudą. Ir jau 
apskritai netikiu, kad „pagoniškos rapanujiečių kultūros“ grio- 
vimas, jų kalbančių lentelių deginimas ir naikinimas, skatina- 
mas krikščionių religijos pasiuntinių, yra poelgis, kurį turėtų 
gražiuoju minėti istorija. Tas Eženas Ero, Velykų salos apašta- 
las, rapanujiečių evangelizatorius, iš tikrųjų buvo neeilinis žmo- 
gus. Jis visai nebuvo kunigas, buvo tik pasaulietinis brolis, ku- 
ris troško padėti evangelizuoti Polineziją. Pasirinkęs Velykų sa- 
lą, išgyveno čia kelerius metus ir pamažu pakrikštijo visus iki 
paskutinio jos gyventojus ir pagaliau pastatydino šią bažnytė- 
lę, priešais kurią dabar stoviu. Paskui 1869 m. Ero savo saloje 
mirė. 

Aplankęs Hanga Roos bažnytėlę, pirma įkurtą Eženo Ero ir 
naujai pastatytą Sebastiano Englerto, toliau tęsiau pažintį su 

kitomis vienintelės Velykų salos bendruomenės įžymybėmis. Jų, 
tiesą sakant, visai maža. Nuo šventyklos eina ,,Avénida Ba- 
kuedano" (!) į mažą aikštelę, vadinamą pirmojo rapanujiečių ka- 
raliaus vardu. Hotu Matuos aikštę puošia vienas iš moai, kurį 
čionai prieš keletą dešimčių metų atgabeno tuometinis Čilės gu- 
bernatorius Rapa Nui saloje Alvaras Techeda. 

Hotu Matuos aikštėje prasideda ir antrasis Hanga Roos 
„centrinis prospektas“, vėl Polikarpo Toro „avenida“. Tai Čilės 
jüru karininkas, kuris 1888 metais nė vienos didžiosios valsty- 
bės nedominančią „pasaulio bambą“ prijungė prie Čilės. Kapi- 
toną Polikarpą Torą man priminė ir jo avenidoje stovintis obe- 
liskas iš maea hani hani — raudonos spalvos akyto vulkaninio 
akmens, kuris randamas tik vienoje Rapa Nui vietoje, prie už- 
gesusio Tuu Tapu ugnikalnio kraterio. 

Greta Toro paminklo pamačiau ir Velykų salos sujungimo su 
Čilės respublika paminklą. Ryšys su Čile ilgą laiką buvo visai 
formalus. Velykų salą valdė Čilės karo laivynas, kuris taip pat 
kartą, tik kartą per metus atsiųsdavo į Rapa Nui laivą su pre- 
kémis., Šiandien santykiai jau pasikeitę. Jūrininkus pakeitė ci- 
vilinė valdžia, o vietoj laivo į Velykų salą kas savaitė skrenda 
modernus bendrovės LAN transporto lėktuvas, jungiantis Čilės 
Santjagą su Taičio salos miestu Papeete. Tad oro linija, bent 
teoriškai, atvėrė rapanujiečiams abi jų horizonto puses, vaka- 
ruose — pirmykštę Polinezijos tėvynę, salas, iš kurių į Rapa Nui 
plūdo dievai ir žmonės, pirmiausia taitiečiai, ir rytuose — Čilę, 
kuri jau beveik šimtas metų tvarko Velykų salos likimą. Skris- 
damas iš Mataverio, aerodrome aš iš tikrųjų sutikau kelis rapa- 
nujiečius. Lėktuve paskui pastebėjau tik du ar tris iš jų. 
Tačiau visa sala atėjo jų palydėti. Visi buvo kuo geriausiais 
drabužiais, tokiais, kokiais jie vilki per iškilmingas Velykų pa- 
maldas. 

Taigi lėktuvas Velykų salą jungia su dviem šalimis — Čile tr 
Taičiu. Čilėje, tiksliau sakant, jos antrajame didžiausiame mies- 
te, Valparaise, aš iš tikrųjų sutikau kelis rapanujiečius. Prie 
uosto jie pardavinėjo jūrininkams ir turistams savitus savo sa- 
los suvenyrus. Tačiau Velykų saloje susidariau nuomonę, kad 
rapanujiečiai daugiau ilgisi Taičio, 

Rapanujiečių žinios apie pasaulį už jų salos „Mare tenebro- 
sum“! labai menkos. Aš pats su savo tėvyne rapanujiečiams, su- 
prantama, visai nieko nereiškiau. Kai savo buvimo Velykų sa- 
loje pirmąją dieną keliems vyrams pasisakiau esąs iš Čekoslo- 
vakijos, tik vienas turėjo supratimo apie šią šalį. Jis žinojo, kad 
„Čekoslovakija yra Anglijoje“. Nuo to sykio daugiau nemėgi- 
nau skleisti savo tėvynės geografijos žinių. Daugelio akys Ve- 
lykų saloje krypsta, kaip man rodėsi, į Taitį, Rapanujiečiai 
Taitį įsivaizduoja kaip daugelis naivių Žmonių Europoje Pary- 
žių. Kaip prabangią meilės, šokių ir dainų vietą. Kiekvienas, 
bent kiekvienas rapanujietis vyras, norėtų vykti į šią viliojan- 
čios nuodėmės salą. Tačiau rapanujleCiai dar visai neseniai 
neturėjo teisės išvykti iš savo tėvynės. Tuo labiau, kad šiais 
„pažangiais, moderniais laikais“ Polinezijos rapanujiečiai yra 
čiliečiai, o jų tikri Polinezijos pusbroliai Taičio saloje — pran- 
cūzai, Todėl svajonių į Polinezijos Paryžių kelią pertverla pasai, 
viza, pagaliau Ir būtinybė skiepytis. 

Tačiau Velykų salos vyriškieji gyventojai taip smarkiai ilgi- 
si meilės pramogų kupino Taičio, jog kartkartėmis grupelės ra- 
panujiečių, nepaisydamos pakrančių sargybų, kurios saugoja, 
kad niekas ilgam nepaliktų salos vandenų, pasileidžia savo lai- 
veliais į jūrą ir senųjų protėvių pėdomis plaukia tuos keturis 
tūkstančius kilometrų tiesiai į vakarus ir kartais 13 tikrųjų pa- 
siekia net Taitį. 

Rapanujiečių likimas Taičio saloje nevienodas. Kai kuriuos 
prancūzų įstaigos ištremia atgal, kiti slaptai įsikuria Taičio kai- 
me, susiranda tikrą taitietę vahine, išsvajotą žmoną, dar kiti iš 
tikrųjų pagyvena porą puikių savaičių Taičio „didmiestyje“ Pa- 
peetėje. Iš šių, apie kuriuos girdėjau pasakojant, nuostabiausiai 
nutiko rapanujiečiui Te Ao (,Irklui"), kuris, vienas plaukęs 
trisdešimt dienų, pasiekė Taitį. Nors buvo sveikas, bet neturėjo 
pinigų. Tad parsisamdė kinų prekybininkul. Te Ao po kiek lai- 
ko tobulai išmoko kinų kalbą. Tačiau po penkerių metų Pran- 
cūzų Polinezijos policija rapanujietį emigrantą sučiupo ir ne- 
delsdama deportavo į jo gimtąją salą. Tad šiandien Te Ao vie- 
nintelis Rapa Nui salos gyventojas, kuris puikiai kalba kiniškai. 
Iš tikrųjų nekalba. Neturi su kuo. 


1 Tamsiosios jūros (Iot.). 

Apskritai man rodėsi, kad dabartiniai rapanujiečiai gyvena 
tarp sapno ir realybės. Bijo aku aku! ir turi naudotis užsienio 
pasais. Katalikų bažnyčioje gieda Velykų giesmes, bet visur sa- 
vo saloje susidyria su didingais, viską užgožiančiais savo ,,pa- 
goniškos praeities“ didybės liudininkais. Tačiau tarp milžiniškų 
moai rapanujiečiai gano paprastai avis. Avys, o su jomis ir ark- 
liai, šiandien valdo paslaptingąją Pietų jūrų salą. Vienam žmo- 
gui Velykų saloje išeina penki arkliai. Ir penkiasdešimt avių! 

Tai taip pat palikimas. Tuo pačiu metu, kai brolis Eženas Ero 
gražiu žodžiu vergė rapanujiečių sielas, jų žemes ir taip pat 
darbščias rankas vergė pirmasis Velykų salos kolonizatorius, 
Ero tautietis, jūrų kapitonas Žanas Diutro-Bornjė. Pirmiausia už 
gerą atlyginimą nusiuntė misionierių į Rapa Nui salą, o kai nu- 
statė, kad sala tuo tarpu niekam (be pačių gyventojų) nepri- 
klauso, praėjusio amžiaus septintajame dešimtmetyje įsikūrė 
pats. 

Paskutinis tikras rapanujiečių karalius tuo metu buvo jau ke- 
leri metai miręs, o jo įpėdinis buvo psichiškai ne visiškai nor- 
malus. Kilniausia salos gyventoja buvo princesė Koreta Puaku- 
runga, kurią Diutro-Bornjė pasistengė vesti. Vedybomis pran- 
cūzų avantiūristas įgijo „teisėtą pretenziją“ į karaliaus žemes ir 
mitriai jas pavertė ganykla šimtų šimtams avių, kurias atsiga- 
beno kartu į salą. Ir nors Diutro-Bornjė greitai buvo rapanujie-' 
čių nužudytas (jo lavoną Velykų salos gyventojai palaidojo vie- 
name iš daugybės urvų, kur taip pat iki šiol laukia suranda- 
mas), bet avys saloje liko. Šiandien ju Cia apie penkiasdešimt 
tūkstančių. Man būnant Rapa Nui saloje, už avį mokėjo tiek, 
kiek už dėžutę cigarečių. Įprasta kaina už suaugusią avį svyra- 
vo apie septynias Čekoslovakijos kronas. 

Salos centre, prie kelio į Hotu Matuos Anakeną, vietoje, var- 
du Vaitea (apie vienuolika kilometrų į rytus nuo Hanga Roos), 
aplankiau vadinamąjį kompleksą — nedidelę eksperimentinę 
augalininkystės ir gyvulininkystės fermą, priklausančią Čilės 
valstybei. Netrukus po mano išvykimo iš Rapa Nui toje Pietų 
Amerikos respublikoje valdžią paėmė laimėjusi rinkimus kai- 
rioji liaudies vienybės vyriausybė, vadovaujama Salvadoro Al- 
jendės. Toji pažangi vyriausybė nedviprasmiškai paskelbė no 
rinti atitaisyti rapanujiečiams padarytą skriaudą, sudarydama 


! Rapanujiečių dievų. 

sąlygas jiems patiems tvarkyti ir ūkiškai ugdyti savo nuostabią 
salą. 

Taip, akmens statulų ir Paukščių vyrų pasaulis mirė. ,,Moder- 
nieji" Rapa Nui laikai prasidėjo ta Hanga Roos bažnytėle. Sian- 
dien „Didysis šeštadienis“. Rapanujiečiai gieda didįjį prisikėli- 
mą. Ir štai man kyla mintis: ateis kartą prisikėlimas ir čionai — 
į pasaulio galą — į Velykų salą? 


ATGAL Į HAVAIKI 


Velykų salos raštas mane grąžina į „aštuonkojo galvą“ — į 
Havaiki, salą, kurią jos gyventojai, dar prieš iškeliaujant bū- 
simiesiems rapanujiečiams, pakrikštijo „„(Giedru dangumi“, arba 
Raiatea. 

Iki šios dienos tai švenčiausia Polinezijos šalis, branginančių 
savo tradicijas polineziečių godojamoji ir garbinamoji žemė. 
Nuo Rapa Nui iki Raiateos juk baisiai tolimas kelias. Ištisi 4 000 
kilometrų skiria abi salas. 

Dabartinis keliautojas, suprantama, gali pasinaudoti lėktuvu. 
Aišku, ne tiesioginio susisiekimo. Pirmoji stotis ir man yra Tai- 
tis. Iš čia, iš įlankos Faa mane hidroplanas, dar kartą nusilei- 
des dvilypėj saloj Huakine, nubogino į prieplauką Uturoa 
Raiateoje, didžiausioje iš visų Pavėjinių salų. 

Raiatea sužavėjo mane iš pirmo žvilgsnio. Iš hidroplano ka- 
binos man atsivėrė vaizdas į siaurą pakrantės juostą ir už jos 
esančius laukiniškus, dantytus, ryškiai žalius kalnus. Tiesiog 
viršum Uturoos kyla du užgesę ugnikalniai — Tapioi ir Orataio. 
O aukštai viršum jūros, ryto saulėje, saloje dunkso galingas, per 
tūkstantį metrų iškilęs Tomaru. 

Iš erdvios hidroplano kabinos išsinešu savo mantą ir persėdu 
| motorlaivj. Dar kelios paskutinės minutės ramiai plaukti per 
lagūną (Raiatea ir gretima sala Tahaa supamos vieno bendro di- 
delio koralų rifo), ir aš išlipau į Uturoos krantą. 

Prieplaukoje svečiuojasi tik du nedideli laivai, kurie važioja 
iš koralinių prancūzų Polinezijos atolų koprą. Pagal krantinę 
eina pagrindinis Uturoos kelias. Leidžiuosi juo. Tačiau greit pa- 
aiškėja, kad Uturoa, t. y. antrasis didumu Prancūzų Polinezijos 
miestas, visai neturi kitos gatvės. 

Tada apsigręžiu ir einu priešinga kryptimi. Be polineziečių, 
augalotų vyrų ir simpatiškų merginų, sutinku čia ir daug kinų. 
Uturoa, be Taičio Papeetės, pagrindinis kinų komercinis centras 
Prancūzų Polinezijoje. Didžiausias Uturoos namas, kaip man pa- 
sirodé,— tai vietos kuomintango organizacijos pastatas, papuoš- 
tas Taivanio kinų nacionalistų vėliava. Čia aš dar aplankiau 
Uturoos evangelikų bažnyčią ir dalyvavau pamaldose taitiečių 
kalba. Taip pat apžiūrėjau prancūzų administracijos Pavėjinėse 
salose pastatą. Ir po to iš tikrųjų Uturoa visai jau nieko nega- 
lėjo man pasiūlyti. 

Pagaliau atvykau ne šio skurdaus tropikų miestelio pasižiūrė- 
ti, bet susipažinti su švenčiausia polineziečių protėvyne. Bar- 
telio iššifruotuose kalbančių Velykų salos lentelių tekstuose daž- 
nai prisimenamas šventas Raiateos dievo paveikslas. Jose 
kalbama ir apie „ilgakojes Žuvis“. Ilgakojės žuvys — tik eufe- 
mistinis pavadinimas žmonių, kurie buvo aukojami Raiateoje 
dievo Oro garbei. Dievas Oro, kurio šventą Raiateos statulą mi- 
ni kohau rongo rongo tekstai, gyvenęs religiniame centre Opo- 
oje, ant salos kranto. O didžiojo dievo būstinė, šlovingoji Opoa, 
šimtus metų buvo visos Polinezijos Roma ir Jeruzalė. Iš tikrų- 
jų tai buvo nepaskelbta viso išsibarsčiusio po begalinius Pietų 
jūrų mėlynus vandenis salų pasaulio sostinė. Tad Raiateoje pir- 
mų pirmiausia noriu vykti ten, | dieviškąją Opoą. 

Plentu, sausuma, kaip aš maniau, į Polinezijos Romą nepa- 
teksiu. Tai kitos dienos rytą Išsinuomojau nedidelį dvivietį lai- 
velį, mitrų Uturoos vaikiną ir atsargiai atsisėdau į neplatų, 
krypuliuojantį luotą. Paskui i$plaukéme. Tiktai dabar pajutau, 
kuo žavi yra Polinezija, pažįstama man iš knygų ir filmų. Po- 
linezija, apie kurią svajojau. Rapa Nui vėjinga, kartais net vėsi 
šalis. Utoroai, sakytume, būdingi kiniški bruožai. Bet čia — la- 
gūnos vanduo, tiesiog neįtikimai mėlynas, vos vos vilnija. De- 
šinėje pusėje kyla ir smunka dramatiški ir laukiniai Raiateos 
kalnai. Tačiau kartkartėmis kalnų užtvanką kerta giliai įsirėžęs 
klonis. Jame kelios lūšnelės, kokoso palmių giraitė ir kuplūs 
duonmedžiai. 

Taip atrodo mano rytinio paveikslo dešinioji pusė. Jo kairią- 
ja puse plaukia koralinio rifo salelės ir tarp jų protakos — ava. 
Tuoj už Uturoos mes praplaukėme pro vieną tokią angą į Raia- 
teos lagūną Teavapiti, paskui prasilenkém su negyvenama salele 
Taoru, paskui protaka Iriru, už jos kokosais apkibusios salelės 

Tautavaha ir Oohi ir pagaliau protaka Teavamoa. Šia protaka 
plaukiojo į lagūną dideli laivai, kurie iš visos Polinezijos gabe- 
no atlaidininkus, kai jie grįždavo trumpą laiką iš savo naujųjų 
vietų | Raiateos protėvynę, į Švenčiausiąją Opoą. 

Irkluotojas apgręžia valtį, sustojame prie plataus iškyšulio. 
Iš vieno šono jį plauna įlankos Toahiva vandenys, iš kito — 
įlanka Hotopuu. Išlipu į krantą. Tiesiog iškyšulio pakraštyje ran- 
du ilgos, žemos šventovės (marae) Tauraaiapu griuvėsius. Jos 
vardas — „Aukų prieplauka“ sako apie paskirtį. 

Netoli Aukų prieplaukos kyla trimetrinis akmens stulpas. 
Prie šio stulpo buvo vainikuojami raudona juosta Raiateos val- 
dovai. Stulpas esą saugojąs čia gyvų palaidotų keturių vyrų sie- 
las. 

Aukų prieplauka ir vainikavimo stulpas — tai tik dalis šios 
pagrindinės visų polineziečių šventovės Taputaputea, pastatytos 
iš didelių koralinės klinties blokų. Kaip tik ši šventykla buvo 
skirta dievui Oro, kuris tada gyvenęs čia, Opooje. (Oro tėvas 
buvo dievas Ta'aroa, motina — Hinatuatua.) Ta'aroa savo kil- 
niajam sūnui dovanojo šią maldų vietą, šią marae, kuri iki to 
laiko vadinosi Feoro. Šventovę puošė Oro statula, išpuošta rau- 
donomis retų paukščių plunksnomis. Tačiau kitas šventovės pa- 
puošalas — bent mano skoniui — buvo mažiau patrauklus: žu- 
vusių priešų kaukolės, kurias raiateiečiai rinkdavo, nuvalydavo 
ir saulės išbalintas kraudavo eilėmis viena ant kitos į Taputa- 
puteos sienas. 

Polineziečiai natūraliai jautė šventą pagarbą kaukolėms, puo- 
šiančioms jų žymiausią tautinę šventyklą. Ir prie jų net nepri- 
siliesdavo. Ne tokie buvo europiečiai, kurie per paskutinius du 
amžius kartkartėmis aplankydavo Opoą. Šie išbalintas kauko- 
les išsiveždavo kaip originalius Polinezijos suvenyrus, tad pa- 
galiau raiateiečiai nusprendė patys likusias kaukoles iš švento- 
vės išgabenti ir paslėpti kalnų urvuose, savo salos gilumoje. 

Prie dievo Oro paveikslo ir jo išbalintomis kaukolėmis pa- 
puoštos šventovės iš visos Polinezijos nuolat keliavo maldinin- 
kai. Tad iš Raiateos buvo ne tik apgyvendinama didžioji Pietų 
jūrų dalis, bet iš čia plito ir religiniai vaizdiniai, kuriuos be di- 
desnių pakitimų perėmė daug polineziečių grupių. Opooje pa- 
galiau veikė tikra dvasinė seminarija, kuri rūpinosi teisingu ir 
vieningu tų religinių vaizdinių aiškinimu, 

Raiateos ryšius su kitomis Polinezijos salomis nuolat palai- 
kė maldininkų kelionės į Opoą. Jose dalyvaudavo žyniai, moki- 
niai, žymūs kovotojai, o dažnai ir tų šalių vadai. Maldininkai 
atvykdavo iš anksto nustatytą dieną didelėmis kanojomis, pa- 
puoštomis ilgais kaspinais. Ant denio grodavo būgnininkai, tri- 
mitininkai trimituodavo didelėmis kriauklėmis. 

Prie Teavamoa protakos žiočių Raiateos koraliniame rife vi- 
sos kanojos susirikiuodavo dviem eilėmis ir, auštant nustatytai 
dienai, iškilmingai įplaukdavo į lagūną. Šiaurinės eilės laivai 
atstovaudavo šalims, kurias raiateleCial vadino Tesouri o to fa'a 
tau aroha — „tamsiosios draugiško susivienijimo šalys“ (joms 
priklausė Taitis, Moorea, Huahine ir kt.). Pietinės eilės laivai 
atstovaudavo „ilgosioms šviesiosioms šalims“ (joms priklausė 
dvilypė sala Raiatea-Tahaa, taip pat Bora Bora, Rotuma, Raro- 
tonga ir tolimoji Naujoji Zelandija). 

Laivų denyje spindėdavo naujai išdrožtos statulos ir kitos die- 
vui Oro aukojamos dovanos. Pirmiausia, žinoma, tos „ilgakojės 
žuvys“, t. y. žmonės, nudobti apeigų išvakarėse, o šalia jų švie- 
žiai sugautos žuvys, rykliai ir vėžliai. Ant laivų grindų visada 
gulėdavo negyvas Žmogus, o šalia jo žuvis, paskui aukojamas 
žmogus ir šalia jo vėžlys, paskui kitas užmuštas žmogus ir šalia 
jo ryklys ir taip toliau... 

Laivą ginė į priekį irklai, valdomi žymiausių vadų ir kovoto- 
jų rankų. Viršum paaukotų mirusiųjų stovėdavo trys žyniai bal- 
tomis plaušinėmis juostomis ir aukštomis kepurėmis. Paskui val- 
tys priplaukdavo prie kranto. Maldininkai išlipdavo. Paaukotų- 
jų kūnus išnešdavo, ir visos kitos aukos būdavo išdedamos ant 
kranto. 

Pirmąją šventosios kelionės dieną Opoos „teologai“ visada 
suorganizuodavo tarsi visos Polinezijos bažnytinį susirinkimą. 
Kitų salų žyniai susitikdavo su Opoos dvasininkais didelėje iš- 
kilmėje, vadinamoje paiatua — „dievų susirinkime“. Pasaulie- 
čiams dalyviams, kad ir įžymiausios kilmės, mirties bausme 
drausta dalyvauti toje paiatuoje. 

Per tas pamaldas dvasininkams būdavo pastatoma ir garsio- 
ji Oro statula, apie kurią kalba rapanujiečių tekstai. Baigus ap- 
eigas, šventasis Oro būdavo vėl padedamas į Fare ia manaha — 
Lobių namą. Kol vykdavo „dievų susirinkimas“, Opooje niekas 
negalėdavo suvalgyti nė kąsnelio, išgerti né lašelio vandens, 
užkurti ir menkiausios ugnelės. 


14 


Vadai Ir polineziečių mokytieji, kuriems buvo draudžiama 
įžengti į paiatua, tuo laiku diskutuodavo Fare taratoa — Visos 
išminties name. Tiktai vakare pasauliečiai ir dvasiniai Raiateos 
atlaidų dalyviai susirinkdavo aikštėje prieš pagrindinę švento- 
vę. Tada ant improvizuotų lauko altorių sudėdavo visas Raia- 
teos ir kitų salų dovanas. Jas aukodavo dievams. Bet pasidaly- 
davo šventės dalyviai. 

Didžiulę puotą stebėdavo ir kiti tylūs svečiai. Dešimtys pa- 
aukotųjų, kurių kūnai būdavo iškabinėti aplink šventyklą ant 
šventojo medžio aito šakų. Jiems eilė ateidavo tik kitą Raia- 
teos šventės dieną. Tada juos nuimdavo nuo medžių (todėl šią 
apeigą vadino ha'apa — nuėmimas). O paskui iškilmingai sude- 
gindavo. Linksmybė toliau tęsdavosi dar daug dienų. 

Tiktai paskui valtys pamažu išplaukdavo. Jos nešdavo į sa- 
vo šalis pasiuntinybę. Šios salos — Polinezijos bendrosios moti- 
nos, vadinamos kadaise Havaiki, daugelio protévyne, paskui 
Raiatea, o daugeliui buvusios mokytoja, žynė ir Polinezijos, 
Pietų jūrų salų valdove. Jos nešdavo su savimi taip pat bran- 
gų ir svarbų polineziečių būsimai raidai suvokimą, kad jie pri- 
klauso bendrai šių rojaus salų gyventojų sąjungai. 


RAIATEOS RITERIAI 


Prisiminus savo kelionę į Raiateą, o ypač į Opoą, man kartu 
atgyja atsiminimai apie slaptąją draugiją Duk Duk, apie kurią 
girdėjau pasakojant, kai keliavau po Melaneziją, ypač būdamas 
Bismarko salose, pusiasalyje Gazeli ir Matupito saloje. 

Raiateoje, kaip tik čia Opooje, taip pat atsirado iš pažiūros 
panaši slapta draugija, kurios nariai čia vadinosi arioriai. O ka- 
dangi arioriai ir toliau laikė Raiateą savo „vyrlausiąją būstine“, 
tai ši paskutinė polineziečių Havaiki, šventoji Polinezijos sala, 
gavo dar kitą, lygiai išimtinį vaidmenį. Arlorial, kaip Ir maso- 
nai, skirstėsi ložėmis, o vyriausioji, pirmoji ir reikšmingiausia iš 
jų — Tara Manine — buvo kaip tik Raiateoje. 

Raiateos padavimais, ariorių draugiją Opooje įkūrė pats di- 
dysis dievas Oro, kuris patikėjęs joje žymias pareigas savo 
dviem broliams — Urutetefai ir Orotetefai. Slaptą Polinezijos są- 
jungą sukūręs pats dievas. Tačiau kada iš tikrųjų čia, Ralateoje, 


arlorial Išplėtojo savo veiklą, be kita ko, dažnai pasaulietinė, — 
aš nežinau. Tačiau kai kurios žinios mane grąžina toli į šių sa- 
lų praeitį, gal iki tryliktojo amžiaus. 

Tad kuo gi arioriai užsiiminėjo? Iš pirmo žvilgsnio jie buvo 
tarsi didelė visos Polinezijos keliaujanti meno draugija. Gau- 
singa savo laivų flotilija jie lankydavo atskiras Polinezijos sa- 
las, kur rodydavo įvairius spektaklius iš legendinio draugijos 
įkūrėjo dievo Oro ir kitų dievų, žymiųjų vadų ir polineziečių 
jūros keliautojų gyvenimo ir žygių. 

Draugijos nariu galėjo tapti kiekvienas polinezietis vyras, o 
paskiau ir moteris. Žinoma, daugiau šansų būti priimtam į ario- 
rius turėjo aukštesnės kilmės žmogus, negu žemdirbys ar žvejys. 

Be kilmės, priėmimą lėmė ir patys dievai, tikriau sakant, jų 
pareikšta valia. Kartais patys dievai per sapną pakviesdavo 
miegantį vyrą stoti į ariorių sąjungą, kartais išreikšdavo „savo 
sutikimą priimti vyrą ar moterį, pageldaujančius tapti draugijos 
nariais, per priimamuosius egzaminus, kuriuos turėjo laikyti 
kiekvienas būsimasis arioris. 

Kol priimdavo eiliniu slaptosios draugijos nariu, naujoko 
laukdavo gana ilgas kandidatinis laikas. Tuo metu turėjo pasi- 
rodyti esąs besąlygiškai, aklai atsidavęs ariorių idėjoms. Tik- 
tai paskui, po daug mėnesių ir net metų. ateidavo iškilminga 
diena. Vieną naktį įprastoje vietoje susirinkdavo visi ložės na- 
riai. Paskui pasirodydavo kandidatas. Jo plaukai kvepėdavo tro- 
piniais aliejais, galvą puošdavo gėlių vainikas, aplink juosme- 
nj — žalia šviežių Li lapų juosta. 

Priimamas arioris pašokęs puldavo | narių ir kandidatų ratą. 
Jis imdavo laukiniškai, beveik nežmoniškai šokti. Kai naujokai, 
baigdavo šokį, prieidavo ložės vadas, padėdavo ranką kandida- 
tui ant peties ir tardavo: „Nuo dabar esi vienas mūsiškių, tai 
eik su mumis.“ 

Ir įšventintasis eidavo. Nuo šios valandos liaudavosi gyvenęs 
su savo tėvais (vedę iš principo nebuvo priimami į ariorius), o 
jeigu viengungis vyras turėdavo vaiką, tai užmušdavo jį ir pa- 
rodydavo savo ložės nariams kaip įrodymą. Su kitais arioriais 
jis paskui plaukdavo į tolimas keliones, dainuodavo, šokdavo ir 
grodavo kitose Polinezijos salose, pamažu kopdamas ariorių 
draugijos pakopomis. 

Kaip ir masonai, arioriai panašiai turėjo septynias klases, ar- 
ba septynis laipsnius. Naujokai priklausė pirmajam laipsniui, 

Išėjęs bandomąjį kandidato laiką, įšventintasis būdavo pri- 
Imamas į antrą laipsnį — ohemara, Trečiasis laipsnis buvo otoro, 
Ir taip toliau... 

Atskirų laipsnių nariai tarp savęs skyrėsi savo apranga, bet 
ypač tatuiruotės būdu ir turiniu. Naujokas kandidatas visai ne- 
turėjo teisės tatuiruotis. Antrojo laipsnio nariai galėjo išsita- 
tuiruoti apskritimus aplink kulkšnis. Otoro — trečiojo laipsnio 
nariai — pridėdavo ištatuiruotą juostelę ant kairiojo sėdmens. 
Noua — ketvirtasis laipsnis — ant kiekvieno peties galėjo išsi- 
tatuiruoti dvi tris mažas figūrėles. Penktojo laipsnio nariai tu- 
rėjo teisę visiškai išsitatuiruoti apatinę kūno dalį. Šeštojo laips- 
nio arioriai galėjo išpiešti tatuiruotėmis rankas nuo peties iki 
pirštų galų, o pagaliau paskutinio laipsnio nariai tatuiruodavosi 
kojas nuo kelių iki pėdų. 

Taip išsipuošę Raiateos arioriai leisdavosi į keliones. Jeigu 
ir tikinčiųjų plaukimas į Raiateą būdavo labai iškilmingas, tai 
šie riterių iš Raiateos plaukiojimai į kitas salas būdavo taip 
pat labai įspūdingi. Iki atvykstant baltiesiems į Polineziją, šios 
draugijos narių vis daugėjo. Aštuonioliktajame amžiuje ariorių 
draugijai priklausė, rodosi, kone ketvirtadalis visų suaugusių 
vyrų Raiateos, Taičio ir artimose salose. Kapitonas Kukas ma- 
tęs vienoje savo kelionėje ariorių flotiliją, turinčią apie šešias- 
dešimt laivų. Laivus, kuriais jie keliaudavo į tolimas salas, Raia- 
teos žvejai vadino duha, o savo keliones poetiškai vadino 
skrydžiais. 

Vyriausiame flotilijos laive, kuriuo keliaudavo aukščiausias 
ložės ar visos draugijos pareigūnas, visada būdavo dievo Oro 
statula, išpuošta raudonomis plunksnomis, reiškiančiomis Raia- 
teoje galios simbolį. Plačiame dviejų liemenų laive — katama- 
rane būdavo taip pat įrengtos dvi mažos „simboliškos švento- 
vės“ marae — viena dievo Orotetefos garbei, antra Urutetefos 
garbei. Šventovėlės būdavo statomos iš akmenų, paimtų iš vi- 
sos Polinezijos šventovės Raiateos Opooje. 

Prieš priplaukdami salą, arioriai aukodavo Oro ir kitiems die- 
vams kiaulę, taip pat duonmedžio vaisių ir kokoso riešutų. Pas- 
kui imdavo skelbti savo atvykimą į salą aistringais šokiais, dra- 
matiškomis dainomis, fleitų melodijomis ir būgnais. 

Saloje, kurią jie pasirinkdavo būsimajam koncertui, ložės at- 
stovai pirmiausia įteikdavo vietos viršininkui savo dovanas, o 
paskui vykdavo į savo bendrus „namus“, dideles, kartais iki 

šimto metrų ariorių pastoges, kurių ilgainiui atsirado daugu- 
moje salų. 

Kartais šiame name arioriai ir koncertuodavo. Kitais sykiais 
vaidindavo aikštėse, šviečiant fakelams, o kartais savo meną 
rodydavo šventovių viduje. Pačią sunkiausią spektaklio dalį — 
laukinius šokius, kartais tiesiog akrobatiškus numerius — atlik- 
davo tik žemųjų laipsnių arioriai. Aukštesniųjų laipsnių ario- 
riai dauglausia giedodavo šventąsias giesmes, šlovinančias die- 
vus, vadus ir garsius jūrų keliautojus. 

Kai susipažinau su ariorių istorija, įsitikinau tuo, ką Žinau 
jau iš Rapa Nul salos. Kad taip pat ir jiems visų svarbiausia bu- 
vo tobulai perteikti tekstą. Užtekdavo vienų vienos menkos 
klaidelės, praleisti vieną Žodį, ir deklamatorius dainininkas tu- 
rėdavo palikti vaidintojų eiles ir būdavo baisiai baudžiamas. 

Europietį tikriausiai piktintų kiti ariorių dalykai. Kai kurio- 
se dramatinėse scenose dalyviai, tarp kurių buvo vėliau ir daug 
moterų, vaizduodavo be jokios gėdos ir visas meilės scenas. 
Lytinių santykių laisvumą šlovino taip pat gausios ariorių dai- 
nos. Besidomint Polinezijos arioriais, kelis kartus atėjo į gal- 
va mintis, ar tik ne tas atviras, džiaugsmingas apeigų ir draugi- 
jos spektaklių seksualumas buvo pirmųjų misionierių ryžtingos 
kovos su arioriais priežastis. 

Ir vidiniame draugijos gyvenime viešpatavo visiška lytinių 
santykių laisvė. Iš esmės kiekviena ariorių narė buvo kiekvie- 
no ariorio vyro žmona. Vyras, ypač aukštesniųjų draugijos 
laipsnių atstovas, gyvendavo iš karto su keliomis moterimis. 
Moterys taip pat save vertindavo pagal tai, kiek dešimčių, o 
dažnai Ir šimtų meilužių buvo turėjusios. 

Ariorių moterys taip pat būdavo traktuojamos kaip atlyginl- 
mas kitų savotiškų apeigų, laisvojo stiliaus sportinių imtynių 
nugalėtojui. Varžybų nugalėtojas galėjo pasirinkti geidziamq . 
moterį. Laimėjusios imtynių komandos nariai turėjo teisę į da- 
lyvaujančių merginų drabužius, ir tik nuo jų priklausė, ar mer- 
ginas visiškai išrengti, ar joms palikti sijonélius, ar gėlių vai- 
nikus. 

Visiškas atsidavimas meilės dalykams erzino daugumą misio- 
nierių. Tačiau kitas ariorių paprotys erzino ir mane, kai studi- 
Javau literatūrą apie šią žymiausią slaptąją Polinezijos drau- 
giją. Tai infanticidas, arba vaikų žudymas. Kaip Erodas kūdi- 
kėlius, taip ir ariorial be gailesčio žudė visus savo palikuonis, 

kurie atsirasdavo iš tų nesiliaujančių laisvos meilės žaidimų. 
Įsakymas nužudyti savo kūdikį buvo pagrindinis įstatymas kiek- 
vienam vyrui ir moteriai, kurie priklausė ariorių draugijai. 

Tiktai patys aukštieji draugijos veikėjai galėjo kai kuriuos 
arba visus savo vaikus išsaugoti nuo baisaus likimo.  Pavyz- 
džiui, čia, Raiateoje, Opooje viešpataujantis vyriausiasis visų 
ložių viršininkas užmušdavo tik savo pirmagimį sūnų, o kitus 
galėjo išsaugoti. Tačiau jeigu eilinis ariorių narys norėjo iš- 
gelbėti savo vaikui gyvybę, turėjo išstoti iš draugijos. Ariorių 
narė galėjo atiduoti savo vaiką vyrui, kuris nebuvo narys. Šis 
naujagimį adoptuodavo. 

Tačiau didžioji dalis draugijos narių palikuonių buvo išžu- 
dyta. To žiauraus papročio motyvo nežinau. Gal tai buvo ne- 
sąmoninga baimė dė] žmonių pertekliaus. O gal čia būta ir kitų 
priežasčių. Nežinau. Tačiau žinau, kad čia, Raiateoje, ir visur 
kitur, kur veikė arioriai, kasmet mirdavo tūkstančių tūkstančiai 
nekaltų berniukų ir mergaičių. 

Kartas nuo karto jų pralietą kraują papildydavo ir pačių ario- 
rių kraujas. Tada, kai būgnai kviesdavo į karą. Gerai pasiruošę 
kariauti atskirų ložių nariai, vadovaujami savo viršininkų, sto- 
davo į kovą. Tai būdavo geriausi, disciplinuoti daliniai. Iš ak- 
torių Ir laisvos meilės garbintojų tokiu metu pasidarydavo pro- 
fesionalūs kovotojai, kurie paprastai nulemdavo atskirų Poli- 
nezijos šalių ginčų rezultatus. 

Ariorių nariai, tie „„Raiateos riteriai", iš šios salos ilgą laiką 
žengė karo taku. Ilgiau, negu bet kuri kita Polinezijos grupė. 
Tada, kai Raiateos Raudonoji juosta kovojo su Bora Boros Bal- 
tąja juosta. Bet dėl to keisto, savotiško kelis amžius trukusio 
karo istorijos man reikia vykti tiesiog į aną legendinę salą, į 
nuostebiąją, šlovingąją Baltosios juostos Bora Bora. 


BALTOSIOS JUOSTOS BORA BORA 


Bora Bora yra vos už dvidešimt kilometrų į šiaurę nuo šven- 
tosios Raiateos. Ne tik Baltosios juostos karo laikais, bet ir vi- 
sada abi salas jungė panašus, o dažnai tiesiog bendras likimas. 

Bendrumas prasidėjo net salos gimimu: ji išdidžiai vadinosi 
pirmgimė. Pirmgimė todėl, kad Bora Bora pagal polineziečių 1e- 
gendą iš bangų iškilusi pirmoji, tuoj po to, kai buvo Iškilusi iš 

mėlynų Pietų jūrų vandenų šalių motina — Raiatea, senoji Ha- 
vaiki. 

Žinoma, tai labai tolima praeitis. Tačiau istorijoje ir legendo- 
se abi salos savo gyvenimo kelią susiejo labai glaudžiai. Čia, 
Bora Boroje, didysis Raiateos dievas Oro susirado savo žmoną. 
Oro iš dangaus nukopęs septynspalve laumės juosta. Tačiau die- 
vas pasuko pirma į „Pirmgimę“, negu į šventąją Raiateą. Nu- 
sileido ant aukšto, persiskyrusio kalno Taimanu (pažodžiui — 
Paukščių kalno) ir pasižiūrėjo į fantastišką, neįtikėtinai Žavų 
šios Pietų jūrų salos vaizdą. 

Vieną dieną čia Oro pamatė mirtingą moterį. Tiesa, aukštos 
kilmės. Princesę Valrumati. O kadangi polineziečių padavimuo- 
se dievai gali mylėti ir mirtingas moteris, jis įsimylėjo ją. Vai- 
rumati atsiliepė į jo meilę. Paskui kartu — dievas ir moteris — 
nuplaukė į Raiateą, į Opoą, ir čia paskui Oro įkūrė slaptą ario- 
rių draugiją. Ir pirmąja ariorių nare kaip tik tapo Vairumati. 

Kitas ariorių narys įkūrėjas buvo Urutetefa, Oro brolis, kartu 
su Oro labiausiai gerbiamas ariorių. Kaip tik jam Oro atidavė 
vertingiausią, švenčiausią dovaną — Raudonas plunksnas, val- 
džios simbolį, kilnumo ženklą. O paskiau ir Oro kulto simbolį. 
Jo statulą Raiateos šventovėje puošė maruru, raudonų plunksnų 
juosta. 

Polinezijos piligrimai, kurie atvykdavo į Raiateq nusilenkti 
didžiojo dievo statulai, tam paveikslui, apie kurį kalba rapanu- 
jiečių kohau rongo rongo užrašai, išimdavo iš dievo juostos 
plunksnas ir pakeisdavo jas naujomis. Paskui Oro šventovės 
Opooje lankytojai saugodavo šventąsias plunksnas iš Havaiki 
kaip brangiausią relikviją. 

Daugelis polineziečių ieškodavo visiškai raudonų plunksnų to- 
limiausiose Pietų jūrų salose. Vienas iš jų, Hiro, kuris gyveno 
apie tris šimtus metų po to, kai Oro atvyko iš Bora Boros į Raia- 
teą, savo kelionėse prisirinko visai neįtikimo grožio plunksnų. 
Iš jų nupynė raudoną juostą ir žynių, vadų ir žymių ariorių 
akivaizdoje ja Opoos šventovėje iškilmingai apsijuosė. 

Tuo gal norėjo pagerbti dievą, bet kartu ir jam teko dieviš- 
kos garbės. Tokios puikios, tokios nematytos plunksnos! Visi 
nustėro! Ir dievotąjį Hiro paskelbė vyriausiu Raiateos vadu — 
karaliumi. Polineziečių vaizduotėje vėliau Hiro, raudonosios 
juostos karalius, tapo dievu. Tačiau iki tol dar ilgus metus jis 
valdė Raiateą iš savo būstinės Opooje, 

Kai pas didįjį karalių atėja mirtis, jis atidavė Hiro marurą, 
Raudonąją juostą, suprantama, savo pirmgimiui — princui Haue- 
ti. Tačiau Hiro turėjo dar antrą sūnų — Ohahatamą. Garbėtroš- 
ka Ohahatama, geisdamas tėvo palikimo, atvyko čia, į Bora Bo- 
rą, paėmė į savo valdžią visus jos gyventojus Ir, jų šventovėje 
užsijuosęs baltų plunksnų juostą — maroteu, paskelbė karą savo 
broliui, jo Raiateai ir Raudonajai juostai. 

Baltosios juostos Bora Bora kovojo su Raudonosios juostos 
Raiatea ištisus du šimtus penkiasdešimt metų. Nuo keturiolikto- 
jo amžiaus pabaigos iki septynioliktojo pradžios. Maruros ir ma- 
roteos karas, nesiliaujanti abiejų salų kova abi puses baisiai iš- 
sekino. Bet nei badas, nei mirtina sausra, kuri lygiai grėsė abiem 
kaimynėms, nesustabdė priešiškumo. 

Tiktai tada, kai Bora Boros ekspedicinė kariuomenė, vadovau- 
jama karaliaus Teri! Marotea, dešimtojo Baltosios juostos dinas- 
tijos įkūrėjo palikuonio, buvo Raiateos lygumose beveik iki 
paskutinio kareivio sunaikinta ir kai mūšyje neteko gyvybės ir 
Baltosios juostos karalius Terii Marotea, karas baigėsi Bora Bo- 
ros pralaimėjimu. O Baltoji juosta, kadaise Bora Boros nepri- 
klausomybės ženklas, atiteko žyniams kaip dvasinės galios, ne- 
priklausančios nuo Raiateos karaliaus, simbolis. 

Toks Baltosios juostos likimas. O jos nešiotojų? 

Atkaklusis Raiateos priešas karalius Terri Marotea žuvo, o jo 
vienintelė duktė Te Tuani ištekėjo už nugalėjusio Raiateos ka- 
raliaus sūnaus Mata, 

Taip. kaip sentimentaliame, menkame filme, priešų rankos pa- 
galiau susijungė, o kartų jos ilgam laikui sujungė abi kaimyni- 
nes Polinezijos šalis Pavėjinėse salose. 

Dabar iš Raudonosios juostos salos keliauju į Baltosios juostos 
Bora Bora. Iš Raiateos Uturoos senutė „Dakota“ mane perlékdiria 
per porą minučių. Pro lėktuvo langelį greitai pasirodo horizon- 
te fantastiška, tiesiog neįtikėtinai perskelta Taimano viršūnė. 
Kaip ir Raiatea, Bora Bora taip pat labai kalnuota. Kairėje nuo 
Taimano grožiu lenktyniauja su juo lygiai fantastiška viršūnė 
Pahia. O tarp šių dviejų Bora Boros kupranugarių kuprų ir po jo- 
mis — palmės, palmės. Prieš palmių sieną keli kaimeliai. Aplink 
Bora Borą kelios kitos salos, paskui dar trečios vainikas, o iš lėk- 
tuvo matyti aiški koralo rifų grandinė, 

Kai mes leidomės į Bora Borą, pastebėjau pro lėktuvo langelį 
dar vieną, niekur kitur nematytą reginį — beveik apskritą lanką, 

kuris, kaip man rodės, kilo viršum Baltosios juostos salos kalp di- 
džiulė aureolė. 

Bora Bora aureolinis vainikas tik sustiprino mano romantišką, 
netikrovišką šio pasaulio įspūdį. Polinezijos grožis pranoksta re- 
alybės ribas. Kartą aš pats savo kelioniniame dienoraštyje teira- 
vausi, kas Pietų jūrose yra iš tikrųjų tiesa, o kas sapnas. Čia Bo- 
ra Boroje, Raiateoje, Taityje iš tiesų kai kada sunku tai skirti. 

Tačiau sapnas tęsiasi. Laukinėje, kalnais susiraukšlėjusioje 
Bora Boroje lėktuvas negali nutūpti. Tad leidžiasi vienoje iš Bo- 
ra Boros įlankos Motu Mute salelėje įrengtoje aikštelėje, kuri 
Polinezijos sąlygomis labai gera. 

Aerodromas, kaip ir kiti dalykai, yra antrojo pasaulinio karo 
palikimas. Ir vos truputį apsidairiau po Motu Mute, o paskui ir 
po Bora Borą, atsidūriau namuos. Bora Boros sostinėje Vaitape 
pamačiau tipišką „„blokhauzą“ ir taip pat kelias toliaSaudes pa- 
trankas su angliškais užrašais. Taip, visa tai jau žinau iš kelio- 
nių po Melaneziją, Saliamono salas, heroiškąjį Guadalkanalą. 

Ir Pavėjinių salų gynybą per karą organizavo amerikiečiai. Bet 
koks skirtumas. Guadalkanale juos guldė japonų lėktuvai ir lai- 
vynas. Juos žudė endeminė maliarija ir dešimtys kitų tropinių 
ligų. Juos galabijo neįžengiamos džiunglės. O čia: japonai Pa- 
vėjinių salų niekada nepasiekė. Ligų maža. Jokių džiunglių. 

Vietoj nesenų žmogėdrų čia rado, visų karių sutartina nuomo- 
ne, gražiausias pasaulio moteris. Ir taip pat visais atžvilgiais vai- 
šingiausias. Ir be ginklų. Be to, neįtikėtinai mėlyną jūrą, plia- 
žą, kokio neturi Florida nei Havajai, ir žydrą dangų. Visur kitur 
karas buvo pragaras. Čia, Bora Boroje, ir kareiviams buvo „tik- 
ras rojus“. Tiesa, jie statė įtvirtinimus, Motu Mute aerodromą, 
ruošdavo į dideles keliones hidroplanus. Tačiau negirdėjo nė 
vieno šūvio, tik saldžias Polinezijos dainas, nepajuto nė vienos 
kulkos, tik švelnius Bora Boros vahine delnus. 

Dar šiandien kiekviename žingsnyje sutikdavau šią nuostabią 
dviejų pasaulių simbiozę. Bora Boroje dabar gyvena apie du 
tūkstančius žmonių. Iš jų daugiau kaip šimtas penkiasdešimt yra 
metisai. Tai vaikinų nuo Misurio Ir Misisipės sūnūs ir dukterys. 
Be savo skambių polineziečių „pavardžių“, jie turi keistus, ne- 
įprastus savo tėvų vardus. Ir visi šie Bora Boros Džonai, Dže- 
kai ir Rebekos labai gražūs. Dažnai čia Polinezijoje — šviesplau- 
kiai ir mėlynakiai! Tai į tėvus. Ir rudi, liekni — į motinas, 


Be šimto penkiasdešimt metisų, Bora Boroje radau ir daugiau jų 
tėvų paliktų dalykų. Pavyzdžiui, minėtą aerodromą Motu Mute 
saloje, paskui aną „blokhauzą“ ir toliaSaudes patrankas Vaitape, 
pagal pietinius salos krantus nutiestą kelią ir pagaliau dar ką, 
ko aš iki šiol Polinezijoje visai nežinojau! Kai norėjau iš Bora 
Boros nuplaukti į šventąją salelę Motu Tapu, polinezietiško lai- 
velio savininkas, su kuriuo lygausi, pasakė tris tara, Tačiau to- 
kio žodžio nežinau nė vienoje polineziečių kalboje. Tara? Tara? 
Valtininkas pasižiūrėjo į mane kaip į atsilikusį primityva,— pa- 
sakė „okej“ — ir paprašė tiek ir tiek CPF — vietos frankų. Žino- 
damas kursą, greitai sumečiau, kiek išeina pagrindinė vartojama 
valiuta, ir štai aš jau žinau, ką reiškia fara. Tara — tai doleris. 
Amerikos doleris, kurio kultas čia — blogiausias amerikiečių bu- 
vimo Bora Boroje palikimas. 

Tada Baltosios juostos saloje už dolerį buvo viskas. 
Tikri Polinezijos suvenyrai, Bora Boros Ievų fotografijos. Salos 
gyventojams įėjimas į nematytus stebuklus, kurių amerikiečiai 
atsivežė: į džiazo koncertus po palmėmis, į judančius paveikslė- 
lius, kino teatrus... 

Turtingoji Amerika nesigailėjo dolerių savo kareiviams. 
Turtingi kariai nesigailėjo dolerių savo Polinezijos šeiminin- 
kams. O šie pamažu liovėsi rinkę koprą, paliko, tiesiog visiškai 
apleido savo salos turtą — vanilės plantacijas. Vietoj kokoso 
pieno gėrė koką kolą, vietoj vanilės vartojo Amerikos cukrų, 
vietoj maniokos — Amerikos konservus. 

Penkerius metus truko abiem pusėms toks saldus ir turtingas 
,Saldusis gyvenimas". Bet, visų dalyvių gailesčiui, japonai galu- 
tinai pralaimėjo karą, ir — nieko nepadarysi — taip pat galu- 
tinai buvo sudaryta taika. Kariai vėl grįžo prie Misurio ir Mi- 
sisipés, O salos gyventojai be jokio noro — prie kopros ir 
vanilės plantacijų. 

Tačiau tai buvo tragiškas sugrįžimas. Plantacijos apžėlė. Žemė 
beveik nedavė derliaus. Ir puikiajai Bora Borai grėsė kone ba- 
das. Šiandien reikalai kur kas geresni. Bora Bora vėl susigrąžino 
polinezietišką veidą. Tačiau galingas tara valdo salą taip, kaip 
anksčiau dievas Oro. Aš pats Bora Boroje išleidau daugiau pi- 
nigų, negu bet kur Polinezijoje. Todėl ir pastabos mano kelionių 
dienoraštyje apibendrina buvimą šioje saloje žodžiais „brangus 
rojus“, 

Bet ką čia išsisukinėti. Iš tiesų Ir šiandien rojus. Rojus di- 
džiausia R, kokią tik galiu parašyti. Ir taip pat koks akių pa- 
ganymas! Vien tik plaukiojimas lagūnoje. Kai palikau amerikie- 
čių aerodromą Motu Mute saloje ir įsėdau į laivą, kuris turėjo 
perkelti mane į Bora Borą, į jos sostinę Vaitape, iš karto prisimi- 
niau savo neseną Raiateos kelionę 1$ Uturoos į šventąją Opoą. 
Matyt, viskas, visi šio scenarijaus elementai, visos spalvos čia 
dar sodresnės. Plaukiu į pietus. Dešinėje pusėje lieka salelių 
grandinė su neįtikėtinai baltu smėliu. Visur puikūs. ir vis dėlto 
visiškai tušti pliažai. 

Teveiroos saloje, vienoje iš didesniųjų Bora Boros lagūnoje, 
lengvame vėjelyje linguoja tęvi kokoso palmių liemenys. Ta- 
čiau kitoje laivo pusėje jau artėja šiaurinės Bora Boros atša- 
kos: Tahi iškyšulys, o paskui Tereios iškyšulys. Už jų prieš ma- 
no akis atsivėrė vaizdas | gilią įlanką Faanui su to paties vardo 
gyvenviete jos krante. 

Pietinę Faanui įlankos pusę saugoja Polinezijos istorijoje talp 
išgarsėjęs Fare Ruos iškyšulys, paskui eina Pahios iškyšulys, o 
vėliau, kai praplaukėme vienintelę spragą galingame Bora Bo- 
ros koralų rife, pasirodo Baltosios juostos salos sostinė ir kartu 
Nunue apygardos administracinis centras Vaitape, turintis per 
tūkstantį gyventojų. 

Vaitape išaugęs to rūstaus dvigubo kalno Pahia šlaituose. Sa- 
los gyventojai apskritai jūros žmonės. Pirmiausia žvejai. Tad 
daugumas pirkelių prisiglaudė prie pat kranto. Ne tik prie kran- 
to. Beveik nuo kiekvienos fare į lagūnos vandenį nutises ilgas 
lieptelis, mažas privatus molas. O prie jo pritvirtintos polinezie- 
čių valtys. 

Vienas šių lieptelių truputį ilgesnis. Prie jo baigiasi mano ke- 
lionė. Bora Boros lagūna. Vaitape, kaip ir Uturoa Raiateoje, turi 
vienui vieną pakrantės gatvę. Joje du bendrabučiai svečiams — 
Pona Ofe ir Tiare Tahiti: truputį toliau — protestantų misija su 
baznytéla. 

Mano trumpas orientacinis pasivaikščiojimas vienintele Bora 
Boros sostinės gatve baigiasi Vaitape „aikšte“. Labai savotiška. 
Ją visą sudaro erdvi futbolo aikštė. Tik Bora Boros „stadiono“ 
pakraščiuose vietoj tribūnų stovi svarbiausi Polinezijos mieste- 
lio pastatai — mokykla, paštas, policijos būstinė ir medicinos 
centras. 

Šią futbolo aikštę sugalvojo ir padovanojo vyras, kuris savó 
veikla kadaise mane labai domino. Iš tikrųjų dėl jo aš ir išsiren- 
giau į Bora Borą. Visada mane domino ir jaudino vienišų keliau- 
tojų likimas. Alenas Gerbo mane patraukė dar gimnazistą, kai 
susipažinau su jo atsiminimų knyga. kur aprašė, kaip trečiajame 
dešimtmetyje vienui vienas jachta „Firecrest“ keliavo aplink pa- 
saulį. Gerbo kelionė truko šešerius metus. Iš visos daugybės vie- 
tų, kurias jis tada aplankė, vienišą jūrų keliautoją labiausiai pa- 
vergė kaip tik Bora Bora ir jos gyventojai. Tarp jų išbuvo ilgą 
laiką ir paskui panoro jiems kaip nors atsilyginti. Kadangi jis 
ne tik buriavo, bet mėgo ir futbolą, nupirko sklypą, šiandieninę 
nepaprastą Vaitape aikštę, išlygino jos paviršių ir čia sukūrė 
tikriausiai pirmą futbolo aikštę Pavėjinėse salose. 

Senatvėje Gerbo norėjo grįžti į Bora Borą tarp savo bičiulių. 
Grįžo, bet miręs. Dešinėje aikštės pusėje, senos šventovės vie- 
toje stovi paminklas ir antkapis šiam vyrui. Jis taip pat, kaip ir 
daug kas Bora Boroje, karo palikimas. 

Tada, kai jau brendo Ramiajame vandenyne karas, Alenas 
Gerbo taip pat aplankė Timoro ir Zundo salas. Kaip tik rengėsi 
grįžti namo | Prancūziją (vėl su jachta). Dar prieš tai, negu iš- 
kėlė bures, atskrido japonų lėktuvai, numetė dvi ar tris bombas, 
ir pirmosios japonų atakos auka Timore tapo vienintelis žmo- 
gus, šis užsigrūdinęs Alenas Gerbo, kuris įstengė išgyventi še- 
šerius ilgus metus visų okeanų platybėse. 

Buvo palaidotas Timoro Santa Kruso kapinaitėse. Tačiau po 
karo Gerbo draugai iš Prancūzijos nacionalinio jachtklubo įvyk- 
dė keliautojo norą ir jo kaulus atgabeno čionai, į Vaitape, į ża- 
viaja Bora Bora. „Lotoso“ laivo įgula paskui pastatė antkapį, 
ant jo padėjo marmurinę lentą su jūrų keliautojo portretu ir iš- 
kaltu įrašui 


Primus Gallorum Solus 
Circumdedisti me 
1893 —1941 


Alain Gerbault 

seul à bord de Firecrest 

a fait le tour dw monde 

25 avril 1923—26 juillet 19292 


.J Pirmasis prancūzų vienas aplink mane apkeliavo (Iot.). 
Alenas Gerbo (1893—1941). Jachta „Firecrest“ jis vienas apkeliavo 
pasaulį 1923 m. balandžio 25 d. — 1929 m. liepos 26 d. (pranc.). 

Šitas sudėtinis lotyniškas ir prancūziškas užrašas Polinezijos 
saloje ne vienintelis keliautojo buvimo Bora Boroje atminimas. 
Kur kas žymesnis, išradingesnis, taip pat mano akimis, labiau 
ginčytinas yra toji futbolo aikštė Vaitape. Anksčiau čia augo 
puikūs, aukšti medžiai, visa šventoji giraitė, į kurią eidavo tar- 
tis salos vadai. Gerbo sportinė manija išnaikino visus medžius 
iki paskutinio. Tik vieno gyventojai neleido sunaikinti. To, po 
kuriuo susitikdavo su savo liaudimi paskutinė narsi Baltosios 
juostos salos karalienė, garsioji Maevarua, atsisakiusi paklusti 
europiečių valiai. Užtat paskui buvo ištremta į Taitį, kur mirė 
maždaug tuo laikų, kai jos saloje Alenas Gerbo diegė futbolą. 

Prancūzų keliautojas, amžinąjį miegą miegantis Bora Boroje, ' 
savo aistra futbolui iškeldino ir kapus dviejų savo pirmtakų, pa- 
laidotų Vaitape šventojoje giraitėje — Gerbo tėvynainio Gilu, 
matroso iš laivo „Decres“, ir anglo Viljamo Šou, mirusio 1861 m. 
Gerbo perkėlė jų kapus toliau už kaimelio, kad netrukdytų 
įruošti aikštės. 

Nueinu nuo Gerbo paminkliuko, o ypač nuo jo aikštės pilnas 
prieštaringų jausmų. Nuo šio pirmojo futbolo stadiono, rasto 
Polinezijoje, tęsiu kelionę, kuri dabar mane veda iš Vaitape. 

Pakrantės plentas apsuka puikią įlanką Povai. Po nepilnų dvie- 
fų valandų kelio atsiduriu Raititi iškyšulyje. Čia stovi vieninte- 
lis padorus viešbutis visose Pavėjinėse salose. 

Už Raititi pereinu į kitą, rytinį salos krantą Ir paskui pagal 
Aponapu įlanką einu Iki Anau kaimelio, vienos iš seniausių, 
Bora Boros gyvenviečių. 

Nuo Anau vanilės ir kokoso plantacijų paskui, vėlai po pietų, 
mirtinai nuvargęs, grįžau tuo pačiu keliu į Vaitape. 


SENŲJŲ ŠVENTOVIŲ KELIU 


Kitą dieną manęs laukė daug įdomesnė išvyka. Patraukiau vėl 
išilgai vakarinės Bora Boros pakrantės, tačiau šį kartą šiaurės 
kryptimi. Šį kelią savo Polinezijos dienoraštyje, kurį šitame sky- 
riuje (priešingai savo įpročiui) taip dažnai cituoju, pavadinau 
„šventovių keliu’. 

Pirmoji Bora Boros marae, matyt, stovėjo tuoj u2 gyvenvietės, 
Vaitape pakraštyje. Taip manau todėl, kad, neseniai statant me- 


teorologijos stotį, be kita ko, taip pat vienintelę Pavėjinėse sa- 
lose, čia žemėje buvo rastos kelios dešimtys žmonių kaukolių. 
Tik kaukolių. Galūnių ir kitų kaulų trūko. 

Bora Bora kaukolės iš šitos marae man, suprantama, primena 
mano kelionę į šventąją Opoa Raiateoje. Paėjus keliolika minu- 
čių, dar ryškiau iškilo atmintyje Raiatea, anoji visos Polinezijos 
marae. Esu Farae Ruos iškyšulyje. Jį buvau jau matęs, plauk- 
damas valtimi iš Motu Mute salelės į Vaitape. 

Dabar aš įžengiau į šitą šventą Baltosios juostos salos žemę sa- 
vo paties nešventa koja. Šiame iškyšulyje, kuris yra tiesiog prieš 
vieną Bora Boros koralų rifo tarpą, t. y. natūralioje prieplaukoje 
visiems svetimiems salos lankytojams, kadaise į krantą išlipo 
vadas, valdęs vieną iš mažiausių Polinezijos salų — Rotumą, 
esančią į šiaurę nuo Tongo sąlyno. 

Šis jaunas princas vadinosi Te Fatu, atseit Ponas, Valdovas. 
Tokiu kilniu vardu, kuris Polinezijoje priklausė tiktai dievams, 
ypač vandenyno Valdovui, Bora Boroje niekas nedrįso vadintis. 
Tad, kaip irklininkas Hiro, kuris išdrįso užsijuosti dievišką juos- 
tą, taip ir princas Te Fatu tuo, kad pasivadino dievo vardu, su- 
laukė didžiulės pagarbos iš salos šeimininkų. 

Bora Boros gyventojai priėmė Rotumos vadą su didžiausia 
nuostaba. Paskui Te Fatu Bora Boroje net vedė. Jo žmona tapo 
tuometinio salos vado duktė princesė Te Ura, 

Pagal Polinezijos papročius Te Fatu savo laivu atsigabeno vie- 
ną akmenį iš savo salos marae. O kadangi dabar Rotumos vadas 
susijungė su Bora Boros vado dukteria, tai jaunavedžiai simbo- 
liškai sujungė ir abi savo tautų marae. Rotumos šventovės ak- 
muo buvo padėtas pamatan naujai marae, kuri buvo greitai pa- 
statyta čia, Fare Ruos iškyšulyje, kur Te Fatu išlipo. Ir kaip tik 
todėl šį iškyšulį ir šią šventyklą vadina Fare Rua. Fare Rua iš- 
vertus reiškia Dvigubas namas. 

Tačiau Rotumos princo ir Bora Boros princesės vestuvės turė- 
jo daugiau pasekmių, negu tik šią marae. Santuoka sujungė ir 
dvi Polinezijos salas. Bet Te Fatu norėjo, kad vieningas ryšys 
jungtų visas Polinezijos šalis. Tad Jis ėmė kurti tarsi Pietų jūrų 
Suvienytas Nacijas. 

Todėl kartu su savo žmona daug plaukiojo, lankydamas atski- 
ras Polinezijos salas. Jų vadus apdovanodavo simboliškomis do- 
vanomis, stengdamasis palenkti juos savo Polinezijos federa- 
cijos idėjai. 

Te Fatu pirmiausia nukako į šventąją Raiateą, kur jos valdo- 
vams padovanojo jūrų ežį. Paskui aplankė kitą iš Pavėjinių sa- 
lų — Huahine ir jos vadus apdovanojo ybiškių žiedais. Taip pat 
aplankė Raiateos seserį — Tahaos salą, pagaliau ir tolimąją 
Tubuai. 

Nors Te Fatu dovanos, bent mūsų dabartiniu skoniu ir reika- 
lavimais, nebuvo ypač brangios (savo naujajai tėvynei Bora Bo- 
rai, pavyzdžiui, atidavė jūrų sraigę), vis dėlto bandymas suburti 
Polinezijos šalis, bandymas, kuris prasidėjo kaip tik čia, Dvigu- 
bame name, neliko be rezultatų. 

Te Fatu savo federaciją pavadino vardu Hau Faatau Aroha — 
„Bičiuliškos sandraugos vyriausybė“. Ir kaip tik ši davė Mintį, 
kad jos delegatai — žyniai, mokslininkai, o kartais ir patys va- 
dai — periodiškai rinktųsi kitame marae, toje visos Polinezijos 
šventovėje, skirtoje dievui Oro, Raiateos Opooje. 

Nuo Bora Boros iškyšulio, kur gimė pirmoji Pietų jūrų Suvie- 
nytų Nacijų Organizacija, dabar tęsiu kelionę ,Sventoviu ke- 
liu“ tolyn į šiaurę. Pakeliui šiaurinėje iškyšulio Fare Rua pusėje, 
be kita ko, taip pat stovėjo Bora Boros ariorių ložės namas ir 
pirkelė, kur gyveno vietinis ložės vadovas, vadinęsis man menkai 
suprantamu titulu Puna Ruu — „Vieta žvejoti“. 

Už Fare Ruos iškyšulio man atsivėrė vaizdas į žavų klonį 
Faanul (Didysis klonis) ir to paties vardo kaimelį; praeityje kaip 
tik šis Faanui ilgą laiką buvo žymiausių Baltosios juostos Bora 
Boros šeimų būstinė. 

Na, jeigu jau užsiminiau apie maroteu, tą garsiąją Baltąją juos- 
tą, tai ji irgi buvo paslėpta čia, Faanui, vietinėje karalių vaini- 
kavimo marae. Jos vardas Vai Otaha rodo, kad pamatinis akmuo 
šiai Sventovei buvo atgabentas į Bora Bora iš Raiateos salos, ku- 
rios šventovė Opooje iš pradžių taip pat vadinosi Vai Otaha. 
Tačiau jeigu Opooje savo salos likimą saugojo Oro, apsijuosęs 
raudonomis plunksnomis, tai čia, Faanui šventovėje, baltos 
juostos Oro (kovotojas) — Oro Marotea. 

Faanui šventovė stovėjo tiesiog gyvenvietėje. Kai šalia vie- 
tinės mokyklos įsikalbėjau su vienu iš penkių ar šešių Bora Bo- 
ros policininkų, sužinojau, kad mažu takeliu, vedančiu į kalnus: 
„On peut accéder au site dun marae.“! 

„Oui, on peut accéder",— sutikau. Dabar, kai susipažinau 
su visomis pagrindinėmis šventovėmis Bora Boroje, didelės visos 


! Galima nuvykti prie vienos marae pranc.), 

Polinezijos federacijos gimtinėje ir vietoje, kur buvo saugoma 
Baltoji juosta, galiu, matyt, liautis keliavęs, ieškodamas Bora 
Boros marae. | 

Juk manęs dar laukia kitos marae ir kitos salos. O iš visų pati 
artimiausia romantiška Tahaa. Šalis be kelių ir pati nuošalyje 
nuo visų kelių. Šalis, kur dangus ir jūra esą mėlynesni, negu 
bet kur kitur. 

Taigi dabar keliauju iš Baltosios Bora Boros per raudonąją 
Raiateą į mėlyniausios spalvos Tahaą. 


IŠKILMĖS TAHAOS SALOJE 


Šį kartą, keliaudamas iš Bora Boros, pasinaudojau hidroplanu. 
Netrukus iš sparnuotos „Bermudos“ vėl išlipau Raiateos lagūno- 
je. Tačiau šį sykį šventojoje saloje, paskutinėje Polinezijos Ha- 
vaiki, neapsistojau. Dabar vykstu į Tahaą, į vienintelę didesnę 
šio archipelago salą, į kur nei reguliariai, nei nereguliariai lėk- 
tuval neskraido. 

Tad turiu vėl, kaip ir keliaudamas į Opoą, ieškoti garsiosios 
šventovės marae griuvėsių, samdytis valtį ir valtininką. Iš tik- 
rųjų šį sykį man nepaprastai sekasi. Tuoj sustojus prie Uturoos 
molo, iš karto radau paslaugų savininką su vaataia — polinezie- 
čių burine valtimi, bene tobuliausiu čionykščiu laivu, kokį savo 
kelionėje aplink pasaulį mačiau. 

Faarua — lengvas brizas įsiremia į bures. Vaataia nerte ne- 
ria. Valtininkas, nuolat balansuodamas tarp siauro valties lie- 
mens ir atasvaros, turi būti atsargus. Raiateą ir Tahaą juosia vie- 
nas bendras koralų rifas, čia sudarantis labai plačią „vidinę jū- 
rą“ — lagūną, kuri, deja, daugelyje vietų tiesiog pertverta dešim- 
timis kitų koralinių slenksčių ir slenkstelių, dažnai iškylančių iki 
pat vandens paviršiaus. Šios povandeninės koralų salos labai 
klastingos ir labai pavojingos. (Pavyzdžiui, ir garsusis vienišas 
jūrų keliautojas Alenas Gerbo, kurio kapą ir futbolo aikštę prieš 
kelias dienas aplankiau Bora Boroje, kad ir būdamas labai paty- 
ręs jūrininkas, šios lagūnos koralų labirinte įstrigo du kartus iš 
eilės.) 

Tačiau mano valtininkas kelią žino. Tarp Ralateos ir Tahaos 
krantų plaukioja nuo pat mažens. O be to, kas žino geresnių jū- 
reivių už polineziečius? Taigi man negresia Gerbo likimas. 

Dabar skriejame koraliniais lagūnos barais — lengvutė va- 
ataia, panašiai kaip čiuožikas, beveik nesiekia paviršiaus. Prieš 
išlipdamas į krantą, noriu apiplaukti visą Tahaą. Saloje, gali sa- 
kyti, kelių maža, ir tie patys menki. Tahaa lygiai kalvota ir 
raukšlėta, kaip ir Bora Bora ar jos draugė, su kuria turi bendrą 
lagūną, — šventoji Raiatea. 

Apžvalga iš vaataios man duoda kur kas pilnesnį pradinį 
vaizdą apie mano šį naują tikslą. Žiūriu. Iš esmės tai mėnulio 
peizažas. Tik dengiamas žalio tropikų šydo. Prisiminiau čia mė- 
nulį ne veltui. Čionykščiai žmonės pasakoja, kad Polinezijos 
dangumi plaukęs ne vienas, bet penki mėnuliai. Tačiau keturi 
per ilgesnį laiką nukritę į Pietų jūras. Vienas — tai sala Huahi- 
ne, antras — Raiatea, trečias — Tubuai ir pagaliau ketvirtas — 
toji raukšlėta Tahaa. 

Tahaos kalvos ir tikri kalnai — Ohiri, Puraiti ir dar kiti — daŽ- 
nai prieina prie pat kranto. Salos gyventojai, kadaise labai gar- 
binę Hiro, groteskinėse, absurdiškose uolų formose įžiūri dau- 
giausia įrodymus, kad šis didelis dievas lankęsis jų šalyje. Tad 
valtininkas man rodo įvairias suakmenėjusias Hiro kūno dalis ir 
visą jo profilį. Kita uola savininkui rodosi vaataia pahi — su- 
akmenéjusi Hiro valtis, jo matau — suakmenėjęs kabliukas Zu- 
vims, arba baisus šuo, kurį Hiro nudobė, ir šernas, kurį dievas 
čia sumedžiojo. Tahaos gilumoje esą galima matyti net suakme- 
nėjusius Hiro pėdų atspaudus. Taip pat vištą, gaidį ir visą mažą 
suakmenėjusį zoologijos sodą. 

Mano reidas aplink Tahaą, į bangas nupuolusį mėnulį, baigia- 
si pietiniame salos krante. Čia jos apskritą formą suardo trys 
didžiulės špukės, trys įlankos — Hurepiti, Apu ir labai gili Ha- 
amene. Prie jos taip pat išaugo daugiausia sodybų ir kaimelių 
(šiandien Tahaa turi apytikriai dvigubai gyventojų, negu Bora 
Bora. Be to, dėl didelio šios salos izoliuotumo čia pastebėjau 
daug daugiau grynakraujų polineziečių, negu, pavyzdžiui, Bora 
Boroje). 

Pietiniame Tahaos krante taip pat stovėjo abu čionykštės ario- 
rių ložės namai — Taputemu ir Tuaoteuira. Draugijos vadas va- 
dinosi mutahaa. Čia, pietuose, kadaise buvo ir svarbiausioji sa- 


los marae — Apuroa (Ilgoji siena), dievo Tane būstinė. Tačiau 
aš jos nepamatysiu, nes seniai sunaikinta. Apskritai Tahaos sa- 
loje marae likimas blogas. Iš paskutinės dar išlikusios šventovės 
Hipu kaimelyje norvegų jūrininkas, kuris kadaise įsikūrė salo- 
je, pasistatydino mūrinį namą. 

Pietinėje salos dalyje išaugo ir vadinamojo Mediteranės klu- 
bo pirkios. Jo kanceliarijoje Taityje, Papeete, mane informavo 
apie galimybę apsigyventi, tiesa, labai kukliai, Tahaoje, taip ne- 
pripratusioje prie svetimų lankytojų. 

Atsižvelgiau į patarimus. Ir nesigailėjau! Nes Mediteranės 
klubo pirkaitėse apsistojusiems vos keliems atsitiktiniams sve- 
čiams, o gal daugiau teritorijos valdybos tarnautojams, atvyku- 
siems į Tahaą su komandiruotémis, kaip tik šį vakarą salos gy- 
ventojai surengė tamaaraa rahi — dideles iškilmes. 

Keliaudamas po Polineziją, dalyvavau keliose tradicinėse iš- 
kilmėse. Tačiau maloniausiai prisimenu kaip tik šią visą naktį 
trukusią šventę Tahaoje ir dar vieną, priešingai trukusią visą 
dieną, Tutuilos saloje, Samoos salyne. Tačiau ten, Tutuiloje, die- 
nos metu aš galėjau fotografuoti. Tad į tą linksmybę iš tikrųjų 
žiūrėjau pro savo septynių aparatų prizmes. 

Čia, Tahaoje, dabar prasideda naktis. O su savimi neturiu fo- 
tolempų. Tad galiu žiūrėti savo akimis. Žiūrėti ir jausti visais 
jausmais. Tahaos iškilmėms reikalinga ir klausa, kad suvoktum 
Polinezijos dainas ir ritmus. Tačiau reikalinga ir uoslė, ir skonis, 
kad pajustum ir pažintum visus čionykštės turtingos virtuvės 
stebuklus. Reikalinga Ir lyta. Taip pat reikalinga man ir atmin- 
tis, kad joje įstrigtų visi ilgiausios mano kelionės po Polineziją 
nakties išgyvenimai. 

Artėjant vakarui, su keliais kitais svečiais palieku Meditera- 
nės klubo pirkaites. Šventė vyksta ne per toli esančiame erdvia- 
ve bambukiniame pastate, papuoštame spindinčiomis ybiškių 
girliandomis. Svečiams užtiesti du stalai. Ant jų vėl išdėlioti 
ybiškių ziedai Prie stalo kelios kėdės, šiaip visa erdvi salė skir- 
ta šokėjams. 

Atskiri šokiai, kuriuos čia paskui mačiau, tarp savęs gerokai 
skiriasi. Ne tik savo charakteriu, bet dažnai ir šokėjų skaičiu- 
mi, muzikos ar dainos akompanimento pobūdžiu. Pirmiausia bu- 
vo atlikta aparima — lėtas šokis, iš tikrųjų pantomima, kada ant 
žemės sėdintys šokėjai tik rankos ir pirštų (žodis „rima“ taitie- 

čių kalboje reiškia ir ranką, ir pirštus) judesiais vaizduoja įvykį, 
kurį pasakoja dainos tekstas. 

Žiūrovai, taip pat ir vietiniai, stebi aparimą nepaprastai susi- 
kaupę. Rankos ir pirštai vilnija, kyla ir leidžiasi kaip bangos jū- 
roje. (Aparima Tahaoje priminė man indų šokėjas.) 

Kilnią aparimą lydėjo tik dainos žodžiai. Tačiau dabar išgir- 
dau ir pahu, polineziečių būgną, padarytą iš vientiso medžio ir 
aptrauktą ryklio oda. Kartu su ryklio būgnu suskambo ir aukš- 
tas bambuko fleitos balsas. Taigi prasideda otea — daug linksmes- 
nis ir greitesnis šokis. Jis man kiek priminė karo pratimus. Šo- 
kėjai, šį kartą aštuoni vyrai ir aštuonios moterys, juda, nurodo- 
mi patau — tarsi „šokio vado“, vyriausiojo choreografo, kuris 
kapotais įsakymais nustato visus judesius. 

Tačiau audringu ritmu juda tik šokėjų galūnės. Pats liemuo be- 
veik nejuda. Čionykščiai otea paprastai vaizduoja kovotojų 
nuotykius arba Tahaos žvejų likimą. Tai vyriškos istorijos, ku- 
rios Cia nutiko. Kai kurios vakar, o kitos — prieš tūkstančius 
metų. Polinezijos atmintyje pilna įvykių. 

Po greitosios oteos vėl eina, gal poilsiui, šokis sédomis — paoa. 
Vyrai ir moterys savo kūnais sudaro ratą. Dainuoja. Iš tikrųjų 
dainomis atsako šokio vadovui, kuris prieš valandėlę taip ,,vai- 
kė“ per dramatišką oteą. Šį kartą ritmą vėl nustato patys šokė- 
jai. Jie plaka rankomis į pirkios aslą vis greičiau ir greičiau. 

Paskui pakyla pirmoji pora ir, lydima savo draugų dainos ir 
ritmiškų plojimų, ima šokti. Kai pirmieji pavargsta, kyla kiti. 
Taip tęsiasi paoa, kol pasikeičia visi šokėjai. 

Paoa tarsi parengia Tahaos vyrus ir moteris šokiui, kurį jie 
patys ir žiūrovai mėgsta labiausiai. Čionykščio šokio meno 
triumfui — garbingajam šokiui tamure. Ir nors bambuko rūmų 
asloje dabar susigrūdo ne mažiau kaip trisdešimt vyrų ir mote- 
rų. bet tamure šokis pirmiausia porinis. Kiekvienas jaunuolis 
sukasi aplink savo partnerę. Ką vyras judesiais sako savo mergi- 
nai, — visai aišku. Jis kalba apie savo ilgesį. O polinezieté visu 
savo tobulu kūnu atsako. 

Šis puikus grupiškas Pietų jūrų meilės prisipažinimas vyksta 
pragarišku tempu. Net aš pats išpiltas prakaito. O tik žiūriu, 
tik klausaus. Tačiau nė šokėjai šio aistringo pasakojimo apie mei- 
lės ilgesį ilgai neišlaiko, 

Tamure baigiasi. Salė ištuštėja. Tahaos vaikinai ir merginos 
išeina į šiltą tropikų naktį. O žiūrovai? Mumis vėl pasirūpino 
patau — tas šokio vadovas. Pasakęs mums porą draugiškų saki- 
nių, apdovanojo mus baltais gėlių vainikais. 

Po valandėlės, pailsėję kokias trisdešimt keturiasdešimt minu- 
čių po velniško meilės tamure, šokėjai iš lengvo ima rinktis | 
salę. Jų laukia, kaip ir mūsų, vaišės. Tikros vaišės. Čionykštė 
virtuvė, kur, be kita ko, turėdama kur kas mažiau rūšių produk- 
tų, negu prancūzų ar kinų, vis dėlto, manyčiau, gali joms prilyg- 
ti. Tai dėl savo milžiniškos fantazijos. Pagaliau polineziečiai 
mėgsta pavalgyti, kai, žinoma, turi ką. Ir ne pusėtinai pavalgyti, 
ir ne pusėtinai išgerti. Jie mėgsta gyvenimą. Visa, kas jame ge- 
ra. O ir valgis gali būti vienas džiaugsmų. 

Mūsų vaišės buvo dviejų dalių. Pirmoji vyko toje pačioje, 

bambukinėje šokių salėje. Pirmasis patiekalas supažindino ma- 
ne su pačiu mėgstamiausiu šios Polinezijos dalies patiekalu — 
žalia žuvimi. Tahaos žvejai daugiausia gaudo bonitą. Tačiau 
mes gavom paragauti žalio tuno. 
t Paskui aš čia daug kartų stebėjau, kaip parengiamas čionykš- 
tis nacionalinis patiekalas. Tai visai paprasta. Pirmiausia reikia 
žuvį nulupti ir išimti kaulus (žuvis turi būti šviežia, tik pagauta). 
Žuvies ribinėlius supiausto mažais kubeliais. Juos polinezietė vi- 
rėja rūpestingai nuplauna sūriu vandeniu, o paskui kelis kartus 
mirko mediniame, iš tvirtos šaknies fumanu išskobtame dubené- 
lyje umete. Po to į umete išspaudžia penkių ar daugiau geltonų 
arba žalių citrinų sultis. Mėsą vėl pasūdo. Į umete įdedama ir 
plonų svogūno griežinėlių. Visas šitas „žuvies kokteilis" citrinų 
antpile mirkomas apie valandą. Paskui vaisių sultys vėl nupila- 
mos, ir marinuota žuvis apliejama kokoso pienu. Taip su kokoso 
antpilu man ir patiekė žalią tuną. | 

Nors ir nesu pripratęs valgyti žalią žuvį, bet šitaip paruošta 
man veikiai patiko. Daug sunkesnis man buvo kitas šio vakaro 
patiekalas — fafaru. Iš tikrųjų ir fafaru — žalia, plonais grieži- 
nėliais supiaustyta žuvis, patiekta vėl su šaltu antpilu. Tačiau 
taip paruoštas tunas, kurį čia man pasiūlė, prieš tai penkiasde- 
šimt valandų sudedamas į didelį moliūgą, pripildytą beveik iki 
kraštų dvokiančio skysčio, kurio pagrindinis elementas — sūrus 
vanduo. 

Tačiau šis skystis neišpilamas, bet, dažnai ir po kelių savaičių, 
esąs vartojamas kitiems patiekalams ruošti. Nežinau, ar tai tie- 

sa. Šiaip ar taip, čionykštis fafaru baisiai dvokia. Po nekvapnaus 
fafaru paragavau trečią šiandieninės iškilmingos vakarienės pa- 
tiekalą: upinių krevečių, taip pat žalių ir mirkytų citrinų sulty- 
se, paskui smarkiai pipiruotų ir kaip reikiant užpiltų kokoso 
pienu. 

Tačiau gardžiomis krevetėmis tarsi baigėsi šaltoji didžiosios 
vaišės užkanda. Dabar prasideda jos antrasis veiksmas. Patau, 
ceremonimeistras, dabar mus kviečia laukan, prieš bambukinę 
šokių salę. Čia aplink krosnį susėdame, sukryžiavę po savimi 
čionykščiu papročiu kojas. Polineziečių krosnis, garsioji ahimaa, 
yra apytikriai penkių metrų ilgio, bet gylis nesiekia nė ketvir- 
čio metro. 

Krosnyje kadai prieš vaišių pradžią virėjai užkūrė ugnį. Žė- 
ruojančias anglis užklojo sluoksniu poringų vulkaninių akmenų, 
kurių Tahaoje daugybė. Įkaitę ir vėl auštantys akmenys apden- 
giami kitu sluoksniu — šį kartą bananų lapais. Ant jų kepė kiti 
šiandieninės puikios vakarienės patiekalai. Visų pirma vėl žu- 
vys — gerai pasüdytos ir pipiruotos, taip pat troškintas paršiu- 
kas, apdėtas bananais ir saldžiomis bulvėmis. Ant žuvų ir par- 
šiuko virėjai uždėjo kitą sluoksnį bananų lapų ir viską lengvai 
užglaistė moliu. 

Taip, kad nė dūmai neišeitų, paršiukas ir tunai kepė daugiau 
kaip dvi valandas. O kai dabar mes atsikraustėm prie krosnies, 
ahimaos virėjai visa gražiai atidengė ir išskirstė. Gerai įsūdy- 
tas ir įpipiruotas žuvis ir pikantiškus kepto paršiuko gabaliu- 
kus susidėjau ant šviežių banano lapų. Prie kiaulienos ir keptų 
žuvų vaišintojai pasiūlė daržovių: jamos, taro saldžiųjų bul- 
viu, keptų duonmedžio vaisių, bet ypač pota — Polinezijos špi- 
nato, smarkiai paskaninto prieskoniais ir vėl apšlakstyto kokoso 
pienu ir citrinų sultimis. Šitaip paruoštas špinatas duodamas 
įvyniotas į bananų lapus. 

Kiauliena ir daržovių garnyras man buvo kur kas gardesni, ne- 
gu žalia Žuvis, mirkyta citrinų sultyse ir užpilta kokoso pienu, 
Bet kadangi labai mėgstu saldžius patiekalus, Tahaoje daugiau- 
sia gardžiavausi polinezietišku vaisių desertu, tarsi pudingu, pa- 
gamintu iš pia — krakmolingų maniokos miltų — ir papajos ar 
ananasų vaisių. Ir šis pudingas, taip pat kepamas krosnyje 
ahimaa ant bananų lapų, užpilamas kokosų pienų, 

Vakarienė baigėsi vaisių desertu. Žinoma, geram valgiui rei- 
kia ir gero gėrimo. Tuo atžvilgiu čia sunkiau. Šiandieninio tama- 
aroa rahi organizatorių nuomone, iokiai iškilmingai progai 
netinka nei vanduo, nei kokosų pienas. Todé! sau iš kino 
prekiautojo nusipirko statinę alaus atvežto į Tahaą iš Papeete, 
Prancūzų Polinezijos sostinės, o mums, svečiams, ir kelis bute- 
lius raudonojo vyno, importuoto net iš Prancūzijos! 

Gerai išgėrus, aišku, dera ir gerai padainuoti. Tai jau patau 
pareiga duoti dainai toną. Jis pradeda pamaži, visai pamaži. 
Tarsi svarstvdamas. Ir visos kitos ute, kaip čia vadina išgertu- 
vių dainas, buvo beveik vienodai rimtos. Nors „dainos prie vy- 
no" buvo lėtos, bet, kaip ir tamure bei kiti šokiai, jos daugiausia 
kalba apie meilę. Ne apie nelaimingą, bet veikiau apie atsiskyri- 
mo meilę. Pavyzdžiui, vaikinas išplaukia žvejoti, mylimoji lieka 
viena ir pan. 

Ute vaizduojamą įvykį dažniausiai dainuoja vienas daininin- 
kas. Choras tik prisideda refrenu. Po ute išgirdau čia ir kelis 
himene. Himene — žodis. primenąs religinį „himną“, iš tikrųjų 
yra religinė giesmė, didžioji daina, kuri pasakoja apie praėjusių 
laikų įvykius, padavimus ir legendas, kitą kartą išreiškia senų- 
jų polineziečių religinius vaizdinius. 

Šiandien šitą tradicinę pagonišką himnų formą pasiskolino 
„ krikščionių misionieriai, kad tokiu būdu platintų Polinezijoje 
baltųjų Žmonių tikėjimą. Himnų tekstai žmogui, kuriam čionykš- 
čių gyventojų kalba nėra gimtoji, labai sunkūs. Ne tik dėl sudė- 
tingo minčių reiškimo būdo, bet ir todėl, kad kai kurios iškilmių 
dainos atsirado labai seniai, o kalba per tą laiką vis dėlto kiek 
pasikeitė. 

Vieną himene, kurį dainininkas aiškiai pradėjo su didžiausiu 
malonumu, laimė, gerai supratau. Jis pasakoja apie Aimatą, ga- 
lingą valdovę, kuri, kaip sako daina, labiau už valdžią mėgusi 
muziką ir šokį. Aimata buvusi karalienė tolimajame Taityje, bet 
ilgą laiką savo didelę salą iškeitusi į šią mažą Tahaą. 

Kai aš pabuvau Taityje Ir susipažinau su šios ypatingos ša- 
lies likimu, įsitikinau, kad himene, kurį girdėjau tą šventės nak- 
tį, nemeluoja. Karalienės vardas turi gana keistą reikšmę, ku- 
ris tarsi nesiderina su čionykščių dainų švelnumu. Jis reiškia, 
jei išversiu, „Akių ėdikė'. Tai todėl, kad per apeigas marae 
šventovėje, kur buvo paaukotas žmogus, valdovei tekusi užmuš- 
tojo akis, kurią karalienė esą suvalgiusi, 


Akių ėdikė, karalienė Aimata, į sostą atsisėdo labai jauna, 
vos keturiolikmetė. Tačiau valdžios reikalai jos iš tikrųjų nedo- 
mino. Užtat kaip gyva mėgusi muziką ir dainas. Taip pat ir šo- 
kius. Kas naktį jaunos karalienės kieme buvo rengiamos didelės 
šventės. 

Kaip tik tuo metu, kai Aimata įžengė į tada jau jungtinės Tai- 
čio karalystės sostą, Punaaui šventovės žynys Teau įkūrė nau- 
ją religinę draugiją Mamaia, kuri nebuvo tokia galinga, kaip ari- 
oriai, taip pat neturėjo tokių sudėtingų apeigų. Tikėjimas, kurį 
Teau skelbė, iš esmės buvo labai paprastas ir kiekvienam simpa- 
tiškas: kaip ir malda, lygiai veiksminga dievams paveikti prie- 
monė yra šokis ar daina. Ne ašarų slėnį, bet amžiną, niekad ne- 
sibaigiančią šventę siūlė Teau savo tikintiesiems žemėje. O po 
mirties? Kiekvieno, kas taip žemėje garbino dievus, danguje 
laukia amžina palaima. 

Jaunutė karalienė, kurios idealus taip gerai ir taip pilnai iš- 
reiškė naujoji religija, visais būdais rėmė sektą Mamaia. Ta- 
čiau kai kurie Taičio vadai, ypač Paparos srities valdovas, to- 
kią šventvagišką naujieną griežtai pasmerkė. Ir prieš karalienę, 
kuri globojo eretikus, stojo su ginklu rankoje. 

Aimata persikėlė į Tahaą ir čia tęsė didžiąją šokių Ir dainų 
šventę. Jaunoji valdovė dabar jas organizavo kartu su savo vyru 
Tapoa, vyriausiuoju Tahaos vadu. Tačiau religinis karas tarp 
naujojo tikėjimo šalininkų ir priešininkų persimetė ir į Pavėji- 
nes salas. Dainų ir šokių išpažintojai Mamaia, vadovaujami Ta- 
poos, karalienės vyro, jį pralaimėjo. Be garbės Tapoa buvo 
nugalėtojų ištremtas į Huahine salą, o Aimatai neliko nieko, 
kaip susirasti kitą vyrą. Šį kartą išsirinko princą Ariifate, kilusį 
taip pat iš Huahine. 

Tačiau karas tęsėsi. Aimata turėjo Tahaą — dainų tėvynę — 
palikti. Ji persikėlė į Mooreos salą. Tačiau meilė muzikai ir šo- 
kiui, kuriuos propagavo ir kuriuos taip rūpestingai Tahaoje glo- 
bojo, šioje saloje pasiliko iki šiandien. 

Himene apie Aimatą baigiasi. Baigiasi ir toji tamaaraa rahi, 
didžioji polinezietiška šventė. Tuo tarpu iš lengvo naktis liaujasi 
būti naktimi. Iš kalnų, kuriuos Tahaos viduje formavo dievas 
Hiro, žengia naujas rytas. O prie molo prieš Mediteranės klubo 
pirkaites laukia vėl vaataia, iškėlusi bures. Dabar pradedama 
mano kelionė baigsis karalienės Aimatos tėvynėje. Šalis kaip sva- 
įonė. Taitis, paskutinio rojaus širdis. 


SVAJONĖ APIE TAITĮ 


Svajojau. Tai kodėl neprisipažinti. Ilgėjausi šios salos labiau 
negu kitos vietos žemėje. Jos vardas man skambėjo kaip toji 
legendinė „dangiška muzika“. Maloni ir harmoninga. Taiti! O, 
Taiti... 

Taip, ir tas, kurį keliauti po pasaulį verčia ne Ahasfero ilgesys, 
bet specialybės interesai, jo mokslo srities reikalas, gali svajoti. 
Taigi prisipažįstu. Taip, aš svajojau apie Taitį. 

O dabar, vadinasi, atėjo svajonės išsipildymo diena. Kai ro- 
mantiški vaizdiniai susidurs su tikrovišku šios salos paveiks- 
lu, su ta aistra, kuri vadinasi Taitis. Iš Pavėjinių salų, iš keime- 
rinės Huahine salos lėktuvas grįžta į Taičio Papeete. Apačioje 
praskrieja pirmosios iš Priešvėjinių salų — Mureos kalvos, o 
paskui štai ir Faaa, aerodromas, o už jo ir Polinezijos garbė 
ir džiaugsmas — Taitis. 

Tiesa, turiu pasakyti, kad po to, kai pažinau Bora Bora, 
Tahaą, garsiąją, Raiateą, jų lagūnų mėnuliškas taures, dantytas 
viršūnes salų viduje, jų kaimelius, kokosų giraites, pirmą aki- 
mirką Taitis ir tai, ką patyriau apie garsiąją salą, keliaudamas 
iš Faaos į jo sostinę Papeete, neatrodė man labai jaudinantis. 

Tiesa, ir čia kelią lydėjo duonmedžiai ir lieknos kokoso pal- 
mės. Bet pamažu pakelėse ėmė rodytis pirmosios pirkaitės, ku- 
rios buvo pusiau taitietiškos fare, pusiau skurdžios lūšnos, pa- 
žįstamos man iš Rio de Žaneiro lindynių. 

O paskui prasidėjo aukštesni ir išvaizdesni namai. Kelias po 
automobilio ratais sulėtėjo, aplenkė Quae de l'Uranie ir Bir Ha- 
keim krantines, Bugenvilio statulą su užrašu „Eskadros vadui ir 
akademijos nariui“, tanklaivių uostą, firmos „Kompani Fransez 
de fosfat del Okeani" sandėlį, uosto kvartalą Fare Uta su karo 
baze. Prancūzų jūrininkus ir dar kelis kitus baltuosius, kranus 
ir pagaliau net traktorių. 

Polinezija? Tuo tarpu dar ne. Iš tikrųjų ką man primena šis 
uostamiestis Papeete? Mikroskopišką Hamburgą, Čilės Valparai- 
są ar Marselį? Taip, veikiau Marselį. 

Prasideda naktis. Jūreiviai palieka laivus ir įžengia į savo ro- 
ju. Krantinėje keli dansingai „Rojal klub", „Kol blo". Pasirenku 
„Rojal klubą“. Kodėl ne. Padavėjau, vieną anyžinės! Ir leiskite 
man pasižiūrėti. Kas čia atsitiko „rojui“? Ir kurgi čia yra likusi 
Polinezija? Na, štai, ji čia jau eina. Tai žengia tarsi per vestu- 

vių apeigas jūrininkų glėbiuose gražiausios pasaulio merginos. 
Ir tarsi per karą Bora Boroje amerikiečiams — pačios vaišingiau- 
sios merginos. 

Į šį naktinį rojų, į šį neoninį Papeete kaip naktinės peteliškės 
plūsta merginos iš visos Prancūzų Polinezijos. Jos meta Bora 
Borą, Tahaą, Huakine, sėda į kopros laivus, atvyksta čia gyventi. 
Veidai kaip iš Gogeno paveikslų. Ne, iš tikrųjų jos neparsiduo- 
da. Jos tik duoda ir gauna. Prekybą išradome ir į Taitį atvežė- 
me mes, baltieji, taip pat ir kinai. Šios neįtikėtinai lieknos mer- 
ginos nori tik gyventi. O „Rojal klube“ naktis niekada nesibai- 
gia. Aš tik bijau, kas joms bus, kai pabus. Neonų ir anyžinės 
kvapas pernelyg stiprus. Tos, kurios šiandien šoka „Rojal klu- 
be"; tos jau į savo salas ir į savo pirkaitess niekada negrįš. Tad 
klausiu save: „Taip, kas gi joms bus paskiau?“ 

Bet tuo tarpu Papeete uoste gražu ir linksma. Pamažu pats ga- 
lėčiau pasiduoti svaigaus džazo, menkos degtinės ir moterų kva- 
po kokteiliui. Jau gana vėlus vakaras, geriau pakilti ir ieškotis 
nakvynės. 

Laimė, radau menką, bet užtat vietos kainomis palyginti 
fantastiškai pigų viešbutėlį, tiesiog čia uoste. Už poros žingsnių 
nuo linksmojo ,Rojal klubo“. Gal nebuvo iš gerųjų. Savininkė 
kelis kartus mane klausė, ar tikrai ketinu miegoti kambaryje 
vienas. Matyt, čia tai neįprasta, matyt, tas prieštarauja viešbu- 
tiškai moralei. Kone trijų metrų pločio lova, vienintelis mano 
svetainės baldas, tai rodo. „Oui Madamme, seul“ („Taip madam, 
vienas“). Ji pažvelgusi į mane su užuojauta, padavė raktą, in- 
kasavo kelis šimtus Prancūzų Polinezijos frankų ir — labos nak- 
ties, mesjė, labos nakties, madam. 

Užkopiau. Medinės kambariuko sienos nesulaikė nė vieno gar- 
so. Visi žinojo apie viską. Ir niekas nemiegojo. Garsai ir karštis 
šiaip ar taip veikiai išvijo mane iš tvankaus kambario į erdvią 
medinę veranda, užeinančią tiesiog viršum krantinės Bir 
Hakeim. 

Atsisėdau į pintinį supamąjį krėslą, žiūrėjau į žvaigždes ir 
klausiaus, kuo skamba Papeete naktis. O paskui vėl atsivėrė 
verandos durys. Įėjo viešbučio darbuotoja. Mano kambarinė. 
Mergaitei vos keturiolika. Tik prieš dvi savaites atvyko į 
Taitį iš Tuamotu salyno. Prancūziškai kalba visai blogai. Pape- 
ete ,,Rojal klubo“ dar visai nepažįsta. Dar tokia, kokias piešė di- 
dysis Gogenas. 

Ir, be to, karšta naktis. Strėnas apgaubusi tik lengvučiu pare, 
o plaukuose — raudonas ybiškės žiedas. Norėčiau ją kažko pa- 
klausti. Bet kam — ir ką čia klausti, kai Taityje prasideda naktis. 

Paskiau aš klausiau veikiau save. Kur šaknys, kur glūdi tas 
apgaulingiausias sentimentas, tas burtas? Kodėl jis veikia ir ma- 
ne, kuris vis dėlto pasiryžo būti vien tiksliu stebėtoju, o ne 
partneriu. Kas tai, kad kaip tik Taitis ir taitiečiai — taip pat ši- 
tos taitietės, kad neužmirščiau, jau du šimtus metų vaidina pa- 
grindinį vaidmenį tame paskutinio rojaus spektaklyje? Rolę, ku- 
ri tikrai persaldinta, dažnai nepakenčiamai sentimentali ir vis dėl 
to kartais teisinga. 

Kas yra tavyje, Taiti? Koks tavo talentas? Kodėl svajonė ir 
tikrovė Taityje artimesni, negu kur nors pasaulyje? 

Kitą dieną išsiblaiviau. Uostas nešvarus, kaip nešvarūs ir kiti 
uostai. Dieną „Rojal klubas“, „Kol blo" atrodė kaip palaikiai ba- 
liniai drabužiai. O viešbutukas Bir Hakeim krantinėje buvo dar 
tvankesnis. 

Prieš švintant pabėgau iš jo medinių celių. Uostas jau gaūdė 
ir skundėsi perkrautų kranų balsais. Nuklydau aš nuo uosto gi- 
lyn į miesto vidurį. Visi taitiečiai — ir kaip tik dėl taitiečių, o 
ne dėl europiečių jūrininkų ar barų savininkų kinų aš juk at- 
vykau į šią rojaus salą, — žingsniavo, išlipę uoste iš savo leng- 
vų valtelių, viena kryptimi. 

Tad nuėjau paskui juos. Sekiau juos kaip detektyvas, kuris 

jaučia, kad eina teisingomis pėdomis. Už poros kvartalų nuo 
krantinės Bir Hakeim, Rugsėjo 22-osios gatvės gale (toji data 
primena vieną Pirmojo pasaulinio karo dieną, kai vokiečių krei- 
seriai ,,Scharnhorst" ir ,,Gneisenau" šrapnelių lietumi užpylė be- 
ginklį miestą), radau Papeete turgavietę. 
Aišku, joje radau ir taitiečių, iš tikrųjų tiktai taitiečius. Į šio 
vienintelio tikro miesto Prancūzų Polinezijoje turgų jie gabena 
daugiausia žuvis, daugybę ir man nepažįstamų dešimčių rūšių 
spalvingų pietjūrių žuvų. Be žuvų, be jūros dovanų, drūtos Tai- 
čio turgininkės siūlo ir šios tropinės šalies vaisių: mango, avo- 
kado, papajos ir taip pat, suprantama, vanilės. 

Papeete turgus man — tik nežinau kodėl — primena turgų, ku- 
rį mačiau Kambodžoje. Prieš rinką stovi dešimtys puikiai nuda- 
žytų ir nematytai apkultų sunkvežimių, kuriais po paprastu su- 
kaltu stogu atvažiuoja į Papeete turgų Taičio kaimo gyventojai 
polineziečiai. 

Šiuos prieštvaninius autus taitiečiai vadina „trak“. Angliškas 
žodelis, kuris nukeliavo į patį pasaulio galą, — tai vienas iš vi- 
sai negausių europietiškų dalykų šiame turguje. Visa kita, ma- 
no dideliam džiaugsmui, yra Polinezijos pasaulis. 

Antrasis Papeete pasaulis, jo antrasis veidas yra geltonos spal- 
vos. Tai Kinijos pasaulis. Kinai į Taitį atvyko beveik prieš šim- 
tą metų kaip vanilės plantacijų darbininkai, kaip fosfatų kasyk- 
lų baudžiauninkai. Tačiau nuolankūs kuli per vieną ar dvi kar- 
tas pavirto visagaliais Taičio prekybos viešpačiais. 

Čia, pačioje Papeete turgaus kaimynystėje, radau dešimtis 
krautuvių ir krautuvėlių, prekiaujančių bet kuo, ir visose, visai 
visai visose dirba kinai. Kinai taip pat įsitaisę kepyklose ir kir- 
pyklose, čionykščiame laivyne, kurį Papeete aplankiau. Jie ko- 
ne visur, kur tik Taityje lankiausi. 

Nepaprastai darbštūs kinai iš tikrųjų visiškai užvaldė vienin- 
telio Prancūzų Polinezijos miesto ūkinį gyvenimą. Šiame mies- 
te gyvena vieni, jį valdo kiti, o jo ekonomika yra trečių rankose. 
Visada stebėjausi milžiniška kinų energija. Tačiau negaliu neig- 
ti, kad visiškai nepatinka būdas, kuriuo kinų kopros laivų sa- 
vininkai diktuoja kainas polineziečiams kopros gamintojams izo- 
liuotose Prancūzų Polinezijos salose. 

Aplankęs Taičio turgų ir ypač šalia jo kinų krautuvėles, pa- 
nūdau aplankyti trečiąjį Papeete pasaulį — europiečių pasaulį. 
Nepajutau, jog išleidau tiek pinigų, kad turėsiu išsikeisti naujų. 
O baltieji į šį kadaise rojaus pasaulį atidangino ne tik misionie- 
rių ir kolonijinių karių, bet ir bankų bei jų tarnautojų. 

Keista, kad šioje Prancūzijos valdomoje Polinezijos dalyje 
oficialus bankas yra „Indokinijos bankas“ — Banque de l'Indo- 
chine, nors visuotinai žinoma, kad Prancūzija paliko Indokiniją 
jau šeštojo dešimtmečio pradžioje. Tačiau vis dėlto čia iki šiol 
veikia prancūzų „Indokinijos bankas"! Ši įstaiga ir leidžia Pran- 
cūzų Polinezijos banknotus. (Taičio ir artimų salų valiuta yra 
CPF — franc des Colonies Francaises du Pacifique,— kurio ver- 
té tuo laiku, kai pirmą karta lankiaus Papeete, buvo lygi 0,053 
Prancuzijos franko.) 

Labai modernus, su kondicionuoto oro aparatais „Indokinijos 
banko“ pastatas stovi gatvėje, kuri vadinasi taip gerai pažįstamu 
vardu — vyskupo Tepano Žosano vardu. Žmogaus, kuris mėgi- 
no atskleisti Velykų salos rašto paslaptį, garsaus čionykštės Tai- 
čio kultūros specialisto vardu. 

Įžengiau į pinigų keitimo kontorą, pateikiau pasą ir paprašiau 
iškeisti. Mergina prie langelio, vėl tokia Taičio gražuolė, nuste- 
busi pasižiūrėjo į mano kelioninį dokumentą — čekai ne kas- 
dien atvyksta į Taitį — ir tarė: 

— O taip, kaimyniniame name yra jūsų žemietis. 

Linktelėjau galvą. Savo kelionėse dėl tų tariamųjų žemiečių 
- patyriau jau nemaža keistų istorijų. Ne tik čia, Pietų jūrose, bet 
dažnai, pavyzdžiui, ir JAV man vietos žmonės kaip Zemiecius 
atvesdavo chorvatus, danus ar net baskus. Juk Europa esanti to- 
kia mažutė. Argi ten vienas kito nepažįstate? 

Vis dėlto tai maloniai polinezietei nenoriu prieštarauti. Ir 
todėl, kai ji autoritetingai pareiškė: ,Eikime kartu pasižiūrėti 
jūsų žemiečio“,— be ginčų sutikau. 

Minėtas namas iš tikrųjų buvo greta banko. Tai buvo, tiesą 
sakant, knygynas ir kartu žurnalų parduotuvėlė. Taigi Polinezi- 
joje kažkas labai neįprasta. Ir nors knygų prekyba tokia čekiš- 
ka kultūrinė profesija, bet vis dėlto nė dabar netikėjau čekiška 
parduotuvės savininko kilme. Paskui įžengėme į vidų. Lentyno- 
je tuoj prie durų išdėta gera dešimtis prancūziškų vadovų po 
Čekoslovakiją! 

Nepatikėjau savo akimis. Čekai į Taitį keliauja iš tikrųjų la- 
bai retai. O taitiečiai pas mus atvyksta dar rečiau. Koks pami- 
šėlis gali siūlyti polineziečiams vadovus po Prahą ar Tatrus? 

Po kelių sekundžių susipažinau su tuo čeku patriotu, nukly- 
dusiu į Polineziją. Tai buvo vienas iš maloniausių susitikimų, 
kurių turėjau per visas savo keliones aplink pasaulį. Parduotu- 
vės savininkas ponas R. K., kilęs iš Zabržeho, Taityje gyvena jau 
beveik pusšimtį metų. Vis dėlto kalba gražiai čekiškai. Ir ne tik 
tai. Kai mes paskiau nuėjome į jo elegantišką vilukę Arne, po 
penkiasdešimt metų nuo gimnazijos baigimo galėjo man dekla- 
muoti Macharą ir Virchlickį!! O paskui man parodė ir savo di- 
džiausią lobį: keliolika firmų , Suprafon" ir ,,Panton" plokštelių. 
Tačiau pirmiausia man pagrojo seną scenelę su Speiblu ir Hur- 
vineku. Speiblas ir Hurvinekas Taityje! Rodėsi, kad sapnuoju. 

Beje, ponas R. K. nėra vienintelis čekoslovakas Prancūzų Po- 
linezijoje. Per jį paskui susipažinau ir su kitais dviem mūsų že- 
miečiais, kurie šiandien gyvena Taityje: simpatišku fotosalono 
savininku ponu P., kuris prieš karą darbavosi Šanchajuje, o vė- 


! Čekų poetai, 


101 


liau ir su kitu ponu P., kuris šitoje užsigimusių dainininkų ir 
muzikantų šalyje vadovauja muzikos mokyklai. Keliaudamas per 
Taitį, keturiasdešimt penktajame plento kilometre užtikau ben- 
zino kolonėlę, vardu „Slavia“! Ir prie šios slaviškos kolonėlės 
susipažinau su jos savininku, kitu tautiečiu, kurį su džiaugsmu 
prisimenu, šnekiu ponu O., kilusiu iš Moravos Zeruvku. Be 
benzino kolonėlės, šis mano Taičio pažįstamas pietinėje salos da- 
lyje dar turi dideles bananų plantacijas. 

Dideli patriotai — prekiautojas knygomis ir popieriumi, me- 
teorologas R. K., fotografas, muzikos mokytojas ir plantato- 
rius — tai paskutinis būrys, paskutiniai likučiai beveik šimto 
čekoslovakų kolonijos, kuri Taityje ėmė kurtis trečiajame de- 
šimtmetyje. Savo bibliotekoje turiu kuriozišką veikalą apie 
Okeaniją: vadovėlį čekų naujakuriams Polinezijoje („Taitis ir 
galimybės jį kolonizuoti“, Praha, 1926). Gandas apie paskutinį 
sojų pas mus prieš penkiasdešimt metų buvo toks stiprus, kad 
pagaliau prireikė išleisti šią knygutę. Iš esmės ji objektyvi, nors 
jos išvada šiandien, kai žinau rezultatus, man rodosi pernelyg 
optimistiška: ,Cekoslovakas kolonistas salose pageidaujamas 
elementas... Didesnis skaičius Europos kolonistų, pastoviai įsikū- 
rusių kolonijoje, įlietų gaivią srovę į apatiškų gyventojų gys- 
las, taptų svarbiu repopuliacijos atgimimo (jo sėklos jau bręsta) 
faktoriumi ir greitai kartu gautų auksinės pjūties derlių.“ 

Ne tokią objektyvią, kaip šioje knygutėje, informaciją Poli- 
nezijos kolonizavimo entuziastai čekai ir slovakai gaudavo iš vi- 
sokių agentų. Tačiau tiesioginį akstiną kolonizuoti šį paskutinį 
rojų davė čekoslovakams Papeete įsikūrusio techniko M. R. 
straipsnis, išspausdintas tuo laiku Prahos laikraščiuose. 

Apie šį seniai mirusį Papeete čekoslovaką, vėlesnį visuomeni- 
nio čekoslovakų gyvenimo Taityje organizatorių, čia surinkau 
įdomių dalykų. Jis buvo kilęs iš labai turtingos Prahos priemies- 
čio Karlyno fabrikantų šeimos. Tačiau, keliaudamas po Pietų 
Prancūziją, jaunasis M. R. garsiajame Monte Karlo kazine pra- 
lošė daug pinigų. Todėl sėdo į pirmąjį pasitaikius; jūrų laivą, 
plaukusį iš Marselio. Taip jau pasitaikė, kad jis plaukė į pran- 
cūzų kolonijas Okeanijoje. Inžinieriui R. patiko Papeete. Tad 
čia įsikūręs jis netrukus atidarė vieną iš pirmųjų viešbučių Po- 
linezijoje. Pamažu labai praturtėjo ir tapo vienas iš žymiausių 
Papeete visuomenės atstovų. 

Kaip tik jis ir parašė Prahos laikraščiams, kad čekų ir slova- 
kų kolonistai Taityje galėtų gauti Papenoo slėnį, daugiau kaip 
50000 ha žemės. Apie trisdešimt pirmųjų čekoslovakų pasiekė 
salą 1925 m. Taitis iš tikrųjų buvo žavus. 

Tačiau Papenoo slėnį, jo tikrai derlingas žemes, dengė neįžen- 
giamos tropikų džiunglės. Tad apsivyle jie turėjo kurtis kur nors 
kitur. Kai kuriems, ypač amatininkams, inžinierius R. parūpino 
darbo tiesiog Papeete. Tie, kurie ir ateityje norėjo verstis žemės 
darbu, keliavo toliau į Polineziją. Nuvykę į Pavėjines salas, įkū- 
ré šventojoje Raiateoje kooperatinį ūkį ,„Association des Tche- 
coslovaques d'Oceanie". Augino vanilę ir kokso riešutus, pastatė 
erdvią kopros džiovyklą. Tačiau 1926 m. Raiateą nusiaubė bai- 
singas ciklonas, kurio auka tapo ir „Okeanijos čekoslovakų koo- 
peratyvo" plantacijos Tevaitooje. Vanilės plantacijos buvo vi- 
siškai sunaikintos. 

Tuo metu nedidelė čekoslovakų grupė išvyko į tolesnį Pran- 
cūzų Polinezijos salyną — į Markizų salas. Šių salų kolonizato- 
rius čekus skatino čekų bankininkas H., gyvenantis Paryžiuje. 
Cekams ir slovakams jis pasiūlė vadinamąją Vallée de France 
Markizų saloje Nuku Hivoje. Visą sumanymą turėjo finansuoti 
prancūzų bankai. O mūsų žmonės pagal šį planą už gautus skly- 
pus galėjo atidirbti. Šio viliojančio plano nepavyko įgyvendinti. 
Čekai, kurie, vadovaujami jauno J. D., iš tikrųjų atvyko į Mar- 
kizus, dirbo kur kas nepalankesnėmis sąlygomis ir, pasibaigus 
sutarčiai, visi vėl paliko Markizus. Visi, išskyrus jų vadą. Šis 
už ekskursiją į rojų sumokėjo labai brangiai. Jis apsikrėtė 
dramblialige — baisia elefantiaze. Didžiulės, beveik nevaldomos 
kojos ir septyni vaikai jį visam laikui prikaustė prie Markizų, 
kur tebegyvena iki šiolei. 

Likę jo kompanijos nariai ir daugumas dažnai lygiai skurstan- 
čių mūsų tautiečių, kurie nesulaukė žadėtų „auksinės pjūties 
derlių“, iš Taičio ir kitų Prancūzijos Polinezijos dalių vėl iške- 
liavo. Kai kurie į kitas Okeanijos sritis. Antai tautietis F. J. 
vėliau tapo nevainikuotu Kalėdų salos karaliumi. Čia jis valdė 
didžiausią kokoso palmių plantaciją Polinezijoje ir ėjo dar be- 
ne tuziną kitų pareigų. Be kita ko, jis buvo vietos policijos va- 
das, vyriausias (ir vienintelis) Kalėdų salos medicinos darbuoto- 
jas, Taičio (prancūzų) garbės konsulas, vyriausiasis Kalėdų 
salos pašto viršininkas, meteorologijos stoties vedėjas, prieplau- 
kos kapitonas ir dar kažkas. 

Daugeliui Taičio čekoslovakų planuotą grįžimą į tėvynę su- 
trukdė antrasis pasaulinis karas. Atsitiktinėmis aplinkybėmis aš 
susipažinau (gerokai anksčiau, negu pats išsiruošiau į Polinezi- 
ją) su ponu K. — pirmuoju ir bene vieninteliu, kuriam pavyko 
grįžti. Jis įsikūrė Karlovy Varuose (mieste, kur praleidau savo 
gimnazisto metus) su savo gražiais vaikais ir savo taitiete Zmo- 
na Teracifa, pirmąja polineziete, kuri apsigyveno Cekoslovaki- 
joje. Taip pat pirmąja polineziete, kuri gavo (1949 m.) Čekoslo- 
vakijos pilietybę. 

Daugumas iš tų negausių mūsų tautiečių, kurie, kaip ir mano 
bičiulis R. K., liko Taityje, pagrįstai didžiuodamiesi, prisimena 
didvyriško savo pirmųjų metų Polinezijoje buvimo laiką. Jie 
įstengė nugalėti sunkumus, kurių, vykdami į žavųjį Taitį, nė 
neįsivaizdavo. Ir šiandien šie atkaklieji iš tikrųjų naudojasi tuo 
auksiniu derliumi, kurį jiems prieš pusę amžiaus žadėjo vado- 
vas čekoslovakų kolonistams Taityje. „Naudojasi auksiniu der- 
liumi" ir „gyvena rojuje“. Ir vis dėlto kaip tik ten, tame taria- 
majame „Paskutiniame rojuje“, šie žmonės mena vienintelę 
šalį, apie kurią ir jos himnas sako, kad ji yra — iš tikrųjų — 
„Žemės rojus“. Tie, kurie šį žemės rojų prieš puse amžiaus pali- 
ko, suprantama, ir savo asmeniniu gyvenimu turėjo visiškai pri- 
sitaikyti prie naujos aplinkos. Visi gyvenantys Taityje pažįstami 
čekoslovakai, išskyrus poną P., Papeete muzikos mokyklos vedė- 
ją, kurio Žmona — japonė, turi polinezietes žmonas. Tad jų vai- 
kai iš tikrųjų yra pusiau polineziečiai. O jų anūkai dažnai jau 
tokie trimis ketvirčiais. Ir vis dėlto netoli Papeete aplankiau to- 
kius pusiau polinezietiškus vieno mūsų tautiečio anūkus (jų la- 
bai daug). Nors jie nemoka nė žodžio čekiškai, nors jų oda tam- 
si ir puikios taitietiškos akys, bet vis dėlto du iš jų vadinasi 
Pšemislas ir Libušė. O tokių patriotiškų vardų neištaria nė po- 
linezietis su lanksčiausiu liežuviu. 


KARALIŠKAI GYVENTI 


Vienas mano kelionės į Papeete pagrindinių tikslų buvo etno- 
grafijos muziejus ir kartu būstinė garsiosios Société des Ėtu- 
des Océaniennes — Okeano studijų draugijos, kurios Papeetė 
bibliotekoje praleidau labai daug valandų. Taip pat stengiausi 

detaliai susipažinti su paties muziejaus eksponatais, su materia- 
linės Taičio ir kitų Polinezijos salų kultūros daiktais. 

Tačiau, lankydamasis pirmą kartą Taityje, mane labiausiai do- 
minančių dalykų turėjau vykti kitur — į Mamaą, esančią už Pa- 
paevos upės, į rytus nuo Papeete centro. Čia, Mamaoje, anks- 
čiau buvo įsikūręs Taičio etnografijos muziejus, kol gavo naują 
muziejaus pastatą Brea gatvėje. 

Taičio darbininkai palaipsniui į naujas ekspozicijos patalpas 
iš Mamaos perkėlė visus eksponatus. Išskyrus du tiki — labai 
masyvias akmens statulas iš Raivavaos, pietinėje Prancūzų Po- 
linezijos dalyje esančios salelės. Šie tiki, kurių tėvynė yra pu- 
siaukelėje tarp Raiateos ir Velykų salos, natūralu, mane labai 
domino. Mieliausiai būčiau juos nugabenęs į Prahą. 

Bet, jei tai būtų ir įmanoma, ir jei tai leistų veikią įstatymai 
ir ypač mokslo etika; visoje saloje nesurasčiau nė vieno tai- 
tiečio, kuris sutiktų man padėti jas išvežti. 

Pirmasis žmogus, kuris tokiu transportavimu išniekino akme- 
nis tiki, buvo kapitonas Hikinsas; savo laivu jis pergabeno juos 
iš Raivavaos į Papeete. Vos atidavęs muziejui savo šventąjį 
krovinį, jis miręs. Buvęs nunuodytas Raivavaos burtininkų. Ta- 
čiau bausmė už šventvagystę, už Polinezijos dievų paveikslų iš- 
niekinimą ištikusi ir visus kitus jūrininkus, kurie prisidėję prie 
tiki pervežimo. Netrukus po to, kai su nauju kapitonu jie iš- 
plaukę iš Papeete, jų laivas be kokios aiškios priežasties pa- 
skendęs, o visa jo įgula žuvusi. Ir visas Taitis žino, tiki, neabejo- 
ja — tai dievo bausmė! 

Kadangi ne tik dėl užkeikimo, saugojančio juos, bet ir dėl 
kitų priežasčių negalėjau su savimi išsivežti žymiųjų Raivavaos 
tiki, pasidariau bent šių „gyvybei pavojingų“ statulų fotografi- 
jų ir paskui tęsiau savo klajones po polinezietišką Papeete. 

Pirmiausia įžymenybė — Taičio karalių rūmai, medinis, iš pa- 
žiūros. niekuo neišsiskiriąs pastatas, papuoštas dideliu balkonu 
ir „modern“ stiliaus laikrodžiu. Rūmai buvo pastatyti antrojoje 
XIX a. pusėje. Kiekvienas suaugęs salos gyventojas jiems staty- 
ti turėjo duoti du frankus. 

Šiandien Taičio valdovų jau nėra. Jų rūmuose įsikūrė pran- 
cūzų įstaigos. O netoli nuo čia, garsiajame „Karalienių sode“, 
paskutinio Taičio monarcho laidotuvių dieną jo sūnūs princas 
Hinoi atidavė Polinezijos karalystės valdžios simbolį, karaliaus 
vėliavą, Prancūzijos kreiserio vadui... 

Prisimenu čia Taičio karalių. Taigi turėčiau pasakyti, kokia iš 
tikrųjų buvo šios Polinezijos dalies visuomeninė organizacija. 
Visa Taičio visuomenė buvo pasidalijusi į kelias grupes, smar- 
kiai besiskiriančias savo teisėmis ir pareigomis. Didelę gyven- 
tojų daugumą sudarė manahune — laisvi prastos kilmės pilie- 
čiai; jie daugiausia dirbo nedidelius sklypus žemės, kurią jiems 
palikimo teisėmis skirdavo jų vadai. 

Manahune savo darbu iš tikrųjų maitino visą Taičio visuome- 
nę. Toliau ant antrojo čionykštės visuomenės laiptelio stovėjo 
raatira, tarsi Polinezijos bajorai. Raatira savo žemių patys ne- 
dirbdavo. Naudodavosi manahune, kartais ir vergais. Vietoj to 
jie mieliau užimdavo įvairias žemesnes tarnybas savo vadų dva- 
ruose. 

Tačiau ir vadai gerokai skyrėsi. Kai pasirodė pirmieji euro- 
lies žemė. Tačiau iš tikrųjų savo žemes jie padalindavo arii rii, 
aukštieji vadai, kuriuos Taityje vadino arii marura, tai yra, Rau- 
donosios juostos vadai, — pagal ženklą, kuris ir čia, kaip ir šven- 
tojoje Raiateoje, buvo aukščiausio rango ženklas. Kitais kartais 
šiuos „aukščiausių Polinezijos dievų palikuonis“ taitiečiai vadin- 
davo arii nul — didieji vadai. Kitiems polineziečiams jie buvo iš 
tikrųjų šventi, neliečiami. Tik jiems priklausė visa valdomos ša- 
lies žemė. Tačiau iš tikrųjų savo žemes jie padalindavo ari rii, 
žemesniesiems vadams, valdantiems atskiras „gimininės valsty- 
bės“ sritis. O šie paskui vėl dalindavo žemės sklypus tiems, ku- 
rie iš tikrųjų juos dirbdavo, manahune. Nei aukštieji, nei Ze- 
mesnieji vadai. suprantama, niekada nedirbo. Gyvendavo iš gau- 
namos duoklės ir mokesčių, kuriuos manahune mokėdavo jiems 
už teisę dirbti skirtą žemę. 

Iš principo ir išimtinai arii nui valdžią ir rangą gaudavo pa- 
likimu tik aukštojo vado pirmgimis sūnus. Jei arii nui neturė- 
davo vyriško įpėdinio, tai laisvą sostą užimdavo vyriausias va- 
do brolis. Visoje Polinezijoje, o ypač čia, Taityje, ir artimosiose 
salose, čionykštė aristokratija teikė nepaprastą reikšmę pirmgi- 
mystei. 

Išimtinė, pusiau dieviška tokio pirmgimio padėtis prasidėda- 
vo iš tikrųjų jau jo gimimo dieną. Kai arii nui žmona turėdavo 
pirmą kartą gimdyti, vado giminės marae žyniai paskelbdavo 
absoliutų tabu žemei ir jūrai. Manahune gaudavo eiti iš pakran- 
čių ir tą laiką tūnoti giliai salos viduje. 

Vado žmona persikraustydavo į savo giminės marae teritorį- 

ją. Čia žyniai pastatydavo jai iš šakų specialų miegamąjį ir ant- 
rą pastogę „Silpnybės namą“, kur paskui ji ir jos naujagimis tu- 
rėdavo išbūti pirmąsias šešias savaites. 

O paskui gimdavo vaikas. Vado giminės gydytojas nupiauda- 
vo virkštelę, parodydavo ją pirmgimio tėvui ir aukštu balsu su- 
šukdavo: „Štai dievas nužengė į žemę.“ Vado sūnaus virkštelę 
paskui įdėdavo į specialią bambuko dėžutę ir paslėpdavo gimi- 
nės marae sienoje. Kitas gimdymo liekanas sudegindavo ir pe- 
lenais paleisdavo į vėją. 

Vado giminės šventovėje marae įvykdavo ir jaunojo princo 
krikštas. Visi susirinkę arii nui giminės nariai tam tikrą momen- 
tą padarydavo kaktoje kelis gilius rėžius. Iš žaizdų ištryškusį 
kraują sumaišydavo ir atskiesdavo kokoso riešuto pienu. Į šį 
raudonai baltą skystį paskui kiekvienas pamirkydavo palmės ša- 
kutę ir pabraukdavo ja pirmgimio veidą. Taip simboliškai vie- 
no kraujo nariai susijungdavo su kūdikiu. Paskui giminės šven- 
tovėje įvykdavo didelė šventė, per kurią tėvas savo įpėdiniui 
duodavo deramą vardą. 

Per šį vado krikštą ir paskui dar kelis kartus būsimojo arii nui 
garbei aukodavo, užmušdami žmogų. Po aukojimo, baigus šven- 
tę, vado pasiuntiniai bėgdavo po visą jo šalį, kad visiems gen- 
ties nariams paskelbtų atėjus į pasaulį pirmgimį sūnų. Pasiunti- 
niai nešdavo raudoną vėliavą, kuri apskritai buvo taitiečiams 
jų marae simbolis. Savo šventines vėliavas polineziečiai gami- 
nosi iš dažytų banano plaušų. 

Nuo šios akimirkos manahune galėdavo grįžti iš savo trem- 
ties. Dabar priešingai — to pirmgimio sūnaus ir jo motinos lau- 
kė ištrėmimas. Abu ilgą laiką gyvendavo atskirti nuo savo šei- 
mos ir visų kitų Žmonių, tik su keliomis tarnaitėmis uždaryti na- 
me, aptvertame netgi aukšta akmenine tvora. 

Tiktai po keturiolikos mėnesių vado žmona ir pirmgimis sū- 
nus galėdavo vėl palikti kūdikio namą. Tą dieną taitiečiai taik- 
liai vadindavo tvoros išlaužimu. Ir šį kartą giminės vado marae 
užmušdavo žmogų. Ir dar vienas būdavo aukojamas, kai jaunu- 
tis princas, dar visai vaikas, pirmą kartą specialiai tam tikslui 
pastatytu laivu, poetiškai vadinamu „Vaivorykštė“, išplaukdavo 
aplink savo valstybę, kurią kada nors jis valdys. 

Tačiau pirmgimio gyvenimas nuolat reikalavo naujo ir naujo 
kraujo. Kitas žmogus būdavo aukojamas, kai berniukas imdavo 

bręsti ir kai ateidavo apipiaustymo laikas. Nuo tada būsimasis 
arii nui turėdavo teisę ieškoti ir meilės žaidimų. Tačiau jei iš 
to atsirasdavo kūdikis, pradėtas princo su žemesnės kilmės mo- 
terimi, vos gimęs būdavo iškart žudomas. 

Suprantama, merginų, kurių aukšta kilmė duodavo teisę ti- 
kėtis santuokos su būsimuoju arii nui, buvo nedaug. Tačiau tai, 
kurią iš jų pasirinkdavo princas ir jo šeima, laisvos meilės pra- 
banga nebuvo leidžiama. Ją uždarydavo tarsi vienuolyne vienam 
asmeniui, pastatytame pakilioje, iš visur matomoje kaimo vie- 
toje. Čia jai pastatydavo namą, kur ji, prižiūrima patikimų vy- 
resnio amžiaus moterų, ir gyvendavo iki vestuvių dienos. 

Iš tikrųjų ne tik gyvendavo. Būdavo rūpestingai rengiama kil- 
niai santuokai. Gerokai prieš vestuves abiem sužadėtiniams, kiek- 
vienam atskirai, prasidėdavo laikas haa pori — „penėjimas“. 
Arii nui giminė rūpinosi ne tik savo kraujo grynumu, bet ir ge- 
ra savo narių kūno sudėtimi. Penėjimo metu todėl būsimiesiems 
vyrui ir žmonai tiekdavo dideliais kiekiais rūpestingai parink- 
to maisto. Abu sužadėtiniai turėdavo daug miegoti, vis ilsėtis, 
reguliariai maudytis, ilgai ir rūpestingai masažuotis. 

Taip tobulai prirengę kūną, dvasią ir nervus, princas ir prin- 
cesė galėdavo tuoktis. Beje, penėjimo laikas nesibaigdavo ves- 
tuvių diena. Kol gimdavo pirmasis vyriškos lyties įpėdinis, tol 
trukdavo ir haa pori. Būsimas vaikas turėjo gimti tobulas, turė- 
jo būti pradėtas aukščiausiame kūno ir dvasios pakilime, kad bū- 
tų vertas savo didžios giminės. O jo tėvai privalėjo duoti jam 
visa, kas tik buvo jiems įmanoma. 

Pirmgimiui sūnui reikšmingiausia buvo ne gimimo, ne api- 
piaustymo, ne sutuoktuvių diena. Tiktai tada, kai gaudavo rau- 
donąją juostą, tą Taičio gentinių valstybių „karališkąjį vainiką“, 
tik tada pirmgimis tapdavo tikru arii nui — didžiuoju vadu, Po- 
linezijos dievų įpėdiniu. 

Kiek jau patyriau Raiateos Opooje, šioje Polinezijos dalyje 
vainikavimo apeigos vykdavo giminės marae. Kartais raudoną- 
ją žynio juostą būsimajam arii nui įteikdavo specialiame vaini- 
kavimo laive. Prieš tai būsimasis vadas nusimesdavo drabužius 
ir šokdavo į bangas, tuo simboliškai nusivalydamas nuo visų 
nuodėmių ir nuo visa žemiška. 

Šios apeigos, taitiečių pasakojimu, visada būdavo lydimos 
antgamtinių reiškinių. Iš visų pateiksiu bent tą, kurią pats Raia- 
teoje esu girdėjęs. Esą ten visada per tą apsišvarinamąją mau- 

dynę lagūnos vandenyse prie būsimojo arii nui priplaukdavę 
du rykliai, kurie, trindamiesi į jį, tokiu būdu sveikindavę vadą. 

Raiateos gyventojai net žino šių dviejų nuostabių ryklių var- 
dus. Vienas vadinasis Tahui, antras — Tuamo. Įdomu, kad su 
šiais jūros plėšrūnais „savo kailiu“ susidūrė žinomas vadas Ta- 
matoa. Šį pasakojimą vieningai patvirtina visi pirmieji rimti au- 
toriai, kurie pirmojoje XIX a. pusėje aplankė šią Polinezijos sa- 
la. Taip pat ir patikimiausias iš ju — žinomas misionierius Eli- 
sas. 

Nežinau: sakau, ką girdėjau. Beje, čionykščiai rykliai iš tik- 
rųjų labai savotiški padarai. Prisimenu, kad aš savo paties aki- 
mis mačiau, kaip vienoje iš Samoos salų — Tutuiloje čionykš- 
čiai vyrai tikra to žodžio prasme iš jūros iškvietė ryklius. 

Tačiau tai Tutuila, Samoa. Dabar esu dar Taityje. Ir šią va- 
landą mane domina ne tie, kurie pasveikino, t. y. rykliai, bet 
tie, kurie buvo sveikinami — didieji vadai, arii nui. Valstybinia- 
me Taičio etnografijos muziejuje, kurį aplankiau Papeete, pi- 
majame aukšte, skyriuje, skirtame istorijai salos, šiandien pri- 
klausančios Prancūzų Polinezijai, vienoje lentynoje pastebėjau 
jų valdžios ženklus. Tačiau tai jau ženklai, kurie žinomi mums, 
europiečiams. Skeptras, herbas ir net karalių vainikas. Taigi eu- 
ropietiški ženklai. Taip pat europiečiai, jų palankumas, drau- 
gystė ir ypač jų modernūs šaunamieji ginklai, suteikti vienos tuo 
laiku nepriklausomos Taičio valstybėlės vadų giminei, iš tos 
šalies arii nui padarė visos salos, o paskui ir viso salyno valdo- 
vus. 

Ir paskutinis palikuonis vėliau atidavė savo valdžios simbolį, 
karališkąją vėliavą, prancūzų karininkui. 

Šiandien Taityje jau nėra šios vienintelės viso Taičio karalių 
dinastijos narių. Tačiau dar-liko jų karališki rūmai, anas kara- 
liškas sodas, skeptras, herbas, vėliava ir karališkas vainikas. Ir, 
be to, žinoma, kapai, jų seniai sunykusios šlovės paminklai. 


PAMINKLAS SU BUTELIU 


Taičio karalių dinastija, su kurių palikimų, rūmais bei sodais 
ir patinuotomis insignijomis susipažinau Papeete, vadinosi Po- 
mare. Pasak jų pačių tradicijos, į Taitį jie atvykę iš Fakaravos, 
vieno iš Tuamotu atolo, apie 1650 m. 

Pirmasis į Taitį atvykęs karalius vadinosi Tu. Iš pradžių jį pri- 
ėmęs į savo šeimą vienas Pare srities vado giminės narys. Pas- 
kiau vedęs Arue srities vado dukterį. Jo sūnus paėmęs žmoną 
dar kilnesne moterį. Tad kaskart su kiekviena santuoka visuo- 
meninė „atvykėlio“ iš mažo Tuamotu atolo palikuonių padėtis 
gerėjo. O britų jūrininkų parama iš lengvo padėjo užkelti di- 
nastiją, kurią dabar jau vadino Pomare, ant aukščiausios pako- 
pos — į visų Taičio sričių valdovų vietą, o paskui ir į viso šio 
didelio salyno viešpačių vietą. 

Tačiau nuostabus šios dinastijos kilimas, karjera, spindinti 
kaip meteoras, truko labai trumpai. Taičio karalystės, Taičio 
karalių nebėra. Po jų saloje liko tik jų paminklai. Tačiau jų žy- 
miausiąs stovi næ pačioje Papeete, bet gretimame kaimelyje Pa- 
paooje, tame krašte Pare, kurį Pomare valdė prieš ateinant bal- 
tiesiems. 

Todėl eisiu ten — į Papaoą. Tad pagaliau palieku Papeete, 
vienintelį tikrą miestą plačioje Prancūzų Polinezijoje, ir keliau- 
ju į Taičio kaimą. Iš tiesų džiaugiuos, skirdamasis su Papeete. 
Juk vis dėlto į šią salą atvykau susipažinti su jos tikruoju, pir- 
mykščiu, polinezietišku veidu. Deja, Papeete jį dengia daugybė 
svetimos kilmės šydų. 

Taitis, tiksliau sakant tikrasis Taitis, prie kurio siaura juos- 
ta jungiasi Taiarapu pusiasalis (jo likimas dažnai skyrėsi nuo 
Didžiojo Taičio, arba Tahiti Nui), yra apskritimo formos. Natū- 
raliausias kelias eina jo pakrante. Jis ir gražiausias, keleiviui 
atsiveria vaizdai į tai, kas Taityje gražiausia,— į kalnus, kurie, 
kaip ir Raiateoje ar Bora Boroje, užima visą salos vidų, pasiek- 
dami Karpatų viršūnių aukštį, ir į jo jūrą su ištikimąja Moorea, 
Taičio satelitine sala užpakalyje. 

Taitiečiai savo salą panašina su žuvimi. Jos galva — tai šiau- 
rinė Taičio apygarda Pare, nugarkaulis einąs per aukščiausią sa- 
los kalną Oroheną, o uodegos pelekas, suprantama, pusiasalis 
Taiarapu. 

Pirmiausia noriu aplankyti žuvies galvą, Pare šalį ir kaimelį 
Papaoa. Einu pėsčias. Perbridęs Pirae upelį, tuoj atsiduriu kara- 
liškoje Papaooje. Kadaise Papaoa buvo galingos valdovų Poma- 
re giminės lopšys. Jie vėliau savo valdžioje sujungė visas iki 
tol nepriklausomas apygardas, gentines valstybes, o po Taičio 
ir visas gretimas salas. 

Papaooje susipažįstu ne tik su giminės lopšiu, bet kartu ir su 
Pomare kapu, įrengtu greta krikščionių šventyklos, kuri 1902 m. 
buvo pastatyta vietoj pirmosios medinės protestantų katedros 
(dviejų šimtų keturiasdešimt metrų ilgio), kur 1824 m. kunigas 
Notas vainikavo Pomare III „viso Taičio, Mooreos ir gretimųjų 
salų karaliumi“. Pomare išmirė, ir Papaooie, buvusiame jų lop- 
šyje, liko tik jų kapas. Antkapis iš priekio papuoštas didele P, 
o viršuje dar didesnis butelis. 

Šis butelis, kaip man čia kažkas sako, primenantis didelį pas- 
kutinio karaliaus polinkį į benediktiną. Už šį saldų gėralą Po- 
mare V galėjęs parduoti visą karalystę. Iš tikrųjų taip ir nutiko. 
Pare šalies valdovų palikuonis, Taičio suvienytoju palikuonis, — 
Pomare paskutinis — iš tiesų 1880 m. atidavė savo Taitį prancū- 
zams. Tikriausiai ne tik veikiamas benediktino. Ir tikriausiai ne 
tik už jį. Jis taip pat galėjo iki amžiaus galo naudotis savo ka- 
rališku titulu, savo vėliava ir gavo dar gerą pensiją. Karalius 
be karalystės šiomis privilegijomis džiaugėsi tik vienuolika me- 
tų. Paskui mirė. Ir liko jam tik šis antkapis. O viršum jo bene- 
diktino buteliukas. 

Ištikimieji taitiečiai mielai įžiūrėtų čia urną. Bet iš tiesų tai 
nesvarbu. Galutinė tiesa viena: vieninga Taičio karalystė yra 
neginčijamai mirusi. 

Čia, Papaooje, Taičio žuvies galvoje, salos šiaurėje, yra Pare 
apygarda. Tuo metu, kai prie Taičio krantų įmetė inkarus pir- 
masis europiečių laivas (salą atrado Samuelis Velisas 1767 m.), 
jos vadas buvo žymus kovotojas Hapai. Jo laikais kaip tik su- 
menko Amo, vado iš Papuros, valdžia, kuris anksčiau užvaldė 
šią žymiausią Taičio valstybėlę. 

Hapai sūnus Pomare I nebuvo toks talentingas kariautojas, kaip 
jo tėvas. Tačiau kadangi jo puse su favo visais nuostabiais, ga- 
lingais išradimais palaikė pirmieji baltieji, kurie tada ėmė lan- 
kyti rojaus salas, Pomare I paėmė į savo valdžią visą Tahiti Nui, 
o paskui į savo giminės marae perkėlė maruru — Raudonąją 
juostą, kuri buvo vyriausios valdžios simbolis. 

Ir Raudonoji juosta tarsi iš tikrųjų teikė Pomare dinastijai 
naujų jėgų. Netrukus kitais metais karalius įstengė pavergti ir 
paskutinę iki to laiko dar nepriklausomą salos dalį — tą izoliuo- 
tą pusiasalį Taiarapu. 1792 m., tada, kai prie Taičio krantų su 
savo laivu „Discovery“ stovėjo vienas iš jo europiečių draugų 

ir protektorių, kapitonas Vankuveris, Pomare užkariavo ir ant- 
rą po Taičio svarbiausią Priešvėjinės grupės salą — Mooroą. 

Tuo metu Pomare dvare pasirodo pirmieji protestantų misio- 
nieriai. Tačiau nei Taičio liaudis, nei pagaliau tikras Pomare sū- 
nus jų nepriima draugiškai. Vyriausiojo žynio Mani Mani kurs- 
tomas, Pomare II pagaliau bando nuversti tėvą ir išvyti misio- 
nierius. Karalius užbėgo sūnui už akių, vyriausiąjį Žynį nužudė, 
o savo įpėdinio valdžią gerokai apkarpė. Netrukus misionieriai 
pasitraukė patys, ir taitiečių religija vėl viešpatavo viena. 

Pomare I kovoje susigrąžino ir švenčiausiąją dievo Oro statu- 
lą, kurią kadaise iš šventyklos Pare pagrobė Atahuru apygar- 
dos vadas Rua. 

Kai mirė Pomare I, jo sūnus dievo Oro statulą perkėlė į Moo- 
reą ir iš čia Pomare II valdė visą salyną. Tačiau vėl į salos is- 
toriją įsikiša pagoniško dievo Oro priešai — protestantų misio- 
nieriai. Mooreą, o paskiau ir Taitį apima tikras religinis karas. 
Nuostabu, kad karalius, kaip ir jo tėvas, vėl linksta į misionie- 
rių puse. Priima jų kryžių ir visokią pagalbą. Tačiau nuo bal- 
tųjų priima ir pirmąjį butelį likerio. Ir alkoholio galia bei sko- 
nis paskui persekioja šią dinastiją iki pat tos dienos, kai miršta 
paskutinis jos narys Pomare V. Tačiau ir jo protėvis, Pomare II, 
greitai žūva nuo degtinės. Po nepilnų dvejų metų, kai iš anglų 
misionierių priima kryžių. 

Sosto įpėdiniui vos metai. Tad regente tampa karalienė moti- 
na — neryžtinga Teremoemoe. Ji veikiai atiduoda valdžią ka- 
ralystėje be karaliaus savo seseriai, atkakliai krikščionybės prie- 
šininkei. Tačiau misionieriai nusprendžia kontratakuoti ir greit 
vainikuoja nepilnametį mirtinai nusigėrusio europiečių degtine 
valdovo sūnų „viso Taičio, Mooreos ir gretimų salų karaliumi". 

Kartu su vainiku berniukas gauna ir Pomare III vardą. Tačiau 
vaikas karalius anglų misionierius apvilia. Jis miršta netrukus 
po vainikavimo dizenterija. 

Garbingas Pomare vardas teko keturiolikmetei berniuko sese- 
riai Aimatai, taigi dabar Pomare IV Vahine. Dainų, šokių ir mei- 
lės žaidimų globėjai, kurią minėjau, lankydamasis saldžiojoje 
Tahaos saloje. 

Pomare IV Vahine viešpatavo Taityje ištisus penkiasdešimt 
metų. Tačiau jau devynioliktas amžius, ir tolimos salos Pietų jū- 
rų širdyje ima dominti taip pat Europos didžiąsias valstybes. Gin- 
čas dėl Taičio, kurstomas ir protestantų, ir katalikų misionierių, 

kone sukėlė karą tarp Anglijos ir Prancūzijos. Pagaliau šioje 
Pietų jūrų dalyje nugalėjo prancūzų įtaka. Tačiau Taičio ir vi- 
sų Pavėjinių ir Priešvėjinių salų aneksija buvo įvykdyta tik val- 
dant Pomare V, karalienės Aimatos sūnui, tam, kuris čia Pa- 
paooje ilsisi po akmens antkapiu, papuoštu dideliu buteliu. Tam, 
kuris labiau už viską, ir už savo tautos laisvę, mėgo saldaus be- 
nediktino skonį ir kvapą. 


MAIŠTININKŲ ĮLANKOJE 
PIRMOJI TAIČIO LEGENDA 


Iš Papaoos, Taičio karalių dinastijos lopšio ir kapo, keliauju 
anuo salos pakrantės keliu pirmiausia į išsisklaidžiusį kaimą 
Arue, o paskui per Taharą į patį šiaurinį salos smaigalį — pui- 
kųjį Veneros iškyšulį. 

Beveik visas iškyšulys, kuriuo baigiasi labai plati įlanka, ap- 
augęs kokoso palmių miškeliu. Viršum palmių viršūnių kyšo 
aukštas baltas švyturys, kurio šviesa iš jūros matyti kone pen- 
kiasdešimt kilometrų. Tiesiog švyturio papėdėje yra paminklas. 
Jis primena, kad toje vietoje 1777 m. iš burlaivio „Duff“ į kran- 
tą išlipo pirmieji anglų protestantų misionieriai. 

Už poros dešimčių metrų stovi kitas paminklas. Jis primena 
lankiusis žymiausią Pietų jūrų tyrinėtoją kapitoną Kuką, kuris 
čia su dviem mokslininkais dr. Solanderiu ir dr. Grinu, įpareigo- 
tas Karališkosios draugijos, stebėjo, Kaip Venera aplenkė Sau- 
lę. Šiam įvykiui atminti iškyšulys iki šiol vadinamas Veneros 
iškyšuliu. 

Šis iškyšulys uždaro įlanką, kuri jau nuo pirmojo europiečių 
apsilankymo, nuo kapitono Samuelio Veliso plaukiojimo laivu 
„Dolphin“, tapo mėgstamiausia ir labiausiai pageidaujama vieta 
britų, o paskui ir prancūzų laivams apsistoti. 

Įlanka vadinasi Matavai — išvertus „žvilgsnis į vandenį“, ar- 
ba „vaizdas į jūrą“. Ji apie keturis kilometrus ilgio. Jos krantą 
dengia tamsus lavos smėlis. Už juodo pliažo esančiame plote 
auga didokos kokoso palmių giraitės, o už jų — tankus duonme- 
džių miškas. Priešingame Matavai gale, priešais Veneros išky- 
šulį, kyla plika smaila kalva, kurią kapitonas Velisas, Taičio ir 

šios įlankos atradėjas, pavadino One tree hill — „Vieno medžio 
kalva“. Čia, Matavai įlankoje, Velisas ir paskiau Kukas susitiko 
su Paparos arii nui žmona Ama Purea (anglai ją vadino Oberea). 

Tačiau XVIII a. pabaigoje Paparos vado galia greitai smuko. 
Kartu prasideda staigus Pomare kilimas. O kadangi Matavai tė- 
ra tik už kelių kilometrų nuo Pare, puiki įlanka veikiai paten- 
ka į valdingos Pomare giminės valdžią. Kiti europiečiai, ypač 
anglai, lankesi Matavai, kaip tik susiduria su ja ir, suprantama, 
pradeda (iš pradžių nepagrįstai) laikyti jos valdovus viso Tai- 
čio karaliais. Tarp dovanų, kurių jiems atgabendavo, buvo taip 
pat šaunamųjų ginklų. 

Ir ši pagalba, o paskiau atvira anglų parama leido Pomare 
atstovams XVIII a. gale paimti į savo rankas visą Taitį, pas- 
kiau taip pat Mooreą, Pavėjines salas, pagaliau ir nutolusį Tua- 
motu atolą. 

Matavai įlankoje, netoli nuo Papaoos, atsirado ir pirmoji eu- 
ropiečių bazė. Jos krante jau Veliso laivo „Dolphin“ leitenantas 
Fernė iškėlė anglų vėliavą ir tuo atidavė Taitį britų karaliaus 
valdžiai. Naujai atrastą salą kapitonas Velisas pavadino Jurgio 
III vardu, o Matavai įlanką — Port Rojaliu. 

Netrukus po Veliso įlankoje išmetė inkarą garsusis Kukas, 
kuris, be savo astronominių stebėjimų, taip pat tyrė Taitį ir gre- 
timas salas. Lydimas vyriausiojo Taičio žynio Tupai, jis aplan- 
kė Huahine salą ir šventąją Raiateą. 

Pavėjines ir Priešvėjines salas Kukas pavadino vienu bendru 
vardu — Draugijos salomis Londono Karališkosios draugijos gar- 
bei. Šis vardas labai dažnai vartojamas ir šiandien. 

Velisas, pirmasis Taičio lankytojas, savo taitiečiams bičiu- 
liams dovanojo katę ir dar kelis iki to laiko Polinezijoje nieka- 
da nematytus smulkius gyvuliukus. Didysis jūrų keliautojas Ku- 
kas buvo kur kas dosnesnis. Antrą kartą apsilankęs saloje (1778), 
jis dovanojo Pomare I, be kitų, tris karves ir bulių. 

Po metų nuo Kuko apsilankymo Taityje, Matavai įlankoje, 
apsistojo kapitonas Viljamas Blai su tristiebiu laivu „Bounty“. 
O kadangi šie du vardai susiję su Taičio istorija labiau, negu 
kiti, kadangi šio laivo įgulos istorija jau tapo legenda ir kadan- 
gi iš šios legendos ir vienos į ją panašios, lygiai romantiškos, 
kurią taip pat atsimenu, ir iš dar kelių kitų mažiau garsių susi- 
formavo toji universali legenda apie paskutinį rojų, — noriu, tei- 
singiau privalau, ir šią Taičio legendą papasakoti. 

Šitoje istorijoje pagrindinis vaidmuo, bent labai ilgą laiką, ten- 
ka kapitonui Viljamui Blai. Neseniai gana netikėtai su šiuo var- 
du susidūriau vėl mažose nuošaliose Karibų jūros salose. Vie- 
noje iš jų, ramioje, seniai dingusią šlovę sapnuojančioje švento- 
jo Vincento saloje, kur ieškojau jos savotiškų indėnų-negrų 
gyventojų, vadinamųjų juodųjų karibų, šios salų valstybės sos- 
tinėje Kingstaune pastebėjau čia labai neįprastą medį — Pietų 
jūrų duonmedį. Tai esąs apskritai pirmasis duonmedis visose An- 
tilų salose, išaugintas iš sodinuko ar gal anūko pirmojo duon- 
medžio, kurį atvežė Vakarų Indijos plantatoriams iš Taičio ka- 
pitonas Viljamas Blai. Ir kaip tik šitas žalias Polinezijos medis ir 
jo apvalūs gelsvoki vaisiai buvo svarbiausia, jei ne vienintelė 
laivo „Bounty“ kelionės į Taitį priežastis, kelionės, pagimdžiu- 
sios tą pirmąją Taičio legendą, kurią noriu dabar papasakoti. 

Dėl visko iš tikrųjų kaltas kapitonas Kukas. Jis pastebėjo, kad 
Taičio duonmedžio vaisiai labai vertingas maistas ir kad šis me- 
dis reikalauja nepaprastai maža globos ir pastangų. 

(Kuko mėgėjišką informacija dar patvirtino lydėjęs jį per pir- 
mąją kelionę į Polineziją švedų botanikas Danielius Solanderis, 
taip pat vokiečių gamtininkai Forsteriai, kurie lydėjo jį kitą kar- 
tą lankantis Taityje.) 

Kuko, Solanderio ir Forsterių žinios sudomino anglų planta- 
torius priešingame pasaulio gale — Mažuosiuose Antiluose. Jų 
atstovybė — Nuolatinis Vakarų Indijos plantatorių komitetas — 
kreipėsi į Anglijos karalių Jurgį III, prašydamas, kad britų ad- 
miralitetas išsiųstų laivą, kuris atgabentų į britų plantacijas An- 
tiluose reikiamą kiekį to stebuklingojo medžio sodinukų. 

Admiralitetas tam reikalui paskyrė laivą „Bounty“, pavertęs 
jo karininkų valgomąjį erdviu Siltnamiu, kur turėjo būti gabena- 
mi vazonėliai su brangiais sodinukais. Juos turėjo globoti ekspe- 
dicijos botanikas Deividas Nelsonas ir patyręs sodininkas Vilja- 
mas Braunas. Laivas buvo patikėtas kapitonui Blai, kuris prieš 
tai buvo aplankęs Taitį kaip vieno iš Kuko laivų pirmasis štur- 
manas. 

Blai, duonmedzio sodinukų ekspedicijos vadui, derėjo pačiam 
pasirinkti įgulą plaukti į tokią tolimą ir taip mažai pažįstamą 
Pietų jūrų salą. Tačiau iš tikrųjų pats pasirinkti galėjo tik vos 
keliais atvejais. Vienintelis žmogus, kurį Blai iš tikrųjų norėjo 
gauti savo įgulai, buvo jaunas augalotas Flečeris Krisčenas, ki- 
lęs iš turtingos Pietų Anglijos dvarininkų šeimos. Krisčenas tar- 

navo, vadovaujamas Blai, per jo plaukiojimus į Vakarų Indiją. 
Paskiau jaunasis karininkas savo kapitono palankumo dėka 
„Bounty“ laive tapo pirmuoju karininku. Įgulos narių Krisčenas 
buvo ypač mėgstamas. 

Blai nuo savo globotinio visai viskuo skyrėsi. Kapitonas tikrai 
buvo nepaprastai darbštus ir stropus, bet įgulai perdėtai griež- 
tas, neatlaidus, nuolat įtaringas. Jis dažnai nesuprasdavo savo 
žmonių. Ir dar dažniau juos, kad ir kartais be piktos valios, įžei- 
dinėdavo. 

Tad laive Blai jau pačioje kelionės pradžioje buvo izoliuotas. 
Be to, „Bounty“ kelionė buvo labai sunki. Tris mėnesius škuna 
skverbėsi prie Horno rago, tolimiausio Pietų Amerikos iškyšu- 
lio. Bet nuolatinės vėtros ir baisiai audringa jūra pagaliau pri- 
vertė Blai prie Horno vartų apgręžti „Bounty“ ir plaukti atgal 
per Pietų Atlantą. 

Laivas pasuko prie Afrikos krantų, Gerosios Vilties iškyšulio 
link. Ir čia įgulai ėmė grėsti badas. Žuvų šiose žemės rutulio 
platumose buvo maža, medžiojo tik albatrosus, bet šių jūros 
paukščių mėsa baisiai dvokė. Be to, Blai dar anksčiau sumažino 
džiuvėsių davinį visu trečdaliu. 

Tačiau visą laivo įgulą kapitonas sukėlė prieš save tik tada, 
kai atidarė vieną maisto produktams laikyti statinę, kurioje bu- 
vo sūrio galvos. Atidarius paaiškėjo, kad trūksta dviejų galvų. 
Blai nesvarstydamas paskelbė, kad sūrius kas nors iš įgulos pa- 
vogęs. Ir uždraudė jūreiviams duoti sūrio tol, kol išsilygins 
nuostolis. 

Tačiau vienas įgulos narys, kubilius, kuris atsakė už statines, 
prisiminė, kad ši statinė jau buvo kartą atidaryta. Kieno? Kaip 
tik kapitono Blai, jo įsakymu dar Anglijoje. Abu sūrius tada 
nunešė į Blai namus! O kadangi kubiliaus teigimą patvirtino ki- 
tas įgulos narys, Kapitonas labai negražiai susikompromitavo. 
Tačiau Blai, užuot protingai nusileidęs, įliejo dar alyvos į ugnį. 
Jis pagrasino kubiliui ir kitiems jūreiviams, kad už jo įžeidimą 
liepsiąs jūreivius išplakti botagais. Plaukiant Horno rago link, 
kapitono įsakymu iš tikrųjų buvo išplaktas įgulos narys Metjus 
Kintalas „už įsakymo nevykdymą“, taigi grasinimas nebuvo tuš- 
čias. 

Visus vargus, bėdą, nuovargį, siutingas Horno audras jūrei- 
viai užmiršo, kai „Bounty“ pasiekė pietinį Afrikos krantą ir iš- 
metė inkarą prie Stalo kalno. Laivas veikiai užtaisė atsiradusias 

žaizdas, ir po trisdešimt aštuonių dienų tristiebis, vėl iškėlęs in- 
karus, paliko Afriką. 

Dabar Blai vedė laivą apytikriai 40° pietų platumos. Tai bu- 
vo labai drąsus sprendimas. Žiemos mėnesiais tais laikais dar nė 
vienas laivas nedrįsdavo plaukti į Indijos vandenyno pietinės 
dalies vandenis. Tačiau smarkios srovės padėjo Blai, ir po pen- 
kiasdešimt dienų „Bounty“ vėl išmetė inkarus, šį kartą Tasmani- 
joje, Nuotykių įlankoje. (Tada dar tikėta, kad Tasmanija yra 
Australijos žemyno dalis.) Blai čia tada iš tolo pastebėjo čiabu- 
vius, primityviausios žmonių rasės pasaulyje atstovus — tasma- 
niečius, kuriuos vėliau europiečiai išžudė. 

Neilgai pabuvęs Tasmanijoje, „Bounty“ plaukė tolyn. Į Ra- 
mųjį vandenyną įplaukė į pietus nuo Naujosios Zelandijos. Čia 
Blai atrado grupę salų, gyvenamų tik pingvinų. Jas pavadino 
Baunti salynu. 

Tristiebis palyginti ramiai plaukė Matavai įlankos link. Ta- 
čiau įgula nebuvo patenkinta. Jeigu, plaukiant prie Horno ra- 
go, kapitonas sukėlė prieš save įgulos daugumą, tai dabar prie- 
šiški buvo visi puskarininkiai ir karininkai, visų pirma laivo dai- 
lidė Purcela, su kuriuo turėjo biaurų incidentą, kai , Bounty" 
trumpai stovėjo Tasmanijoje, paskui vyriausias stažu karinin- 
kas Frajeris, kuris, matyt, pagrįstai įtarė Blai klastojant laivo 
sąskaitas. Ir pagaliau su juo susikivirčijo ir laivo gydytojas Ha- 
genas. 

Tuo metu, kai Blai vis labiau neteko savo įgulos palankumo, 
Krisčenas Flečeris, tada jau jo pavaduotojas, vis daugiau lai- 
mėjo simpatijų. Tačiau, laimė, laivas jau greitai artėjo prie Tai- 
čio salos, apie kurią ,,Bounty" jūreiviai svajojo lygiai taip, kaip 
apie ją svajoja mūsų amžininkai. Pagaliau 1788 m. spalio 26 d. 
tristiebis nuleido inkarus Matavai įlankoje. Blai pažinojo Taitį. 
Juk buvo plaukiojęs į Pietų jūras dar su Kuku. Kiti įgulos na- 
riai, išskyrus vieną, į žavingą Polinezijos įlanką Matavai pateko 
pirmąkart. s 

Nei Taitis, nei taitiečiai , Bounty" įgulos neapvyle. Iš tikrų- 
ju tai per silpnas žodis. Romantiška sakmė apie paskutinį rojų, 
legenda, kuri kaip tik ėmė kurtis iš Kuko laivų įgulų narių pa- 
sakojimų, pasirodė esanti teisinga. „Bounty“ vyrai pažinojo pa- 
saulį. Daugumas jų jau daug metų raižė pasaulio jūras. Tad ga- 
lėjo palyginti. Tačiau savo atsiminimuose nerado nieko, ką ga- 
lėtų palyginti su Taičio rojaus vaizdu ir ypač su svetingomis 

gražuolių taitiečių širdimis. Taip, jiems rodėsi: tai — rojus. Tik- 
ras rojus. 

Taitiečiai priėmė „Bounty“ jūreivius lygiai nuoširdžiai, kaip 
ir visus svetimtaučius, kurių laivai (tiesa, dar nedaug) jau bu- 
vo atplaukę į Matavai įlanką. Per kelias valandas, tiesiogine Zo- 
džio prasme, bene kiekvienas , Bounty" jūreivis susibroliavo su 
kokiu taitiečiu. Pagaliau daugelis anglų su šitais savo naujaisiais 
taio, bičiuliais, polineziečių papročiu pasikeitė ir vardais. 

Naujieji Taičio giminaičiai priėmė britų jūreivius ir į šeimas. 
Ir lygiai vaišingai, dar vaišingiau priėmė „Bounty“ vyrus Tai- 
čio merginos. O Blai, tas kitais kartais toks nepakenčiamai griež- 
tas Blai, pagaliau leido žaviosioms vahine nakvoti laive! Ištvė- 
rę šimtą ir net daugiau kaip šimtą dienų kančių, bado ir pavo- 
jingo plaukiojimo vandens platybėmis, jūrininkai iš tikrųjų pasi- 
juto tarsi rojuje. 

Be abejo, daugiausia darbo ir rūpesčių turėjo jų vadas. Jis 
gavo rūpintis ,„duonmedžio operacijos“ sėkme, taip pat jam rei- 
kėjo, būnant Matavai įlankoje, britų karūnos interesais užmegz- 
ti glaudžius kontaktus su Taičio valdovais. Dar neseniai, rojaus 
saloje lankydamasis pirmą kartą kaip vieno Kuko laivo štur- 
manas, Blai susipažino su Pomare I, kuris tada vadinosi 
Tu. (Pomare kelis kartus per savo gyvenimą keisdavo vardą. 
Tuo metu, kai „Bounty“ stovėjo Taityje, jis vadinosi Teina, o 
vėliau — Mete. Tačiau į istoriją jis pateko vardu, kurį paskui 
priėmė visi jo palikuonys.) 

Tu, arba Teina, būsimasis Pomare I, tuo tarpu valdė tik gre- 
timą sritį Pare. Matavari įlanka dar tiesiogiai nepriklausė jo 
valdžiai. Tačiau Blai vis dėlto manė, kad Teina yra didžiausias 
salos vadas, ir todėl kaip tik pas jį nusiuntė savo pasiuntinius. 
Būsimasis Pomare I su savo žmona Itia iš tikrųjų aplankė „Boun- 
ty". Jie priėmė laivo denyje gausias Blai dovanas, o paskui at- 
silygindami pakvietė kapitoną į savo šalį, kur per „diplomati- 
nę vakarienę“, akompanuojant nosimis pučiamų fleitų trio ir 
dundant būgnui, aptrauktam ryklio oda, Blai savo šeimininkui 
švelniai užsiminė, kad jo valdovas, karalius Jurgis III, malonėtų 
savo „karališkojo kolegos“ šalyje įsigyti duonmedžio sodinuky. 
Suprantama, Teina-Pomare labai mielai išpildė šį Taičio sąlygo- 
mis nepaprastai kuklų savo svečio pageidavimą. 

Taigi iš pradžių „Bounty“ vyrai sodinukus rinko ne Teinos 
valdose, bet tiesiog įlankos Matavai pakrantėje, kuri tada dar 

priklausė vaišingo vado Poino valdžiai. Visą Veneros iškyšulį, 
kur stovėjo ir Poino karališka lūšna, dengė tanki duonmedžių 
giraitė. Šioje žalioje karalystėje botanikas Nelsonas ir sodinin- 
kas Braunas pasistatė erdvų šiltnamį. Pačius sodinukus turėjo 
rinkti speciali keturių žmonių ,,duonmedZzio komanda“ iš ,,Boun- 
ty“ jūreivių, vadovaujama, Blai įsakymu, kapitono pavaduotojo 
Krisčeno Flečerio. Tai buvo pačios puikiausios atostogos, kokių 
kada nors begalėjo kuris iš šių vyrų geisti. Vaikščiodavo po sa- 
lą, ieškodavo tinkamų sodinukų ir kartu naudodavosi visais po- 
linezietiško vaišingumo malonumais. 

Kiekvienas jūreivis, savaime suprantama, turėjo saloje savo 
„brolį“, taio. O šis jam taitiečių papročiu pasiūlydavo ne tik sa- 
vo namą, bet ir savo žmoną. Pagaliau to nė nereikėjo. Kas mielą 
vakarą į stovyklą Veneros iškyšulyje (koks tinkamas vardas!) 
iš plačių apylinkių rinkdavosi merginos, dainuodavo ir šokda- 
vo. Visa buvo panašu į sentimentaliausią spalvingą bręstančio 
vaikinuko svajonę. 

Tačiau anglams rodė dėmesio ne tik taitietės gražuolės, bet ir 
Taičio vadai. Garbėtroška Teina-Pomare I lenkė Blai, kad šis pa- 
remtų jam savo simpatijas, perkeldamas savo laivą iš Matavai 
tiesiog į Pare kraštą. Kapitonas sutiko. Tad nauju „Bounty“ uos- 
tu tapo Toaroos įlanka Pomare karalystėje. Nors navigacijos po- 
žiūriu ji tiko kur kas mažiau, bet „Bounty“ įgulai niekas nepasi- 
keitė. Rojaus nuotaikos tęsėsi toliau... 

Tokioje šalyje būtų geidę gyventi iki pasaulio pabaigos — tai 
buvo vieninga devynių dešimtųjų įgulos narių nuomonė. Ir tik- 
rai: greitai nuo laivo dingo trys jūreiviai, panorę likti Taityje 
visą laiką. Tarp bėglių buvo lyg tyčia ir labai inteligentiškas, 
iniciatyvus matrosas Čarlzas Čerčilis, kuris kaip tik turėjo žiū- 
rėti, kad niekas nepabėgtų iš laivo! 

Tačiau Blai, padedamas draugiškų taitiečių vadų, greitai sura- 
do ir nubaudė bėglius. Du buvo pasmerkti keturiasdešimt aštuo- 
niems botago smūgiams, trečiasis — dvidešimt keturiems. Kita 
proga kapitonas nuplakdino dar vieną įgulos narį, Aleką Smi- 
tą, už neapdairumą. Piktas incidentas kilo tarp jo ir buvu- 
sio pavaduotojo karininko Frajerio. Taip pat jūrų kadetai ge- 
rokai kentė nuo savo kapitono. O visą „Bounty“ įgulą Blai vėl 
nuteikė priešiškai, kai visiems vyrams atėmė kiaulės ir paršiu- 
kus, kuriuos jūrininkai patys nusipirko iš taitiečių. (Oficialiai 
dovanomis Pomare ir kitiems vadams bei daiktų keitimu į rei- 

kalingus produktus, Blai įsakymu rūpinosi jūreivis Pekoveris, 
nepaprastai gabus kalboms, i$ visų „Bounty“ vyrų geriausiai kal- 
béjes taitietiškai. „Bounty“ gabeno, be kita ko, pusę tonos vinių. 
4000 kirvių, 500 peilių ir pjūklų. Tai — vyrams. O moterims, ku- 
riu paslaugas jūreiviai, atvirai kalbant, brangino dar labiau? 
Daugiau kaip 10000 stiklinių karolių, 300 veidrodžių ir kt.) Be 
šių oficialių mainymo daiktų, „Bounty“ vyrai patys parduoda- 
vo arba tikriau i$mainydavo su taitiečiais bičiuliais įvairius 
nuosavus metalinius daiktus, drabužių dalis, šukas ir veidro- 
dėlius. Iš polineziečių jie pirkdavo už juos kokoso riešutų, 
paukščių, ir daugiausia paršiukų. O dabar Blai kaip tik viską 
konfiskavo. 

Beje, pakalbėkime apie gyvulius. Visa anų pirmųjų Taičio at- 
radimo metų istorija turėjo tarsi dar kitą paralelinį nuotykį — 
gyvulius, kuriuos europiečiai, atradę rojaus salą, dovanojo jos 
gyventojams. Tada Kukas atvežė tris karves ir bulių. Ir Blai, 
kuris per Kuko buvimą Taityje dalyvavo, dovanojant šiuos ne- 
paprastus žvėris Pomare, suprantama, domėjosi, kas galvijams 
nutiko. Pasirodė, kad iš karališkojo Pomare tvarto jie seniai din- 
go. Dvi karves būsimajam viso Taičio karaliui pagrobė plėšikai 
iš Mooreos salos, trečią — Paparos šalies žmonės, bulius atsidūrė 
Taičio rytuose, čia sulaukėjo ir, beviltiškai klajodamas po Tai- 
čio giraites, ieškojo draugės. Suprantama, veltui. Tada Blai vėl 
surado saloje abu gyvulius. Taip buliui baigėsi dvejų metų at- 
siskyrimas. Pagaliau Polinezijoje gimė ir pirmasis veršiukas. 

Pirmąją Pietų jūrų galvijų šeimynėlę Blai vėl paliko Pomare, 
o paskui, išbuvęs beveik šešis mėnesius Taityje (nors reikiamą 
sodinukų kiekį Krisčeno duonmedžio komanda surinko per ke- 
liolika dienų), „Bounty“ pagaliau pakėlė bures. Daugelis įgu- 
los narių nelabai džiaugsmingai paliko Taitį. Jiems rodėsi, kad 
jie pažino rojų. Ir dabar, kai paragavo jo džiaugsmų, turėjo am- 
žinai jį palikti. O Blai kiek galėdamas stengėsi apkartinti jiems 
kelią atgal. Tas nepaprastai puikus jūrininkas ir kartu nepapras- 
tai blogas psichologas daré visa, kad , Bounty" laive visi pasi- 
darytų jo priešai. 

Eiliniai jūreiviai ir daugumas puskarininkių dar pirma ne- 
kentė savo kapitono. Tačiau dabar Blai ėmė iš visų labiausiai 
kankinti karininką, kurį anksčiau buvo padaręs savo pavaduo- 
toju, savo mėgstamiausią, įžymiausią numylėtinį — Krisčeną 
Flečerį, 

Krisčeno padėtis juo toliau, juo labiau darėsi nepakenčiama. 
Tačiau kantrybė trūko dėl visai menkos priežasties. Paskutinė- 
je Polinezijos saloje, kurioje dar stabtelėjo, Tongo salyno No- 
mukoje, Blai iš čionykščių gyventojų pripirko daugybę kokoso 
riešutų. Riešutus pagrindiniame denyje sukrovė į aukštą krūvą. 
Kitą dieną, palikus Nomuką, kapitonui pasirodė, kad kokoso 
kalva lyg sumažėjusi. Tariama riešutų vagyste apkaltino savo 
pavaduotoją Krisčeną. Šis iš tikrųjų prisipažino paėmęs vieną 
kokosą. Kiti įgulos nariai išsigynė kada nors prisilietę prie rie- 
šutų. Vis dėlto Blai baisiais plūdimais įžeidinėjo bet ką. Ne tik 
„vyriausiąjį kaltininką“, vieno riešuto vagį Krisčeną, bet ir vi- 
sus kitus. Ir tuoj pat paskelbė bausmes pagal savo cholerišką 
temperamentą. Visai uždraudė įgulai ir karininkams išduoti gro- 
gą, o pagrindinio įgulos produkto — džemo — kasdieninę porci- 
ją sumažino pusiau. 

Tai buvo per daug. Nuskriausti buvo visi. Tačiau įžeidimą 
skaudžiausiai pajuto Krisčenas Flečeris. Karininkas, ,,dzentel- 
menas“, turtingos anglų šeimos narys, dabar visų akivaizdoje 
buvo kaltinamas paprasta vagyste. Vieno riešuto vagyste! 

Labai sujaudintas Krisčenas nusprendė viską baigti. Pirmiau- 
sia svarstė pasidaryti plaustą ir artimiausią naktį slaptai palikti 
„Bounty“ ir įsikurti kurioje nors iš šių zaviu Polinezijos salų. 
Krisčenas iš tikrųjų nemiegojo visą naktį. Tačiau jis „Bounty“ 
nepaliko. Kaip tik atvirkščiai. Neparengtu, neplanuotu maištu, 
kurį nenoromis sukėlė netiesioginis karininko ištikimiausio bi- 
čiulio kadeto Heivordo poelgis, jis laivą paėmė savo valdžion. 

Buvo ketvirta valanda ryto — 1789 m. balandžio 28 d. Kris- 
čenas buvo atsakingas už naktinę pamainą. Abu kadetai, kurie 
turėjo kartu su juo eiti sargybą laive, jam nesimaišė po kojomis. 
Pirmasis, Heivordas, kaip visada, miegojo. Be kita ko, tai jis, 
Heivordas, kaip tik per savo nuolatinį miegą padėjo Taityje pa- 
bėgti tiems trims jūreiviams. Antrasis kadetas, Heiletas, tą kri- 
tišką naktį visiškai nesirodė denyje. 

Tad Krisčenas, iki aukščiausio laipsnio įskaudintas, galėjo be 
kliūčių ieškoti tarp eilinių įgulos narių sąjungininkų savo stai- 
giam planui paimti laivą ir pasilikti visą laiką tame Pietų jūrų 
pasaulyje. Suvargę; išnaudojami jūreiviai, kurių namie niekas 
nelauké,— visi keturiolika sunkiausią darbą , Bounty" laive at- 
liekantys vyrai, pamaži prisidėjo prie maišto. Didžiausią inicia- 
tyvą parodė tie vienos nakties sąmokslininkai, kuriuos Blai bu- 

vo įvairiomis progomis nuplakdinęs. O apskritai aktyviausiai 
reiškėsi matrosas Čerčilis, vienas iš anų sugautų bėglių. 

Visa neplanuota drama vystėsi labai greitai. Sąmokslininkai 
pirmiausia turėjo paimti ginklus, sudėtus specialioje skrynioje 
ant laivo denio. Kai ją atvėrė, labiausiai nustebę, rado joje vieną 
iš dviejų kadetų — Heiletą, kuris toje neįprastoje lovoje pramie- 
godavo savo tarnybos laiką. Krisčenas jį pažadino ir nusiuntė 
į kitą laivo vietą. Tada, savo šalininkams išdalijęs įgytus gink- 
lus, kartu su matrosu Čerčiliu ir dar vienu jūreiviu įžengė į Blai 
kajutę; kapitoną, miegantį su ilgais marškiniais ir naktine ke- 
puraite, surišo. Vienu metu kitas maištininkų vadas, vienas iš 
ryžtingiausių laivo jūreivių, Kintalas, kadaise taip pat net du 
kartus iš eilės Blai įsakymu nuplakdintas, areštavo antrąjį laivo 
karininką Frajerį. 

Tokiu būdu laivas visiškai be jokio mūšio pateko į maištinin- 
kų rankas. Pats „Bounty“ užgrobimas buvo toks greitas ir toks 
absoliučiai tylus, kad kai kurie įgulos nariai tą reikšmingą suki- 
limą tiesiog pramiegojo. Sukilėliai nugalėjo, ir jų vadas Kris- 
čenas, kuris iš tikrųjų dar vakar vakare negalvojo apie jokį 
maištą, turėjo nuspręsti, kas toliau daryti šios didelės dramos 
veikėjams, ką nuspręsti pačiam, ką daryti su nugalėtojais ir su 
nugalétaisiais... 


NAUJOJI ODISĖJA 


Taigi maištininkams ir jų vadui Krisčenui priklausė išdidus 
anglų karališkojo laivyno laivas. Tačiau pagaliau ir buvęs kapi- 
tonas su nugalėtais „ištikimaisiais“ gavo gelbstimąją valtį. Šiai 
pirmajai Taičio legendai davę pradžią herojai dabar rinkosi 
skirtingus kelius. Ir ,,Bounty" laivo, ir valties laukė labai ilgas 
plaukiojimas po šiuos puikius, bet tada taip mažai žinomus Pie- 
tų jūrų kraštus. 

„Naujojoje Odisėjoje", iš tikrųjų dviejose odisėjose, būta ne- 
maža herojiška. Vieni herojai priklausė „Bounty“ grupei. Jų lai- 
vą, dviejų šimtų penkiolikos tonų tristiebį, jau pažįstame. Ant- 
riesiems, nugalėtiesiems — Blai ir jam ištikimiems jūreiviams — 
Krisčenas atidavė didžiausią sveiką , Bounty" valtį — septynių 
metrų ilgio jolę. Į ją sulipo Blai, karininkas Frajeris, taip pat 

ir visi Žemesnio rango įgulos nariai, kurie norėjo su nuverstu 
kapitonu grįžti atgal į Angliją. Kiekvienas galėjo pasiimti ir sa- 
vo daiktus. Tačiau pasirodė, kad nedidelėje jolėje netilps visi 
tie, kurie geidžia grįžti į senąją, gerąją Angliją. Kai kurių „lo- 
jaliu" įgulos narių nenorėjo paleisti patys maištininkai (pavyz- 
džiui, matroso Morisono, dailidės Makintošo, Normano ir kelių 
kitų). 

Vis dėlto gelbėjimo valtis buvo gerokai perkrauta, ypač kai 
maištininkų vadas Krisčenas pridėjo tremtiniams maisto ir gė- 
rimo kelioms dienoms. To jiems turėjo visiškai užtekti. „Bounty“ 
tuo metu suposi netoli Šiaurės Tongos salų. Netoli maišto vie- 
tos horizonte kilo vulkaninės salos Tofua ugnikalnis, už šimto 
mylių į pietus buvo didžiausia Tongos salyno sala Tungatabu. 
Tačiau nuverstasis kapitonas Blai jokiu būdu neketino laukti 
Tongoje. Priešingai, nuo šios valandos jis troško kuo greičiau 
patekti į Angliją, kad, gavęs naują laivą, galėtų grįžti į Poline- 
zija nubausti maištininkų. 

Taip lengva pasakyti. Tačiau pirmoji vieta, iš kurios kapi- 
tonas su savo vyrais galėjo patekti į Europą, buvo tik olandų 
ar portugalų kolonijos Indonezijoje. Apskritai arčiausia buvo 
Timoro sala. Arčiausia? Iš viso 5500 kilometrų! Per blogai pa- 
žįstamas jūras septynių metrų ilgio laiveliu, kuriame aštuonio- 
lika vyrų ir maisto bei geriamojo vandens tik vienai savaitei! 
Ir vis dėlto Blai, genamas minties keršyti, šį žygį įvykdė. Savo 
vyrams jis davė per dieną po trisdešimt gramų džiuvėsių ir stik- 
linę vandens. Kelionė nuo Tongos salų iki Timoro į istoriją įėjo 
kaip viena žymiausių, iš tikro net Žymiausia ir drąsiausia Visų 
laikų jūros žygiuose. Po trumpo stabtelėjimo Tofuos saloje 
(Tongos salyne), kur tremtiniai gavo maža maisto, bet galėjo 
prarasti galvas, po keturiasdešimt dienų plaukiojimo jie pasiekė 
Timorą. O paskui Azijos ir Afrikos pakrantėmis nusigavo į 
Angliją. 

Tačiau mane vis domina Polinezija. Joje liko Blai tristiebis 
kurio vardą dabar žinojo visa Anglija. Jo denyje buvo daugiau 
kaip dvidešimt sukilėlių ir dar keli jūreiviai, kuriuos maištinin- 
kai sulaikė „Bounty“ laive prievarta. 

Kai Blai paliko savo laivą, jūreiviai šaukė „Tegyvuoja Taitis! 
Tegyvuoja Taitis!“ Iš savo laivo išvytas kapitonas visiškai ne- 
abejojo, kas buvo šio garsiausio sukilimo Pietų jūrose priežas- 
tis. Jis pats apie tai rašė: „Maištininkai manė, kad gyvenimas 

Taityje yra daug laimingesnis, negu Anglijoje. Ir kai dar kartą 
prisimenu jų santykius su taitiečių moterimis... Kokia pagunda 
turėjo būti šiems vargšams, kai jie staiga suvokė, kad turi ga- 
lią (galią, įgytą neteisėtu būdu) apsigyventi šioje gražiausioje 
pasaulio saloje, kur yra visko perteklius, kur malonumai ir 
džiaugsmai viršija visa, ką gali įsivaizduoti ir turtingiausios vaiz- 
duotės Žmogus." 

Tad svajonę apie paskutinį, vienintelį mūsų planetos rojų Blai 
laikė viso maišto priežastimi. Ir iš tikrųjų apie paskutinį rojų — 
Polineziją, savo Taitį, galvojo daugelis sukilėlių, kai įsodino ne- 
kenčiamą kapitoną į aną septynmetrę jolę, kai į vandenį sume- 
tė visus dabar nereikalingus duonmedžio sodinukus. 

Žinoma, Krisčenas suprato, kad pirmoji vieta, kur galima ang- 
lų baudžiamoji ekspedicija ieškos maištininkų, tai — Matavai 
įlanka. Todėl vietoj Taičio jis pasuko laivą, kuriam komandavo, 
kita kryptimi. Jūrų žemėlapiuose jis ieškojo kitos salos Poline- 
zijoje, kiek galima nuošalesnės, kur galėtų su savo vyrais įsi- 
kurti. Ilgokai pasvarstęs pasirinko Tubuai, už penkių šimtų ki- 
lometrų nuo Matavai įlankos. 

„Bounty“ vyrai vylėsi Tubuai saloje rasią naują Taitį ir nau- 
jų taitiečių. Tačiau čionykščiai žmonės maištininkus priėmė ga- 
na šaltai. Pagaliau ir vietinės polinezietės, iš kurių jūreiviai ti- 
kėjosi lygiai nuoširdžių simpatijų, kaip ir iš Taičio merginų, iš 
tikrųjų juos apvylė. Būsimiesiems kolonistams Tubuai saloje trū- 
ko ir naminių gyvulių. Pagaliau net kiaulių, tokių įprastų Taity- 
je, čia nežinota. 

Vis dėlto kitais atžvilgiais nuošali sala Krisčeno tikslams ti- 
ko. Todėl nutarė su savo vyrais iš tikrųjų įsikurti Tubuai. Tačiau 
pasiūlė prieš tai dar kartą trumpam aplankyti Taitį ir ten įsigyti 
viską, ko jų būsimoje naujojoje tėvynėje trūko. Kiaulių, kitų 
naminių gyvulių ir, žinoma, ypač moterų. 

Taigi „Bounty“ po trumpos malonios kelionės vėl suglaudė 
bures Matavai įlankoje. Matavai ir visas Taitis savo anglų „bro- 
lius" priėmė taip pat vaišingai, kaip ir prieš tai. Žinoma, Kris- 
čenas turėjo vadui Pomare kažkaip paaiškinti, kas nutiko Blai 
ir kitiems įgulos nariams. Įkalbėjo jam, kad pakeliui susitikę su 
kapitonu Kuku (jis buvo jau keletą metų miręs) ir kad Blai su 
savo duonmedžio sodinukais plaukiąs jo laivu į Vakarų Indiją. 

Taitiečiai, aišku, Krisčenu patikėjo. Tačiau įdomu, kad nė vie- 
nas „Bounty“ įgulos narys, nedalyvavęs maište ir maištininkų 

priverstas likti laive, nemėgino pabėgti ir neišdavė taitiečiams, 
kas iš tiesų nutiko. 

Tuo tarpu idilė tęsėsi. Maištininkai ir nemaištininkai vieningai, 
neslėpdami džiaugsmo, grįžo į savo taitiečių draugų ir draugių 
glėbius. Nupirko beveik pusę tūkstančio kiaulių, iš taitiečių ga- 
vo taip pat ožkų, net kelias kates — Veliso apsilankymo saloje 
palikimą — ir pagaliau atgavo ir tą išgarsėjusios Kuko bandos 
liekaną — paskutinę karvę ir bulių. 

Paskui „Bounty“ vėl paliko Matavai įlanką ir nuplaukė Tubu- 
ai kryptimi. Tačiau ši sala savo nekviestiems svečiams vėl ištai- 
sė tik vienus nemalonumus. Tubuai teritoriją dalijosi dvi besi- 
pykstančios gentys. Krisčenas, nepaisydamas didesniosios ir 
stipresniosios grupės vado kvietimo, dėl nežinomų priežasčių 
ėmė statyti tvirtovę, kuri turėjo būti jo kolonizacinių planų pa- 
matas, antrosios, daug silpnesnės grupės teritorijoje. 

Tinarau, įžeistas stipriosios Tubuai grupės vadas, paskelbė 
„Bounty“ vyrams tikrą karą. Pagaliau daugumas maištininkų nu- 
sprendė grįžti į Taitį. Jie paliko nebaigtą tvirtovę, sunešė į lai- 
vą visus savo įrankius ir ėmė ginti į jį gyvulius, kuriuos atsi- 
vežė ir kuriuos čionykščiai kariai norėjo mikliai pagrobti. Tuo 
momentu scenoje vėl pasirodė kadaise į Polineziją atvežti Kuko 
galvijai. Bulius, jau gerokai senstelėjęs, žuvo pakeliui į Tubuai, ir 
dabar abi pusės kovojo dėl paskutinės karvės iš nelaimingos 
bandos. Mūšis buvo įnirtingas. Tubuaiečiams kainavo šešiasde- 
šimt žuvusių! Ir kai pagaliau „Bounty“ vyrai karvę atmušė, ją 
papiovė ir tiesiog mūšio lauke suvalgė. 

Tai buvo ir paskutinis Krisčeno planų kolonizuoti Tubuai sa- 
lą epilogas. Po trijų dienų „Bounty“ buvo — jau trečią kartą — 
vėl Matavai įlankoje, kur kadaise visa prasidėjo. Tačiau maišti- 
ninkų vadui buvo aišku, kad Blai, šis kaip buldogas atkaklus ir 
nuoseklus Blai, jeigu jam pasiseks kada nusigauti į Angliją, 
tikrai grįš į Taitį ir kaip tik čia, suprantama, ieškos maištininkų. 
Ir tas, kas nenori mirti kaip maištininkas ant laivo rėjos, turi 
noromis nenoromis keliauti toliau. Krisčenas leido kiekvienam 
pasirinkti. Tie, kurie liko „Bounty“ laive prieš savo norą, be bai- 
mės išlipo į Matavai krantą. Tačiau nuostabu, kad, nepaisydami 
gręsiančio jiems pavojaus, Taityje pasiliko ir daugelis maišti- 
ninkų. Tarp jų ir aktyviausias viso maišto veikėjas matrosas 
Čerčilis. 

Likę devyni maištininkai rengėsi tuojau palikti Matavai. At- 
sargų turėjo gana. Tačiau jiems trūko moterų. Tad ant „Bounty“ 
denio surengė iškilmingą atsisveikinimą, į kurį pasikvietė ir ke- 
liolika merginų. Paskui slapčia iškėlė inkarus ir su belaisvėmis, 
dabar jau visam laikui, paliko Taitį. 

Kai jūreiviai suskaičiavo „laimikį“, nustatė, kad laive yra aš- 
tuoniolika merginų. Kadangi , Bounty" liko ir trys polineziečiai, 
tai jiems reikėjo iš viso dvylikos moterų. Pagrobėjai pasirinko 
jas pagal savo skonį, o likusias šešias išlaipino Mooreoje į 
krantą, ir tada tęsė kelionę per Ramųjį vandenyną. 

Kelias savaites jie vagojo Polinezijos vandenis, kol pagaliau 
rado salą, kuri Krisčenui rodėsi visais atžvilgiais ideali. Pir- 
miausia todėl, kad buvo negyvenama. Tačiau joje augo duon- 
medžių, bananų, net ir jamsų. Šiuos augalus čionai, matyt, atsi- 
gabeno polineziečiai, vėliau iš čia išsikraustę. Įrodymas, kad 
polineziečiai seniau lankėsi negyvenamoje saloje, buvo ir vė- 
liau rastas marae statinys. Šiandien pagaliau žinome, kas šią sa- 
lą (kurią gal polineziečiai, kaip ir Rapa Nui, vadino Maka Ki Te 
Rangi) kolonizavo. Mokslininkai čia rado griaučius žmogaus, 
kurio kaukolė buvo įdėta į didelę kriauklę. O taip savo miru- 
siuosius laidojo tik polineziečiai Mangarevoje. Taigi, matyt, 
pirmieji salos gyventojai, tie, kurie čia pasistatė savo marae, tie, 
kurie čionai atsigabeno pirmuosius naminius vaismedžius, atvy- 
ko iš Mangarevos. Tačiau senieji šios nedidelės Ramiojo vande- 
nyno salelės kolonistai polineziečiai gal išmirė, gal, palikę savo 
salą, vėl grįžo namo, į gimtąją Mangarevą. Tokiu būdu „Boun- 
ty“ vyrai nuostabioje saloje nerado nė gyvos dvasios. Krisčenas 
veikiai nustatė, kad tai Pitkerno salelė, kurią kadaise atrado bri- 
tų jūrų keliautojas Karteretas. Tačiau Karteretas, nubrėždamas 
jos geografinę padėtį, apsiriko trimis šimtais penkiasdešimt ki- 
lometrų. Dėl kartografinės klaidos „Bounty“ vyrų prieglobsčio 
vėliau nerado nei baudžiamoji ekspedicija, kurią iš tikrųjų pa- 
siuntė į Pietų jūras admiralitetas ieškoti maištininkų, nei joks 
kitas laivas. 

Krisčenas turėjo išsvajotą salą. Jis nutarė pasilikti joje iki 
amžiaus galo. O kad kurį vyrą prisiminimas apie Taitį nesugun- 
dytų, laivą sudegino. Paskui naujieji atradėjai salos viduryje 
pasistatė savo lūšnas, pasidalijo visą salą į devynias dalis ir ėmė 
dirbti žemę. (Taigi polineziečiams vyrams, kaip matome, žemės 
neliko.) 

Tačiau daugiau už viską naujiesiems kolonistams vėl trūko 
žmonių. Teoriškai ,Bounty" laive buvo dvylikai vyrų dvylika 
moterų. Bet paskui vienas po kito ant denio išlindo dar trys po- 
lineziečiai, kurių „Bounty“ vyrai, dalydamiesi pagrobtas mergi- 
nas, neturėjo galvoje. Juk atliekamas moteris anglai išlaipino 
Mooreoje. Dabar, prisidėjus dar trims vyrams visi skaudžiai ap- 
gailestavo savo neapdairumą. Be to, netrukus, kai išlipo Pit- 
kerne, mirė Viljamso ir Smito žmonos. Tada našliai be jokių 
skrupulų vietoj jų pasisavino dvi merginas, kurios iki tol buvo 
taitiečių žmonos. 

Polineziečiai vyrai, kurie iš karto džiaugėsi kelione „Bounty“ 
laivu kaip puikiu nuotykiu ir kurie dabar Pitkerne gyveno kaip 
vergai, suprantama, buvo visiškai nepatenkinti savo likimu. Pir- 
mieji du, kurie pasislėpė kalnuose, buvo sugauti ir kitų taitie- 
čių rankomis užmušti. Taika, įsigalėjusi po šio pirmojo „maišto 
prieš maištininkus“, deja, truko visai trumpai: apytikriai po trejų 
metų, kai „Bounty“ priplaukė prie Pitkerno, polineziečiai vyrai 
prieš savo baltuosius ponus ėmė rengti naują maištą. Šį kartą 
sėkmingesnį. Jie pasigrobė šautuvų ir vieną po kito nušovė Vil- 
jamsą, Martiną, paskui sodininką Brauną, pagaliau ir tą, kuris 
čia, į nuošalią Pitkerno salą, visus atvedė,— Krisčeną Flečerį. 

Po susidūrimo Pitkerne galiausiai liko tik keturi anglai (Jan- 
gas, Smitas, Kintalas ir Mikojus) ir nė vieno polineziečio. Už- 
tat dabar saloje moterų buvo perteklius. Be to, itin nepatenkintų 
moterų. Jeigu iki šiol nežinomoje Pietų jūrų saloje siautėjo ra- 
sinis karas, tai dabar Pitkernui buvo lygiai grėsmingas moterų 
karas. Moterys ypač nekentė dviejų maištininkų — labai 
žiauraus Kintalo ir jūreivio Mikojaus. Šis, nelaimė, praturtino 
pragarą rojuje nauja nuodėme. Jis kadaise buvo dirbęs Škoti- 
jos degtinės gamykloje. Ir dabar prisiminė, kad Taičio gyvento- 
jai gaminosi degtinę iš augalo ti šaknų. O kadangi ti augo ir 
Pitkerne, pamėgino iš įvairių vamzdžių pasidaryti destiliacijos 
aparatą. Deja, sėkmingai. Paskui pats tapo auka nesibaigiančiu 
girtavimų, kuriuos organizavo su savo ištikimu bičiuliu Kintalu. 

Kada Mikojus savo gamybos degtine mirtinai nusigėrė, Pit- 
kerne liko tik paskutiniai trys anglai. Du, geriausieji iš jų, Jan- 
gas ir Smitas, susimokė prieš trečiąjį, visų nekenčiamą Kintalą, 
ir artimiausia proga visada nusigėrusiam žiauruoliui suskaldė 
kirviu galvą. 

Su Kintalo mirtimi visa iš karto pasikeitė. Buvęs kadetas Jan- 
gas ir Alekas Smitas padarė saloje tvarką. Pagaliau gausiems 
palikuonims — savo ir savo draugų — atidarė net mokyklą! Kai 
paskui plaučių uždegimu mirė ir Jangas, tai Alekas Smitas, vie- 
nintelis suaugęs vyriškis Pitkerne, tapo nevainikuotu salos ka- 
raliumi ir visos dešimties suaugusių moterų vyru. 

Tai buvo labai prastos kilmės jūreivis, iš pradžių visai beraš- 
tis, ir vis dėlto kaip tik jis neatpažįstamai pakeitė buvusią maiš- 
tininkų gūžtą. Kaip mokėdamas, auklėjo ir mokė visus čionykš- 
čius vaikus, kurių tikras ir netikras tėvas buvo. Reguliariai 
atlikdavo pamaldas, savo nuostabią draugę supažindino su at- 
skiromis biblijos knygomis ir jos įsakymais. 

Šis krikščionių rojus gyveno ir net iki šiol gyvena pagal savo 
tikrojo kūrėjo Smito (jis vėliau pasivadino Adamsu) idealus. 

1807 m. atsitiktinai keletą valandų Pitkerną aplankė Jungti- 
nių Amerikos Valstijų banginių laivas. Jos kapitonas Foldžeris 
paskui visam pasauliui davė žinią apie šią neįtikėtiną angelų 
salą pagoniškose Pietų jūrose. 

Savo salos gyvenimui išmintingasis Adamsas-Smitas vadovavo 
ištisus trisdešimt metų. 1856 m. dalis anglų maištininkų ir jų tai- 
tiečių žmonų palikuonių persikėlė į vienišą Noríolko salą Ra- 
miojo vandenyno vakarinėje dalyje. O kiti ir toliau gyvena Pit- 
kerne. Šiandien jais ypač domisi antropologai. Panašios izoliuo- 
tos dviejų skirtingų žmonijos rasių metisų grupės, kurios isto- 
riją ir protėvius gerai žino mokslas, niekur kitur pasaulyje nėra. 

Taigi „Bounty“ vyrų istorija nesibaigia. Ji tęsiasi saloje, ku- 
rią Krisčenas ir jo draugai prieš du amžius pasirinko savo slėp- 
tuve. Tai istorija, kurią turėtų žinoti kiekvienas, kuris keliauja 
susipažinti su šių salų gyventojais, nors ji truputį nutolusi nuo 
pasakojimo apie Polineziją. Visų pirma žinotina todėl, kad šių 
jūreivių ir jų taitiečių žmonų nuotykis yra viena Taičio legendų, 
kurios kartu sukūrė tą didžiąją legendą apie paskutinį rojų. 

Tačiau dar reikia papasakoti, kas nutiko kitiems visos dramos 
aktoriams. Viljamas Blai iš tikrųjų po fantastiško plaukiojimo 
atvira jole pasiekė Indoneziją — olandų Timorą. O iš čia pate- 
ko į Angliją. Suprantama, kad, grįžęs į Londoną, neatidėliodamas 
tuoj padavė admiralitetui raportą apie maištą „Bounty“ laive ir 
kad admiralitetas neatidėliodamas pasiuntė į Pietų jūras laivą, 
šį kartą „Pandorą“, vadovaujamą kapitono Edvardso, suieškoti 
maištininkus ir, pargabenus juos į Angliją, nubausti. 

Pao Pao krante įsikūrė vienas iš gausių didžiojo Gogeno 
apsišaukėlių „įpėdinių“, tapantis ir pardavinėjantis čia Po- 
linezijos vaizdus 


Taičio didžiausiame uoste Papeete jachtos „Opty“ denyje autorius (de- 
šinėje) su lenku Leonidu Teliga, apiplaukusiu aplink Žemės rutulį 


Jūros nebijo nė Samoos žvejų žmonos 

Nuo 1962 m. Vakarų Samoos gyventojai žygiuoja su savo 
nepriklausomos valstybės vėliava 


9^. H 
a —' GA i à. 7 


Jo Didenybė Taufa'ahau Tupou IV, nepriklausomos Tongos 
karalius, Suvos aerodrome 

Vakarų Samoos valstybės vadovas Malietoa Tanumafili II gyvena Vai- 
limoje, Vaeos kalno papėdėje, pastate, priklausiusiame mylimiausiam 
samoiečių rašytojui Tusitalai — Robertui Luisui Stivensonui 


šokėjai 


Tongos 


Vartai į rekonstruotą maorių kaimą Pa Rotovhio 


Olotele — Tongos karaliaus rezidencija sostinėje Nukualofoje 


Edvardsas, daug nesvarstydamas, pasileido tiesiai į Taitį, ir 
štai Matavai įlankoje, dideliam Pomare I džiaugsmui, išmetė in- 
karą kitas anglų laivas. Taityje iš viso liko šešiolika , Bounty" 
vyrų. Tarp jų ir vienas maišto vadų — Čerčilis su savo ištiki- 
mu draugu Tompsonu. Tačiau juodu nepasiliko Matavai įlanko- 
je, o nuvyko į Tahiti Iti, į pusiasalį Taiarapu. Čarlzas Čerčilis 
net paėmė valdžią šioje dalyje. Tačiau taitiečių vadą anglą pas- 
kiau išdavikiškai nušovė jo artimiausias draugas Tompsonas. 
Mažojo Taičio žmonės keršydami suskaldė akmeniu jam galvą. 

Likusiais keturiolika „Bounty“ vyrų, aišku, daugiausia rūpinosi 
Pomare I (jis šiuo metu vadinosi Mate ar Mete). Atskirų Taičio 
„Valstybių“ kare, kuris netrukus kilo, anglams beliko stoti į 
valdžios trokštančio Pomare pusę. Jie galėjo jam pagelbėti ne 
tik savo šautuvais, bet ir tikru karo laivu. (Vyriausias matrosas 
Morisonas. kuriam maištininkai neleido palikti „Bounty“ ir kuris 
dabar, pasitraukus Čerčiliui į Mažąjį Taitį, tapo likusios Tahiti 
Nui anglų grupės vadu, įstengė turimomis sąlygomis pastatyti 
puikų laivą — pavadino jį ,Resolution",— su kuriuo jūreiviai 
būtų galėję grįžti į Angliją.) 

Tačiau pirmąjį karo žygį „svetimais interesais“ taitiečio vado 
samdiniai anglai surengė sausuma. Prieš vakariniame salos kran- 
te esančią šalį Atehuru. Baltieji Pomare samdiniai iš tikrųjų trium- 
favo. Vienas iš brangiausių žygio į Atehuru laimikių buvo 
maruru, juosta, papuošta raudonomis plunksnomis, karaliaus 
valdžios simbolis. Tad dabar ją turėjo savo rankose Pomare I. 
Todėl vėl pasiuntė savo baltuosius karius keliu aplink salą, ku- 
riuo ir dabar galima apvažiuoti visą Tahiti Nui. „Bounty“ vyrai 
kiekviename salos kaime kaip kokią šventenybę rodė raudoną- 
ją juostą. Kartu su maruru jie nešė ir britų vėliavą, taip pat pa- 
puoštą raudonomis plunksnomis. 

Pomare triumfas, kurio kaltininkai buvo jo svečiai britai, ne- 
galėjo būti didesnis. Būsimajam pirmajam vieningo Taičio ka- 
raliui nereikėjo nė savo būstinės palikti. Visą „darbą“ už jį pa- 
darė jo anglai. 

Po kelių mėnesių nuo savo „šlovingos pergalės“ Pomare I ga- 
vo progos sveikinti kitus anglų jūrininkus. Šį kartą Matavai 
įlankoje, garsiausioje visose Pietų jūrose, sustojo britų laivas 
„Pandora“ su baudžiamosios ekspedicijos vadu, žiauriu kapito- 
nu Edvardsu. 

Per trumpą laiką „Pandoros“ laivo kalėjime, kurį todėl vadi- 
no „Pandoros dėže“, Edvardsas surinko visus keturiolika Taity- 
je iki tol gyvenusius „Bounty“ vyrus. Visus maištininkus be skir- 
tumo, ir tuos, kurie Krisčeno laive liko prievarta, Edvardsas 
sukaustė pančiais. „Bounty“ vyrai šitaip — dar Taityje — Pando- 
ros dėžėje praleido ištisus du mėnesius! Kalėjime juos galėjo 
lankyti tik jų vaikai, gimę saloje, taigi kūdikiai! 

Tačiau kaliniams baisiau už devynias savaites Matavai įlanko- 
je buvo grįžti atgal. 1791 m. gegužės mėnesį Edvardso laivas pa- 
liko simpatišką įlanką. Kartu plaukė ir laivas , Resolution", kurį 
Taityje pastatė „lojalistas“ Morisonas, kad kartu su kitais „išti- 
kimais" vyrais patys grįžtų į Angliją. Tačiau tuo sykiu maišti- 
ninkai ir lojalieji „Bounty” jūreiviai, sukaustyti pančiais, kartu 
kankinosi tvankioje Pandoros dėžėje. 

Tačiau blogiausia dar buvo priešakyje. Didžiajame Barjeri- 
niame rife — ilgame koralų labirinte, kuris juosia visą šiaurės 
rytų Australijos pakrantę, — „Pandora“ įstrigo. Pro įlaužtą šoną 
į vidų veržėsi vanduo, ir neliko nieko kito, kaip visiems pasi- 
traukti iš laivo. Tačiau kai kuriems kaliniams jų sargybiniai ne- 
nuėmė pančių nė tada, kai. metę laivą, šoko į jūrą. Sudužus 
„Pandorai“, iš viso žuvo keturi iš keturiolikos buvusių ,, Bounty" 
įgulos narių. Kartu su jais žuvo ir trisdešimt vienas ,,Pandoros" 
jūreivis. 

Tie, kurie išliko gyvi po ,,Pandoros" katastrofos, keturiais gel- 
bėjimosi laiveliais pakartojo Blai žygį Toreso sąsiauriu. Po dve- 
jų metų vėl pasirodė Olandų Indonezijoje kiti „Bounty“ vyrai. 
Ir vėl — kaip po sudužimo! Ir tiktai po penkerių metų, kai su 
Blai paliko Angliją, likutis „Bounty“ įgulos grįžo į gimtąją šalį. 

Dar ketvirtį metų kaliniai laukė karo teismo sprendimo. Visi. 
Net ir tie, kurie, Blai nurodymu, buvo priversti prieš savo va- 
lia pasilikti „Bounty“ laive. Pats Blai teisme nedalyvavo. Tačiau 
teismui atsiuntė raportą, kur neteisingai apkaltino sąmokslu, 
pavyzdžiui, ir matrosą Morisoną su kadetu Heivudu, kaip tik 
tuos, kurie buvo savo kapitonui ištikimesni, negu kiti. Šie paskui 
taip pat kartu su kitais keturiais jūreiviais buvo pasmerkti mir- 
ti pakariant. Vienas nuteistųjų, Maspretas, savo advokato gerai 
surašytos apeliacijos dėka, taip pat visai nekalti Morisonas ir 
Heivudas, buvo paskiau pasigailėti. Kiti trys — Barketas, Mir- 
vordas ir Elisonas, praėjus šešioms savaitėms po nuosprendžio, 

kurio keliavo daugiau kaip dvidešimt tūkstančių kilometrų, bu- 
vo pakarti Portsmute ant karo laivo „Brunswick“ rėjos. 

Tuo baigėsi didelė laivo „Bounty“ ir jo įgulos drama. Kad bū- 
tų pakarti šie trys vyrai „Pandora“ nukeliavo kelią, api- 
plaukdama pusę žemės rutulio. Per tą kelionę žuvo daugiau kaip 
trisdešimt „baudžiamosios ekspedicijos“ vyrų, pats laivas sudu- 
žo, o admiralitetas turėjo atlyginti visų likusių „„Pandoros“ vy- 
rų kelionę iš Timoro į Angliją! 

Iš pirmo žvilgsnio trijų jūrininkų nužudymu „Bounty byla“ 
buvo baigta. Tačiau teismo mašinos aukos tebuvo tik antraeiliai 
šio nuotykio veikėjai. Jokiu būdu ne pagrindiniai aktoriai. Juk 
daugeliui ir iki šiandien pagrindinis maišto kaltininkas buvo tas, 
prieš kurį sukilta,— kapitonas Viljamas Blai. Tas, apie kurį per. 
teismo procesą Portsmute daugiausia kalbėta ir kuris jame nė 
nedalyvavo! 

Kur jis buvo! Na, kur daugiau, jei ne vėl Matavai įlankoje 
Taityje, kur naujai rinko duonmedžio sodinukus. Ir šį kartą jam 
pagaliau pasisekė juos tvarkingai nuvežti į Vakarų Indiją — te- 
nykščiams britų plantatoriams. | 

Kai aš pabuvau toje užmirštoje Šventojo Vincento saloje, ten 
pastebėjau duonmedį, išaugintą iš pirmojo sodinuko, kurį, bai- 
ges šaunią kelionę iš Matavai įlankos, iškrovė čia Blai. Tai bu- 
vo vienas iš nedaugelio duonmedžių, kuriuos mačiau Antiluose. 
Kodėl? Paprasčiausiai todėl, kad tie, kuriems jie buvo skirti kaip 
kasdieninė duona, juodieji britų plantatorių vergai, atsisakė val- 
gyti duonmedžio vaisius ir toliau liko ištikimi savo bananams. 

Tad pirmasis prigijęs Blai duonmedis auga Šventojo Vincento 
saloje. Antrąjį mačiau Kingstone Jamaikoje. Tai ir viskas. Visas 
rezultatas tų ilgų „Bounty“ laivo ir jo įgulos plaukiojimu, visų tų 
nereikalingų mirčių Pitkerne, Didžiajame Australijos rife ir 
Portsmuto uoste ant rėjos. 

Kai aš vaikščiojau toje užmirštoje Antilų saloje po jos mažą 
botanikos sodą, buvau visiškai vienas. Ir lygiai vienas dabar sto- 
viu prie Matavai įlankos, prie puikaus tropikų jūrų lanko, aprė- 
minto juodos pliažo juostos. Jūra čia rami. Koralo rifas sustab- 
do bangų mūšą. Matavai vandenys tyli. Ir vis dėlto jos mėlyna- 
me paviršiuje įrašytas įvykis, kuris kartu su dailininkų, už viską 
labiau mėgusiu šią salą, yra gal nuostabiausioji Pietų jūrų 
legenda. 

IS ABIEJŲ ROJAUS PUSIŲ 


Toli gražu nesu pirmas, kurį sudomino Taitis ir istorija apie 
maištininkus. Skaičiau kelias knygeles, kurios šiaip ar taip ją 
užsimena. Iš etnografų darbų mane ypač patraukė mano Taičio 
draugo, švedų etnografo Danielsono knyga. Tačiau apskritai la- 
biausiai mane patraukė garsus Amerikos rašytojų Čarlzo Nord- 
hofo ir Džeimso Normano Holo romanas „Maištas „Bounty“ 
laive". 

Užtat aš valandėlę stabtelėjau Aruoje, netoli nuo rytinio Ma- 
tavai įlankos pakraščio. Čia palaidotas vienas romano autorių — 
Džeimsas Normanas Holas (miręs 1951 m.). Mat, Holas, kuris at- 
vyko į Taitį ieškoti savo herojų pėdsakų, taip susižavėjo rojaus 
sala, kad čia ir apsigyveno, įkūręs Taityje didelę plantaciją (ją 
aš paskiau taip pat aplankiau) ir galiausiai likęs ištikimas savo 
veikėjų salai iki pat mirties. 

Pagal Holo ir Nordhofo romaną buvo pastatytas šiandien ly- 
giai garsus kino filmas, kurį aplinkybių dėka mačiau tiesiog jo 
gimimo vietoje — Holivude. Filmas gal apskritai kiek idealizuo- 
ja maištininkų vadą Krisčeną Flečerį, bet Blai vaizduojamas toks, 
kokį mato ir daugelis istorikų — kaip žiaurų tironą, tikrąjį viso 
sukilimo kaltininką. 

Taigi su filmu susidūriau Jungtinėse Valstijose, o su jo isto- 
rija, kaip ir su pačiu „Bounty“ laivo nuotykiu, tik čia Taityje. 
Saloje bet kas prisimena atgimusį filme „Bounty“, kurį pagal 
originalius, senus britų admiraliteto archyvo brėžinius pastatė 
laivų statykla Luneburge. Išdidus anglų tristiebis tarsi vėl po 
šimto septyniasdešimt penkerių metų grįžo į Matavai įlanką. 
Filmo statytojas Rozenbergas nešykštėjo lėšų, ir XVIII a. laivo 
kopiją varė dizeliniai motorai (300 a. j. galingumo), o tropikų 
klimatą čia švelnino oro kondicionavimo aparatai. 

Burlaivyje su kondicionuotu oru kompanija „Metro Goldwyn 
Mayer“ pagal Holo ir Nordhofo romaną sukūrė filmą, kuriame 
šalia Krisčeno ir Blai suspindėjo ir mergina iš Bora Boros, devy- 
niolikmetė Tariatumi Teriipaia, pagal filmo apie „Bounty“ vyrus 
scenarijų vaizdavusi Krisčeno vahine Maimiti. 

O kadangi gyvenime daug netikėtumų, tai Krisčeną Flečerį 
vaidinęs garsus aktorius Marlonas Brando iš tikrųjų įsimylėjo 

šavo partnerę taltiete Ir dėl jos pasiliko ilgą laiką Polinezijoje. 
Ir jo „taitietišką namelį“ — dvylikos kambarių vilą su kondicio- 
nuotu oru — man paskiau parodė Punaaioje. Beje, Punaaua yra 
priešingame, vakariniame salos krante, vakarinėje „Taičio ro- 
jaus“ pusėje. 

Iš Matavai įlankos tęsiau kelionę pagal visą šiaurinę, o paskui 
rytinę Tahiti Nui pakrantę iki ten, kur tas uodegos pelekas — 
pusiasalis Taiarapu — siaurute Taravao sąsmauka prisijungia prie 
salos kūno. 

Tai buvo nuostabi kelionė. Vietomis ėjau pėsčias, tarpais va- 
žiavau dengtais sunkvežimiais, kurie vieninteliu tikru salos 
plentu transportuoja keleivius. 

Už Matavai įlankos greit perėjau upelį Noho Nahu, kurio slė- 
nyje yra plantacija. Iš Noho Nahu slėnio atsiveria puikus vaiz- 
das į tris aukščiausius Taičio kalnus — Oroheną, Orofiti ir Aoral. 
Ilgiau apsistojau upės Papenoo žemupyje, nes pagal aną trečio- 
jo dešimtmečio projektą kaip tik jos slėnys turėjo tapti tūkstan- 
čiams čekoslovakų nauja tėvyne. 

Dar šiandien, po pusšimčio metų nuo tų dienų, man aišku, 
koks nerealus buvo šis planas. Papenoo slėnys daugelyje vietų 
priaugęs neišbrendamų tropinių augalų — tikros džiunglės. O pa- 
ti upė! Srauni ir vis dar nesutramdoma. Jos periodiški potvyniai, 
bent man taip rodos, čekoslovakų plantacijoms buvo beveik taip 
pat grėsmingi, kaip ir Pietų jūrų ciklonai, kurie naikino čekų 
kolonistų vanilinių kultūrų plantacijas Raiateoje. 

Nuo Papenoo klonio kur palaidoti čekoslovakų planai koloni- 
zuoti rojų, mano kelias eina dabar tiesiai prie jūros kranto, prie 
kitos Taičio upės žiočių ir į kitą mielą klonį Vaipnu. Šiose vieto- 
se jūra gana audringa. Nė koralų rifo siena nesulaiko bangų, 
ir jos duždamos užsirita ant paties kranto. Galinga bangų mūša 
pakrantės uolose išvarpė skyles, pro kurias trykšta nuostabūs 
geizeriai. Tailiečiai šią vietą vadina Ara Hoho — kunkuliuojan- 
tis, kriokiantis kelias. 

Nuo Ara Hoho keliavau toliau į gyvenvietę Tiarei, šiandien 
visoje saloje žinomą puikia Siono Jeruzalės bažnyčia. Ir iki 
krikščionybės Tiarei buvo garsi visoje saloje. Tačiau tada dėl 
kitų priežasčių: šiame kaimelyje gyveno profesionalūs žudikai, 
kurie atskiroms salos marae parūpindavo žmonių aukų. 

Prie žudikų kaimelio kelias staiga suka į pietus. Ir lygiai pui- 
kūs vaizdai: dešinėje pusėje laukiniški žali kalnai remia debesis, 
kairėje pusėje — mėlynas vandenynas ir jame išsibarsčiusios 
pakrantės salelės Variararu, Oputotara — visos suvertos ant Ta- 
hiti Nui koralinio rifo siūlo. 

Prie gyvenvietės Faatautia nuo tiltelio išvydau kitą šios salos 
grožybę — aukštą baltuojantį krioklį, kuris tarp kokoso palmių 
plantacijų atrodo labai nepaprastai, veikiau tiktų kur nors 
Alpėse. 

Tarp Faatautios ir Taravao sąsmaukos rečiausiai gyvenama 
Tahiti Nui dalis. Tad sustoju vėl tik prie savo šios dienos kelio- 
nės tikslo — ištįsusiame kaimelyje Taravao, kuris užima visą to 
paties vardo sąsmauką. Vietinėje kinų smuklėje „Si Jang Fat“ 
paskubomis suvalgau kelis gabaliukus kiaulienos su saldrūgš- 
čiu padažu. O paskui greitai, jau nesustodamas, vienu iš melsvai 
auksinių sunkvežimių grįžtu į Papeete. 

Per kitą kelionę po Tahiti Nui noriu pamatyti jo vakarinę da- 
lį. Eiti ir važiuoti plentu ir takais, kurie nusitiesę anuo priešingu 
krantu, priešinga rojaus salos puse. 

Pirmieji šios trasos kilometrai man jau pažįstami. Vėl veda į 
Faą, kur vra interkontinentalinis Papeete aerodromas ir kur la- 
gūnos vandenyse nusileidžia ir hidroplanai, jungiantys Taitį su 
tolimomis Prancūzų Polinezijos salomis. 

Savo kelionę šiandien baigiu Punaauios gyvenvietėje, kur sto- 
vi toji superliuksusiné Marlono Brando „pirkia“ su kondicio- 
nuotu oru, bet kur galima įsikurti ir kukliau bei pigiau — „Taiti 
Vilaž“ bungaluose, pastatytuose į pietus nuo kaimelio. 

Suprantama, Punaaią aplankiau ne dėl to, kad čia galima ge- 
rai ir pigiai apsigyventi. Salos istorijoje šis kaimas visada vai- 
dino labai didelį vaidmenį. Tai — stipraus krašto, Atahuru vals- 
tybės, centras. Atahuru vado klausė keturių mažesnių sričių va- 
dai, kurie atvykdavo į Punaauią įsakymų. Todėl šį kaimą taitie- 
čiai vadino Natoeha — „Keturi, kurie įsako.“ 

Dabar keliauju nuo Matavai, maištininkų įlankos. Ir štai nega- 
liu užmiršti, kad kaip tik čia, Punauioje ir jos apylinkėse „Boun- 
ty“ vyrai, šie nemokami baltieji Pomare I samdiniai, laimėjo 
lemiamą mūšį prieš Atahuru krašto vadą Potatu, tuo metu vy- 
riausią Pomare didžvalstybinių planų priešininką. Čia „Bounty“ 

jūreiviai laimėjo maruru, tą garsią Raudonąją juostą, kurią pas- 
kui Pomare I saugojo savo giminės Pare marae. 

Tačiau vėlesniais metais ir Atahuru kraštas gavo europiečių 
jūrininkų pagalbos. Laimingu atsitiktinumu (punaauiečiams) 
XVIII a. gale netoli kaimo į uolą sudužo škuna „Matilda“. Išsi- 
gelbėję jūreiviai ir jų šaunamieji ginklai paskui tapo punaauie- 
čių armijos atrama. Vis dėlto 1802 m. Pomare II per žygį, kurio 
tikslas šį kartą buvo gauti dievo Oro statulą, puošiančią vieną 
čionykštę marae, vėl įsiveržė į Atahuru kraštą ir beveik iki pas- 
kutino išnaikino jo gyventojus. Punaauios ir Atahuru kraštas 
galutinai atiteko Pomare valdžiai tik 1815 m. 

Paskui greitai atėjo baltieji ir šią reikšmingą rojaus salos sri- 
tį ėmė kolonizuoti dar anksčiau, negu kitas. Tų laikų atminimas 
yra tvirtovėlė, kylanti netoli „Taiti Vilaz" bungalu, mano malo- 
nios pastogės Punaauioje. Fortas saugoja prieigas į tris svarbius 
šio plataus krašto slėnius. Kovoje dėl jo kadaise prancūzų ko- 
lonialinė kariuomenė, vadovaujama kapitono Briua, susirėmė su 
tūkstančiu aštuoniais šimtais karių iš Punaauios ir aplinkinių 
kaimų. 

Karinė Punaauios praeitis užmiršta. Kaimelis labai mielas ir 
ramus. Pastatytas pagal Taičio tradicijas. Mažoje  Punaauios 
aikštėje stovi apygardos valdybos pastatas, paminklas žuvusiems, 
mokykla, papuošta neįprastu užrašu „2X2=4“, ir, žinoma, baž- 
nyčia. | 

Šalia dabartinės šventyklos stovėjo pirkia, kur dalį savo gy- 
venimo Polinezijoje metų praleido žmogus, iš tikrųjų mane atve- 
des į Punaauia,— labiausiai išgarsinęs paskutinį rojų europietis, 
Polis Gogenas. 

Žinoma, Gogenas nebuvo vienintelis baltasis, kurį sužavėjo 
gražioji Punaauia. Kaip tik šiame kaimelyje gyveno apsilankęs 
saloje Žoržas Simenonas, Megrė kūrėjas. Tad čia savo tropiniuo- 
se rūmuose gyveno ir Flečerio Krisčeno personažas filme — Mar- 
lonas Brando su savo polineziete „žmona“ Tariatumi Teriipaia 
iš Bora Boros. 

Apkeliavau jau salą pagal abu jos krantus, pagal vakarinį ir 
rytinį. Susipažinau su abiem rojaus krantais. Ir dabar gerai Ži- 
nau, kad šiandieninė Punaauia — tai tik amerikoniškas grimas 
ant polinezietiško Taičio veido, kuris puikus iš abiejų pusių. 

ŠVENTYKLŲ PAKRANTE 


Kitą dieną iš Punaauios rojaus salos vakarų krantu keliauju 
vėl, ieškodamas to, kas Taityje mane labiausiai domina. Taitie- 
čiai, jų kultūra, jų Istorija. 

Vos už septynių kilometrų į pietus nuo „Taiti Vilaz" bunga- 
lų yra vienas iš svarbiausių mano tikslų salos viduje: už Ati- 
tiros upelio, nė dešimt minučių nuo taitiečių kaimo Paea centro, 
stovi vienintelė, kvalifikuotai rekonstruota marae, vienintelė vi- 
sose Draugijos salose polineziečių šventovė, kuri apskritai tebe- 
turi tokį pavidalą, kokį turėjo iki ateinant baltiesiems. 

Toji marae vadinasi Arahu Rahu. Taitiečių šventyklos vardą 
paaiškina legenda, kurios tragiškas herojus yra šio slėnio seno- 
vės valdovas, čionykštis arii rii — vadas Tumataira. Gražus ir 
geras jaunuolis, garsus dainininkas, šaunus moterų mylėtojas, 
bet labai blogas kovotojas. 

Taigi Tumataira buvo menkas karys. Bet iš tikrųjų tai neken- 
kė. Vadui juk tarnavo ne tik jo genties žmonės, bet ir antgam- 
tinės jėgos — aštuonios gražios ir labai galingos fėjos — Hina 
Potea, gyvenusios šitoje šventovėje. Jos saugojo ją ir taip pat 
globojo savo vadą bei jo šalį. Jos numezgė nematomą tinklą, 
panašų į Taičio žvejų tinklus, ir juo gaudė mėnesienos naktimis 
svetimų kovotojų sielas. 

Praradę savo sielą kariai negalėjo priešintis Tumatairai. Va- 
das naktį lankydavo savo šventovę, savo aštuonias ištikimai at- 
sidavusias fėjas, tyčiodavosi iš sugautų savo priešų sielų ir links- 
mindavosi su savo naktinėmis draugėmis. Arahu Rahu undinės 
turėjusios ir kitą pareigą — linksminti princą, vykdyti kiekvie- 
ną jo norą. 

Tačiau vieną dieną Tumatairos žemę klastingai užpuolė arti 
Tutuairos kariai. Netikėtai užpulti, žuvo geriausi Tumatairos 
kariai. Jų vadas įsakė mirusiųjų kūnus sudeginti lauže. Žuvusių- 
jų pelenus pargabenęs į savo giminės šventovę, nusprendė, kad 
nuo to laiko marae vadinsiantis Arahu Rahu. (Rahu reiškia pele- 
nus, medžio anglis.) 

Kai vadas savo geriausių karių kūnus sudegino, o jų pelenus 
palaidojo giminės marae kaip kokiame kolumbariume, atėjo lai- 
kas keršyti už draugus. Ir vėl turėjo jam padėti jo ištikimosios 
tarnaitės ir linksmintojos, Arahu Rahu saugotojos. 

Tačiau vargas vyrui, kurį išduoda moteris! 

Septynios Hina Potea liko ištikimos savo valdovui. Tačiau aš- 
tuntoji perėjo pas Tutuairą, priešų vadą, ir jam išdavė, kad jos 
draugės rengiasi gaudyti jo karių sielas. Ir geram dainininkui, 
bet menkam kovotojui Tumatairai neliko nieko, kaip vienam 
stoti į kovą su priešu, be savo antgamtinių tarnaičių pagalbos. 

Tačiau vos prasidėjo mūšis, Tumatairą nukovė pirmoji priešo 
ietis, ir jo pelenai buvo pridėti prie kitų kovotojų Arahu Rahu 
šventovėje. 

Paskui teritoriją, kurioje yra Arahu Rahu, ėmė valdyti nuga- 
lėtojas Tutuaira. Mirusiajam ištikimos liko tik tos septynios fė- 
jos, kurios iki šiol esą klaidžiojančios mėnesienoje aplink šven- 
tovę ir gaudančios sielas vyrų, naktį neatsargiai prisiartinančių 
prie Arahu Rahu, todėl geriausia šventyklą lankyti tik dieną. 
Paklausiau savo pažįstamų polineziečių patarimų ir įžengiau į 
Arahu Rahu teritoriją tik dabar, po dviejų valandų kelio iš Go- 
geno Punaauios, kai saulė jau stovėjo beveik viršum galvos. 
Pačios šventovės vietą nuo nešventintos aplinkinės žemės skiria 
sienelė iš laisvai krautų akmenų. Sienoje tik viena anga į Arahu 
Rahu. Iš abiejų pusių ją saugoja medinės statulėlės, stabai. 

[zengiu į mažą akmeninę aikštelę. Ją puošia kitos mažos ti- 
ki. Kai nusifotografavau šią statulėlę, kairiajame šventovės šo- 
ne apžiūrėjau savotišką atvirą -konstrukciją, surestą i$ bambu- 
ku. Taitiečiai tokius statinius vadina fata tupao — aikštelė 
mirusiųjų vadų kūnams rodyti. Tarsi karališki laidotuvių neš- 
tuvai. 

Iš tikrųjų polineziečiai mirusiuosius, išstatytus fata tupao aikš- 
teléje, mumifikuodavo. Mirusiems išimdavo vidurius, o jų kūnus 
kasdien įtrindavo specialia esencija. Tačiau tokia polineziečių 
mumija išsilaikydavo vos kelis mėnesius. Kai paskui vis dėlto 
vado kūnas imdavo irti, žyniai sudėdavo mirusiojo kaulus į spe- 
cialią dėžę, turinčią taitiečių laivo formą, ir nunešdavo ją 
aukštai viršum Arahu Rahu, ant kalno Ivirairai, kuris iškilęs 
viršum čionykščių šventovių. 

Paskui šiuo „mirusiųjų laivu“ vadas „išplaukdavo į aną pasau- 
lj. Tarp pagrindinio marae pastato, kurį ir taitiečiai vadina 
ahu, ir šios keistos lavoninės fata tupao, dar aplankiau 
fare atua — pandano lapais dengtą pirkią, kuri naudojama kaip 
dievų statulų pastogė arba veikiau sandėlis. 

Šiandien čionykščiame fare atua radau tik dvi labai panašias 
karo dievo Oro statulėles ir paskui būgną, kuris buvo vartoja- 
mas per apeigas Arahu Rahu ir taip pat čia kartais skelbdavo 
mirtį. Tai būdavo tada, kai šventovės valdytojas nuspręsdavo, 
kad reikia dievų garbei aukoti žmogų. Tada čionykštis vadas 
nusiųsdavo kuriam savo žemesniajam vadui, tam tikros teritori- 
jos savo valstybėje valdytojui, juodą akmenį, tuo būdu įsaky- 
damas nedelsiant pristatyti į Arahu Rahu žmogų. 

Vietinis vadas parinkdavo tą, kurį būtų galima paaukoti die- 
vams, ir nusiųsdavo savo karius nužudyti išrinktojo vyro. Aukos 
kūną paskui dideliu krepšiu, nupintu iš kokoso lapų, dundant 
šiam būgnui, atnešdavo ant Arahu Rahu altoriaus. Būgnas dun- 
dėdavo ir toliau, kai aukos kūną iškilmingai sukapodavo ir su- 
valgydavo. l 

Gal vertėtų vėl prisiminti, kad vardas Aimata, kuriuo pirmiau- 
sia vadinosi karalienė Pomare IV Vahine (su jos pėdsakais su- 
sidūriau jau du kartus — pirmąjį, keliaudamas į Pavėjines salas, 
būdamas žaviojoje Tahaos saloje, antrąjį — Papaooje) primena 
kaip tik šią apeigą. Dalijant aukos kūną ir Arahu Rahu švento- 
vėje vyriausiam vadui tekdavo užmuštojo akis. Arii Nui, o pas- 
kiau viso Taičio karalius ar karalienė šią akį, sako, suvalgydavę, 
ir kadangi akis taitietiškai reiškia mata, o valgyti — ai, tai šios 
valdovės jausmingų dainų ir švelnių šokių globėjos, vardas 
reiškia visai nešvelnią „Akių valgytoja". 

Nuo fare atua, kur ilsisi būgnas, kuris akompanuodavo ka- 
nibalų puotai, ir dievo Oro statulos, pasiruošusios ryti savo prie- 
šus, pagaliau prieinu prie pačios ahu. Vėl prisimenu pastatus, 
kuriuos, besivadinančius tuo pačiu vardu, taip sistemingai lan- 
kiau Velykų saloje. Čionykštė ahu, pagrindinis Taičio Arahu 
Rahu pastatas, suprantama, kur kas mažesnė už aną monumenta- 
lią ahu Rapa Nui saloje. Joje nėra ir milžiniškų akmens statu- 
lų, moai, kurie puošė garsias rapanujiečių šventoves. 

Taičio ahu iš tikrųjų — tai kelių pakopų stačiakampio formos 
piramidės. Paprastai statomos iš bazalto luitų, tik svarbiausiųjų 
altorių vidus būdavo ištaisomas koralais iš rifo, kuris juosia visą 
salą. 

Įėjimą į šią Arahu Rahu šventovę užtveria kita, nauja žema 
akmens sienelė. Kai ja peržengiu, viduj randu fata aru, tarsi sta- 
lą aukojimui. Šalia fata aru matyti ir šešios unu, savotiškos iš- 
piaustytos medinės lentos, nudažytos ochra, ant kurių būdavo 

kraunami šventi daiktai, „priklausę dievams“. Atskiros unu bi- 
vo, matyt, įleistos į Arahu Rahu „grindis“ kaip įvairių reikšmin- 
gu giminės ir genties ar jos vado gyvenimo įvykių primini:n23. 

Savo kelionę, skirtą Arahu Rahu įdomybėmis, baigiu prie pa- 
čios ahu papėdės, tiksliau sakant, prie altoriaus — trijų pakopų 
piramidės. Čia, prieš pirmąją pakopą, ahu laiptą, Arahu Rahu 
žyniai atlikdavo savo apeigas. Pasauliečiai didikai, vadai, o pas- 
kiau ir Taičio karalius, jei dalyvaudavo šioje šventovėje per 
apeigas, sėdėdavo kitoje ahu pusėje. Čia radau ir akmenį, gar- 
sųjį turui, kuris buvo skiriamas valdovui sėdėti, iš tikrųjų vei- 
kiau atsiremti. Ant šio mažučio akmens sosto griežčiausia baus- 
me drausta prisėsti kiekvienam kitam mirtingajam. 

Taičio karalių ir žynių laikai jau seniai praėję. Tačiau iš dau- 
gybės paminklų, kuriuos mums jie paliko, pirmoji, garbingiau- 
sia vieta priklauso tai Arahu Rahu, tai švenčiausiai marae. Šian- 
dien aš išvaikščiojau nuo tvoros, kuri neleisdavo manahune — 
paprastiems žmonėms ir ypač moterims — įžengti į jiems buvu- 
sią tabu teritoriją, iki akmens, ant kurio sėdėdavo pats karalius. 

Nuo šios šventovės prasideda bene dvidešimt kilometrų ilgio 
Taičio pakrantės ruožas. Jame, kaip ir keliaudamas iš Vaitape į 
Faanuą Bora Boros saloje, labai dažnai rasdavau senovės poli- 
neziečių šventovių liekanų. 

Nenuėjęs nė pusvalandžio kelio nuo Arahu Rahu, sustojau ur- 
ve Maraa, kuriame slypėjo ypatingos juodo tušo spalvos 
ežeriukas. Čionykščių žmonių pasakojimu, Maraa ežerėlyje 
vanduo pajuodęs, štai kodėl. Du čionykščiai vyrai išsirengę Zve- 
joti pusiasalio Taiarapu pakrantėje. Jiems sekęsi puikiai. Lai- 
mikis buvęs didelis. Maraa žvejai gaudę žuvis Teahupoo kaimo 
vandenyse, todėl jo marae žynys pagal to laiko Taičio paprotį 
paprašęs juos aukoti čionykštei šventovei po pirmąją tą dieną 
ištrauktą žuvį. 

Vyrai atsisakę, ir Teahupoo šventovės žynys už bausmę die- 
vams paaukojęs vietoj žuvų pačius žvejus. Tačiau Maraa gentis 
labai apgailestavo savo draugų mirtį ir prisiekė už nužudytus 
žvejus atkeršyti. Tai į erdvų namą, pastatytą ant ežero kranto, 
pasikvietė Teahupoo vadą ir visą jo kariauną. Juos apdovanojo 
ir pavaišino valgiais ir gėrimais, o kai jie nusigėrė, uždegė na- 
mą ir juos sudegino. Jų pelenus paskui supylė į ežerą. Ir todėl 
iki šiandien tai žiauriai mirčiai atminti vanduo esąs juodas. 

Pirmasis kaimas už Maraa einant tuo Taičio keliu, yra Papa- 
ra. Man tai vartai į apylinkę, kur iki baltųjų atėjimo buvo pa- 
statytos žymiausios šventovės toje „šventyklų pakrantėje“. 

Tame krante karaliai Pomare, kai jiems pavyko jėga pajungti 
visą Tahiti Nui ir kitas Pavėjines ir Priešvėjines salas savo val- 
džiai, pastatė paskutinę visos tautos marae — bendrą šventovę 
polineziečiams nuo Tuamotu atolų iki Raiateos. Šventykla buvu- 
si kuo puikiausia. Tačiau, ją pabaigus, kilo netikėta problema: 
kam iš tikrųjų bendrą visų salų šventovę paskirti? Raiateos va- 
das Faa Nounou, suprantama, siūlė dievui Oro, kuris garbintas 
garsiojoje Opooje. Tuamotu atstovai buvo prieš. Taitiečiai ne- 
galėjo susitarti nė tarp savęs. 

Pagaliau ginčai dėl jų globėjo taip įsiliepsnojo, kad šios šven- 
tyklos statytojai vienas po kito iškeliavo iš Paparos krašto. Pa- 
galiau ir vandenynas taip įsiaudrines, kad pakilusios bangos pa- 
skandino ano Raiateos vado Faa Nounou laivus ir jo darbinin- 
kus. 

Paskui baigta marae visai niekas nesinaudojo. Galiausiai ji su- 
griuvo dar prieš tikros Taičio kolonizacijos pradžią. 

Ne per toli nuo paties Paparos kaimo atsiveria plati lyguma, 
didžiausias viso Taičio klonis, vadinamoji Atimaonu („šešių 
genčių") lyguma. Čia, dešinėje kelio pusėje, pastebėjau griuvė- 
sius, šiandien kone tik beformį akmenų kalną. paskutinius visų 
didžiausios, kokia buvo pastatyta visoje dabartinėje Prancūzų 
Polinezijoje, marae likučius. 

Marae vadinosi, kaip ir jos kaimynystėje esantis žvejų kaimas, 
Mahaiatea. Iš tikrųjų tai buvo milžiniška dešimties pakopų pi- 
ramidė, beveik šimto metrų ilgio ir trisdešimt metrų pločio. Iki 
šiandien Paparos apylinkėse atsimenama sena taitiečių daina, 
kur sakoma: 


Šlovė tau, Mahaiatea, 

tėra du kalnai 

Paparos šaly je: 

pirmasis kalnas Tamaiti, 

o antrasis — tai tu, o Mahaiatea. 
Taip, su kuo daugiau, 

Jei ne su aukštu kalnu, 
galėčiau palyginti 

šilą pastatą... 

Didžiosios Taičio piramidės viršūnėje buvo pastatytas milži- 
niškas medinis jūrų paukštis ir lygiai didelė akmeninė žuvis. Jie 
turėjo, manyčiau, priminti, kad pagal legendą šią marae įkūrė 
taitiečių okeano dievas Rua Hatu. 

Dar iš Bora Boros šventovių ir kitur žinau, kad naują šventyk- 
lą buvo galima, net būtina, statyti, padėjus iš kitur atneštą ker- 
tinį akmenį. Jūrų valdovas dievas tokį akmenį čionykštei marae 
atnešęs iš šventovės Raivavae saloje — taigi iš tos pačios vie- 
tos, iš kur kadaise į Taitį atkeliavo anie du milžiniški tiki, kurie, 
pasak legendos, pražudė tiek daug žmonių. 

Legenda taip pat sako, kad marae Mahaiatea buvusi įkurta la- 
bai seniai, tuoj po to, kai baigėsi tvanas. Toks teigimas mane, 
suprantama, labai domina. Tai ne pirmas sykis, kad Okeanijoje 
susiduriu su šiuo pasauliniu ir man vis logiškai nepagrindžiamu 
mitu apie tvaną. 

Dar savo pirmojoje knygoje apie Okeanija (,,Zmogédry salo- 
se") minėjau, kad Fidži saloje susitikau su vienos genties atsto- 
vais, kurių protėviai pergyvenę tvaną. Ir taitiečiai, kaip ir fi- 
džiečiai, tiki, kad tvanas, apsėmęs ir jų salą, sunaikino joje vi- 
sa gyva, išskyrus paukščius ir vabzdžius, kuriuos dievai pasiėmę 
pas save į dangų. Tačiau nuo tvano vis dėlto išsigelbėję du žmo- 
nės: vyras ir jo vahine. Iš karto norėję pasislėpti ant aukščiau- 
sio Taičio kalno Orohenos, bet paskui pasirinkę kitą labai savo- 
tiškos formos viršūnę — Pito Hiti. Čionai pasiėmę savo vištų, 
kiaulių, šunų ir žiurkių — kiekvienų bent po vieną porą. Pito Hi- 
ti kalne, taitiečių Ararate, polineziečių Nojaus laivas iš tikrųjų 
gerai atlaikė tvaną. O išsigelbėjusios nuo tvano poros palikuo- 
nys — tai tūkstančiai taitiečių, kurie šiandien gyvena saloje. 

Šiuo momentu mane labiausiai domina toji legendos dalis, ku- 
ri pasakoja, kaip polineziečių salose, vėl iškilusiose iš okeano, 
buvę pastatytos šventyklos. Esą jas visas pastatęs pats Rua Ha- 
tu, taitiečių Neptūnas, jūros dievas, kuris plaukiojęs nuo salos 
prie salos ir visur kaip kiaušinius padėlius dėjęs ant jų krantų 
kertinius akmenis. Huahine saloje padėjęs kertinį akmenį ma- 
rae Matairea statybai. (Taigi pirmąsias apeigas atlikęs pats po- 
lineziečių Neptūnas.) Mažajame Taityje padėjęs akmenį marae 
Matahihae ir pagaliau Didžiajame Taityje — šių salų didžiausios 
vietos marae, puikiosios Mahaiateos statybai. 

Šventovė Mahaiatea, prie kurios griuvėsių dabar liūdnas sto- 
viu, kilo ant Rua Hatu karalystės kranto okeano pakraštyje kaip 

milžiniškas švyturys. Kaip Egipto piramidės, skirtos niekada ne- 
sibaigiančiam gyvenimui. 

Vis dėlto ir šį akmenį monumentą suaižė baltųjų ranka, kai jie 
įsikūrė Šešių genčių lygumoje. Kodėl gi tie tūkstančių tūkstan- 
čiai tobulai apdorotų Mahaiateos akmenų turi priminti poline- 
ziečių meistrų gabumus, jų šlovę, jų kultūrą, jei ji, kaip dau- 
gelis kolonizatorių manė, vis tiek nejučiomis visai sunyks? 

Argi statybinės medžiagos krūva negali būti geriau panau- 
dota? Pirmiausia iš jų — 1865 m. — buvo pastatytas tiltas per 
čionykštį upelį Taharua. Tačiau taitiečių jūrų dievas Rua Hatu, 
Mahaiateos marae įkūrėjas, statytojams atkeršijo. Vos baigė til- 
tą, netikėtai jį nunešė potvynis. 

Kitą dalį marae statybinės medžiagos panaudojo savo namui 
statydintis airių plantatorius Viljamas Stiuartas, vyras, kuris Tai- 
tyje pirmasis ėmė auginti Šešių genčių lygumoje medvilnę ir ku- 
ris paskui pateko į salos istoriją kitais „,„novatoriškais“ dalykais. 
Stiuartas į savo plantaciją atsigabeno visą tūkstantinę kinų kuli 
iš Kantono. Tų, kurių anūkai šiandien savo rankose turi didžią- 
ją dalį ekonominio gyvenimo Taityje. 

Kinų darbininkai savo airių ponui dar pastatė iš Mahaiateos 
šventovės akmenų puikų būstą, išdidžiai pavadintą White Hou- 
se — Baltieji rūmai. Tačiau nei Taičio Baltieji rūmai, nei jų sa- 
vininkas neišvengė, bent taip aiškina taitiečiai, bausmės už di- 
džiausios salos marea išniekinimą. 

Stiuartas bankrutavo, jo plantacija žlugo, jo Baltieji rūmai 
taip pat. Tik jo geltonieji darbininkai, kurie, pasibaigus darbo 
sutarčiai, turėjo grįžti atgal į Kiniją, iki šiandien pasiliko Tai- 
tyje. 


UŽBURTOS AKYS 
'ANTROJI TAICIO LEGENDA 


Nuo pusiau išardytos šventovės ir žole apaugusios plantacijos 
pakrantės kelias veda mane į Mataireos apygardos valdžios cent- 
rą. Su šiuo kaimu ir šia apygarda, nors jame šiandien, be nuosta- 
baus gamtos grožio ir šv. Jono Krikštytojo bažnytėlės, pastaty- 
tos iš koralo kalkakmenio, nėra kas žiūrėti, noriu susipažinti ge- 
riau, negu su bet kuria salos gyvenviete. Juk čia, šioje kaimo 

dalyje, kurią mataieiečiai vadina Ototura, praleido savo laimin- 
giausius metus, visą pirmąjį Taičio saloje buvimo periodą, dai- 
lininkas, kurio paveikslai mane viliojo daugiau, negu daugelis 
kitų balsų. Ir ne tik mane. Istorija apie genialų kūrėją, įsimy- 
lėjusį Taitį, apie jo čionykštes meiles, apie jo gyvenimą ir mir- 
tį kartu su „Bounty“ vyrų istorija tapo geriausia Taičio legen- 
da. Viena tų, kurios kartu sukūrė aną didžiąją universalią legen- 
dą apie paskutinį rojų. 

Kaip ir į Punaauia, aš dar netrukus grįšiu į Mataieą, pas dai- 
lininką, kurio vardas taip išgarsino šitą Taičio kaimelį. Tuo tar- 
pu iš šios Gogeno Mataiaeos dalies — Ototuros — noriu dar 
paeiti kelis kilometrus rytų link. Už Ototuros kvartalo pereinu 
upelį Vaihiria. Jo vardas, visai motyvuotas, reiškia „slaptingas 
vanduo“. Tai todėl, kad Vaihiria išteka iš nuostabaus ežero — 
Taičio ,,Mirusios jūros“, kuri plyti netoli nuo sąsmaukos Urufaa 
esančio kalno Tetufera šlaite — tai vienas žymiausių kalnų 
raukšlėtame salos viduje. 

Nuo upės Vaihiria, kuria nuteka ežero vanduo, žiočių man tė- 
ra pora kilometrų iki Taravao sąsmaukos. Tačiau visai prieš 
ją yra gyvenvietė Paperari, kuri — ne Taravao — yra šios mano 
kelionės tikslas. Mat, šio apskritai nežymaus Taičio kaimo pa- 
kraštyje amerikiečių gamtininkas Harisonas Vilardas Smitas, 
garsaus Harvardo universiteto profesorius, įrengė savotišką bo- 
tanikos sodą Motu Ovini (išvertus „Laukinė sala“). 

Harisonas Vilardas Smitas, kaip ir daugelis kitų keliautojų, 
pasidavė tam neapibūdinamam, savotiškam Taičio Zavesiui. Smi- 
tas, tropikų augmenijos specialistas, dar anksčiau aplankė de- 
šimtis įdomių šalių pietuose. Dirbo Bornee ir Sumatroje. Rinko 
augalus Ceilone ir pietų Čilėje. Tačiau paskui tik trumpai, tik 
kelias dienas apsistojo Taityje. Ir — pražuvo. Įsimylėjo šią sa- 
lą, kaip ir daugelis kitų jos lankytojų. 

Tačiau Harisonas Smitas norėjo ir pasitarnauti šiai pamiltai 
salai. Iš savo profesoriško atlyginimo pirkosi sklypą po sklypo, 
kol čia, netoli nuo Taravao sąsmaukos, sukūrė nuostabų ste- 
buklų sodą, kuriame savo salos labui augino augalus, turéju- 
sius, jo nuomone, praturtinti taitiečių ūkį. 

Jis organizuodavo botanikos ekspedicijas ir iš kiekvienos to- 
kios tolimos kelionės parsiveždavo į Motu Ovini laimikių, vis 
naujų kultūrinių augalų ir vaismedžių. Pavyzdžiui, visi greipfru- 
tai, kurie šiandien auga ir veda Taičio citrusų plantacijose, ki- 

lę iš tų, kuriuos Harisonas trečiajame dešimtmetyje gavo Sara- 
vake. 

Be naudingųjų augalų, Harvardo profesorius savo salai visa- 
me pasaulyje ieškojo ir gražiausių gėlių. Jomis jis praturtino ir 
Taičio peizažą. 

Šiandien, kai vaikštau po Motu Ovini, šioje nuostabioje Smito 
laboratorijoje po atviru dangumi auga apie tris šimtus rūšių au- 
galų. Tačiau stebuklingame sode, deja, nebėra jo sodininko. Po- 
lineziečiai jį vadino „medžių seneliu“. Antrojo pasaulinio karo 
pradžioje „medžių senelis“ turėjo palikti savo žaliąją imperiją. 
Taitiečiai net manė Smitą mirus. Tad jo sode pastatė jam akme- 
ninį antkapį, o kadangi jo ilgo ir sudėtingo vardo nemokėjo iš- 
tarti, vietoj jo akmenyje iškalė tik tris raides — U.S.A. 

Tačiau Taičio „medžių senelis“ amerikietis dar kartą grįžo į 
savo stebuklingą soda Motu Ovini. Ir 1947 m. čia mirė. Buvo 
paskui palaidotas aukščiausioje Motu Ovini vietoje, iš kur at- 
siveria puikus vaizdas į jūrą ir į pusiasalį Taiarapu. 

Po „medžių senelio“ mirties jo sodas ėmė nykti. Savo didžiau- 
sios šlovės metais jame buvo iki šešių šimtų penkiasdešimt rū- 
šių augalų. Šiandien vos trys šimtai. Taitį pamilęs Smitas savo 
Motu Ovini paliko salos administracijai, bet ši botanikos sodu 
menkai rūpinosi. Norėjo net paversti jį leprozoriumu! 

1952 m. iš administracijos nupirko Motu Ovini kitas amerikie- 
tis — Kornelijus Kranas. Jis sodą atnaujino, o po to, kai sodas 
atgavo pirmykštį vaizdą, vėl dovanojo jį salos administracijai. 

Dalį sodo Kornelijus Kranas dovanojo Zingerio fondui. Po- 
nas Zingeris, garsus siuvamųjų mašinų fabrikantas, yra toks tur- 
tingas, kad tikriausiai nereikalingas dovanų. Bet čia būta pui- 
kiausio sklypo, kuriame Zingerio fondas panoro įkurti muziejų, 
paminklą tam, kuris savo meile ir atsidavimu Taičiui buvo pa- 
našus į medžių senelį. Vyrui, kurį ne tik užbūrė legenda apie 
paskutinį rojų, bet kuris ir pats, daugiau negu kas kitas, prisi- 
dėjo prie jos platinimo. 

Taitiečiai šį vyrą vadino ,Zmogumi, kuris daro žmones“, o 
visas kitas pasaulis jį su pagarba ir nuostaba vadina Eženas An- 
ri Polis Gogenas. 

Suprantama, savo kelionėje po rojaus salą domiuosi ne visu 
Gogeno gyvenimu, bet tik ta jo dalimi, kuri susijusi su Taičiu. 
Su Polio Gogeno buvimo Polinezijoje pėdsakais susidūriau dar 
Punaauoje, Mataieoje, o prieš tai ir Papeete. Taičio etnografijos 

muziejuje jam skirtas visas stendas. Beje, Gogeną primena Pa- 
peete ir viena centrinė miesto gatvė, ir, savaime aišku, daugybė 
jo Polinezijos paveikslų reprodukcijų, išleistų atvirukais ir so- 
lidžiais albumais, ano mūsų tautiečio pono K. knygyne. Tačiau 
tikrai, ne paviršutiniškai turistiškai priminė man menininką, ku- 
rį taitiečiai vadino Koke, nes prancūziško vardo Gogen negalėjo 
ištarti (vietoj Pol sakė — Pauro), tik apsilankymas Punaanios 
kaimelyje, kur Koke gyveno, antrą kartą atvykęs į Taitį 1896— 
1901 m., ir paskui nesenas mano apsilankymas Mataieoje. 

Tačiau pilną vaizdą apie Gogeno metus Polinezijoje man da- 
vė tik paminklas Papeari šalia botanikos sodo. Architektas Klo- 
das Bachas (Didžiosios Romos premijos laureatas) pastatė mu- 
ziejui keturis pastatus ir medinį bokštą, kuriuos išdėstė ketur- 
kampės aikštelės šonuose. 

Gogenas pirmą kartą lankėsi Taityje kaip visai jaunas Čilės 
prekybos laivo karininkas. Tai buvo 1867 m. Dar tada jį užbūrė 
sala. ir jis išvydo Polinezijoje „paskutinį rojų“. Po dvidešimt dve- 
jų metų nuo savo pirmojo apsilankymo Taityje jis grįžo į ro- 
jaus salą. Į Papeete atvyko savo keturiasdešimttrečiųjų gimimo 
metinių išvakarėse. 

Pietų jūrų salos sostinė apvylė dailininką. Nors taitiečiai su- 
darė absoliučią savo sostinės gyventojų dalį, tačiau miesto gy- 
venime jiems priklausė pats paskutinis vaidmuo. 

O karalius Pomare V, kuris žadėjo Gogenui audienciją, išgėrė 
paskutinį gurkšnį benediktino dieną prieš nustatytą priėmimą! 

Paskutinio Taičio karaliaus mirtis dailininką labai sujaudino. 
Tada jis, žinoma, nepagrįstai parašė, kad „juo baigiasi maorių 
(polineziečių) istorija“. „Mane slegia didelis skausmas",— rašė 
jis. Aplinkybės lėmė, kad kaip tik su Pomare V laidotuvėmis 
susijęs pirmasis kūrybinis užsakymas, kurį dailininkas gavo Tai- 
tyje. Karaliaus rūmuose jis turėjo „deramai išdekoruoti“ sos- 
to salę, kur paskui buvo pašarvotas valdovas prancūzų admiro- 
lo uniforma. 

Suprantama, Gogenas šį „meno“ uždavinį atmetė. Apskritai 
Papeete nuvylė dailininką. Jis ieškojo taitiečių Taičio. O tuo 
tarpu čia, jų salos sostinėje, rado daugiausia tik kolonijos tar- 
nautojus, bukus karininkus, kinų krautuvėles, groteskišką Pa- 
ryžiaus mėgdžiojimą. Tad iš Papeete, kaip prieš tai iš Europos, 
greitai pabėgo. Pasitraukė į Taičio kaimą ir ten ieškojo ir iš tie- 
su rado tikrą šios puikios šalies, jos Žmonių veidą. 

TE VAHINĖ TAHITI 


Nakties šventėje Tahaos saloje pirmą kartą išgirdau taitie- 
čių dainelę, nuvalkiotą čionykštį šlagerį „Te Vahine Tahiti". 
Nuo to laiko paskui ją girdėjau daug kartų. Ir šiandien ją te- 
bemoku atmintinai. 

Daina, kaip rodo jos pavadinimas „Taičio moteris“, išgarbi- 
na lipšniąsias šios salos gražuoles. O kai dabar vienoje Goge- 
no muziejaus Papeari pirmojo pastato sienoje pamačiau jo poli- 
neziečių vahinę, jo laikinų žmonų fotografijas ir dailininko 
tapytus portretus, iš karto prisiminiau šį viso Taičio šlagerį. Ma- 
ne sudomino ne tik pats dailininkas, įsimylėjęs Polineziją, bet 
ir polinezietės, įsimylėjusios dailininką. 

Moterų, kurios Gogeno polinezietiškame gyvenime ar poli- 
nezietiškoje kūryboje vaidino didesnį vaidmenį, buvo kelios: 
Titi, Pahura, Tehaamana — minėtinos čia bent svarbiausios. Su 
pirmąja ju, su Titi,— jos taitietiškas vardas, jei neklystu, reiš- 
kia „krūtinė“, beje, labai taiklus pavadinimas š:ai pilnai Poline- 
zijos grazuolei,—— Gogenas susipažino greitai po to, kai išlipo 
Papeete uoste. Europa, jo kūrybos nesuvokimas, visos finansi- 
nės nesėkmės, gyvenimas Paryžiuje su šalta žmona dane Mete, 
kuri jo niekada nesuprato,— tai rodėsi visam laikui dingę. Tai- 
tyje vylėsi rasti švarų ir nesugedusį pasaulį. Pasaulį gražų pei- 
zažu ir savo gyventojais, taip pat — savo gyventojomis. Tomis 
Te Vahine Tahiti. 

Su pirmąja jų, Titi, iš Papeete miesto, kuris jį taip apvylė, dai- 
lininkas pabėgo panašiai, kaip pirma iš Europos. Išsinuomojęs 
vežimą, jis iškeliavo salos pakrante, ieškodamas sau ir savo va- 
hine tinkamos pirkios ir „nesuteršto“ Taičio pasaulio. Pagaliau 
įsikūrė kaime Mataiea, jo rytinėje dalyje, vadinamoje Ototura. 

Ir šiandien, kai „civilizacija“ daug kur suteršė malonų čio- 
nykščio peizažo vaizdą, Mataiea ir jos apylinkės rodėsi man be- 
ne gražiausia Taičio vieta. Salos koralinį rifą kaip tik šioje vie- 
toje puošia dvi puikios salelės. Jose aukštos kokoso palmės. Ban- 
gų mūša, kuri dūžta prie rifo, čia stipresnė ir baltesnė, negu 
kur nors kitur. Kalnai neprieina prie paties kranto, tai žiūro- 
vas gali gėrėtis visu jų impozantišku grožiu. O toliau už lagūnos 
mėlyna jūra plaukia Tahiti Iti — Mažasis Taitis — laukinis pu- 
siasalis Taiarapu. 

Į Mataiea Gogena ir merginą, vardu Krūtinė, iš tikrųjų atve- 
dė čionykštis vadas Tetuanas, su kuriuo dailininkas susipažino 
per prancūzų nacionalinę šventę Papeete. Tetuanas taip pat pa- 
dėjo Gogenui rasti palyginti gerai įrengtą pirkią, tikrą namą su 
erdviomis verandomis, kurias čia pasistatė vienas darbščiausių 
Mataieos taitiečių Anani (išvertus — apelsinas). 

Pats Anani gyveno paprastame taitiečių namelyje. Tačiau Go- 
genas pagaliau persikraustė pas jį į pirkią, ir Anani turėjo persi- 
kelti į savo liuksusinį namą, kuriame nesijautė labai patogiai. 

Šioje paprastoje pirkioje Titi, Gogeno draugė iš Papeete, gy- 
veno tik trumpai. Tuojau, atvykus į Mataieą, dailininką ištiko 
sunkus priepuolis. Ėmė kosėti krauju, ir reikėjo jį nuvežti į Pa- 
peete ligoninę. Sunku pasakyti, kas tada iš tikrųjų kankino Go- 
geną. Vieni mano, kad tai buvo dėl bronchito, kuriuo dailinin- 
kas buvo sirgęs, kiti mano, kad tuo pasireiškė liga, kuri pas- 
kiau Gogenui turėjo tragiškų padarinių,— sifilis. Tai viena iš 
gėrybių, kuria europiečiai apdovanojo tą rojų. 

Grįžęs iš ligoninės, dailininkas pasiuntė Titi, apimtą europle- 
tiškų madų ir papročių, atgal į Papeete. Paskui Mataieoje gyve- 
no vienas. Suprantama, ne be moterų. Jį kas vakarą lankė kai- 
mo merginos. Tačiau pastoviam gyvenimui reikėjo vahine — 
draugės ilgesniam laikui. O kadangi Mataieoje jis nerado mer- 
ginos, patenkinančios jo reikalavimų, vieną dieną sėdo į dili- 
žansą, vienintelį transportą, tada reguliariai kursuojantį tarp 
Papeete ir Taravao sąsmaukos, ir iškeliavo ieškotis vahine. 

Kai nepasisekė vakariniame Taičio krante, išvyko į priešin- 
gą krantą, toliau už sąsmaukos, kuri skiria Taitį nuo pusiasalio 
Taiarapu. 

Pakeliui į apygardos centrą Hitiaa stabtelėjo už Taravao pir- 
majame kaime Faaone. Vienoje pirkaitėje buvo pavaišintas kep- 
tais duonmedžio vaisiais ir keliomis mažomis žuvytėmis. 

Šeimininkė, suprantama, paklausė dailininką, kur ir kokiu tiks- 
lu keliaująs. Ir Gogenas nuoširdžiai atsakė: „Einu į Hitiaą ieš- 
kotis vahine." — „O kam ten,— nusistebėjo taitietė,— juk ir pas 
mus Faaone merginų gana. Jei nori, duosiu savo tikrą dukterį." 
Aišku, dailininkas panoro ją pirma pamatyti. Tada šeimininkė 
atvedė bene trylikos metų mergaitę, kuri, kaip vėliau paaiškėjo, 
buvo tik šios moters globotinė, iš tikrųjų gimusi ne Taityje, bet 
Huahine. O jos tėvai buvo kilę net iš Rarotongos. 

Pilna, augalota mergina — Ji vadinosi! Tehaamana (Gogenas 
knygoje „Noa Noa" ją vadina Tehura) — tuoj susirišo daiktus, 
pasiruošusi eiti su dailininku. Tačiau Gogenas vis dėlto laikė 
reikalinga duoti jai bent tris klausimus, nors ir mokėjo taitie- 
tiškai, kaip ir daug vėliau, labai menkai. Jo paveikslų taitietiš- 
kuose pavadinimuose yra didelių klaidų. Tada jis paklausė ją: 

— Ar nebijai manęs? Nori su manimi gyventi mano pirkioje? 

Ir pagaliau patį svarbiausia: 

— Ar esi kada sirgusi? 

Kadangi visi trys atsakymai dailininką patenkino, piršlybos 
baigėsi, ir Gogenas buvo, bent pagal čionykštį paprotį, jau ve- 
dęs. 

Paskui parsivedė savo trylikmete vahine į Mataieą ir su ja 
gyveno iki tos dienos, kai vėl paliko Taitį. Gražioji Tehaamana 
iš tikrųjų buvo geriausia partnerė, kokios begalėjo menininkas 
geisti. Ji tylėjo, kai reikėjo tylėti, kalbėjo, kai jis turėjo noro 
klausyti. Ji kur kas geriau už bet ką iš Taičio bičiulių supažin- 
dino jį su Polinezijos dvasiniu pasauliu. 

Ji taip pat suteikė jam ramybę ir tą nuostabų džiaugsmą, ku- 
riuo gyvena tie žmonės be gėdingumo ir apsimetimo. Kiekvie- 
ną rytą upelyje, tekančiame visai pro pat jų bambukinės pir- 
kaitės duris, jie maudėsi kartu — nuogi ir laimingi. Ir mylėjosi. 
Dieve, kaip jie mylėjosi. Fizinės meilės palaimą, žavesį ir pasi- 
tenkinimą, kurio jam pagaliau teko iki soties, Gogenas vėliau 
išreiškė ir savo garsiojoje knygoje „Noa Noa". 

Su Tehaamana menininkas gyveno iki išvykimo iš salos 
1893 m. Paskutinis paveikslas, kurį čia tada nutapė, buvo jos 
nepaprastai realistiškas paveikslas — „Merahi metua no Te- 
haamana". Šis paveikslas įdomus man ir todėl, kad Gogeno žmo- 
na čia nupiešta fone kažkokių tapetų, papuoštų rongo rongo 
ženklais — Velykų salos raštu. Tačiau kur menininkas Taityje 
matė šiuos ženklus? Ir kodėl jį taip jie patraukė? 

Tačiau tų dviejų produktyvių metų su Tehaamana rezulta- 
tas — daugiau kaip penkiasdešimt kitų paveikslų. Daugumas jų 
priklauso patiems garsiesiems Gogeno kūriniams. Čionykštis dai- 
lininko muziejus, kur dabar vaikštau, daugelį jų mena. Čia kabo 
garsiųjų paveikslų reprodukcijos — „Taitietė su gėle“, „Vahine 
no te tiare", paveikslas ,,„Nafeo fo ipoipo” („Kada tekési?"), tai- 
tietés paveikslas ir portretas „Ia orana Maria", kuriame Gogenas 
tradicinę „Ave Maria“ perkėlė į Taičio aplinką. 

Būdamas Mataieoje, dailininkas sukūrė ir keletą medžio ral- 
žinių, nutapė kelis peizažus, sukūrė gražius paveikslus „Taitie- 
tės pliaže“, „Svajonė“, ,,Parahe te marae” („Ten toli — marae"), 
šiandien priklausantį R. Mejeriui, gyvenančiam Devone, JAV, 
„Eaha te feii“, dabar esantį Leningrado Ermitaže. ir ypač pa- 
veikslą, kurį Gogenas iš visų Mataieos kūrinių labiausiai verti- 
no,— „Mano tupapau“ (išvertus „Mirusiųjų dvasia budi“, pri- 
klausantį šiandien amerikiečių kolekcionieriui G. Gudjeriui). 

Ir šį kūrinį įkvėpė Tehaamana. Dailininkas, naktį grįžęs iš 
Papeete, rado savo vahine mirtinai išsigandusią mirusiųjų dva- 
sių — tų tupapau, gulinčią guolyje nuogą neapšviestoje pirkio- 
je. Ji buvo įsitikinusi, kad į namą įžengė mirusio žmogaus dva- 
sia jos kankinti. Šiame ir daugumoje kitų paveikslų, kuriuos 
Gogenas, būdamas Mataieoje sukūrė, neabejotinai viešpatauja 
Tahaamana. Taigi trylikmetė taitietė mergina davė dailininkui 
viską, ko jis galėjo troksti. Nuotaiką, ramybę, pati save, o paga- 
liau ir sūnų Emilį. | 

Kadangi mane domina tik dailininko likimas Polinezijoje, pra- 
leidžiu vėl Europoje gyventus metus. Jie buvo, deja, lygiai pil- 
ni nesėkmių ir nesupratimo, kaip ir ankstesnieji. Ir dabar grįž- 
tu prisiminimais į aną Punaauią, kurią buvau aplankęs per ke- 
lionę po salos vakarų pakrantę. 

Čionykštė Gogeno pirkia buvo visiškai panaši į aną Mataieo- 
je. Joje trūko tik Tehaamanos. Grįžęs į salą, Koke tuoj nuvyko 
į Mataieą ieškoti savo vahine, kuriai buvo taip dėkingas. Ją 
rado. Šį kartą iš tikrųjų ištekėjusią. Tehaamana iš pradžių, nė 
kiek nesvyruodama, buvo pasirengusi su savo bičiuliu pakartoti 
Taičio naktis. Bet kai pamatė skaudulių išbertą dailininko kūną, 
išsigando ir visam laikui paliko Gogeną. 

Tad Koke turėjo ieškotis naujos taitietės vahine. Rado ją — 
vardu Pahura (Paaura) — šį kartą pačiame kaime. Pahura buvo 
kur kas gražesnė už pirmąją Gogeno taitietę „žmoną“. Užtenka 
tik Zvilgteréti į garsųjį paveikslą „Les Seins aux Fleurs Rou- 
ges" — „Portretas iki krūtinės su raudonomis gėlėmis“ — ar į 
tikrai garsiausią Pahuros portretą, išstatytą Maskvos Valstybi- 
niame vaizduojamojo meno muziejuje, ironiškai pavadintą „Te 
arii vahine” („Karaliaus žmona“), nors Pahura buvo labai žemos 
kilmės. 

Pahura buvo puiki pozuotoja. Kita Pahuros teigiamybė buvo 
jos giminės, gyvenę visai šalia Gogeno pirkios. Šie niekada ne- 

duodavo merginai ir jos prancūzui vyrui badauti. Ant dailinin- 
ko stalo niekada netrūkdavo žuvų iš lagūnos ir šviežių duonme- 
džio vaisių. 

Tačiau Pahura palyginti su Tehaamana turėjo ir nemaža trū- 
kumų. Neturėjo jos intelekto, buvo iš tikrųjų tingi, neveikli, 
gerokai netvarkinga. Be to, Gogenas per tuos trejus trumpus 
metus, kurie praėjo po pirmojo jo buvimo Taityje, labai suse- 
no. Tikriausiai čia labiausiai kalta jo liga. Be įprastų sifilio ne- 
malonumų, jį kankino ir kulkšnio lūžis. Dvi neužgyjančios Zaiz- 
dos kojoje. Beje, daugumas taitiečių — nepagrįstai — manė, kad 
Gogenas be sifilio, tuo laiku saloje labai paplitusio, dar serga 
polineziečių ypač bijoma liga — raupsais. O su sunkiai sergan- 
čiais ir Taityje niekas nenorėjo bendrauti. 

Gogeną ištiko ir kiti smūgiai. Trumpu, šaltu, oficialiu laišku 
jo visada abejinga žmona Mete pranešė, kad staiga plaučių už- 
degimu mirė mylimiausias dailininko vaikas — Alina. Meninin- 
kas turėjo sunkumų ir su savo Papeete kreditoriais ir net su 
čionykščiu klebonu, kurį piktino nuogos moters statula, pasta- 
tyta dailininko sode. Vis dėlto, nepaisydamas visko, kai baisus 
kojos skausmas kiek atlėgdavo, Gogenas tapė. Čia, Punaauio 
menininkas sukūrė savo didžiausią paveikslą, garsųjį ,Oü ve- 
nons — nous? Qui sommes — nous? Où allons — nous?" („Iš kur 
ateiname? Kas mes? Kur einame?'). 

Su dideliu pasiaukojimu Gogenas paskui baigia ir kelis ki- 
tus darbus. Bet kai per pačias 1898 m. Kalėdas Papeete uoste 
sustoja laivas, turėjęs atgabenti perlaidą su keliais šimtais fran- 
kų, kurie jam būtų leidę gydytis, o perlaidos nebuvo,— jo tikė- 
jimas išseko. Išeina jis į Taičio kalnus ir išgeria aršeniko, 
kuriuo paprastai barstė neužgyjančias kojos žaizdas. Tačiau 
stiprus dailininko organizmas nuodus nugali. Po kelių dienų susi- 
gėdęs grįžta į Punaauią. Beveik liaujasi tapęs. Laikinai išvyksta 
į Papeete ir gauna braižytojo vietą kolonijos statybos ir vandens 
valdyboje! Pahurai (buvo nuo Gogeno nėščia) mieste nepatiko, 
ir ji kurį laiką paliko dailininką. 

Bet kai po kelių mėnesių laivas iš Marselio galiausiai atga- 
beno Gogenui dalį honoraro, kuriuos jam Paryžiaus paveikslų 
prekiautojai buvo skolingi, dailininkas grįžo į Punaauią ir mė- 
gino dirbti toliau. Antrąjį kūdikį, kurį jam dovanojo Pahura 
(pirmasis tik gimęs mirė), pavadino taip pat Emiliu, kaip ir ber- 
niuką, kurį pagimdė Pahuros pirmtakė Tehaamana, 

Šis džiaugsmingas įvykis paskatino menininką sukurti du te- 
matiškai visai panašius, jau paskutinius vadinamuosius Taičio 
paveikslus. Paskui Gogenas iš tikrųjų tik rašė. Tada Papeete ėjo 
rotatoriumi dauginamas periodinis leidinys ,,„Vapsvos“ (Les 
Guėpes). Jo puslapiuose dailininkas, kuris dabar laikinai atidė- 
jo paletę, ėmė pulti įvairius čionykščius veikėjus. Paskiau Go- 
genas net įkūrė savo keturių puslapių satyrinį žurnalą ,Sypse- 
na" (Le Sourire). 

Trumpa Gogeno rašytojo ir žurnalisto veikla (1901 m. Pran- 
cūzijoje buvo išspausdinta jo garsioji „Noa Noa") baigėsi, kai 
tų metų rugsėjo mėnesį jis paliko Papeete ir išvyko į Markizų 
salas, apie kurias jau kadai svajojo kaip paskutinę Prancūzų 
Polinezijos dalį, kur jos čionykščiai gyventojai gyveną taip, kaip 
ir ikikolonijinių laikų. 

Iš pradžių Gogenas rinkosi Markizų salą Fatuivu. Tačiau pas- 
kui galiausiai pasiliko Atuonos kaimelyje Hiva Oa saloje, kur 
pirmą kartą išlipo į Markizų krantą. Šį kartą dailininkas atvy- 
ko ne su tuščia kišene. Savo pirkią Punaauoje, žemės sklypą, kur 
augino vanilę, ir savo kokoso palmių giraitę, kur augo per šim- 
tą subrendusių medžių, pardavė už labai gerą kainą. Tai buvo 
iš tikrųjų pirmas kartas per paskutinius dešimt metų, kai Goge- 
nas „padarė gerą biznį“, kai turėjo gana pinigų. Todėl Atuo- 
noje galėjo išsirinkti tikrai gerą sklypą ir pasistatydinti jame 
namą. Statė čionykštis burtininkas ir dailidė, paskiau ištikimiau- 
sias Gogeno draugas Markizuose — Tioka. (Tioka buvo prancū- 
zu organų apkaltintas (matyt, pagrįstai) kanibalizmu, bet Koke 
taip energingai užstojo savo dailidę, kad skundas buvo atšauk- 
tas.) 

Jei čia užsimenu apie markiziečių kanibalizmą, tai Gogeno 
naujieji šeimininkai iš tikrųjų dar visai neseniai buvo aistrin- 
gi žmogėdros. Taip pat burtininkai, kaip tas Tioka, Markizuo- 
se Gogeno laikais vertęsi burtais kur kas dažniau, negu vis dėl- 
to pažangesniame Taityje. Daugelį markiziečių taip pat puošė 
tatuiruotės tiesiog nuo galvos iki kojų. 

Nepaisant šių liekanų, primenančių laikus, iki pasirodant bal- 
tiesiems, čia jau buvo, bent Atuonos kaime, administraciniame 
prancūzų valdžios centre, jaučiama taip Gogeno nekenčiamos 
europiečių civilizacijos įtaka. Atuonoje civilizacijai atstovavo 
ypač katalikų bažnyčia, jos institucijos ir pareigūnai, pirmiau- 
sia vyskupas J. Martenas, Šis naujai atvykusiu savo parapijie- 

čiu nelabai džiaugėsi. Dviejų aukštų namas, kurį Gogenas pasi- 
statydino Atuonoje, jam taip pat visai nepatiko. Menininkas jį 
papuošė keliais mediniais bareljefais su užrašais. Pavyzdžiui, 
viename jų menininkas ragino markiziečius: „Mylėkitės ir būsi- 
te laimingi!" 

Aišku, Gogenas meilę įsivaizdavo kiek kitaip, negu vyskupas 
Martenas. Savo namą Atuonoje dailininkas pavadino „Linksmy- 
bės namu“, arba „Malonumų namu“. Šių malonumų (Gogenas 
kvietėsi ir dešimtis Atuonos avelių, priklausančių dvasiniam 
Markizų salų valdytojui. Gogeno lankytojos šiuose „Maison du 
Jour" galėjo žiūrinėti ne tik paties menininko medžio raižinius 
ir Gogeno mėgstamų tapytojų kūrinių reprodukcijas, bet ir 45 
pornografinius paveikslėlius, kuriuos jis nusipirko Egipte. 

Kaip ir Taityje, taip ir Markizuose Gogenas savo Atuonos na- 
me ypač vaišino Polinezijos merginas. Jų buvo tikrai daug. De- 
ja, nė viena netiko būti nauja vahine. Visos buvo, kaip rodėsi 
dailininkui, pernelyg senos. Tuo tarpu kaime vienuolės įstei- 
gė internatinę mokyklą, kurią turėjo privalomai lankyti visos 
čionykštės moterys ir merginos iki penkiolikos metų. 

Paskiau Gogenas patyrė, kad privalomos mokyklos lankymas, 
laimė, galioja tik Atuonoje, bet ne aplinkiniuos kaimuos. To- 
dėl nauja žmona išsirinko keturiolikos metų Vaeohą iš Hekeani 
slėnio, iki kurio nuo Atuonos dvi valandos kelio pėsčiomis. Mar- 
kizų salose gyvena turtingiau. Sj kartą Gogenas Vaeohos tė- 
vams įteikė vertingų vestuvinių dovanų, be kita ko, ir siuvamą- 
ją mašiną. 

Vaeoha, kaip ir jos pirmtakė vahine, suteikė dailininkui rei- 
kiamą ramybę, todėl jis galėjo po kiek laiko vėl tapyti. Ta- 
čiau šį kartą jam pozavo ne Vaeoha, bet rudaplaukė markizie- 
tė Tahuata (pavyzdžiui, garsiajame paveiksle , Contes Barba- 
res“), pavojingo burtininko Hupuani žmona. Šis "pavaizduotas 
kitame labai garsiame kūrinyje, pavadintame tiesiog „„Burtinin- 
kas“. 

Pirmųjų menininko mėnesių Markizuose darbo rezultatas bu- 
vo daugiau kaip dvidešimt paveikslų. Dailininkas juos regulia- 
riai siuntė Paryžiaus prekybininkui Volarui, su kuriuo dabar bu- 
vo sudaręs sutartį ir iš kurio reguliariai ateidavo pinigų. 

Gyvenimo su Vaeoha pasekmė buvo dar vienas Gogeno vai- 
kas. Kai Vaeoha buvo septintą mėnesį nėščia, paliko dailininką 

ir po kiek laiko pagimdė dukrelę. (Ir šis paskutinis žinomas Go- 
geno palikuonis Polinezijos salose, kaip ir Emilis II, Pahuros sū- 
nus, man paskutinį kartą lankantis Polinezijoje, buvo gyvas. Dai- 
lininko duktė iki šiol gyvena saloje Hiva Oa Markizuose.) 

Pagal savo paprotį menininkas, nors kankinamas sunkios li- 
gos, vėl ėmė dairytis kitos vahine. Tačiau vyskupas Martenas 
dabar savo tikintiesiems griežtai uždraudė lankyti ,„„Malonu- 
mų namą“. Impulsyvus menininkas savo priešui tuoj atkeršijo. 
Išdrožė dvi figūras. Viena vaizdavo vyskupą, bet su velnio ra- 
gais, antroji buvo zakristijono žmona Tereza, kurią visas kai- 
melis laikė Marteno meiluže. 

Tuo Gogenas iš tikrųjų paskelbė visagaliam vyskupui karą. 
Ir jį pralaimėjo. Kaip beveik visas savo kovas. Kaimas liovėsi 
su dailininku bendravęs. Į ,, Malonumu namą“ ateidavo tik jau- 
nas markizietis berniukas, Gogeno tarnas, ištikimasis burtinin- 
kas Tioka ir evangelikų misionierius Vernje, kuris bandė dai- 
lininką gydyti. Su šio misionieriaus palikuonimis, su jo šeima, 
susitikau, be kita ko, būdamas ketvirtą kartą Polinezijoje. O 
dar prieš tai, kai rengiausi keliauti į Taitį, mokiausi taitiečių 
kalbos pagrindų iš vadovėlio, kurį sudarė Atuonos kunigo sū- 
nus Vernje II — kitas iš šių nusipelniusių misionierių generaci- 
jos. 

Iš tikrųjų Vernje Gogeno negydė. Veikiau savo apsilanky- 
mais ir draugiškais pokalbiais tik lengvino apleisto Gogeno gy- 
venimą, kai dabar jo klastinga liga pasireiškė su nauja nema- 
tyta jėga. O šį kartą dailininkas, anksčiau patvarus kaip buldo- 
gas, jau neturėjo jėgų kovoti. Ištiko širdies smūgis. O paskui ir 
antras. Pagaliau Gogenas, kuris atkeliavo čia į Markizus susiža- 
vėjusiomis akimis gėrėtis Polinezijos grožybėmis, Atuonoje apa- 
ko. 

Ir 1903 m. gegužės 9 d. berniukas, Gogeno tarnas, rado savo 
poną guolyje be gyvybės požymių. Pakvietė burtininką Tioką, 
bet ir šis veltui stengėsi pažadinti Koke. Tada markiziečių papro- 
čių įkando dailininkui į galvą. Bet Gogenas iš tikrųjų buvo mi- 
ręs. Tad burtininkas užgiedojo senovinę polineziečių laidotuvių 
giesmę. Ir jau tą dieną po pietų, praėjus nepilnoms trims va- 
landoms, kai Tioka rado mirusįjį, dailininkas buvo palaidotas 
Atuonos kapinaitėse. Greitai, taip greitai, kaip tik buvo galima, 
kaimas atsikratė nekviestu svečiu. 

Jo likę daiktai Prancūzų Polinezijos sostinėje buvo parduoti 
iš varžytinių, kad galėtų apmokėti jau vėl jo išaugusias skolas. 
Paskutinį Gogeno kūrinį aukcionistas laikė aukštyn kojomis ir 
pavadino jį „Niagaros kriokliu“. Vienas iš lygiai linksmai nu- 
siteikusių varžytinių dalyvių už šį patį paskutinį dailininko pa- 
veikslą sumokėjo visus septynis frankus. Tai buvo tiek, kiek Go- 
genui mokėjo už dieną per trumpą jo braižytojo tarnybą kolo- 
nijos valdyboje. 

Po kelerių metų dėl Gogeno paveikslų varžėsi didžiausios ir 
turtingiausios Europos ir Amerikos galerijos. O kaip augo jų 
vertė, jų pasaulinis garsas, taip augo ir paskutinio rojaus legen- 
da, kuriai paskleisti, kartoju, Gogenas padarė daugiau, negu kas 
kitas. 

Gogeno muziejus Taravao sąsmaukos pakraštyje surinko duo- 
menis apie viską, ką žinome iš Gogeno buvimo Polinezijoje. Ta- 
čiau daug, labai daug nežinome ir nežinosime. Kai kurie Taity- 
je ir Markizuose menininko sukurti darbai yra dingę. Ypač daug 
Gogeno medžio raižinių. -Todėl į šią Polinezijos dalį šiandien 
vyksta ne tik etnografai, bet vietas, kur gyveno dailininkas, lan- 
ko ir galerijų darbuotojai, meno istorikai, paveikslų kolekcionie- 
riai ir prekiautojai, ieškodami čia daugiau genialaus menininko 
pėdsakų ir daugiau kūrinių. 


MOOREA — KAIP ŠIRDIS 


Kas įdomiausia — pabaigai. Ir tai, kas patirta Draugijos salose. 
Po kelionės į šventąją Raiateą, į Bora Borą ir linksmąją Tahaą, 
aplankius garsųjį Taitį, Draugijos salose man lieka tik vienui 
vienas tikslas. Moorea. Sala yra į šiaurės vakarus nuo Taičio, 
matoma iš daugelio jo pakrantės vietų, ypač iš tų, kur savo Po- 
linezijos metus pragyveno Polis Gogenas. 

Priešais Punaauią, vos už dvylikos mylių, iš jūros kyla fan- 
tastiška, vaiduokliška, bet puiki pilis iš aukštų vulkaninių sie- 
nų. Tarp jų, saugomas laibų lavos adatų, miega didžiausias Pran- 
cūzų Polinezijos krateris beveik dešimties kilometrų skersmens. 
Dešiniojoje jo pusėje kaip didelis švyturys kyla šios salos aukš- 
čiausias kalnas — tūkstančio dviejų šimtų metrų Tohivea, 

Papeete sėdu į laivą, kuris gabena ne arbatą ar kavą, kaip 
Byblo eilėraščių rinkinyje!, bet vanilę. Ir štai vanilės kateriu 
keliauju į šią, deja, jau paskutinę Prancūzų Polinezijos salą. 

Apie tolimų kelionių pasaulį, apie atokiausią ir gražiausią 
Polineziją aš svajojau dar vaikas. Iš kelių knygučių apie Nau- 
jaja Zelandiją aš, vienuolikmetis, prisirašiau maorių kalbos žo- 
džių, kol susidariau visą maorių žodynėlį ir išmokau jį atmintinai 
geriau už daugybos lentelę. Taip pat nusipiešiau ir didelį atla- 
są. Jame, suprantama, negalėjo trūkti išsvajoto Taičio zeméla- 
pio ir, net keista, jo palydovo — tos Mooreos — kontūrinio že- 
mėlapiuko. Tada man, romantiškam berniukui, rodės, kad šios 
salos kontūrai visiškai primena žmogaus širdies formą. Ir kai 
dabar žiūriu į tūkstantį kartų tikslesnį žemėlapį, kuris mane ve- 
da išsvajotos Polinezijos takais, man rodosi, kad Moorea iš tik- 
rųjų panaši į širdį. 

Lėtas vanilės laivas suka į viršutinį šio švelniausio žmogaus 
raumens piūvį — į įlanką, kuri mano dabartiniame žemėlapyje 
vadinasi Pao Pao. Šimte pasaulio šalių esu regėjęs daug pui- 
kių vietų-ir matęs, suprantama, daug įlankų. Tačiau Pao Pao, 
rodosi, pati gražiausia įlanka visame plačiame pasaulyje. 

Vanilės laivas dar už rifo apiplaukė vakarinį Mooreos kran- 
tą. O paskui pro Teararoą, vieną iš trijų šiaurės angų salos ko- 
raliniame rife, įplaukė į Pao Pao. Įlanka spindi ypatingai sod- 
riu mėliu. Krantas žalias, tuoj už kelio, kuris apriečia Pao Pao, 
kyla būdingi juosvi šiaurės Mooreos kalnai, tarp kurių kaip ka- 
ralius viešpatauja aštuonių šimtų metrų Mouaputa. Tamsiose, 
rūsčiose išdidžios piramidės sienose jau iš laivo matyti daugybė 
plyšių, urvų. Juose savo amžiną miegą karstuose, panašiuose į 
laivus, miega Mooreos vadai, kurie iš čia turėjo keliauti į aną 
pasaulį. 

Už nepaprastą šios įlankos aukščiausio kalno — piramidės, 
vardu Mouaputa (išvertus — „Suaižytasis kalnas“), formą moo- 
riečiai esą dėkingi vagių karaliui dievui Hiro, kuris kadaise bai- 
siai supykęs ant šios salos gyventojų, nes vienas čionykštis did- 
vyris Pai jį įveikęs įnirtingoje Polinezijos gigantų kovoje. 

Tačiau Hiro paslapčiomis grįžo į Mooreą, kad bausmei nuneš- 
tų į Raiateą gabalą šios salos. Su savo vagių pagalbininkų tuntu 


! Čekų poeto Konstantino Byblo (Biebl, 1898—1951) rinkinys „Laivu, 
kuris gabena arbatą ir kavą“ (1928). 

jis aprišo lianomis kalną Rotui ir daugumą kitų šiaurės Mooreos 
viršūnių. Tačiau tuo metu plėšikams sutrukdė, panašiai kaip Ro- 
mos žąsys, užsimiegojęs rytinis gaidys. 

Užkluptas Hiro greitai metė salą, tačiau pakeliui paliko mil- 
žinišką juodo akmens gabalą, vilktą su liana, — šį kalną Moua- 
putą. Mooreiečiai kartais dar pasakoja, kad ir ši dieviška įlanka 
esanti Hiro padaras. Truputį toliau į vakarus įpykęs dievas iš- 
plėšęs iš salos kūno du kitus didelius jos mėsos gabalus. Tebū- 
nie palaimintas toks vagis! Tokio stebuklo ir akių džiaugsmo, 
kokį padarė Hiro, išplėšdamas gabalus Mooreoje, nesukūrė nė 
vienas kitas dievas jokiame kitame pasaulio peizaže. 

Pagaliau mažame Pao Pao įlankos uoste išlipau iš vanilės lai- 
vo. Kaimelyje pasilieku didžiausią savo nežymios įrangos Moo- 
reoje dalį (kita manęs laukia Papeete) ir toliau einu pėsčias, 
bent tuo tarpu, pagal krantą. 

Mooreą, kaip ir Taitį, juosia vienintelis pakrantės plentas. Ta- 
čiau jis kur kas blogesnis, negu tas, kuris eina aplink Didįjį 
Taitį. Be to, nors iš triukšmingos Papeete į Mooreą atplaukiau 
laivu per kokias dvi valandas (dar keturias valandas pralaukiau 
vis atidėliojamo reiso), ši sala kur kas tylesnė, palyginti ma- 
žiau motorizuota, daug paprastesnė ir, kas man svarbu, daug 
polinezietiškesnė, negu šiandieninis Taitis. (Mano buvimo me- 
tu visoje saloje gyveno lygiai keturiolika baltųjų. Beveik visi 
yra vedę Mooreos vahine.) 

Tad po Mooreą tuo tarpu keliauju pėsčias. Pao Pao kaimely- 
je pirmiausia aplankau vietinę misijos stotį ir jos bažnytėlę, 
kur kabo žavus „Šventosios šeimos“ paveikslas; jos nariai pa- 
veiksle visiškai panašūs į Mooreos gyventojus polineziečius. 
Netoli nuo misijos stoties į įlanką įteka kalnų upelis. Ir jis va- 
dinasi Pao Pao. Neplatų slėnį visiškai užima vanilės plantacijos. 
Kelią aplink įlanką saugo kokoso palmės. 

Vakarinio Pao Pao kranto gale apsistoju kaimelyje Pihaena. 
Viršum jo kyla Hiro nepagrobtas kalnas Rotui. Jis žiūri į ant- 
rąją įpiovą, kurią Mooreoje padarė Opunohu įlankoje, vienų 
nuomone, vagių karalius, o kitų — gamta. Įlankos vardas išvers- 
tas reiškia „Nohu skrandį“ (nohu — pavojinga čionykštė nuo- 
dinga žuvis). 

Opunohu iš tikrųjų kiek mažiau dramatiška puikiosios Pao 
Pao įlankos antrininkė. Vėlei ta ypatinga sodri spalva, vėl be- 
veik tūkstantmetriniai vulkaniniai kalnai. Opunohu gale įteka 

kalnų upeliai. Ir vėl klonis, o jame plantacija — vanilė, o to- 
liau į vakarus, priešais Tiahura saleles Fareone ir Tamaru, Pa- 
ratos kalno šešėlyje, plačios kokoso palmių plantacijos. Plan- 
tacijos vadinasi Kvesno. Šalia jų, kaip ir Taityje, minėtas „Klu- 
bas Mediteranė“ pristatė apie aštuoniasdešimt taitietiškų name- 
lių romantiškai nusiteikusiems Vakarų Europos poilsiautojams. 

Už Mediteranės klubo baigiasi aukštutinė, šiaurinė Mooreos 
širdies dalis. Salos vakarų ir rytų krantai mažiau vaizdingi. Ry- 
tiniame krante sustoju tik kaime, vardu „Šiaurės rytų vėjas“ 
(Haapiti), viename iš penkių Mooreos apygardų administracijos 
centre. Patys polineziečiai seniau dalijo Mooreą į aštuonias apy- 
gardas. Taigi salą valdė aštuoni vadai. Todėl ir senasis Mooreos 
pavadinimas skambėjo Aimeo I Te Rara Varu — „Aštuonių kryp- 
čių aimeo”. Beje, žodis Aimeo reiškia lyg ir slėptuvę. Mat, Moo- 
reoje visada slėpėsi bėgliai iš kaimyninio Taičio. Pagaliau — ir 
gana dažnai — kaip tik Pomare. 

Taigi Moorea turėjo aštuonias apygardas, aštuonis vadus, tu- 
ri ir aštuonias aukščiausias kalnų viršūnes. Todėl ją kai kada 
salos gyventojai gretina su aštuonkoju. Taip Moorea gavo ir sa- 
vo kitą vardą — Fee — aštuonkojis. Šiandien vartojamas vardas 
Moorea reiškia ,,Geltonojo driežo sala". 

Tačiau Geltonojo driežo salos širdis buvo nei Haapiti, nei 
puikusis užutekis Pao Pao, bet didžiausias kaimas Afareaitu 
(„Dievo namai") prie trečiosios įlankos, taigi rytų krante, sau- 
gomos aukščiausio Mooreos kalno — Tohiveos. 

Afareaitu man truputį priminė Vaitape Bora Boroje. Taip pat 
viena gatvė. Taip pat mažutė pašto įstaiga. Toliau vienintelis 
dispanseris saloje, o paskui keletas kolonijos tarnautojų — vie- 
ni korsikiečiai, kurie Napaleono salą išmainė į Pomare salą. 
Juk Afareaitu ilgą laiką buvo Pomare valdovų būstinė, tikriau 
prieglauda. 

Čia protestantų misionieriai įkūrė dabartinėje Prancūzų Po- 
linezijoje pirmąją europietišką mokyklą. Jos statutas, smarkiai 
perdėdamas, vadino ją „Pietų jūrų akademija“. Šioje Afareaitu 
kaimo akademijoje, būdamas vaikas, mokėsi Pomare III, miręs, 
dideliam misionierių gailesčiui, dizenterija. Ir čia, Afareaitu, 
Pomare IV Vahine atidarė pagarsėjusią krikščionių bažnyčią, 
pastatytą iš koralų, dengtą pandano lapais, kurios vaizdas pa- 
teko ir į pasaulinę literatūrą. Afareaitu šventyklą pirmasis apra- 
šė dar Pjeras Loti (knygoje „Loti vedybos“). Prancūzų rašyto- 

jas papasakojo apie iškilmingą bažnyčios pašventinimą. Kitas 
rašytojas, kaip ir Loti, lygiai sirgęs paskutiniu rojumi, Herma- 
nas Melvilis, šioje Mooreos „katedroje“ reguliariai eidavo į pa- 
maldas. 

Šiandien toji atmintina karalių, misionierių ir literatų baž- 
nyčia nebestovi. Jos vietoje, ant jūros kranto, mooriečiai 1912 m. 
pasistatė naują, visai nepatrauklų pastatą, kuris tačiau gerai ti- 
ko oficialiam šio kaimo tarnautojų, paštininkų ir felčerių sko- 
niui. 

Truputį už Afareaitu Moorea vė atgauna savo stebuklingą 
veidą. Nuo Afareaitu iki Pao Pao, kur pradėjau savo kelionę ap- 
link salą, yra apytikriai dvidešimt kilometrų. Tai vėl kokoso pal- 
mių plantacijos, už kurių kyla Mooreos kalnai. Juose slypi ne- 
mažas ežeras Temae, kurio seklumose darbštūs Taičio kinai ėmė 
auginti ryžius. 

Čia, šiaurės rytų Mooreos iškyšulyje, taip pat stovėjo viena 
iš svarbiausių salos marae Pae Tou, kadaise papuošta dideliu ak- 
meniu, kuris bylojo, kad šioje šventovėje palaidotos dvi lėlės. 
Šiuos žaisliukus prieš daugelį metų Haapiti apygardos vadui bu- 
vo dovanojęs rusas jūrų keliautojas. Vadas šias negyvas figū- 
rėles priėmė į savo šeimą ir paskiau jas palaidojo šioje marae. 
Kartu su kitais savo mirusiais artimaisiais. 

Už Temae ežero grįžtu prie šiaurinio Mooreos kranto. Ši sa- 
los dalis palyginti tankiai gyvenama. Reikšmingiausia čionykštė 
gyvenvietė — Maharepa kalno Tearapai papėdėje. Maharepoje, 
geriausias, mano lankymosi metu vienintelis tikras viešbutis sa- 
loje — Bali Hai. 

Tačiau anksčiau, negu viešbutį Bali Hai, Maharepoje aplan- 
kiau europiečio dailininko atelje. Jis, matyt, suviliotas Gogeno 
legendos ir tikriausiai tos nepaprastos salos grožio, įsikūrė Moo- 
reoje ir tapo — jau penkiolika metų — tik šią įlanką Pao Pao. 
Apskritai juo nesistebiu. 

Nuo Maharepos iki Pao Pao paskutinė valanda kelio. Mano 
paskutinė valanda Mooreoje ir, taip sakant, mano paskutinė 
diena Draugijos salose. 

Vanilės laivas, prisikrovęs savo kvapaus krovinio, ūkčioja. 
Atsistumiame nuo kranto. Mouaputos kalnas, išvarpytas vagių 
dievo Hiro, pamaži tolsta, nefotografuoju, taip pat beveik ne- 
kvėpuoju. Taip, geriausia — pabaigoje. Geriausia — tai Moorea. 

O Mooreoje gražiausia, gal ir apskritai pasaulyje — tai ši įlan- 
ka Pao Pao. Žemėlapiuose garsiausio Pietų jūros atradėjo garbei 
ji dažnai žymima kaip „Baie de Cook“ — Kuko įlanka. 

Tearoroos protakoje palikau Geltonojo driežo salos lagūną, 
salą kaip širdį, ir po dviejų su puse valandos plaukimo sąsiau- 
riu, kurį taitiečiai poetiškai vadina Mėnulio jūra, mano kelionė 
po Prancūzų Polineziją baigėsi Papeete uoste. 

Tačiau su Papeete uostu dar neatsisveikinu. Čia noriu aplan- 
kyti šioje egzotiškoje šalyje tokį vieną egzotinį laivą, apie ku- 
Ij ir kurio įgulą, susidedančią iš vieno vyro, išgirdau Mooreoje. 
Kuo mane taip sudomino tas laivas ir jo įgula? Iš tikrųjų nie- 
kuo, tik faktu, kad jis, nė dešimties metrų neturintis ilgio bur- 
laivis, atplaukė į Polineziją iš Lenkijos ir kad vienintelis jos 
įgulos narys, vienintelis jūreivis, o kartu ir kapitonas, Leonidas 
Teliga, pasiryžo su juo apiplaukti visą žemės rutulį. 

Kaip iš jo vėliau patyriau, Leonidas Teliga Mooreoje svečia- 
vosi pas vieną iš tų keturiolikos saloje gyvenančių baltųjų, taip 
pat lenką Piotrą Cichočevskį, vedusį čionykštę vahine. Slavas 
visur turi brolių! Beje, ir Papeete uoste. Kitos dienos rytą leng- 
vai radau mažą burlaivį su lenkų vėliava (vadinasi jis ,,Opty“ — 
lenkiško ,Optimistas" sutrumpinimas). O su jo kapitonu Teliga 
mes labai greitai susibičiuliavome. Jis net moka truputį čekiš- 
kai, o aš ilgokai mokiausi lenkiškai. 

Tą dieną Teliga turėjo gana nepaprastą nuotykį. Jis nakvojo 
savo nedidelio laivo kajutėje. Tačiau to nesitikėjo vagis, kuris, 
sigando ir pasileido bėgti. Leonidas puolė nevykusio vagies vy- 
tis Papeete uosto krantine. Tol vijosi, kol suvokė, kad miego- 
jo visai nuogas. Sarmata išgelbėjo vagį nuo bausmės... 

Su Leonidu turėjome daug ką pašnekėti. Ne tik apie jo šios 
dienos rytinį nuotykį, bet ir apie mums kur kas svarbesnius da- 
lykus. Apie šalis, kurias per savo keliones aplankėme, apie ki- 
tus mūsų planus. 

Aš dabar vykstu į Samoos salas, Leonidas — dar toliau, į Fi- 
dži. Pasiūlė man tą tūkstantį ar kiek mylių plaukti laivu „Opty“ 
kartu. Sustotų Pago Pago įlankoje, išlaipintų mane į Tutuilos sa- 
los krantą, o pats testų kelionę į Fidži salos Suvą. Puikus planas. 
Ir puikus nuotykis, kurį labai geidžiau patirti. Tačiau paskui pa- 
aiškėjo, kad „Opty“ pirmiausia suka trumpam į Pavėjines sa- 
las, į Raiateą ir Bora Borą. Ten aš jau buvęs. O mano laiko 

grafikas, deja, neleido prarasti si savaičių, kurių būtų pa- 
reikalaves šis maršrutas. 

Dar kelis kartus aplankiau Leonidą ir jo laivelį, o paskui, abu 
didžiai apgailestaudami, turėjome išsiskirti. Aš į Amerikos Sa- 
moą, jis — į Borą Borą. Tačiau davėme žodį, kad, kai Teliga 
baigs savo ilgą kelionę aplink pasaulį, susitiksime, pirmajai pro- 
gai pasitaikius, Prahoje arba Varšuvoje. 

Kol Teliga grįžo į Lenkiją, aš ketvirtą kartą grįžau į Poline- 
Zija. O paskui, kai vėl buvau Europoje, suprantama, tuoj iš- 
vykau į Varšuvą aplankyti šio vienišo jūrų keliautojo. Bet Leo- 
nido ten neradau. Penkių dešimčių metų vyras, kuris atlaikė ke- 
lionę aplink pasaulį, kuris įveikė visus galimus pavojus, kokių 
šios tolimosios kelionės mums, pamišėliams, beteikia, grįžęs į 
tėvynę, po kelių mėnesių mirė greituoju vėžiu! 


RYKLIŲ IR VĖŽLIŲ TUTUILA 


Taigi į Amerikos Samoą keliavau ne jachta, bet vėl lėktuvu. 
Nuo Taičio iki Tutuilos jūra yra beveik pusantro tūkstančio 
kilometrų. Bet pagaliau lėktuvas apsuka ratą, ima leistis ir po 
kelių minučių pateikiu savo pasą valdininkams Tafunoje. Ta- 
funa, Amerikos Samoos vartai, yra pietiniame Tutuilos salos 
krante. Čia įsikūrusios ir beveik visos kitos šios didžiausios Ame- 
rikos Samoos salos gyvenvietės, joje gyvena ir didžioji daugu- 
ma šios teritorijos gyventojų. Tačiau Amerikos Samoa, skirtin- 
gai nuo Havajų, kurie sudaro JAV dalį, nėra valstija, bet, kaip 
sakoma, neinkorporuota teritorija. 

Tafunos kaimas (šalia jo yra ir vienintelis teritorijos aerodro- 
mas) pirmoji vieta, su kuria susipažįstu Tutuiloje. Moorea man 
buvo panaši į žmogaus širdį, Tutuila — į jūros ungurį su siau- 
ra galva. Jos kūnas nutįsęs iš vakarų į rytus pagal penkioliktą- 
ją lygiagretę. Apatiniu ungurio kūno pakraščiu eina siauras plen- 
tas, kuriuo iš Tafunos, aplenkęs Kokoso riešutų iškyšulį, pro 
Faganeneos ir Fagaalos kaimus pasiekiau labai gilią įlanką Pa- 
go Pago. Pietų jūros apdovanotos puikiomis salomis. O salos ap- 
dovanotos nepalyginamomis įlankomis. Pirmiausia Matavai — 
visa Polinezijos istorijai Paskui Pao Pao — gražiausias perlas 

tarp Pietų jūrų perlų. Ir dabar Pago Pago! Siaura įlanka, bet 
taip giliai įsirėžusi į Tutuilos kūną, kad be maža būtų perskrodusi 
salą. 

Pačiame užtakio gale, kur tamsūs jūros vandenys susiduria su 
Alavos kalno šlaitais, yra gyvenvietė, kuri taip pat vadinasi Pa- 
go Pago. Dydžiu man priminė Uturą Raiateoje. Taigi nėra dide- 
lė. Ir Pago Pago sudaro viena pakrantės gatvė ir, be jos, keli 
teritorijos administracijos tarnautojų bungalai, pastatyti stačia- 
me šlaite viršum pakrantės kelio. Tačiau kadangi Pago Pago yra 
ne tik Tutuilos, bet ir visos Amerikos Samoos administracinis 
centras, gyvenvietė vis dėlto turi mažiau kaimiškų bruožų, ne- 
gu Uturoa ar, pavyzdžiui, Bora Boros Vaitape. 

Be teritorijos administracijos pastatų ir elegantiškos Ameri- 
kos Samoos gubernatoriaus vilos, čia stovi ir lengvas Samoos 
banko rūmas, kelios bažnyčios. Čia yra ir erdvi turgavietė, ku- 
rioje reguliariai susirenka pusė Tutuilos, ir, žinoma, statiniai, 
kurie susiję su geriausio natūralaus Pietų jūrų uosto reikmėmis: 
maži dokai, „U. S. Navy" įrenginiai, ligoninė jūrininkams ir sa- 
los gyventojams. 

Užtakio žiotyse — jis panašus man veikiau į Norvegijos fior- 
dą, negu tikrą Ramiojo vandenyno įlanką,— dabar įsikūręs ir 
vienintelis Amerikos Samoos viešbutis — „Pago Pago intercon- 
tinental". Daugumas viešbučio kambarių — tai šiaudais dengtos 
ovalinės formos pirkios — samoietiškos fale. 

Tad įsikuriu čia. O kitą dieną pradedu smulkiau susipažinti 
su sala. Pirmiausia vėl grįžtu į Pago Pago centrą. Iš čia, nuo 
turgavietės, reguliariai į abu ungurio kūno galus važinėja maži 
mėlyni autobusai, panašūs į anuos „trak“, kurie mane važiojo 
po Taitį. 

Pirmiausia leidžiuosi į rytus vieninteliu plentu, kuris eina pie- 
tiniu Tutuilos salos krantu. Rytiniame Pago Pago užtakio kran- 
te vienas prie kito susigrūdę samoiečių kaimeliai. Salos kalnai 
neduoda samoiečių žemdirbiams daug galimybių, todėl gyven- 
tojai turi visa išsiauginti siaurutėje juostoje tarp jūros ir kalnų. 
(Nejučiomis čia prisiminiau savo pirmąją kelionę skersai Japo- 
niją iš Tokijo į Kobą, per Jokohamą, Nagoją ir Osaką. Ten trau- 
kinys taip važiuoja beveik visą laiką tik miestais ir gyvenvie- 
tėmis. Porą kilometrų nuo centrinio japonų supergeležinkelio 
prasideda negyvenamų kalnų sritis.) 

Tutuilos fiordo rytiniame krante įsikūrusi Anua, Atuu, Le- 
loalola, Lepua ir Aua, o netoli rago, kuris iš vakarų pusės sau- 
goja įėjimą į gilią įlanką, yra ištįsęs kaimas Laulii. 

Tiktai už Laulii baigiasi tirštai gyvenama juosta. Ir žalia tro- 
pikų augmenija prieina prie pat kranto. Čia šlaitai leidžiasi į 
jūrą labai stačiai. Be to, kai kur prie Tutuilos pakrantės kyšo 
nors mažos, bet gana aukštos ir labai vaizdzios salelės, iš tik- 
ruju dažnai tik vienišos uolos, kurias pirmieji baltieji Samoos 
lankytojai pavadino pagal jų pavidalą Piramide, Liūto galva ir 
pan. Tačiau man labiausiai patiko šimto pėdų aukščio cilindras, 
apaugęs nepaprastai vešlia augmenija, labai taikliai pavadinta 
sala — Bokštas. 

Visai ant kranto viršum pirmosios iš šių vaizdingų salelių iš- 
kilęs trijų šimtų penkiasdešimt metrų aukščio kalnas Tauga, 
o už jo — dvigalvis kalnas Pioa. Čionykščiai amerikiečiai jį taik- 
liai vadina „Rainmaker“ („Lietaus gamintojas"). Ir iš tikrųjų 
Tutuiloje aš greitai išmokau pradėti dieną žvilgtelėjimu į Pioą. 
Jei viršum jo dvigubos galvos kabo bent vienintelis debesiu- 
kas — lis. O čia, saugok dieve, dangus moka prakiurti. Tuo at- 
žvilgiu Pago Pago turi ypač blogą vardą. Gyvenvietės, esančios 
bent dešimt kilometrų nuo įlankos, gauna trečdaliu, net perpus 
mažiau kritulių, negu toji amžinai drėkinama Polinezijos sos- 
tinė. 

Lietus čia nuostabiai triukšmingas. Ir lygiai triukšminga čia, 
Tutuilos pietų rytų krante, jūra. Nuolatinis vėjas su neįtikima 
jėga gena bangas į uolas. Tutuilos lagūna tiktai prie antrosios 
didžiosios įlankos — Fagaituos kiek paplatėja. Taip pat čia, ry- 
tiniame Fagaituos įlankos krante, garsiajame Fogauso iškyšuly- 
je, atsigręžiu ir grįžtu atgal į Pago Pago. 

Kitą dieną tuo vieninteliu tikru Tutuilos plentu išsirengiau 
priešinga, vakarine kryptimi. Šį kartą turėjau laimės. Iš Pago 
Pago viešbučio tuo pačiu keliu išvyko grupė svečių. Aš prie jų 
prisijungiau, ir mes autobusu, lydimi vadovo, kuris puikiai kal- 
bėjo angliškai, aplankėme ilgą eilę Vakarų Tutuilos kaimų. 

Jau nuo pirmosios mūsų bendros kelionės minutės mane pa- 
traukė pats palydovas. Tai nebuvo įprastas „gidas turistams“, 
kokių esu sutikęs visur nuo Kanarų salų iki Australijos. Tas jau- 
nuolis, samoietis, buvo Feleti Memorial Teacher Training 
School — Samoiečių mokytojų pedagoginio instituto absolventas. 

Kickvienas šios mokyklos studentas keturis semestrus iš teri- 
torijos valdybos gauna stipendiją. Už ją privalo mažiausia dve- 
jus metus mokyti kurioje Tutuilos ar gretimų salų mokykloje. 
Žmogui, gyvenančiam Europoje, pedagoginis institutas gali ro- 
dytis ne kažin kokia stebuklinga institucija. Bet teritorijoje, kur 
vos trisdešimt tūkstančių gyventojų, ir Okeanijoje, kur žmonės 
kai kur dar gyvena akmens amžiaus sąlygomis, mokytojų insti- 
tutas samoiečiams iš tikrųjų reikšminga gairė Tutuilos kultūri- 
nės revoliucijos kelyje. 

Pagaliau mūsų palydovas ne tik mokytojas, bet ir užsidegęs 
Samoos istorikas, folkloristas ir dar dievai žino kas. Panašiai įsi- 
vaizduoju mūsų atgimimo veikėjus!. Mūsų vadovo nuomone, iš 
visų čionykštės kultūrinės revoliucijos priemonių pagrindinis 
vaidmuo tenkąs kaip tik mokyklai. Todėl jo dėka visuose Vaka- 
rų Samoos kaimeliuose lankėme daugiausia mokyklas, kurių pa- 
statai paprastai jungia vietinių fale — pirkių, tradicinės Samoa 
architektūros elementus su moderniąja Europos architektūra. Pa- 
grindinis reikalavimas — pastatas turi atlaikyti taifūnus, kurie 
nuo seniausių laikų reguliariai lanko Tutuilą. Paskutinis toks 
viską griaunantis, Zudantis taifünas persirito per Amerikos Sa- 
moos salas 1966 m. sausio 29 ir 30 d. 

Šis baisingas taifūnas visiškai nuniokojo visas žemės ūkio 
kultūras, tad šiandien Amerikos Samoa kartu su Velykų sala yra 
vienintelės Polinezijos teritorijos, kur reikia įvežti maisto pro- 
duktų. Po paskutinio Taifūno gyventojai tame kaime, kur geriau 
su viskuo susipažinau, pradėjo dirbti savo laukelius iš naujo. 
Juose daugiausia auga taro. Kitas maisto šaltinis ir čia, kaip ir 
Taityje, yra duonmedis ir bananai. 

Tačiau kiekviena šeima savo vyrą išrengia ne tik į lauką, bet 
daugiausia į jūrą. Aplink Amerikos Samoą yra patys turtingiau- 
si pasaulyje vandenys. Čionykščiai tunai išgarsėję labai plačiai. 
Taip pat vėžliai ir rykliai. Juos primenu todėl, kad bene įspū- 
dingiausias mano kelionės po Tutuilą epizodas buvo apsilan- 
kymas viename pakrantės kaime — Vaitogi. 

Mūsų samoietis mokytojas yra kilęs iš to kaimo. Tad čia mums 
kartu su savo aigos — gal šimtą žmonių turinčios „didžiosios 


! Autorius turi galvoje XIX a. pirmosios pusės čekų nacionalinio judé- 
imo atstovus, 

šeimos" — narlais fis parodė kažką, ko nė šiandien, savo atsi- 
minimuose grįždamas prie apsilankymo Tutuiloje, nesuprantu. 

Mokytojo aigos nariai susirinko aukštame iškyšulyje viršum 
jūros ir ėmė rečitatyvu dainuoti senovinę dainą — legendą apie 
ryklj ir vėžlį... 

Kartą gyvenusi Savai'i saloje akla moteris su savo dukteria. 
Bet tėvynėje jai ne ypač sekęsi. Tai sėdusi į Žvejų valtį, kuri 
plaukusi į Tutuilą, persikėlusi per jūrą ir čia, Vaitogi kaime, iš- 
lipusi į krantą. 

Tačiau vos jos koja palietusi dosniosios salos Žemę, tarsi nuo 
saulėtosios Tutuilos nusigręžusi laimė. Užėję taifūnai, o po jų ir 
baisus jų vaikas — badas. Ir akloji moteris įsigeidusi grįžti na- 
mo. Tačiau neradusi nieko, kas ją perkeltų atgal į Savai'i. 

Vieną dieną ji užkopusi ant šio kriaušio, kur dabar sėdžiu 
ir klausaus senos dainos, apsidairiusi aklomis akimis ir paskui 
kartu su dukteria šokusi nuo aukštos uolos į bangas ir ėmusi ant 
nuomonės plaukti gimtosios salos link. 

Tada atsitikęs stebuklas. Vos panirusi į bangas, ji pavirtusi į 
vėžlį, o jos duktė — į ryklį. Ir nemirusios. Nepaskendusios. Gy- 
venančios jūroje iki šiol. 

O jeigu žmonės iš Vaitogi dainuoją ant šio kriaušio aną seną 
dainą, ateinančios — ryklys ir vėžlys —prie Vaitogi kranto ir 
pasirodančios savo buvusiems kaimynams. 

Tad žvilgtelėjau aš į mėlynas bangas — tikėkite netikėkite — 
pastebėjau vėžlį, o paskui ir ryklį. Iš tikrųjų savo akimis ma- 
čiau, ir ne tik aš, ryklį su vėžliu... 

Yra dalykų, kurių negali paaiškinti. O apie šį nepaprastą vėž- 
lio ir ryklio pasirodymą, dainuojant Vaitogi gyventojams, galvo- 
siu iki amžiaus galo. 

Kartas nuo karto iš tikrųjų susiduriame, ypač čia, Okeanijoje, 
su reiškiniais, kurių nesuvokiame, kuriems nerandame nė vieno 
protingo paaiškinimo. Pavyzdžiui: iki karsto lentos neužmiršiu, 
kaip mane šokiravo melaneziečių šokėjų iš Fidži salos Bega su- 
gebėjimas šokti ant iki baltumo įkaitintų akmenų ir nenuside- 
ginti kojų odos. Tada galėjau bent paliesti šokėjų kojas. Iš Vai- 
togi išsinešu tik neįtikėtiną nuotykj ir Zaviq senovinės dainos 
melodija, melodiją apie Tutuilos ryklį ir Tutuilos vėžlį. 

TELEVIŽIJĄ ŽIŪRINTI POLINĖŽIJA 


Šį kartą iš mikrobuso vėl išlipame pačiame salos gale, beveik 
ispaniško vardo kaime Leone. Suprantama, mūsų pagrindinis 
tikslas — vėlei į mokyklą. Tiksliau sakant, naujas pastatas vie- 
nos iš keturių gimnazijų — Amerikos Samoos aukštesniojo tipo 
vidurinių mokyklų. Jį sudaro du labai erdvūs apvalios formos 
statiniai, dengti šiaudais. Kiekvieno jų viduje, be suolų, lentos 
ir tamsiaodžio mokytojo, mačiau ir didelį televizoriaus ekraną. 

— Tai buvo iš viso pirmoji mūsų televiziné mokykla, — sako 
man samoietis mokytojas. 

— Atsiprašau? Televizinė mokykla? — nesuprantu gerai šio 
termino. Ir polinezietis jaunuolis, atvirai didžiuodamasis, aiš- 
kina: 

— Taip, kaip sakiau. Tai pirmoji Samoos vidurinė mokykla, 
įrengta specialiai mokyti per televiziją. 

Man beveik apsisuko galva. Tas pats jaunuolis, kuris prieš 
valandėlę daina prišaukė ryklį ir vėžlį, dabar visai paprastai 
kalba apie Polinezijos vaikų mokymo sistemą panaudojant te- 
leviziją. 

Paskui Tutuiloje mačiau ir daugiau mokyklų, pastatytų specia- 
liai mokyti per televiziją. Šiandien tokių mokyklų Rytų Samo- 
oje daugiau kaip dvidešimt. Kai savo atsiminimus skaitysiu po 
dvidešimt ar trisdešimt metų, man televizijos mokymas Poline- 
zijos rojuje gal nesirodys neįprastas. Bet dabar — ir čia — kur 
kai kuriose kitose Okeanijos salose 99 procentai gyventojų ne- 
raštingi! 

Televizijos dėka, grįžęs į Pago Pago, patyriau dar vieną Po- 
linezijoje neįprastą dalyką: kaip žinoma, televizijai pirmiausia 
reikia pastatyti siųstuvą. Siųstuvas turi stovėti — tai supranta- 
mas dalykas — ant kokio aukšto kalno. Jų Tutuiloje nors vežimu 
vežk. Daugiau, negu reikia. Juk visos Samoos salos tėra tik iš jū- 
ros kyšančios didžiulio kalnyno jūroje viršūnės. 

Prie Pago Pago įlankos (jos krantuose gyvena daugumas gy- 
ventojų) kūpso kalnas Alava. Todėl inžinierių akį patraukė 
Alava. Tačiau, norint pastatyti siųstuvą, reikėjo ant kalno vir- 
šūnės užgabenti šimtus tonų medžiagų. Spėjau, kad ant Alavos 
jas užnešė nešikų karavanas. Nešikų? Kur tau! Statybos rango- 
vas pasirinko moderniškesnį būdą — pastatė kabantį lynų kelią. 

! Kairiajame įlankos krante, netoli nuo gubernatoriaus viloš, 
įlipu į aliuminį kabančio kelio vagoną, sumoku du su puse do- 
lerio ir plaukiu oru viršum mėlyno užtakio. 

Kabantis kelias kerta įlanką. (Alava iš tikrųjų yra rytiniame 
Pago Pago krante.) Po manimi slenka korėjiečių ir japonų žve- 
jų laivai, torpediniai ir greitieji kateriai, dokai, karo laivyno 
technikos įrenginiai, uosto sandėliai. Man beveik sukasi galva. 
Vagonėlis dvylikai keleivių slenka per įlanką trijų šimtų metrų 
aukštyje. Paskui, po kokių 10 minučių nuostabios kelionės oru, 
priartėja žalia tropinė Alava. 

Nuo kalno viršaus, kaip pagaliau nuo kiekvienos kitos viršū- 
nės, atsiveria puikus vaizdas. O kadangi labai giedra diena, ma- 
tau net Upolą, už šešiasdešimt mylių esančią Tutuilos seserį. Ar- 
čiau, šiaurės link, pirmą kartą stebiu — iki šiol neturėjau pro- 
gos pažinti — kaip kitą mėnulio pusę nugręžtą Tutuilos veidą, 
jos taip neprieinamą šiaurinį krantą. Ir tiesiai prieš mane stovi 
kaip spyglys televizijos bokštas. Taip, vėl turiu stebėtis: mokyk- 
linė televizija Polinezijoje! Esu daug kartų buvęs televizijos 
studijoje. Tad nėra nieko, kas mane ypač domintų pažiūrėti. Ir 
vis dėlto tuoj kitą dieną paprašiau leidimo aplankyti Tutuilos te- 
lecentrą. Jo pastatai pačioje Pago Pago viešbučio kaimynystėje. 
Nuo mano viešbučio samoietiško namelio iki televizijos studi- 
jos tik keli žingsniai. 

Vėl gavau vadovą, taip pat samoietį. Ir paskui mes perėjome 
atskirus televizijos centro kambarius. Studijos, laboratorijos, 
archyvas — visa kaip ir pas mus. Kaip Ir kiekvienoj kitoj tele- 
vizijos stotyje. Taip pat ir mokymas per televiziją nėra naujiena. 
Tačiau ši stotis, įregistruota ženklu KVZK, sako, vienintelė, vi- 
siškai vienintelė visame pasaulyje, kuri visą savo transliacijų 
laiką skiria išimtinai mokymui. 

Mokyklinės televizijos polineziečių vaikams kūrėjas, beje, ne 
televizijos darbuotojas ar pedagogas, bet — administracijos tar- 
nautojas, buvęs gubernatorius Reksas Li. 1961 m. pradėjęs Tu- 
tuiloje tarnybą, jis priėjo išvadą, kad, turėdamas tik kelis mo- 
kytojus, neįstengs pasiekti lemiamos švietimo lygio pažangos. 
Tai pasiūlė, kad teritorijos gyventojams būtų sukurta televizi- 
jos sistema, kuri šį procesą iš esmės paspartintų. Iš pirmo 
žvilgsnio šis projektas rodėsi neprotingas. Visoje teritorijoje ta- 
da gyveno 25000 žmonių. O 25000 „spalvotųjų“ esą neverta 
statyti nė radijo, sakė gubernatoriui priešininkai, 

Tačiau.Li nesidavė perkalbamas. O kadangi kaip gubernato- 
rius valdė ir patį svarbiausią dalyką, nuo kurio šiaip ar taip pri- 
klauso net geriausia idėja, — pinigus, tai po nepilnų ketverių me- 
tų savo planą įgyvendino. 

Per dvejus metus buvo baigta televizijos studija, po kurią 
dabar vaikštau, o 1965 m. Pago Pago televizijos mokykla pradėjo 
reguliarias laidas. Ir ne vienu, bet — 25 000 žmonių — iš karto 
trimis kanalais. 

Trijų kanalų sistemos tuo laiku neturėjo nė palyginti pažan- 
gesnės šalys, kur gyveno tūkstantį kartų daugiau gyventojų, ne- 
gu jų buvo atkampioje Pietų jūrų teritorijoje. Tačiau trijų kanalų 
užteko apytikriai tik mūsų pradžios mokyklos (nuo pirmos iki 
šeštos klasės) poreikiams. O teritorijoje įvestas privalomas de- 
vynerių metų mokslas, todėl reikėjo Samoos mokyklos televizi- 
jos laidas plėsti. O tai reiškė ne tik naujus pinigus, bet ir naujus 
televizijos kanalus. Būnant man paskutinį sykį Tutuiloje, čionykš- 
tė televizija pradinei ir vidurinei mokyklai transliavo jau še- 
šiais kanalais. 

Televizijos pastate buvau po pietų ir vakare. Mokyklos suolai 
jau buvo tušti. Tiksliau sakant, juose jau nesėdėjo mokiniai. 
Samolečiams — ypač kultūringai tautai, turinčiai dideles ir senas 
kultūrines tradicijas, — patiko nemokamas televizijos mokymas, 
Ir į „televizinę mokyklą“ ėmė stoti ir Samoos mokinių tėvai, 
Todėl iškilo reikalas pradėti laidas ir suaugusiems šviesti. Sian- 
dien transliuojamos ne tik pamokos, bet, pavyzdžiui, vien per 
metus transliuojama daugiau kaip penkiasdešimt laidų Samoos 
žemdirbiams. Taip pat gydytojai per televiziją aiškina savo po- 
lineziečiams pacientams viską, ką turi žmogus žinoti apie higie- 
ną, profilaktiką ir pan. Beje, kas dieną Pago Pago televizija 
transliuoja dviem kalbomis, samoiečių ir anglų, žinias. 

Vaikštau po atskiras studijos patalpas. Techniniai įrengimai 
manęs nedomina. Negali būti jie kitokie, negu Prahoje ar bet 
kurioje kitoje televizijos stotyje. Nesidomiu technika — domiuo- 
si polineziečiais. Noriu žinoti, kokiu būdu polinezietis televizinis 
mokytojas dirba su savo samoiečiais mokiniais. Taip pat mane 
domina, ar staigus kultūros kilimas, kurį teikia mokyklos tele- 
vizija Tutuilos vaikams, neveda į vaikų ir apskritai visų terito- 
rijos gyventojų nutautinimą. 

Į visus šiuos klausimus teiravaus atsakymo ne tik studijoje 
iš savo čionykščio vadovo, bet ir mokyklose iš samoiečių val- 

kų, kuriuos pažinau Tutuiloje. Zemesniosiose klasėse per televi- 
zijs pamokas vartojama samoiečių kalba, vyresniosiose „tele- 
vizijos mokyklos“ klasėse mokytojai vartoja anglų kalbą. Bet ir 
čia, transliuojant jau vyresniems, taigi aštuntajai ir devintajai 
klasei, yra televizijos dalykas, kuris samoietiškai supažindina 
mokinius su tėvynės istorija, kultūra ir tradicijomis. 

Tutuiloje stebėjau abi televizijos mokyklos puses — mokyto- 
ją studijoje ir mokinius mokyklos suoluose. Televizijos mokyto- 
jas yra vyriausias asmuo. mokomojo proceso ašis. Naudodama- 
sis filmais ir kitomis vaizdumo priemonėmis, jis aiškina moki- 
niams dėstomąją medžiagą. Kiti du Pago Pago televizijos 
kolektyvo nariai yra mokytojas, kuris parenka ir rengia mokomą- 
jį tekstą, o paskui, suprantama, — režisierius. 

Atskiros televizijos pamokos palyginti trumpos. Pirmųjų kla- 
sių mokiniams, pavyzdžiui, tik penkiolikos minučių, auges- 
niems — tik trisdešimt minučių. Po mokytojo, kalbančio iš ek- 
rano, paskui žodį gauna jo kolega mokyklos klasėje. Jis tikri- 
na, kaip vaikai suprato televizijos pamoką ir vėl su savo moki- 
niais išnagrinėja jos svarbiausias dalis. Mokyklos mokytojas 
kiekvienos televizijos pamokos tekstą gauna kelias dienas prieš 
transliavimą, todėl gali pamokai pasiruošti. 

Taigi čia, Polinezijos širdyje, pasikeitė mokytojai ir mokiniai. 
Taip pat ir jų mokyklos. Kai, keliaujant po vakarų Tutuilą, mū- 
sų vadovas mus vedžiojo po mokyklas, įsitikinau, kad šių mo- 
kyklų pastatai nuo paprastųjų mokyklų skiriasi jau savo išore. 
Televizijos mokymui reikėjo pastatyti ne tik naują transliavi- 
mo stotį Alavoje ir naują Pago Pago studiją, bet ir naujas mo- 
kyklas. Jos man paprastai priminė mažas kino sales. Priekyje 
ne lenta, bet televizorius. Tokių televizijos mokyklų pastatų 
Amerikos Samooje buvo pastatyta daugiau kaip dvidešimt. O 
kadangi televizijos mokyklas lanko ne tik Samoos vaikai, bet 
savo laisvu noru ir jų tėvai, tai čionykščiai mokyklų pastatai 
yra tarsi „kaimo klubai“, kultūros centrai, kurie užveria savo 
duris tik tada, kai vėlai vakare signalais baigiasi mokslas su- 
augusiems. 

Tačiau televizija pergalingai įsibrovė ir į pirkias, ir į samoie- 
čių namus. Paskui, pažinus daugelį šios vis dėlto dar primity- 
vios Polinezijos salu, mane apimčavo savotiškas jausmas: kla- 
joti šiltą tropikų naktį Tutuilos Kaimų gatvėmis ir stebėti, kaip 
Ju ovaliose, atvirose pirkiose — fale (tiktai naktį, eidami mie- 

goti, samoiečiai savo fale uždaro pynėmis) visa šeima stebi švie- 
čiantį ekraną. Tad Tutuilos naktį šviečia ne tik Pietų Kryžius, 
bet ir įjungtas televizorius. 

Aišku, istorija apie „televizinę Polineziją“ turi turėti dar sa- 
vo post scriptum — žodelį „kodėl“? Kodėl visa tai? Kodėl Ame- 
rikos Samoos gyventojai gavo kelių kanalų nemokamą mokyk- 
linę televiziją, kai kitur Okeanijoje, kad ir Naujosios Gvinėjos 
kalnuose, vietos žmonės kovoja dėl gyvybės išlaikymo? Kodėl? 
Manau, kad ne tik dėl išmintingo gubernatoriaus iniciatyvos, bet 
gal ir todėl, kad ši amerikiečių sala vandenyno ir jo tautų vi- 
duryje taptų Amerikos valdomų teritorijų vitrina, kuri Tu- 
tuiloje atsigręžė į mane mažiausiai man laukta forma — televi- 
zijos ekranu. 


PER TAIFŪNŲ JŪRĄ 


Su šiuo nuostabiu gabaliuku, neįprasta Okeanijos dalimi — 
„televizine Polinezija“, su šešių kanalų televizijos ir trijų de- 
šimčių tūkstančių samoiečių šalimi atsisveikinau didelėje šven- 
tėje. Ji priminė man šventę Tahaoje. Ir čia dainuota, šokta ir, 
aišku, svarbiausia puotauta. Tik žalią žuvį ir jūros moliuskus 
Tutuilos šventėje pakeitė visai vegetariški palusai — į taro la- 
pus įvyniotas kokoso kremas. Apskritai šiandieninė šventė man 
turėjo vieną didelę pirmenybę: vyko, tikriau sakant, prasidė- 
jo po pietų, skaisčią dieną. Todėl galėjau iki visiško jėgų ir fil- 
mų išsekimo fotografuoti savo šeimininkus, jų virtuvę, jų šo- 
kėjus ir muzikantus. 

Tačiau kiekviena šventė ir taip pat kiekvienas svečiavimasis 
vieną kartą baigiasi. Mano buvimas Tutuiloje baigėsi Pago Pago 
uoste. Jeigu man nepasisekė į Amerikos Samoą atkeliauti laivu, 
tai bent ją laivu palieku. Kad ir ne Teligos jachta, bet gana erd- 
viu motorlaiviu „Lady Late", reguliariai plaukiojančiu tarp Tu- 
tuilos ir jos sesers, Samos salos Upolu, kurią prieš kelias die- 
nas buvau matęs nuo Alavos kalno viršūnės. 

Neabejotinai esu vienintelis baltasis laive. Tie protingesnieji, 
kurie gali taupyti laiką ir, skirtingai nuo manęs, neturi tau- 

pyti dolerių, iš Tafunos į Upolu keliauja lėktuvu. Tačiau aš šį 
laivą pasirinkau ne tik dėl jo pigumo. Noriu perplaukti visą 
garsųjį Pago Pago užtakį, pamatyti iš vidaus šį garsiausią šian- 
dien Pietų jūrų uostą ir noriu taip pat patirti jaudinantį plauki- 
mą pro Tutuilos koralų rifą. 

Nenusivyliau! Koralų rifo anga neplati. Iš abiejų pusių su 
baisiausiu įniršiu plaka ją bangos. Ir vos įplaukėme į atvirą jū- 
rą, laivą ėmė supti labiau. negu man ir net daugumai jūros iš- 
augintų samoiečių buvo pakeliama. Bet jei norėjau eiti į karą, 
tai turiu kariauti. 

Tarp Tutuilos ir Upolu jūra išgarsėjusi smarkiomis audromis. 
Ją jūrininkai vadina „Taifūnų jūra“, ,Audru jūra“. Ir ne tik 
dėl stichinių audrų. Aš plaukiu iš Samoos į Samoą! Žemėlapy- 
je, kurį vežuosi, šis salynas suraikytas kaip duonos kepaliukas. 
Tutuila — tai „Rytų“, taigi Amerikos Samoa. Upolu šiandien 
„Vakarų“ Samoos, samoietiškai „Samoa i Sisifo", centras. Šią 
vakarinę salyno dalį iki Pirmojo pasaulinio karo valdė kaizeri- 
nė Vokietija, o po jos — Naujoji Zelandija. 

Gal nė jokia Okeanijos dalis nebuvo plėšoma tokių sudėtingų 
ir skirtingų interesų, kurių turėjo didžiosios valstybės ir ap- 
sukrūs individai, kaip Samoa, ypač jos tradicinis centras, uos- 
tas, į kur plaukia ir mano laivas,— Apia. Pirmieji čia įsikūrė 
vokiečiai, iš karto Hamburgo prekybos firma ,,Godefroi", pas- 
kiau tapusi „(Vokiečių Pietų jūrų prekybos ir plantacijų bendro- 
ve“, kurios direktorius Apioje buvo neginčijamai įtakingiausias 
baltasis salyne. Ši bendrovė čia turėjo tokį didelį vaidmenį, kad 
net šiandien, praėjus 125 m. nuo jos įkūrimo ir daugeliui me- 
tų. kai liovėsi egzistavusi, samoiečiai, su kuriais apie ją kal- 
bėjausi, vadina ją tiesiog „The Firm“ — „Firma“. 

Tačiau veikiai Samooje pasirodė ir britų prekiautojų kopra. 
Britanijos įtaką didina ir anglų misionieriai, kurie atnešė į sa- 
las krikščionybę. Ir pagaliau salynu, ypač Pago Pago sala, su- 
sidomėjo ir Jungtinės Valstijos. Tačiau į politinę Samoos isto- 
rija, į šią nuostabią kovą įsikišo ir „didžioji valstybė“, kurios 
niekas, visai niekas nepaisė: Havajai. Šios nepriklausomos tada 
Polinezijos karalystės valdovas Kalakana norėjo išsaugoti savo 
tėvynės laisvę ir kitų Polinezijos šalių nepriklausomybę, sukur- 
damas jo vadovaujamą visos Polinezijos imperiją. Todėl jis nu- 
siuntė į Samoą ir Tongą pasiuntinius. Kartu į Samoą atplaukė ir 

Havajų karo laivyno (l) laivas „Kamiloa“. Kalakanos pasiunti- 
niai įteikė Samoos karaliui Malietoai „Okeanijos žvaigždės or- 
diną“, aukščiausią Havajų valstybės apdovanojimą. Ir iš tik- 
rųjų Malietoa su Havajais pasirašė „draugystės ir savitarpio pa- 
galbos sutartį“. Tačiau praktinės reikšmės ši dviejų Polinezijos 
šalių sutartis niekada neturėjo. Taip pat todėl, kad Samoos ka- 
ralius Malietoa Laupepa nebuvo vieningai visų samoiečių pri- 
pažintas. Kai kurie norėjo, kad soste sėdėtų jo pavaduotojas — 
vicekaralius Tamasese. 

Atskiros didžiosios valstybės taip pat kišosi į Samoos reika- 
lus. Buvusiam Amerikos pulkininkui Šteinbergeriui pagaliau pa- 
vyko sudaryti vyriausybę, turinčią realią valdžią. Tačiau jo 
sėkmė sukėlė anglų kolonistų pavydą. Tuo laiku Apios įlanko- 
je išmetė inkarą anglų karo laivas „„Barracouta“, o jos kapito- 
nas nusprendė įsikišti savo tautiečių naudai. Jis. išlaipino į kran- 
tą savo kareivius. Šie paprasčiausiai suėmė ministrą pirmininką 
ir nugabeno į laivą. Britų laivo belaisvis amerikietis buvo pas- 
kui išlaipintas į krantą Fidži saloje. Tačiau afera tuo nepasibai- 
gė. Pagrobtasis Samoos premjeras. suprantama, skundėsi savo 
buvusios tėvynės valdžiai. Ši tuojau pareiškė protestą Londone, 
ir Londonas įsikišo. ,Barracoutos" kapitonas atsidūrė karo teis- 
me, Didžiosios Britanijos konsulas Apioje buvo atšauktas ir t. t. 

Tačiau Samoos vyriausybės premjero amerikiečio pagrobimas 
davė pradžią tik daug dramatiškesnei audrai, kuri slinko į Apią. 
Po karaliaus Malietoos mirties samoiečiai simpatizavo ir kitiems 
pretendentams į laisvą sostą. Vieni rėmė „teisėtą“ karaliaus Ma- 
lietoos įpėdinį To'o Mata'afą, kiti — buvusį vicekaralių Tama- 
sese, kurį vokiečių konsulas galiausiai paskelbė Samoos kara- 
liumi. Vokiečių kolonistai ėmė kartu ginkluoti Tamasese karius, 
o anglai ir amerikiečiai davė ginklų Mata'afos kariuomenei. 
Dabar į puikią Apios įlanką ėmė plaukti ne tik prekybos laivai 
su šiuo mirties kroviniu, bet ir didžiųjų valstybių karo laivai. 
Paskutinį žingsnį į karą padarė kaizerinės Vokietijos konsulas 
Knapė, kuris pasiuntė laivą „Adlerį“, kad patrankų ugnimi su- 
naikintų vyriausiąją Mata'afos armijos stovyklą. Samoiečiai tu- 
rėjo daug aukų. 

Tuo tarpu didžiųjų valstybių atstovai siuntinėjo į savo metro- 
polijas depešas. Europos, Amerikos ir Australijos laikraščiai 
spausdino žinias apie karą tarp didžiųjų valstybių, apie karą 

del salų, kurių niekas dorai nė nežinojo, kur jos, Ir kurios visai 
nerūpėjo nei Vokietijos, nei Amerikos, nei Anglijos piliečiams. 
Tačiau jose buvo pora plantacijų, pora pelningų parduotuvių. 
O dėl jų ir dėl kelių avantiūristų, Kurie jas valdė, jau mirė sa- 
moiečiai, o netrukus turėjo mirti ir europiečiai sų amerikiečiais. 

Be „Adlerio“; Apios įlankoje pamažu pasirodė dar vokiečių 
karo laivai „Eberis“ ir „Olga“, amerikiečių flagmanas „Trento- 
nas" ir kiti jų laivai — ,, Vandalia" ir „Nipsis“, o be jų, ir bri- 
tų karo laivas ,,Kaliopé". | 

Šiandien, kai „Lady Late", gabenanti mane per Taifūnų jūrą 
iš Rytų į Vakarų Samoa, įplaukia į Apios įlanką, uostas tuščias. 
Įlanka man labai patinka, nors ir nėra tokia žavi, kaip Pago Pa- 
go. Nematyti rūsčių krantų, kaip Šiaurės Mooreos įlankos. Spė- 
ju, kad viso uosto plotis — kokie septyni ar aštuoni šimtai met- 
rų. Uosto angą iš abiejų pusių saugo galingi koralų rifai. Per 
atoslūgį daugelyje vietų jie iškyla viršum vandens. Netoli uos- 
to ribos į įlanką įteka srauninga upė Vaisigano. Jos stipri srovė, 
išplaudama įlankos smėlį ir dumblą, iš tikrųjų nuolat valo uostą. 

Palyginti su Pago Pago, pastatytu Amerikos pinigais, Apia 
skurdesnė. Uostamiesčio panoramoje išsikiša dvi krikščionių 
bažnyčios. Toji į dešinę priklauso metodistams, kairioji — Sa- 
moos katalikams. 

Įplaukus į Apios įlanką, jūra nurimo. Vis dėlto nebuvo ma- 
lonu plaukti. Dešimt valandų prailgo, nors iš Tutuilos iki Upo- 
lu tėra vos septyniasdešimt mylių. 

„Lady Late“ išmeta inkarus netoli tos vietos, kur dar visai 
neseniai ilsėjosi anų Apiai atmintinų dienų liudininkas — „„Ad- 
lerio“ laivo griuvėsiai. Kai tada „Adleris“ baigė bombarduoti 
vyriausiąjį Mata'afos kariuomenės štabą, jis grįžo čionai, į 
Apios įlanką. Tuo tarpu uostas buvo pilnas karo laivų, kurie 
vienas po kito atplaukė. Su „Adleriu“ čia jų buvo dabar šeši: 
vokiečių laivai „Eberis“, „Olga“, amerikiečių „Vandalia“ ir 
„Nipsis“ ir britų karo laivas „,Kaliopė“. O 1889 m. kovo 11 d. į 
Apios įlanką įplaukė dar paskutinis, septintasis, laivas — ame- 
rikiečių kreiseris „,Trentonas“, vedamas kapitono Kimberlio, kad 
tartų savo lemiamą žodį bręstančiuose mūšiuose. 

Tai buvo kovo 11 d. Vos po trijų dienų, kovo 14 d., kreise- 
ris „Trentonas“ kartu su visais kitais laivais Apios įlankoje tu- 
rėjo iš tikrųjų mūšį. Bet ne tarp savęs, o su Pietų jūrų gamta, 
kuri tarsi negalėjo jau žiūrėti į visas tas intrigas ir koloniali- 

nes avantiūras. Tą dieną staigiai krito barometras. O kadangi 
tada Samooje nebuvo telegrafo ar radijo, kurie informuotų lai- 
vus apie besiartinantį pavojų, nebuvo ir organizuotos meteorolo- 
ginės tarnybos, tuo labiau, kaip tai yra šiandien, nebuvo tar- 
nybos taifūnams stebėti, tai ,Trentono“ vadui ir kitų laivų ka- 
pitonams beliko staigų slėgimo kritimą aiškintis savo galva. 

Aišku, visi žinojo, kad toje „Taifūnų jūroje“ toks slėgio kri- 
timas gali pranašauti kaip tik besiartinantį uraganą. O ką šio- 
se platumose padaro taifūnai, žino kiekvienas, kuris yra lan- 
kęsis šiose salose. Amerikos Samooje visur dar susidūriau su 
pėdsakais paskutinio didelio (1966 m.) taifüno, kuris nusiaubė 
pusę Tutuilos. Ir čia, Upolu, pasibaisėjęs žiūrėjau ir fotografa- 
vau plieninius elektros linijų stulpus, kuriuos paskutinis taifū- 
nas nulankstė kaip nendrių stiebelius. O kadangi „Taifūnų jū- 
roje“ tokios audros labai dažnos, visų karo laivų vadai nu- 
sprendė, kad barometro kritimas reiškia besiartinantį uraganą. 
Bet samoiečiai nesutiko. 

— Ne, šiuo metų laiku taifūnų beveik niekada nebūna. 

Taip, „beveik niekada nebūna“... Tačiau šį kartą buvo. 

Kovo 15 d. į vakarą priešais Apią atsivėrė pragaras. Įnirtin- 
gas šiaurės rytų vėjas įsiūbavo jūrą. Visiškai sutemo. Dangų 
jas ir jūros bangos vis didėjo. Po kelių valandų bangos išaugo 
sulig kelių aukštų namais. Visi laivai, suprantama, buvo įleidę 
inkarus. Bet baisi jūros jėga nutraukė vieną grandinę po kitos. 
Dabar viskas priklausė nuo kūrikų, ar įstengs palaikyti kati- 
luose ugnį ir duoti mašinoms užtektinai garo. Antraip nepritvir- 
tintus laivus jūra užsviestų ant pavojingų rifų, kurie iš dešinės 
ir kairės pusės gaubia Apios uostą, arba ant pakrantės seklu- 
mos, arba... geriau negalvoti. 

Pirmąją taifūno auka tapo vokiečių ,Eberis". Jūra svaidė jį 
iš vienos vietos į kitą. Nors laivo įgula didžiausiomis pastan- 
gomis vis įstengdavo atitolinti savo mirštantį laivą nuo pražū- 
tingų koralinių sienų, tačiau per šią baisią agoniją ,Eberis" pa- 
galiau atsidaužė į amerikiečių laivą „Nipsis“; o paskui į vokie- 
čių „Olgą“. Per antrąjį susidūrimą ,Eberis" neteko varomojo 
sraigto. Aišku, tai buvo galas. Po kelių akimirkų beginklio lai- 
vo kūną perskrodė koralų iltys. Iš septyniasdešimt septynių 
„Eberio“ vyrų išsigelbėjo tik penki. 5 

Antrasis vokiečių karo laivas „Olga“, kuris buvo susidūręs 
su „Eberiu“, kiek vėliau susidaužė ir su amerikiečių laivu „Nip- 
sis". Paskui „Olga“ susidaužė su britų „Kaliope“, o galiausiai 
ir su amerikiečių ,„Trentonu“. Buvo aišku, kad tiekoje susidūri- 
mų smarkiai nukentėjęs laivas jau negali priešintis taifūnui. 
„Olgos“ kapitonas tad ryžosi aukoti laivą, bet išgelbėti nors da- 
lj savo įgulos — nukreipė jį į smėlio seklumą. 

Savo gyvenimą seklumoje baigė ir amerikiečių „Nipsis“. 
Kreiseris „Trentonas“, mažos amerikiečių flotilės flagmanas, pa- 
laipsniui prarado inkarus ir vairą, o paskui vandens srautai iš- 
daužė mašinų skyriaus langelius. Vanduo užgesino ugnį, ir iš- 
didusis ,Trentonas" teko jūros malonei ar nemalonei. Iš kar- 
to rodėsi, kad ir „Trentonas“ atsidurs palyginti nepavojingoje 
pakrantės seklumoje. Tačiau kreiseris buvo gerokai didesnės 
grimzlės ir todėl įstrigo toli nuo kranto. Prie vokiečių mirusių- 
jų prisidėjo ir nuskendę amerikiečiai. 

Tad iš abiejų flotilių liko tik du galintys plaukti laivai — vo- 
kiečių „Adleris“ ir amerikiečių „„Vandalia“. „Adlerio“ vadas ka- 
pitonas Fricė bandė išgelbėti savo įgulą labai rizikingu manev- 
ru. Matydamas, kad neišvengs susidūrimo su koralų rifu, nuta- 
rė jį „peršokti“ su kokia labai aukšta banga. Jai artėjant, įsakė 
atleisti paskutinio inkaro lyną. Tačiau banga devynių šimtų to- 
nų laivą pasodino tiesiog ant rifo viršūnės. Paskutinis likęs ame- 
rikiečių laivas ,, Vandalia" netrukus nuskendo netoli ,,Trentono". 

Amerikiečių ir vokiečių flotilės, turinčios po tris laivus buvo 
sunaikintos. O kas gi atsitiko paskutiniam, septintajam laivui, 
„Kaliopei“, vienintelei „jūrų karalienės“ Britanijos atstovei? 
Jos vadas kapitonas Keinas suprato, kad uoste, iš dviejų pusių 
suspaustame baisių uolų, laivui gresia kur kas didesnis pavojus, 
negu atviroje jūroje. Ir vos laivo katiluose pakilo reikiamas 
garo spaudimas, jis pamėgino išplaukti tiesiai prieš taifūną, ku- 
ris puolė Apios įlanką iš šiaurės. Labai lėtai, grumdamasis su 
penkiolikos metrų bangomis, pagaliau išvedė „Kaliopę“ iš uos- 
to. Paskui liko atviroje jūroje iki taifūno pabaigos. 

Kai po kelių dienų „Kaliopė“ grįžo į Apią, jos jūrininkai iš- 
vydo siaubingą vaizdą: „Adleris“, „Eberis“, „Vandalia“, „Tren- 
tonas, „Nipsis“ ir „Olga“, visi, sunaikinti taifūno, bejėgiškai 
gulėjo Apios seklumose ir rifuose. „Taifūnų jūra“ nugalėjo. Ka- 
ro dėl Samaoos nebuvo. Interventų laivynai buvo negyvi. Ne- 

gyvi buvo ir daugumas jų įgulos narių. Juos nužudė ne priešų 
kulkos, bet Ramiojo vandenyno taifūnas. 

Tik ,Kaliopé" ir jos kapitonas neprarado garbės. Sio atmin- 
tino laivo vairą, beje, neseniai mačiau Vakarų Samooje. Ne- 
seniai Anglijos atstovai jį dovanojo šios pirmosios nepriklauso- 
mos valstybės Polinezijoje atstovams. Be kapitono Keino vai- 
ro, pergalingą ,Kaliopés" kovą su taifūnu nulėmė daug geres- 
nės Naujosios Zelandijos anglys, kurias vartojo šis laivas. Tai 
labai smarkiai pakėlė Naujosios Zelandijos prestižą samoiečių 
akyse. 

Tačiau aš daugiau, negu kolonijinėmis valstybėmis ir jų sie- 
kimais, domiuos Polinezija ir samoiečiais. Ką jie veikė, kai bal- 
tieji, zude jų moteris ir vaikus, dabar patys mirė suaudrintų 
vandenų sükuriuose? Susirinko svetimšaliams smogti paskutinio 
smūgio? Pribaiginėti taifūno įveiktuosius? 

Ne. Visai atvirkščiai. Dvi dar vakar kariavusios samoiečių ka- 
riuomenės susijungė, jų kariai sudarė gyvą grandinę, puolė į 
siuntančios jūros bangas ir gelbėjo skestanciuosius. Samoiečiai 
gelbėdami pasirodė esą tokie narsūs, kad vargu ar rastume jiems 
lygių istorijoje. Kad padėtų skestantiems ,Eberio" jūreiviams, 
keletas samoiečių pamėgino plaukti per penkiolikos metrų ban- 
gas! Suprantama, visi žuvo. Ir vis dėlto tai buvo Mata'afo ka- 
riuomenės vyrai, kariuomenės, kurią laivas su šia vėliava prieš 
kelias dienas apipylė šrapnelių lietumi. 

Man šiandien plaukti „Taifūnų jūra“ iš Tutuilos į Upolų, iš 
Pago Pago į šią Apią taip pat nebuvo ramu. Tačiau, laimė, ne- 
pasitaikė tokio taifūno, kartais užklumpančio plaukiančius šia 
jūra. 

Maža kas prisimena tą Apios tragediją: tik paminklas pa- 
skendusiems vokiečių jūrininkams ir narsiojo ,Kaliopés" ka- 
pitono Keino vairas. Visai neseniai iš Apios uosto buvo paša- 
lintas iškalbingiausias monumentas: nelaimingo „Adlerio“ kor- 
pusas, kuris kėksojo ant uosto koralų rifo daugiau kaip sep- 
tyniasdešimt metų. 

Tai visa, kas liko iš senų kolonijinių avantiūrų. Beje, iš to 
laiko tebėra dar toji nematoma siena, kurią šiandien peržen- 
giau, plaukdamas ta pavojinga jūra. Siena, kuri skiria „Rytų“ 
Samoą nuo „Vakarų“ Samoos, vieno kraujo ir vienos kalbos 
tautą, bet su dviem vėliavomis ir dviejų pilietybių. Sieną, kuri 
kaip duonos kepalą kruvinai perrėžė vienos tautos šakas. 

SKERSAI IR IŠILGAI UPOLU 


Įlankos gale, kur kadaise baisus taifünas palaidojo vokiečių 
ir amerikiečių laivus, Sanfrancisko ir Altonos jūrininkus, yra 
išaugusi Apia, antrosios Samoos — Samoa I Sisifo — Vakarų Sa- 
moos sostinė. Apia kartu vienintelis tikras Samoos gausiausiai 
gyvenamos salos Upolu miestas. Upolu, kaip ir Tutuila, labai kal- 
nuota. Todėl daugumas Upolu gyventojų susispietę pakrantės 
kaimeliuose. Toliau, kalvose, vulkaninių išsiveržimų suformuoto- 
je šalyje, sutikau visai retai žmonių. Reljefas né Apiai nesutei- 
kė per daug erdvės. Svarbiausi miesto pastatai buvo tiesiog pa- 
krantėje, bet kai kurie gyvenamieji kvartalai jau užsikorė 
toliau nuo jūros, į tiesiog viršum Apios iškilusio kalno Vaea 
šlaitus. 

Apia, dar kartą primenu, šiandien nepriklausomos "Vakarų 
Samoos valstybės sostinė. Šios mažos valstybės ekonominės ga- 
limybės tūkstantį kartų mažesnės, negu Jungtinių Valstijų. To- 
dėl ir Apia palyginti su Pago Pago atrodo skurdi giminaitė. Stik- 
lo ir betono sienų architektūra čia dar, gali sakyti, neatėjo. Šiuo 
metu Apia daugiau panaši į Pietų jūrų uostuka, man pažįstamą 
iš praėjusio amžiaus pabaigos atvirukų. 

Ir viešbutis, kur apsistojau, priklausantis poniai Agi, sako, 
per pusę danei, veikiau maloni medinė pilaitė, kurioje gera gy- 
venti ir kurioje niekas neskuba. 

Nuo ponios Agi namo netoli iki abiejų bažnyčių, kurios do- 
minuoja pakrantėje,— katalikų ir metodistų. (Čia, Upolu, staty- 
ti milžiniškas krikščionių bažnyčias pasidarė visiška manija, 
atskirų gyvenviečių prestižo dalyku. Ir mažiausias Upolu kaime- 
lis didžiuojasi bažnyčia, kurioje dažnai tilptų visos apygardos 
gyventojai.) 

Trumpai pabuvęs Apioje, turėdamas prieš akis Vakarų Sa- 
moos žemėlapį, ėmiau svarstyti, kurią iš numatytų kelionių po 
salą pasirinkti pirmiausia. Pagaliau pirmiausia išvykau pasižiū- 
rėti Upolu turto — kakao ir kopros. Už poros kilometrų nuo 
Apios yra didelė kakao plantacija — „Sentral Group Cocoa 
Plantation", kurios bandomojoje stotyje čionykščiai selekcinin- 
kai išaugino derlingiausią kakao atmainą pasaulyje „Lafi 7". 

Lydimas puikios samoietės, perėjau kakao plantaciją, aplan- 
kiau čionykštę bandomąją stotį, didelius Siltnamius, užsirašiau 
nemaža specialių duomenų, kuriuos šiandien vargu ar įsteng- 

čiau teisingai pakartoti, o paskui keliavau tolyn, į kokoso pal- 
mių plantaciją. 

Kokoso palmės — kone Pietų jūrų simbolis. Su jomis susidū- 
riau ir tokiose vietose, kaip Rytų Mikronezijos atolai, kur kiti 
medžiai ir beveik jokie naudingieji augalai neauga. Tačiau čia, 
Upolu saloje, kompanija , Western Samoa Trust Estate Corpo- 
ration", anos garsiosios vokiečių „Firmos“ įpėdinė, valdo didziau- 
sią kokoso palmių plantaciją visame pietų pusrutulyje. Planta- 
ciją Mulifanui mačiau iš lėktuvo. Tai didžiulė, begalinė kokoso 
palmių armija, nesuskaičiuojamos brigados ir divizijos. 

Kopra, džiovinti riešutų branduoliai, iš Upolu keliauja pas 
mus į Europą. Tačiau mažą Mulifanui milžiniškos plantacijos pro- 
dukcijos dalį jau suvartoja pirmoji čionykštė Samoos muilo ir 
riebalų gamykla, kurią mano palydovė parodė, pagrįstai didžiuo- 
damasi. 

Moderni plantacija ir gamykla — tai tik dalytė Upolu. Vaka- 
rų Samoos piliečiai tvirtina, kad jų valstybė esanti labiausiai po- 
linezietiška šalis Polinezijoje. Ir, matyt, jie teisūs. Kai aš vėl 
palikau Apią, pasirinkau maršrutą, kad galėčiau pažinti šią tra- 
dicinę Upolu salą. Jos šiaurinėje pakrantėje susispietė samoie- 
čių kaimeliai — vienas kaip antras. Ovaliniai fale, dieną visiškai 
atviros pirkios, stovi palmių šešėlyje, kaime visada dominuoja 
didelė krikščionių bažnyčia, prie jūros kranto, lagūnoje, žai- 
džia vaikai, visur viešpatauja ramybė. 

Greitai perėjęs per vieną iš didesnių kaimelių Dalalesi, pri- 
ėjau krioklį Falefa. Galingas krioklys, virš kurio auga asiūkli- 
nių medžių giraitė, buvo mano kelionės skersai salą pradžia. 
Žemėlapyje Upolu man priminė Karibų jūros Jamaiką. Skersai 
salą, nuo šiaurinio iki pietinio kranto, eina tik du keliai. Vie- 
nas jų prasideda čia, prie Falefos krioklio. 

Siauras kelias staigiai kyla į kalnus, apaugusius neįtikėtinai 
vešliu žaliu atvašynu, viršum kurio kaip dideli skėčiai iškilę 
asiūkliniai medžiai. Tačiau kelias rangosi vis aukščiau. Ir toli 
Jį lydi kriokliai — Fuipisia ir dar kiti. Netrukus prieš centrinės 
keteros perėją man atsiveria puikus vaizdas į šiaurės vakarų 
Upolu krantą — į Fagaloos įlanką, o paskui jau užkopiau ir ant 
Mafos perėjos. 

Leistis į pietinį Upolu salos krantą buvo lengva ir gana grei- 
ta. Tikrų gyvenviečių aš vėl radau tik nuostabioje pietinėje sa- 
los pakrantėje, Aleipata apygardoje. Tai bene palaimingiausia 

Polinezijos vieta. Ne tokia didinga, kaip Mooreos įlankos, bet 
rami ir pilna auksinės saulės. O tas smėlis! Tie pliažai! 

Kaime Lalomanu išsimaudžiau ir paskui  pédinau iki paties 
Upolu galo, į Tapagos iškyšulį. Priešais jį jūroje plaukia Upolu 
satelitai — Samoos salelės Nuulua ir Nuutele. 

Į Apią grįžau tuo pačiu keliu. Kelis kilometrus ėjau pėsčias, 
tačiau paskui čia, toje saulės, smėlio ir jūros rojaus karalystėje, 
sutikau automobilį, ne mažiau kaip 25 m. amžiaus „Fordą“. Prie 
vairo sėdėjo Samoos protestantų kunigas, kuris, pilnas krikščio- 
niškos meilės artimajam, pasisiūlė mane pavėžinsiąs. Tačiau vos 
nuvažiavom keturis penkis šimtus metrų, ir mes jau remonta- 
vome. Mafos perėjoje šis istoriškai vertingas automobilis suge- 
do visai. Tad toliau vėl keliavau pėsčiomis iki ano krioklio Fa- 
lefa, o nuo čia Samoos autobusu pagaliau grįžau į jaukų danės 
samoietės ponios Agi namą. 

Iki šios valandos pažinau kasdieninį Upolu, bet dabar noriu 
matyti istorinį Upolu. Juk ir Vakarų Samooje yra vietų, kur 
kalba jos istorija. Vakariniame Apios įlankos gale yra Žemas 
pusiasalis Mulinų'u. Jo centre — neapaugusi mišku, be pastatų, 
žolinga aikštė, kurią samoiečiai vadina Malae, vardu, kurį ge- 
rai žinau iš Taičio. Čia vyksta visokios didelės samoiečių liau- 
dies šventės. Čia taip pat ateina iš visų Upolu kraštų samoiečiai 
pagerbti savo šalies istorijos ir neprixlausomos dabarties. 

Malae pakraštyje yra Tiafau — Samoos karalių kapinės Ta- 
čiau mane pirmiausia domina didelis pastatas, panašus į samoie- 
čių pirkią, kurią laiko gražiai apdoroti stulpai. Prieš pastatą 
stiebas su šios nepriklausomos Polinezijos valstybės raudona 
mėlyna vėliava. Tad čia Vakarų Samoos parlamentas. 

Šalia šio visai neįprasto parlamento - pastato lauke stovi dar 
nedidelis balsvas Nepriklausomybės paminklas. Jis man sako, 
kad tada, kai bus rašoma Polinezijos laisvės, polineziečių liau- 
dies išsivaduojamosios kovos politinė istorija, šiam mažam pu- 
siasaliui Upolu šiaurėje priklausys pati garbingoji vieta. Prieš 
šį savotišką pastatą Fale Fono — Vakarų' Samoos parlamentą 
1962 m. sausio 1 d. iškėlė savo vėliavą pirmoji nepriklausoma 
valstybė Polinezijoje (iš tikrųjų ir pirmoji nepriklausoma vals- 
tybė visoje šioje šeštojoje pasaulio dalyje — Okeanijoje). Ir čia 
kaip tik baigėsi kolonijinė Polinezijos salyno era, kuri prasidė- 
jo septyniais atplaukusiais karo laivais, nugramzdintais vėliau 
ano baisaus taifūno. 

Tačiau vokiečių ir amerikiečių flotilės sunaikinimas buvo tik 
dramatiškiausias visos Samoos užkariavimo istorijos epizodas. 
Šis salynas viliojo juk europiečius daugiau, negu bet kuri kita 
Polinezijos šalis. Tik romantiškas Taičio garsas galėjo lygintis 
su geru Samoos vardu. Šią šalį pirmą kartą išvydo olandų jūrų 
keliautojas, kuris atrado ir Velykų salą,— kapitonas Jakobas 
Rogevenas. 

Tačiau salas ir jų gyventojus labiausiai išgarsino ir išgyrė 
XVIII a. prancūzų keliautojai Laperuzas, Bugenvilis ir Lafondas 
de Lursi. Šis tada Samoą pavadino „Polinezijos Eldorado“. La- 
peruzas dar pareiškė, kad „šių salų gyventojai visiškai be gin- 
čų yra laimingiausi žmonės žemėje“. O Bugenvilis paskui salas, 
kurios taip sužavėjo jo tautiečius, pavadino  ,L'Archipel des 
Navigateurs“ — Jūrų keliautojų salomis. 

Keliautojų ir jūreivių salos, „tobulo kūno žmonių“ salos (vėl 
cituoju Laperuzą), „laimingiausios pasaulio salos“ viliojo avan- 
tiūristus ir įvairaus plauko užkariautojus. O paskui jūrininkus, 
plantatorius ir misionierius vykdavo jų vyriausybių atstovai. Jū- 
rų keliautojų salose jiems buvo lengvas darbas. Samoiečiai ne- 
turėjo, skirtingai nuo gretimos Tongos ar kitų Polinezijos saly- 
nų, vieno bendro valdovo, tik dvi dideles karalių šeimas. Sa 
Malietoą ir Sa Tupuą — abi gyveno Upolu saloje.) Tačiau XIX a. 
Malietoos šeimos narys įgavo Samooje kur kas didesnę įtaką, 
negu konkuruojančios valdovų šeimos atstovas. Todėl ir anglai 
su amerikiečiais rėmė tuometinį Malietoą, norėdami iš jo pada- 
ryti Europos tipo monarchą. Vokiečiai, priešingai, prisigretino 
prie Tupuos šeimos atstovo. Šio sudėtingo ir paskiau gana kru- 
vino, tada įsiliepsnojusio mūšio ugnį trumpą laiką užgesino jū- 
ros bangos ir taifūnų jėga. Po pamokos, kurią kolonijinėms vals- 
tybėms davė audra, kanclerio Bismarko iniciatyva Berlyne su- 
sitiko Anglijos, Vokietijos ir JAV atstovai susitarti dėl Jūrų 
keliautojų salų likimo. 

Vadinamąja Berlyno sutartimi didžiosios valstybės įsipareigo- 
jo pripažinti Samoa „nepriklausoma Polinezijos karalyste“. Jos 
taip pat šį kartą bendrai parėmė Malietoos Laupepo išrinkimą 
„Visos Samoos karaliumi“. Tačiau nedidelės Laupepo karalys- 
tės sostinė buvo „išimta“ iš jo valdžios ir paskelbta tarptautine 
koncesija, valdoma miesto komiteto, kurio nutarimus dar tvir- 
tindavo Konsulų taryba, sudaryta iš trijų Berlyno sutarties sig- 
natarų konsulų. 

Suprantama, pernelyg sudėtinga sistema nebuvo efektyvi. Jau 
po ketverių metų nuo Berlyno sutarties sukilo antros karališko- 
sios šeimos šalininkai. Nugalėjus šį maištą, Mata'afa ir vienuo- 
lika kitų sukilėlių buvo ištremti į Saipano salą Mikronezijoje. 

Kitų, daug įnirtingesnių ginčų kilo po karaliaus Malietoos 
mirties. Prieš jo įpėdinį Tanu-mafilimą, o ypač prieš anglus ir 
amerikiečius, kurie jį protegavo, prasidėjo naujas sukilimas. Sa- 
moiečiai naikino europiečių plantacijas, o šie atsilygindami vėl 
išsiuntė į Upalu vandenis savo karo laivus, kurie bombordavo 
Apią ir apylinkes. 

Bendras Jūrų keliautojų salų valdymas visai sutriko. Be to, 
Britanija, įsivėlusi tuo metu į daug svarbesnį burų karą, lio- 
vėsi domėjusis neklusnia Polinezijos šalele. Likę du Berlyno su- 
tarties signatarai — Vokietijos kaizeris ir Jungtinės Valstijos — 
paskui draugiškai savo sutartį likvidavo ir pasidalijo salyną. 
Vokietija, kuri Upolu saloje turėjo didžiausias plantacijas visoje 
Okeanijoje ir, be to, buvo labai suinteresuota ūkiškai Samoa, 
pasiliko didesniąją dalį salyno kartu su jo reikšmingiausia sa- 
la Upolu — teritoriją, kur gyveno ir gyvena daugiau kaip ketu- 
Ii penktadaliai visų samoiečių. JAV, kurioms rūpėjo tik toji pui- 
ki Pago Pago įlanka, pasitenkino Tutuila ir keliomis gretimomis 
salomis. Vokiečiai iš tikrųjų Upolu ir kitose savo salose greit 
įvedė tvarką. Ir iki tol ginčijamą Samoos karaliaus klausimą im- 
peratoriaus valdžia išsprendė genialiai paprastai: pareiškė, kad 
Samoos karalius esąs imperatorius Vilhelmas ir kad Samoos ka- 
raliaus būstinė — Berlynas. 

Tačiau Prūsų imperatorius savo egzotiško karaliaus titulu 
džiaugėsi vos keturiolika metų. Tuoj pasaulinio karo pradžioje, 
1914 m. rugpiūčio 28 d., Apioje išsilaipino Naujosios Zelandi- 
jos kariuomenė ir per vieną dieną užėmė tą vokiečių valstybę 
Polinezijoje. Paskui šešerius metus Apioje valdė kariai. 1920 m. 
gruodžio mėn. Tautų Sąjunga suteikė Britanijai mandatą val- 
dyti Vakarų Samoą. Mandatą turėjo vykdyti vienas iš „britų 
šeimos“ narių — Naujoji Zelandija. 

Ištisus trisdešimt metų Vakarų Samoa buvo mandatinė terito- 
rija. Tačiau nė šie metai nebuvo ramūs. Samoiečiai siekė lais- 
vės. Ir kovą dėl savo tautos teisių jie pradėjo anksčiau už vi- 
sas kitas polineziečių grupes. 1926 m. Samoos politikos scenoje 
pasirodė judėjimas, vadinamas Mau, išvertus būtų „Viešosios 
nucmonės judéjimes". Vyriausias Mau šūkis buvo Samog mo 

Samoa — „Samoa somoiečiams“. Mau veikiai sudarė savo „šė- 
šėlinę vyriausybę“, savo politinį centra Vaimose, organizavo de- 
monstracijas, kūrė eilėraščius ir dainas apie laisvės grožį, kėlė 
nepriklausomos Samoos vėliavas ir pan. 

Viešosios nuomonės judėjimas buvo tik įžanga į tikrai ne- 
priklausomos Samoos sukūrimą, į kovą, kuri prasidėjo tuoj po 
antrojo pasaulinio karo. Jūrų keliautojų salos tuo atžvilgiu ap- 
lenkė visas kitas teritorijas. Tačiau, tiesą sakant, turiu pripa- 
žinti, kad Naujoji Zelandija netrukdė samoiečiams eiti savo ke- 
liu. Dar 1947 m. su Naujosios Zelandijos vyriausybės pritarimu 
į Apią atvyko pirmoji SNO misija, kuri sprendė šių salu savi- 
valdos klausimus. Trejais metais vėliau Naujosios Zelandijos vy- 
riausybės pirmininkas pateikė projektą sudaryti savarankišką 
vyriausybę, o paskui 1954 m. čia Mulinu'u, susirenka Konstitu- 
cinis susirinkimas, pirmininkaujamas vieno iš karališkų šeimų 
atstovo Tamasese. 

Konstitucinio susirinkimo nutarimas padėjo pamatus šiandie- 
ninei nepriklausomai Samoos valstybei ir kartu nustatė jos po- 
litinę sistemą. 1960 m. buvo paskelbtas galutinis konstitucijos 
projektas. Tai buvo čekoslovakui lengvai įsimintiną dieną, spa- 
lio 28 d. O kitų metų gegužės 9 d. Vakarų Samooje įvyko SNO 
atsakyti į du klausimus: 1) ar pritariate spalio 28 d. konstituci- 
jai? ir 2) ar sutinkate su tuo, kad 1962 m. sausio 1 d. Vakarų 
Samoa būtų paskelbta nepriklausoma valstybe? Ir kadangi di- 
džioji dauguma samoiečių į abu klausimus atsakė teigiamai, pas- 
kutinį tų pačių metų vidurnaktį visoje Vakarų Samooje ėmė 
skambėti daugybės bažnyčių varpai, o kitą dieną rytą pirmą kar- 
tą istorijoje ant stiebo prieš parlamentą Mulinu'u aikštėje iš- 
kilo pirmosios nepriklausomos valstybės Polinezijoje vėliava. 

Vaikštau po parlamento pastatą. Viduryj matau didžiulį indą 
ceremoningam gėrimui — kavai. Iš abiejų pusių deputatų suo- 
lai, priekyje — pirmininko stalas. Mane domina, kas ir kaip tvar- 
ko Jūrų keliautojų salų likimą, taip pat visa šios valstybės po- 
litinė sistema. Sužinau, kad čionykštis Nacionalinis susirinkimas 
turi 47 narius. 

Bet kas renka šiuos deputatus? Tai buvo vienas iš jautriausių 
klausimų, kai Samoos vadai rengė savo šalies konstituciją. Pa- 
galiau nutarė pagal savo liaudies tradicijas pripažinti rinkimo 
teisę tiktai matai. Bet kas tie matai? Matai vadovauja anoms di- 

džiosioms samoiečių šeimoms aigoms, kurias, pavyzdžiui, suda- 
IO brolių, jų žmonų ir jų vedusių sūnų grupės. Tik išimtiniais 
atvejais tokioje šeimoje gyvena ir ištekėjusi duktė su savo vai- 
kais. 

Kadangi aigos nariai dažnai gyvena bendrai vienoje pirkio- 
je, kartais matai vadinami „namų galva“. Aiga ir jų galva ma- 
tai — tai kertiniai samoiečių visuomenės akmenys. Tik jis, 
matai, tvarko visą savo gausios šeimos turtą, taip pat ir visus 
santykius savojoje aigoje. Matai taip pat tvarko kiekvienos die- 
nos vakarinius visų savo šeimos narių susirinkimus, rūpinasi 
tvarka, organizuoja senių ir ligonių globą. Todėl Samoos kaimuo- 
se neteko susitikti su policininku, ir todėl, kaip man pasakojo 
samoiečiai. esą laisvose Jūrų keliautojų salose nereikia sociali- 
nés globos, nes „kiekvienu rūpinasi jo aiga ". 
nės be titulo") privalo deramai gerbti savo matai. Matai turi tei- 
sę ir į tam tikrą materialinį atlyginimą. Pavyzdžiui, kai teka ma- 
tai duktė, vienas aigos narys turi jai dovanoti vestuvinius dra- 
bužius, kitas — valgius, vestuvių puotai ir t. t. 

Taigi naujojoje valstybėje tik matai, tradicinės šeimų galvos, 
samoiečių „elito“ nariai, vieninteliai gavo rinkiminę teisę. Mano 
duomenimis iš Upolu ir Tutuilos, paprasta aiga turi apie dvide- 
šimt narių. Kadangi iš jų beveik pusė mažiau kaip 21 m. turin- 
tys vaikinai ir merginos, tai Samooje rinkimų teisę turi apytik- 
riai kas dešimtas pilietis. Šiandien Vakarų Samooje yra apie 
šešis tūkstančius matai. Tad jie renka 45 Mulinu'u parlamento 
deputatus. Kitus du deputatus renka tie, kurie nepriklauso jo- 
kiai aigai, pavyzdžiui, kinai, melanezieCial, baltieji ir pan. 

Lygiai sunkus klausimas, kaip ir kas rinks naujosios valsty- 
bės atstovus, buvo klausimas, kas bus valstybės priešakyje. Pa- 
galiau samoiečiai susitarė, kad pirmieji valstybės vadovai iki 
gyvos galvos būsią kartu du vyrai — abiejų „karališkųjų šei- 
mų“ vadai. Iš Sa Malietoos šeimos „karaliaus titulą“ paveldėjo 
Malietoa Tanumafili II, o iš Sa Tupua šeimos — Tupua Tamase- 
se Mae'ola. 

Taigi viena valstybė turėjo du vadovus, du kone karalius. Ta- 
čiau kaip vadinti pačią valstybę? Matyt, „karalyste“. Juk jos 
vadovai — „karalių giminės“ nariai, galiausiai net ne vienas, o 
du. Kiti siūlė vadinti „konstitucine monarchija“. Bet abu pasiū- 
lymai buvo atmesti. Beje, netiko nė „respublika“, nebuvo priim- 

tas siūlymas, kad Vakarų Samoa vadintųsi „kunigaikštystė“. Ir 
kadangi netiko nei kunigaikštystė, net nei respublika, Mulinu'u 
deputatai nutarė savo šalį pavadinti paprastai „valstybe“. O ka- 
dangi už viską labiau troško nepriklausomybės, buvusias Jūrų 
keliautojų salas pavadino „Nepriklausoma Vakarų Samoos vals- 
tybe”. 

SNO Generalinė Asamblėja (kurią samoiečiai vadina „tautų 
tėvu") pritarė pasiūlymui sukurti šią nepriklausomą valstybę. 
1960 m. buvo pateiktas atitinkamas projektas, tais atmintinais 
metais, kai per vienerius metus į šią pasaulinę organizaciją įsto- 
Jo septyniolika naujų narių. Tačiau Vakarų Samoa nepareiškė 
noro stoti į SNO. Jos atstovai tai motyvavo taip: „Niekas neatsi- 
žvelgs į mūsų nuomonę Berlyno ar nusiginklavimo klausimu. O 
pinigus, kuriuos išleistume mūsų reprezentacijai Niujorke, suvar- 
tosime geriau namie." Vakarų Samoa taip pat nesutiko, kad kitos 
šalys įsteigtų Apioje savo diplomatines atstovybes. Vienintelei 
Naujajai Zelandijai atstovauja jos Aukščiausiasis komisaras. 
Tarpininkaujama Naujosios Zelandijos, laisvoji Polinezijos vals- 
tybė taip pat tvarko savo tarptautinius politikos reikalus. Tačiau 
Vakarų Samoa yra įstojusi į kai kurias specializuotas SNO or- 
ganizacijas. 

Man lankant Mulinu'u, čionykštį parlamentą ir čionykštį 
Nepriklausomybės paminklą, ant aukšto stiebo jau plevėsavo 
Vakarų Samoos vėliava. Tada suvereniai Vakarų Samoos vals- 
tybei buvo vos keleri metai. Ji tiktai atsargiais, neužtikrintais 
žingsniukais žengė susigrąžintos, atgautos laisvės keliu. Tačiau 
žengė į priekį. 


MYLINČIŲ ŠIRDŽIŲ KELIU 


Mulinu'u pusiasalyje aš apžiūrėjau Tiafau — senovinių Sa- 
moos karalių kapus — ir Fono, nuostabų nepriklausomos Va- 
karų Samoos valstybės parlamentą. Tačiau kur gyvena dabar- 
tiniai Samoos liaudies vadovai? Vailimoje, apie penkis kilomet- 
rus nuo Mulinu'u, Vaeos kalno papėdėje. 

Iškeliavau ir į tą vietą. Dideliame sode stovi medinis dviejų 
aukštų pastatas, iš tikrųjų du sujungti balsvi pastatai — dideli, 
visai britiški kotedžai. Prieš pastatą stiebas su raudona mėlyna 

vėliava. Gavęs leidimą iš didingo durininko, apsirengusio tra- 
dicine Samoos juosta apie kulšis lava-lava ir juodu švarku, įžen- 
giu į medinį pastatą ir apžiūriu priimamuosius kambarius pirma- 
jame aukšte. Tai oficiali šios salų valstybės galvos buveinė. 

Ir šiandien Vakarų Samoos priešakyje stovi karališkos, tiks- 
liau sakant, vienos iš karališkų giminių, tęsėjas — Malietoa Ta- 
numafili II. Nors ši Polinezijos valstybė pagal konstituciją ne 
karalystė, į Malietoą Tanumafili II dera kreiptis „Jūsų dideny- 
be“. Nacionaliniam susirinkimui atsakingos devynių narių vy- 
riausybės priešakyje stovi vyras, kurio vardas taip pat perai 
žinomas iš Upolu istorijos, — Fiame Mata'afa Faumuina Muli- 
nu'u II. 

Nevainikuotas Vakarų Samoos karalius gyvena čia, Situose 
baltuose mediniuose rūmuose. Kelias, kuriuo atėjau į Vaili- 
mą, buvo vienas iš pirmųjų kelių, nutiestų ir šiandien taip sun- 
kiai prieinamame Upolu salos viduje. Be to; Jūrų keliautojų sa- 
lų gyventojai jį nutiesė ne kolonijinių valstybių paraginti, bet 
savo pačių širdies įsakymu. Bet ir samoiečiai jį pavadino komu- 
nikacijoms tikriausiai labai neįprastu vardu „Ala Loto Alofa" — 
„Mylinčių širdžių kelias". 

Toji mylinti širdis — tai samoiečiai. O tas, kam priklausė jų 
meilė, kai tuo laiku kiti baltieji griovė samoiečių namus ir gro- 
bė Samoos salas, buvo taip pat baltasis, škotaš, vardu Robertas 
Luisas Stivensonas, „Lobių salos“, „Juodosios strėlės“ ir kitų 
puikių knygų autorius. 

Stivensonas, dar vaikas, svajojo apie švelnius saulės ir jūros 
peizažus. Savo , Child's Garden of Verses" („Vaiko eilėraščių 
sodas") pats apie save sako: „Noriu pakilti, noriu iškeliauti į 
aukso obuolių šalį...“ Jis lankė Edinburgo botanikos sodą ,,Ko- 
lington mense“ (Colington Manse) ir čia, tarp palmių ir finikų, 
piešė sau tų malonių šalių pasaulio gale paveikslą. 

Škotiją, vėjuotą ir šaltą, jis iš tikrųjų greit paliko. Tačiau iš 
tėvynės jį ginė ne svajonė, bet sunki plaučių liga, kurią vėsus 
klimatas dar sunkino. Išvyko į Rivjerą, paskui į Paryžių. Čia 
Stivensonas susipažino su Fani Osborn, amerikiete i$ Sanfran- 
cisko, savo būsimąja žmona. 

Kitais metais — rašytojui buvo dvidešimt septyneri metai — 
Stivensonas su ponia Osborn iškeliavo į Ameriką. Ilga, vargin- 
ga kelionė į Sanfranciską jį labai nukamavo, 

Tačiau atvykusi į Kaliforniją jo draugė, kuri tuo laiku iš- 
siskyrė su savo vyru, labai rūpestingai globojo Stivensoną. Pas- 
kui su ja rašytojas ilsėjosi Šveicarijos kurorte Davose, vėl Riv- 
jeroje, Azorų salose ir miškuose prie Kanados sienos. 

Tačiau Stivensonas tikėjo, kad jo ligotiems plaučiams labiau- 
siai tiktų Pietų jūros. Todėl 1888 m. su ponia Osborn, dabar 
iš tikrųjų jau ponia Stivenson, Sanfranciske nusisamdo laivą, 
vardu „Casco“, ir juo lankosi Tuamotu. Markizų salose, api- 
plaukia Taitį ir pagaliau susipažįsta ir su Havajų salomis. 

Polinezija rašytoją sužavi. Ir jis pasiduoda „paskutinio ro- 
jaus“ burtams, nuspręsdamas tęsti kelionę po Okeaniją. Laivu 
„Ekvatorius“ jis aplanko Gilberto salas ir pagaliau Samoą. Ir 
čia „Lobių salos“ autorius randa savo salą — aukso obuolių sa- 
la, apie kurią svajojo šaltojoje Škotijoje. Ji vadinosi Upolu. Ir 
joje jis nori su Fani gyventi iki pat savo amžiaus galo. 

Tai nebuvo tik valandėlės susižavėjimas. Stivensonas Samooje 
iš tikrųjų randa savo antruosius namus. Toli už Apios, Vaeos 
papėdėje, kaip ir šiandien, tada apaugusioje lianų Ir laukinių 
krūmų brüzgynais, nusiperka porą hektarų žemės ir, nuvales nuo 
jų sklypą, pasistatydina jame savo pirmąjį mažą dviejų aukštų 
namą. O kadangi visai arti jo teka ne mažiau kalp penki upe- 
liai, rašytojas savo naują namą pavadina Vailima (, Vai" sa- 
moietiškai vanduo, „lima“ — penki). 

Dar gyvenant Stivensonui, namas prie penkių upelių buvo ge- 
rokai išplėstas. Ir Vailimoje rašytojas iš tikrųjų gyveno iki pat 
savo mirties. Tada, devintajame ir dešimtajame dešimtmetyje, 
Upolu saloje buvo sunkūs, sudėtingi laikai. Didžiosios valstybės 
varžėsi dėl įtakos Samooje, į Upolu vandenis jos siuntė savo 
karo laivus, salos pakrantėse steigė savo plantacijas. Ir tokiu 
metu į Upolu atvyksta vienas iš kovojančių dėl Jūrų keliauto- 
jų salų valstybių pilietis ir nuo pirmos akimirkos stoja samoie- 
čių pusėn. Dažnai ir prieš savo tautiečius (britų konsulas vė- 
liau net svarsto galimybę deportuoti Stivensoną i$ Upolul). Sto- 
ja taip pat prieš vokiečių plantacijų firmas. Iš tikrųjų stoja 
prieš visus. 

Ir pagaliau jis, europietis romanistas, parašys visą poleminį 
politinį-istorinį traktatą, kuriame pavaizduos samoiečių kovą su 
europiečių, ypač vokiečių, brovimusi į Jūrų keliautojų salas. Šis 
atmintinas veikalas pavadinamas paprastu vardu „Pastabos prie 
istorijos”. Su jo laikų Samoa Stivensonas supažindina Europą ir 

Ameriką garsiuose „Vailimos laiškuose“, o su kitomis Polinezi- 
jos salomis — „Pietų jūrų salose", 

Penkių upelių name Stivensonas rašo ir pirmąsias apysakas 
apie Pietų jūras. Vienas iš jų, „Butelių paštas“; pirma išėjo sa- 
moiečių, ne anglų kalba. Autorius ją spausdino kaip tęsinį 
laikraštyje ,,O le sulu O Samoa", éjusiame Upolu kaimelyje Ma- 
luu. Laikraštis spausdintas 1100 egz. tiražu. Tad pasiekdavo kiek- 
vieną trečią ar ketvirtą Upolu salos šeimą! (Štai kokie buvo 
„primityvūs“ samoiečiai!) 

Škotų rašytojo vardas pamaži pasidarė žinomas ir tolimiau- 
siose Jūrų keliautojų salose. Apysaka laikraštyje „O le sulu 
O Samoa" turėjo parašą „Tusitala O Seteveni". Seteveni — sa- 
moietiškai Stivensonas, nes jų kalboje trūksta kai kurių mūsų 
garsų. Tusitala samoietiškai reiškia pasakotoją arba pasakų, ap- 
sakymų rašytoją. Ir paskui samoiečiai vadino rašytoją Tusitala 
iki jo mirties. Dar dabar, kai aplankiau Vailima, šios vyriausy- 
binės rezidencijos durininkas kalbėjo apie romanistą kaip apie 
„Tusitalą“. 

Stivensono beletristo menas ir jo ryžtinga kova dėl samoiečių 
teisių pelnė škotų rašytojui visos samoiečių tautos meilę. Ir to- 
dėl taip pat, kai jis mirė, palaidojo jį amžinai ilsėtis ant pačios 
viršūnės kalne Vaea, kuris toje Upolu dalyje aukščiausias. 

Apie kapą ant Samoos kalno aš, suprantama, buvau girdėjęs 
jau anksčiau. O dabar, kai Mylinčių širdžių keliu atėjau į Vaili- 
mą ir apžiūrėjau Tusitalos namą, būtinai norėjau pamatyti ir 
Tusitalos kapą. Tai buvo kur kas sunkiau. Durininkas man ran- 
ka nurodė kelią: „Ten; vis aukštyn, iki Vaeos viršūnės, mišku 
eina kelias, pone...“ 

Tačiau čia miškas labai tankus. Lianos, vienos lianos. Ir krū- 
mai, ir vėl aukšti medžiai, keliukas, kurį tada, kai Tusitala 
mirė, tūkstančiai samoiečių, savo noru susirinkusių į šią visos 
tautos talką rašytojo garbei, nugrindė per dvi dienas, greitai užau- 
go, kaip užauga tropikų miškuose visi takai. Be to, turėjau per- 
bristi kelis upelius. Juk tai „penkių upelių kraštas“. Tačiau pas- 
kui vis dėlto užsikoriau ant Samoos kalno viršūnės. Čia vaizdą 
kai kuriose vietose užstoja tankus pomiškis. Pro atvirus šios 
žalios uždangos plyšius matau jūrą ir bangų mūšą, kuri be pa- 
liovos atakuoja koralų rifa Upolu šiaurėje. Jūrą matau ir vaka- 
ruose. Tik į pietus tęsiasi kaip popierius suglamžytas žalias Upo- 
lu vidinės dalies peizažas. Samoiečių vadai šioms vietoms pa- 

skelbė griežčiausią tabu. Niekas čia neturi teisės statyti, kirsti 
mišką ar pagaliau šaunamųjų ginklų šūviais trikdyti koncertus 
paukščiams, kurie čia jau dešimtis metų gieda mylimam miru- 
siajam. Tik viduryje šių džiunglių, neliečiamoje gamtoje ant 
kalno viršūnės yra maža žole apaugusi aikštelė. O joje cemen- 
tinis antkapis. Šoninėje antkapio sienoje radau bronzinę lentą 
su užrašu: „Robert Louis Stevenson 1850—1894". O po juo aš- 
tuonios poeto „Rekviem“ eilutės. 


Under the wide and starry sky, 
dig the grave and let me lie. 
Glad did I live and gladly die, 
and I laid me down with a will. 


This be the verse you grave for me: 
here he lies where he longed to be; 
home is the sailor, home from sea, 
and the hunter home from the hill. 


Kur žvaigždės mirkčioja aukštai, 
Iškaskit kapą man, draugai. 
Džiugiai gyvenęs, aš džiugiai 

į !r poilsio guliau. 


Lai kapą puoš man žodžiai šie: 

„Jūreivis ilsis jau namie, 

Kalnų medžiotojas namie, 
Namie jis pagaliau!“ - 


Kitoje, vakarų pusėje, Upolu gyventojai padėjo samoietišką 
užrašą „Tusitalos kapas“, o po juo citatą iš Senojo testamento, 
žodžius, kuriais Rut kreipiasi į Noemą: „Kur eisi, eisiu aš. Kur 
tu pasiliksi, pasiliksiu ir aš. Tavo tauta bus mano tauta. Tavo 
dievas — mano dievas. Kur tu numirsi, ten noriu numirti, ten 
noriu būti palaidota..." 

Savo gyvenime mažai kada ir mažai kur pasaulyje buvau 
taip sujaudintas, kaip šią akimirką prie šio paprasto ir vis dėlto 
didelio meilės monumento. Taip — Mylinčių širdžių kelias — Ala 
Loto Alofa iš tikrųjų nesibaigia Vailimoje. Samoiečiai jį nutiesė 
iki pačios savo kalno viršūnės. Kai poetas mirė, jo kūną užnešė 
čionai šešiasdešimt Samoos vadų. Ir šiandien Tusitalos kapas 

kartu su Mulinu'u — iš tikrųjų yra didžiausia piligrimų vieta 
Upolu saloje. Samoietiškai išverstas „Rekviem“ yra viena iš 
mėgstamiausių Samoos liaudies dainų, o jo autorius — vienas iš 
brangiausių Jūrų keliautojų salų liaudies didvyrių. 

O jo namas? Garsioji Vailima? Ji dabar, kai samoiečiai pa- 
galiau paėmė valdžią į savo rankas, tapo simboliu — jų valsty- 
bės vado buveine. Tačiau lygiai simboliška, kad Vailimą po ke- 
lerių metų nuo britų rašytojo mirties apgriovė britų laivo pa- 
trankų sviediniai! Dabar Vailima vėl tokia, kokia buvo. Balta ir 
rami. Pirmoji puiki stotis mano kelionėje Mylinčių širdžių ke- 
liu, ieškant poeto kuris taip pat tapo garsios legendos apie 
„paskutinį rojų“ dalimi. Tačiau poetas, skirtingai nuo Gogeno ar 
„Bounty“ jūreivių matė ir įžvelgė toliau, suprato Polineziją kur 
kas geriau. Poetas buvo teisingas žmogus, ir Polinezija, poline- 
ziečiai savo rankomis užnešė jį čia ant savo kalno viršūnės. 
Baltąjį Žmogų, kuris jų neapgavo, kuris jiems nemelavo, nors 
jį vadino Tusitala — „Pasakų sekéjas"... 


KALBĖK MAN APIE MEILĘ 


Man sugrįžus iš Vailimos į Mulinu'u pusiasalį, ceremonijų 
aikštė šį kartą buvo pilna lankytojų. Pusiasalį už Apios vis lan- 
ko žmonės iš tolimiausių Upolų kampelių ir net iš kitų Vakarų 
Samoos salų. Ateina tam, kad šiuose senuose savo karalių ka- 
puose, o dabar savo parlamento atstovų buveinėje pagerbtų sa- 
vo tėvynę. Daugiausia keliaujama į Mulinu'u sausio pradžioje, 
kai Vakarų Samoa švenčia savo atgautos nepriklausomybės su- 
kaktį. Tačiau atskirų Samoos kaimų ekskursijos, vedamos savo 
matai, atvyksta į Upolu pusiasalį visus metus. 

Šiandien, antrą kartą apsilankęs Mulinu'u pusiasalyje, tarp 
lankytojų pastebėjau merginą, apsirengusią nepaprastai puoš- 
niais tradiciniais samoiečių tautiniais drabužiais ir pasipuošusią 
puikia karūna — „tuingou“,— tikra diadema, padaryta iš žmo- 
gaus plaukų, pabaltintų koralų kalkėmis, spalvotų paukščio 
plunksnų, įvairių kriauklyčių ir net kelių veidrodukų. Šiandien 
Jūrų keliautojų salų gyventojų drabužiai labai prisitaikė prie 
Europos, Amerikos arba veikiau Naujosios Zelandijos mados. 
Tuo labiau mano dėmesį patraukė ši mergina savo apsirengimu. 

Tačiau mane patraukė ir jos kilni, sakyčiau, aristokratiška laiky- 
sena. Iš savo Apios bičiulio, kuris mane šiandien palydėjo į 
Mulinu'u, sužinojau, kad ši „jauna dama" yra savo kaimo tau- 
po. Žodis taupo dažnai verčiamas į anglų kalbą kaip Village Vir- 
gin, t. y. „kaimo mergelė". 

Kiekvienas kaimas, bent anksčiau, privalėjo turėti savo taupo. 
Mergaitė, kurią vadai išrinkdavo, iš karto įgydavo labai aukštą 
padėtį. Paprastai kaimas pastatydavo. jai prašmatnesnę pirkią, 
taupo valgydavo geriausią maistą, tokį, koks būdavo skiriamas 
tik vadams. Vienintelė moteris bendruomenėje, ji prilygdavo sa- 
vo padėtimi matai. Be to, kaime priimdavo svečius, patiekdavo 
jiems švento apeiginio gėrimo kūvos, šokdavo jiems. 

Pagaliau taupo, toji kaimo princesė, turėdavo savo dvariškių 
damų, kuriomis būdavo jos mažiau kilmingos vienmetės. Turė- 
davo ir tarnaičių, gražiausių drabužių — visa, ko tik gali Sa- 
moos mergaitė geisti. Tik vieno neturėdavo. Vyro. Meilužio. Tuo 
metu, kai visos kitos mergaitės jos amžininkės gyveno visiškai 
laisvą, nevaržomą lytinį gyvenimą, taupo nekaltybę saugojo 
ne tik jos tėvai, ne tik matai, bet ir tam tikslui specialiai pa- 
rinktos senesnės moterys, kurios nuolat lydėjo taupo. Nepalies- 
ta taupo nekaltybė buvo viso kaimo pasididžiavimas, garbė. Ta- 
da, kai princesės draugijos nares rinkosi jų partneriai visai at- 
virai, nė vienas kaimo vaikinas nedrįso jai pasisiūlyti. Kaimo 
mergelė galėjo ištekėti tik už žymaus vyro iš kito kaimo. Tokią 
santuoką paprastai sutardavo vadai. Į pačios jaunosios norą nie- 
kas neatsižvelgdavo. | 

Kadangi didžiausias kaimo mergelės papuošalas, aišku, buvo 
jos nekaltybė, prieš vestuves taupo turėjo paliudyti savo ne- 
kaltumą. Defloracija, arba išmėginimas, tada būdavo atliekama 
visai atvirai sužadėtinio kaime. Tačiau vargas, jei pasirodydavo, 
kad taupo jau prieš vestuves pažino vyrą! Jos aigos moterys 
merginą, kuri tokiu baisiu būdu suteršdavo gerą jų didžiosios 
šeimos, jų kaimo vardą, užmušdavo akmenimis. 

Nežinau, ar ši mergina, kurią šiandien sutikau Mulinu'u pusia- 
salyje, tik dėvi šventinį taupo drabužį, ar iki šiol tebesaugo ne- 
kaltybę, kurios anksčiau iš tokių išrinktųjų samoiečių merginų 
reikalavo paprotys. Tokiais atvejais apskritai sunku visada ir 
visur būti teisėju. Be to, krikščionybė kai kur daugiau, kai kur 
visai nežymiai paveikė meilės papročius. Tačiau kadangi Poline- 
zija garsėja kaip „Meilės salos“ ir kadangi ši paplitusi nuomo- 

nė — dalis legendos apie paskutinį rojų, kadangi Polinezijos 
merginos laikomos tobuliausiomis meilužėmis pasaulyje, gra- 
žiausiomis pasaulyje moterimis ir kadangi... tų „kadangi“ galėtų 
būti daug daugiau — norėčiau papasakoti, kokios tos Samoos, 
Polinezijos merginos, kaip Samooje ir apskritai Polinezijoje ,,my- 
limasi“. Užkliudęs tuos „kadangi“, norėčiau pridėti dar viena: 
kadangi mano paties patirtis šiuo atveju visiškai nepakankama, 
remiu toliau savo pasakojimą, kuriam mane paskatino susitiki- 
mas su taupo Mulinu'u pusiasalyje, tuo, ką patyrė kiti žmonės 
ir kiti etnografai, šią iš tikrųjų malonią temą tyrinėję Polinezi- 
joje. Dar 1908 m. Leipcige J. S. Kubaris (Kubary) paskelbė 
veikalą ,Seksualinis australiečių ir okeaniečių gyvenimas“. Nuo 
to laiko pasirodo nemaža kitų specialių darbų — Malinovskio, 
Mid, Danielsono, Bako, Deilio ir kt. 

Samooje su daugeliu gyvenimo puslapių vaikai susipažįsta la- 
bai anksti. Būna gimdymo liudininkai, stebi jaunų mylimųjų po- 
ras. Lytiškai subrendusios mergaitės stoja arba tikriau stodavo 
į tam tikrą draugiją aulumą. Jaunuoliai turi panašią draugiją, 
vadinamą samoietiškai aumaga. 

Aumagoje Samoos jaunuoliai mokosi sakyti iškilmingas kai- 
bas, tinkamai elgtis per polineziečių „šventojo gėrimo“ — kã- 
vos — apeigas, aumagos nariai organizuoja talkas savo kaimui 
sunkiuose darbuose. 

Mergaičių, aulumos narių, gyvenimas paprastesnis ir malo- 
nesnis. Gali sakyti, jokių pareigų ir daug laisvės. Vietinės aulu- 
mos ir aumagos vardus, kaip ir kaimo mergelės vardą, turėdavo 
paminėti kiekvienas svečias, atvykęs į kaimą kokiu oficialiu 
reikalu. Tą iškilmingą kreipimąsi (jame būdavo išvardijami ir 
čionykščių matai, tarybos namų — Fono ir kitų įžymybių vardai) 
samoiečiai vadina Fa'alupega. 

Jaunuoliai, aumagos nariai, ir jaunuolės, aulumos narės, vie- 
ni su kitais susipažindavo paprastai be savo draugijų pagalbos. 
Iniciatyvą turėjo rodyti, kaip reikalavo samoiečių paprotys, 
paprastai vaikinas. Tačiau savo palankumo merginai negalėjo 
reikšti tiesiog, bet padedamas kokio „pabrolio“, kurį samoiečiai 
vadina soa. Šis savo iškalba, savo deramu elgesiu turėjo palenk- 
ti mergaitės širdį savo įgaliotojo naudai. Tačiau dažnai įsigyda- 
vo palankumą pats sau. Todėl patikimiausias soa esąs tikras bro- 
lis. 

Be vadų vaikų, ypač jų dukterų, visi kiti vaikinai ir mergi- 
nos pasirinkdavo sau partnerius laisvai. Skirtingai nuo griežtai 
saugomos taupo, iš jų nereikalauta nekaltybės. Netgi atvirkš- 
čiai. Išankstinė seksualinė patirtis laikoma sėkmingo ryšio ga- 
rantija. Polineziečiai lytino gyvenimo visiškai nelaiko savaimingu 
dalyku, bet menu, kurio reikia mokytis. Kaimyninėje Tongoje 
žymus meilužis buvo laikomas antgamtinės jėgos manos palai- 
mintu. Todėl jį vadino mana'ia. Ir kaip tik tokius vyrus nepaty- 
rusios merginos pasirinkdavo savo partneriais. Paskui, atsilygin- 
damos savo pirmiesiems meilužiams, jos dovanodavo paprastai 
baltą demblį. Tokių „kvalifikuotų meilužių“ vertė buvo matuoja- 
ma dembliais, kuriuos mana'ia susirinkdavo. Polineziečiai net 
iki šiolei savo dainose mini kai kuriuos tokius ypač šaunius 
meilužius. 

Taigi polineziečiai, kartoju, meilės, lytinio gyvenimo nelaiko 
kažkuo, kas žmogui duota gamtos. Kaip tik atvirkščiai. Jie mano, 
kad meilės žaidimo meno reikia mokytis žingsnis po žingsnio. 
Be mana'ia, merginas su meilės paslaptimis supažindindavo iI 
augesni vyrai, paprastai dėdės. Jaunuolius — dažnai jų vyres- 
nės patyrusios tetos. Dabartinės Prancūzų Polinezijos dalyje jau. 
nuosius su lytiniu gyvenimu supažindindavo žynės, ariorių drau- 
gijos narės. Kitur, pavyzdžiui, Tangarevoje, tėvai savo sūnums 
pasamdydavo vyresnes moteris, kurios turėjo juos išmokyti vi- 
sų meilės žaidimo niuansų 

Daugelyje salų jaunuoliai ir jaunuolės savo pirmąją patirtį 
įsigydavo specialiose tam tikslui pastatytose pirkiose, kur kar- 
tu būdavo daug dienų. Pavyzdžiui, Velykų saloje girdėjau apie 
vadinamąjį Hare nui, t. y. „didelį namą"; kur nevedę vyrai ir 
netekėjusios moterys rinkdavosi šokti, Žaisti ir, suprantama, my- 
lėtis. Toks Hare nui būdavo statomas prieš kiekvieną koro — 
rapanuiečių šventę. 

Čia, Samooje, Upolu saloje, priešingai, meilės žaidimai buvo 
tiesiog programos dalis, didelėje šventėje skirtoje dievo Fee 
garbei, Be šių žaidimų, per tas šventes vykdavo boksininkų ir 
„laisvojo stiliaus“ imtynininkų varžybos ir t. t. 

Tokiose Upolu šventėse galėjo dalyvauti tik apipjaustyti vy- 
rai. Apipjaustymas buvo išorinė samoiečių lytinio subrendimo 
žymė. Dr. Pričardas, kuris aplankė Upolu salą XIX a., mena; 
kad viename salyne žinojęs tik vieną neapipjaustytą vyrą. Tačiau 

tį visos moterys labai niekinusios. Ir nelaimingasis negalėjęš 
gauti bet kokios partnerės. 

Tačiau ryškiausias žmogaus kūno „pataisymas“ buvo ne api- 
pjaustymas, bet tatuiravimas, kuriuo puošdavosi visada tik ly- 
tiškai subrendę vyrai. Kai kuriose Polinezijos salose kartais ta- 
tuiruodavosi ir moterys, bet mažiau ir švelnesniu raštu. 

Šalia meilės meno polineziečiams bene vertingiausios ypaty- 
bės buvo išvaizda, žavesys, grožis. Tačiau pirmiausia turėčiau 
paklausti, kas jų akimis gražu, kas iš tikrųjų yra gražus? Vieną 
reikalavimą jau žinau: savo kelionės po Polineziją pradžioje, 
Velykų saloje, aš juk iškeliavau į aną nuostabų „Baltųjų mergi- 
nų urvą“. Ilgas buvimas urvuose turėjo išrinktosioms merginoms 
išbaltinti odą. Panašiai rūpinosi polineziečiai pašviesinti odą ir 
kitose Okeanijos salose. Pavyzdžiui, Tongoje, ypač vadų dukte- 
rys, mėnesiais, o kartais ir ištisais metais trindavosi kūną alie- 
jaus mišiniu, kuris esą turėdavęs tolygų poveikį. 

Be baltos odos, kurios kultas galėtų iš tikrųjų rodyti buvus 
kokią seną baltąją, gerokai kultūringesnę aristokratišką grupę 
Okeanijoje, polineziečiai didžiausiu grožio bruožu laiko storumą. 
Moterų ypač turi būti didelės krūtys ir sėdmenys. Juo didesnės, 
juo geriau. Salų gyventojai tiesiog mano, kad dalykai, kurie rei- 
kalingi gyvenimui, ypač meilės gyvenimui, turi būti ryškūs, ga- 
nėtini. Polinezijoje Tvigi būtų beviltiškai žuvusi. O dietos pro- 
pagatorius polineziečiai tikriausiai įtartių esant ne viso proto. 
Liesumas yra, tikriau sakant, buvo laikomas neabejotinu ligos 
požymiu. 

Šviesią oda ir trokštamą apkūnumą šių salų gyventojai jsigy- 
davo įvairiais būdais. Pavyzdžiui, Taityje buvo specialios įstai- 
„gos, vadovaujamos vadinamųjų metua pori, kuriems tėvai 
pavesdavo maitinti savo nepakankamai nutukusius, taigi ir, jų 
akimis, negražius vaikus. Šių metua pori ypatingą meniu sudary- 
davo visų pirma taro ir kitokie vaisiai. 

Polineziečiai greitai suvokė, kad tukinimą ir balinimą galima 
sujungti į vieną procesą. Pavyzdžiui, saloje Puka Puka vadų sū- 
nūs ilgą laiką gyvendavo specialiose pirkiose, kur gulėdavo, 
kaip žinomos pasakos princesė ant žirnio, aukštoje lovoje, pri- 
klotoje minkštų demblių ir kelių sluoksnių asiūklių lapų. Kitais 
dembliais sargai ir „„maitintojai“ berniukus uzklodavo. O paskui 
valanda po valandos jaunuoliams duodavo dideliais kiekiais rink- 
tinius polineziečių skanumynus. Šio „grožio salono“ sienos buvo 

„Karališkieji“ šikšnosparniai medžio šakose 


Maorių vadas su tradiciniu apsiaustu 


Maorių skulptūros Vhakarevarevoje 


Medžio raižinys vaizduoja Naujosios Zelandijos Romeo ir Dzuljeta — 
Mokoios salos mylimuosius Hinemoą ir Tutanekai 

Labai nepaprastas aravų meistrų kūrinys — karalienės Viktorijos bius- 
tas viršum keturių „pagoniškų“ dievukų kaukių 

Maoriu varpiné Ohinemutu kaimelyje 


Maorių dievo Tiki veidą puošia tatuiruotės 


Maoriai geriau už kitas polineziečių tautas prisitaikė prie europiečių 
gyvenimo būdo 


rūpestingai uždangstytos, kad į vidų neprasiskverbtų nė spin- 
dulėlis dienos šviesos. Tarnautojai tukinimo dietai maistą atneš- 
davo į pirkią tik tamsiomis naktimis, kai nešviesdavo nė mėnulis. 

Kai po daugelio dienų ir mėnesių berniukai pakankamai nu- 
tukdavo ir pabaldavo, juos išvesdavo į pajūrį ir čia. pliaže, skir- 
tam reikalui, įvykdavo tarsi vietinis „grožio konkursas". 

Kitur, pavyzdžiui, Mangarevoje, esančioje tarp Taičio ir Vely- 
kų salos, atšeriamus ir balinamus berniukus visada atvesdavo į 
šventes po aštuonis. „Liesiausieji“ visada Zengdavo pirmieji, la- 
biausiai nutukę, kaip geriausieji, — gale. 

Šiandien polineziečiams, kad laimėtų partnerio palankumą, ne- 
reikia atlikti mums iš tikrųjų sunkiai suvokiamos balinimo ir 
atšėrimo ,hospitalizacijos". Samooje vaikinui laimėti išrinkto- 
sios širdį padės jo soa, jo „pabrolys“. Kitur Polinezijoje jaunimas 
susipažįsta be tarpininkų. Pas mus Europoje paplitusi nuomonė, 
kad šio legendinio paskutinio rojaus gyventojai veda ir teka la- 
bai jauni. Iš tikrųjų vaikinai ir merginos subręsta metais dve- 
jais, o gal ir trejais anksčiau, negu pas mus, bet vis dėlto šian- 
dien vaikinai tuokiasi apie aštuoniolika metų, dažnai dar vėliau, 
o merginos — po šešiolikos metų. Ir nors, išskyrus vadų vaikus, 
visiems kitiems duodama visiška laisvė rinktis partnerį ir, su- 
prantama, absoliuti lytinių santykių laisvė, ne visos merginos 
ir ne visi vaikinai gauna pirmąją seksualinę patirtį tuoj po su- 
brendimo. 

Tai papasakoti mane paskatino buvimas Jūrų keliautojų salose. 
Todėl liudininku kreipiuos į daktarę Mid, kuri ilgą laiką dirbo 
kaimeliuose Faleasao, Luma ir Siufaga, nedidelėje Samoos sa- 
loje Tau. Iš jos lentelės, kurioje sužymėjo trisdešimt čionykščių 
merginų patirtį, išeina, kad beveik pusė jų, tiksliau — keturio- 
lika, nebuvo turėiusios jokių santykių su vyru, tarp jų ir mergi- 
na, kuri jau penkerius metus turėjo menstruacijas. 

Taigi aišku, tai patvirtina ir duomenys iš kitų Polinezijos sa- 
lų, kad tam tikri dalykai, kuriuos mes dažnai laikome daugmaž 
nenatūraliais, Polineziioje buvo daug dažnesni. Tačiau susituo- 
kę vyrai ir moterys paprastai atsisakydavo šių „netinkamų“ ly- 
tinio gyvenimo formų. 

Paprasti polineziečiai dažnai tuokiasi be didesnių ceremonijų. 
Čia, Samooje, vaikinas paprastai siunčia savo piršlį pas mergi- 
nos tėvus. Jeigu soai neatsakoma, tai vaikinas persikrausto į 
merginos namus. Tačiau formalios vestuvės dažnai būna tik po 

kelių mėnesių. Šios apeigos yra ir ypač buvo dažnai Polinezijo- 
je svarbios ne tik sužadėtiniams, bet net visam kaimui. 

Aukštuosiuose Polinezijos visuomenės sluoksniuose partnerį 
vyrą savo dukteriai imdavo jos tėval. Šios taisyklės daugiausia 
laikytasi labai griežtai Samoiečių taupo, tokia, kokią sutikau 
Mulinu'u pusiasalyje, seniau turėdavo labai maža galimybių pa- 
sirinkti vyrą pagal savo norą. Saloje Mangaia vadų šeimos dar 
paprasčiau parinkdavo sutuoktinį savo vaikams: tam tikrą die- 
ną jie suvesdavo į didelę pirkią visus savo  nesusituokusius 
vaikus. kurie jau buvo tokio amžiaus, kada jie turėjo vesti ar 
tekėti. Merginos vienoje pusėje, vaikinai — kitoje pusėje Davus 
įsakymą, kilmingiausias jaunuolis pasirinkdavo iš merginų tą, ku- 
ri jam labiausiai tikdavo. Paskui eidavo antras, trečias. Taip per 
vieną dieną Mangaios kilmingieji būdavo sujungiami į poras. 
Ir tuoj, net tą dieną, visų taip sujungtų sužadėtinių tėvų pirkio- 
se įvykdavo vestuvės. 

Taigi svarbiausia riba, kuri Polinezijoje ribojo gyvenimo part- 
nerio rinkimąsi, buvo socialinė. Kai kuriose salose (ypač čia, 
Samooje) labai griežtai žiūrėjo, kad jų vaikai nesižemintų ry- 
šiais su nekilmingaisiais. Jūrų keliautojų salose partnerio rinki- 
mąsi, be to, ribojo ir labai griežtas kraujomaišos draudimas. 
Tuoktis ne tik su broliu, bet ir su pusbroliu ar pagaliau su dė- 
dėmis ir tetomis buvo griežtai draudžiama. 

Krikščionių bažnyčių misionieriai ir Polinezijoje diegia abso- 
liučią sutuoktinių ištikimybę. O katalikai net ir santuokos ne- 
suardomumą. Tokie dalykai polineziečiams yra. arba bent buvo, 
visai svetimi. Ne todėl, kad tuokdamiesi turėtų galvoje, jog kar- 
tu gyvens su dešimčia kitų partnerių. Tačiau vis dėlto nesantuo- 
kiniai santykiai buvo gana paplitę. Ypač įprasti buvo žmonų ir 
jų vyrų brolių ir vyrų su jų žmonų seserimis. Todėl Taityje vy- 
ras savo svainę vadina ei vahine — „būsimoji, galimoji žmona“, 
o Žmona savo svainį ei tane — „būsimasis, galimasis vyras“. 

Vyrai dažnai perleisdavo savo žmonas svečiams, taip, kaip 
„Bounty“ jūreiviams, su kuriais pasikeitė vardais. Be to,— ir to 
daugelis Polinezijos keliautojų nesuvokia — šiose salose santuo- 
ka visų pirma buvo ekonominis ryšys. Ją sudarydavo ne tam 
arba ne tik tam, kad vyrai ir moterys galėtų teisėtai santykiau- 
ti. Taip pat ji nebūdavo sudaroma „visam gyvenimui“. Išsiskirti 
buvo — tiek čia, Samooje, tiek kitose Pietų jūrų salose — įpras- 
ta ir lengva. Išsiskyrus paprastai buvo vėl tuokiamasi. Tačiau 

samolečų paprotys reikalavo, kad našlę vestų kuris jos miru- 
sio vyro viengungis brolis. 

Susituokusiems, aišku, gimdavo vaikų. Bet ne tik susituoku- 
siems. Labai laisvas lytinis gyvenimas, suprantama, dažnai atsi- 
liepdavo ir netekėjusioms merginoms. Tačiau vadinamieji 
nesantuokiniai vaikai nebuvo ir iki šiol Polinezijoje nėra diskri- 
minuojami. O kitose pasaulio dalyse įprasta apsauga nuo „ne- 
pageidaujamų“ įpėdinių, abortai ar naminės „antikonceptinės“ 
priemonės Polinezijoje buvo visai nepopuliarios, o kai kur, pa- 
vyzdžiui, Velykų saloje, matyt, visai nežinomos. 

Tad vaikai gimdavo, greitai tropikų saulėje bręsdavo, suar- 
tėdavo su savo partneriais, ir po kurio laiko nauja meilužių kar- 
ta kreipdavosi į savo partnerius su tuo niekada nesenstančiu sa- 
kiniu lüpose: „Kalbėk man apie meilę, mano mylimasis," 


SU KARALIUMI VIENAME LĖKTUVE 


Iš Mulinu'u, kur sutikau kilnią ir išsipuošusią taupo, grįžau 
atgal | mažą Vakarų Samoos sostinę — Apią. O paskui, per savo 
ketvirtąją, tuo tarpu paskutinę kelionę po Polineziją, išsiren- 
giau į kitas Samoos salas — Manono, Apolimą ir ypač į didžiau- 
sią iš jų — nuostabią ir primityvią Savai'i salą. Trumpai pabuvęs 
Savai'i saloje, kitu laivu persikėliau atgal į Upolu, į šios svar- 
biausios Vakarų Samoos salos patį vakarinį iškyšulį — Lefatu. 

Šis iškyšulys, kaip ir Aleipata priešingame Upolu gale, tarsi 
iškarpa iš Holivudo filmų apie Pietų jūrų rojų. Puikiausi pliažai, 
lieknos palmės, Žydra jūra ir toli horizonte tos svajingos sale- 
lės Manono ir Apolima. 

Ši žavi vieta yra privatus „parkas“, priklausąs dabartiniam 
Tusitalos namo gyventojui, Vakarų Samoos valstybės galvai Ma- 
lietoai Tanumafili II. Tačiau prieš tūkstančius metų Lefatu išky- 
šulys buvo vieta, iš kur vykdavo pirmosios šių salų gyventojų 
ekspedicijos, ne veltui tos salos vadinamos Jūrų keliautojų sa- 
lomis. O prieš septynis šimtus penkiasdešimt metų, atvirkščiai, 
iš čia bėgo pirmieji Samoos užkariautojai — tongiečiai, kurie 
tryliktojo amžiaus pradžioje kėsinosi valdyti savo artimiausių 
giminaičių šalį. 

Tačiau Tongos karalių užkariautojų avantiūra buvo labai 
trumpa. O jos tragiška pabaiga, kruvinu Dunkerku Tongos eks- 
Pedicinei armijai, tapo kaip tik Lefatu iškyšulys. Nevykusių 
Polinezijos konkistadorų laivai iš Upolu grįžo į Tongatabu salą. 

Keliauju jų maršrutu. Bet šį kartą oru. Iš Apios aerodromo du 
kartus per savaitę į Tongos sostinę Nukualofa skrenda senutė 
Vakarų Samoos aviakompanijos „Dakota“. Tačiau šį kartą išim- 
ties tvarka norėčiau apie savo Tongos kelionę pasakoti nuo pa- 
baigos. Ne nuo atskridimo, bet išskridimo iš šios salos. Lėktu- 
vu, bene vieninteliu, kuri mažos Polinezijos valstybėlės „avia- 
kompanija“ turi, skridau su šios šalies karaliumi Taufa'ahau Tu- 
pou IV. 

Tai buvo kelionė, kurios iki gyvos galvos neužmiršiu. Aero- 
drome susirinko visa Tongos kariuomenė — apie keturiasdešimt 
vyrų, karaliaus automobilį lydėjo į aerodromą Fua'motu du mo- 
tociklai ir taip pat mažas karo orkestras. Paskui automobilis 
sustojo ir iš juodo limuzino išlipo Jo Didenybė Taufa'ahau Tu- 
pou IV, visos Tongos karalius, arba kaip čia vietos žmonės daž- 
nai tradiciškai, bet ne visai tiksliai jį vadina Tui Tonga. 

Dar tada, kai rengiaus šiai išvykai, geidžiau susitikti su šiuo 
valdovu Polinezijos šalies, kuri vienintelė įstengė atsilaikyti prieš 
visas likimo žabangas ir išsaugoti nepriklausomybę tuo metu, 
kai visos likusios Pietų jūros salos tapo kitų, galingesnių vals- 
tybių kolonijomis arba dalimis. Šį atsparumo ir ištikimybės eg- 
zaminą, be to, išlaikė salynas, turintis (šiandien) vos šimtą tūks- 
tančių gyventojų. 

O štai dabar į lėktuvą kopia Tongos primus inter pares — jos 
didysis karalius. Jei sakau „didysis“, tai nėra tik įprastas „ka- 
ralių būdvardis“. Taufa'ahau Tupou IV iš tikrųjų didelis vyras, 
tiesiog milžinas. Aukščio per du metrus, sveria šimtą septynias- 
dešimt kilogramų, o tai senos „„Dakotos“ kabinoje sukėlė mažą 
komplikaciją. Tongos stiuardesė nuvedė karalių ir karalienę 
prie dviejų rezervuotų vietų dešinėje takelio pusėje. Taufa'ahau 
Tupou IV atsisėdo. Tačiau gretimai neliko jokios laisvos erdvės 
karalienei. Tad reikėjo greitai rasti papildomą vietą antroje ei- 
lėje. 

Kadaise, būdamas dar sosto įpėdinis, būsimasis monarchas at- 
vyko į JAV. Jo nesaikingas, tongiečius taip Zavintis svoris pa- 
traukė Taufa'ahau Tupou IV apžiūrinčio gydytojo dėmesį. O ka- 
dangi gydytojas vienintelis gali įsakyti karaliams, tai jis nu- 

todé, kad Taufa'ahau Tupou IV turi keisti savo dietą — jokių ry- 
žių, jokių bulvių, tik daržovės. Karalius pasiteiravo, ar gali val- 
gyti ir polineziečių daržovę taro. Gydytojas, kuris, suprantama, 
nežinojo jos maistingumo, Tongos darzovei »ntuziastiškai prita- 
rė. Bet taro yra tikras kalorijų sandėlis. Tad būsimasis karalius, 
kad suliesėtų, naudojosi amerikiečio gydytojo rekomendacija. 
Ir per kelis mėnesius priaugo daugiau kaip dvidešimt kilogramų. 
Dideliam savo pavaldinių džiaugsmui. Ūgis ir ypač svoris ton- 
giečius nepaprastai imponuoja. 

Nauja salyno istorijos era prasidėjo tada, kai valdžią šalyje 
į savo rankas paėmė pirmasis iš Tupou (Georgas Tupou I). Ton- 
giečiai iki šiol su pagarba mena ir jo fizinius duomenis. Aukš- 
tis — 210 cm, svoris, kaip ir jo proproanūkio,— 350 svarų. Kad 
neužmirščiau, Tongoje jis karaliavo iki devyniasdešimt septin- 
tųjų savo amžiaus metų. Tad nei jo tikras sūnus ir pagaliau nei 
jo anūkas nesulaukė sosto. Matuzališko Tupou įpėdiniu galėjo 
tapti tik šio ilgaamžio monarcho proanūkis! Šios Tongos dinasti- 
jos valdovų eilėje trečioji buvo moteris. Karalienė Salotė, da- 
bartinio salyno valdovo motina. Ji taip pat atitiko tongiečių 
įsivaizduojamą karalių majestotą. Buvo 190 cm ūgio ir karaliavo 
šalyje, kaip ir jos protėvis, visus penkiasdešimt metų. 

Tačiau prieš kelis mėnesius Salotė mirė ir į vienintelės ne- 
priklausomos Polinezijos karalystės sostą iškilmingai įžengė Sa- 
lotės pirmgimis sūnus, Sis augalotas storas „Dakotos“ keleivis, 
Jo Didenybė Taufa'ahau Tupou IV. 

Salyne apie Tongos karaliaus karūnaciją man pasakodavo bet 
kas. Nežinau nė vienos šalies, neišskiriant nė Anglijos, kur 
naujo monarcho karūnacija domintų, tiesą sakant, kiekvieną pi- 
lietį. Į Nukualofą, archipelago sostinę, tadasatvyko daugiau kaip 
pusė visų valstybės gyventojų nuo žindomų kūdikių iki šimta- 
mečių senių. 

Nukualofoje paskui mačiau nesenų iškilmių vietą — iš tolo 
baltumu spindinčią medinę naujosios gotikos bažnytėlę (tongie- 
čiai šiandien karšti krikščionys — metodistai). Šioje puikioje 
koplyčioje, išpuoštoje tongiečių pusbrolių Naujosios Zelandijos 
maorių medžio raižiniais, karaliaus kapelionas uždėjo aukso vai- 
niką ant Taufa' 'ahau Tupou IV galvos. Australijos metodistų 
bažnyčios pirmininkas reverendas Griblas vainikavo ir karalienę 
Haleavalu Mata'aho. 

Tada į karūnaciją suvažiavo ne tik pusė Tongos gyventojų, 
bet ir kilnių svečių iš viso pasaulio. Anglijos karalienei atsto- 
vavo Kento hercogas ir hercogienė, Jungtinėms Amerikos Valsti- 
joms — JAV Polinezijos salų (Samoos ir Havajų) gubernatoriai, 
Melanezijos Fidži — Ratu Thakombau, o Australija atsiuntė dar 
savo karo laivų flotilija, kuri, užuot paleidusi patrankų salves, ži- 
buriavo nepertraukiamą fejerverką. 

Karūnacijos iškilmių dalį sudarė kelias dienas trukusi šokių 
šventė ir tradicinis „kavos“ gėrimo ceremonialas. Tačiau jame 
dalyvavo tik aukštieji Tongos vadai. Baltieji ir Tongos moterys 
šioje apeigų dalyje, suprantama, negalėjo dalyvauti. 

Nors Tongoje daug žmonių kalba angliškai, visos karūnavimo 
apeigos buvo atliktos tongiečių kalba. Tačiau Europos, Ameri- 
kos ir Australijos svečiams buvo Išleistas netgi mažas apeigų 
scenarijus, kad nekiltų galimų klaidų. 

„Dakota“, kuria keliauja neseniai vainikuotas Dreugystės salų 
karalius, nusileidžia Fidži sostinėje Suvoje. Čia gyvena keli 
tūkstančiai tongiečių, todėl nenuostabu, kad jie sutikdami ne- 
paprastai audringai sveikino savo karalių. Iki lėktuvo buvo taip 
pat patiestas tarsi kilimas platus tongiečių demblys. o paskui Tau- 
fa'ahau Tupou IV, karalienė Haleavalu Mata'aho, taip pat ir tie, 
kurie su jais skrido vyriausybiniu lėktuvu, trys amerikiečiai ir 
aš, vienintelis europietis, buvo čia pat aerodrome šauniai pa- 
vaišinti. | 

Polinezietiškos vaišės Suvos aerodromo pakraštyje truko daug 
valandų, per tą laiką suvalgyta kelios kiaulės. O paskui dar il- 
gai naktį šokome ir dainavome puikias Tongos dainas, nors, 
kiek galiu sakyti apie save, mano mokėjimas tongiečių kalbos 
buvo labai ribotas. 

Tačiau ledas tarp karališkųjų asmenų ir keturių keleivių buvo 
veikiai ištirpęs dar prieš tai, kai vyriausybinis lėktuvas pakilo 
viršum Tongatabu salos. Karalius ir jo žmona Haleavalu Mata'- 
aho kalba labai gerai angliškai. Tačiau šiandien visoje Tongoje 
gyvena mažiau, negu 200 baltųjų. O kadangi aš buvau pirmasis 
čekas, kurį monarchas kada sutiko, karalių porai buvau tuo 
įdomesnis. Todėl draugiškai kalbėjomės, ypač kai radome bend- 
rą kalbos temą: domėjimąsi Polinezijos archeologija. (To dėka 
galėjau apžiūrėti ir įdomiausią Draugystės salu  megalitu pa- 
minklą — Haamongu. Bet apie tai vėliau.) 

Karalius domisi ne tik mokslu, bet ir sportu. Solidus svoris 
jam, matyt, netrukdo. Jaunystėje, sako, labai gerai žaidęs regbį. 
Tačiau geriausias Tongo regbio žaidėjas tuo laiku buvo kara- 
liaus brolis, dabartinis Tongos ministras pirmininkas, princas 
Tuipelchaka. Taufa'ahau Tupou IV pasižymi dar kitame, čia, Po- 
linezijoje, gimusiame sporte — serfinge (sklendimu ant lentos virš 
vandens). Karalius taip pat puikus akvalangistas, labai geras 
plaukikas. Kaip ir kiekvienas polinezietis, vandenyje jis jaučia- 
si kaip žemėje. 

Prieš nusileidžiant lėktuvui, anie trys amerikiečiai — du Kali- 
fornijos pensininkai, kurie trumpino dienas metine kelione po 
Okeaniją, ir mokytoja iš Long Ailendo, paprašė karalių pasira- 
šyti jų pasuose. Taufa'ahau Tupou IV mielai įrašė savo vardą 
tuščiame dokumento puslapyje. Iš karto norėjau pasekti savo 
bendrakeleivių pavyzdžiu. Tačiau paskui susigriebiau, kad so- 
cialistinės šalies pase monarcho parašui turbūt vieta nenumaty- 
ta, ir todėl vietoj oficialaus dokumento, kuris kaip jo paskutinia- 
me puslapyje sakoma, yra Čekoslovakijos respublikos nuosavybė, 
davlau pasirašyti tik vizitinę kortelę. 

Nukualofoje Long Ailendo mokytoja paskui gavo dar kitą la- 
bai nepaprastą šiai kelionei prisiminti suvenyrą. Apvalų kara- 
liaus portretą, atspaustą paladyje, labai brangiame metale, pa- 
našiame į platiną. Beje, tai buvo ne moneta ar medalis, bet paš- 
to ženklas, kurio nomalinė vertė tik dvi pa'angos. Bet kadan- 
gi jo tiražas buvo nepaprastai mažas ir buvo „išspausdintas“, 
taigi faktiškai nukaltas, iš tokios retos medžiagos (apskritai tai 
pirmasis pasaulio ženklas iš paladžio), dešimtys tūkstančių 
filatelistų puolė jo ieškoti. Šiandien šis unikalus paladžio ženk- 
liukas, primenantis Tongos karaliaus vainikavimą, iš tikrųjų ver- 
tas apie šimtą penkiasdešimt Amerikos dolerių, o jų aš, supran- 
tama, neturėjau. Tad reikėjo tenkintis tik ana karaliaus autogra- 
ma vizitinėje kortelėje 

Šį parašą iki šiol saugoju, kad primintų man vieną labai ne- 
paprastą susitikimą ir kelionę su vienos nepriklausomos Poline- 
zijos karalystės valdovu iš tolimosios Tongos, kurią keliautojas 
Kukas kadaise pavadino antru, tokiu taikliu vardu — Draugystės 
salomis. $ 

Jau esu užsiminęs, kad dabartiniai tongiečiai Taufa'ahau Tu- 
pou IV ne visai istoriškai pagrįstai jį dažnai vadiną Tui Tonga: 
Dar nuo pirmojo tūkstantmečio pabaigos Tui Tongos valdė Drau- 

gystės salas. Keliaudamas po Polineziją, susipažinau su kelių žy- 
mių valdovų giminių istorijomis, su ryškiomis čionykštėmis di- 
nastijomis. Tačiau niekur kitur čionykščių valdovų genealogija 
nėra taip glaudžiai, taip ištisai susijusi su salyno istorija, kaip 
čia, Draugystės salose. 

Šiandien čia juos vadina Tui Tonga — „Tongos valdovai“. Už 
to paprasto vardo slypi visai nesena pusiau dieviška pagarba. 
Sakydamas „pusiau dieviška“, visai neperdedu. Sakoma, Tui Ton- 
ga pagal savo seniausius protėvius buvę iš tikrųjų pusiau žmo- 
nės, pusiau dievai. Pirmasis Tui Tonga — vadinęsis Ahoeitu — 
buvęs gražios tongietės ir didžio dievo „dangaus viešpaties“ 
Tangaloos sūnus. 

Tangaloa vėl įkvėpęs gyvybę į savo sūnaus gyslas, kai jį pa- 
vydūs netikri dievo sūnaus giminaičiai nužudę. Pirmoji Ahoeitu 
dinastija davusi salynui dar trisdešimt aštuonis valdovus. Pasku- 
tinis buvo Laufilitonga, kuris mirė 1865 m. 

Tačiau dar prieš tai tarp Tui Tonga ir salyno Žmonių įsiterpė 
antroji, o paskui ir trečioji giminė, kuri vėliau tarsi „tarpinin- 
kavo“, tarp, sakykime, iš kilmės „švento“ karaliaus ir,,pasaulieti- 
nės" liaudies. Pirmą kartą taip buvo apribota karaliaus valdžia, 
valdant dvidešimt ketvirtajam Tui Tonga Kaulufonua I antrojo- 
je penkioliktojo amžiaus pusėje. 

Tuo laiku tai buvo iš tikrųjų labai įžvalgus dalykas. Trys iš 
eilės Tui Tonga pirmtakai buvo nužudyti, ir Kaulufonua I, ma- 
tyt, tuo norėjo įsteigti tarsi kokio karaliaus vietininko parei- 
gas — Tui Haa Takalaua. Šie Tui Haa Takalaua paskui tapo 
antrąja Tongos gimine, o greitai, kaip, pavyzdžiui, Ranos, su ku- 
rių likimu susipažinau Neapolyje, iš tikrųjų ir pirmąja gimine. 

Septynioliktame amžiuje tuometinis Tui Haa Takalaua savo 
sūnui davė pareigas ir titulą Tui Kanokupolu. Paskui Tui Ka- 
nokupolu įpėdiniai sukūrė trečią savarankišką Tongos valdovų 
šaką. Palaipsniui ji nustūmė „antrąją“ giminę Tui Haa Taka- 
laua, o mirus trisdešimt devintajam Tui Tonga iš Ahoitoos di- 
nastijos, nauju karaliumi tapo Georgas Tupou I, mano šiandie- 
ninio šeimininko prosenelis. Tad šakos susijungė. 

Kadangi pirmasis Tui Tonga buvo dievo sūnus, tai ir jo sū- 
nums, net iki keturiasdešimtos kartos, taigi iki amžiaus pradžios, 
o kartais ir šiandien, buvo teikiama priderama „dieviška“ pa- 
garba. Ryškiausias Tui Tongos garbinimo pavyzdys yra apeigos 

inasi — pirmojo vaisiaus spalio mėnesį aukojimas karaliui. Iš 
tikrųjų vaisius skiriamas dievams. Tačiau kadangi Tui Tonga yra 
tiesioginis dievo Tangaloos palikuonis, tai jis turėjo perduoti 
dievams derlingos Tongos žemės dovanas. 

Šventoji Tongos karaliaus kilmė pasireikšdavo (o kartais dar 
reiškiasi) ir kitaip. Pavyzdžiui, Tui Tonga vienintelis savo salose 
neturėjo teisės tatuiruotis. Dar daugiau, negalėjo jo apipjausty- 
ti, o apipjaustymas tongiečiams taip pat įprastas, kaip ir žydams. 

Taip pat jo vestuvių ir laidotuvių ceremonijos labai skyrėsi 
nuo kitų tongiečių apeigų ne tik savo pompastiškumu, bet apskri- 
tai savo forma ir turiniu. Mirusį Tui Tongą kitaip apraudodavo, 
negu būdavo apraudojami paprasti tongiečiai. 

Bet mane labiausiai sudomino tai, kad Tongoje pagarba ka- 
raliui ir apskritai čionykštei aristokratijai sukūrė ypatingą „kla- 
sine" kalbą. Kitaip, kitais žodžiais kreiptasi į karalių, kitaip į ki- 
tus kilminguosius ir dar kitaip į paprastus tongiečius. 

Vienas karaliaus dvaro ceremonimeistras Elia Malupo am- 
žiaus pradžioje sudarė vadovą, kokius žodžius ir posakius rei- 
kia vartoti pagal tai, su kuo kalbate. 

Malupo žodyne pateikta dešimtys visal tos pačios reikšmės 
žodžių, kurie vienaip skamba kai kai (liaudies), kitaip lo loto 
(žemesniųjų vadų) ir dar kitaip muo muo (aukščiausios bajorijos) 
kalboje. 

Jeigu, pavyzdžiui, norėčiau pasakyti karaliui, kad esu alka- 
nas, turėčiau vartoti pasakymą feitaumafa, ne tokiems įžymiems 
vadams savo jausmą apibūdinčiau pasakymu holofia, o papras- 
tam tongiečiui pasakyčiau, kad esu flekaí. Jei nusigeria kara- 
lius, tai jis — malahia, žemesnis vadas yra kona, o paprastas sa- 
los gyventojas savo nusigėrimą vadina matehekona, 

Jei Fui Tonga turi laivą, tai tongietis jį pavadins žodžiu fata. 
Savo laivą paprastas tongietis vadina vaka. 

Karaliaus galva vadinama žodžiu langi (taip pat dangus!), ne 
tokia kilni žemesnio vado galva yra fofonga, o paprastas mirtin- 
gasis ant savo lygiai paprasto kaklo nešioja ulu. 

Karaliaus skrandis vadinasi fatu, paprasto tangiečio — kele, 
o pagaliau ir karaliaus penis yra ftoukupu, o prasto žmogaus, 
plebėjiškas — tik ule. j 

Su tokia savotiška klasine kalba (kuri toli pralenkia kitus 
įprastus pasakymus, vartojamus kilniosios visuomenės, arba pa- 

sakymus, kuriuos vartoja paprastas liaudies Žmogus) aš niekur 

kitur per visas savo keliones po pasaulį dar nebuvau susidūręs. 

“Tačiau savotiška „klasinė“ kalba tėra ryškaus Tongos visuo- 

menės klasinio susiskaidymo atspindys. Pačioje šių socialinių 

laiptų viršūnėje stovi mano šiandieninis bendrakeleivis — kara- 
lius ir jo artimiausi giminaičiai. 

Tongoje (tiksliau sakant, Tongatabu saloje, kur gyvena di- 
džioji visų salyno gyventojų dauguma) yra trylika tradicinių 
genčių. Dvylika „paprastų“ (jas vadina haa) ir trylikta „šventa“ 
(karališka, vadinama sinae). Iš jos narių aukščiausiai stovi 
sinae eiki — karalius ir jo artimieji giminaičiai. 

Apatinėje laiptų pakopoje stovi liaudis — tua,— turį asmens 
laisvę Tongos valstiečiai ir žvejai. O viduryje — vadai eiki ir 
kartu su jais jų padėjėjai ir patarėjai matapule, kurių parei- 
gos taip pat paveldimos. 

Pirmasis Tupou — Georgas Tupou I, geležine ranka paėmęs 
valdžią visoje Polinezijos karalystėje, įvykdė svarbią vi- 
suomenės reformą. Iš aukštųjų vadų ir savo artimiausių drau- 
gų sukūrė naują „modernią“ polineziečių bajoriją. Čia ją 
vadina nopele (iš lotynų — nobili). Sie nopele (iš viso 33 vyrai) 
šiuo metu vaidina daug didesnį vaidmenį, negu tradiciniai atski- 
rų Tongos haa vadal. 

Nopele taip pat sudaro pusę Draugystės salų Nacionalinio su- 
sirinkimo. Kita pusė atstovauja liaudžiai. Ir Tongos parlamen- 
tas, kaip ir beveik visa kita politiniame Draugystės salų gyve- 
nime,— pirmojo Tupau ryžtingumo ir veiklos rezultatas. Jis su- 
kūrė Nacionalinį susirinkimą pagal konstituciją, kuri buvo 
paskelbta 1875 m. Konstitucijos paskelbimo diena (lapkričio 
4 d.) iki šiol yra valstybinė salų karalystės šventė. 

Tačiau parlamente iki šiol tebesėdi vyrai. Tongietės, žinoma, 
yra gerokai emancipavusios. Tongatabu mačiau didelį karalie- 
nės Salotės koledžą, kuris duoda daugeliui merginų pilną vidu- 
rinį mokslą. 

Lėktuvu su mumis keliavo dvi labai žymios tongietės — ka- 
ralienė Halaevalu Mata'aho ir jos duktė, princesė Pilo Levu. 
Žinoma, seniau Tul Tonga turėdavo daugiau žmonų. Svarbiau- 
sia iš jų visada buvo toji, su kuria, sakyčiau, karalius būdavo 

oficialiai susituokęs. Tongietiškai ji vadinasi moheolo. Ji duó- 
-davo sosto įpėdinį. Naujuoju Tui Tonga būdavo jos pirmgimis 
sūnus. 

Salyno gyvenime didesnę reikšmę už teisėtą karaliaus žmoną 
turėjo monarcho vyriausioji sesuo, Tui Tonga Fefine, išvertus — 
Tui Tonga Moteriškė. Tačiau ir ją savo reikšme viršijo Tamaha 
(išvertus — lyg ir Šventasis kūdikis), Tui Tonga Fefinos duktė, 
t. y. karaliaus seserėčia. Man nepavyko tiksliai išsiaiškinti, koks 
vaidmuo buvo skiriamas „Šventajam kūdikiui“ Tongos karalystė- 
je. Tačiau daugumas pirmųjų europiečių, aplankiusių Draugys- 
tės salas (pavyzdžiui, Vilsonas ir Marineris), nurodė, kad ta ka- 
raliaus seserėčia turėjusi didelę įtaką. 

Tad Tui Tongos dvarui pirmiausia priklausė moterys — se- 
serys, seserėčios ir žmonos. Nuo seniausių laikų monarchas val- 
dė, padedamas savo keturių padėjėjų — tarsi karaliaus tary- 
bos, — kuriuos tongiečiai iki šiol vadina falefa (t. y. keturi namai). 
Keturi namai todėl, kad keturios pirkios falefa stovėdavo aplink 
karaliaus būstą. | 

Karaliaus būstą tongieciai iš tradicijos vadina ololele. Pir- 
mųjų dešimt valdovų olotele stovėjo Tongatabu salos viduryje. 
Vienuoliktasis persikėlė į Hekatą, salos šiaurės rytuose, dvylik- 
tasis prie anos žavios įlankos į kaimą Lapaha. Šiandien dabarti- 
nio valdovo rūmai stovi šalies sostinės Nukualofos centre. 

Be savo nuolatinio būsto, Tui Tonga naudojasi dar specialiu 
„kilnojamu rūmu“. Išmaninga sudedamoji pirkia, jos dalys, stul- 
pai, stogas ir sienos, visada ir visur keliavo ant tarnų nugarų 
paskui karalių. Tui Tongą kitur nešiodavo jo tarnai puikiais 
neStuvais. 

Dabartiné Taufa'ahau Tupou IV olotele stovi Nukualofoje ne- 
toli jūros kranto. Ir kadangi mėgstu šią vietą, savo atsiminimuose 
atsisveikinu su karaliaus „Dakota“ ir grįžtu ten, kur prasidėjo 
ir baigėsi mano klajonės Tongoje, — į salyno sostinę. Ji vadina- 
si Nukualofa. Išvertus — „Meilės pastogė“. Ir šį švelnų Tongo 
sostinės vardą sugalvojo pirmasis Tupou. Iki tol Nukualoía va- 
dinosi Kolofoa. 

Meilės pastogės širdis — olotele, karaliaus rūmai. Tai Viktori- 
jos stiliaus medinis pastatas, primenantis veikiau kai kurias Kar- 
lovy Varų kurortines vilas. Pro olotele aš Nukualofoje vaikščio- 

jau kasdien. Kiekvieną kartą taip pat užsukdavau į rūmų s0- 
dą -- iš tikrųjų didelį parką, į kurį galima laisvai įeiti, nes ka- 
raliaus niekas nesaugo. Polinezijos rojus yra dar bent rojus be 
atentatų ir audringų demonstracijų. 

Prie įėjimo į parką yra baseinas, kuriame gyvena vėžlys. Tie- 
sa, vėžlys: Pietų jūrose nėra neįprastas padaras, bet šitame ba- 
seine tik prieš kelis mėnesius nugaišo dviejų šimtų metų senu- 
kas, kurį, sako, tongiečiams 1773 m., apsilankęs jų šalyje, dova- 
nojo kapitonas Kukas. Anglų jūrų keliautojo dovaną gavo 
Malilo kaimo vadas — Sioeli Pangio. Paskui tongiečiai įžymųjį 
vėžlį pavadino Pangio kaimo vardu. Salyno istorijoje jis vadi- 
nasi Tui Malilo. Malilo kaime Kuko vėžlys gyveno ištisą šimtą 
metų. o paskui persikraustė čia, į šį karaliaus baseiną Nukualo- 
foje. Tui Malilo čia išgyveno neįsivaizduojamai ilgą amžių, dau- 
giau kaip 190 metų, tad iki savo nesenos mirties jis buvo pagal 
dokumentus seniausias gyvas padaras žemėje. 

Šiandien Tui Malilo jau nebegyvena. Tačiau tongiečiai jo ne- 
užmiršta. Apie jį kalba lygiai pagarbiai, kaip ir anksčiau. Kuko 
vėžlys puošia taip pat Tongos pašto ženklus, monetas ir yra 
įprasčiausias įvairių suvenyrų motyvas Žinia. Kukas padovano- 
jo tongiečiams ne tik šį gyvybingą vėžlį. Nukualofoje mane ma- 
loniai nustebino tai, kad antroji, taip pat branginama Kuko do- 
vana, ir iš tikrųjų pirmasis Europos materialinės kultūros daik- 
tas, — atmetus patrankas ir karo laivus, su kuriais tongiečiai 
susipažino, — yra kiles iš mūsų, iš Čekoslovakijos. Tai rubino 
spalvos grafinas, pagamintas Karlovy Varų stiklo dirbtuvėse. 

Kai aš išėjau iš karaliaus sodo, stabtelėjau prie visai nežymių 
Nukualofos tvirtovės liekanų. Tongiečiai, labiau už bet kurią 
kitą Polinezijos tautą, kurią iki šiol pažinau, statė tvirtoves ir 
gynybos pylimus (juos vadina čia kolo). 

Kaip pasakoja anglų jūreivis Marineris, kuris vienintelis liko 
pradžioje ir kuris paskui keletą metų gyveno Tongoje, taip pat 
ir Nukualofą saugojo trijų metrų gylio ir keturių piočio grio- 
vys. Šiandien jis jau užverstas, ir 1$ visos tvirtovės liko tik ne- 
žymūs Nukualofos pylimų griuvėsiai. 

Tačiau jūros krante, netoli buvusio pylimo, liko patrankos iš 
laivų, kurie sudužo praėjusiame amžiuje salyno vandenyse. Vir- 
šum jų aukštame stiebe plevėsuoja nepriklausomos Tongos vė- 

liava. Visa raudona, kad primintų kraują, kurį Kristus praliejo 
ant kryžiaus, ir tik baltas laukelis kairiajame, viršutiniame kam- 
pe. Jame — kryžius. Dar kartą turiu priminti, kad tongiečiai 
šiandien fanatiški krikščionys. 

Prieš karaliaus rūmus stovi „nacionalinės gynybos ministeri- 
jos" — Tongos kariuomenės vadovybės -- pastatas, didumo 
sulig sodo namu. Iš viso, sako, esą du kambariai! Priešais minis- 
teriją — paminklas tongiečiams, žuvusiems abiejuose pasauli- 
niuose karuose. Mažosios Draugystės salos taip pat dalyvavo ko- 
voje su kaizerine Vokietija ir hitleriniu reichu. Nors paminkle 
nėra per daug vardų, vis dėlto 1914—1918 m. Tongos kariai iš 
tikrųjų pateko į vokiečių frontą. Jie kovojo Naujosios Zelandi- 
jos armijos maorių batalionų eilėse. Antrajame pasauliniame ka- 
re Tonga parengė net penkis tūkstančius karių. Tai buvo tada 
daugiau, negu ketvirtadalis visų salyno vyrų. 

Prie karaliaus rūmų prasideda abu svarbiausieji Nukualofos 
„bulvarai“. Vienas eina pagal jūros krantą abiejų miesto molų 
link. Juo važinėja žavūs čionykščiai „rikšos“ — neįsivaizduoja- 
mai spalvingi triračiai motociklai, naudojami sostinėje kaip tak- 
si. 

Daugumas tongiečių, žinoma, abiejais centriniais prospektais 
ir kitomis miesto gatvelémis vaikščioja pėsti. Viršum baltų si- 
jonų vyrai ir moterys nešioja būdingiausią Tongos tautinių dra- 
bužių dalį — ta valą — demblinę juostą, apjuostą apie kulšis. 
Juo senesnė ta'ovala, juo daugiau apnešiota, juo didesnę pa- 
garbą kelia jos nešiotojas. 

Tongoje, mat, galioja, kad kas sena, tai ir gera. Demblių ir 
politikos atžvilgiu. Politikoje vadovaujamasi nuosekliai įgyven- 
dinamu principų „Tonga tongiečiams“. Salyne sutikau mažiau 
baltųjų, nekalbant apie kinus, negu bet kuriame Polinezijos sa- 
lyne, kurį iki šiol aplankiau. 

Šiandien tongiečiai sudaro 99,75 proc. archipelago gyventojų. 

Taip yra, be abejo, todėl, kad Tonga, vienintelė Polinezijoje, 
visada įstengė išsaugoti politinę ir nacionalinę nepriklausomybę. 
Tonga, kartoju, tebėra tongietiška, polinezietiška. Nors ir čia lai- 
kas nesustojo, vis dėlto visada mielai prisiminsiu Tongą kaip ša- 
lj kur Polinezija yra Polinezija. O tai jau savaime daug reiš- 
kia toje besikeičiančioje tolimoje pasaulio dalyje. 


205 


NUMIRTI TONGOJB 


Antrojo pagrindinio Nukualofos bulvaro gale priėjau erdvią 
žalią aikštę — ji priminė man golfo aikštę. Tačiau iš žalumos ky- 
la balti su pakopomis cementiniai statiniai. Tai mirusių Tupou, 
salyno valdovų, kapai. Tongiečiai šiuos karalių kapus vadina 
langi. (Šis žodis reiškia ir dangų.) 

Nuostabu, kad čionykštis Nukualofos ,,dangus" papuoštas sta- 
tulomis. Ne tik karalių statulomis, bet — čia, Polinezijoje, — taip 
pat karališkų liūtų ir net dramblių skulptūromis. Tikrieji langi, 
plačios piramidės, pastatytos iš gerai nutašytų koralo klinčių 
blokų, kyla antrame didelės Tongatabu įlankos gale, rytiniame 
jos krante, prie Muos kaimo. 

Kadangi tai vienintelės tikros piramidės, pirmosios, kurias ka- 
da mačiau Polinezijoje, ir kadangi Muos statiniai paskirtimi ati- 
tinka piramides, kurias vaizduojamės, kai vartojame šį žodį, t. y. 
Egipto piramides — ir šios, ir anos yra karalių kapai, — nutariau 
aplankyti Tongos valdovų kapyną Muoje. 

Kelias į Muą eina per tankiai gyvenamą kraštą (Tongatabu 
tankiausiai gyvenamas rajonas visoje Polinezijoje, salai gresia 
smarkus gyventojų perteklius). Abipus plento auga kokoso pal- 
més, išsišakoję mango medžiai ir ypač Tongoje taip mėgstami 
medžiai ivi (Inocarpus eculis) — Polinezijos kaštonai. 

Laukai brandina jamsą ir taro, manioką ir cukranendres. Ma- 
tau taip pat bananus ir pagaliau net citrusų giraites. Laukeliai 
visur stropiai įdirbti. Apskritai visa Tonga man daro gerą įspū- 
dį. Čia nėra nei užsieniečių latifundijų, nei plantacijų. Vienas iš 
pirmųjų įstatymų, paskelbtų pirmojo Tupou (Georgo I), buvo de- 
kretas apie žemės padalijimą. Pagal jį kiekvienam suaugusiam 
tongiečiui buvo duotas sklypas, kurio dydis 100 X 100 ofa. Tuo 
laiku anglų misionieriai karaliui patarė plotą skaičiuoti akrais, 
bet monarchas patarėjų nepaklausė — nežinąs jų matų,— ir iki 
šiol Tongoje žemė matuojama karaliaus būdu (gana neapibrėž- 
tu) — ofa, t. y. sieksniais — išskėstų suaugusio vyro rankų il- 
giu. 

Teisę į šį apį — nustatyto dydžio sklypą — kiekvienas tongie- 
tis turi ir šiandien. Bet kaip ilgai? Per vieną šimtą metų nuo ka- 
raliaus dekreto Draugystės salų gyventojų padaugėjo keturiais 
šimtais procentų. Ir žemės jau tiesiog neužtenka. Nepriklausoma 
Tonga, beje, neturi priklausomų Polinezijos kraštų „pranašumo“, 

kurių gyventojai gali gauti darbo, kad ir menkiausios rūšies, 
metropolijoje. Rapanujiečiai vyksta į Čilę, samoiečiai pirma ke- 
liavo į Naująją Zelandiją, taitiečiai — į kitas prancūzų koloni- 
jas, kur buvo daugiau galimybių, ypač į Naująją  Kaledoniją. 
Tik tongiečiai turėjo visada likti savo salose. Šią kainą jie mokė- 
jo už politinę savo nepriklausomybę. 

Stropiai įdirbti laukeliai nuostabiai nesiderina su karalių ka- 
pyno Muoie dalimi, kur kai kuriuos langi dar dengia tanki tro- 
pinė augmenija. Taip yra todėl, kad karalių kapai Tongoje bu- 
vo tabu. Bet šiandien Taufa'ahau vyriausybė jau pamaži tvarko 
šias įdomias polineziečių piramides, kurios taip ryškiai rodo iš- 
augusią senosios Tongos kultūrą ir taip pat, deja, lygiai išaugusį 
Tongos visuomenės socialinį, klasinį susiskaidymą. 

Šis griežtas klasinis susiskaidymas išlikdavo ir kape. Pagaliau 
net atskiros kapų rūšys vadinamos skirtingai. Eilinio tongiečio 
kapas (dažniausiai paprastas žemės kaupelis) čia vadinasi ta- 
nuanga, vado kapas — taitoka, o karaliaus kapas — langi. 

Seniausiais laikais langi būdavo ovalios ar apvalios formos ir 
būdavo kartais supilami tik iš žemių. Tačiau dabar visi langi, 
kuriuos mačiau Tongoje, turi jau keturkampį. paprastai stačia- 
kampį pamatą, viršum kurio kyla kelių pakopų piramidė. Jos 
sienas visada sudaro gerai apdorotos akmens plokštės, pirami- 
dės viduje yra pati kripta arba kriptos, į kurias įeinama iš aukš- 
Clausios aikštelės. 

Draugystės salose iki šiol išliko apie penkiasdešimt langi. Pu- 
sė jų koncentruojasi vienoje vietoje, buvusioje salyno sostinė- 
je senojo vienuoliktojo Tui Tongos buveinėje, Lapahoje. Ta- 
čiau garsioji Lapaha šiandien gavo kitą vardą — Mua. 

Šiandien Mua — žvejų ir žemdirbių kaimas. Tačiau vis dėlto 
niekur kitur Tongoje neišliko tiek daug šios Polinezijos šalies 
garbingos praeities paminklų, kaip čia. Karalių Lapaha buvo la- 
bai šaunus miestas. Senojoje Polinezijoje nežinau nė vienos vie- 
tos, su kuria galėčiau palyginti Lapahą. Pirmiausia ji buvo 
gerai sutvirtinta. Iš šiaurės vakarų pusės įėjimą į miestą dengė 
didelė Tongatabu įlanka. Iš visų kitų pusių Lapahą saugojo pati- 
kimas įtvirtinimas — žemių pylimas. Iki šiol išliko jo liekanų, o 
už jo net stulpų tvora. 

Pagrindinis įėjimas į miestą buvo pietuose. Čia taip pat sto- 
vėjo karaliaus namas, kaip ir Nukualofoje, vadinamas olotele. 
Šalia karaliaus namo stovėjo kautai namas. Kautai buvo asmeni- 

nis karaliaus žynys, kuris tarnavo Tui Tongų dievui Taufaltahi. 
Į šiaurę nuo olotele ir kautai namo buvo vyriausioji Lapahos 
maldų vieta — karaliaus malae. Kaip tik šių pagoniškų kultų vie- 
toje katalikų misionieriai pastatydino savo bažnytėlę Muoje. 

Karalių malae vietoje — krikščionių bažnyčia, karaliaus rū- 
mai, taip pat sunyko. Bet Lapahoje liko keli pusiau apgriauti ka- 
ralių kapai. Buvusio kapyno — Tui Tongų žemėje — viduje ra- 
dau keturis pagrindinius langi. Iš pietų į šiaurę rikiuojasi langi 
Tuoteau, Tau Tonga, Katoa ir Tuofefafa. 

Pirmojo čia mano matyto langi vardas Tuoteau reiškia „šimtą- 
kart". Jis kokių trijų metrų aukščio, jį sudaro dvi viena ant ant- 
ros sudėtos pakopos. Antrojo karaliaus langi — Tau Tonga — 
tėra tik pamatas. Be to, Tau Tonga yra beveik kvadrato for- 
mos,— kas taip pat mažiau įprasta. Šalia Tau Tongos kyla pen- 
kių pakopų piramidė Katoa („pilna“). Vakarinę šio langi sieną 
sudaro nepaprastai didelės akmens plokštės, kurias tongiečiai 
vadina hala hala. Pagaliau kapyno viduje dar yra dviejų pako- 
pu piramidė Tuofefafa (išvertus „Vienas kapas. kuriame palai- 
doti du vvrai“). Žinoma, tos piramidės vardo teisingumą paro- 
dys tik archeologiniai tyrinėjimai «urie šioje atkampioje Ra- 
miojo vandenyno karalystėje, nepaisant jos valdovo mokslinių 
interesų, tebėra beveik nepradėti. 

Septyniolika kitų piramidžių ir piramidėlių kyla už karalių 
miesto sienų, pačios Lapahos šiauriniame priemiestyje. Septynio- 
lika langi čia surikiuota į dvi lygiagretes eiles prie pat įėjimo į 
miestą. Daugumas jų slepia mirusių Tui Tongų griaučius. Ketu- 
riuose, kuriuos vadina bendru vardu Loa Manu, ilsisi kūnas ga- 
lingųjų Tui Hataakalaua, antrosios karalių vietininkų giminės, 
tarpininkavusios tarp Tui Tonga ir liaudies. 

Be Lapahos, mačiau ir paskutinių salos valdovų — Georgo Tu- 
pou I ir jo įpėdinių — langi Nukualofoje, Malae Kuloje. o paskui 
dar daugiau langi mačiau ir pirmojoje, seniausioje salyno sos- 
tinėje Heketoje. Dar ir šiandien daugumą šių langi beveik vi- 
siškai dengia aukos — kili kili, juodi vulkaniniai akmenukai. 

Kaip iki šiol Tongoje (Muoje, Heketoje ir Nukualofoje) išliko 
jos valdovų kapai, taip čia iki šiol iš dalies gyvuoja ir laidoji- 
mo būdas. Tuo labiau, kad Draugystės salose buvo įprasta lai- 
doti žemėje, kas sutampa su įsigalėjusios šiandien krikščionybės 
reikalavimais. Tongiečiai iš tikrųjų kito būdo nė neturėjo. 

Nuo seniausių laikų laidojimas Draugystės salose buvo viena 
iš garbingiausių profesijų. Tui Tonga ir aukštieji vadai iš anksto 
pasirinkdavo iš savo padėjėjų tą, kuris vadovaus jų laidotuvėms. 
Šis parinktas žmogus paprastai būdavo kilęs iš grupės haa tu- 
funga, iš tikrųjų laidotojų genties. Haa tufungų protėvis, jų 
pirmtakas, buvo garbingasis Maliepo, kuris buvo pirmojo šių 
salų karaliaus, pusiau dievo Ahoeitos brolis, kartu nusileidęs iš 
dangaus žemėn. 

Laidotojas, karaliaus duobkasys, įtrindavo mirusiojo kūną ko- 
koso aliejumi ir vėdindavo didele vėduokle. Prieš laidojimą ve- 
lionį pirmiausia nuveždavo į pirkią, kuri būdavo specialiai pa- 
statoma tam tikslui. Ji vadinosi raletolia. Palaidojus kūną kape, 
šį namą sudegindavo, o sklypas. kuriame jis stovėdavo, atitek- 
davo mirusiojo sesers sūnui. 

Pačios laidotuvės — tai tik trumpas epizodas ilgame mirusia- 
jam skirtų apeigų cikle. Iš jų ypač svarbūs buvo iškilmingi pus- 
ryčiai, tarsi ,gedulingos mišios“, valgomi kitą dieną po laidotu- 
vių. (Jei jie skirti karaliui, tai vadinasi fakapongi pongi, jei va- 
dui — maeíakaeiki, jei paprastam tongiečiui — putu.) Kiekvie- 
nose laidotuvėse būdavo iškilmingai geriama „kava“. 

Be pagrindinių „kąvos“ iškilmių. paskui dar būdavo kitos ap- 
eigos po penkių, dešimt, penkiolikos ir dvidešimt penkių dienų. 
Tui Tongos gedulas dar praėiusiame amžiuje trukdavo ištisus 
keturis mėnesius. Išorinis mirusiojo apraudojimo požymis buvo 
plaukų kirpimas. Ir šitai griežtai ir tiksliai priklausė nuo klasės. 
Dėl vado mirties kirpdavosi grupės nariai, kuriai jis vadovavo, 
tačiau vadai kirpdavosi plaukus, tik mirus Tui Tongai. 

Tačiau kartais valdovo mirtis kainuodavo gyvybę ir pačiam 
karaliaus laidotojui. Tongoje ne kartą esu girdėjęs pasakojant, 
kad šalia mirusiojo Tui Tongos ar kito aukšto vado piramidė- 
je langi palaidodavo gyvą ir jo laidotoją. Kai amžiaus pradžio- 
je buvo atidarytas kapas Houmoje, Tongatabu pietuose, kur 
vėliau gėrėjausi fantastiškais geizeriais, sukuriamais nesiliaujan- 
čios jūros mūšos, šalia „tvarkingai palaidoto“ mirusiojo (vadi- 
nosi Vaea) kampe buvo rasti ir kartu su savo ponu gyvo pa- 
laidoto haa tufungos griaučiai. 

Tui Tungos ir didžiųjų vadų mirtis bei liga iš tikrųjų dažnai 
atnešdavo mirtį ir kitiems tongiečiams. Kadangi Draugystės sa- 
lų gyventojai tikėjo, jog ligą ir mirtį siunčia dievai ar dvasios, 
paprastai reikėjo aukoti auką jiems nuraminti, 

Mėgstamiausia auka buvo kiaulė. Jei nepadėdavo kiaulė, rei- 
kėdavo aukoti, kaip sako polineziečiai, „ilgą kiaulę“, t. y. žmo- 
gų. Tongoje, sako, seniau gyvenusi ypatinga gentis, vadinosi 
Faamiga, iš kurios narių pirmiausia rinkdavo žmones, skirtus 
aukoti. 

Vadai ir, aišku, karaliai įširdusius dievus maldydavo brangiau- 
sia auka — vaikų žudymu. Kartais aukodavo savo sūnus ar duk- 
teris, tačiau dažniau paprastų šeimų vaikus. 

Kadangi tongiečių principai neleido lieti aukų kraujo, vaikus 
(ir suaugusius) užkasdavo gyvus. Kartais, ypač norint išsaugoti 
karaliaus sveikatą, užsmaugdavo kurią jo antraeilę žmoną arba 
moterį iš liaudies. Per tokį žmonų ar našlių žudymą, kuris iš- 
reikšdavo liūdesį dėl mirusio vyro, yra dalyvavę kai kurie pir- 
mieji Draugystės salas aplankę Europos keliautojai, pavyzdžiui, 
Vilsonas ar Marineris. 

Taip mirta puikiojoje Tongoje. Tongoie, kur pilna langi, kil- 
nių mirusiųjų dangų, kur pilna nuostabių Polinezijos piramidžių. 


PRIE ŽVAIGŽDŽIŲ VARTŲ 


Be Nukualofos ir senovinės Lapahos, aš apžiūrėjau kitus, la- 
bai neįprastus dvigubus langi Heketoje, Hahakos apygardoje. 
Kapyną sudaro vienas vieno aukšto langi ir visai šalia jo įpras- 
ta trijų pakopų piramidė. Tačiau neto!i Heketos langi dar kyla 
kitas akmeninis paminklas, visoje Tongcie ir savo pobūdžiu vi- 
soje Polinezijoje apskritai vienintelis. Monumentas, kuris savo 
garsu, taip pat fantastiniu savo kilmės ir paskirties aiškinimu 
lenktyniauja tik su didžiulėmis Velykų salos statulomis. 

Kadangi jis pastatytas iš trijų didžiulių akmens luitų. archeo- 
logai šį savotišką statinį vadine Trilifonu. Čionykščiai gyvento- 
jai, tongiečiai, puikiuosius akmens vartus vadina Haamonga ar- 
ba Haamonga Maui, nes, sako, Haamongą statęs Polinezijos did- 
vyris Maui. 

Kai aš pagaliau sustojau prieš Haamongą, man kilo įspūdis, 
kad stoviu prie vartų, atveriančių įėjimą į kažkokį didelį ak- 
meninį miestą, kuris kažkur dingo. Haamonga iš tikrųjų už vis- 
ką labiau panaši į vartus. Jų varčios yra apie šešis metrus aukš- 

Mo, o skersinis, labai kruopščiai įleistas į varčias, taip pat kokių 
šešių metrų. Visas nūostabus akmens kolosas apytikriai sveria 
šimtą tonų. Šimtą tūkstančių kilogramų. 

Kam senovės tongiečiai pastatė tokį iš pirmo žvilgsnio visai 
beprasmišką kūrinį? Kas ir kaip jį pastatė? To gal niekada ne- 
sužinosime. Paplitusi tongiečių legenda, kurią girdėjau Nukualo- 
foje, atsako tik į klausimą, kas pastatė šiuos akmeninius var- 
tus. Haamongos statybą ji priskiria visos Polinezijos didvyriui 
Maui, tačiau nesako, kam Maui iš tikrųjų šį milžinišką darbą 
padarė. 

Maui, sako, savo dvigubu laivu iš tolimos Ulos salos atgabe- 
nęs medžiagos Haamongai statyti. Tai, aišku, netiesa. Paties Ton- 
gatabu pakrantėse yra pilna koralo klinčių. Nežinau, kam tad 
Haamongos statytojas, ked ir dievas, būtų turėjęs gabenti akme- 
nį iš kitur. 

Dar sunklau atsakyti į klausimą: kam gi akmeniniai vartai 
pastatyti? Mano bičiuliai Nukualofoje į jį atsakinėjo Tongos is- 
torijos nutikimu. Pasakojama apie vienuoliktąjį Tui Tongą, var- 
du Tui Tatui, karalių, perkėlusį savo karališką namą čionai, į 
Heketą, kurios kaimynystėje stovi ši nuostabi Haamonga. 

Be to, mane nustebino, kad nors Tui Tatui įkūrė visai naują 
miestą, net karalystės sostinę, nors įsakė pastatyti akmeninį mo- 
numentą, iki šiol nepralenktą Draugystės salose ir visoje Poli- 
nezijoje, bet tongiečiai savo vienuoliktąjį valdovą prisimena 
veikiau kaip seksualinį maniaką, negu kaip žymų monarchą ar 
talentingą statytoją. 

Iki šiol visas salynas mena Tui Tatui kraujomaišišką meilę 
savo seseriai Latutamai, ir kitą istoriją, kaip Tui Tatui atėmė 
nekaltybę merginai, vardu Nua. Kai Tui Tatui netvirkindavo mo- 
terų, jis statydavo paminklus. Pirmiausia piramidiškus antkapius. 
Vieną sau — langi Mongalafą, antrą savo tėvui — langi Heketą. 

Žinoma, garsiausias Tui Tatui kūrinys — ta savotiška, mažai 
suprantama Haamonga. Legenda, kurią esu jau minėjęs, sako, 
kad karalius pastatęs akmeninius vartus kaip didingą paminklą 
savo dviem sūnums. Jis būgštaves, kad po jo mirties berniukai 
susipešią dėl valdžios šalyje. Todėl, sako, pastatęs du milžiniš- 
jam sūnui Talaihaapepai. 

Paskui abu stulpus simboliškai sujungęs trečiu luitu. Kol bro- 
liai laikysis, kaip laiko tas dvi varčias skersinis, tol šalyje bus 


211 


ramybė ir gerovė. Tačiau vargas, kai brolių sąjunga suirs. Abu 
stiprūs stulpai — abu broliai Lafa ir Talaihaapepa — išvirs. 

Legenda apie polinezietišką „Svatopluko ryšulį“ man pati- 
ko. Bet man rodos, kad tai iš tikrųjų tik legenda. Ir ja per daug 
netikiu. 

Pasakodamas apie kelionę su Tongos karaliumi vyriausybiniu 
lėktuvu, aš taip pat užsiminiau, kad karalius didžiai domisi ir 
Pietų jūrų archeologija. Haamongą aplankiau kiek prieš man 
įsimintiną skridimą 1968 m. pavasarį. Paskutinio čionykštės žie- 
mos saulėgrįžos dieną (1967 m. birželio 21 d.), kuri pranašauja 
pavasarį, Taufa'ahau Tupou IV aplankė savo pirmtakų pamink- 
lą, kad patikrintų savo versiją, kaip aiškinti šių nuostabių ak- 
mens vartų prasmę. 

Karaliaus versija išdėstyta lentoje, kuri dabar prikalta šalia 
Haamongos. Karalius atidžiai apžiūrėjo visas paminklo sienas. 
Jungiamojo akmens viršuje rado blogai matomus brūkšnius — 
geometrinės figūras. Kai jas nusibraižė, jam pasirodė, kad ra- 
do tai, ko ieškojo: centrinis keistojo piešinio brūkšnys, kaip ti- 
kėjosi, rodo ten, kur žiemos saulėžgrįžos dieną krinta pirmasis 
saulės spindulys. (Turiu priminti, kad Tonga yra pietų pusrutuly- 
je, į pietus nuo pusiaujo. Tad žiemos saulėgrįža išeina birže- 
lio 21 d.). 

Kad galėtų patikrinti savo aiškinimą, karalius praretino tankią 
augmeniją, kuri šimtus metų supo Haamongą. (Šiandien akme- 
niniai vartai visai gerai prieinami.) 

O paskui atėjo 1967 m. birželio 21 d. Horizontas ėmė iš leng- 
vo rausti, o paskui saulė pasiuntė pirmąjį spindulį. Ir iš tikrųjų 
jis visai tiksliai gulė į spėjamą vietą. 

Nemėgstu monarchų, kurie viską moka ir kurie vieni viską 
gali išaiškinti. Bet šiuo atveju tikiu, kad karalius teisus. Taip, 
Haamonga iš tikrųjų didelis kalendorius. Akmens laikrodis, ku- 
ris senovės tongiečiams pranešdavo, kad tikrai prasideda nau- 
jas metų laikas. 

Polineziečių laikrodis mane apskritai labai domina. Čia, Drau- 
gystės salose, jų gyventojai pažįsta tik du metų laikus. Pagal 
tai, ką man tongiečiai pasakojo, metai prasideda mūsų gruodžio 
mėnesį. Dabar, kai jau žinau, kokia buvo Haamongos paskir- 
tis, galiu spėti, kad čionykščiai metai prasidėdavo vasaros (gruo- 
dnd saulėgrįžos dieną. | 

Tongiečiai metus vadina žodžiu fau. Visai tą patį pasakymą 
Draugystės salų gyventojai vaitoja jamso derliui pavadinti. Iki 
krikščionybės tongiečiai dalijo tau į dvylika mėnesių. Čionykš- 
čiai metai prasidėdavo mėnesiu liha mua, o paskui ėjo mėnesiai 
liha mui, vai moa, vai mui, fakaafu mui. fakaafu mate, hilinga 
kelekele, hilinga meaa, adao, fufuune, kinenga, ulu enga ir ga- 
liausiai tanu manga. 

Mėnesį tongiečiai skirstė ne dienomis, bet naktimis. Savaičių 
mūsų žodžio prasme jie nežinojo. Tongoje mėnesį skirstė tik pa- 
gal mėnulio fazes. Taip pat newuréjo valandų ir mažesnių laiko 
vienetų. Juos pakeisdavo dienos ir nakties dalijimu į apytikriai 
trisdešimt dalių. Be to, Tongos diena prasidėjo ne aušra ar vi- 
durnakčiu, bet (oe laa — saulės nusileidimu ir baigdavosi efia- 
fi — gerokai po pietų. 

Žinoma, Draugystės salų gyventojai į dangų dairėsi ne tik tam, 
kad nustatytų laiką, bet ypač tam, kad iš žvaigždžių padėties 
skliaute nustatytų savo pačių padėtį. Tongiečiai, polineziečiai 
pirmiausia yra jūrininkai. O jei išplaukdavo į moanu, į atvirą 
jūrą. tai neturėdavo kitų navigacijos priemonių, kaip Žvaigždes. 

Dangaus skliautas buvo vienintelis polineziečių kompasas ir 
sekstantas. Tad čionykščiai jūrininkai turėjo gerai pažinti Zvaigz- 
džių padėtį, jų sudėtingo judėjimo dėsnius. Iš tikrųjų polinezie- 
čiams visa astronomija tebuvo dalis mokslo apie plaukiojimą jū- 
IOje. 

Tongiečiai dangų dalijo | tris dalis — pietų, vidurio ir šiau- 
rės. Kiekvienoje iš jų buvo svarbiausi, ryškiausi Žvaigždynai. 
Jų sąrašą, savotišką astronomiją jūrininkams. sudarė mokytojas 
vadas Tukuaho, kuris praėjusio amžiaus gale buvo Tongos ka- 
ralysiés vyriausybės pirmininkas, 

Kiekvienoje dangaus dalyje viršum Draugystės salų yra žvaigž- 
džių, kurios ypač svarbios jūrininkams. Pietų dalyje — tai, aiš- 
ku, Pietų Kryžius (tongietiškai Toloa) ir Lua a Tanyana (Castor 
ir Pollux). Vidurinėje dalyje, pavyzdžiui, Sietynas (Mataliki) ir 
Marsas (Matamemea). 

Tą naktį, kai grįžau nuo Haamongos, vienas žvaigždynas spin- 
dėjo ypač ryškiai — Pietų Kryžius. Tai buvo puikus vakaras. Iš 
pirkios Nukualofos pakraštyje sklido vienišos fleitos melodija. 
Senovinio polineziečių muzikos instrumento daina sveikino auk- 
sines žvaigždes ir tą mažytę karalystę vidur milžiniškos jūros. 
Ir aš tą naktį buvau laimingas. l 

į TONGATABU VAKARUS 


Trumpai pabuvęs Tongatabu — svarbiausioje šios Pietų jūrų 
širdyje esančios atkampios polineziečių karalystės saloje, — jau 
susipažinau su jos didesne dalimi: rytuose su istorine Mua ir 
jos karalių kapais, su pietryčiais, kur yra karališkasis aerodro- 
mas, ir šiaurės rytų kraštu, puošiamu garsiosios Haamongos — 
Tongos „žvaigždžių vartų“. 

Tačiau dabar noriu iš Nukualofos keliauti į Tongatabu vaka- 
rus. Tad iš Draugystės salų sostinės prastu plentu keliauju pir- 
miausia į Nukunuką, o paskui skersai salą jos pietų vakarų kran- 
to link į Tongos kaimą Houmą. Buvau seniai girdėjęs apie nuo- 
stabią ilgą vandens sieną, kuri čia, prie Houmos, supa Tongata- 
bu pakrantę. Bet tai, ką išvydau, pranoko mano vaizduote. Į 
vakarus ir rytus nuo kaimo tęsiasi begalinė grandinė geizerių, 
kurie be paliovos, vienas prie kito susikišę, purškia į dvidešimt 
metrų aukštį šimtus ir tūkstančius tonų vandens. 

Šie Tongos fontanai — angliškai juos vadina ,Blowholes" 
(čiurkšlės) — atsirado tokiu būdu: jūra, amžinai puldama Ton- 
gatabu koralų rifą, jame žemiau vandens lygio išgraužė tūks- 
tančius skylių. Į jas su milžiniška jėga veržiasi jūros vande- 
nys, kurie kitais plyšiais vėl išeina į koralų rifo paviršių. Ką 
ten kalbėti — išeina: ištrykšta labai aukštai, kriokdami kaip koks 
nesibaigiantis vandens fejerverkas. 

Mielai žiūriu į jūrą. Stebėjau įvairiausius jos veidus nuo Ark- 
tikos iki pusiaujo. Žinau, ką ji gali padaryti, pašiaušusi aukš- 
tas bangas. Bet šio spektaklio, šio Draugystės salų vandens žais- 
mo, to begalinės, nejveikiamos jėgos, išdidžios ir pasitikinčios 
savimi, demonstravimo įsivaizduoti vis dėlto nesugebėjau. Ilgas 
valandas stovėjau Houmos pakrantėje, užburtas dramatiško 
spektaklio. Žiūrėjau, žiūrėjau ir, suprantama, klausiaus. Tai ne 
tik puikus reginys, bet ir puiki muzika. Tą valandą atmintyje 
skambėjo Respigio „Romos fontanai". 

Valandos lėkė greitai. „Ybiškių drozkas", kaip Tongoje va- 
dina mažus triračius motociklus, kuriais pagrindinėje Draugys- 
tės archipelago saloje naudojamasi kaip taksi, seniai buvau 
atleidęs. Toliau jau keliavau pėsčiomis. Visą laiką pagal begali- 
nę geizerių grandinę. Kol beveik atsidūriau prie Niuanofo išky- 
šulio, kuriuo šiaurės vakaruose baigiasi Tongatabu. 

Tačiau mano tikslas buvo ne šis nuošalus iškyšulys, bet kai- 
melis Kolovai. Apie jį girdėjau pasakojant dar Samooje. Iš te- 
nai, iš Jūrų keliautojų salų, kadaise, daugiau negu prieš ketu- 
ris šimtus metų, vienas iš Tui Tongų parsigabeno savo būsimą- 
ją žmoną. Samoos princesė, suprantama, atvežė savo vyrui krai- 
tl. Tačiau Tongos karalius turėjo visa, ką galėjo tada turėti 
žmogus Polinezijoje. Tad princesė kaip vestuvinę dovaną atga- 
beno valdovui iki tol Tongoje nematytą žvėrelį — šikšnosparnį. 

Samoos šikšnosparniai, kurie, skirtingai nuo savo Europos pus- 
brolių, gyvena medžių šakose, įsikūrė kaip tik čia, Kolovai kai- 
melyje. Ir nuo tų laikų pasiliko iki šiol šiame kaimelyje Tonga- 
tabu vakaruose. Juos mačiau tiesiog Kolovai kaimo aikštėje, 
biauriai apterštoje šikšnosparnių mėšlu. Rudos, su juodomis, da- 
bar primerktomis akimis, Kolovai „skraidančios lapės“ ilsėjosi 
kelių čia augusių medžių šakose. Į vakarą šikšnosparniai atgy- 
ja ir išsirengia medžioti. Tačiau Kolovai lapės gardžiuojasi ne 
mėsa, bet papajomis, mangais ir kitais vaisiais savo šeimininkų 
kaimo soduose. 

Stebėjaus, kodėl gi Kolovai gyventojai neišvaiko arba tiesiog 
neišnaikina tų besočių skraidančių lapių, kurios daro jiems tiek 
nuostolių. Gavau labai paprastą paaiškinimą: pirmuosius šikš- 
nosparnius juk gavęs Tui Tonga. Tad ir kitos skraidančių lapių 
iš Kolovai kartos priklausančios Draugystės salų valdovui. Kaip 
ir karalius, taip ir jo šikšnosparniai yra tabu. Įsitikinau tuo ne- 
noromis pats, kai norėjau ant apatinės šakos kabantį šikšnospar- 
nį pasiekti. Tuoj pat bent dešimt balsų mane įspėjo: „Dėmesio, 
tabu, tabu, tabu...“ 

Nors šikšnosparniai, tiesiog apėdantys mano Kolovai bičiu- 
lius, man jokios ypatingos simpatijos nesukėlė, labai dažnai juos 
prisimenu; jų paveikslas, jų motyvas, kad ir keista, puošia ma- 
no vieną buto sieną. Kolovai kaimelis visoje Tongoje yra išgar- 
sėjęs ne tik kaip ėdriausių visoje Polinezijoje šikšnosparnių bu- 
veiné, bet ir kaip geriausios (rašau — sakoma, geriausių) visoje 
Polinezijoje tapos audėjų buveinė, 

Tad visai vietoje klausimas — kas yra iš tikrųjų tapa? Ta- 
pa — tai medžiaga, kurią polineziečiai gamina iš vietinio šilk- 
medžio plaušų. Pietų jūrose daug kartų esu stebėjęs tapos ga- 
mybą. Tačiau kaip tik Tonga, bent taip spėju. šiuo metu yra 
geriausiai išsaugojusi šį tradicinį polineziečių amatą. 

Tad kaipgi Kolovai gyventojai gamina tapą iš šilkmedžio plau- 
šųt Pirmiausia atskiria plaušus nuo kietesnio žievės sluoksnio, 
paskui juos išvalo ir galiausiai pamerkia vandenyje. Mirkomi 
plaušai labai suminkštėja. Suminkštėjusius plaušus paskui iš- 
kulia mediniais pagaliukais. Taip Kolovai kaimo gyventojai gau- 
na ilgą, bet labai siaurą plaušinę juostą, kurią turi sujungti su 
kitomis juostomis. Kolovai kaime jas tiesiog suklijuoja. Sukli- 
juotą gabalą tapos paskui ima puošti. 

Kaip jas puošia, sužinojau, čionykščių berniukų nuvestas į 
bendrąjį Kolovai namą, ilgą pirkią, kur moterys gamino medžia- 
gą, garsią visose Pietų jūrose. Kartais tapą puošia piešiniais. Ta- 
čiau dažniau vadinamuoju „rašto jtrynimu". Motyvui, kuris tu- 
ri puošti medžiagą, moterys pagamina specialų transparantą iš 
ybiškės žievės ir kokoso palmių plaušų. Paskui čionykščiame 
„bendrajame name“ šiuos transparantus moterys pritvirtina ant 
ilgo cilindriško „stalo“, o tada uždeda šviežią tapą. Paskui ją 
specialiais šepečiais, padarytais iš pandano vaisių, tepa dažais. 
Aišku, dažai gerlausiai prikimba iškiliose medžiagos vietose. 

Papuošti tapos gabalai už bendrojo namo džiūsta kaitrioje 
Tongos saulėje ir kartu traukia pirkėjų akis. O mėgstamiausias 
motyvas, kuriuo Kolovai kaimo moterys puošia savo medžiagas, 
yra tas čionykštis šikšnosparnis, kone jų kaimo simbolis. 

O kadangi, aš, suprantama, neatlaikiau čionykščių gražuolių 
darbininkių ir pardavėjų įkalbinėjimų ir nusipirkau ritinį ne- 
paprastos polineziečių medžiagos, tai joje pavaizduoti Tongos 
šikšnosparniai keliavo su manimi per Pietų jūras, o paskui per 
pusę pasaulio iš vakarų Tongatabu į Europos širdį. Ir jie žiūri 
į mane nuo mano buto sienos net dabar, kai rašau šias eilutes. 


ILGŲJŲ VALČIŲ PĖDOMIS 


Štai vieną dieną sėdau į karališkąją , Dakota", Polinezijos pi- 
ramidės ir Žvaigždžių vartai liko toli už sparnų, ir, pabuvęs Me- 
lanezijos Fidžyje, aš jau pasukau pietvakariniu aštuonkojo čiup- 
tuvu į Naująją Zelandiją, maorių šalį. 

Lėktuvas nusileidžia Oklende, didžiausiame šalies mieste. Pla- 
čiame Oklende mano naujazelandiečiai draugai, kurie žino, kad 
čia labiausiai domiuosi maoriais, ta šiandien didžiausia Poline- 

zijos tauta, pirmiausia nuveda mane į Memorialinį karo muzie- 
ju. įkurtą aukštai viršum miesto, ant vadinamosios Dominiono 
kalvos. 

Karo muziejus? Kas čia bendra su Naujosios Zelandijos poli- 
neziečiais gyventojais? Vis dėlto yra. Pastatas, kaip sako var- 
das, yra didingas paminklas naujazelandiečiams, žuvusiems Pir- 
majame pasauliniame kare. Tačiau vienoje šio nacionalinio pa- 
minklo dalyje rodomi įvairiausi maorių medžiaginės kultūros 
dalykai. 

Parodų salėse dominuoja ilgos, lieknos, turtingai išraižytos 
Polinezijos karių kanojos. Garsiausių maorių laivų statytojų — 
Ahuriri, Te Aho O Te Rangi Vharepua ir kt. — kūriniai. Ypač 
patraukė mane viena iš šių puikių valčių. Vadinasi ji Te Toki A 
Tapiri —,,Tapiri kirvis“. Ji beveik trisdešimt metrų ilgio ir dvie- 
jų metrų pločio. Joje susėsdavo apie šimtą kovotojų iš genties 
ngati kahungos, kuri pastatė ją apie 1835 m. (Paskiau „Tapiri 
kirvį“ pasigrobė ngati kahungos priešai — ngati teatos gentis, 
gyvenanti Manukau įlankoje. Iš jų šį puikų maorių karo laivą 
atėmė anglų kariai.) 

„Tapiri kirvis“ — tik viena iš puikių maorių kanojų, kurio- 
mis gėrėjausi Memorialiniame karo muziejuje ant Oklendo Do- 
miniono kalvos. Visi čionykščiai waka taua, kaip tuos laivus va- 
dina maoriai, gana panašūs, visi padaryti iš kilniųjų Naujosios 
Zelandijos eglių — /otaros arba kauri. 

Tokiais laivais, kaip „Tapiri kirvis“, maoriai daugiausia plau- 
kiojo upėmis ir po daugybę didelių Naujosios Zelandijos ežerų. 
Valtys, kuriomis jų protėviai atplaukė iš savo tikrosios tėvynės, 
iš legendinės Havaiki, tikriausiai buvo kitokios. 

Kadangi Naujojoje Zelandijoje mano pagrindinis tikslas — 
maorių gentis Grava, mane domina, ką šie žmonės pasakoja 
apie laivą, kuris atgabeno į naują salą jų protėvius. Sako, tai 
buvusi gana plati dviguba kanoja. Turėjusi tris dideles trikam- 
pes bures, pritvirtintas ant aukštų stiebų. Denyje, kuris jungė 
abu laivus, buvęs namelis vadui, ekspedicijos viršininkui. Kita 
valtis „Tanui“, kuria pirmieji maoriai plaukė į Naująją Zelan- 
diją, matyt, buvo panaši į katamaranus, kokiais iki šiol naudo- 
jamasi Taityje ir gretimose salose. 

Tačiau šiandien polineziečiai niekur nestato tokių didelių lai- 
vu, kokie buvo ,,Arava" ar „Tanui“. Man lieka tik įsivaizduoti, 
kaip jie atrodė. Seniausiose žiniose apie šias Pietų jūras, tiesa, 

kartals aprašomi laivai, kurie gal panašūs į šias valtis. Pavyz- 
džiui, kapitonas Kukas Taityje matęs dvigubą kanoją (taitiečiai 
ją vadina pai), skirtą tolimoms kelionėms. Buvusi daugiau kaip 
penkiasdešimt pėdų ilgio, su aukšta demblio bure. 

Tongoje vieną čionykštį laivą, tikriausiai skirtą plaukti į Fi- 
džį, nupiešė Kuko dailininkas Džeimsas Veberis iš laivo ,Re- 
solution“. Jo piešinyje galima matyti plačią dvigubą kanoją su 
viena trikampe bure. Anglų jūrų keliautojas Tongoje pats yra 
plaukęs vienu tokiu laivu. Jos greitis, spėjo, buvęs septyni maz- 
gai per valandą. Tokiu laivu maoriai būtų galėję nukeliauti iš 
Raiateos į Naujosios Zelandijos šiaurinę salą apytikriai per ke- 
turias savaites. 

Laimė, maoriai savo legendose išsaugojo daug žinių apie sa- 
vo protėvių atsiradimą Naujojoje Zelandijoje. 

Visos maorių gentys sutartinai pripažįsta, kad naują tėvynę 
atradęs vyras, vardų Kupe. Sako, jis vargęs su aštuonkoju (ki- 
tose legendose — sepija), kuris vogdavęs nuo meškerių jauką. 

Todėl šis nusprendęs vagį gerai pamokyti. Išplaukęs į jūrą jo 
ieškoti, bet aštuonkojis visą laiką nuo persekiotojo pasprukda- 
ves. Jį užklupo ir nudaigojo tik toli nuo namų, prie salos, ku- 
rios iki tol nebuvo matęs. Paskui polineziečiai tada dar negyve- 
namą Naujosios Zelandijos šiaurinę salą ėmė vadinti Ao Tea 
Rao — Ilgo balto debesies šalis. 

Susidorojes su įžūliu aštuonkoju, Kupe galėjo ramiai išlipti | 
nežinomą salą. (Tai buvo, kaip galima apskaičiuoti iš poline- 
ziečių genealogijų, bene dešimtajame amžiuje.) 

Grįžęs į gimtąją Havaiki, Kupe, suprantama, kiekvienam gy- 
resis atradęs Naująją Zelandiją. Tačiau pats į naują, Havaiki gy- 
ventojams tokią savotišką, šaltą, kalnuotą ir vulkaninę šalį ne- 
grįžęs. 

Vėliau, kokio dvyliktojo amžiaus viduryje, į Naująją Zelan- 
diją keliavęs kažkoks Toi ir jo anūkas Whatonga. Tačiau mao- 
rių istorijai kur kas svarbesnis buvo heke — didysis kraustyma- 
sis, buvęs apie 1350 m. Laivų įgulų vadai ir žymieji nariai, ta- 
da atplaukę iš Havaiki į Naująją Zelandiją, laikomi tiesioginiais 
atskirų maorių genčių protėviais. 

Aravų protėviai iš Havaiki plaukę laivu, turėjusiu jų gen- 
ties vardą. Sugretinęs įvairias legendų apie aravų kilmę versi- 
jas, susidariau tokį vaizdą: kelionės iniciatorius buvo vadas Ta- 
ma Te Kapua (jo vardas išvertus reiškia „Debesų sūnus“), kuris 

buvo žymaus Havaiki vado Mou Mai Tawhiti sūnus. Tėvas nė- 
draudęs savo sūnui plaukti skersai dideli vandenyną. Pats 
patarinėjęs renkantis įgulą, pats padėjęs nurodymais statydinti 
valtį. 

Tačiau saugaus plaukiojimo negarantuoja nei gera valtis, nei 
gabus kapitonas. Kelionei svarbiausia dievų palankumas. Todėl 
Tama Te Kapua pakvietė į didįjį ,, Aravos" laivą išmintingą to- 
hungq — žynį Ngata Roi Rangl. 

Ngato Roi Rangi atliko reikiamas apeigas Tangaroos (okeanų 
dievo) ir Tane (medžių dievo, Iš kurių ,, Arava" buvo pastatyta) 
garbei. Baigus religines iškilmes, Ngata Roi Rangi norėjo pa- 
likti valtį. Bet Tama Te Kapua neleido. Jis tikėjo, kad galingo 
žynio buvinas laive būsianti geriausia saugaus plaukiojimo ga- 
rantija. Ir įsakė išplaukti. 

Ngato Roi Rangi pagaliau susitaikė su nesavanoriška kelione. 
Tuo lahiau, kad laive buvo ir jo žmona Kearoa Tačiau ir Po- 
linezijoje pagunda ateina per moterį. ,,Aravos" vadas įsimylėjo 
gražią žynio žmoną. Deja, neištikima žmona priėmė Tama Te 
Kapuos meilę. 

Apgautas Ngato Roi Rangi įširdo Ir savo antgamtine jėga nu- 
vedė „Aravą" tiesiai prie Waha O Te Parata nasrų, prie „jūros 
baisybės“ žiočių, kuriomis tas valduokliškas padaras drasko ir 
ryja Žmones. 

Vandens sūkurys grasino pasiglemžti laivą. ir keliautojams be- 
liko gyventi kelios minutės. O Ngato Roi Rangi buvo nepermal- 
daujamas. Tada laive atsistojo kilnusis Ika, vienas iš žymių ,,Ara- 
vos" įgulos vyrų, ir padeklamavo kelis eilėraščius, liaupsinda- 
mas dangaus dievą Rangi ir medžių dievą Tane, iš kurio vai- 
kų — medžių juk buvo pastatytas laivas. 

Bet dievai, kurių tarnas buvo laive taip paniekintas, tylėjo. 
Tada ,Aravos" keliautojai ėmė vėl maldauti Ngato Roi Rangi. 
Vandens sūkurio žiotys jau vėrėsi, kai pagaliau žynys pasigai- 
lėjo nelaiminguju ir ėmė giedoti awa moanq — giesmę jūros val- 
dovo dievo Tangaroos garbei. „Unuhia, unuhia, te pou tapu, ko 
te pou mua ko te pou roto..." — aidėjo viršum vandenų. Ir die- 
val išklausė savo ištikimo tarno prašymo. 

Laivas buvo išgelbėtas. Vandens sūkurio žiotys neprarijo ,,Ara- 
vos". Po kelių dienų laivas be jokių nuotykių pasiekė Ilgo bal- 
to debesies šalį. Buvo Pietų jūrų vasara, mūsų gruodis. Makete, 
kur keliautojai iškopė iš didelio laivo | krantą, raudonavo gė- 

lės pohutukavos. Raudona yra vadų spalva. Tama Te Kapua nu- 
siėmė nuo galvos raudonų Havaiki gėlių papuošalą ir užsidėjo 
pohutukavų vainiką. „Nuo šiandien tai bus mano naujos šalies 
vado spalva.“ 

Paskui ,,Aravos" laivo įgulos palikuonys per kelias kartas Il- 
go balto debesies šalyje išaugo į galingą gentį. Iki šiol jie va- 
dinasi arava. Toji aravų dalis, kuri kildinasi iš paties vado Ta- 
ma Te Kapuos, gyvena Rotoruoje ir aplink ją. Antroji aravų 
šaka, žynio Ngato Roi Rangi palikuonys, įsikūrė į pietus nuo 
Rotoruos, didelio ežero Taupo pakrantėse. 

„Arava“, žinoma, nebuvo vienintelis laivas, kuris per heke, 
didįjį kraustymąsi, paliko Havaiki. Pasak legendų, į Naująją 
Zelandiją tada atplaukę septyni laivai — Tainui, Mataatua, Kura- 
haupo, Tokomarou, Takimutu ir pagaliau Aotea. „Tainui“ ke- 
liautojų palikuonys įsikūrė prie upės Mokau, „Mataatuos“ — 
pasiliko pakrantėje, kur daugumas laivų iš Havaiki baigė savo 
kelionę (šiandien šią vietą vadina Raneveos ragu), ,,Kurahaupo" 
keleiviai — apie kaimą Taranaki, ,Tokomarou“ laivo žmonės ap- 
sigyveno tainui kaimynystėje prie upės Mokau; vyrų ir mote- 
rų, kurie atplaukė laivu „Takimutu“, palikuonys apgyvendino 
pačius Šiaurės salos pietus ir artimas Pietų salos sritis. Paga- 
liau aotea gentis priplaukė prie Ilgo balto debesies šalies va- 
karų kranto. Įlanka, kur ,„Aoteos“ žmonės išlipo, iki šiol vadi- 
nama šio laivo vardu. Paskui „Aoteos“ keliautojai nusikraustė į 
Vanganui kraštą prie upės Patea. 

Heke — didysis būsimųjų maorių kraustymasis iš Raiateos į 
Naująją Zelandiją — geriausiai žinoma šaunių Pietų jūrų vikin- 
gų kelionių istorijos dalis. Polineziečių jūrų ekspedicijos mane 
visad jaudino. Iš tikro tai buvo drąsūs ir sunkūs Žygiai, neabe- 
jotinai reikalavę gero ir nuoseklaus pasirengimo. 

Pirmiausia reikėjo parinkti tinkamo dydžio medį, iš kurio tu- 
rėjo pastatyti laivą. Tačiau polineziečių laivininkas negalėjo me- 
džio paprastai nukirsti. Juk medžiai miškų dievo Tane vaikai. 
Tad pirmiausia reikėjo gauti miškų valdovo dievo sutikimą. 
Dievams tokiais atvejais, kaip tikėjo polineziečiai, gali atstovau- 
ti tie, kurie arčiausiai jų stovi. Todėl, atstovaudamas dievui Ta- 
ne, sutikimą nukirsti parinktą medį duodavo genties vadas. 

Paskui jau buvo galima pradėti statyti ir patį laivą. Bet ir 
tą galėjo daryti tik tas žmogus, kuris kartu buvo ir žymus lai- 

vų meistras, ir tohunga, žynys. Juk kirviu tašys dievo Tane vai- 
kų kūnus. 

Laivininkas ir vadas taip pat kartu rūpestingai parinkdavo tin- 
kamą įgulą būsimajam laivui. Vos išrinktus vyrus priimdavo 
žygio dalyviais, jie turėdavo vykdyti visus tabu, kurie numa- 
tyti tokiame šventame žygyje dalyvaujantiems Polinezijos jū- 
reiviams. Jie negalėjo bendrauti su kitais žmonėmis, gyventi su 
savo šeimomis ir turėjo visiškai atsisakyti santykių su moterimis. 
Su svetimomis ir savomis. Šių tabu pažeidimas būtų įžeidęs die- 
vus. Tie paskui būtų nuo laivo statytojų nusigręžę. 

Bet jeigu Tangaroa, Tane ir kiti galingieji — palankūs, staty- 
ba sėkmingai tęsiama. Beje, ne tik statyba. Kelionei į tolimas, 
dažnai dar nežinomas šalis ir salas reikia dar daug dalykų, ypač 
valgio ir gėrimo. Taip pat ir juos reikia ruošti. Laivas gabens 
keptų duonmedžio vaisių ir humarų — saldžių bulvių. Laive bus 
ir džiovintų žuvų, nors pagrindinis žuvų, šviežių žuvų šaltinis 
bus, aišku, čionykštė neįtikėtinai dosni jūra. 

Be žuvų, keliautojai kartais gali pasmaližauti šviežios kiaulie- 
nos, netgi vištienos. Paukščius ir kiaules gabendavosi gyvus. Na- 
miniai gyvuliai naujai kolonizuojamose žemėse turėjo tapti bū- 
simų bandų pagrindu. Bet kai plaukdavo ilgiau ir pritrūkdavo 
maisto, jie, suprantama, tapdavo pirmąja alkanos įgulos auka. 

O kadangi ir Polinezijoje kiauliena gardesnė kepta ir apskri- 
tai keliautojams kartkartėmis reikia karštimo, tai valtyje būda- 
vo ir malkų. Ugnį užkurdavo tiesiog denyje, ugniakure papylę 
storą sluoksnį smėlio. 

Laivas pasiims ir geriamojo vandens. Jį laikys kokoso ar bam- 
buko induose. Gal vandens nuvargusiems keliautojams duos ir 
gailestingas lietus. Tačiau vis dėlto troškulys (ir badas) dažnai 
skaudžiai kankindavo tolimųjų kelionių dalyvius. Todėl vyrai, 
kuriuos vadas išrinkdavo dalyvauti tolimojoje ekspedicijoje, dar 
gerokai prieš išplaukdami, pratindavosi alkti ir kentėti troškulį. 

Kai laivo statyba būdavo baigta, jo sandėliai iki kraštų pil- 
ni geriamo vandens ir maisto, jo įgula visiškai pasiruošusi, — ga- 
lima būdavo iškeliauti. Havaiki krante susirinkdavo šimtai 
gyventojų, žynys paskutinį kartą sakydavo savo karakia — pa- 
laiminimą: paskui jau vyrai sulipdavo į laivą ir imdavo giedoti 
pirmą ritmingą jūrininkų giesmę, kuriomis skatins save ir savo 


laivą daug savaičių vis į priekį, vis į priekį. / 

Laivo užpakalyje, wharakel, garbingiausioje vietoje, papuos- 
toje paukščių plunksnomis puhi kai ariki (viršutinėmis plunks- 
nomis), t. y. plunksnomis dangaus dievų garbei, ir puhi moana 
ariki (apatinėmis plunksnomis), t. y. plunksnomis jūros valdo- 
vu garbei, atsisėsdavo žynys, kuris savo maldomis ir giesmėmis 
saugos laivą ir maldaus dievų palankumo. Paskutinis į laivą įlip- 
davo pats ekspedicijos vadas. 

Dažnai klausdavau, kodėl kaip tik polineziečiai organizuoda- 
vo tolimas, nepaprastai pavojingas ekspedicijas į vietas, apie 
kurias dažnai visai nieko nežinodavo. Atsakymų gali būti kele- 
tas: maoriai, kurių šalyje dabar būsiu, iš Havaiki iškeliavo, ma- 
tyt, todėl, kad jų laikais Raiatea buvo apimta žiaurių vidinių 
nesutarimų. Hotu Matua, Velykų salos atradėjas, savo pirmykštę 
tėvynę paliko gal todėl, kad jis ir jo Žmonės pralaimėjo tarp- 
gentiniame kare ir, pasitraukdami iš šalies, išgelbėjo savo gy- 
vybę ir laisvę, o Hotu Matua netgi ir savo vado sostą. 

Kitas motyvas galėjo būti ir gyventojų perteklius gimtojoje 
saloje. Tačiau svarbiausio šių didelių plaukiojimų motyvo ieš- 
kočiau kitur. Polineziečiai (taip pat melaneziečiai) visada sten- 
gėsi — mažais ir dideliais dalykais — pralenkti savo kaimynus. 
Nuolatinis troškimas pirmauti buvo bene pagrindinis puikių ti- 
riamųjų ekspedicijų akstinas. Sėkmingo jūrų keliautojo, ekspe- 
dicijos iniciatoriaus ir vado vardas neabejotinai aplékdavo visą 
Polineziją. 

Jei ir šiandien Žmonių kelionių į Mėnulį metu dabartiniai ma- 
oriai prisimena Kupe, Toi, ,Aravos" keliautojus ir visus kitus 
Havalki laivus, tai anais laikais tikriausiai šimtą sykių stipriau 
kartojo visa Havaiki, visos Polinezijos salos anuometinių rudų- 
jų Kristupų Kolumbų vardus. Juk jie atrasdavo, užkariaudavo 
ir apgyvendindavo salas ir saleles didžiausiame mūsų planetos 
vandenyne. O jei prisiminiau čia Kolumbą, turiu pasakyti, kad 
šie Polinezijos kolumbai dažną sykį |veikdavo — dar gerokai 
prieš 1492 metus — daug didesnius atstumus, negu tą, kurį įvei- 
kė garsusis genujietis tarp Europos ir Amerikos krantų. 

Be to, šie jūrų keliautojai neturėjo kompaso, o jų vienintelis 
navigacijos instrumentas buvo žvaigždžių padėties žinojimas. 
Žinoma, jie tobulai mokėjo naudotis Ramiojo vandenyno vėjais. 
Plaukdami iš Havaiki čionai, į Naująją Zelandiją, su savo laivais, 
naudodamiesi pietryčių pasatu, nusivarydavo sulig Kermadekų 
salomis. Ten keisdavo kursą ir į savo bures kinkydavo maran- 

gai — Šiaurės rytų vėją, kuris juos paskui atvesdavo Iki šiaurį- 
nio Tlgo balto debesies šalies kranto. Tai čia polineziečiai, nar- 
sūs keliautojai 1$ Havaiki, „Tanui“, ,Tokomarou“ ir „Aravos“ 
vyrai, dėl kurių dabar keliauju aš, baigdavo savo keliones po Pie- 
tų jūras. 


NYKIAUSIAS PEIZAZAS 


Mano vizitas dvisalyje, kurį rado poligezieciai keliautojai, aiš- 
ku, prasidėjo Oklende, didžiausiame ir svarbiausiame Naujosios 
Zelandijos mieste, esančiame Šiaurės salos šiaurėje — anoje „Il- 
go balto debesies šalyje“, kaip ją vadino maoriai. 

Tačiau Oklende užtrukau neilgai. Tuoj, kai tik susitvarkiau 
reikalingus formalumus, iškeliavau dar toliau į šiaurę, į pačias 
šiaurines, taigi ir pačias šilčiausias salos vietas. Šios ištįsusios 
nosies rytiniame pakraštyje tarp jos raižytų krantų yra viena 
iš gražiausių Pietų jūrų sričių — Bay of Islands — Salų įlanka. 

Šioje įlankoje tiksliai suskaičiuotos šimtas keturiasdešimt de- 
vynios salos. Daugelį jų pamačiau nuo motorlaivio, kuris kas- 
dien išplaukia į šešių dešimčių kilometrų reisą po gražiausias 
Salų įlankos vietas. 

Plaukioti po Salų įlanką — tai pažinti Naujosios Zelandijos is- 
toriją ir kolonizavimą. Kažkur čia 1643 m. pirmą kartą jos kran- 
tus pamatė olandų jūrininkas Abelis Jansonas Tasmanas. 1769 m. 
prie vienos iš šimto keturiasdešimt devynių salų, Motu Arohios 
su laivu „Endeavour“ sustojo kapitonas Kukas ir, aplankęs pir- 
mą maorių kaimą, iš jo gyventojų gavo saldžiųjų bulvių ir daug 
žuvų. Čia pradėjo ir pirmieji misionieriai. Oihi įlankoje mačiau 
didelį akmens kryžių; jis mena, kad kaip tik čia pamokslininkas 
Mordsenas atlaikė pirmąsias mišias maoriams. O vienoje salo- 
je, Uru Puka Pukoje, mano vaikystės dienų pamėgtas rašytojas 
Zanas Grėjus kadaise pasistatydino žvejišką vilą, dabar paverstą 
liuksusiniu viešbučiu. 

Salų įlanka ir apskritai visa Naujoji Zelandija nepaprastai gra- 
Zi. Suprantama, tai kitas grožis, negu tas, su kuriuo atsisveiki- 
nau tropikų Polinezijoje. Salų įlankoje salos yra tamsiai žalios, 
o jūra — beveik smaragdo spalvos. Ir pati saulė santūresnė ir 
nuosaikesnė. Pagaliau Salų įlankos, dėkui dievui, nėra dar už- 

plūdę turistai, kaip Floridą ar Malorką. Kol kas čia vyksta zve- 
jai gaudyti sunkių merlynų ir ryklių. 

Vis dėlto aš esu tik išimtis. Į Salų įlanką keliavau nei dėl ryk- 
lių, nei dėl nuošalių salų žalių pievelių. Iš tikrųjų keliavau 
ne į salas, bet į pakrantę, į vietą, kurią jau seniai pažįstu iš li- 
teratūros, į gyvenvietę Vaitangi. Aplankiau žavią misijos šven- 
tojo Jono Krikštytojo bažnytėlę, pastatytą apie 1830 m. Tačiau 
mano pagrindinis tikslas buvo pažiūrėti paprastas, medinis, ko- 
lonijinio stiliaus namelis. pastatytas pirmojo Anglijos įgalio- 
tinio Naujojoje Zelandijoje Džeimso Bisbio 1833 m., kai čia tas 
pirmasis „rezidentas ir,konsulas" pradėjo eiti pareigas. Bisbio 
baltą namelį šiandien vadina House of Treaty — Sutarties na- 
mas. 

Kokia čia buvo sudaryta sutartis? Ir kas ją sudarė? Ir su 
kuo? Iki šių laikų į Naująją Zelandiją atvykdavo tik atsitik- 
tiniai lankytojai — banginių ir ruonių medžiotojai, įvairūs nuo- 
tykių ieškotojai ir taip pat misionieriai, o dabar į sveiką ir Žavią 
šalį pasaulio krašte paplūdo pirmieji naujakuriai, kurie norėjo 
maorių salose įkurti naują ir pastovią tėvynę. Ima kartotis Šiau- 
rės Amerikos istorija. Kaip ir Amerikoje, Naujojoje Zelandijoje 
susitinka baltasis naujakurys su pirmykščiais šalies gyventojais. 
Neišvengiamai tarp jų kyla susirėmimų. Tačiau teisybės dėlei 
galiu jau dabar pridurti, kad Naujosios Zelandijos maoriai nie- 
kada nesulaukė tokios tragiškos dalios, kaip Šiaures Amerikos 
indėnai devynioliktajame amžiuje. 

Tačiau ginčų kyla ir tarp atskirų anglų naujakurių. Ir visai 
nekalbu apie tai, kad nė vienos didžiosios valstybės neokupuota 
sala ima labai domėtis pavojingiausi Britanijos konkurentai Pie- 
tų jūrose — prancūzai. Už poros kilometrų nuo Vaitangi aplan- 
kiau prancūzų vyskupo Žano Baptisto Fransuazo Pompalje na- 
mą. Pompalje ir jo prancūzų naujakurių avelės 1838 m. išlipo 
Hokiangos įlankoje. 

Konsulo Bisbio neužteko saviems kolonistams, prancūzų kon- 
kurentams, čionykščiams maoriams, nesuramdomiems žvejams, 
ruonių medžiotojams ir visokiems kitokiems. Pagaliau jis netu- 
rėjo nei pagalbininkų, nei jokių ypatingų teisių. Maoriai juo 
nepasitikėjo, o jis pats turėjo savų rūpesčių per akis — per sep- 
tynerius savo konsulo ir rezidento metus įsigijo daugiau kaip 
50 000 akrų žemės. Suprantama, kad maorių žemės. Ji prie Sa- 
lų įlankos tada buvo nieko vietoje. Vienoje čionykštėje gyven- 

vietėje girdėjau, kad pirmieji kolonistai pirkę iš maorių sklypą 
visam būsimam miestui už du šautuvus. 

Tačiau dabar į naujas Zemes — vėl maorių žemes — tiesia na- 
gus vis nauji ir nauji kolonistai. Pagaliau prie Naujosios Zelan- 
dijos krantų plaukia prancūzų laivas, kurio kapitonas turi pa- 
skelbti maorių salas esant Prancūzijos nuosavybę. Karalienei 
. Viktorijai neliko nieko, kaip pradėti derybas. Ji Naujosios Ze- 
landijos gubernatoriumi paskyrė laivyno kapitoną Viljamą Hob- 
soną, kuris daug geriau suprato maorius už Bisbį ir buvo taip 
pat daug garbingesnis. 

Atvykęs į Naująją Zelandiją, Hobsonas tuoj sukvietė į Vai- 
tangi, genties ngapuhi teritorijoje, maorių atstovus iš visos Nau- 
josios Zelandijos, ir tame baltajame name, kurį dabar apžiūri- 
néju, po didžiai ilgų derybų, labai veiksmingai padedamas čio- 
nykščio vado Tamati Vaka Nene, įtikino penkis šimtus dvylika 
maorių vadų pasirašyti sutartį su Didžiąja Britanija. 

Sutarties, tokios nepaprastai svarbios Polinezijos maorių isto- 
rijai ir visai Naujosios Zelandijos istorijai, kopija eksponuoja- 
ma Vaitangi „Sutarties name". Ji rašyta maoriškai. Bet pirmus 
jos žodžius lengvai suprantu: ...Ko Wikitoria te Kuini o Ingara- 
mi... ir t. t. Ta , Wikitoria", aišku, tai viešpatavusi tada Viktori- 
ja. „Te Kuini“ — sumaorinta anglų „Gueen“, t. y. karalienė, o 
„Ingarami“ — tai neabejotinai maoriškas „England“ pavadinimas. 

Taip pat apžiūriu sutartį pasirašiusių maorių parašus. Kai ku- 
rie pasirašė lotyniškomis raidėmis,— to iki to laiko spėjo išmo- 
kyti misionieriai, — kiti vietoj parašo pridėjo supaprastintą sa- 
vo totemo piešinį. 

Sutartis paskelbė karalienės Viktorijos valdžią Naujojoje Ze- 
landijoje, o tikruosius Naujosios Zelandijos gyventojus maorius 
padarė Britanijos piliečiais su visomis teisėmis ir pareigomis, ku- 
rias jiems toji pilietybė teikia ir skiria. Antrajame iš trijų Vai- 
tangi sutarties straipsnių buvo patvirtinta visiška ir neribota ma- 
oriams žemės nuosavybė, maorių genčių ir vadų teritorinės tei- 
sės, teisė medžioti, žvejoti, valdyti miškus. Tada „Sutarties 
name" Vaitangi sutartį pasirašė penki šimtai dvylika maorių 
vadų. Tačiau kiti nepasirašė. Tarp jų ir vienas iš žymiausių Vai- 
tangi pasitarimo dalyvių Te Heu Heu. Jis tada pasirašiusiems 
maoriams pasakė: ,,Nuo dabar jūs visi vergai. Jūsų galia ir gar- 
bė dingo. Mano ne. Pažvelkite į mane. Aš nesilenkiu, aš nenu- 
sileidžiu. Aš — Heu Heu.“ 

Greit pasirodė, kad buvo dėl ko lenktis ir kam nusileisti. Po 
Vaitangi sutarties pasirašymo dienos prie žavingosios Salų įlan- 
kos sustoja vienas po kito anglų laivai. Pagaliau 1842 m. miršta 
„sutarties kūrėjas — kapitonas Hobsonas, kuris, kol buvo jaunos 
kolonijos gubernatorius, stengėsi kiek galėdamas garbingai vyk- 
dyti savo sudarytą sutartį. 

Nauji tolimosios kolonijos valdytojai — Šortlandas ir Ficro- 
jus daug lengviau pasiduoda atskirų kolonistų ir turtingos ko- 
lonizacinės „Naujosios Zelandijos bendrovės“ spaudimui. Tad, 
nepaisydami Vaitangi sutarties dvasios, godūs sklypų spekulian- 
tai grobia maorių žemes akrą po akro. Dedasi ir blogesnių da- 
lykų. Visas maorių kaimas Te Aro virsta pelenais. Velingtone 
vidury dienos nužudomas žymus maorių vadas. Tačiau didžiau- 
sių ginčų kyla dažniausiai ypač čia, Salų įlankos apylinkėse. 

Netoli Vaitangi aplankiau Raselo miestelį, buvusią Kororare- 
ką, sutarties pasirašymo metu visos Naujosios Zelandijos ,„sosti- 
nę“. Ir kaip tik Kororarekos apylinkėse 1843 m. naujasis guber- 
natorius Ficrojus ėmė dalinti tris šimtus kvadratinių kilometrų 
maorių žemės. Akrą užsvieną kroną! Ir kartoju — tai buvo mao- 
riu Žemė! 

Prieš tokią skriaudą sukilo dalis čionykščių maorių, vadovau- 
jamų vado Hone Heke. Anglai nedelsė su atsakymu. Prieš Ho- 
ne Heke kovotojų ietis jie nusiuntė į Kororareką karo laiva taik- 
liu vardu „„Azartas“, apginkluotą didelio kalibro patrankomis. 

Į cvantiūrą su ,,Azartu" Hone Heke atsakė, sudegindamas Ko- 
rorareką. Pasigailėjo tik bažnytinių pastatų — anglikonų bažny- 
čios ir elegantiško prancūzų vyskupo Pompalje namo. 

Kororarekos sudeginimu prasidėjo trumpa pirmojo maorių ka- 
rų etapo istorija. Dideliame mūšyje prie Okaihau polineziečiai 
kariai sunaikino pagrindinę britų imperijos Naujojoje Zelandi- 
joje dalį. 1845 m. visais atžvilgiais netikusį gubernatorių Ficrojų 
pakeitė naujas — Džordžas Grėjus. Jis aplenkė visus savo pirm- 
takus — net ir Hobsona, Vaitangi sutarties autorių, — tuo, kad, 
atvykęs su maoriais kariauti, vis dėlto geriausiai suprato maorius 
ir jiems simpatizavo. Nors mūšyje prie Ruapekapekos įveikė Ho- 
ne Heke dalinius, bet iš pralaimėjusių neatėmė nė akro žemės ir 
nenubaudé nė vieno polineziečio „maištininko“. Be valstybinio 
įžvalgumo, Grėjus turėjo dar kitų ypatybių, dėl kurių maoriai 
ji prisimena iki šiol: rinko jų legendas ir paskui savo rinkinį 

išleido knyga. Vienas pirmųjų studijavo polineziečių religiją. 
Jis pasirūpino, kad anglų teisme, svarstant maorio bylą, būtų 
prisiekusiųjų narių iš maorių. Tai buvo tiesiog nepaprastai iš- 
mintingas vyras, skyręsis nuo visų gobšuolių, amžinai troškusių 
maorių žemės. 

Grėjus, aštuonerius metus tvarkė tolimos britų kolonijos rei- 
kalus. Paskui, 1853 m., buvo atšauktas į Londoną. Karalienė ka- 
pitonui suteikė kilmingojo titula. O Oksforde — dabar jau 
serui Džordžui — suteikė garbės daktaro laipsnį. Žinoma, gražiau- 
siai jį pagerbė ne Oksfordo profesoriai, bet studentai — šie su- 
teikė Gréjui ,Zmogédry salų karaliaus" titulą. (Kaip ir Melane- 
zijoje ar Velykų saloje, čionykščiai Naujosios Zelandijos gyven- 
tojai seniau buvo dideli žmogėdros. Pagaliau net per karus su 
anglais jie dažnai vedžiojosi supančiotus vergus, kuriuos buvo 
galima prireikus nužudyti ir suvalgyti.) 

Aišku, kanibalizmas buvo ypač viliojantis motyvas, pateisi- 
nantis barbarų maorių žemių grobimą. Ir tuoj, pasitraukus ,Žmo- 
gėdrų salų karaliui“ — serui Džordžui Grėjui, gobšūs spekulian- 
tai vėl kaip pesliai puolė prie polineziečių žemės. Abiem fron- 
tais jiems pasidarė lengviau. Anglų pusėje nebebuvo įžvalgaus 
humanisto Grėjaus, o maoriai nebeturėjo jau nė vieno arba be- 
veik nė vieno vado, kurie dar prieš kelerius metus įvarydavo 
kolonizatoriams siaubo. Žymiausias iš ju, Hone  Heke, mirė 
1850 m., sulaukęs vos keturiasdešimt dvejų metų amžiaus. Jo 
artimiausias žygių bendras, vadas Kaviti, mirė tuoj po Grėjaus 
išvykimo iš Naujosios Zelandijos. Bijomasis „Pietų rykštė“, ka- 
ro vadas Rauparaha mirė dar 1849 m. Kororarekoje, kurią Hone 
Heke buvo sudeginęs, mirė ir Pomare, Taičio karalių bendra- 
vardis, didelis Naujosios Zelandijos maorių karo vadas; beje, 
bobišius ir girtuoklis, kokio gal visoje Polinezijos istorijoje ne- 
būta. 

Tik vienas iš anglams pažįstamų maorių atstovų džiaugėsi 
puikia sveikata — Vaitangi sutarties bendraautoris, nuo pirmo- 
sios minutės bendradarbiavęs su kolonijos valdžia ngapuhi gen- 
ties vadas — Tamate Wake Nene, kuris, kad būtų angliškesnis, 
iš Tamati pasidarė , Tomas", o iš Vake — „Valkeris“. Tačiau 
viskam pasirengęs kolaborantas Vake-Valkeris nebuvo vienin- 
telis dar gyvas žymus Naujosios Zelandijos polineziečių vadas. 
Kiti, nors daugelio jų vardų kolonistai nė nežinojo, ėmė tada 

paslapčiomis rengtis žygiui, kokio kito nėra buvę Polinezijos 
istorijoje. Jie stengėsi sujungti atskiras maorių šakas į galingą 
„Svatopluko ryšulį“, suburti visas iki tol nekolonizuotas maorių 
sritis ir gentis Šiaurės-saloje į vieną jėgą ir jos priekyje pasta- 
tyti vieną bendrą vadą, karalių, tokį, kokį turi Britanija ar kitos 
Europos valstybės. Nors Vaitangi sutartis ir priskyrė visą Nau- 
jąją Zelandiją Didžiajai Britanijai ir jos valdovei — Viktorijai, 
tačiau dabar tarsi kibirkštis uždegė laisvų maorių galvas mintis 
sukurti laisvą nuo Anglijos ir kitų kolonijinių valstybių nepri- 
klausomą polineziečių karalystę. 

Keliaudamas toliau po Naująją Zelandiją, aplankiau pirmąjį 
šio „karališko projekto“ centrą — vietovę aplink didžiausią sa- 
los ežerą Taupo. Tada aplink ežerą skersai ir išilgai buvo vienų 
maorių šalis. Jos ribos buvo būsimos, nuo baltųjų laisvos vals- 
tybės siena, ir visi iškilmingai pasižadėjo, kad svetimšaliams 
neduosia nė pėdos žemės. Paskui sukūrė visų maorių ,,parlamen- 
ta", nes manė, kad Britanijos galią sudaro ne tik karaliaus jė- 
ga, bet ir jos parlamentinė sistema. Šiame polineziečių parla- 
mente, vadinamame rauranga susirinko visų kuriamos karalystės 
genčių atstovai — išmintingasis Viremu Tahimana, ugnies riji- 
kas Reva (genties ngati manipoto vadas), maorių nuo Taupo eže- 
ro vadas Iviku ir kt. 

1857 m. gegužėje tūkstančiai maorių, daugiausia ngati mani- 
poto ir vaikato genčių nariai, susiėjo dideliame liaudies susirin- 
kime Vaikato upės krante pasitarti, kas daryti. Daugelis jų vi- 
siškai atmetė Vaitangi sutartį ir visi reikalavo vieno — laisvos, 
nepriklausomos, savarankiškos maorių karalystės ir maorių ka- 
raliaus. Bet kas turi būti visų karalius, jei tiek -vadų? Pagaliau 
susijungusios gentys pirmuoju visos Naujosios Zelandijos poli- 
neziečių karaliumi išrenka Te Vhera Vhera, Vaitangi derybų 
dalyvį. Jis pasivadina nauju karaliaus vardu — Potatau I. Sa- 
vo būstinei pasirenka Rangiriri, kur pasistatydina savo pirmąją 
rezidenciją. 

Maoriai numanė, kad jų nepriklausomos savarankiškos kara- 
lystės įkūrimas sukels naujų ginčų su kolonistais ir britų karū- 
na. O kadangi laisvę užtikrina tik jėgą, jie ėmė ginkluotis. Slap- 
ta nusipirko daugiau kaip tūkstantį šautuvų, dešimt tūkstančių 
šovinių. Tačiau naujas karas su maoriais — tolesnis trisdešimt 
metų Naujosios Zelandijos karo etapas — prasidėjo ne dėl ka- 

ralystės, bet dėl gabaliuko žemės, kurią anglų kolonistai norė- 
jo atimti iš vado Te Rangitate ir jo genties. Veikiai po to pa- 
grindinė anglų kolona išžygiavo pagal Vaikato upę aukštyn — 
į neseniai susikūrusios karalystės širdį, kovoti su „kingistais“, 
kaip anglai vadino maorių karalystės šalininkus. 

Kovos truko kelerius metus. Baigėsi anglų generolo Kame- 
rono armijos pergale. Tačiau Kiingitanga — „karalystės judėji- 
mas“ ir pagaliau nė maorių karalystė pralaimėjus neišnyko. Per 
savo paskutinę, ketvirtąją, kelionę į Polineziją aš aplankiau Nau- 
jojoje Zelandijoje maorių karalystės „sostinę“ — nedidelę Nga- 
ruvahią. Čia pamačiau karalių marae (Turangawaewae Marae) 
ir dabartinio maorių karaliaus būstinę Koroki Te Rata Mahutu. 
Moarių karalius be karalystės ir maorių karalystės judėjimas 
iki šiol sieja kai kuriuos maorių tautos sluoksnius, ypač laivo 
„Tainui“ keliautojų palikuonis. Tačiau iš Ngaruvahios, nuo ka- 
raliaus be karalystės sosto, noriu grįžti į karaliaus kariuomenės 
pralaimėjimo laikus. Greitai po jo taranaki genties narys Te 
Ue pradėjo naują antianglišką partizanų karą. Tačiau, nesiten- 
kindamas maorių tradicija, savo krikštytus karius vedė į ko- 
vą Biblijos žodžiu. Sulygino save ir juos su Senojo įstatymo ży- 
dais ir paskelbė, kad kovoti jį pasiuntęs pats archangelas Ga- 
brielius. Ir pagaliau net pats Jehova, kuris savo ranka rodąs Te 
Ue, kur smogti. 

Jehovos ištiesta ranka — maoriškai Pai Marire — paskui tapo 
viso judėjimo ir mistinės Te Ue religijos pavadinimu. Jau pir- 
majame mūšyje „Ištiestoji ranka“ tiesiog į miltus sumalė anglų 
gretas. Jų vadas, kapitonas Loidas žuvo. Archangelo Gabrie- 
liaus įsakytas, Te Ue nukirto Loidui galvą, išrūkė ją ir taip 
preparuotą paleido po maorių kaimus. Nelaimingo britų kari- 
ninko galva vaidino svarbų vaidmenį ir priimant naujus „ĮIšties- 
tosios rankos“ tikinčiuosius. Maoriai ją mirkydavo vandenyje. 
O naujakrikštis turėdavo šį šventą gėrimą išgerti. 

Nors Te Ue patraukė daug šalininkų, bet karo laimė greitai 
pakrypo į kur kas geriau apsiginklavusių jo priešų pusę. Ir pa- 
galiau 1865 m. prie Vaerengahaikos anglai visiškai įveikė Te 
Ue maorius. Tačiau į Naujosios Zelandijos frontą ateina naujas 
pranašas, šį kartą iš tiesų nepaprastai gabus vadas. Iš tikrųjų 
jis ne atėjo, o atplaukė. Šis Te Kooti, tikruoju vardu Rikirangi, 
jau anksčiau kovojo dėl savo tautos teisių. Taip narsiai, taip 
nuosekliai, kad kolonijos valdžia pagaliau nusprendė esant rei- 

kalinga jį deportuoti iš Naujosios Zelandijos. Ilgą laiką jis gy- 
veno ištremtas nuošaliose Čatemo salose. Čia Te Kooti pažino 
daug baltojo žmogaus paslapčių, taip pat įsiskaitė į jo tada 
svarbiausią knygą — Bibliją. Ir kaip Biblijos žydas Morė, jis 
norėjo maorius „išvesti iš Egipto ir Egipto vergijos“. Jis tai 
padarė, tikriau sakant, mėgino padaryti, tokiu būdu, kokio ne- 
žinojo visa Polinezijos istorija. Kai kartą, praėjus ilgam laikui, 
prie Čatemo salų krantų nuleido inkarą anglų laivas, tristiebis 
„Riflemen“, tai Te Kooti sukėlė kartu kalinčius maorius, paėmė 
trumpam į savo valdžią salas, o paskui užgrobė ir stovintį bur- 
laivį. Jis privertė jo kapitoną plaukti prie Šiaurės salos, o kai 
pasiekė Naujosios Zelandijos krantus, kartu su kitais bėgliais 
prie Vhareingaongos išlipo į krantą ir dingo miškuose anksčiau, 
negu anglai spėjo jam pastoti kelią. 

Miškuose Te Kooti surinko nedidelį partizanų būrį, sų kuriuo 
pradėjo kovoti prieš savo šalies grobikus. Savo veiksmus, kaip 
ir Te Ue, rėmė Biblija: jis tvirtino, kad maoriai esą dingusių Žy- 
dų genčių palikuonys, o jis, Te Kooti, maorių Mozė, išvaduo- 
siąs savo maorių izraelitus iš Egipto pragaro. 

Maorių žydų vadas Te Kooti iš tikrųjų kariavo visai moder- 
nišką partizanų karą. Anglai jo nedidelį dalinį persekiojo ne- 
paprastai atkakliai, bet veltui. Te Kooti veiksmai priminė le- 
gendas: vieną kartą iššovęs, jis įsigijo šimto žirgų pulką. Kitą- 
syk beveik vienas įveikė penkiasdešimt kareivių... Jo nedidelis 
būrys vis labiau tirpo, kol Te-Kooti pagaliau liko visai vienas. 
Bet jis niekada nepasidavė. Pagaliau įsikūrė buvusiose karališ- 
kosiose žemėse, kur sulaukė amnestijos. Jis buvo trisdešimt me- 
tų trukusių Naujosios Zelandijos kovų pabaigos liudininkas: re- 
gėjo, kaip buvo užgrobta daugiau nei 1000000 akrų priklausiu- 
sios maoriams žemės ir abiejose salose galutinai įvesta anglų 
valdžia. Ir kaip jo tautą prislėgė sužlugimas, apatija, neviltis. 
Bet jis, paskutinis laisvasis, buvo ne tik liudininkas, bet ir ko- 
votojas, išlaikęs laisvą savo tikėjimą. Į sąsiuvinį, kuriame žymė- 
davosi savo pastabas ir mintis, jis įrašė šią maldą: 

„O Jehova, tu esi dievas, kuris išvaduos mūsų pavergtą tau- 
tą. Todėl į tave šią dieną skrenda malda tavo tarno, kuris čia 
mąsto apie mūsų priešus. Tegul tavo valia juos pasmerkia ir 
sunaikina. Tegul jų planai sužlunga ir tegul jų piktus veidus 
uždengia tamsa. Ir tegul jų rankos kojos palūžta. Tebūnie gar- 
binamas tavo šventas vardas. Amen." 

PRIVACIAME ARAVOS GENTIES PRAGARE 


Keliauju per rojų. Esu patenkintas, esu laimingas, kad šis 
Pietų jūrų pasaulis toks malonus. Bet ir rojuje yra keistų vie- 
tų, kur visa kitaip. Tačiau Pietų jūrose išliko ir kampelis pra- 
garo, kokį sunku rasti kitur pasaulyje. Pilnas pragaro ugnies ir 
pragaro dūmų... 

Kai aš, dar vaikas, svajojantis apie Pietų jūras, pirmą kartą 
skaičiau apie Naujosios Zelandijos pragarą, man buvo nesu- 
prantama, kaip jis gali kam patikti. O vis dėlto taip yra. Nau- 
josios Zelandijos pragaras iki šiol tebėra maorių genties arava 
privati nuosavybė. 

Miestų maorius pažinau čia, Oklende. Į Naujosios Zelandijos 
Pietų salą keliausiu vėliau. O į Šiaurės salą vyksiu pirmiausia 
dėl tų aravų. Mane labai sudomino, kaip atrodo jų tieka legen- 
dų apgaubtas pragaras. 

Kadangi Naujoji Zelandija palyginti daug civilizuotesnė ša- 
lis, negu kitos, kurias iki šiol pažinau Pietų jūrose, tai keliau- 
tojui į pragarą suteikiamas liuksusinis „railcar'as“ — motorve- 
žys. Jis kas rytą išvyksta iš Oklendo geležinkelio stoties. Į 
galutinę stotį, kurią įsivaizdavau veikiau kaip Dantės vartus į 
požemio karalystę, atvyksta tą pačią dieną po pietų. 

Naujosios Zelandijos pragaro vartai vadinasi Rotorua. Dar 
iki jos traukinys mane pravežė pro visą virtinę stočių su skam- 
biais maoriškais pavadinimais — Matamata, Putapuru, Okoraire. 
Geležinkelis eina per genties vaikato teritoriją. Bene svarbiau- 
sia stotis linijoje yra Hamiltonas, didžiausias miestas vidinėje 
Naujojoje Zelandijoje. 

Hamiltone buvau dvidešimt keturias valandas, o kitą dieną iš 
šio labai angliško parkų miesto kitu motorvežiu per Kamai ke- 
terą keliavau toliau į Rotoruą. Nuo aukščiausios geležinkelio 
pakilimo vietos rodėsi, kad beveik visą slėnį užima vienintelis 
vidudienio saulėje spindintis Rotoruos ežeras. O už jo ir aplin- 
kui dar keletas kitų žalsvos spalvos ežerų. 

Šių ežerų pakrantėse ir plačiose apylinkėse gyvena gentis Te 
Arava. Kadangi aravos gentis, skirtingai nuo daugumos kitų 
maorių grupių, su baltaisiais gyveno taikiai nuo pat šių atvyki- 
mo į Naująją Zelandiją, jų likimas nebuvo toks žiaurus, kaip ki- 
tų genčių. Aravos gentis ir šiandien gyvena teritorijoje, kur juos 
prieš šešis amžius atvedė ,Aravos" laivo vadas Tama Te Ka- 

pua ir žynys Ngato Roi Rangi, ir čia valdo iki šiol didelius plo- 
tus, pagaliau net išlaikė daug žvejybos vietų ežeruose. 

Aravai viena iš nedaugelio maorių grupių, kuri iki šiol save 
vadina legendinio laivo vardu. Iš pradžių dabartiniai aravai, 
gyvenantys Ohinemutu krante ir Rotoruos ežero pakrantėje, va- 
dinosi Ngati Whakaue. Kaimyninės aravų grupės save vadino 
Ngati Rangiwehiwehi, Ngati Uenukukopako, Tohourangi, Ngati 
Pikiao ir pan. 

Atėjus baltiesiems, Ohinemutu Ngati Whakaue ėmė vadintis 
Te Arawa. Gal todėl, kad tėvynės pavergėjams pabrėžtų savo 
žymią kilmę. Kitos aravų grupės pasisavino šį pavadinimą. Šian- 
dien aravų grupės sudaro vieną iš gausiausių ir svarbiausių gen- 
čių visoje Naujojoje Zelandijoje. 

Tačiau prie aravų federacijos neprisijungė palikuonys to- 
hungos Ngato Roi Rangi, kurį vado laivas tada apgaulingai at- 
gabeno iš Havaiki. Žynio proproproanūkiai gyvena prie didžiau- 
sio Naujosios Zelandijos ežero Taupo, į pietus nuo Rotoruos. Sa- 
ve jie patys vadina Ngati Tuharetoa. 

Be aravų, Naujojoje Zelandijoje gyveno arba gyvena maorių 
gentys, kurios save laiko kitų tada iš Havaiki į Ilgo balto debe- 
sies šalį atplaukusių laivų palikuonimis. Iš Oklendo į Hamiltoną 
keliavau teritorija genties Waikato, kurios žmonės atplaukę lai- 
vu Tainui. Rytinėje pakrantėje gyvena žymi, gausi gentis Ngati 
Porou, laivo Horouta įgulos palikuonys. Pietryčiuose — gentis 
Ngati Kahungunu iš laivo Takimutu. Taranaki gentis, gyvenan- 
ti į pietus nuo Vaikato vakariniame krante, save kildina iš laivo 
Kurahaupo įgulos. Aplink Oklendą, didžiausią Naujosios Ze- 
landijos miestą, gyvena ir iš dalies tebegyvena genčių Ngati 
Whatua iš laivo Mahuhu įgulos nariai. 

Pietų sala buvo ir tebėra maorių gyvenama kur kas rečiau. 
Prie Kuko sąsmaukos buvo įsikūrę Ngati Tama, Ngati Rarua, 
Ngati Koata ir Ngati Toa. Rytiniame Pietų salos krante — gana 
gausūs Pontini, vakariniame — Ngati Tahu. Pačiuose pietuose, 
Antarktidos link nusitęsusioje Pietų salos gale, — paslaptingieji 
Ngatimamoe. Šiaurinėje Pietų salos dalyje maorių gyvenvietes 
beveik išnaikino kiti maoriai — Naujosios Zelandijos Čingischa- 
no Te Rauparachos kariai. Jis pirmojoje praėjusio amžiaus pu- 
sėje, iš baltųjų gavęs šautuvų, tikra to žodžio prasme apva- 
lė Pietų salą nuo savo brolių maorių. | | 

Motorvežys savo kelią baigia Rotoruos miestelyje, pakrantė- 

je ežero, kuris šiandien yra pagarsėjęs Naujosios Zelandijos ter- 
malinis centras. Aš pats kurortinėje Rotoruoje apsigyvenau tik 
pigiame pensione ir dar tą pačią dieną iškeliavau į Vhakareva- 
revą — didelę maorių gyvenvietę, esančią kiek toliau nuo Ro- 
toruos ežero pakrantės, už nedidelio upelio. 

Į kaimą įžengiau pro didelius vartus, papuoštus maorišku už- 
rašu. Paskui perėjau per tiltelį, kuris man labai priminė — tik 
daug kartų sumažintą — Prahos Karlo tiltą. Iš šonų jį puošia iš- 
raiškingos statulos. Tik jos padarytos ne iš akmens, bet iš me- 
džio ir vietoj krikščionių šventųjų vaizduoja „pagonių dievu- 
kus". 

Tuoj už miniatiūrinio Vhakarevarevos Karlo tilto stovi puikus 
akmeninis namas. Čia renkasi aravos grupės nariai, gyvenan- 
tys kaime. Jis vadinasi Tuhourangi. 

Panašių geizerių, taip pat šiltų šaltinių ir sieros dvoko yra ir 
kitur Naujojoje Zelandijoje. Tačiau Vhakarevareva yra, bent 
dabar, to išgarsėjusio privataus aravos genties pragaro širdis. 

Šį pragarą sukūrė, aišku, vulkaninės jėgos, kurios nuolat kei- 
čia čionykštį peizažą. Šiuo metu Vhakarevarevoje labiausiai akį - 
traukia vietiniai geizeriai. Daugumą jų maoriai pakrikštijo. Pa- 
vyzdžiui, vienas jų vadinasi Kekeru (balandis), kitas — Te Horo, 
dar kitą gyventojai vadina Papakura — pagerbti aravos mote- 
riai, kuri buvo geriausia vadovė po šią degančią vietovę. 

Kad nepamirščiau: vis dėlto į Rotoruą atvykau geležinkeliu. 
Tai buvo mano pirmoji kelionė traukiniu Pietų jūrose. Atsitikti- 
numo dėka tą dieną, kai į miestą įvažiavo pirmasis, šventiškai iš- 
puoštas lokomotyvas, liovėsi tryškęs vienas puikiausių čionykš- 
čių geizerių. O kadangi pirmuoju traukiniu tada atvyko į Roto- 
rug ir Naujosios Zelandijos ministras pirmininkas, tai aravos 
gentis šį „buvusį“ geizerį vadina Na Te Pirimia I Ahekemutu 
(„Buvo sustabdytas premjero"). 

Kai kurie Vhakarevarevos geizeriai vandens užtaisus iššauna 
labai aukštai. Greitai buvau šlapias kaip višta. Tačiau vanduo ne 
vienintelis Vhakarevarevos pavojus. Žemė, dengiama balsvų 
apnašų, nėra tvirta. Kartkartėmis mano kojos įsmunka gana gi- 
liai. 

Kunkuliuojantis vanduo sudaro daug mažų ežerėlių. Dauge- 
lj jų savinasi atskiros aravos genties šeimos. Jie aptverti tvoro- 
mis, prie kurių visada gali perskaityti griežtus įspėjimus, drau- 
džiančius „pašaliniams“ įžengti į šias privačias maorių vonias. 

Kartu su verdančiu vandeniu iš dvokiančios žemės vietomis 
be pertraukos veržiasi garų srovė. Viršum tokių natūralių kros- 
nių Vhakarevarevos maoriai mėgsta statyti savo medines pirkias. 
Apskritai aravai labai vykusiai sugebėjo pasinaudoti savo pra- 
garo dovanomis. Šiltų ežerėlių vandenyje virdavo, o kartais ir 
iki šiol verda sau maistą. Ežerėliuose taip pat skalbia. Šiltame 
vandenyje prausiasi, maudosi, gydosi reumatą ir odos ligas. 

Apskritai mane nustebino toji savaimiška aravų simbiozė su 
termaliniu kraštu. Be baimės jie vaikščioja ir po Vhakarevarevos 
„geizerių lauką“, nors šalia didžiųjų fontanų, koks yra Papakura, 
kas akimirką išsiveržia daugybė mažų klastingų geizeriukų. 

Man rodėsi taip pat pavojinga ir ta lengva, pažiūrėti graži bal- 
tų ir purpurinių nuosėdų plutelė. Ir, suprantama, biauriai smir- 
dinti pelkė vidury Vhakarevarevos. Ji ne tik tepa drabužius, bet 
galėtų ir praryti neatsargų keleivį. 

Taip seniau yra ir buvę. Aravai mielai statydavosi savo na- 
mus viršum atsiradusių garo ar šilto vandens srovių. Bet netvir- 
ta žemė kartkartėmis prasiverdavo ir prarydavo pirkias su jų 
gyventojais savo verdančiuose viduriuose. 

Vhakarevareva taip pat apgauna keliautojo akį. Dramblio 
kaulo baltumo terasos, iškilūs geizeriai — visa tai šiam praga- 
riškam peizažui teikia tarsi kurorto bruožų. Bet vargas, kai vul- 
kanų šalis ima kvėpuoti smarkiau. Kai atsiveria kurio čionykš- 
čio tik pažiūrėti užgesusio ugnikalnio žiotys, nešančios mirtį. 
Praėjusio amžiaus gale taip atsibudo kalnas Taravera (Deganti 
viršūnė) į pietus nuo Rotoruos. 

Per vieną dieną sprogimas sunaikino trigubą sopkos viršūnę 
ir atvėrė apie dvidešimt naujų kraterių. Dar tris dienas Taravera 
puolė aravų šalį ugnimi, lava ir ugnikalnio pelenais. Po jais bai- 
gė savo gyvenimą Polinezijos Pompėja — maoriečių centras Te 
Vairoa. Taravera tada sunaikino ne tik gyvenvietę, bet vulkani- 
nėmis bombomis bei degančia lava ir visus jos gyventojus. 

Taravera, be to, sunaikino ir gražiausią Naujosios Zelandijos 
termalinės srities dalį — garsiąsias purpurines ir baltas terasas 
Rotomahanos ežero pakrantėse. Tačiau sprogimas ne tik nepasi- 
gailėjo tų vienintelių visame pasaulyje spalvotų laiptų, bet pa- 
keitė ir patį ežerą. 

O paskui ėjo visa didelė grandininė kitų pavojingų reiškinių 
reakcija: Taraveros sprogimas išjudino ir sopką Raupe. Dauge- 

lyje čionykščių ežerų ėmė virti vanduo. Per visą Ilgo balto debe- 
sies šalį nusirito žemės drebėjimo banga. Karštas žemės atodūsis 
sudrebino ir Pietų salą. Šalia subjauroto Rotomahanos ežero ėmė 
trykšti didžiausias pasaulyje geizeris, aravų taikliai pavadintas 
Vaimangu — Juodas vanduo. Į milžinišką aukštį jis išsviesdavo 
tonų tonas purvo. Kitas žemės drebėjimas milžinišką geizerį vėl 
uždusino. Ir taip toliau, ir taip toliau. 

Visa tai atsitiko palyginti neseniai. Geologijoje tas laikas ly- 
gus vos sekundei. O tuo tarpu mano dabartiniai šeimininkai, ara- 
vai, vaikščioja po savo vulkaninę šalį neįtikėtinai ramūs ir taip 
nepaprastai tikri, kad galiu jiems vien pavydėti. 

Ir vis dėlto jie turėtų žinoti, kad dar nepraėjo visa. Juk vul- 
kaninę veiklą sukelia dievas Ruaumoko, kuris dar nėra gimęs. 
Jis — sūnus, tebesąs savo motinos žemės valdovės, didžiosios 
Papos, kūne. Kai tik Ruaumoko motinos įsčiose pasiverčiąs, 
žemė įsisiūbuojanti ir žmonės mirštą po lavos ar ugnikalnių pe- 
lenų srovėmis. 

Šiandien Ruaumoko dar miega. Tik Vhakarevarevos geizeriai, 
ežerėliai ir verdantis purvas primena, kad dievas, kuris iki šiol 
negimė, dar nėra miręs. Aravai tai tikrai žino. Pagaliau žino. ku- 
ri sopka pirmiausia išsiveršianti. Tai, sako, būsiąs Vaivorykštės 
kalnas, pietinis žudikės Taraveros kaimynas. 

Bet kol Naujosios Zelandijos pragaras vėl taps pragaru. noriu 
pažinti jo antrąją, naudingąją pusę. Todėl sėdu į autobusą ir va- 
žiuoju aštuoniasdešimt kilometrų į pietus nuo Vhakarevarevos, 
į gyvenvietę Vairakei, esančią garsaus „Geizerių slėnio“ gale. 
Čia Naujosios Zelandijos valdžia pastatė pirmąją geotermalinę 
elektrinę pasaulyje. Verdantis geizerių vanduo čia gamina labai 
pigią elektros srovę. 

Nežinau, ką mano dėl šio eksperimento negimęs dievas Ruau- 
moko. Tačiau žinau, ką sako čionykščiai aravai. Jie patenkinti. 
Jų karšta žemė jiems iki šiol teikė šiltą vandenį, kuriuo šildėsi 
ir prausėsi. O dabar, beveik veltui, jų vandenys duoda maoriams 
ir šviesą. 

Tai tokia aravų šalis. Pragaras tebėra pragaras. Negaliu už- 
miršti Taraveros sunaikinto kaimo Te Vairoa. Be vis dėlto tai 
toks malonus, simpatiškas pragaras... 

Aravų šalis — ežerų šalis. Čia yra Rotoehu, Rerevhakaaitu, 
Okareka, Rotoiti, baisaus Taraveros sprogimo deformuota Roto- 
mahana ir kt. Tačiau iš jų reikšmingiausias yra Rotoruos ežeras. 

Iki šiol aš lankiau tik jo pakrantes, o dabar iškeliauju į jo sa- 
lą, vardu Mokoia. Iš Ohinemutu kiekvieną rytą išplaukia laivas, 
kuris prie Mokoios kranto valandėlę stabteli ir paskui vėl plau- 
kia tolyn Rotoruos vandenimis. 

Tačiau aš čia, Mokoioje, išlipu. Nors šią nepaprastą salą pas- 
kutinis maoris paliko tik prieš porą metų, Mokoios gyvenvie- 
tė ėmė menkėti jau prieš pusantro amžiaus. Tada į aravų že- 
mes įsiveržė žiaurus vadas Hongi Hika su savo genties nga puhi 
kariais. Aravos gentis gynėsi nuo Hongi Hikos aplink Rotoruą. 
Tačiau visai nesitikėjo Mokoios puolimo. Jie manė, kaip ir Bri- 
tanija, kad salos negalima užkariauti. Tačiau Hongi Hika buvo 
gudresnis. Jis sausuma iš savo šalies atvilko karo kanojų. Su 
jomis nuplaukė prie Mokoios, paėmė didelę aravų tvirtovę, ku- 
ri saugojo salą, ir išžudė beveik visą jos įgulą, taip pat daugumą 
Mokoios gyventojų — apie du tūkstančius maorių. 

Šiandien sala visai tuščia. Ir vis dėlto dar neseniai Mokoia bu- 
vo vieta, skirta daugeliui apeigų, kuriomis maoriai garbino sa- 
vo brangiausią augalą, vienintelį iš Havaiki atsivežtų augalų 
prigijusį jų naujojoje tėvynėje, kumarą, saldžiąją bulvę. 

Iš visų maorių aravos gentis geriausiai augino kumarą. Iki 
šiol tos genties nariai žino iki keturiasdešimt vardų įvairioms 
saldžiųjų bulvių veislėms. (Nors šiandien tik kur-ne-kuT augina 
vos tris iš jų — toromahe, hutihuti ir pehu.) 

Tikėjausi Mokoioje pamatysiąs šventovę, skirtą kumarai. Ta- 
čiau ten radau tik savotišką grubiai nutašytą statulą — ją čia va- 
dina Matua Tonga,— iš esmės skirtingą nuo kruopščiai apdoro- 
tų tiki, kurie stovi maorių kaimuose. Pirmą akimirką man ro- 
dėsi, tarsi akmeninė statula savo beformišku kūnu būtų panaši į 
saldžiąją bulvę. Gal taip iš tikrųjų ir buvo! 

Seniau arava ir kitos gentys iš plačių apylinkių vykdavo į 
Mokoią čia, prieš šią biaurią Matua Tongos statulą, šokti šokių, 
kurie turėjo užtikrinti saldžiųjų bulvių derlių. Iš visų Naujosios 
Zelandijos kampų į šią salą taip pat plaukė nauja sėkla. Žynys 
prie jų sukalbėdavo maldas, o delegatai paskui savo. kumara 
trindavo į statulą. 

Matua Tonga paprastai maldininkų norą įvykdydavo. Ir ka- 
dangi didėjo saldžių bulvių reikšmė Naujosios Zelandijos mao- 
rių ekonomikai, tai daugiau reikšmės turėjo ir ši nuostabi sala 
saloje, kaip ir lygiai nuostabi statula. 

Nuo Matua Tongos leidžiuosi užželiančiais takeliais gilyn į 
salą. Man tai labai pamokoma kelionė. Mokoia, kaip ir beveik 
visa aravų žemė, yra vulkaninės, termalinės veiklos padaras. Sa- 
lą šildo gelmės. Tad Mokoioje auga medžiai ir krūmai iš daug 
šiltesnių klimato juostų, negu toji, kur yra Naujoji Zelandija. 
Ypač mane nustebino tankus bambukų atvašynas, apskritai Nau- 
jojoje Zelandijoje retas dalykas, be to, aplipęs šimtų šimtais nie- 
kad nenutilstančių cikadų! 

Aravų pragaro žemė Makoioje sukūrė taip pat Žavų termali- 
nį ežerėlį. Jis pavadintas pagerbti visoje aravų šalyje išgarsėju- 
siai gražuolei, kuri jame mielai maudydavosi, Hinemoos ežeru. 
Apie Hinemoą girdėjau pasakojant dar Vhakarevarevoje, tikriau 
sakant, aname pavyzdiniame maorių kaimelyje Rotovhio, ku- 
rio vartus kaip tik puošia puikus medžio raižinys. vaizduojantis 
tvirtai susikibusius vyrą ir moterį. Aš teiravaus, kas jie yra. Sa- 
ko, Tutanekai ir Hinemoa. 

Jų meilės istorija paskui mano atsiminimuose Mokoią pavertė 
Pietų jūrų Verona. Beje, Mokoios Romeo ir Džuljetą skyrė ne 
mirtina besipykstančių giminių neapykanta. Veikiau skirtinga 
socialinė padėtis, kuri, kaip jau žinau, Polinezijoje visada turėjo 
didelį vaidmenį. 

Hinemoa buvo Umukarios, vyriausiojo Te Aravos genties va- 
do duktė. Buvusi ne tik aukštos kilmės, bet ir graži. Panaši į si- 
dabrinį mėnulį, kuris kas vakaras maudosi ežero vandenyje. 

Tutanekai buvo kilęs iš kur kas menkesnės šeimos. Jis gy- 
veno Mokoioje su savo tėvu, motina ir trimis nevedusiais bro- 
liais. Mokoios laukuose augino saldžiąsias bulves, dalyvavo 
karuose, buvo nevedęs, be žmonos. 

Vieną dieną Umukaria, Hinemoos tėvas, į savo kaimą sušaukė 
visus aravų karius. Ir ten tada Tutanekai pamatė vado dukterį. 
Pažvelgė jis, pažvelgė ji, jų akys susijungė, taip pat ir jų širdys. 
Tačiau žodžio viens kitam netarė. 

Kai baigėsi aravų karių susirinkimas ir Tutanekai su savo bro- 
liais grįžo į Mokoią, broliai apie nieką kita nekalbėjo, kaip apie 
Hinemoą. Pirmasis tarė: 

— Ji man linktelėjo. 

Antrasis sakė; 

— Visai ne tau, ji man davė ženklą. 

Trečiasis iš jų juokėsi. 

— O, kaip jūs, kvailiukai, klystate. Aš, broliai, esu Hinemoos 
išrinktasis. 

Tik Tutanekai nesakė nieko. Nesididžiavo. Nenorėjo sau lai- 
mėti gražuolės. Tiktai mylėjo ją. Kas vakaras eidavo ant Mo- 
koios kranto ir vado dukteriai fleita ulbėjo pačią gražiausią 
dainą. 

Kartu su Tutanekai ant Mokoios kranto sėdėdavo ir jo draugas 
Tiki. Jis grojo ragu. Mylimieji vėliau susitarė, jog rago balsas 
reikš, kada Hinemoai persikelti į Mokoią. 

Vadas Umukaria, pasisakius dukrai apie meilę. nenorėjo nė 
girdėti apie Hinemoos santuoką su nelygiu garbintoju. Pagaliau 
įsakė nuvilkti visas valtis, kad Hinemoai neateitų į galvą mintis 
išvykti pas mylimąjį į Mokoią. 

Kai vieną vakarą mergina, šaukiama Mokoios rago balso, 
atėjo prie Rotoruos ežero, jo pakrantėje nerado nė vienos val- 
ties. Ir vis dėlto ji šoko į vandenį. Iš abiejų šonų prisitvirtinusi 
po tris tuščius kokoso riešutus, ji nuplaukė prie Tutanekai sa- 
los. 

Pagaliau mirtinai pavargusi ir sušalusi, išlipo į krantą ir čia 
pamatė tą šiltą ežeriuką. Kaip jai dabar buvo pravarti karšta 
maudynél 

Tačiau netrukus prie ežerėlio atėjo Tutanekai draugas Tiki. 
Jis norėjo bičiuliui parnešti šilto vandens. Prisisėmė indą. Bet 
čia iš tamsos išniro svetimas žmogus ir sudaužė jam indelį. Ta- 
da Tiki vėl atėjo vandens, ir visa istorija vėl pasikartojo. 

Trečiąjį kartą vandens nuėjo pats Tutanekai. Mėnulio šviesa 
lengvai skverbėsi pro debesis. Jaunuolis ieškojo šaltinio ir ra- 
do — rado jame nuogą merginą! 

Vienas kitam jie pasidavė rankas, apsikabino ir tapo vyru ir 
žmona. 

Nuo to laiko aravai Mokoios ežerėlį vadina Hinemoos mau- 
dyne. Iš jo geria, taip pat maudosi, prisimindami tą didelę mei- 
lę, kuri čia išsiskleidė ir kuri paskui mano atsiminimuose paver- 
tė Mokoią romantiška Pietų jūrų Verona. 

PER MEDINE MAORIŲ ŠALĮ 


Į Vhakarevarevą, geizerių, termalinių ežerėlių ir juodo purvo 
kaimą, grįžau dar kartą. Šį sykį norėjau apžiūrėti patį kaimą. 
Tad vėl ėjau pro Vhakarevarevos vartus, per miniatiūrinį Karlo 
tiltą ir susižavėjęs stabtelėjau prieš maorių meno pažibą — čio- 
nykščių aravų genties namą. ` 

Kaip ir beveik visa šioje šalyje, taip ir čionykštis genties na- 
mas turi istoriją, kurią jo sienose pasakoja Vhakarevarevos me- 
nininkai. Ir kas nuostabu, aravos gentis legendose neapgyven- 
dino savos šalies kokiais pragaro padarais, bet fėjomis. 

Viena iš jų, Kurangaitiku, kadaise gyvenusi Vhakarevarevos 
apylinkėje. Ji nebuvusi fėja, kokią mes įsivaizduojame. Už su- 
augusį žmogų buvusi tris kartus didesnė. Turėjusi labai ilgas, 
negražias rankas. O vietoj merginos burnos jos veidą darkė 
baisus paukščio snapas. Mat, Kurangaitiku medžiojo Vhakare- 
varevos giraitėse papūgas. 

Viena tokia medžioklė pakreipė Kurangaitiku likimą. Kai ji 
savo dideliu snapu galabijo vargšą paukštį, į jos kūną įstrigo 
ieties antgalis. Žaizdą jai skaudėjo, bet fėjos nenužudo nė aštrus 
ginklas. Tad, išlupusi iš kūno ietį, pažvelgė, kas ją taip sužeidė. 
Tai buvo aravas medžiotojas. Vadinosi Hatupata ir buvo kilęs 
taip pat iš Mokoios. 

Kurangaitiku dar niekada nebuvo mačiusi vyro. O šis medžio- 
tojas, be to, buvo ypač gražus, augalotas. Tad, apglėbusi jį di- 
džiulėmis rankomis, nusivedė su savimi į urvą, kur ji gyveno. Ji 
norėjo su juo gyventi, jam tarnauti. Duoti jam visa, ką turėjo. 

Tik viena jam fėja nedavė. To, ką žmogus labiausiai brangina. 
Laisvės. Tačiau kartą, kai Kurangaitiku Vhakarevarevos giraitėse 
vėl medžiojo papūgas, Hatupata pabėgo iš urvo. Jis žinojo ke- 
lią namo į Mokoią — per ežerėlius, liūnus, Vhakarevarevos gei- 
zerių lauką. 

Tačiau paukščių medžiotoja, fėja Kurangaitiku, paukščių ka- 
ralystėje vis dėlto turėjo vieną bičiulį — čiulbuonėlį riro rira. 
Jis pastebėjo bėgantį Hatupatu, susirado fėją ir viską jai iščiul- 
bėjo. 

Kurangaitiku įniršo. Pavydo apakinta, ji pasileido paskui vyriš- 
kį, kuris apvylė jos palankumą. Bėgo, kiek jos ilgosios kojos ne- 
šė. Pribėgo iki pat Vhakarevarevos liūnų. Ir neieškojo saugesnio 

kelio. Bėgo tiesiai. Beveik skrido. Dabar ją nuo Mokolos medžio- 
tojo teskyrė keli šuoliai. Tik Keli paskutiniai šuoliai. 

Tačiau vienas iš jų buvo lemtingas. Vhakarevarevoje žemė 
klastinga. Ir sunkios, ilgos fėjos kojos įkiimpo. Kurangaitiku 
skęsta. Kurangaitiku miršta. O Hatupata, vyras, kurį fėja taip 
mylėjo, nė neatsigręžia... 

Genties namai, kaip ir šis, skirtas nelaiminga! fėjos Kurangai- 
tiku meilei, man rodėsi esą apskritai gražiausi maorių architek- 
tūros ir medžio raižybos kūriniai. 

Maoriai į Naująją Zelandiją, esančią vidutinio klimato juosto- 
je, atvyko iš Havaiki, savo senosios tėvynės, kuriai giedojo 
daugybę himnų. Tačiau naujoji maorių tėvynė — Naujoji Ze- 
landija — savo polineziečiams atradėjams parengė ir daug turtų. 
Didžiausias, maoriams vertingiausias turtas buvo čionykščiai 
turtingi tankūs miškai, pilni puikiausių medžių, apie kuriuos 
Poiinezijos tropikų gyventojai nė nesvajojo. Ypač medžiai to- 
tara ir kauri patenkino griežčiausius Polinezijos medžio drožėjų 
ir namų bei laivų statytojų reikalavimus. 

Šie ypač vertino totaros medieną. Iš jos taip pat pastatytas 
Vhakarevarevos genties namas ir kai kurie kiti pastatai netoli- 
mame kaime Ohinemutu, į kurį išvykau kaip tik dėl maorių ar- 
chitektūros ir medžio drožinių. 

Ir Ohinemutu kaime pirmiausia aplankau vietinį genties na- 
mą — maoris$kai whare whakairo. Jis vadinamas pirmojo aravos 
Tama Te Kapua vardu, jo sienose pavaizduotas Te Arava gen- 
ties protėvių atvykimas į Naująją Zelandiją. Tačiau Ohinemutu 
kaime gyvena kita aravų grupė, negu Vhakarevarevoje,— Ngati 
Vhakaue. Kaip ir visi aravų, net visų maorių, gentiniai namai, 
whare whakairo yra keturkampio formos. Juos dengia aukštas 
dvišlaitis stogas, kurio priekinė dalis išsikiša ir dengia priebu- 
tį. Jį pusiau skiria rūpestingai išdrožinėtas atraminis stulpas (va- 
dinasi pou tahu). Iš esmės tai tikra medžio skulptūra, vaizduojan- 
ti žymiausią protėvį tos genties ar jos dalies, kuriai whare wha- 
kairo priklauso. Lygiai išpuoštas ir užpakalinis atraminis genties 
namo stulpas — pou tuarongo. 

Be turtingai išpuošto priekinio stulpo, skiriančio dengtą veran- 
dą, labai puošni ir visa priekinė namo siena, taip pat stogas. Ta- 
čiau protėvių paveikslą radau ir viduje. Šių mirusių sudievintų 
vadų paveikslai puošia ir $cninius stulpus. | 

Keliaudamas į Ohinemutu, aplankiau dar kitą žymų aravü sta- 
tytoju ir dailininkų kūrinį. Tai, kad ir nuostabu,— krikščionių 
bažnyčia ežero pakrantėje (Maoriai krikščionys yra arba „ha- 
ki“ — anglikonai, arba „„weteri“ — vesliečiai. kartais „pikopi“ — 
Romos katalikai.) Ohinemutu bažnyčios sienose, be kita ko, pa- 
stebėjau labai senovinį ir, suprantama, labai „pagonišką“ moty- 
vą, vadinamąjį manaia — padarą, visada vaizduojamą iš profilio 
ir tik su viena akimi, bet su keliomis burnomis. Šio Polinezijos 
sfinkso liemuo yra žmogaus, bet galva, neabejotinai, yra paukš- 
čio. Tad manaia man kelia mintį gretinti šį maorių vaizdinį su 
rapanujiečių Paukščių vyru. Beje, iš Naujosios Zelandijos isto- 
rijos nežinau jokios užuominos apie kokį panašių paukščių zmo- 
nių kultą. 

Šventojo tikėjimo bažnyčios sakyklos sienos išpuoštos lyg nu- 
tapytais ornamentais, panašiais į lininių audinių ornamentus. 
Tiktai iš visai arti pasirodo, kad ir toji „tapyba“ — tai iš tikrų- 
jų tobulai išausti audiniai. Tarp genties namo tr Šventojo tikė- 
jimo bažnyčios stovi dar puiki medinė aravų varpinė. Tik varpą, 
pakabintą pražiotoje žmogaus figūros burnoje, kažkoks gerada- 
rys pavogė. 

Prieš whare whakairo maorių skulptoriai pastatė dar stulpą, 
kurio keturių dievukų veidai primena karalienės Viktorijos port- 
retą. Tatai verčia mane galvoti, kad aravų gentis labiau už ki- 
tas Naujosios Zelandijos gentis iš pat pradžių bendradarbiavo su 
naujais savo tėvynės ponais — anglais. Todėl, aplankęs neįpras- 
tą čionykštę bažnyčią. lygiai neįprastose Ohinemutu kapinaitėse 
šalia aravų mirusiųjų randu ir britų karininko Meiro kapą; jis 
kaip tik pasizymé!o karuose su nepaklusniais maoriais, kurie ne- 
norėjo sutikti su savo šalies okupacija. O aravos gentainiai šiems 
niekada nepriklausė. 

Ohinemutu žemė taip pat termalinio pobūdžio. Keliose vie- 
tose ji tikra to žodžio prasme man degė po kojomis, ir tiesiai 
prieš genties namą pro atviras angas iš jos veržėsi tiršti garai. 
Pagaliau ir tose savotiškose kapinėse žemė visomis savo poro- 
mis prisigėrusi garų, gausi net ir karšto vandens šaltinėlių, todėl 
maoriai savo kapus turėjo statytis iš labai netradiciškos medžia- 
gos — cemento. 

Aplankes Ohinemutu, grįžau į Rotoruą ir tuoj išsirengiau į 
tolesnį žygį. Dabar aplankiau už kelių kilometrų esantį pavyzdi- 
nį maorių kaimą Rotovhio, kurį čionykščiai aravos gentainiai 

pasistatė, kad šalies lankytojams parodytų savo otiginalios sta- 
tybos stebuklus. Kai sakau „kaimas“, esu ne visai tikslus. Maoriai 
jau nuo senų laikų buvo kariautojai ir daugiausia gyveno įtvir- 
tintose gyvenvietėse, pastatytose paprastai kokiose sunkiai pri- 
einamose vietose — kalvose, aukštai prie upės, saloje vidur ežero 
ir pan. Tokias tvirtoves maoriai vadina pa, o nesutvirtintas gy- 
venvietes žymi vardu kainga. 

[tvirtinti kaimai — tai maorių naujovė. Savo pirmykštėje tė- 
vynėje, tropikų Polinezijoje. jų protėviai seniau iš esmės nesta- 
tydavo nė tikrų gyvenviečių. Kiekviena šeima paprastai gyven- 
davo visai savarankiškai, kuo arčiau prie „savo“ kokoso pal- 
mių, duonmedžių ir taro laukelių. 

Pa — Rotovhio — yra prie upės Purenga, toje getafe, kur ka- 
daise jau stovėjo maorių tvirtovė. Į kaimą žengiu pro puikius, 
turtingai išpuoštus raižiniais vartus. UZ jų apeinu kelis būdin- 
giausius maorių namus. Genties namus aš jau buvau matęs Vha- 
karevarevos ir Obınemutu kaimuose. Rotovhio savo lankytojams 
demonstruoja veikiau „civilinę ar-hitektūrą“ — gyvenamuosius 
namus, pirkias, kuriose gyveno ir dažnai tebegyvena atskiri 
žmonės. 

Čia taip pat įsitikinau, kad maoriai paprastai gyvena ne tik 
vienoje, bet ir keliose pirkiose iš karto. Kiekvienoje yra po 
kambarį. Pirmojoje pirkioje — keturkampėje whare puni — ara- 
vu šeimos nakvoja. Antrojoje — pataka, paremtoje žemais stul- 
pais ir nuo žemės atskirtoje aukštesnėmis grindimis, sukrauna 
maistą. Tokius turtingus raižiniu pataka mačiau dar Oklendo mu- 
ziejuje. Šios kilusios iš šiaurinių sričių. Aravų patakos į anas 
labai panašios. Apytikriai jų dydis 3 X 4 metrų. 

Maoriai šalia miegamųjų ir tų klėčių kartais statydavo dar 
atskiras virtuves. Kitur verda lauke atvirame lauže. Tačiau mao- 
riai labiau už miegamąjį, virtuvę ir klėtį vertino išvietę. Ši at- 
skira patalpa ir pa buvo pačios švenčiausios. Ir ne tik Naujo- 
joje Zelandijoje. Išviečių branginimą rodo ir legendos, bylojan- 
čios apie senąją maorių tėvynę — Havaiki. 

Pavyzdžiui, kanoja ,Takimutu", viena iš tų, kuri iš Havaiki 
atgabeno pirmuosius Naujosios Zelandijos kolonistus, prieš nu- 
leidžiant į vandenį, buvo uždėta skersai išvietės duobę. Legen- 
doje apie kitos kanojos, ,Aoeteos“, atplaukimą vėl pasakojama, 
kad jos vadas Turi, atvykęs į Naująją Zelandiją, įkūrė .pirma 
kaimą Rangitavhi prie upės Patea. O apskritai pirmasis pasta- 

tas, kurį Turi šioje pirmojoje gyvenvietėje surentė, buvo kaip 
tik išvietė. 

(Dažnai kaime būdavo ir kolektyvinių išviečių. Jos buvo skir- 
tos visai įtvirtintai gyvenvietei. Tokiu atveju jas statydavo ne 
gyvenamųjų pastatų kaimynystėje, bet pa pakraštyje, daugiau- 
sia viršum skardžio, kuris supo tokią tvirtovę. Tada išmatos ne- 
pasilikdavo kaime. Tačiau tokio higienos įrenginio pranašumą 
menkino tai, kad žmonės, kurie užsiimdavo juodąją magija, rink- 
davo čia, šlaite, išmatas tų, kuriems norėdavo pakenkti. Kad to- 
kiam reikalui burtininkai negalėtų panaudoti išmatų, maoriai 
uždėjo žmonių ekskrementams labai griežtą tabu.) 

Tačiau dar labiau, negu maorių statytojų talentas, mane su- 
žavėjo jų drožėjų kūriniai, kurie puošia ne tik genties namų 
stulpus, sienas ir langus, bet iš tikrųjų net kiekvieną pastatą. 

Aravų gentį visi maoriai laikė ir tebelaiko iš visų Naujosios 
Zelandijos genčių pačiais įžymiausiais drožėjais. 

Pagrindinė aravų menininkų tema yra žmogaus figūra. Pag- 
rindinis ornamentas — spiralė. Mane net nustebino spiralės mo- 
tyvas maorių liaudies mene. Jau todėl, kad kitur Polinezijoje — 
ypač ten, Iš kur atvyko pirmieji maorių protėviai, — Raiateoje, 
Taityje, jis visai nežinomas. Maorių ornamento raidos viršūnė 
yra dviguba spiralė, kurių tobuliausias sukūrė garsus drožėjas 
Anaha. 

Čionykščių drožėjų šlovė Naujojoje Zelandijoje iki šiol to- 
kia, kad vyriausybė nutarė Rotovhio kaime įkurti centrą, kuris 
rūpintųsi saugoti, ugdyti ir platinti šį maoriškiausią meną. 

Aplankęs Rotovhio maorių drožybos mokyklą, patyriau patį 
didžiausią įspūdį savo Polinezijos kelionėje. Nuostabu, kiek jau- 
nų maorių iš abiejų Naujosios Zelandijos salų čia su nuoširdžiu, 
neapsimestu entuziazmu gilinasi į medžio darbų paslaptis. 

Beje, daug maorių grupių šiandien prasigyveno ir gali Rotov- 
hio mokykloje, užsisakyti savo genties namams puikius išpiausti- 
nėtus stulpus, interjerų ir stogų puošinius. 

Rotovhio kaime didžiai žavėjaus ir tiki statulomis. Daugiau- 
sia tai didesnės už žmogų figūros, kurios vaizduoja maorių le- 
gendų pirmąjį žmogų žemėje. Tokį tiki aš buvau mates neto- 
limame pavyzdiniame pa. Tačiau Rotovhio drožybos ,mokyk- 
loje" mokiniai išdrožia tiki ir kitiems maorių kaimams. 

Kadangi mokyklą remia Naujosios Zelandijos valdžia, jos mo- 
kiniams ir mokytojams nereikia gaminti serijinių darbų, nerei- 


213 


kia, dėkui dievui, Zemintis, gaminant neskoningus, pseudomao- 
riškus suvenyrus. Šiandien aravų drožėjų iš Rotovhio centro dar- 
bai pasklido įvairiose pasaulinėse parodose. Visur jie sulaukė 
entuziastiško Zavéjimosi. 

Pagarbą, su kurla ir šiandien maoriai žiūri į drožėjų kūrinį, 
matyt, nulėmė tai, jog šį meną buvo palaiminę maorių dievai. 
Juk seniau drožėju galėjo būti tik tohunga, žynys, tikriau sa- 
kant, vyras, susipažinęs su religinėmis apeigomis ir taip pat ap- 
dovanotas dideliu menininko talentu. 

Sako, dėl šio meno dar pirmajam drožėjui buvę palankūs die- 
vai. Atsitikę tai dar Havaiki saloje. Ten gyvenęs kažkoks Mu- 
tuvaiteko, kuris pirmasis paėmęs į ranką kaltą ir puikiausiai 
išpuošęs vidines ir laukujes savo pirkios sienas. Puikus kūrinys 
sužavėjęs patį Tangaroq — okeano dievą. Jis nekviestas įėjęs į 
Mutuvaiteko pirkią ir pamatęs, kad tiesiai namo sienoje stovįs 
gyvas žmogus -- visas ištatuiruotas vadas. Tada dievas priėjęs 
prie jo, kad iškilmingai pasisveikintų, susiliesdamas su juo no- 
simis. Tačiau kaip Tangaroa nustebęs, kai supratęs, kad nosies 
savininkas — puikiai tatuiruotas vyras — išdrožtas iš medžio! 
Nenorėjęs tikėti savo akimis. Negalėjo suprasti, kad menkas 
mirtingasis įstengtų sukurti tokį žavingą daiktą. Bet paskui pa- 
tikėjęs. Jis pagyręs Mutuvaiteko ir pasiūlęs jam su šiuo nepa- 
prastu menu supažindinti taip pat savo artimuosius ir kaimynus. 

Taip büsimnucsiucse maoriuose paplitęs drožybos menas. Iki 
šiol maorių portretuose matomas Mutuvaiteko. Šio pirmojo Pie- 
tų jūrų drožėjo abi rankos, sako, turėjusios tik po tris pirštus. 
Tad iki šiol jo atminimui maorių statulos ir genčių namų erdvio- 
se sienose pavaizduoti protėviai turi tik tris pirštus. 

Drožėjus ir namų statytojus globojo dievų palankumas. Taip 
pat ir jų vienintelė medžiaga, puikioji Naujosios Zelandijos me- 
diena, buvo šventa. Juk medžiai — tai dievo Tane vaikai. Todėl 
statyba ir namų staty:ojas buvo susijęs su įvairiais tabu. Šiuos 
tabu maoriai panaikindavo ir visą namą pašventindavo ypatin- 
gomis, svarbiomis apeigomis, kurios vadinosi kawanga whara — 
„įėjimas į namus“. Tai labai sudėtingas ritualas, kuriam vado- 
vavo patyrę tohungos. Rotoruoje, Ohinemutu, Vhakarevarevoje 
čionykščiai aravai geriausiu mūsų amžiaus namų statytoju laiko 
tohungą Taua Tutenakeie Haerehuka. 

Maorių namo atidarymo apeigos paprastai susideda iš trijų da- 
lių. Pirmojoje tohunga kreipiasi į miško paukščius, kurie yra 

šventųjų dievo Tane medžių saugotojai. Antrojoje, giedodamas 
šventas giesmes karakia, pašventina — panaikina tabu, uždėtą 
daiktams, kuriuos aravų statytojas ar drožėjas vartojo, staty- 
damas namą. 

Trečiojoje, svarbiausioje apeigų dalyje žynys pašventindavo 
patį namą. Kadangi ypač moterims drausta įeiti į neatidarytą 
namą didžiausiomis bausmėmis, dabar tohunga įvesdavo į namą 
aukštos kilmės moterį — vado žmoną arba dukterį. Tada galėjo 
Įeiti į namą ir kitos moterys. Apeigos tuo ir baigdavosi. 

Nežinau, ar maoriai iki šiol taip iškilmingai atidaro savo na- 
mus. Tačiau žinau, kad kelionė į aravų gentį mane dar kartą 
įtikino, jog maoriai ir šiandien gyvena daugelyje savo puikiai 
išpuoštų raižiniais namų. Tai nuostabiausi liaudies statybos pa- 
vyzdžiai, kuriuos kada esu pasaulyje matęs. 


KELIONĖ Į NEFRITINIO VANDENS SALĄ 


Aravų šalyje pabuvau ilgesnį laiką. Jos gyventojus, — manau, 
kad pagrįstai. — laikau pačia žymiausia Naujosios Zelandijos 
Šiaurės salos maorių gentimi. Tačiau maorių, kad ir mažiau, ir 
labiau išsisklaidžiusių, gyvenama ir Pietų saloje. Saloje, kurią 
vadina labai švelniai Te Wal Pounamu — Nefritinio vandens 
sala. Tai todėl, kad pirmieji maoriai Pietų salos fiorduose ir upė- 
se rado nuostabių akmenų, kurių niekada nepasitaikė Havaiki 
saloje. Puikaus, kilnaus nefrito. 

Savo kelionę į Te Wai Pounamu pradėjau Velingtone — Nau- 
josios Zelandijos sostinėje, esančioje prie Kuko sąsiaurio, ski- 
riančio abi Naujosios Zelandijos salas. Tad iš Rotoruos vėl grįžau 
į Vairakeią, o paskui dar toliau į pietus prie didžiausio Naujo- 
sios Zelandijos ežero Taupo, kurio pakrantėje gyvena „Aravos“ 
keliautojų palikuonių šaka, kildinanti save iš didžiojo tohungos 
Ngato Roi Rangi. Suprantama, šie žmonės taip pat araval. Ta- 
čiau jie neprisidėjo prie kitų aravų genties grupių federacijos. 

Nuo Taupo mano kelias ėjo per žavų vulkanų kraštą, pro 
Tongorira, Ngauruhoe ir Raupehu, o paskui siaurėjančiu pietiniu 
Šiaurės salos iškyšuliu į šalies sostinę Velingtoną. 

Iš Port Nikolsono, didžiulio išsiplėtusio čionykščio uosto, ap- 
link kurį staigiai kylančiuose šlaituose išaugo tvarkingi Veling- 

tono gyvenamieji kvartalai, norėjau į Pietų salą persikelti di- 
deliu keltu, kuris, kaip sužinojau iš kišeninio tvarkaraščio, kas 
dieną plaukia per Kuko sąsiaurį. Laivas turi maorišką vardą 
„Wahine“. Jį žinojau jau iš atvirukų ir Naujosios Zelandijos tu- 
ristikos biuro reklaminės literatūros. Grakštus baltas gražuolis, 
veikiau tikra „„wahine“, negu proziškas keltas. 

Į Velingtoną atvykau vakare. Tuoj rytą nuėjau į uostą pasi- 
žiūrėti išreklamuotos , Wahine". Pamačiau ją gulinčią ant šono 
kaip nutroškusią žuvį. Beveik iki viršaus nugrimzdusią į jūrą. 
Nepilną dieną prieš atvykstant man į Kuko sąsiaurį, atūžė tor- 
nadas. Toks stiprus, kad pačiame uoste, Velingtono pakrantėje, 
pakėlė ,Wahine" iš audringų bangų ir parvertė ant šono. Per 
baisingą viesulą Žuvo ne tik laivas, bet ir šimtas penkiasdešimt 
jo bejėgių keleivių. 

Jei būčiau atvykęs į miestą dieną anksčiau, galėjau pakliūti 
tarp šio šimto penkiasdešimt tornado aukų. Per Kuko sąsiaurį 
plaukioja dar kitas laivas. Tačiau, pažvelgęs į nuskendusią gra- 
žuolę, buvau nepaprastai sukrėstas. Tad geriau atidarau savo 
liesą piniginę, sėdu į lėktuvą ir po neramaus skridimo išlipu 
didžiausiame Nefritų vandens salos mieste — Kraistčerče. 

Naujojoje Zelandijoje daug gražių didmiesčių. Pirmiausia Ok- 
lendas, paskui vėjuotas Velingtonas (mano nuomone, tai Pietų 
jūrų Sanfranciskas), o dabar vėl visiškai kitoks Kraistčerčas. 
Anglai sako, kad jis — angliškiausia šių salų vieta. Matyt, taip. 
Jo architektūros stilius, daugybė jo parkų — visa tai nepapras- 
tai britiška, tarsi būčiau kur nors Esekse, o ne Pietų pusrutuly- 
je, už poros šimtų kilometrų nuo Antarktidos vartų. 

Ką ir sakyti, kad anglų kolonistai, 1850 m. įkūrę Kraistčerčą — 
taigi miestas labai jaunas, — upę, kuri teka pro Kraistčerčą, pa- 
vadino Eivonu, o aplink miestą nutįsusias lygumas — Kenter- 
beri Pleinz (ši visa Pietų salos provincija vadinasi Kenterberiu). 

Angliškas yra ir čionykščio universiteto aukštas mokslo ty- 
rimo lygis. Jo institutai ir turtingi Kenterberio muziejaus etno- 
grafijos bei archeologijos rinkiniai mane labiausiai domino 
Kraistčerče. Be to, Kraistčerčo universitetui jaučiu ir beveik as- 
meninių simpatijų, nes jame studijavo ir vienas mano labai ger- 
biamas polinezietis. Didžiausias mano mokslo srities tyrinėtojas, 
kurio gyslomis tekėjo polineziečių kraujas, etnografas Te Rangi 
Hiroa, Jaunamaoriu partijos įkūrėjas, o paskiau žymiausio Oke- 
anijos etnografijos muziejaus Honolule direktorius, 

Su Te Rangi Hiroa Kraistčerče kartu studijavo kitas zymus$ 
naujazelandietis, būsimasis Nobelio premijos laureatas seras Er- 
nestas Rederfordas, pirmos dirbtinės branduolinės reakcijos kū- 
rėjas. 

Iš Kraistčerčo per Kenterberio lygumą, geriausių pasaulio avių 
tėvynę, vykstu gilyn į centrinę dalį Te Vai Pounamu. Lygumos iš 
lengvo kyla, horizonte kas kartą vis ryškiau rodosi puiki kalnų 
grandinė — Pietų Alpės. 

Kai plentas palieka Kenterberio lygumą ir peršoka pirmus, 
dar neaulštus kalnus, jis atsiduria Makenzio duburyje. Jo var- 
das primena avantiūristą, kuris aukso karstligéje, apėmusioje 
Pietų salą praėjusio amžiaus viduryje, prasimanė savotišką pre- 
kybą. Jis Kenterberio lygumoje iš kolonistų vogė avis ir varė 
jas per kalvas į salos vidų, kur tada dar nebuvo nei baltųjų fer- 
merių, nei avių. Užtat ten buvo aukso ir aukso ieškotojų. Ma- 
kenzis svetimas avis mainydavo su jais į jų brangų metalą. 

Vis dėlto ši labai pelninga prekyba jo išradėjui truko ne amži- 
nai. Makenzis greit atsidūrė už grotų. Tačiau prieš tai jis dar 
spėjo ištirti net iki šiol gana tuščią kraštą ir pagaliau duoti jam 
savąjį vagies vardą. 

Visur Makenzio duburyje matau senų ledynų veiklos lieka- 
nas — morenas ir gausybę ežerų. Tačiau autobusas. kuris mane 
veža, visada sustoja tik valandėlę, kad keleiviai galėtų pasidaryti 
porą nuotraukų, o paskui vėl važiuoja tolyn. Kas valandą auto- 
busas pamaži tuštėja. Aš išlipu tik „galutinėje stotyje“. Ji taik- 
liai vadinasi „Ermitažas“ — nuošali vieta. Šiandien tai Pietų Al- 
pių nacionalinio parko centras, kur galima patogiai apsigyventi. 

Ermitažas yra prie pat aukščiausio Pietų Alpių kalno Kuko. 
Maoriai jį vadina Aorangi kalnu (3678 m.). Jau gerokai po pietų. 
Ir vis dėlto man sekasi. Didinga Aorangi viršūnė, vainikuota 
amžinu sniegu, spindi paskutiniuose saulės spinduliuose. 

Kitomis dienomis išdidus, neprieinamas aukščiausias maorių 
šalies kalnas jau nepasirodė man taip aiškiai! Aš išvykau prie 
kito, prieinamesnio Pietų Alpių aukštikalnio — Seftono kalno. 
Čia nuo aukštos terasos kaip savotiškos girliandos kybo daugiau 
kaip šimto metrų storio, savotiškos žalios spalvos ledo uždan- 
gos. Čia, Seftono kalno šlaituose, kelis kartus mačiau ir milži- 
niškas lavinas, besiritančias kalno skardžiais su didžiausiu triukš- 

inu, kurį slėnio aidas dar sustiprina. Vieną ar du kartus čionykš- 
čių lavinų kanonada mane net pažadino iš miego. 

Taip pat nukeliavau ir prie kelių Pietų Alpių ledynų. Aišku, 
pirmiausia prie Tasmano ledyno, vieno iš didžiausių ir ilgiausių 
pasaulyje. Ermitaže pasiskolinau ledkirtį ir gerus kalnų batus, 
kurių nesivežiojau, ir į kelionę! Pirmasis žvilgsnis į garsiojo Tas- 
mano ledyno pradžią mane, tiesa, apvylė. Jį visą dengia akme- 
nų atšaižos. Tačiau, kai ledkirčiu prasikirtau tamsų paviršių, le- 
dinį jo kūną lengvai radau. Pietų Alpėse aplankiau dar du 
ledynus. Vieną pavadintą buvusio Melburno botanikos sodo di- 
rektoriaus Miulerio vardu, o antrą — botaniko Hukerio vardu. 

Aorangi, Seftono ir kitų kalnų milžinų viršūnėse, Pietų Alpių 
ledynuose, morenose ir prie sraunių upių pabuvau kelias dienas. 
O paskui vėl iškeliavau. Norėjau susipažinti ir su vakariniu sa- 
los krantu. Aorangi iš tikrųjų yra tik ilgos, tarpusavyje labai 
susipynusios kalnų sistemos centras. Ji prasideda jau prie Ran- 
gitatos ir baigiasi net prie upės Vaitaki. Šiuo metu dar nė vie- 
nas plentas nekerta to šimto penkiasdešimt kilometrų kalnų 
gūbrio. Todėl turiu keliauti aplinkui. Pirma vykstu į pietus, į 
garsių Naujosios Zelandijos ežerų kraštą. Autobusas čia važiuo- 
ja skersai visiškai tuščią kraštą. Kadaise jame klajojo tik Nau- 
josios Zelandijos aukso ieškotojai, plovę auksą čionykštėje Klu- 
to upėje. 

Naujosios Zelandijos auksakasių Klondaikas buvo Kvinstauno 
miestelis prie ežero Vakatipu. Kvinstaune sustojau kelias dienas. 
Ne dėl jo romantikos. auksu ir paraku kvepiančios istorijos, bet 
dėl jo nuostabios vietos. Rūstus Vakatipu tikriausiai vienas iš 
gražiausių Naujosios Zelandiios ežerų. Tiesiog priešais Kvinstau- 
ną kyla balta vadinamųjų Remarkeiblzo kalnų ketera. Kita pui- 
ki čionykštė viršūnė — Ernslavo kalnas dominuoja šiaurinėje 
ežero dalyje. 

Prie Ernslavo išvykau ekskursijų garlaiviuku. Į patį ežerą, iš 
pirmo žvilgsnio man primenančio Lago Madzore. prisižiūrėjau 
prie Kvinstauno nuo kalno, kurį su miesteliu jungia lynų ke- 
lias. Kitą dieną vėl sėdau į motorlaivį ir nukeliavau į Kingsto- 
no uostą pietiniame Vakatipu krašte. 

Nuo Kingstono tėra kelios dešimtys kilometrų iki svarbaus, 
bet visai neįdomaus šios Pietų salos mazgo — Lamsdeno. Į pie- 
tus nuo Lamsdeno tėra piečiausias Pietų jūrų miestas ir, sako, 
taip pat piečiausias miestas Žemėje, vartai į Antarktidą, šaltas 

banginių medžiotojų ir poliarinių ekspedicijų uostas Inverkargi- 
lis. 

Į rytus nuo Lamsdeno yra įsikūręs malonus Dunedenas, Nau- 
josios Zelandijos Edinburgas, svarbus universitetinis centras. Ta- 
čiau prieš tai noriu pamatyti kitus garsius šios šaltos šalies eže- 
rus, o paskui ir Te Wai Pounamu vakarų krantą. Pirmiausia 
keliauju prie Manapouri, esančio apie šimtą kilometrų nuo Lams- 
deno, kuris, sako, yra gražiausias eZeros pietų pusrutulyje. Jis 
ramus, visai kitoks, negu rūstusis Vakatipu. 

Žemėlapyje Manapouri atrodo labai sudėtingas. Jo krantus 
myliomis raižo gilios įlankos. O ežero paviršiumi plūkauja de- 
šimtys nedidelių salelių. Manapouri iš trijų pusių supa neliesti 
ir visai neįžengiami miškai, o juose plačios, pavojingos pelkės. 
Čia visur jaučiu Antarktidos artį. Viskas čia šalta, rimta. Ir kil- 
nus ežero grožis toks šiauriškai orus. 

Truputį susipažinęs su Manapouri krantais, motorlaiviu ,,Fiord- 
lander" išvykau į tolimiausią ežero įlanką, vadinamą West 
Arm — Vakarų rankove. Čia išlipau ir laukiau didelių sunkvezi- 
mių, kurie naujai nutiestu kalnų keliu per aukštą ir pavojingą 
Vilmonto perėją iš uosto Vakarų rankovėje gabena statybines 
medžiagas statomai Dyp Kouvo (Deep Cove) elektrinei. Vienas 
sunkvežimis iš tikrųjų paėmė mane, ir paskui, sunkiai įsiropštus 
į perėją, žiūrėjau be žado ir netikėdamas savo akimis į Vilmon- 
tą. Apačioje toli toli, kiek akys aprėpia, į visas puses plytėjo 
bene nejtikimiausias pasaulio peizažas. Kadaise į uolėtą pietva- 
karinį Te Wai Pounamu krantą įsirėmė galingas ledynas. Mili- 
jonų milijonai tonų ledo šioje žemėje išraižė daugybę žaizdų, 
nueinančių giliai žemiau jūros lygio. 

Kai ledynas išnyko, jūra pripildė gilias vagas. Tad jos ir yra 
visame pasaulyje išgarsėję Naujosios Zelandijos fiordai! Čia jų 
daug. Beveik visi ir šiandien neprieinami. Be to, labai susiraizgę. 
Apskritai labiausiai susiraizgęs tas, kuris visai prieš mane. Nei 
jūrų keliautojai, nei kartografai negalėjo susigaudyti gausybė- 
je jo šakų, vingių, įlankų, salelių, iškyšulių ir uolų. Todėl jam 
davė ir tokį tinkamą vardą (,„Doubtful“ — neaiškus, mįslingas). 

Sunkumas pasiekti Fiordlandą, rūsti jūra, antarktiški viesulai, 
kelių stoka ir šiaurės džiunglės, ačiū dievui, apsaugojo šį nejti- 
kétinai žavų pasaulį nuo didesnio žmogaus įsikišimo. Tačiau, de- 
ja, vieno iš šių fiordų, kaip tik to mijslingo ,Doubtfulo" gro- 
žiui jau suskaičiuotos dienos. Ten, kur baigiasi bedugnė fiordo 

gerklė, inžinieriai stato didelę hidroelektrinę. Ji vienu šūviu nu- 
šaus ne du zuikius, bet du grožius — Doubtfulo ir Manapouri 
ežero. Iš Manapouri, kurio gylis keturi šimtai penkiasdešimt met- 
rų, požeminiu kanalu paleis vandenį į Dyp Kouvo elektrinės tur- 
binas. 

Ežero vanduo, žinoma, įsuks turbinas, kurios Nefritų vandens 
saloje užžiebs milijonus žiburių. Bet vienas užges. Šio ežero 
spindesys. Manapouri nuseks keliomis dešimtimis metrų. Suma- 
žės. Ir man to grožio gaila. 

Nuo Vilmonto perėjos, iškilusios viršum Mijslingojo fiordo, 
po trumpos pertraukos, kurią man davė vairuotojas su krovéju, 
nusileidžiu į elektrinės statybą Doubtfulo gale. 

Čia mane patraukė, be čionykščio energetikos milžino, ir di- 
džiulis jūrų laivas, atrodęs šiame atkampiame Naujosios Zelan- 
dijos fiorde visai beprasmiškas. Greit man paaiškina. Elektrinės 
statytojai apskaičiavo, kad statyti gyvenamuosius namus čia, kur 
kiekvienas krovinio kilogramas atgabenamas nepaprastai sun- 
kiai, būtų labai brangu. Todėl nupirko nebenaudojamą liuksusi- 
nį laivą, atgabeno į fiordą, ir dabar milijonierių kajutėse gyve- 
na betonuotojai ir minuotojai. Sako, tarp šiandieninių elegan- 
tiško laivo keleivių esą taip pat keli čekai ir slovakai. Šalia 
laivo ilsisi ir keli hidroplanai, kurie yra patogiausios transporto 
priemonės, keliaujant fiordais. 

Nuo Doubtiulo kitu sunkvežimiu per Vilmonto perėją grįžau 
prie Manapouri Vakarų rankovės. Iš čia nuplaukiau į nedidelę 
gyvenvietę rytų krante ir paskui išvykau į šiaurę pažiūrėti tre- 
čiojo garsaus Naujosios Zelandijos pietuose ežero — Te Anau. 

Te Anau ežeras gerokai didesnis už Vakatipu ar Manapouri. 
Nuo Manapouri tėra vos dvidešimt kilometrų iki pakrantės vie- 
tovės, kur ketinu šiandien nakvoti. Tad turiu galimybės po va- 
karienės aplankyti dar vietą, kuri savo garsu mane seniai vi- 
liojo. Kaip ir beveik visa šioje dviguboje saloje, ji susijusi su 
pirmykščiais gyventojais maoriais. 

Tačiau nors polineziečiai Te Wai Pounamu salos gyventojai 
šią vietą žinojo dar prieš kelis šimtus metų, nors jos vardu va- 
dinamas visas ežeras, ji pati buvo atrasta tik visai neseniai — 
1948 m. Ši vieta vadinasi Te Ana Au. Daugumoje polineziečių 
kalbų žodis „ana“ reiškia urvą. 

Mane dominantis urvas Te Ana Au yra priešingame ežero 
krante, gana toli nuo tos vietovės, kur apsigyvenau. Todėl kar- 

tu su keliais kitais nekantraujančiais svetimšaliais nusisamdau 
greitą motorlaivj. Po daugiau kaip valandos plaukimo sustoja- 
me prie mažo tiltelio vakariniame ežero krašte. Iškopiame iš lai- 
vo, ir čionykštis vadovas nuveda mus prie už kelių dešimčių 
metrų esančio urvo Te Ana Au. 

Urvu teka požeminė upė, gaunanti vandenį iš aukštai kalnuo- 
se esančio Orbelio ežero. Be požeminės upės, čia pamačiau ir 
požeminį krioklį. Tačiau Ana Au urvas tapo didžiausiu Nau- 
josios Zelandijos turizmo objektu dėl vienos šio akmeninio pa- 
saulio „katedros“. kur galima patekti tik požemine upe. Cia, ant 
urvo lubų, pilna savotiškų didelių čionykščių musių (Arachnoca- 
moa luminosa) šviečiančių lervų. Jei neklystu, senieji urvo 
atradėjai jas vadina maoriškai puratohe. Sako, jos panašiai 
kaip vorai savo siūlus, išleidžiančios ilgą lipnaus skysčio siüle- 
lj Prie šio natūralaus musgaudžio prikimba musėlytės. kurios 
taip pat gyvena urve. Šios šviečiančios lervos jomis minta. Bet 
užtenka mažiausio krepštelėjimo ar sekundę švystelt lempa, ir 
puratohe susitraukia savo lizde. Ir užgęsta. Bent taip — aš pats, 
aišku, nieko neišmanau apie šviečiančias lervas — supratau gi- 
do aiškinimą. 

Iš valties, kuria pasiekėm šviečiančių puratohe salą, išvydo- 
me fantastiSka, neįtikimą vaizdą. Ir nepaprastai gražų. Lubose 
spindėjo tūkstančiai mikroskopiškų lempučių kaip kinų šven- 
tėje. Ir kartu ta stebuklinga, paslaptinga tyla! Jau visas pasau- 
lio grožybes regėję amerikiečių turistai neteko žado. Gidas ne- 
skubėjo. Tad sėdėjome valtyje, užvertę galvas, ir žiūrėjome į 
nuostabiausią pasaulio skliautą. 

Kai mes, palikę Te Ana Au, grįžom motoriniu laiveliu vėsią 
naktį į gyvenvietę priešingame ežero krante, niekas nekalbėjo. 
Tik dairėmės į aukštas žvaigždes, kurios pietų skliaute spindėjo 
kalnų ore. Dangus čia gražus, švarus, gausus žvaigždžių. Bet — 
tegu man atleidžia astronomai — maorių urvo pasakiška šviesa, 
tūkstančiais žiburėlių nušviestas sk'autas man patiko dar la- 
biau. 

Kai baigėsi ši nuostabi žvaigždžių ir šviečiančių  puratohe 
naktis, aš dar sykį, paskutinį, sėdau į autobusą. Po karo galiau- 
siai buvo ilgametėmis pastangomis baigtas plentas ir tunelis, ku- 
ris jungia Te Ana Au su gražiausiu Naujosios Zelandijos fior- 
du — Milford Saundu. 

Iš karto plentas eina rytine ežero pakrante, paskui įsuka pir- 
miausia į Eglitono, o paskui į Holifordo slėnį ir ilgą laiką vin- 
giuoja pagal tas upes. Iš abiejų pusių kelią apstoję puikūs kal- 
nai. Plentas pamaži prie jų artėja, nuolat kyla ir paskui kokio 
tūkstančio metrų aukštyje suka į Homero tunelį. Šis puikus sta- 
tybos kūrinys perkirto kalnų sieną, kuri skiria Holifordo slėnį 
nuo Kledau upės slėnio. Aišku, tunelis pavadintas ne graikų 
dainiaus. bet amžiaus pradžioje sudariusio projektą Naujosios 
Zelandijos inžinieriaus vardu. Tačiau praėjo dar keli dešimtme- 
čiai, kol Homero projektas buvo įgyvendintas. 

Kitoje daugiau kaip kilometras ilgio tunelio pusėje manęs 
laukė ilgas leidimasis į Kledau upės slėnį. Ji kelis kartus kerta 
plentą, ūžia ir šniokščia, net batai sudrėgsta. Tačiau keliautojui 
nėra kada skųstis. Tai, ką aplinkui sukūrė gamta, taip nepapras- 
tai nuostabu, taip žavu, kad trūksta žodžių, palyginimų. Jau se- 
niai buvau girdėjęs apie Milford Saundą ir jo apylinkes. Bet 
dabar, kai Nefritinio vandens saloje pamačiau puikiąsias Pietų 
Alpes, Tasmano ir kitus ledynus, rūstingą ežerą Vakatipu ir švel- 
nųjį Manapauri, Mislingaji fiordą ir šviečiantį urvą Te Anu 
Au, nesitikėjau, kad Pietų saloje gali būti vieta, kurios žavesys 
visa tai pranoktų. 

Ir i$ tikrųjų! Ji vadinasi Milford Saundas. Puiku smaragdinį 
fiordą supa jaudinantys, neįtikėtinai rūstūs kalnai. Tarp jų yra 
ir trijų tūkstančių metrų Tutoko, kylantis tiesiai nuo jūros ho- 
rizonto, ir jo kaimynai, kalnai skambiais maoriškais vardais — 
Patuki ir Karetai. Tačiau viršum paties fiordo karaliauja Mitra. 
Pirmieji Milford Saundo lankytojai šią tūkstančio penkių šimtų 
metrų aukščio piramidę praminė dėl jos akivaizdaus panašumo 
į vyskupo mitrą. 

Mitra Pikas kyla netoli fiordo galo. Visas Milford Saundas 
yra kokių šešiolikos kilometrų ilgio, bet labai siauras. Todėl ap- 
linkiniai aukšti kalnai tik retkarčiais leidžia saulės spinduliams 
pasiekti fiordo vandenis. 

Milford Saundo gale prie prieplaukos neseniai pastatytas mo- 
dernus viešbutis. Jis turi ir motorinį laivelį, kuriuo kitą dieną 
nuplaukiau prie Mitra Piko papėdės. Nuo aplinkinių kalnų į 
fiordą teka kaip ledas šalto vandens srovės. Už laivo bangose 
žaidžia ruoniai. Jūros vandens spalva kinta. Debesys kartkartė- 
mis parodo saulę, bet tuoj sodrų mėlį pakeičia anas jaudinan- 
tis smaragdo žalumas. Fiordo vanduo taip pat nėra toks ramus, 

kaip Saundo gale. Laivas artėja prie žiočių. O jūra šiuose kraš- 
tuose amžinai įsiaudrinusi. Nes čia jau baigiasi Nefritinio van- 
dens sala. Naujoji Zelandija, polinezietiškas maorių pasaulis. O 
už jo belieka Antarktidos prieangis, kiti ruoniai, bangos ir ban- 
gos, jūra ir jūra, o paskui ledas ir priešingo žemės ašigalio aud- 
ros. 


SIE ŽMONĖS IŠMIRĖ KAIP PAUKŠČIAI MOA 


Tačiau Milfordas puošiasi ne tik didžiuliais kriokliais, stačio- 
mis viršūnėmis, žaliu fiordo vandeniu. Lygiai žali, lygiai žavūs 
yra ir nefritai, kurių kaip tik čia, Milforde, rasdavo tikrieji Nau- 
josios Zelandijos gyventojai daugiau, negu bet kur kitur. 

Praėjusiame amžiuje ruonių medžiotojai taip pat rado Mil- 
ford Saunde nefritų. Pagaliau, metę medžioklę, prisikrovė savo 
plačius laivus nuostabiųjų akmenų ir nuplaukė į Kiniją, kur no- 
rėjo už „maorių auksą“ pasipinigauti. Tačiau veltui. Kinų sko- 
nis reikalavo kitos spalvos, negu ši žalioji, kuri tokia būdinga 
Naujosios Zelandijos pounamu. 

Vakariniame Pietų salos krante tyrinėtojai šiandien žino dar 
kelias kitas vietas, kur senieji Naujosios Zelandijos gyventojai 
gaudavo savo turtus. Parorari upės žiotys, Kotorepi įlanka, Te- 
remaku slėnis ir ypač Rimu šalia Milford Saundo yra turtin- 
giausios radimvietės. 

Iš tikrųjų nefritas buvo pirmasis maorių daiktas, kurį laikiau 
savo rankoje. Naujosios Zelandijos aviakompanija „Air New 
Zealand“, kurios lėktuvu iš Fidžio Suvos skridau į Oklendą, ap- 
dovanoja keleivius, kurie įsigyja bilietus per Ramųjį vandenyną, 
specialiais tradiciniais maorių papuošalais, kuriuos čia vadina 
Hei Tiki. 

Vardą Tiki žino beveik kiekvienas, kuris yra skaitęs kokią 
rimtesnę knygą apie Polineziją. Pirmykščių Naujosios Zelandi- 
jos gyventojų religiniuose vaizdiniuose Tikis dažnai yra pirma- 
sis žmogus, pirmasis iš dievų tėvų kilęs žmogiškas žemės gyven- 
tojas. 

Tikio paveikslas lydėjo ir kartais tebelydi maorius beveik 
kiekviename žingsnyje. Kartais jis, išskobtas iš medžio, dažnai 

didesnis už žmogų, puošia įėjimą į jų kaimus ar pa, kitąkart 
mažas medinis tikis žymėdavo šventąsias vietas, skelbdamas ir 
įspėdamas, kad jo saugomas plotas yra tabu. 

Hei Tiki — toks, koks yra manasis, — paprastai būdavo nefri- 
tinis. Tik išimtiniais atvejais jį darydavo iš banginio kaulo ar 
žmogaus kaukolės. 

Kita papuošalo vardo dalis — žodis Hei — reiškia tiesiog 
kaklą. Savo mėgstamiausią papuošalą maoriai iš tikrųjų nešioja 
ant kaklo. Jo dydis svyruoja nuo penkių iki penkiolikos centi- 
metrų. Jis vaizduoja tupintį Tikį su savotiškai pakreipta galva. 
Tikio veidas visada kruopščiai išdailintas, su didžiule burna, iš- 
raiškinga nosim, didelėmis akimis ir smarkiai pabrėžtais ant- 
akiais. 

Apie tikrąją šio papuošalo reikšmę mokslininkai, studijuo- 
jantys Polinezijos kultūrą, iki šiol spėlioja. Vieniems Hei Ti- 
ki — tai vaisingumo simbolis, kitiems — protėvių kulto išraiš- 
ka, dar kitiems — tikėjimas atgimimu. Kokių tikslesnių ir labiau 
apibrėžtų duomenų man gauti nepavyko. 

Jeigu maoriai dar šiandien nešioja tą savo tradicinę sagę, tai 
ja puošiasi, man rodos, ne dėl kokių religinių motyvų. bet tie- 
siog dėl nacionalinio pasididžiavimo, patriotizmo, meilės savo 
liaudžiai, jos kultūros palikimui. 

Tačiau šiandien Hei Tiki tapo jau ir visos Naujosios Zelan- 
dijos simboliu. Nešioja jį ir pakehai, baltieji. Taip pat ir aš ne- 
šiojau jį ant kaklo ten, Pietų saloje, Nefritinio vandens šalyje. 
Savo Tiki tebeturiu iki šiol. Ir man tik gaila, kad Europos pa- 
protys neleidžia, jog padorus vyriškos lyties mokslo darbuoto- 
jas vaikščiotų po pasaulį su nefrito papuošalu ant kaklo. 

Hei Tiki buvo ne vienintelis daiktas, kurį maoriai gaminosi 
iš šio puikaus žalio akmens. Iš jų mielai prisiminiau mere — laz- 
dą, vadų kirvį. 

Pirmykščiai Naujosios Zelandijos gyventojai apskritai tikėjo, 
kad pounamu tinkąs pirmiausia kilmingiesiems. Maoriai turėjo 
patarlę, kuri sakė: , Vada puošia trys daiktai — nefrito ginklas, 
šuns odos apsiaustas ir raižiniais papuoštas namas.“ 

Toks puikus daiktas, kaip nefritas, — maoriai tal suprato,— 
negali būti tiesiog akmuo. Jis turi būti antgamtinių būtybių kū- 
rinys. Ir iš tikrųjų: sudėtinguose pirmųjų naujazelandiečių re- 
ligijos vaizdiniuose kalbama apie deivę Te Anu Matao (ledinio 
šalčio valdovę), kuri ištekėjo už ano visos Polinezijos Tagan- 

roos, jūrų valdovo. Iš šios šventos santuokos gimė keturi val- 
kai. Vienas iš jų buvo kaip tik Pounamu — nefritas. 

Turtingiausios pounamu radimvietės buvo prie Milfordo. Prieš 
ateinant baltiesiems, fantastiškame Fiordlando krašte ir artimiau- 
siose srityse gyveno gentis ngatimamoa. Nors pirmieji „tikri“ 
maoriai, kurie atvyko į Te Vai Pounamu, buvo vaitahos, bet 
paskui į Naujosios Zelandijos Pietų salą atėję karingi ngatima- 
moa nugalėjo vaitahos gentį ir daug nugalėtojų suvalgė. Tik Te 
Vai Pounamu genties liekana buvo priimta į nugalėtojų šeimą. 

Septynioliktajame amžiuje atėjo trečioji banga iš šiaurės sa- 
los — ngaitahu. Ir šie buvo gal ngatimamoos genties įveikti. O 
paskui viename šios puikios šalies fiorde — Daski Saunde — 
sustojo kapitonas Kukas. Tai buvo 1773 m. Daski Saunde anglų 
jūrų keliautojas tada rado maorius, matyt, tuos pačius ngatima- 
moa, kurie jį priėmė labai draugiškai. 

Devynioliktojo amžiaus pradžioje karingoji gentis ngatima- 
moa, vadovaujama Tuavaikio, vėl paėmė tvirtovę Tuturau Paa, 
kurią laikinai buvo užgrobusi nedidelė invazinė kariauna, ve- 
dama kažkokio Te Pauho. Jis su savo vyrais buvo paskui nuga- 
lėjusių ngatimamoa suvalgytas. 

1842 m. baltieji ruonių medžiotojai fiorde Blai Saunde vėl pa- 
matė ngatimamoa. Ir nuo šio laiko iki dabar bene kas dešimtmetį 
pasirodo naujų žinių apie šią maorių gentį, kuri, nors nebuvo 
kieno nors išnaikinta, nesuprantamu būdu visiškai dingo nuo 
šio pasaulio paviršiaus. 

Aukso kasėjai, miškininkai, žvėrių medžiotojai, beje, yra at- 
nešę vieną po kitos žinią, liudijančią, kad Te Vai Pounamu dy- 
kumos pietvakariuose gali būti izoliuota maorių grupė. Prie eže- 
ro Te Anau, sako, buvęs rastas basos kojos atspaudas. Naujo- 
sios Zelandijos gydytojas rado uolose į šiaurę nuo ežero blauz- 
dikaulį, kuris priklausęs žmogui, mirusiam vos prieš dvejus me- 
tus. Ir taip toliau. Ir taip toliau... 

Nesuprantamu būdu dingusios maorių genties istorija mane 
jaudina nuo to laiko, kai tik ją išgirdau. Kaip tik dėl šių din- 
gusių maorių aš karsčiaus po skardžius viršum Te Anau, su- 
kau iš takelio, kuris vedė prie Milford Saundo, apvaikščiojau 
užmirštas Manapouri įlankėles. 

Suprastama, kad veltui. Toks tikslas reikalauja ilgai ir smul- 
kiai ištirti visą šią taip sunkiai prieinamą sritį, o ne trumpų tu- 
ristinių ekskursijų. 

„Polinezijos sniego Žmonės“, Jų dingusi gentis Iki šiol lau- 
kia savo atradėjo. Kad ji egzistuoja, liudija pirmiausia faktas, 
jog nei baltieji, nei kokie maoriai neabejotinai neišnaikino nga- 
timamoa. Taigi čia, jei šie Naujosios Zelandijos dykumų vai- 
duokliai neišmirė patys Fiordlando atkampiose vietose, čia jie 
gali iš tikrųjų gyventi kur nors giliai neįžengiamuose miškuose 
ir iš tikrųjų būti paskutiniai polineziečiai, kurie iki šiol, vienin- 
teliai šioje žemės rutulio dalyje, sugebėjo išvengti santykių su 
nauju pasauliu. Jeigu neišmirė. Žinoma, jeigu patys neišmirė... 

Kartkartėmis Polinezijos sniego žmonių ieškoti išvyksta tie, 
kurie tiki juos egzistuojant. Karo pradžioje suorganizavo mažą 
ekspediciją ieškoti dingusių maorių kažkoks maoris Tupi Patu- 
ki, garsios vadų šeimos iš Pietų salos palikuonis. 

1948 m. žymus Naujosios Zelandijos tyrinėtojas dr. Orbelis 
pačiuose pietiniuose Te Wai Pounamu. miškuose atrado iš tik- 
ruju prapuolėlius. Tačiau ne Žmones, o paukščius. Orbelio eks- 
pedicija netoli Te Anau rado nuostabius puikios mėlynos spal- 
vos paukščius, kuriuos ornitologai manė seniai išmirus. Šias vėl 
atrastas Naujosios Zelandijos griezles maoriai vadino takahe, 
gamtininkai — notornis. 

Naujoji Zelandija apskritai yra paukščių bičiulių rojus. Man 
labiausiai patinka garsusis kiwi, kuris savo besparniu kūnu pa- 
puošė Naujosios Zelandijos monetas ir šios valstybės pašto ženk- 
lus. Be rudo kivio, saloje gyvena dar kitų, nepaprastų paukščių. 
Pavyzdžiui, alyviškai žalios papūgos kea, kurios, skirtingai nuo 
mano supratimo apie papūgas, yra kraugeriškai plėšrūs paukš- 
čiai. Ypač puola avis ir savo aukoms gyvoms išlesa Iš kūno inks- 
tus ir žarnas. 

Laukiniame Fiordlande gyvena ir taikingi papūgų kea pusbro- 
liai, naktiniai kakapu. 

Geriausias Te Vai Pounamu giesmininkas yra kokorimoko — 
naujazelandiečiai jį vadina „Paukščiu varpeliu", nes jo bal- 
sas iš tikrųjų skamba kaip varpelis. Kitas čionykštis giesminin- 
kas yra medusiurbis (maoriškai poepoe). Jo plunksnos būdavo 
svarbiausia maorių apsiaustų puošmena. 

Mane taip pat sudomino Naujosios Zelandijos audrapaukštis. 
Šis kitkuo niekuo neišsiskiriantis paukštis savo lizdą dalijasi su 
nuostabiu driežu, kurį maoriai vadina tuatara. Naktį iš molio 
nukrėstame bendrame būste gyvena paukštis, o dieną, kai aud- 

fapaukštis medžioja, į hamelj įsikrausto tuatara, kuri maisto 
ieškosi naktį. 

Apskritai šis mažas Naujosios Zelandijos drakonas yra ne- 
paprastai keistas padaras. Vienintelis iš gyvenančių gyvūnų tu- 
ri trečią akį. Triakés tuataros (išvertus „dygi nugara“) maoriai 
labai bijo. Ją laiko kanibališku vampyru. Dar Kukas užrašė sa- 
vo naujazelandiečių informatorių pasakojimų apie čionykštį 
drakoną, kuris ryjąs žmones. Iš tikrųjų tuatara minta tik vabz- 
džiais ir vikšrais. Triakis driežas žemės rutulyje gyvena jau dau- 
giau kaip šimtą penkiasdešimt milijonų metų. Ši gyvoji iška- 
sena į Naująją Zelandiją atvyko tada, kai šios salos buvo su- 
sijungusios su Australija ir Pietų Amerika. 

Maoriai tuataros bijojo ir bijo. Bet su ja kartu gyvenantį 
audrapaukštį, taip pat papūgas ir giesmininkus. mieląjį kakapu 
ir beginklj kivį bei didžiąją dalį kitų Naujosios Zelandijos 
paukščių senieji šių salų gyventojai be gailesčio valgydavo. 

Žinoma, svarbiausias Te Wai Pounamu polineziečių medžioto- 
jų maistas buvo paukštis moa. Milžiniškas padaras. Dažnai du- 
kart didesnis už žmogų. Ir vis dėlto jį čionykščiai medžiotojai 
visiškai išnaikino. Naujosios Zelandijos moa, kurių pilnus griau- 
čius galėjau matyti tik dviejų Naujosios Zelandijos muziejų 
vitrinose. Pirmą kartą Kraistčerče, antrąkart — Danidene. Abu 
miestai savo muziejų rinkiniuose saugo daug šių milžiniškų pa- 
darų griaučių liekanų, jų krūtinkaulius, jų storas kojas, prime- 
nančias veikiau arklių galūnes. Danideno muziejuje pagaliau ma- 
čiau ir visiškai gerai išlikusį moa kiaušinį, taip pat šių didelių 
plunksnuočių skrandžio ir žarnų turinio aprašymą (mito jie atža- 
lomis, šakniastiebiais, lapais, apskritai augaliniu maistu). 

Moa, matyt, buvo panašūs į strausus emu, kuriuos žinau iš 
savo kelionės į Australiją, arba kazuarus, kuriuos buvau matęs 
savo ekspedicijoje pas papuasus Naujojoje Gvinėjoje. 

Pietų salos archeologiniai tyrinėjimai palaipsniui įrodė, kad 
moa iš tikrųjų išnaikino ne maoriai, bet grupė polineziečių, ku- 
ri atvyko į Naująją Zelandiją seniai prieš garsią laivų kelionę 
iš Havaiki, gal dar antrojo tūkstantmečio pradžioje (seniausia 
data, nustatyta radioaktyvios anglies metodu Vairau vietovėje, 
atitinka 1125 m. plius minus 50 metų). 

Moa medžiotojai, kaip vadiname tuos žmones, pirmuosius naü- 
jazelandiecius, klasikinių maorių pirmtakus, nudobdavo milži- 
niškus paukščius akmeniniais, paprastai nefritiniais kirviais. 

Archeologai jau rado keliolika moa paukščių medžiotojų büs- 
tinių. Be nelaimingų paukščių kaulų ir nefritinių ginklų, beveik 
visada jose esti ir daug atvirų ugniaviečių, kur ant įkaitusių ak- 
menų medžiotojai kepė ir savo grobį, pridengtą molio sluoks- 
niu. Tikriausiai senieji naujazelandiečiai, kaip tai darydavo ki- 
tų iki tol negyvenamų Ramiojo vandenyno salų atradėjai poli- 
neziečiai, iš savo šiltos tropikų protėvynės atsigabeno ir visus 
pagrindinius kultūrinius augalus. Tačiau, be saldžiųjų bulvių, 
nė vienas drėgnoje ir vėsioje Pietų saloje neprigijo. 

Paukščių moa medžiotojų, pirmųjų Naujosios Zelandijos gy- 
ventoju, pėdsakai kur kas gausesni Nefritinio vandens saloje. 
Ankstesnėse ugniavietėse paukščio moa kaulai labai dažnai ran- 
dami kartu su žmonių liekanomis Bet vėlesniais laikais paukščių 
griaučių mąžta ir daugėja naujo maisto liekanų: žuvų ir jūros 
moliuskų. 

Paskui moa visai dingo. O kartu su jais dingo ir šio didelio 
paukščio medžiotojas. Vėliau Naujosios Zelandijos istorijoje 
įžengia į sceną naujas Žmogus — tikrasis maoris. Plaukiotoju ir 
didžiųjų laivų palikuonis. 

Mokslas turi išaiškinti, kokie buvo santykiai tarp seniausio, 
dingusio moa medžiotojo ir žemdirbio, naujai atvykusio maorio. 
Tačiau moa medžiotojai išnyko. Taip, kaip išnyko dingusi gen- 
tis ngatimamoa. Kaip išnyko tiek kitų primityvių tautų. 

Teliko patarlė, dažnai kartojama maorių frazė, kurią išgirdus 
man kyla noras verkti. Sakinys, prieš kurį norėčiau šaukti, ku- 
riam norėčiau prieštarauti. Sakinys kaip rekviem, kaip didelis 
rekviem už visus išmirusius ir išžudytus indėnus, melaneziečius, 
australiečius, taip pat, deja, ir už tuos polineziečius. Maorių sa- 
kinys, kuris byloja: „Šie žmonės išmirė kaip paukščiai moa." 

Išmirė kaip paukščiai moa... 


MAORITANGA GYVENS. EPILOGAS 


Moa medžiotojai dingo, kaip ir jų paukščiai. Tačiau Polinezi- 
jos maoriai Naujojoje Zelandijoje liko. Polineziečių liko ir vi- 
sose kitose salose — Rapa Nui, Taičio, Raiateos, Bora Boros ir 
visur aplinkui, Amerikos Samooje ir Vakarų Samooje, taip pat 
Tongoje, kur buvau paskučiausiai. 

Čia, Nefritinio vandens salos pietuose, baigiasi trečiasis mano 
kelionės per paskutinį mūsų planetos rojų etapas. Pirmasis ma- 
ne vedė į Rapa Nui salą, kur stiprus, toks dramatiškas jos gar- 
bingos praeities balsas nustelbia dabartinio jos polineziečių gy- 
ventojų gyvenimo balsą. 

Antrasis mano kelionės etapas — tai Centrinė Polinezija. Va- 
karų Samooje ir Tongoje, savo kelionių metu vienintelėse ne- 
priklausomose Polinezijos valstybėse, gėrėjausi polineziečių da- 
bartimi. Gal ne tokia patetiška, kokia buvo praeitis, su kuria su- 
sipažinau Velykų saloje, jos šventovėse ir sopkose. Tačiau užtat 
patikima ir užtikrinta. Tongoje ir Vakarų Samooje polineziečiai 
ir metisai sudaro daugiau kaip 99 proc. šalies gyventojų. Vals- 
tybei vadovauja polineziečiai ministrai. Ir šių salų kalba bei kul- 
tūra sava (ir čia įsitikinau, kas man aiškėjo dar iš ankstesnių 
mano kelionių, kad tautos, nors ir labai mažos tautos, kultūrai 
ir visam gyvenimui išsaugoti moderniajame pasaulyje ypač di- 
delę reikšmę turi jos nacionalinės valstybės politinė nepriklau- 
somybė). 

Aplankęs nepriklausomas polineziečių valstybes Tongą ir Va- 
karų Samoą, pagaliau atvykau čia, į Naująją Zelandiją. Į dvi 
Pietų jūrų salas, gyvenamas iš esmės didžiausios polineziečių 
tautos. Tačiau Naujojoje Zelandijoje, be maorių, gyvena be- 
veik trys milijonai baltųjų — pakehų. Taigi pakehų Ilgo bal- 
to debesies šalyje ir Nefritinio vandens saloje yra kelis kartus 
daugiau, negu jų pirmykščių polineziečių gyventojų. Po Vaitan- 
gi taikos sutarties pasirašymo atrodė, kad maoriai visai išmirs 
ar kad tiesiog ištirps naujai atvykusių europiečių gyventojų ma- 
sėje. 

Vaitangi sutartis ir aktyvios europiečių kolonizacijos Nau- 
jojoje Zelandijoje laikas priklauso XIX amžiui. Tačiau dabar 
XX a. Ir aš, savo kelionės pabaigoje, atsisveikindamas su ro- 
mantiška, rojiška švelnia Polinezija ir žiūrėdamas į modernius 
dabartinius polineziečius, sakau: „Maoritanga nežus, Maoritanga 
gyvens!" 

Tačiau kas gi tai per žodis ,,Maoritanga"? Šio žodžio senes- 
niuose meoriu kalbos žodynuose nerastum. Pirmą kartą 1920 m. 
jį pavartojo Naujosios Zelandijos vyriausybės ministras maorių 
reikalams seras Džeimsas Kerolas. Tada Te Kuti kaime įvyku- 
siame maorių susirinkime savo kalbą jis baigė žodžiais: „Kia 

mau ki ko koutou Moaritanga!" — „Tvirtai laikykitės savo mao- 
ri$kumol" 

Kad ir europietiSku vardu, Kerolas buvo pusiau maoris. Sero 
Džeimso įpėdinis, antrasis Naujosios Zelandijos vyriausybės mi- 
nistras maorių reikalams, buvo grynakraujis polinezietis seras 
Apirana Turupa Ngata. Ir kaip tik jis ir tokie žymūs jo kartos 
maorių vadai, kaip Maui Pomare ar Te Rangi Hiroa, pasaulinio 
garso etnografas, taip pat kiti iškilnūs maorių inteligentijos at- 
stovai leidžia man tikėti, kad Maoritanga iš tikrųjų nežus, kad 
Maoritanga gyvens. 

Tačiau pirmiausia turėčiau grįžti prie klausimo, kurį prieš va- 
landėlę iškėliau. Tad kas gi yra Maoritanga? Apirana Turupa 
Ngata šį žodį verčia anglų žodžiu „„maorihood“ — taigi maoriš- 
kumas. Ir pats tuoj paaiškina, ką jis supranta sąvoka Maoritan- 
ga, ką, jo manymu, šis maoriškumas reiškia moderniems Naujo- 
sios Zelandijos polineziečiams. „Jis reiškia primygtinai tęsti 
maorių liaudies savitumo tradicijas, išlaikyti tokius maorių kul- 
tūros požymius ir būdingus bruožus, kurie įmanomi šiandieni- 
nėmis sąlygomis, pabrėžtinai didžiuotis maorių istorija ir tradi- 
cijomis, laikytis šių brangintinų praeities apeigų bei papročių 
ir nuolat stengtis aiškinti maorių požiūrį valdantiems baltie- 
siems." 

Kai praėjusio amžiaus septintajame dešimtmetyje maoriai ga- 
lutinai pralaimėjo karą, jų tolesnė ateitis, net visa jų tautos eg- 
zistencija buvo labai netikra. Visa rodė, kad maoriai apskritai 
išmirs. Iki amžiaus pabaigos Naujojoje Zelandijoje polineziečių 
gyventojų sumažėjo daugiau kaip du kartus. 1900 m. abiejose 
salose gyveno vos keturiasdešimt tūkstančių maorių. 

Ir vis dėlto dar tada atsirado maorių, kurie tikėjo, kad jų tau- 
ta atlaikys likimo negandas ir pakils naujam gyvenimui. Šie ta- 
da dar labai jauni entuziastai buvo tuo metu daugiausia maorių 
koledžo Te Aute studentai arba jauni absolventai. 1891 m. dvi- 
dešimt jaunų maorių studentų įkūrė Sąjungą maorių tautos są- 
lygoms gerinti, kuri vėliau pavirto Jaunųjų maorių partija. Pas- 
kui ši politinė partija turėjo savo atstovų ir Naujosios Zelan- 
dijos parlamente (pavyzdžiui, Hcne Heke, garsaus maorių ko- 
votojo palikuonis). Kitas žymus jos vadas dr. Maui Pomare ta- 
po Naujosios Zelandijos vyriausybės sveikatos apsaugos minist- 
ru, O minėtas Apirana Turupa Ngata — paskui ėmė vadovauti 

ministerijai maorių reikalams. Maorių kultūriniu palikimu rūpi- 
nosi kitas žymus partijos veikėjas Te Rangi Hiroa, savo profe- 
sija taip pat gydytojas. 

Maorių vadai tada ypač pabrėžė reikalą gerinti Naujosios Ze- 
landijos polineziečių gyventojų sveikatingumą. Apskritai pirma- 
sis šios politinės partijos leidinys buvo vadovėlis Te ora mo te 
Maori — „Maorių sveikata“. Ir sąlygos iš tikrųjų ėmė gerėti. 
Amžiaus pradžioje liovėsi mažėti maorių skaičius. O šiandien 
padėtis atrodo visai kitokia. 1940 m. abiejose Naujosios Zelan- 
dijos salose gyveno apytikriai keturiasdešimt tūkstančių maorių. 
Iki 1970 m. pabaigos jų skaičius padidėjo penkeriopai. Šiandien 
maorių vadai suka galvas ne tiek dėl savo tautos nykimo, kiek 
dėl tikros žmonių augimo eksplozijos, didelio vaikų skaičiaus, ir 
tinkamų formų riboti gimimus. 

Be sveikatingumo, Jaunųjų maorių partija daugiausia dėme- 
sio skyrė žemės nuosavybės klausimui. Naujosios Zelandijos po- 
lineziečiai gyventojai tuo metu gyveno išimtinai kaime ir mai- 
tinosi daugiausia iš žemės darbo. Tačiau, galutinai pralaimėjus 
karą, maoriams buvo konfiskuota keletas milijonų akrų žemės. 
O dalies savo teritorijų maoriai neteko, dar prieš tai perleidę 
jas europiečiams. 

Dirbamos žemės maoriai jau daugiausia nesusigrąžino. Tačiau 
daugelis genčių išmoko intensyviai ūkininkauti, o kai kurių pa- 
siekimai visiškai priartėjo prie baltųjų ūkių pasiekimų. Ypač ge- 
rai vertėsi — ir verčiasi — gentis ngati porou, kuri gyvena Šiau- 
rės salos rytų pakrantėje. Šią sritį nuo likusios Naujosios Ze- 
landijos iš vienos pusės skiria aukšti kalnai, o iš kitos — jūra. 
Ši „splendid isolation“ apsaugojo ngati porou šalį praėjusiame 
šimtmetyje, anais tragiškiausiais maorių istorijos metais, nuo 
europiečių kolonistų. 

Tačiau šiame amžiuje ngati porou patys ėmė savintis iš bal- 
tųjų ūkio organizavimo tai, ką laikė esant naudinga ir vertin- 
ga. Pagaliau gentis pasistatydino kelias gentines pramonės įmo- 
nes, pavyzdžiui, didelę pieninę. 

Kai ngati porou eksperimentas po dvidešimt ar trisdešimt me- 
tų ėmė duoti tokius puikius rezultatus, maorių vadai 1927 ir 
1928 m. suorganizavo kelis didelius susirinkimus, kur su ngati 
porou pasiekimais supažindino kitų maorių genčių atstovus. 

Dvidešimtajame amžiuje pagerėjus Naujosios Zelandijos po- 
lineziečių gyventojų ekonominėms sąlygoms, pamaži gerėjo ir 
jų kultūrinis lygis. Šiandien beveik visi maorių vaikai lanko mo- 
kyklas. Tačiau paskutiniais metais, deja, maorių kalba visai nyks- 
ta vadinamosiose maorių mokyklose. Šiandien beveik visi jau- 
ni maoriai išmoksta anglų kalbą. O tie, kurie išvyksta į miestus, 
kartais iki tam tikro laipsnio nutausta. Tačiau išlaiko pasąmo- 
nėje savo ryšį su maorių tauta. Aš ir Naujosios Zelandijos mies- 
tuose sutikdavau maorių kas žingsnis. Oklende aplankiau jų di- 
delį pavyzdinį rajoną, pastatytą, su valdžios pagalba, Velingto- 
ne gyvenau su keliais maoriais. 

Tačiau kur kas didesnį įspūdį man padarė pirmasis maorių 
kultūros festivalis, kuriame aš dalyvavau, pakviestas savo mao- 
rių bičiulių, per paskutinę kelionę po Naująją Zelandiją. Jis vy- 
ko 1972 m. „mano“ aravų teritorijoje. Į jį atvyko keli tūkstan- 
čiai praktiškai visų be išimties maorių genčių atstovai, taip pat 
ir gausūs polineziečių kultūros ansambliai iš Vakarų Samoos, 
Tokelau, Rarotangos ir kitų Polinezijos salynų. 

Taigi dabartiniai Naujosios Zelandijos miestai rasiniu ir kul- 
tūriniu požiūriu paviršutiniškam stebėtojui primena truputį Jung- 
tines Amerikos Valstijas. Čia, kaip ir Amerikoje, gyvena kartu 
baltieji ir juodieji, pakehai ir polineziečiai. Tačiau kaime maoriai 
išlaiko savo kalbą ir ypač tautinį savitumą. Ir tikiu, kad jį — 
ne tik kaime — ir toliau išlaikys. Kad Kerolo šūkis: „Laikykitės 
savo maoriškumo!“ bus gyvas ir rytoj, ir po šimto metų. 

Gali kilti mintis, kodėl apskritai keliu tokius klausimus, kodėl 
europietis susimąsto dėl likimo tautų ir tautelių, dažnai labai 
primityvių, dažnai labai nedidelių ir dažnai taip pat gyvenančių 
nepaprastai toli. Todėl, kad ir jie priklauso Žemės žmonėms. Vi- 
suotinei Žmonių žemei, kurią noriu ne tik pažinti, bet ir dirbti 
joje. 

Poetas ir žmogus, kuris daugiau už kitus kalbėjo apie Terre 
des hommes, Antuanas de Sent-Egziuperi rašė: „Kiekviena sar- 
gyba atsakinga už visą imperiją.“ Imperija — tai toji Žmonių 
žemė. Tad esu atsakingas ir aš, nors ir pats nežymiausias. Turiu 
būti atsakingas. Ir nesu, niekada, šimtą kartų niekada, negaliu 
būti abejingas. Abejingumas apskritai pati baisiausia nuodėmė. 

Moa medžiotojai išnyko kaip jų paukščiai. Tai buvo seniau. 
Tačiau šiandien niekas neturi mirti. Nei nežinomas žmogus, nei 
nežinomos tautos. Ir Žmonių žemėje nėra anonimų. Visos tau- 

tos, visos gentys, visi tie maoriai, tongieciai ir rapanujiečial, 
taip pat indénai, eskimai ar papuasai turi teise gyventi. Žmonių 
žemė yra Gyvųjų žemė. „Kiekviena sargyba atsako už visą im- 
perija." 

Maoriai tikrai išvengė tragiško išnykusių paukščių likimo. 
Tiems likusiems, kuriuos sutikau Polinezijoje, mirtis negresia. 
Maoriai — vieni iš jų — savoje tėvynėje skaičiumi neviršija ki- 
tų čionykščių grupių. Visur kitur, Tongoje, Samooje, Taityje ar 
Rapa Nui, polineziečiai sudaro absoliučią gyventojų daugumą. 
Tačiau man rodosi dar svarbesnis yra tas neįtikimas polineziečių 
gyventojų šiose šalyse augimo procentas. 

Nemėgstu skaitmenų. Ir visiškai ne — statistikos. Tačiau dabar 
turiu į ją kreiptis, kad įrodyčiau savo teiginius. Pavyzdžiui, Ve- 
lykų saloje, priešingame trikampio kampe, kur pradėjau savo 
Polinezijos kelionę, nuo 1877 m., kada Rapa Nui saloje buvo 
pirmą kartą surašyti gyventojai, vietinių gyventojų iki šiandien, 
t. y. per nepilną šimtą metų, padidėjo dešimteriopai. Taigi vidu- 
tiniškai rapanujiečių padvigubėdavo kas dešimt metų. 

1900 m. Vakarų Samooje gyveno 33 000 gvventojų. 1961 m. — 
jau 114427, o 1970 — apytikriai 150 000. Tad šiandien tos nepri- 
klausomos polineziečių valstybės gyventojų skaičius nuo šio am- 
žiaus pradžios padidėjo  penkeriopai. Be to, grynakraujų sa- 
moirčių čia yra 90 proc., samoiečių metisų Samoos ir Sizifo sa- 
lose — apie 9 proc., baltųjų ir kitų nepolineziečių — ne visas 
1 proc. 

Taip pat Amerikos Samooje šiame amžiuje gyventojų padau- 
gėjo penkeriopai (1900 m. — 5679 gyventojai, 1960 m. — 20051, 
1970 m. — apie 25000). Iš jų 96 proc. grynakraujai polinezie- 
čiai, 3 proc. — metisų ir 1 proc. — baltųjų. Prancūzų Polinezi- 
joje (Taičio ir kitose salose) pirmasis gyventojų surašymas buvo 
1926 m. Tada čia gyveno 35862 gyventojai. Per tris dešimtme- 
čius iki 1962 m. čia gyventojų padaugėjo dviem su puse karto. 
Iš jų trys ketvirtadaliai grynakraujai polineziečiai, apie 9 proc. 
polineziečių — europiečių metisai, apie 4 proc. baltieji ir apie 
12 proc. kinų. Pagaliau Tongoje 1901 m. gyveno 20 700 žmonių, 
1956 m. — 56838, o aštuntojo dešimtmečio pradžioje šios atkam- 
pios karalystės gyventojų skaičius, sako, artėjąs prie šimto 
tūkstančių. 99 proc. tongiečių — tai gryni polineziečiai. 

Samooje, Tongoje, Tahaoje ar Bora Boroje aš radau polinezie- 
čių, kurie iki šiol sugebėjo išlaikyti savo polinezietišką veidą. 

Naujojoje Želandijoje abiejų salų vietos gyvėntojų gyvenimo 
sąlygas, gyvenimo būdą paveikė santykiai su pakehe pasauliu. 
Tačiau nuostabiausiai pasikeitė šis žemės rojus, Polinezija, poli- 
nezietiško trikampio viršūnėje — Havajų salose. Jei drįsčiau pa- 
raírazuoti didįjį čekų žurnalistą Kišą, sakyčiau, kad čia pama- 
čiau Polineziją, pasikeitusią iš pamatų. Ne mažiau gražią, ne 
mažiau mane jaudinančią. Tačiau kitą. Pakeistą rojų. 

Bet ir pakeistas rojus priklauso Polinezijai. Jos dabartiniain 
vaizdui. 

Duota rinkti 1977.XII. 26. Pasirašyta spaudai 1978.II.28 Leidinio 

Nr. 8946 Spaudos popierius Nr 2., formatas 84X108'/5 — 4,188 

pop. I.=14,1 sp. 1. +1,3 (ikl.) sp. 1., 17,9 leid. I. 30000 egz. 
Užsak. Nr. 1534. Kaina 2 rb. 

Kaina 2 rb 


Ar pasaulyje dar yra pa- 
laimos? Ar yra tylos, ne- 
trikdomos laimės, ar pa- 
saulyje dar yra rojus? Ro- 
jus pasaulyje... 


Iš tikrųjų kas gi yra tas pa- 
saulis? Jūros ir žemynai? 
Miškai, upės, iškilūs kalny- 
nai? Ne, man (ir tai karto- 
siu amžinai) pasaulis — tai 
Sent-Egziuperi ,,Zemé žmo- 
nių planeta". Nuostabioji, 
neaprėpiamoji, spalvingo- 
ji žmonių žemė. 

O ar toje žmonių žemėje 
gali būti rojus? Sako, ga- 
ljs. Esas. Egzistuojas! Pas- 
kutinis mūsų planetos 
rojus. Taip vadinamas. Et- 
nografas jį vadina Poline- 
zija. O geografas — Pietų 
jūrų salomis. Didelio okea- 
no rytuose. Taigi, sako, 
ten tebesąs, tebespindįs ir 
svajonėse tebeskendįs Pas- 


kutinis rojus. 


Legenda apie „Paskutinį 
rojų“ jaudino ne tik ma- 
ne. Ji pasiekė milijonų 
žmonių ausis, mintis, fan- 
taziją ir vaizduotę. Ir ap- 
gaubė Polineziją tieka le- 
gendų, apdengė jos veidą 
tieka romantiškų  vualių. 
Tad jei noriu kalbėti apie 
Polineziją, turiu kalbėti ir 
apie tas legendas ir, prieš 


tas legendas. 

